MITROPOLIA  ARDEALULUI 


REVISTA 

TEOLOGICĂ 


DIN  CUPRINS: 


•  Arhid.  prof.  dr.  Ioan  M.  Floca,  Drepturile  şi  obligaţiile 
clericilor  de  instituire  divină  prevăzute  de  sfintele  canoane 

•  Pr.  drd.  Fabian  Seiche,  Preoţi  din  eparhia  Vadului 
Feleacului  şi  Clujului  arestaţi  în  anii  1948-1 964 

•  Conf.  dr.  Sorin  Sipoş,  Silviu  Dragomir  istoric  al  unirii 
religioase  (III) 

•  Prof.  dr.  Elena  Macavei,  Zaharia  Boiu  şi  literatura 
didactică 

•  Pr.  dr.  Vasile  Oltean,  Dimitrie  Eustatievici  Braşovea¬ 
nul  (1730-1  796),  la  2 75  de  ani  de  la  naştere 

•  Pr.  Dr.  Cristian  Muntean,  Familia  în  viziunea  episco¬ 
pului  Vasile  Coman  al  Oradiei 

•  Ierom.  drd.  Teofan  Mada,  Specificul  moralei  creştine 
în  gândirea  Sfântului  Ioan  Gură  de  Aur 

•  Pr.  drd.  Călin  Budai,  Valoarea  metodelor  sociologice 
în  evaluările  morale 


SERIE  NOUĂ,  ANUL  XV  (87),  NR.  2,  APR.-IUN.,  2005 


e*  b. 


EDITURA  ARHIEPISCOPIEI  SIBIULUI 

SIBIU 


Q 


REVISTA 

TEOLOGICĂ 


— 


-  PUBLICAŢIE  OFICIALĂ  A  MITROPOLIEI  ARDEALULUI  - 


Biblioteca  Mitropoliei 

Sibiu 


SERIE  NOUĂ,  Anul  XV  (87),  aprilie-iunie,  2005 


Tiparul  TIPOGRAFIEI  EPARHIALE  SIBIU 


=  REVISTA  TEOLOGICĂ  |= 

ORGAN  PENTRU  ŞTIINŢA  ŞI  VIAŢA  BISERICEASCĂ 

ÎNTEMEIAT  ÎN  1907 


COMITETUL  DE  REDACŢIE 

PREŞEDINTE 

î.  P.  S.  Dr.  ANTONIE  PLĂMĂDEALĂ,  Mitropolitul  Ardealului 

VICEPREŞEDINŢI 

î.  P.  S.  BARTOLOMEU  ANAN1A,  Arhiepiscopul  Clujului 

î.  P.  S.  Dr.  ANDREI  ANDREICUŢ,  Arhiepiscopul  Alba  luliei 

P.  S.  Dr.  IOAN  MIHÂLŢAN,  Episcopul  Oradiei 

P.  S.  JUSTIN1AN  CHIRA,  Episcopul  Maramureşului 

P.  S.  IOAN  SELEJAN,  Episcopul  Covasnei  şi  Harghitei 

P.  S.  VISARION  RÂŞINĂREANU,  Episcopul-vicar  al  Sibiului 

MEMBRI 

Pr.  Prof.  Dr.  MIRCEA  PĂCURARII],  Facultatea  de  Teologie  Ortodoxă  «Andrei  Şaguna»,  Sibiu 
Pr.  Prof.  Dr.  DUMITRU  ABRUDAN,  Facultatea  de  Teologie  Ortodoxă  «Andrei  Şaguna»,  Sibiu 
Arhid.  Prof.  Dr.  IOAN  F LOCA,  Facultatea  de  Teologie  Ortodoxă  «Andrei  Şaguna»,  Sibiu 
Pr.  Prof.  Dr.  VASILE  M1HOC,  Facultatea  de  Teologie  Ortodoxă  «Andrei  Şaguna»,  Sibiu 

* 

Redactor-şef 

Pr.  Prof.  Dr.  NICOLAE  CHIFĂR,  Facultatea  de  Teologie  Ortodoxă  «Andrei  Şaguna»,  Sibiu 

Secretar  de  redacţie 

Lect.  Dr.  SEBASTIAN  MOLDO  VAN,  Facultatea  de  Teologie  Ortodoxă  «Andrei  Şaguna»,  Sibiu 


Autorii  sunt  rugaţi  sâ  trimită  materialele  redactate  la  1,  5  rânduri,  cu  font  12.  atât  textul,  cât  şi  notele 
bibliografice,  şi  vor  fi  însoţite  de  un  floppy  disk.  conţinând  formatul  electronic  (fişiere  doc.  sau  rtf..  pentru  Microsoft 
Word).  Este  obligatorie  prezentarea  unui  rezumat  în  limba  engleză  de  maximum  15  rânduri.  De  asemenea, 
lucrările  doctoranzilor  vor  avea  recomandarea  expresă  a  profesorului  îndrumător.  Manuscnsele  care  nu  respectă 
aceste  cerinţe  nu  vor  fi  luate  în  considerare. 

Opiniile  expnmate  în  materialele  publicate  aparţin  autorilor  şi  nu  reprezintă  poziţia  Redacţiei  sau  a  Mitropoliei 
Ardealului. 

Pentru  corespondenţă  şi  abonamente  se  va  folosi  adresa  de  mai  jos. 


REDACŢIA  ŞI  ADMINISTRAŢIA 

ARHIEPISCOPIA  SIBIULUI,  Str.  MITROPOLIEI,  NR.  24 
CONT  Nr.  25 1 1 . 1  -6 1 . 1  /ROL  B.C.R.  Sibiu 


I.S.S.N.  1222-9695 


REVISTA  TEOLOGICĂ 

PUBLICAŢIE  OFICIALĂ  A  MITROPOLIEI  ARDEALULUI 
Serie  nouă.  Anul  XV  (87),  Nr.  2,  Apr.-lun.  -  2005 


CUPRINS 


I.  PASTORALE  ARHIEREŞTI 

Tiv 

t  ANTONIE,  Mitropolitul  Ardealului  -Pastorală  la  învierea  Domnului 

2005 . 5 

t  BARTOLOMEU,  Arhiepiscopul  Vadului,  Feleacului  şi  Clujului  - 

A  _ 

Pastorală  la  învierea  Domnului  2005 . 9 

A 

t  ANDREI,  Arhiepiscop  al  Alba-luliei  -Pastorală  la  învierea  Domnului 

2005 .  18 

t  IOAN,  Episcopul  Oradiei,  Bihorului  şi  Sălajului  -  Pastorală  la  învierea 

Domnului  2005 . 24 

t  JUST1NIAN,  Episcopul  Maramureşului  şi  Sătmarului,  Pastorală  la 

învierea  Domnului  2005 . 29 

t  IOAN,  Episcopul  Covasnei  şi  Harghitei  -  Pastorală  la  învierea 

Domnului  2005 . 35 

»-  • 


II.  STUDII  ŞI  ARTICOLE 

Arhid.  Prof.  Dr.  loan  M.  Floca  -  Drepturile  şi  obligaţiile  clericilor  de 

instituire  divină  prevăzute  de  sfintele  canoane . . . 39 

Mrd.  Fabian  Seiche  -  Preoţi  din  eparhia  Vadului,  Feleacului  şi  Clujului 

arestaţi  în  anii  1 948-1964 .  54 

Conf.  Dr.  Sorin  Şipoş  -  Silviu  Dragomir,  istoric  al  unirii  religioase  (III) . .  89 

Prof.  Dr.  Elena  Macavei  -  Zaharia  Boiu  şi  literatura  didactică .  120 

Pr.  Dr.  Vasile  Oltean  -  Dimitrie  Eustatievici  Braşoveanul  ( 1 730- 1796), 

la  275  de  ani  de  la  naştere .  139 

Pr.  Dr.  Cristian  Muntean  -  Familia  în  viziunea  episcopului  Vasile  Coman 
al  Oradiei .  147 


4 


REVISTA  TEOLOGICĂ 


Ierom.  Drd.  Teofan  Mada  -  Specificul  moralei  creştine  in  gândirea 

Sfântului  loan  Gură  de  Aur .  1 59 

Pr.  Drd.  Călin  Budai  -  Valoarea  metodelor  sociologice  în  evaluările 
morale .  187 


III.  INTERFERENŢE  TEOLOGICE  ORTODOXE 

M  itrop.  Panteleimon  Rodopoulos -Iconomia  după  dreptul  canonic  ortodox 
(trad.  Pr.  Leet.  Dr.  Irimie  Marga) . 21 1 


IV.  RECENZII 

Christoph  Markschies,  Warum  hat  Christentum  in  der  Antike  iiherlebt? 
Ein  Beitrag  zum  Gesprâch  zwischen  Kirchengeschichte  tind  Systematische 
Theologie,  Theologische  Literaturzeitung  1 3. 2004  (Prep.  Dr.  Daniel  Buda)  2 1 5 
Victor  Henrich  Baumann,  Sângele  martirilor.  Editura  Arhiepiscopiei 

Tomisului,  Constanţa,  2004  (Drd.  Florin  Dobrei) . 22 1 

Pr.  Eugen  Drăgoi,  Istoria  creştinismului  în  date.  Editura  Episcopiei  Dunării 

de  Jos,  Galaţi,  2004  (Drd.  Florin  Dobrei) . 224 

Pr.  loan  Morar,  Misiune  şi  confesiune.  Editura  Ecclesia,  Nicula,  2004,  (Mrd. 

Fabian  Seiche) . 227 

Danion  Vasile,  Cum  să  ne  creştem  copiii.  Canon  de  rugăciune  pentru 
copilul  bolnav,  Editura  Sophia,  Bucureşti,  2002  (Pr.  Lect.  loan  Alexandru 
Mizgan) . 230 


Pastorale  arhiereşti 


t  ANTONIE 

DIN  MILA  LUI  DUMNEZEU,  ARHIEPISCOP  AL  SIBIULUI 

Şl  MITROPOLIT  AL  ARDEALULUI 


Cinului  monahal,  P.C.  protopopi,  preoţi  şi  diaconi  şi  tuturor 
hinecredincioşilor  creştini,  din  de  Dumnezeu  păzită  noastră  Arhiepiscopie: 
Har,  ajutor  şi  pace  de  la  Părintele  cel  ceresc,  iar  de  la  noi,  arhierească 
binecuvântare! 


HRISTOS  A  ÎNVIAT  ! 

Iubiţii  mei  fii  duhovniceşti. 

Timp  de  trei  ani  şi  mai  bine,  Mântuitorul  Iisus  Hristos  a  propovăduit  cuvântul 
lui  Dumnezeu  şi  a  săvârşit  minuni  în  toată  Palestina.  Era  însoţit  de  ucenicii  pe  care 
i-a  ales  şi  care  credeau  mai  mult  decât  alţii  în  El,  pentru  că  fuseseră  martori  la 
atâtea  fapte  minunate  pe  care  le-a  săvârşit.  A  poposit  adeseori  la  templul  din 
Ierusalim,  iar  la  încheierea  activităţii  Sale  de  propovăduire,  urma  să  pecetluiască 
toată  această  lucrare  cu  jertfa  Sa. 

Ni  se  spune  în  Sfintele  Evanghelii  cum  a  intrat  pentru  ultima  dată  în  Ierusalim, 
şi  cum  toţi  cei  adunaţi  de  marea  sărbătoare  a  Paştelui  iudaic,  evrei  din  Ţ ara  Sfântă, 
dar  şi  din  diasporă.  L-au  întâmpinat  cu  ramuri  de  finic  şi  L-au  aclamat,  strigând; 
„Binecuvântata  este  Cel  ce  vine  întru  numele  Domnului”  (Marcu  11,9).  Noi  spunem 
că  a  fost  o  intrare  triumfală  în  cetatea  cea  sfântă  a  S ionului,  dar  nimic  din  ceea  ce 
se  leagă  de  venirea  şi  prezenţa  Sa  între  oameni,  nu  se  asemănă  cu  slava  trecătoare 
a  lumii  acesteia,  cu  triumfalismul  ei.  El  a  venit  „chip  de  rob”  luând,  şi  împovărându- 
se  cu  suferinţele  şi  durerile  noastre,  ale  tuturor. 

Aşa  a  fost  şi  atunci,  în  acea  Duminică  a  stâlpărilor.  Lumea  l-a  aclamat  şi  s-a 
îmbulzit  să-L  vadă  şi  să-L  atingă,  dar  El  singur  era  trist,  pentru  că  ştia,  avea  viziunea 
a  ceea  ce  urma  să  se  întâmple  în  următoarele  zile. 

Intr-adevăr,  numai  după  o  zi  de  Ia  intrarea  în  Ierusalim,  aceiaşi  oameni  se 
vor  lepăda  de  El  şi-L  vor  lăsa  în  voia  celor  ce-L  arestaseră.  Mai  mult,  se  vor 

asocia  cu  aceia,  strigând  nu  osanale,  ci  cuvinte  de  hulă  şi  condamnare: 
„Răstigneşte- L!  Răstigneşte-L!”  (Luca  23,  21).  Aceasta  a  fost  dorinţa  mulţimii 
incitate  de  ură  şi  răzbunare. 

Să  nu  fi  înţeles  ei,  oare,  că  El  este  Mesia  Cel  aşteptat:  „Cel  ce  vine  întru 
numele  Domnului?”  (Marcu  11,9). 

Cu  siguranţă  că  numai  aşa  se  poate  explica  diferenţa  între  felul  cum  L-au 
primit  la  intrarea  în  Ierusalim,  şi  cum  L-au  tratat  în  zilele  imediat  următoare,  ale 
„Săptămânii  celei  mari”,  cum  o  numim  noi  astăzi. 

A  fost  de  faţă  aceeaşi  mulţime  incitantă  şi  atunci  când  El  a  fost  dus,  de 
arhierei  şi  de  slujitorii  de  la  templu,  la  Pilat,  spre  a  fi  judecat.  Cu  toţii  s-au  zbătut 
să-i  smulgă  acestuia  condamnarea  la  moarte. 

Pilat  a  intuit  că  ei  erau  orbiţi  de  ură,  şi  a  încercat  să  facă  o  judecată  dreaptă. 
Văzând  însă  că  ei  şi  mai  tare  se  tulbură,  a  făcut  apel  la  sentimentul  lor  de  milă, 
punând  soldaţii  să-l  biciuiască.  Aceia  şi-au  tăcut  cu  mult  zel  datoria.  Când  L-au 
adus  în  faţa  mulţimii,  avea  tot  corpul  însângerat  şi  brăzdat  de  răni  profunde,  dar 
spre  consternarea  sa,  Pilat  a  constatat  că  strategia  sa,  s-a  dovedit  şi  acum  zadarnică. 
Ei  au  rămas  pe  aceeaşi  poziţie  de  răzbunare. 

Atunci  a  recurs  la  alt  subterfugiu.  L-a  scos  din  închisoare  pe  cel  mai  mare 
criminal,  pe  Varava,  şi  le-a  propus  o  alegere:  Să-L  elibereze  pe  lisus,  pe  locul 
aceluia?  Dar,  nici  acum  situaţia  Mântuitorului  n-a  putut  fi  schimbată. 

Atunci,  Pilat  L-a  dat  în  mâinile  lor  să-l  răstignească.  Şi-a  exprimat  însă 
dezacordul  cu  ei,  spă!ându-şi  mâinile  şi  declarând  solemn:  „Nevinovat  sunt  de 
sângele  Dreptului  acestuia”  (Matei  27,  24). 

Epilogul  acestor  zile  tumultoase  a  fost  răstignirea  Lui,  apoi  moartea  şi  îngro¬ 
parea  într-un  mormânt  în  care  nu  mai  fusese  nimeni  pus. 

Au  fost  de  faţă,  au  asistat  copleşiţi  de  durere,  Mama  Sa  şi  ucenicul  cel  mai 
fidel,  care  a  fost  Sfântul  Ioan,  fratele  lui  Iacob,  fiii  lui  Zevedeu. 

Este  impropriu  însă  să  vorbim  de  un  epilog,  pentru  că  după  momentul  îngropării 
şi  al  şederii  timp  de  trei  zile  în  mormânt,  a  fost  dezlegată  marea  taină  a  dumnezeirii 
lui  Hristos:  El  a  înviat  din  mormânt! 

Intr-adevăr,  în  prima  zi  a  săptămânii,  care  este  Duminica,  foarte  de  dimineaţă, 
când  s-au  dus  mironosiţele  la  mormânt  să  împlinească  ceremonialul  ungerii  cu  mir 
a  trupului  Celui  adormit,  pe  care-1  săvârşiseră  doar  în  pripă,  cu  o  seară  înainte,  au 
găsit  piatra  de  la  uşa  mormântului  prăvălită  şi  intrând  înăuntru  au  constat  că 
mormântului  prăvălită  şi  intrând  întru  au  constatat  că  mormântul  era  gol.  Trupul 

m. 

învăţătorului  nu  mai  era  acolo,  dar  au  văzut  „doi  bărbaţi,  în  veşminte  strălucitoare” 
(Luca  24,  4).  Aceia  li  s-au  adresat  zicând:  „De  ce  căutaţi  pe  Cel  viu  între  cei 
morţi?  Nu  este  aici,  ci  S-a  sculat”  (Luca  24,  5-6). 

Femeile  mironosiţe  aflându-se  încă  în  preajma  mormântului,  iată,  li  s-a  arătat 
un  om  pe  care  nu  L-au  cunoscut,  dar  atunci  când  li  s-a  adresat,  zicând: 
„Bucuraţi-vă!”  şi-au  dat  seama  că  este  Iisus,  şi  căzând  la  picioarele  Lui,  I  s-au 

A 

închinat  (Matei  28,  9).  Pentru  ele  învierea  era  de  acum  o  certitudine.  De  aceea, 

A 

după  porunca  Lui,  au  alergat  să  vestească  şi  ucenicilor  că  învăţătorul  lor  s-a 
sculat  din  morţi. 

în  dimineaţa  aceleiaşi  zile,  Domnul  s-a  arătat  lui  Luca  şi  Cleopa,  în  drumul 
spre  Emaus  (Luca  24, 13-31),  iar  seara,  pe  când  ucenicii  erau  ascunşi  într-o  casă, 
de  frica  iudeilor,  a  venit  Iisus,  intrând  prin  uşile  încuiate,  şi,  stând  în  mijlocul  lor,  le- 
a  zis:  „Pace  vouă  !”  (Ioan  20,19).  Pentru  a-i  convinge  că  nu  este  o  nălucă,  le-a 
arătat  semnele  piroanelor  din  mâinile  şi  picioarele  Sale  şi  coasta  străpunsă  cu  suliţa. 
Deşi  erau  cuprinşi  de  frică,  ei  au  sfârşit  prin  a  se  bucura  şi  a  lăuda  pe  Dumnezeu. 

După  o  săptămână.  Domnul  li  s-a  arătat  din  nou  ucenicilor.  Toma,  care  prima 
dată  lipsise,  a  avut  acum  ocazia  însă  se  convingă  şi  El  că  Domnul  a  înviat.  Cuvintele 
lui  au  fost  acestea:  „Domnul  meu  şi  Dumnezeul  meu!”  (Ioan  20,28). 

După  mai  multe  zile,  Iisus  s-a  arătat  din  nou  ucenicilor,  la  Marea  Tiberiadei, 
când  a  avut  loc  pescuirea  minunată  şi  când  Petru  a  mers  pe  valuri  în  întâmpinarea 
Lui  (Ioan  21,7). 

Iubiţi  credincioşi, 

Toate  aceste  arătări  ale  Domnului  s-a  petrecut  în  răstimpul  celor  patruzeci 

A  A 

de  zile  de  la  înviere  şi  până  la  înălţarea  Domnului  la  cer.  Şi  după  aceea  însă  Domnul 
a  întărit  credinţa  şi  altora  că  s-a  sculat  din  morţi.  Aşa  a  fost  cazul  cu  Saul  din  Tars, 
prigonitorul  Bisericii,  căruia  Domnul  i  S-a  arătat  pe  drumul  Damascului. 

Lumina  învierii  lui  Hristos  l-a  transformat  pe  acela  din  prigonitor  al  creştinilor, 
în  cel  mai  zelos  ucenic  şi  martor  al  învierii.  El,  Pavel,  cum  a  primit  de  altfel  numele 
după  convertire,  a  vestit  învierea  între  neamuri.  A  propovăduit  în  Asia  mică,  la 
Atena  şi  la  Roma.  Acolo,  la  Roma,  Sfântul  Pavel  l-a  întâlnit  pe  Petru  şi  împreună 
au  primit  mucenicia. 

Iată,  iubiţi  credincioşi,  că  rădăcinile  credinţei  creştine  în  Europa  sunt  din  vremea 
apostolilor.  Am  vrut  să  vă  aduc  aminte  de  un  lucru  important  ca  acesta,  cum  că 
civilizaţia  europeană  s-a  hărănit  şi  s-a  dezvoltat  din  adevărurile  credinţei  creştine. 
Şi  noi,  românii,  facem  parte  din  Europa.  Propovăduirea  Evangheliei  pe  meleagurile 
noastre  a  fost  făcut  de  Sfântul  Apostol  Andrei,  fratele  lui  Petru.  Deci,  şi  civilizaţia 
şi  cultura  românească  poartă  pecetea  credinţei  creştine. 

Dar  nu  numai  în  Europa,  ci  şi  în  alte  părţi  ale  lumii,  precum  Asia  şi  Africa, 
Evanghelia  s-a  propovăduit  tot  din  timpul  Apostolilor.  în  Africa  a  făcut  misiune 
Sfântul  Evanghelist  Marcu,  iar  în  India  a  ajuns  Sfântul  Toma. 

Dreptmăritori  creştini. 


De  la  Mântuitorul  cel  înviat  nu  ne-a  rămas  nimic  în  scris,  totuşi,  prin  Evanghelii 
şi  Epistolele  Noului  Testament,  scrise  de  ucenicii  Săi,  şi  prin  curajul  şi  mucenicia 
mult  altor  mii  de  ucenici  şi  mărturisitori,  care  au  crezut  în  El,  că  este  cu  adevărat 
Fiul  lui  Dumnezeu,  sămânţa  Evangheliei  a  rodit  în  toată  lumea.  Lucrul  acesta  nu  s- 
a  petrecut  însă  uşor,  pentru  că  cei  ce  s-au  botezat  în  numele  lui  Hristos,  au  întâmpinat 
persecuţii,  chinuri  şi  chiar  moarte.  Timp  de  trei  secole  au  durat  persecuţiile  împotriva 
creştinilor.  Calendarul  creştin  s-a  umplut,  în  acea  perioadă,  cu  nume  de  martiri. 

Abia  în  anul  313,  prin  Edictul  de  la  Milano,  s-a  dat  libertate  creştinismului. 
Sfântul  Constantin  cel  Mare  a  pus  capăt  prigoanelor  şi  suferinţelor  celor  ce  au 

A 

crezut  în  învierea  Mântuitorului  şi  s-au  botezat  întru  numele  Său,  al  Tatălui  şi  al 
Sfântului  Duh. 

Şi  noi,  românii,  suntem  dintre  cei  care  au  îmbrăţişat  credinţa  creştină,  chiar 
din  momentul  naşterii  noastre  ca  popor. 

Să  ne  bucurăm  aşadar  cu  toţii  de  învierea  Mântuitorului  lisus  Hristos.  Dacă 

A 

ne-am  pregătit  prin  post  şi  rugăciune,  prin  spovedanie  şi  împărtăşanie,  acum  să  ne 
închinăm  şi  învierii  Lui  de  a  treia  zi,  şi  să  ne  rugăm  ca  Milostivul  Dumnezeu  să  fie 
tot  timpul  în  ajutorul  nostru,  şi  să  conducă  lumea  pe  calea  cea  bună,  pentru  ca  noi 
să  fim  cu  El  în  împărăţia  Sa. 

Cu  aceste  gânduri,  încredinţat  că  cele  auzite  din  scrisoarea  noastră  pastorală 
vor  rodi  în  sufletele  noastre  credinţă  mai  puternică,  hotărâre  spre  tot  lucrul  cel  bun 
şi  de  folos,  vă  fac  tuturor  urări  de  bine,  şi  rog  pe  Bunul  Dumnezeu,  pe  lisus  Hristos 
ce)  înviat,  să  vă  ocrotească  de  tot  răul  şi  să  vă  facă  parte  numai  de  bucurii. 


HRISTOS  A  ÎNVIAT! 


Al  vostru,  al  tuturor,  de  tot  binele  voitor 
şi  pururea  către  Domnul  rugător, 

t  A  N  T  O  N  I  E 

Arhiepiscop  al  Sibiului  şi  Mitropolit 
al  românilor  ortodocşi  din  Ardeal,  Crişana  şi  Maramureş 


t  BARTOLOMEU 

PRIN  HARUL  LUI  DUMNEZEU,  ARHIEPISCOP 
AL  VADULUI,  FELEACULUI  ŞI  CLUJULUI 

Iubitului  nostru  cler  şi  popor:  har,  pace,  ajutor  şi  milă  de  la  Dumnezeu; 
iar  de  la  noi  arhierească  binecuvântare! 

Iubiţii  mei  fii  sufleteşti,  *’ 

în  Scrisoarea  Pastorală  de  anul  trecut  v’am  vorbit  despre  prietenii  Domnului 
care  s’au  bucurat  de  învierea  Lui  şi  despre  felul  în  care  ei  şi-au  trăit  bucuria. 

De  data  aceasta  îmi  propun  să  vă  vorbesc  despre  un  prieten  care  nu  s’a 
bucurat  de  învierea  Domnului  său.  E  un  personaj  pe  care  toţi  îl  ştiu,  despre  care 
mulţi  au  scris,  dar  pe  care  foarte  puţini  îl  cunosc.  E  vorba  de  luda  Iscarioteanul, 
unul  din  cei  doisprezece  ucenici  ai  lui  lisus. 

Cuvine-se  însă  ca  mai  întâi  să  ne  aducem  aminte  de  faptul  că  sentimentul 
bucuriei,  alături  de  acela  al  iubirii,  face  parte  din  însăşi  esenţa  istoriei  şi  trăirii  creştine. 
Mai  mult,  bucuria  în  sine,  bucuria  elementară  de  a  trăi  este  un  dar  pe  care  Dumnezeu 
i  l-a  dat  şi  omului,  şi  viermelui,  şi  păsării,  şi  firului  de  iarbă.  A  nu  mai  fi  în  stare  să 
te  bucuri  înseamnă  să  exişti  fără  să  şi  trăieşti.  Trebuie  să  credem  că  după  ce 
Dumnezeu  1  -a  plăsmuit  pe  Adam  din  lut,  prima  reacţie  a  omului  înzestrat  cu  suflet 
viu  a  fost  aceea  de  a  se  bucura  de  viaţă. 

Bucuria  este  fiorul  sfanţ  al  vieţii  creştine.  Iată  doar  câteva  exemple  extrase 
din  Sfânta  Scriptură: 

îngerul  Gavriil  i  s’a  închinat  Sfintei  Fecioare  din  Nazaret,  la  bunavestire,  cu 
salutarea:,, Bucură-te!“' Magii  de  la  răsărit,  când  au  văzut  steaua  oprită  deasupra 
locului  unde  Se  afla  dumnezeiescul  Prunc,  „s’au  bucurat  cu  bucurie  mare 
foarte  "2. 


'  Lc  1, 28. 

2  Mt  2,  10. 

Bucuria  este  mângâierea  cerească  a  tuturor  celor  năpăstuiţi  aici,  pe  pământ: 
„Bucuraţi-vâ  şi  vă  veseliţi,  că  plata  voastră  multă  este  în  ceruri*'*. 

Când  păstorul  îşi  găseşte  oaia  rătăcită  şi  o  aduce  în  staul,  „se  bucură  de  ea 
mai  mult  decât  de  cele  nouăzeci  şi  nouă  care  nu  sau  rătăcit w 

La  întoarcerea  fiului  risipitor,  tatăl  ţine  să-l  convingă  pe  fratele  acestuia  că 
acum,  în  acest  moment  de  răscruce  din  viaţa  unui  om,  „  trebuia  să  ne  veselim  şi  să 
ne  bucurăm  "L 

La  rândul  său,  Zaheu  vameşul  l-a  deschis  lui  lisus  uşa  casei  sale„y/‘  L-a 
primit  bucurăndu-se"3 4 5 6.  Servul  care  şi-a  folosit  bine  talanţii  sfârşeşte  prin  a  intra 
„ întru  bucuria  Domnului  sâu“7 8. 

Poruncindu-le  ucenicilor  Săi  să  se  iubească  unii  pe  alţii  după  modelul  iubirii 
dintre  Tatăl  şi  Fiul,  Domnul  conchide:  „  V’am  spus  acestea,  pentru  ca  bucuria 
Mea  să  fie  întru  voi  şi  bucuria  voastră  să  fie  deplină 

Bucuria  învierii  Domnului  a  fost  cu  atât  mai  mare  cu  cât  nimeni  -  absolut 
nimeni  -  dintre  apropiaţii  Domnului  nu  crezuse  că  El  Se  va  scula  din  morţi.  Aşadar, 
ea  era  sporită  prin  contrast. 

Duminică  dis-de-dimineaţă,  femeile  mironosiţe  au  venit  la  mormânt  să  tămâieze. 
Ce  poate  fi  mai  trist  decât  să  jeleşti  un  mort?  Iată  însă  că  un  înger  le-a  arătat  că 
mormântul  era  gol  prin  aceea  că  lisus  înviase  din  morţi.  Ele  au  plecat  de  acolo  „cu 

A 

frică  şi  cu  bucurie  mare  "  dar,  fiind  încă  pe  drum,  însuşi  lisus  le-a  întâmpinat  cu 
salutarea:  Bucuraţi-vă!9 10 11 

Ucenicilor  li  S'a  arătat  în  Galileea,  iar  ei  „s’au  bucurai  văzându-L  pe 
Domnul  ]0. 


Chiar  şi  în  exclamaţia  finală  a  lui  Toma:  „  Domnul  meu  şi  Dumnezeul  meu  “}} 
trebuie  să  citim,  neapărat,  bucuria. 

Dar  dacă  bucuria  învierii  a  devenit  mai  puternică  tocmai  prin  aceea  că  fusese 
precedată  de  necredinţă  şi  întristare,  o  lectură  atentă  a  Sfintei  Scripturi  ne  mai 
descoperă  un  fapt  extraordinar,  anume  că  şi  necredinţa  poate  surveni  în  cazul  că  e 
precedată  de  o  bucurie.  Sfântul  Evanghelist  Luca  este  cel  ce  notează  că,  îndată 
după  înviere,  lisus  li  S’a  arătat  ucenicilor  şi  că  aceştia  erau  uimiţi,  încremeniţi,  încă 


3  Mt  5,  12. 

4  Mt  18,  13. 

5  Lc  15,32. 

6  Lc  19,  6. 

7  Mt  25,  14-23. 

8  In  15,  11. 

9  Mt  28,  8-9. 

10  In  20,  20. 

11  In  20,  28. 

necrezănd  de  bucurie12.  Este  ceea  ce  se  poate  întâmpla  cu  oricare  din  noi  atunci 
când  pe  neaşteptate,  de  năprasnă,  se  pomeneşte  cu  o  veste  bună  şi  exclamă:  -  E 
prea  frumos  ca  să  fie  şi  adevărat!...  Ei  bine.  Iuda  nu  a  trecut  prin  nici  una  din 
aceste  experienţe  umane.  Să  vedem  de  ce. 

Iubiţii  mei  fii  sufleteşti,  ■■ 


Iuda  Iscarioteanul  apare  pe  scena  biblică  în  vremea  ultimelor  zile  ale  Domnului. 
Ştim  că  Iisus  şi  cei  doisprezece  ucenici  ai  Săi  trăiau  viaţă  de  obşte,  că  se  mulţumeau 
cu  puţin  şi  că  acest  puţin  provenea  în  special  din  anumite  danii.  Aşa  stând  lucrurile, 
Iuda  era  casierul  comunităţii.  La  el  veneau  daniile  în  bani,  tot  prin  el  se  facea  plata 
cumpărăturilor  şi  din  aceeaşi  pungă  se  făceau  daniile  către  săraci.  Desigur,  totul  se 
petrecea  pe  încredere,  nimeni  nu-i  cerea  socoteală,  deşi  unii  îl  bănuiau  de  oarecare 
necinste,  în  sensul  că  el  „vămuia“  punga  comună,  reţinând  pentru  sine  câte  ceva. 
Se  pare  însă  că  faptul  acesta  nu  era  de  natură  să  tulbure.  Neavând  simţul  proprietăţii, 
apostolii  nu- 1  aveau  nici  pe  acela  al  pagubei. 

Năravul  lui  Iuda  devine  semnificativ  într’o  împrejurare  puţin  obişnuită.  Iisus 
Se  află  în  Betania,  împreună  cu  ucenicii  Săi,  ca  oaspete  al  prietenului  Său  Lazăr,  pe 
care  tocmai  îl  înviase  din  morţi.  In  timpul  mesei  1  se  apropie  Maria,  sora  lui  Lazăr, 
purtând  un  vas  de  alabastru  cu  mir  de  nard  (adică  un  ulei  foarte  scump,  preparat  cu 
esenţă  extrasă  din  rădăcină  de  nard,  o  plantă  aromatică  din  India)  şi  revarsă  mirul 
pe  picioarele  lui  Iisus.  Toţi  cei  de  faţă  sunt  surprinşi,  nedumeriţi,  dar  Iuda  are  o 
reacţie  de  împotrivire:  „  De  ce  nu  s  ’a  vândut  mirul  acesta  cu  trei  sute  de  dinari 
şi  să-i  fi  dat  săracilor?"  Reacţia  lui  Iisus  e  cu  totul  alta:  „Las-o,  că  pentru  ziua 
îngropării  Mele  l-a  păstrat;  că  pe  săraci  îi  aveţi  pururea  cu  voi,  dar  pe  Mine 
nu  Mă  aveţi  pururi"'21. 

Gestul  Măriei,  prin  gingăşia  şi  semnificaţia  lui,  e  unul  din  cele  mai  emoţionante 
din  câte  pot  fi  întâlnite  în  istoria  omenirii.  Prin  nu  ştim  ce  revelaţie  sau  intuiţie, 
această  splendidă  femeie  a  presimţit  că  Iisus  nu  va  avea  parte  de  ritualul  obişnuit  al 
înmormântării  şi,  asumându-şi  rânduială  de  mironosiţă,  a  uns  picioarele  ce  aveau  să 
poarte  semnul  cuielor.  Domnul  îi  oferă  lui  Iuda  această  explicaţie,  dar  ucenicul  nu 
o  acceptă.  Gândul  lui  se  îndreaptă  în  altă  parte,  şi  nu  prea  departe.  El  ştie  că 
învierea  lui  Lazăr,  săvârşită  în  văzul  a  o  mulţime  de  martori,  împinsese  până  la 
culme  ura  preoţilor  iudei  faţă  de  Iisus.  Condamnarea  Lui  la  moarte  fusese  deja 
hotărâtă  la  un  sfat  de  taină  în  casa  arhiereului  Caiafa14.  Singura  lor  grijă  este  aceea 


12  Lc  24,41. 

13  In  12,  1-8. 

14  Mt  26,  3-5. 

ca  arestarea  acestui  lisus,  care  se  bucură  acum  de  o  imensă  popularitate,  să  nu  se 
facă  la  lumina  zilei,  în  văzul  mulţimii.  Ei  contează  pe  labilitatea  psihologiei  maselor: 
când  victima  e  ameninţată,  îi  sar  în  apărare;  când  o  văd  în  cătuşe,  o  părăsesc.  Este 
exact  ceea  ce  vor  face  înşişi  ucenicii  în  grădina  Ghetsimani. 

Această  grădină  („grădină”  e  un  fel  de  a  spune;  în  fapt,  era  un  crâng)  se  afla 
undeva  în  afara  Ierusalimului,  dincolo  de  pârâul  Cedrilor.  Se  pare  că  acolo  era  locul 
de  taină  unde  lisus  obişnuia  să  meargă,  din  când  în  când,  cu  ucenicii  Săi.  Evident, 
Iuda  îl  cunoaşte.  Planul  e  croit  la  repezeală.  Disidentul  se  furişează  în  casa  arhiereilor 
şi  le  face  oferta  de  colaborare:  el  promite  că  le  va  deconspira  locul  unde  lisus 
poate  fi  arestat  fără  martori  incomozi,  iar  ei  acceptă  ca  pentru  acest  serviciu  să-i 
plătească  suma  de  treizeci  de  arginţi15. 

A 

Următorul  episod  dramatic  se  petrece  la  Cina  cea  de  Taină.  lisus  îşi  vesteşte 
încă  o  dată  patima  şi  moartea.  Şi  tot  atunci  enunţă  legea  iubirii,  îndemnându-Şi 
ucenicii  să  rămână  întru  iubirea  Lui16. 


Unsprezece  apostoli  ascultă  înfioraţi,  dar  de  inima  lui  luda  nu  se  lipeşte  nimic, 
lisus  i-o  cunoaşte  şi  găseşte  că  e  momentul  s’o  şi  spună:  „  Unul  dintre  voi  Mă  va 
vinde  \  Apostolii  se  zbat  între  uimire  şi  nelinişte  şi  se  întreabă  unii  pe  alţii  cam  cine 
ar  putea  fi.  Vestea  pare  incredibilă,  greu  de  suportat,  luda  are  neobrăzarea  de  a 

A 

întreba  şi  el:  „Nu  cumva  sunt  eu,  învăţat  orule,..?  “  lisus  îi  răspunde:  „Tu,  ai 
zis “/7,  ceea  ce  în  limbajul  vremii  înseamnă:  „Aşa  e,  ai  spus-o  chiar  cu  gura  ta*\ 
Dar  cei  unsprezece  încă  nu  se  desmeticesc,  nu-şi  cred  auzului.  Acum  lisus  i 
Se  adresează  de-a  dreptul  lui  Iuda:  „Ceea  ce  vrei  să  faci,  fă  mai  degrabă!... 
„Dar  -  ne  spune  Evanghelistul  -  nimeni  din  cei  ce  şedeau  la  masă  n}a  înţeles 
pentru  ce  i-a  zis  aceasta;  fiindcă  unii ,  deoarece  iuda  avea  punga ,  gândeau 
că  lisus  îi  spune :  Cumpără  ceea  ce  ne  trebuie  la  sărbătoare!...  sau  să  dea 
ceva  la  săraci  1 ÎR. 


Ca  să  fie  şi  mai  explicit,  lisus  adaugă:  „Acela  este,  căruia  Eu,  întingând 
bucâtura  de  pâine,  i-o  voi  da“.  „Şi  întingând  bucătura  de  pâine,  a  luat-o  şi 
i-a  dat-o  lui  Iuda,  fiul  lui  Simon  Iscarioteanul W9.  Evanghelistul  loan,  care  a 
fost  de  faţă,  încheie  astfel  acest  episod:  „Deci,  după  ce  a  luat  acela  îmbucătura 
de  pâine,  îndată  a  ieşit.  Şi  era  noapte 

A  A 

Intr'adevăr,  iubiţii  mei,  noapte  era.  Înnoptate  erau  sufletele  apostolilor;  chiar 
atunci,  la  Cină,  lisus  le  spusese;  Rămâneţi  întru  iubirea  Mea!  Şi  acum,  unul  dintre  ei 


15  Mt  26,  14-16:  Mc  14,  10-1 1;  Lc  22,  3-6. 
“In  15,  9,  12;  13,  35. 

17  Mt  26,  25. 

I!  In  13,  27-29. 

|g  In  13,  26. 

plecase  copleşit  de  ură.  Noapte  este  acum  şi  în  sufletul  lui  luda.  El  aleargă  prin 
besnă  la  arhierei,  le  descoperă  locul  unde  lisus  poate  fi  arestat  în  aceeaşi  noapte. 
Iar  pentru  cazul  că  nimeni  nu  l-ar  fi  recunoscut  sau  că  nu  ar  fî  fost  sigur  asupra 
persoanei,  stabileşte  consemnul:  „ Cel  pe  care-l  voi  săruta,  acela  este ; 
prindeţi-l “20. 

Noapte  este  în  crângul  din  marginea  Ierusalimului.  lisus  Se  desprinde  de 
ucenici,  Se  roagă  singur,  tremură  pentru  o  clipă  în  faţa  crucii  care  I  se  apropie,  Se 
întoarce  la  ai  Săi,  îi  trezeşte  din  noaptea  somnului,  clipa  a  sosit.  Crângul  e  invadat 

a 

de  ostaşi  înarmaţi  care,  la  lumina  faclelor,  caută  pe  cineva.  II  caută  şi  adunătura  de 
preoţi  care-i  însoţeau  pe  ostaşi.  „Pe  cine  căutaţi ?“  îi  întreabă  Cel-Căutat.  „Pe 
lisus  N azari neanul răspund  ei.  „Eu  sunt!"  le  răspunde  Acesta.  Ei,  deprinşi  să 
caute  un  hoţ  care  se  ascunde,  minte  şi  încearcă  să  fugă,  se  descumpănesc  în  faţa 
Acestui  infractor  neobişnuit  şi  ezită  să  pună  mâna  pe  El.  Acum  ţâşneşte  din  besnă 
Iuda  Iscarioteanul.  Se  apropie  de  lisus  şi  dă  să-L  sărute  pe  obraz.  lisus  tresare  şi-l 
mustră:  „Iuda,  prin  sărutare  II  vinzi  tu  pe  Fiul  Omuhd?"21  Iuda  însă  nu  şovăie. 

jA 

Prin  noaptea  sa,  un  fulger  din  iad  îi  scapără  din  gură:  „Bucură-te,  Invăţătorule!" 
Şi-L  sărută.  Acum,  o  altă  mustrare:  „ Prietene ,  pentru  ce  ai  venit?"22  Cu  alte 
cuvinte:  -  Nu  pentru  o  sărutare  te  afli  tu  aici,  ci  ca  să  dai  o  mână  de  ajutor  la 
arestarea  Mea.  Lasă  jocul  şi  fa-ţi  treaba! 

lisus  este  legat,  dus  în  cetate,  judecat  şi  condamnat  la  moarte  pe  cruce,  luda 
află,  are  o  scurtă  mustrare  de  conştiinţă,  aleargă  la  arhierei  şi  vrea  să  le  înapoieze 
banii:  „Greşit-am  vânzând  sânge  nevinovat".  Aceştia  rânjesc  a  batjocură,  nu-i 
primesc  banii  şi-i  spun  cu  cinism:  „  Ce  ne  priveşte  pe  noi?  De-acum  e  treaba 
ta...  Umilit  de  moarte,  trădătorul  aruncă  banii  în  templu,  după  care  merge  undeva 
şi  se  spânzură23. 

Dragii  mei,  aşa  s’au  petrecut  faptele.  Iuda  rămâne  până  astăzi  un  personaj 
nu  numai  tragic,  dar  şi  controversat,  de  vreme  ce  nimeni  nu  poate  preciza  motivul 
real  al  trădării. 

Unii  cred  că  el  nu  a  fost  altceva  decât  instrumentul  prin  care  trebuia  să  se 
plinească  profeţiile;  aşadar,  fusese  predestinat  morţii,  ceea  ce  îi  prezumă  nevinovăţia. 
Numai  că  profeţiile  se  puteau  plini  nu  neapărat  prin  el,  ca  persoană,  ci  prin  altcineva, 
sau  prin  alte  mijloace.  Singurul  interes  al  arhiereilor  era  să  cunoască  locul  secret  al 
lui  lisus,  iar  pentru  aceasta  puteau  să  angajeze  un  spion  care  să-L  urmărească. 

Alţii  cred  că  Iuda,  fiind  singurul  negalileean  din  ceata  apostolilor,  nu  era  de 
acord  cu  mesianismul  universalist  al  lui  lisus,  ci  cu  mesianismul  naţionalist  al 


20  Mt  26,  48. 

21  Lc  22,  47-48. 

22  Mt  26,  49-50. 

23  Mt  27,  3-5. 

căpeteniilor  iudaice.  Acestui  argument  i  se  poate  răspunde  că  pentru  aşa  ceva  nu 
era  nevoie  de  calea  trădării,  ci  de  aceea,  mult  mai  simplă,  a  despărţirii. 

Alţii,  dimpotrivă,  îi  atribuie  lui  Iuda  chiar  intenţia  sublimă  de  a  provoca  arestarea 
lui  lisus  pentru  ca  Acesta  să-şi  poată  demonstra  dumnezeirea  în  faţa  judecătorilor. 

Dacă  însă  acesta  ar  fi  fost  scopul,  de  ce  nu  şi  l-a  urmărit  până  la  capăt? 
Suprema  demonstraţie  a  dumnezeirii  lui  lisus,  aşa  cum  în  batjocură  o  invocau 
arhiereii24,  ar  fi  fost  ca  El  să  Se  coboare  de  pe  cruce.  Or,  la  vremea  răstignirii 
Mântuitorului,  luda  era  deja  mort. 

Se  încearcă  absolvirea  lui  Iuda  şi  prin  temporara  sa  căinţă.  Desigur,  aceasta  ar 
fi  fost  salvatoare  dacă  el  ar  fi  alergat  la  învăţătorul  său  şi  i-ar  fi  cerut  iertare.  Dacă  ar 
fi  cerut-o,  e  sigur  că  i  s’ar  fi  dat.  Dar  n’a  facut-o,  ci  a  preferat  să  se  sinucidă. 

Cea  mai  populară  şi  mai  acreditată  ipoteză  este  aceea  a  lăcomiei.  Având 
punga,  luda  se  obişnuise  să  ciupească  din  banii  comunităţii  apostolice,  punându-şi-i 
deoparte  pentru  el.  Aşa  se  explică  reacţia  lui  negativă  la  ungerea  din  Betania.  Se 
risipea  un  mir  aromat  care  preţuia  trei  sute  de  dinari,  adică  plata  unui  lucrător 
pentru  un  an  de  muncă.  Dacă  aceşti  bani  ar  fi  intrat  în  punga  comună,  el  îşi  putea 
însuşi  întreaga  sumă  sub  pretextul  că  a  împărţit-o  la  săraci.  Unde-i  hoţie  e  şi  minciună. 

A 

Nimeni  nu  l-ar  fi  controlat.  Această  sumă  însă  s’a  risipit  pe  picioarele  învăţătorului. 
Iuda  are  sentimentul  că  lisus,  acceptând  gestul  femeii,  i-a  furat  banii. 

Acum  îi  trece  prin  minte  gândul  trădării.  Iniţiativa  nu  le  aparţine  arhiereilor.  Ca 
instituţie  judiciară,  sinedriul  putea  folosi  metoda  recrutării  unui  informator  Iniţiativa  îi 
aparţine  lui  Iuda.  EI  este  cel  ce  se  oferă.  Dar  nu  pentru  raţiunile  politice  ale  unui 
naţionalist  dezamăgit.  Dacă  ar  fi  fost  aşa,  o  făcea,  bucuros,  pe  gratis.  Nu.  El  cere 
bani.  Arhiereii  „se  învoiesc"  sâ-i  dea  bani  şi  îi  oferă  treizeci  de  arginţi25.  Arestarea  lui 
lisus,  însă,  era  o  miză  uriaşă;  arhiereii  ar  fi  pus  în  joc  o  sumă  pe  măsură.  Ei  însă  oferă 
ceea  ce  oferă  spre  a-L  umili  pe  lisus  (care,  în  ochii  lor,  n’ar  merita  mai  mult)  şi,  pe  de 
altă  parte,  îşi  dau  seama  pe  cine  au  în  faţă.  Iuda  nu  este  un  negustor  abil.  Furtişagurile 
lui  nu  au  nimic  spectaculos.  Atât  prin  ciupelile  din  pungă,  cât  şi  prin  preţul  derizoriu  al 


trădării.  Iuda  pare  mai  mult  un  biet  găinar,  un  prostănac  care  se  înşeală  pe  sine.  Dacă 
presupunem  că  prin  trădare  vrea  să-şi  recupereze  banii  pierduţi  prin  mirul  din  Betania, 
şi  aici  se  înşeală.  Ştim  că  vasul  de  alabastru  conţinea  o  litră  de  mir  de  nard  curat,  un 
produs  foarte  rar  şi  extrem  de  scump.  Iuda  acceptă  treizeci  de  arginţi,  adică  suma  cu 
care  se  vindea  un  sclav  în  piaţă. 

Slăbiciunea  lui  Iuda  este,  într’adevăr,  lăcomia,  dar  lăcomia  nu  este  un  procedeu 
comercial,  ci  un  viciu.  Lacomul  nu  urmăreşte  îmbogăţirea  posibilă,  ci  adaosul  necesar. 
Când  băutorul  devine  alcoolic,  se  îmbată  din  te-miri-ce.  Dependent  de  propriul  său 


24  Mt  27,  39-44. 

25  Lc  22,  4-6;  Mt  26,  14-16. 

viciu,  omul  şi-a  pierdut  libertatea  şi  poate  fi  vânat  de  oricine.  Aici  cred  eu  că  se  află 
cheia  trădării  Iui  Iuda. 

Cei  mai  mulţi  comentatori  emit  tot  felul  de  presupuneri,  precum  cele  pomenite 
mai  sus,  dar  ocolesc  un  fapt  extrem  de  important:  Iuda  este  un  om  demonizat.  Doi 
sunt  evangheliştii  care  menţionează  acest  fapt:  Luca  şi  Ioan.  Demonizarea  lui  Iuda 
ca  trădător  al  lui  Iisus  s-a  făcut  pe  fondul  propice  al  lăcomiei.  Ea  cunoaşte  două 
faze.  Prima  se  petrece  îndată  după  ungerea  din  Betania,  când  lui  Iuda  i  se  strecoară 
gândul  de  a  intra  în  legătură  cu  arhiereii.  Acest  gând  îl  stăpâneşte  şi  în  prima  parte 
a  Cinei  celei  de  Taină.  Aşa  se  explică  impertinenţa  cu  care  întreabă  dacă  nu  cumva 
el  este  cel  care  îl  va  vinde  pe  Iisus,  ştiind  bine  că  el  va  fi.  Sângele  rece  atinge 
culmea  în  clipa  în  care  Iisus  îl  anunţă  ca  trădător  pe  cel  căruia  îi  va  întinde  îmbucătura 
de  pâine.  I-o  întinde  lui  Iuda,  iar  acesta  o  ia  fără  nici  o  tresărire  de  conştiinţă, 
confirmând  astfel  că  el  este  trădătorul.  Sfântul  Ioan  precizează:  „  După  îmbucătura 
de  pâine,  atunci  a  intrat  Satana  într  insul". 26 

După  ce  i-a  bântuit  gândul,  diavolul  intră  acum  în  posesia  lui  totală  şi 
ireversibilă.  De  ce  ireversibilă?  vă  veţi  întreba;  dacă  Domnul  vindecase  atâţia 
demonizaţi,  oare  nu  putea  să- 1  vindece  şi  pe  el?...  Diferenţa  e  radicală:  cei  vindecaţi 

A  m. 

erau  victime,  Iuda  e  complice.  Intre  el  şi  Satana  s’a  făcut  un  pact.  înainte  de  a-L 
vinde  pe  Iisus,  Iuda  îşi  vânduse  propria-i  libertate.  Dumnezeu  nu-1  mântuie  pe  om 
împotriva  libertăţii  lui. 

Iuda  are  acum  un  alt  statut  moral  decât  al  celorlalţi  oameni.  El  nu  e  doar  un 
ins  viclean,  ipocrit,  şiret,  prefăcut,  duplicitar,  făţarnic,  ca  mulţi  alţii;  el  este  un  om 
corupt,  pervers,  perfid,  modelat  pe  talia  celui  ce-1  stăpâneşte.  Numai  aşa  se  explică 
incredibilul,  cutremurătorul  gest  din  grădina  Ghetsimani:  sărutarea.  Există  situaţii 

A 

în  care  omul  II  surprinde  chiar  pe  Atotştiutorul  Dumnezeu.  Amintiţi-vă  de  sutaşul 
din  Capemaum  care-I  ceruse  lui  Iisus  să-i  vindece  servul  chiar  de  la  distanţă,  ca  un 
comandant  cu  porunci  executorii.  La  auzul  acestor  cuvinte,  care  descopereau 
credinţa  unui  păgân,  Iisus,  pur  şi  simplu,  S  ’a  minunat27.  Aici,  în  Ghetsimani,  Iuda  ÎI 
surprinde  pe  Iisus  prin  gestul  său  de  a-1  săruta.  Era  oare  sărutarea  necesară  pentru 
identificarea  lui  Iisus?  Nicidecum.  Semnul  era  pur  convenţional,  putea  fi  un  deget 
arătător,  o  mână  pe  umăr,  atingerea  cu  o  crenguţă,  sau  orice  altceva.  Mai  mult,  nici 
nu  era  nevoie  de  un  semn  de  recunoaştere,  oricare  ar  fi  fost  el,  de  vreme  ce  împreună 
cu  ostaşii  veniseră  şi  arhierei,  bătrâni  şi  căpetenii  care-L  văzuseră  de  atâtea  ori  pe 
Iisus  în  templu  şi-L  cunoşteau28.  Şi  în  cazul  acesta,  ca  şi  în  acela  al  trădării.  Iuda 
era  cel  ce  avusese  iniţiativa.  El  inventase  trebuinţa  unui  semn,  el  stabilise,  ca  semn, 


26  in  13,  27. 
i.i  27  Mt  8,  5-10- 
2!  Lc  22,  52-53. 

sărutarea,  lisus  ştia  că  Iuda  îl  va  trăda,  o  spusese  răspicat  şi  explicit,  dar  sărutarea 
e  de  natură  să-L  surprindă.  întrebarea  pe  care  i-o  pune  are  în  ea,  deopotrivă, 
uimire  şi  dojană:  „Iuda,  prin  sărutare  îl  vinzi  tu  pe  Fiul  Omului  ?... 

A  A 

Dar  faptul  e  mult  mai  grav.  înainte  de  a-L  săruta.  Iuda  II  salută  mieros  prin 

A  # 

cuvintele:  „  Bucură-te,  Invăţătorule !“  Nu  se  poate,  nu  se  poate  ceva  mai  pervers! 
Cuvântul  Bucură-te!,  care  ieşea  din  gura  lui  lisus  ca  un  balsam,  din  gura  lui  Iuda 
iese  ca  un  şarpe.  Ţineţi  minte:  Fapta  care  1  -a  condamnat  definitiv  pe  Iuda  nu  a  fost 
trădarea  negociată,  ci  sărutarea  perfidă.  Satana  i-a  inspirat-o,  şi  tot  Satana  îl  va 
împinge  la  sinucidere.  Şi  putem  anticipa  că'n  clipa  când  Iuda  îşi  va  da  duhul  cu  laţul 
de  gât.  Satana  îi  va  şuiera,  dulce,  în  ureche:  Bucură-te! 

Iubiţii  mei  fii  sufleteşti , 

Din  nefericire,  Iuda  nu  e  doar  personajul  unui  anume  moment  istoric,  ci  şi  un 
personaj  al  istoriei  de  după  el,  multiplicat  peste  tot,  la  scară  planetară,  în  ipostaza 
sărutării  care  acoperă  trădarea. 

Printre  noi,  cei  ce  beneficiem  de  civilizaţie,  de  cultură,  de  progres  ştiinţific, 
de  libertate,  de  bunurile  pământului  şi  de  harurile  cerului,  printre  noi  se  instaurează, 
încetul  cu  încetul,  un  duh  perfid  care  răstoarnă  valorile  şi  perverteşte  limbajul. 
Anormalul  devine  normal,  viciul  devine  virtute,  minciuna  devine  adevăr,  furtul 
inteligent  devine  profesie  onorabilă,  sodomia  se  cheamă  orientare 
comportamentală,  cuvinte  nobile  precum  prietenie,  prieten,  prietenă  se  degradează 
în  conotaţii  dubioase,  destrămarea  familiei  se  numeşte  planificare  familială,  crimele 
ingineriei  genetice  se  fac  în  numele  vindecărilor  miraculoase,  prostituţia  se 
legitimează  prin  libertatea  femeii  de  a  face  ce  vrea  cu  propriul  ei  trup, 
proxenetismul  se  reclamă  de  meditaţia  transcendentală,  sărăcirea  spiritului  devine 
globalizare,  invadarea  unei  ţări  se  cheamă  război  preventiv,  terorismul  îşi  reclamă 
valenţe  divine,  înfeudarea  economică  se  numeşte  credit  bancar,  pomana  politică 
devine  act  de  caritate.  Şi  multe  altele. 

Iuda  se  plimbă  nestingherit  prin  societate,  prin  istoria  omenirii,  dar  şi  prin 
creştinătate.  Isprava  lui  cea  mai  mare  este  aceea  că  dintr’o  singură  Biserică  a 
făcut  mai  multe.  Din  mai  multe  a  făcut  o  puzderie.  Şi  continuă  s’o  facă,  prin  ceea 
ce  îi  este  propriu:  lăcomie,  invidie,  orgoliu.  Se  adaptează  uşor,  şi-a  rafinat  metodele. 
Lucrează  la  lumina  nopţii  şi  comunică  prin  unde  herţiene.  E  un  iscusit  importator  de 
religie,  oferind-o  concurenţial  pe  piaţa  bunurilor  de  consum.  Altfel,  e  un  ecumenist 
convins.  Când  nu  lucrează  pe  furiş  te  invita  la  dialog  frăţesc.  Dacă-1  refuzi  sau 
dacă  te  aperi,  te  pomeneşti  intolerant,  conservator,  fundamentalist,  retrograd. 

Cunoaşte  bine  Biblia,  are  studii  universitare,  vorbeşte  câteva  limbi  străine.  El 
ştie  că  Iscarioteanul  era  unul  din  cei  doisprezece  care  au  ascultat  şi  memorat 

învăţătura  lui  Iisus.  Dacă  ar  fi  avut  curăţie  şi  talent,  putea  să  scrie  o  Evanghelie  tot 
atât  de  bogată  ca  a  lui  Matei. 

A  scris-o  postum,  în  cheia  sărutării  perverse,  luda  e  un  excelent  teolog,  aşa 
cum  este  şi  patronul  său  din  Qarantania,  care  li  oferea  lui  Iisus  citate  din  Scriptură29. 

Iuda  e  tot  atât  de  zelos  printre  ai  săi,  de  vreme  ce  instinctul  dezbinării  îl 
mobilizează  peste  tot,  oriunde  s’ar  afla.  Partenerul  trebuie  mai  întâi  sedus,  dominat, 
şi  numai  după  aceea  nimicit.  Iuda  îşi  abordează  semenul  cu  graţia  cobrei  care, 
întâlnind  o  viperă  în  junglă,  o  invită  la  un  dans  aerian,  fascinant,  ameţitor,  pe  durata 
căruia  îşi  calculează  cu  precizie  secunda  muşcăturii  mortale.  Iuda  e  un  maestru  al 
crimei  perfecte. 

Iubiţii  mei  fii  sufleteşti. 

Duhul  necurat  al  sărutării  lui  Iuda,  oricât  ar  fi  el  de  perfid  şi  stăruitor,  nu  ne 
poate  umbri  bucuria  pascală,  aşa  cum  dramatica  experienţă  a  ucenicilor  nu  i-a  lipsit 
de  bucuria  învierii  Domnului  lor;  dimpotrivă,  le-a  sporit-o.  Noi  suntem  urmaşii  celor 
unsprezece  apostoli,  ai  celor  şaptezeci,  ai  sfintelor  femei,  ai  tuturor  celor  ce  I-au 
rămas  Domnului  credincioşi  şi  prieteni.  Poate  că  şi  noi,  asemenea  lui  lacob  şi  Ioan, 
am  râvnit  la  slavă  lumească;  poate  că  şi  noi,  asemenea  lui  Petru,  ne-am  lepădat  de 
Domnul  prin  laşitate  şi  frică;  poate  că  şi  noi,  asemenea  lui  Toma,  ne-am  îndoit  în 
credinţă.  Dar  dacă  Ioan  s’a  învrednicit  de  prietenia  Răstignitului,  dacă  Petru  s’a 
căit  plângând,  dacă  Toma  a  îngenunchiat  crezând  şi  dacă  toţi  au  trăit  bucuria  învierii, 
părtaşi  ai  bucuriei  lor  suntem  şi  noi,  cei  de  astăzi. 

Fie  ca  bucuria  pascală  să  ne  facă  mai  treji,  mai  atenţi,  mai  curaţi,  mai  curajoşi 
şi  mai  încrezători  în  biruinţa  finală  a  Mielului  înjunghiat10.  Hristos  a  înviat! 


t  BARTOLOMEU 

Arhiepiscop  al  Vadului,  Feleacului  şi  Clujului 


”  Mt  4,  1-11. 
“Ap  21,  22-27. 

DIN  MILA  LUI  DUMNEZEU ,  ARHIEPISCOP  AL  ALBA  IULIEI 


Cinstitului  cler,  cuviosului  cin  monahal  şi  iubiţilor  credincioşi ,  sfântă 
îmbrăţişare  cu  prilejul  Paştilor  şi  stăruitor  îndemn  pentru  o  viaţă  creştină 


CEL  MAI  FRUMOS  MOD  DE  VIAŢA  NI-L 
OFERĂ  CREŞTINISMUL 

Iubiţi  fraţi  şi  surori, 

La  Crăciun  vă  spuneam  că  Hristos  este  singura  speranţă  pentru  omenire. 
Acum,  la  Sfintele  Paşti,  vă  încredinţez  că  religia  întemeiată  de  El  -  creştinismul  - 
ne  oferă  cel  mai  frumos  mod  de  viaţă. 

Creştinismul  nu-i  o  ideologie,  nu-i  o  teorie,  nu-i  nici  doar  o  doctrină,  ci-i  un 
mod  de  viaţă  exprimat  prin  fapte.  Este  o  viaţă  nouă  „cu  Hristos”  şi  „în  Hristos” 
condusă  de  Duhul  Sfanţ. 

A  A 

Biserica  creştină  este  împărăţia  lui  Dumnezeu,  Împăratul  ei  este  Hristos,  iar 
„constituţia”  după  care  se  conduce  este  Evanghelia.  Creştinismul  este  religia  iubirii. 

A 

In  şcoala  lui  Hristos  se  învaţă  iubirea  pe  care  n-o  poate  afla  omul  în  nici  o  altă 
religie.  Se  învaţă  iubirea  iertătoare,  iubirea  îndurătoare,  iubirea  compătimitoare, 
iubirea  vrăjmaşilor,  iubirea  dumnezeiască1. 

Tendinţa  new-ageistă,  de  a  pune  semnul  egalităţii  intre  toate  religiile, 
este  păguboasă  şi  nemăntuitoare.  Era  creştină,  era  noastră,  civilizaţia  noastră, 
viaţa  noastră  religioasă  începe  odată  cu  intrarea  Iui  Hristos  în  istorie.  Ce-a 
fost  înainte  de  El  putem  afla  din  istorie,  dar  nu  mai  este  un  bun  al  nostru,  e 
însemnat  cu  alt  nume,  înjghebat  în  alte  sisteme.  Noi  suntem  creştini  şi  la  cârma 
vieţii  noastre  stă  Iisus  Hristos,  Fiul  lui  Dumnezeu  Mântuitorul  lumii. 


1  Ilarion  Felea.  Religia  iubirii ,  Arad.  1946,  p.  390. 

Iubiţi  credincioşi, 


Creştini  devenim  prin  botez.  „  Câţi  în  Hristos  v-aţi  botezat,  ne  spune  Sfântul 
Pavel,  în  Hristos  v-aţi  şi  îmbrăcat  ”  (Galateni  3, 27).  In  Taina  Botezului  ne  îngropăm 
cu  Hristos  şi  înviem  dimpreună  cu  El.  „  îngropaţi  fiind  împreună  cu  El  prin  botez , 
ne  spune  acelaşi  apostol,  cu  El  aţi  şi  înviat  prin  credinţa  în  lucrarea  lui 
Dumnezeu ,  Cel  ce  L-a  înviat  pe  El  din  morţi  ”  (Coloseni  2,  12). 

Urmarea  firească  a  botezului,  a  morţii  şi  învierii  cu  Hristos  ne-o  arată  tot  Sfântul 
Pavel:  „ Aşadar,  dacă  aţi  înviat  împreună  cu  Hristos ...  cugetaţi  cele  de  sus ,  nu 
cele  de  pe  pământ;  căci  voi  aţi  murit  şi  viaţa  voastră  e  ascunsă  cu  Hristos  întru 
Dumnezeu .  Iar  când  Hristos ;  Care  este  viaţa  voastră,  Se  va  arăta,  atunci  şi  voi, 
împreună  cu  El,  vă  veţi  arăta  întru  slavă  ”  (Coloseni  3,  1-4). 

Ce  minunat  va  fi  atunci!  Moartea,  care  terorizează  umanitatea,  nu  va  mai 
exista,  „nici  plângere,  nici  strigăt ,  nici  durere  nu  vor  mai  fi"  (Apocalipsa  21, 
4).  Creştinii  buni,  înviaţi  din  mormânt,  vor  fi  răpiţi  în  nori  ca  să-L  întâmpine  pe 
Hristos,  „şi  aşa  pururi  cu  Domnul  vor  fi"  (1  Tesaloniceni  4,  17). 

Numai  că  până  atunci,  dacă  suntem  creştini,  adică  ucenici  ai  lui  Hristos,  botezaţi 
în  numele  Sfintei  Treimi,  trebuie  „să  omorâm  mădularele  noastre,  cele  pământeşti : 
desfrănarea,  necurăţia ,  patima ,  pofta  cea  rea  şi  lăcomia,  care  sunt  închinare 
la  idoli ”  (Coloseni  3,  5). 

Ne  aduce  aminte  aici  Apostolul  de  o  patimă  pe  care,  pomenind-o,  s-ar  putea  să 
aduc  o  umbră  întunecoasă  peste  luminata  zi  a  învierii.  Dar  dacă  n-aş  pomeni-o,  n-aş 
fi  un  părinte  bun,  care  trebuie  să-şi  avertizeze  fiii  atunci  când  îi  vede  prăbuşindu-se. 

Trăim  într-un  veac  al  erotismului.  Prin  toate  mijloacele  media  se  face 
propagandă  păcatului.  „Avem  toate  motivele  să  ne  îndoim ,  spune  un  mare  teolog, 
că  civilizaţia  noastră,  atât  de  afrodisiacă  şi  de  pornografică  cum  este,  se  va 
simţi  vreo  clipă  lezată ,  sau  se  va  sinchisi  de  cele  spuse  de  noi  dar  o  facem 
pentru  că  ne  porunceşte  Dumnezeu. 

Ne  doare  faptul  că  fiii  şi  nepoţii  noştri  îşi  pierd  curăţia  sufletească  şi  trupească 
încă  din  adolescenţă,  prin  discoteci  şi  alte  localuri  de  pierzanie.  Ne  doare  faptul  că 
instituţiile  care  ar  trebui  să  facă  educaţie,  şi-n  primul  rând  aş  pomeni  televiziunea,  îi 
învaţă  cum  să  se  ferească  de  surprize  neplăcute  şi  nu-i  îndeamnă  să  fie  cuminţi. 
Ne  doare  cumplit  faptul  că  şi  după  căsătorie  tinerii  nu  fac  copii  sau,  şi  mai  rău,  îi 
omoară,  cu  sprijinul  unor  instituţii  care  ar  trebui  să  promoveze  viaţa  şi  nu  moartea. 
Şi  iată  aşa,  fibra  neamului  slăbeşte,  ne  împuţinăm  şi  ne  îndepărtăm  de  frumosul 
mod  de  viaţă  creştin  al  înaintaşilor  noştri.  îi, 


Georges  Habra,  Iubire  şi  senzualitate,  Anastasia,  1994,  p.  19. 

Filosoful  Petre  Ţuţea,  pe  care-1  doare  slaba  educare  a  tinerilor  şi  nefasta 
influenţă  a  veacului  secularizat  asupra  lor,  subliniază  cu  apăs  trei  virtuţi  pe  care 
trebuie  să  le  aibă  un  tânăr  cuminte  şi  educat:  „  L  să  nu  necinstească  nici  o 
fecioară ,  pentru  a  nu  ofensa  majestatea  Maicii  Domnului;  2.  să  respecte  tot 
ce  face  altul  şi  nu  e  in  stare  să  facă  el;  3.  să  moară  pentru  România ,  fără 
regret ,  de  câte  ori  România  îi  va  cere  ”3. 

Chiar  dacă  multora  aceste  sfaturi  li  se  par  depăşite  şi  anacronice,  noi  suntem 
de  acord  cu  contemporanul  nostru,  Ţuţea.  E  de  mare  preţ  fecioria  şi  viaţa  curată. 
Este  important  să  ştii  respecta  tot  ceea  ce-i  bun  şi  frumos  în  jurul  tău:  să  nu  arunci 
deşeurile  la  întâmplare,  să  nu  umpli  văile  şi  pajiştile  din  jurul  tău  cu  hârtii  şi  pungi  de 
plastic,  să  nu  distrugi  lucrurile  făcute  de  alţii  spre  folosul  tuturor  Şi  ce  să  mai 
spunem  de  dragostea  faţă  de  ţară!  Este  adevărat  că  sărăcia  îi  determină  pe  mulţi 
tineri  să  plece  la  lucru  în  străinătate,  dar  această  realitate  nu  te  poate  justifica  să 
nu-ţi  mai  iubeşti  ţara.  Mama  tot  mamă-i,  chiar  dacă  a  ajuns  săracă. 

Să  nu  înţelegeţi  prin  cele  afirmate  că  am  fi  împotriva  bucuriilor  pe  care  viaţa 
le  oferă  celor  tineri,  nici  împotriva  distracţiilor  frumoase.  Dimpotrivă!  Creştinismul 
este  religia  învierii,  religia  iubirii,  religia  luminii.  înţeleptul  Solomon  le  dă  un  îndemn 
tinerilor:  ,P Bucurâ-te ,  omule ,  cât  eşti  tânăr  şi  inima  ta  să  fie  veselă  în  zilele 
tinereţii  tale  şi  mergi  în  căile  inimii  tale  şi  după  ce-ţi  arată  ochii  tăi ,  dar  să  ştii 
că ,  pentru  toate  acestea ,  Dumnezeu  te  va  aduce  la  judecata  Sa  "  (Ecclesiastul 
11,9).  Toate  deci  cu  măsură  şi  cu  frică  de  Dumnezeu. 


Dreptămăritori  creştini , 

Nici  noi,  cei  ce  avem  un  număr  de  ani,  nu  mărturisim  întotdeauna  cu  viaţa 
noastră  că  „ne-am  îmbrăcat  în  Hristos”,  că  vieţuim  dimpreună  cu  Hristos.  N-am 
putea  spune  ca  Sfântul  Pavel:  „M-am  răstignit  împreună  cu  Hristos ;  şi  nu  mai 
trăiesc  eu,  ci  Hristos  trăieşte  în  mine  ”  (Galateni  2,  20), 

Răstignirea  noastră  dimpreună  cu  Hristos  se  face  prin  pătai  cuie  duhovniceşti: 
prin  aducere  aminte  de  moarte,  prin  aducere  aminte  de  judecată,  prin  aducere 
aminte  de  rai  şi  prin  aducere  aminte  de  iad.  Dacă  ne-am  gândi  la  scurtimea  vieţii 
noastre,  la  judecata  lui  Dumnezeu  şi  la  eternitatea  ce-i  urmează,  am  fî  mult  mai 
buni.  Cine  îşi  aduce  aminte  de  moarte  nu  se  mai  lasă  ispitit  şi  amăgit  de  lume, 
iubeşte  pe  aproapele  său,  ba  chiar  şi  pe  vrăjmaşii  săi. 

Noi  uităm  că  de  la  Botez  suntem  „îmbrăcaţi  cu  Hristos”.  Un  om  sănătos 
atunci  când  se  îmbracă  simte  căldura  hainei,  simte  confortul  pe  care  îl  oferă 
îmbrăcămintea  adecvată  şi  reacţionează  ca  atare.  „  Dacă  neîmbrăcănd  nimic,  nu 

^  între  Dumnezeu  şi  neamul  meu ,  Fundaţia  Anastasia,  1992,  p.  95. 

simţim  nimic,  spune  Sfanţul  Simeon  Noul  Teolog,  dacă  ne  îmbrăcăm  în  ceva,  fie 
noi  înşine t  fie  cu  ajutorul  altuia ,  simţim  aceasta ,  dacă  avem  simţurile 
nevătămate.  Numai  morţii  când  sunt  îmbrăcaţi  nu  simt  nimic ,  şi  mă  tem  ca  şi 
noi  să  nu  fim  morţi  şi  goinA . 

Dacă  cumva  am  ajuns,  din  punct  de  vedere  spiritual,  nesimţitori,  sau  chiar 
nesimţiţi,  nu  ne  mai  dăm  seama  că  suntem  morţi  şi  goi.  „  V-am  cântat  din  fluier, 
zice  Mântuitorul,  şi  n-aţi  jucat;  v-am  cântat  de  jale  şi  nu  v-aţi  tânguit  ”  (Matei 
11,  17).  Adică  am  ajuns  la  o  indiferenţă  ucigătoare  de  suflet.  N-avem  nici  un  fel  de 
entuziasm  religios. 

Ne-am  obişnuit  cu  un  creştinism  aşa  de  şubred  şi  de  amăgitor:  creştinism 
fără  Hristos,  fără  Evanghelie  şi  fără  Biserică.  Când  ai  ajuns  însă  să-L  cunoşti  pe 
Domnul  Hristos,  să  cunoşti  Evanghelia  Lui,  să  iubeşti  Biserica  Lui,  te  manifeşti  ca 
atare  şi  doreşti  să-i  faci  şi  pe  semenii  tăi  să-L  cunoască  pe  Hristos  şi  să  trăiască 
împreună  cu  El.  Cu  alte  cuvinte,  să  devină  nişte  creştini  practicanţi. 

Când  ţi-e  tot  una  dacă  Hristos  există  sau  nu;  când  în  inima  ta  Hristos  n-are  nici 
un  loc;  când  nu-ţi  pasă  dacă  a  înviat  sau  nu,  cu  siguranţă  că  eşti  gol  şi  mort.  Pentru 
aceasta,  nu  realizezi  că  fără  iubirea  Lui  absolută  -  concretizată  în  răstignirea  pentru 
tine,  şi  fără  învierea  Lui  care-ţi  chezăşuieşte  învierea  ta,  viaţa  ta  n-are  nici  un  sens. 

Sfanţul  Siluan,  contemporan  nouă  şi  „îmbrăcat”  ca  şi  noi  „în  Hristos”  de  la 
Botez,  face  următoarea  mărturisire:  „ Domnul  este  iubire .  «Gustaţi  şi  vedeţi  că 
bun  este  Domnul»  (Psalm  33,  9).  Sufletul  meu  a  gustat  această  bunătate  şi 
fără  să  se  sature ,  ziua  şi  noaptea ,  mintea  mea  se  avântă  spre  Dumnezeu, 
încep  să  scriu  despre  iubirea  lui  Dumnezeu  şi  nu  mă  pot  sătura ,  căci  amintirea 
Dumnezeului  Celui  Atotputernic  înlănţuie  şi  înrobeşte  sufletul  meu”'. 

Dacă  din  nefericire  suntem  creştini  doar  cu  numele,  iar  din  punct  de  vedere 
spiritual  morţi  şi  goi,  ratăm  lucrul  cel  mai  important  şi  esenţial:  mântuirea.  S-ar 
putea  ca  aparenţele  să  fie  frumoase.  Colindăm  la  Crăciun,  iar  la  Paşti  mergem  la 
„înviere”.  Dar  trăim  noi  cu  Hristos?  Mergem  duminica  la  biserică?  Ne  spovedim  şi 
împărtăşim  frecvent?  Avem  iubire  faţă  de  semeni?  Citim  Sfintele  Scripturi?  îl 
mărturisim  pe  Dumnezeu  cu  viaţa  noastră?  Mă  tem  să  nu  ni  se  potrivească  cuvintele 
lui  Dumnezeu  descoperite  lui  Isaia:  „ Poporul  acesta  se  apropie  de  Mine  cu 
gura  şi  cu  buzele  Mă  cinsteşte ,  dar  cu  inima  este  departe ”  (Isaia  29,  13). 

Creştinismul  adevărat  este  o  putere  de  sus,  o  putere  sufletească,  o  putere 
cerească.  Creştinii  adevăraţi  au  trăit  şi  trăiesc  în  această  putere.  Ei  au  biruit 
persecuţiile,  au  biruit  lumea,  l-au  biruit  pe  diavolul.  Creştinul  adevărat  este  un  om 
puternic,  un  om  care  biruie  lumea  şi  răul. 


4  A  cincea  cuvântare  morală ,  Filocalia  6,  Bucureşti,  1977,  p.  186. 

5  între  iadul  deznădejdii  şi  iadul  smereniei ,  Alba  îulia,  1994,  p.  2 1 9. 

Creştinul  formalist  se  poate  asemăna  cu  sperietorile  pe  care  odinioară  le 
puneau  oamenii  prin  semănături  ca  să  sperie  păsările.  O  vreme  păsările  se  temeau 
de  ele,  dar  mai  apoi,  constatând  că  sunt  moarte  şi  tară  putere,  nu  le  mai  băgau  în 
seamă.  Le  ignorau.  Aşa  ajung,  după  spusa  Proorocului  Ieremia,  mulţi  creştini:  „  Ca 
nişte  sperietori  într-o  grădină  cu  pepeni  şi  nu  grăiesc,  sunt  purtaţi  pentru  că 
nu  pot  merge .  Nu  vă  temeţi  de  ei,  că  nu  pot  face  rău,  dar  nici  bine  nu  sunt  in 
stare  să  facă M  (Ieremia  10,  5). 

A 

In  viaţa  creştinului  adevărat  credinţa  şi  faptele  sunt  strâns  legate.  Credinţa 
grăieşte  prin  faptele  ei.  Nu  există  credinţă  adevărată  fără  roadele  faptelor  bune  şi 
nici  roade  de  fapte  bune  fără  pomul  credinţei. 

S-au  făcut  multe  asemănări  referitoare  la  legătura  dintre  credinţă  şi  faptele 
bune.  Una,  foarte  potrivită,  este  asemănarea  cu  barca.  Barca  este  condusă  pe  apă, 

r>> 

înspre  ţintă,  cu  două  lopeţi.  Viaţa  este  barca.  Ţinta  este  împărăţia  lui  Dumnezeu. 
Apa  este  lumea.  Cele  două  lopeţi  sunt  credinţa  şi  faptele  bune.  Numai  cu  amândouă 
lopeţile  poţi  conduce  barca.  Dacă  una  lipseşte,  nu  mai  poţi  ajunge  la  ţintă6. 

Iubiţi  credincioşi , 

înspre  o  trăire  creştină  este  chemat  orice  om  de  sub  soare. ,,  Un  popor,  ca  şi 
orice  om  în  parte ,  atâta  preţuieşte  cât  a  înţeles  din  Evanghelie  şi  cât  poate  să 
urmeze  învăţăturii  lui  Iisus  ’7,  spune  Simion  Mehedinţi.  O  educaţie  creştină  a 
tineretului  din  fiecare  neam  ar  face  să  înceteze  toată  ura  şi  toate  dezbinările  care 
au  tulburat  atât  de  ruşinos  primii  două  mii  de  ani  ai  erei  creştine.  „Generaţiile 
viitoare ,  poate ,  vor  privi  cu  silă  la  felul  cum  am  tras  prin  noroi  Noul  Aşezământ 
cuprins  în  Evanghelie ...  Dar  un  lucru  începe  a  fi  toi  mai  vădit:  în  faţa 
idealului ,  ne  simţim  deopotrivă  îndreptăţiţi  să  tindem  către  liman ,  având  o 
singură  orientare :  legea  cea  nouă ,  dăruită  omenirii  de  Iisus 

Poporul  român  a  fost,  şi  nădăjduim  că  mai  este,  un  popor  creştin.  Atât  preţuieşte, 
şi  atât  va  preţui  şi  după  intrarea  în  Comunitatea  Europeană,  cât  va  şti  pune  în  practică 
din  Evanghelia  lui  Hristos.  Viaţa  părinţilor  noştri  era  viaţă  creştină,  cu  un  pronunţat 
caracter  liturgic.  Aşa  au  înţeles-o  cei  mai  talentaţi  dintre  români.  „Omul  acestui 
pământ,  zice  loan  Alexandru,  ... este  omul  cu  faţa  luminată  de  lacrima  bucuriei  şi 
a  suferinţei  deopotrivă,  omul  răbdării  şi  al  lucrării,  omul  privegherii  şi  al 
îndelungatei  nădăjduiri f  cel  care  nu  va  pieri  nicicând,  cel  ce  nu  se  mândreşte, 
nu  se  trufeşte,  nu  se  bucură  de  nedreptate,  nu  cârteşte .  nu  bârfeşte  răul  altuia"9. 


*  Pr.Iosif  Trifa,  600  istorioare  religioase,  Sibiu,  1930,  p.  347. 

7  Creştinismul  românesc .  Editura  Anastasia,  1995,  p.  23. 

8  Ibidem.  p.  180. 

y  Iubirea  de  Patrie.  Editura  Eminescu,  Bucureşti,  1985,  p.  95. 

Viaţa  lor  era  legată  de  biserică,  de  sărbători  şi  de  slujbe: ,,  Duminica  măicuţa 
în  veşmânt  cernit ,  /  Cu  busuiocu-n  mână  şi  într-o  năframă ,  /  Duce  din  bruma 
cât  avem  de  grâu,  /  O  prescură  de  jertfa  la  icoană .  /  Sat  transilvan ,  căsuţă  de 
pământ f  /  Muşcată  la  fereastră ,  busuioc  la  grindă ,  /  Ştergar  curat,  icoane  pe 
pereţi ,  /  Ziua-nvierii  şi  Noaptea  de  colindă"'0  . 

într-acest  spirit  ne-au  crescut  părinţii  pe  noi  şi,  tare  am  dori,  ca  în  acest  spirit 

A 

să  fie  crescuţi  şi  tinerii  de  astăzi.  In  copilărie,  biserica  pentru  noi,  ca  lăcaş  al  întâlnirii 
cu  Dumnezeu,  şi  credinţa  în  înviere,  erau  realităţile  care  ne  fermecau. 

Aşa  simţea  şi  pruncul  Lucian  Blaga  din  Lancrăm,  poetul  şi  filozoful  nostru 
de  mai  târziu:  „ Mi-aduc  aminte,  spunea  el,  că  vedeam  satul  aşezat  înadins  în 
jurul  bisericii  şi  al  cimitirului ,  adică  în  jurul  lui  Dumnezeu  şi  al  morţilor. 
Această  împrejurare ,  care  mai  târziu  de  tot  mi  s-a  părut  foarte  semnificativă ; 
ţinea  oarecum  isonul  întregii  vieţi,  ce  se  desfăşura  în  preajma  mea . 
...Localizam  pe  Dumnezeu  în  spaţiul  ritual  de  după  iconostas ,  de  unde  îl 
presimţeam  iradiind  în  lume...  Nu  aveam  mai  mult  de  şapte  ani.  Eram  vreo 
cinci  băieţi,  toţi  cam  de  aceeaşi  vârstă;  stăm  în  cerc,  calmi,  în  mijlocul  uliţei , 
pe  înserate.  Nu  mai  ştiu  în  ce  legătură  s-a  întâmplat  ca  unul  să  arunce 
întrebarea:  «Cum  o  fi  când  eşti  mort?»  Unul  dintre  noi  a  răspuns  neîntârziat , 
ca  iluminat:  «Mort  trebuie  să  fie  ca  şi  viu.  E  aşa  că  nici  nu  ştii  că  eşti  mort . 
Noi  bunăoară  stăm  aici  în  cerc  şi  vorbim,  dar  poate  că  suntem  morţi,  numai 
că  nu  ne  dăm  seama»"u. 

Acesta-i  cel  mai  frumos  mod  de  a  trăi  şi  a  gândi.  Domnul  Hristos  ne  spune: 
„  Eu  sunt  învierea  şi  Viaţa ;  cel  ce  crede  în  Mine,  chiar  dacă  va  muri,  va  trăi . 
Şi  oricine  trăieşte  şi  crede  în  Mine  nu  va  muri  în  veac  ”  (Ioan  11,  25-26). 

Iar  certitudinea  pe  care  se  întemeiază  acest  crez  este  învierea  Lui  din  morţi, 
pe  care  o  sărbătorim  acum,  prilej  cu  care  vă  adresez  cele  mai  bune  şi  sfinte  urări, 
zicându-vă:  Hristos  a  înviat! 


t  A  N  D  R  EI 

Arhiepiscop  al  Alba  luliei 


10  Idem ,  „Casa  părintească**. 

11  Izvoade,  Editura  Minerva,  Bucureşti,  1972,  p.  37. 


t  IOAN 

DIN  MILA  LUI  DUMNEZEU  EPISCOP  AL  DE  DUMNEZEU  PĂZITEI 
EPISCOPII  ORTODOXE  ROMÂNE  A  ORADIEI,  BIHORULUI 

ŞI  SĂLAJULUI 


Iubitului  cler,  cinului  monahal  şi  dreptcredincioşilor  creştini,  har,  milă  şi 
pace  de  la  Domnul  nostru  Iisus  Hristos,  iar  de  la  smerenia  noastră  arhiereşti 
binecuvântări. 


HRISTOS  A  ÎNVIAT! 

„  Nu  fac  binele  pe  care  îl  voiesc,  ci  răul  pe  care 
nud  voiesc  pe  acela  îl  săvârşesc  ''  (Romani  7,  19) 


RÂUL  ŞI  ÎNDREPTAREA  LUI 

Iubiţii  noştri  credincioşi , 

Dăm  slavă  lui  Dumnezeu  că  ne-a  învrednicit  să  ajungem  din  nou  marele 
Praznic  al  învierii  Domnului  nostru  Iisus  Hristos,  la  biruinţa  binelui  asupra  răului,  a 
vieţii  asupra  morţii,  a  luminii  asupra  întunericului. 

Şi  anul  acesta  dorim  să  analizăm  împreună  un  subiect  de  mare  taină:  problema 
răului  şi  îndreptarea  lui. 

A 

In  viaţa  de  toate  zilele,  la  tot  pasul  ne  întâlnim  cu  răul  ce  mereu  bate  la  poarta 
sufletelor  noastre.  Mulţi  dintre  noi  socotim  că  răul  uşor  se  îndreptează  şi  datorită 
acestei  false  convingeri  avem  pretenţia  şi  asupra  altora  cum  că  l-ar  putea  uşor 
îndrepta  în  viaţa  lor. 

Răul  însă,  rămâne  o  problemă  mai  ales  datorită  faptului  că  energiile  sale 
izvorăsc  dintr-o  persoană  plină  de  toată  răutatea  neastâmpărată,  numită  diavol  sau 
duhul  răului. 

Dreptmăritori  creştini. 

Nu  vom  intra  în  dezlegarea  problemei  originii  răului,  care  deşi  nu  a  fost  creat 
rău  de  la  început,  a  devenit  rău  prin  voie  liberă,  înstrăinându-se  de  lumina 
dumnezeiască  ca  un  „luceafăr  care  a  căzut”.  Ne  vom  ocupa  mai  mult  de  urmările 
acţiunilor  lui  asupra  lumii  şi  asupra  oamenilor.  Existenţa  lui  este  precedentă  omului 
şi  acţiunile  sale  asupra  lumii  şi  asupra  omului  le  întâlnim  pe  primele  pagini  ale  Sfintei 
Scripturi  şi  până  la  Cartea  Apocalipsei,  mereu  prezente  în  răutatea  şi  neastâmpărul 
lor.  Să  ne  gândim  la  întâlnirea  lui  cu  Dumnezeu  în  cazul  dreptului  Iov,  la  convorbirea 
sa  atât  de  îndrăzneaţă  cu  bunul  Dumnezeu  şi  mai  ales  la  acţiunile  sale  devastatoare 
asupra  copiilor  răbdătorului  Iov. 

Se  mai  numeşte  şi  întunecatul,  pe  drept  cuvânt,  că  e  în  stare  să  întunece  raza 
de  lumină  a  minţii  oamenilor  şi  totodată  dreapta  judecată.  Cazul  lui  Cain  şi  al  lui 
Iuda  Iscarioteanul  este  concludent.  Acelaşi  duh,  al  răului,  insista  asupra  oamenilor 
în  a  repeta  păcatul  într-o  adâncă  împătimire  şi  astfel  ne  ferecă  în  lanţurile  pierzării 
într-o  automatizare  în  a  săvârşi  răul.  E  în  stare  ca  prin  această  perseverenţă  în  rău 
să  răstoarne  chiar  şi  pe  cei  aleşi  din  statornicia  lor  în  bine.  Ne  duce  gândul  la 
împăratul  şi  proorocul  David  şi  chiar  la  Sfântul  Apostol  Petru  precum  şi  la  atâţia 
dintre  sfinţii  Bisericii.  Desigur,  toţi  aceştia  s-au  ridicat  din  căderea  lor  într-un  adânc 
de  sinceră  pocăinţă  şi  plâns  amar. 

Iubiţi  credincioşi, 

Cei  ce  cred  că  răul  se  îndreptează  uşor  şi  pretind  şi  altora  ca  grabnic  să  se 
îndrepteze  nu  au  experienţa  luptelor  duhovniceşti  pe  care  au  avut-o  marii  cuvioşi  şi 
Sfinţi  Părinţi  ai  Bisericii.  Nici  unul  dintre  aceştia  n-au  vorbit  cu  uşurinţă  la  adresa 
celor  ce  săvârşeau  răul,  cunoscători  fiind  ai  luptelor  grele  purtate  de  o  viaţă  întreagă 
contra  răului.  Noi,  cei  de  rând  şi  mai  puţin  serioşi  în  luptele  spre  desăvârşire  suntem 
de  multe  ori  mai  mult  criticişti  faţă  de  cei  ce  săvârşesc  răul,  decât  a  avea  o  atitudine 
sinceră  în  a-i  ajuta  în  slăbiciunile  lor. 

S-ar  cădea  ca  mereu  să  avem  în  vedere  atitudinea  Domnului  nostru  Iisus 
Hristos  faţă  de  cei  greşiţi,  care  a  căutat  să  ajute  pe  tot  omul,  compătimind  pe  cei 
căzuţi  şi  iertându-i  pe  cei  ce  greşeau.  Noul  Testament  este  plin  de  astfel  de  atitudini 
ale  Mântuitorului  faţă  de  aceşti  căzuţi  şi  mustrându-i  pe  diavolii  ce-i  chinuiau 
zicându-le:  „O,  neam  necredincios  şi  îndărătnic,  până  când  voi  fi  cu  voi, 
până  când  vă  voi  suferi  pe  voi”  (Matei  i  7,  17). 

Cât  de  serioasă  este  această  luptă  cu  răul,  îl  duce  pe  Sfântul  Apostol  Pavel  la 
următoarea  constatare:  „nu  fac  binele  pe  care  îl  voiesc,  ci  răul  pe  care  nu-1 

voiesc  pe  acela  îl  săvârşesc,  ticălos  om  sunt  eu"  (Romani  7,  19)  şi  continuă: 
„văd  în  mădularele  mele  o  altă  lege  luptându-se  împotriva  legii  minţii  mele" 

(Romani  7 , 23). 

Nu  suntem  nici  noi  străini  de  oarecare  experienţe,  care  ne  mărturisesc  că  ori 
de  câte  ori  am  dorit  să  săvârşim  binele,  tocmai  atunci  se  ridică  mai  vijelioase  contra 
noastră  puterile  răului,  mai  ales  în  Sfanţul  şi  Marele  Post  al  Paştilor.  Avem  deci  lipsă 
de  marile  puteri  dumnezeieşti,  cele  mai  presus  de  puterile  noastre  omeneşti  ca  să 
putem  face  faţă  şi  să  răzbatem  cu  bine  pe  cărările  vieţii  noastre  în  lupta  cu  păcatul. 

Dacă  încercăm  o  analiză  mai  amănunţită  şi  adâncă  a  răului,  el  începe  totdeauna 
în  spirit  nu  în  timp,  după  cuvântul  lui  Nicolae  Cabasila.  Primul  păcat  a  fost  săvârşit 
de  Lucifer,  înainte  de  a  exista  materia.  El  a  constat  în  acea  nesocotită  mândrie  a 
neascultării.  Al  doilea  păcat,  cel  al  lui  Adam,  s-a  complicat  adăugându-se  la 
neascultare  plăcerea  legată  de  trup  şi  de  lume. 

Datorită  acestor  realităţi  ale  păcatelor  şi  Sfânta  Treime  când  a  tăcut  planul 
mântuirii  noastre  a  ţinut  cont  de  aceste  constatări  şi  astfel  întruparea  Fiului  lui 
Dumnezeu  a  fost  străină  de  orice  mândrie  născându-se  într-un  grajd  şi  nu  dintr-o 
plăcere  bărbătească,  ci  dintr-o  Fecioară,  care  a  fost  Sfânta  Fecioară  Maria,  plinind 
astfel  ceea  ce  spune  Sfântul  Apostol  Pavel  în  Filipeni  2,  7-8  că  „S-a  deşertat  pe 
Sine,  chip  de  rob  luând,  făcându-se  asemenea  oamenilor  ascultător 
făcându-se  până  la  moarte  şi  încă  moarte  de  cruce“. 

Iarînprivinţa  naşterii,  S-a  născut  mai  presus  de  fire  după  cum  relatează  Sfânta 
Evanghelie  de  la  foan,  că  „nu  din  sânge  nici  din  poftă  trupească,  ci  de  la 
Dumnezeu  S-a  născut”  (loan  1,  13). 

De  fapt  toată  lupta  noastră  cu  răul  e  legată  de  amestecul  duhului  celui  rău,  în 
trup,  în  lume  şi  în  suflet  prin  slava  deşartă,  precum  ne  atenţionează  Sfântul  loan 
Evanghelistul  în  Epistola  I,  2,  16,  că  „tot  păcatul  e  legat  de  pofta  trupului,  pofta 
ochilor  şi  trufia  vieţii".  Acestea  le  găsim  sintetizate  şi  în  rugăciunea  Molitvei  de 
la  Spovedanie  unde  se  spune  despre  noi  că  „oameni  fiind,  trup  având,  în  lume 
trăind  şi  de  ia  diavolul  înşelându-ne"  sau  cum  Ie  întâlnim  în  cultul  Bisericii  cu 
denumirea  de  „întreitele  valuri  ale  păcatelor". 

Iubiţii  noştri  credincioşi , 

Că  lupta  aceasta  cu  puterile  răului  nu  este  uşoară  ne-o  dovedesc  cei  din 
închisori  care  îşi  ispăşesc  acolo  păcatele.  După  zeci  de  ani  de  detenţie  ei  tot  nu 
reuşesc  să  se  îndrepteze  de  tot  şi  repetă  din  nou  aceleaşi  păcate,  aceleaşi  răutăţi. 

Convingerea  că  prin  predici  şi  îndemnuri  omul  s-ar  îndrepta,  nu  e  o  convingere 
reală  şi  nici  dreaptă.  Puterea  râului  este  peste  puterea  cuvântului,  ele  cer  transpiraţii, 
înffânări,  răbdări  permanente  şi  integrale  şi  nu  fără  ajutorul  harului  lui  Dumnezeu. 

Şi  totuşi,  cum  reuşim  într-o  măsură  oarecare  să  ne  îndreptăm?  Mai  întâi  se 
cade  a  ne  coborî  în  noi  înşine,  în  lumea  lăuntrică  a  fiinţei  noastre,  acolo  poate  pentru 
prima  dată  ne  îngrozim  de  neorânduielile  ce  le  întâlnim,  fapt  pentru  care  nici  nu  ne 
place  să  rămânem  singuri  cu  lumea  noastră,  ci  căutăm  unele  mângâieri  surogat. 
Marii  duhovnici  care  iubeau  singurătatea  dau  dovadă  de  o  mare  ordine  lăuntrică. 
Este  un  mare  succes  duhovnicesc  în  a  avea  dorul  de  a  rămâne  singuri. 

Am  spus  şi  altă  dată  şi  acum  că  suntem  dornici  a  călători  în  Cosmos,  dar  mai 
puţin  doritori  de  a  călători  în  cosmosul  lăuntric  al  persoanei  noastre. 

A 

începerea  orânduielii  lăuntrice  constă  tot  timpul  într-o  împreună  lucrare  cu 
harul,  într-o  continuă  transpiraţie  duhovnicească  şi  uneori  chiar  într-un  eroism 
spiritual.  Sfântul  Apostol  Pavel,  deşi  a  avut  evenimentul  drumului  Damascului,  totuşi 
a  petrecut  câţiva  ani  în  pustiul  Arabiei  în  aspru  post  şi  rugăciune. 

Tmda  începe  cu  luminarea  minţii,  sub  acea  dreaptă  judecată,  şi  ca  începători 
neapărat  trebuie  să  fim  asistaţi  duhovniceşte  de  un  duhovnic  încercat.  In  măsura 
luminării  minţii  vom  reuşi  şi  la  înfrânarea  patimilor  în  timp,  cu  răbdare,  într-un  adânc 
de  smerenie  recunoscătoare  faţă  de  bunul  Dumnezeu.  Repet,  toate  acestea  într-o 
neîncetată  permanenţă,  nu  numai  miercurea  şi  vinerea,  ci  în  toată  una  vreme,  chiar 
şi  în  ziua  de  Paşti  se  cere  stăpânirea  relelor  porniri,  aşa  precum  am  mai  spus. 

Apoi  îndreptarea  mai  cere  pe  lângă  permanentă  lucrare  şi  integrală,  adică 
asupra  tuturor  patimilor  nu  numai  a  unora  pe  care  le  veştejim  şi  celelalte  înfloresc. 
Se  nasc  în  drumul  îndreptării  noastre  acele  pretenţii  nesocotite.  Cât  facem  o  oarecare 
îndreptare  devenim  pretenţioşi.  îndreptarea  e  aritmetică:  3  +  3  =  6,  iar  pretenţia 
geometrică  3  x  3  =  9,  vai  nouă! 

Dacă  am  lua  în  serios  integrala  şi  permanenta  noastră  îndreptare  am  înţelege 
seriozitatea  ce  o  pretind  aceste  pliniri  şi  nu  am  mai  fi  atât  de  pretenţioşi  şi  neserioşi, 
privind  îndreptarea  altora  cugetând  la  marele  şi  bunul  Dumnezeu  şi  la  slăbiciunile 
noastre  întreţinute  mereu  de  amăgirile  diavoleşti.  Sfântul  Apostol  Pavel  este  un  viu 
exemplu.  Când  o  parte  din  ucenicii  săi  cuprinşi  de  dorul  slavei  deşarte  se  certau 
pentru  întâietate,  zicând:  „Eu  sunt  al  lui  Pavel,  eu  al  lui  Apolo,  eu  al  lui  Chefa, 
iar  eu  al  Iui  Hristos44  (I  Corinteni  1,  12),  marele  Pavel  rezolvă  problema  într-un 
adânc  de  smerenie  zicând:  „Eu  am  sădit,  Apolo  a  udat,  dar  Dumnezeu  a  fost 
Acela  ce  a  făcut  să  crească44  (I  Corinteni  3,  6).  Deci  şi-au  recunoscut  contribuţia 
lor  mai  puţin  însemnată  decât  aceea  a  lui  Dumnezeu  care  a  făcut  să  crească. 

i 

Dreptmăritori  creştini, 


Poporul  român  dreptcredincios,  în  faţa  atâtor  false  pretenţii  despre  mântuire, 
rămâne  un  model  de  smerenie  în  drumul  mântuirii  cu  care  niciodată  nu  s-a  lăudat  şi 
nici  cu  puterea  credinţei.  El  s-a  mărturisit  înaintea  lui  Dumnezeu  cu  expresii  ca 
acestea:  „Dacă  ajută  Dumnezeu”,  „Doamne  miluieşte-ne”,  „Cu  puterea  lui 

Dumnezeu”,  „Ce  lucrează  Dumnezeu  toate  îs  bune”,  „Toate  îs  de  la  Dumnezeu”, 
„Slavă  lui  Dumnezeu  pentru  toate”  ş.a„  expresii  ce  cuprind  în  înţelesul  lor  un  adânc 
de  smerenie  în  faţa  bunului  şi  puternicului  Dumnezeu. 

Trebuie  să  recunoaştem  şi  faptul  că  în  faţa  răului  nu  putem  avea  pretenţia 
unei  permanente  biruinţe,  vorba  Sfântului  Apostol  Pave!:  „Căzuţi,  dar  nu  de  tot”. 
Chiar  ridicarea  dintr-o  cădere  este  un  act  de  virtute  pentru  că  ea  ne  ajută  să  ieşim 
din  mrejele  descurajării,  din  acea  paralizie  sufletească  ce  anulează  orice  activitate 
duhovnicească.  Pe  drept  cuvânt  Sfinţii  Părinţi  susţin  că  descurajarea 
deznădăjduitoare  este  mai  primejdioasă  în  drumul  spre  mântuire  ca  orice  alt  păcat. 

Trebuie  ca  mereu  să  recunoaştem  că  aşa  cum  Dumnezeu  este  o  realitate,  tot 
aşa  şi  diavolul  este  tot  o  realitate  des  întâlnită  în  drumul  nostru  spre  mântuire. 

Deci  trăim,  ne  mişcăm  şi  suntem  faţă  în  faţă,  cele  trei  realităţi  ale  existenţei, 
Dumnezeu  cel  bun,  preamărit  în  Sfânta  Treime,  diavolul  cel  neodihnit  în  a  amăgi  pe 
oameni  şi  noi,  oamenii  nestatornici  pe  a  binelui  cărare. 

Deci  la  luptă  permanentă  şi  integrală  în  drumul  spre  mântuire  mereu  având  în 
faţa  ochilor  sufletului  nostru  exemplul  Sfântului  Apostol  Pavel,  care  la  încheierea 
drumului  acestei  vieţi  mărturiseşte:  „lupta  cea  bună  am  luptat,  călătoria  am 
săvârşit,  credinţa  am  păzit”  (II  Timotei  4,  7). 

De  sfintele  sărbători  ale  învierii  Domnului  nostru  Iisus  Hristos,  vă  dorim  din 
tot  sufletul  ca  ajutaţi  de  harul  lui  Dumnezeu  să  aveţi  parte  fiecare  personal,  familia 
şi  ţara  noastră,  de  biruinţa  binelui  asupra  răului,  a  vieţii  asupra  morţii  şi  a  luminii 
asupra  întunericului,  pentru  care  biruinţă  ne  rugăm  neîncetat  lui  Dumnezeu. 

Hristos  a  înviat! 

Adevărat  a  înviat! 


tIOAN 

Episcopul  Oradiei,  Bihorului  şi  Sălajului 


t  JUSTINIAN 

DIN  MILA  LUI  DUMNEZEU  EPISCOP  AL 
MARAMUREŞULUI  ŞI  SĂTMARULUI 

Iubitului  nostru  cler,  cinului  monahal dreptcredinciosului  popor  din 
Episcopia  Ortodoxă  Română  a  Maramureşului  şi  Sătmarului:  Har ; 
binecuvântare  şi  pace  de  la  Dumnezeu ,  iar  de  la  noi ,  calde  urări  de  linişte  şi 
fericire  pentru  Sfintele  Sărbători  ale  învierii  Domnului . 

vri  t  Iubiţii  mei  fii  duhovniceşti  si  fraţi , 

într-un  colţ  frumos  de  rai,  pe  un  loc  înalt,  de  unde  se  vede  toată  Ţara 
Maramureşului  si  Sătmarului,  urc  de  multe  ori  în  amurg  si  privesc  spaţiul  miraculos 
din  jur,  în  care,  cu  ochii  sufletului  meu  văd  toate  parohiile  si  bisericile,  pe  toţi  preoţii 
si  credincioşii  care  muncesc  si  slujesc  lui  Dumnezeu. 

Nimic  nu  este  mai  frumos  si  mai  drag  pentru  mine  decât  acest  colţ  de  ţară 
românească,  unde  trăieşte  un  popor  binecredincios,  harnic  si  iubitor  de  Biserica  lui 
Hristos.  De  aceea,  si  acum,  în  această  frumoasa  zi  de  Paşti,  îmi  îndrept  gândul 
către  voi,  iubiţi  credincioşi,  şi  va  salut  cu  salutul  cel  dumnezeiesc  „Hristos  a  înviat!44 

Suntem  în  pragul  verii.  In  anii  trecuţi  Dumnezeu  a  fost  cu  noi  si  ne-a  trimis 
vremuri  bune.  Să  ne  rugăm  lui  Dumnezeu  si  să-i  mulţumim  pentru  toate  binefacerile 
pe  care  le-am  primit  până  acum  de  la  Cel  Prea  Bun. 

Iubiţii  mei  fraţi  si  fii  duhovniceşti,  azi  este  ziua  pe  care  a  făcut-o  Domnul,  să  ne 
bucurăm  si  să  ne  veselim  întrânsa,  pentru  că  acum  Iisus  Hristos  a  biruit  moartea,  a 
zdrobit  capul  şarpelui,  a  sfărâmat  porţile  iadului  şi  ne-a  eliberat  pe  toţi  de  robia  diavolului. 

A  A 

Acum  nu  mai  suntem  robi,  ci  slobozi,  şi  fii  ai  Celui  Prea  înalt.  Prin  Jertfa  şi  învierea 
Sa,  Domnul  ne-a  mântuit  de  frica  morţii.  De  acum,  pentru  creştinii  care  cred  în 
învierea  lui  Iisus  Hristos  si  în  viaţa  veşnica,  mormântul  este  un  pat  cald,  în  care  se  va 
odihni  timpul  nostru,  până  la  a  doua  venire  a  Domnului  nostru  Iisus  Hristos. 

Iubiţii  mei  fraţi, 

A 

Pentru  ca  oamenii  să  creadă  în  învierea  Domnului,  după  învierea  Sa,  Hristos 
a  mai  rămas  pe  pământ  40  de  zile,  şi  s-a  arătat  de  multe  ori  celor  apropiaţi. 

în  zorii  zilei  în  care  Domnul  a  înviat,  Iisus  S-a  arătat  prima  data  mironosiţelor, 
şi  le-a  zis:  „Nu  vă  temeţi.  Bucuraţi-vă“  (Mt.  28,  9). 

Mântuitorul  a  dat  o  mare  cinste  întotdeauna  femeilor,  celor  ascultătoare  de 


Dumnezeu.  La  fântâna  lui  lacov,  femeii  samarinence,  Iisus  Hristos  i-a  descoperit 
taina  cea  mare.  Când  această  femeie  i-a  spus:  „Ştim  că  va  veni  Mesia  care  se 
cheamă  Hristos“,  Domnul  i-a  răspuns:  „Eu  sunf‘  (4,  25,  26). 

Pe  Maria,  care  i-a  spălat  picioarele  cu  lacrimi,  şi  L-a  adorat  ca  pe  un 
Dumnezeu,  a  binecuvântat-o  şi  i-a  spus  că  numele  ei  va  fi  pomenit  de-alungul 


veacurilor  (Le.  7,  38). 


A.  A  A 

In  ziua  învierii  ca  să  avem  o  sfântă  mărturie  a  învierii  Lui,  Domnul  S-a  arătat  si 


ucenicilor  Săi,  care  se  aflau  adunaţi  într-o  casă,  ascunşi  de  frica  iudeilor,  după  cum  ne 
spune  Scriptura  (In.  20,  19).  La  aceştia,  intrând  Iisus  prin  uşile  încuiate,  i-a  salutat 
zicând:  „Pace  vouă44,  apoi  suflând  asupra  lor  le-a  zis:  „Luaţi  duh  Sfânt;  cărora  veţi 
ierta  păcatele  li  se  vor  iertata  şi  cărora  le  veţi  ţine,  ţinute  vor  fi!4t  (In.  20 ,  22-23).  Prin 
aceasta,  Mântuitorul  le-a  dat  apostolilor  şi  tuturor  urmaşilor  lor,  care  sunt  slujitorii 
Sfintelor  Altare  a  Bisericii  lui  Hristos,  puterea  şi  darul  cel  mare,  de  a-i  elibera  pe 
oameni  din  robia  păcatelor  şi  de  a  le  deschide  creştinilor  uşile  Raiului, 

A 

La  opt  zile  după  înviere,  Iisus  Hristos  S-a  arătat  lui  Toma,  care  s-a  îndoit  de 
învierea  Lui,  şi  i-a  zis:  „Adu-ţi  degetul  tău  încoace  si  vezi  mâinile  Mele  şi  adu-ţi 
mâna  ta  şi  pune-o  în  coasta  Mea  şi  nu  fi  necredincios,  ci  credincios! “  (In.  20,  27). 

Iisus  S-a  arătat  iarăşi  ucenicilor,  ne  spune  Scriptura,  la  Marea  Tiberiadei.  Şi  S- 
a  arătat  aşa:  „Erau  împreună  Simon  Petru  şi  Toma,  cel  numit  Geamănul,  şi  Natanail, 
cel  din  Cana  Galileii,  şi  fiii  lui  Zevedeu,  şi  alţi  doi  din  ucenicii  Lui,  dar  în  noaptea  aceea 
n-au  prins  nimic.  Iar  fâcându-se  dimineaţă,  Iisus  a  stat  la  ţărm;  dar  ucenicii  n-au  ştiut 
că  este  Iisus.  Deci,  le-a  zis  Iisus:  Fiilor,  nu  cumva  aveţi  ceva  de  mâncare?  Ei  i-au 
răspuns:  Nu.  Iar  El  le-a  zis:  Aruncaţi  mreaja  în  partea  dreaptă  a  corăbiei  şi  veţi  afla. 
Deci  au  aruncat-o  şi  nu  o  mai  puteau  să  o  tragă  de  mulţimea  peştilor"  (In.  21,  1-6), 

Văzând  minunea  aceasta,  ucenicul  pe  care  îl  iubea  Iisus,  a  zis  lui  Petru: 
„Domnul  este!  Simon  Petru,  auzind  că  este  Domnul  şi-a  încins  haina,  căci  era 
dezbrăcat  şi  s-a  aruncat  în  apă  iar  ceilalţi  ucenici  au  venit  cu  corabia,  căci  nu  era 
departe  de  ţărm...  trăgând  mreaja  cu  peşti.  Deci,  când  au  ieşit  la  ţărm,  au  văzut  jar 
pus  jos  şi  peste  pus  deasupra,  şi  pâine...  Iisus  le-a  zis:  Veniţi  de  prânziţi,  şi  nici  unul 
din  ucenici  nu  îndrăznea  $ă-L  întrebe:  Cine  eşti  tu?,  ştiind  că  este  Domnul.  Deci  a 
venit  Iisus  şi  a  luat  pâinea  şi  le-a  dat  lor  şi  de  asemenea  şi  peştele.  Aceasta  este 
acum,  a  treia  oară,  când  Iisus  S-a  arătat  ucenicilor,  după  ce  S-a  sculat  din  morţi4' 
(In.  21,7-14),  spune  Sfântul  Ioan  Evanghelistul  în  cartea  sa. 


Nici  acum,  iubiţi  fraţi,  Iisus  Hristos  nu  ne-a  părăsit.  El  se  află  acolo,  pe  Sfintele 
Altare  şi  ne  cheamă  să  ne  împărtăşim  cu  Trupul  şi  cu  Sângele  Său,  învrednicind  pe 
toti  cei  ce  se  împărtăşesc  cu  Trupul  şi  cu  Sângele  Său,  sa  aibă  viaţă  veşnică  după 


PASTORALE  ARHIEREŞTI 


31 


t 


cum  ne  spune:  „Cel  ce  mănâncă  Trupul  Meu  şi  bea  Sângele  Meu,  are  viaţă  veşnică, 
şi  eu  îl  voi  învia  în  ziua  cea  de  apoi‘w  (In.  6,  54). 

Iată,  iubiţii  mei  fii  şi  fraţi,  de  ce  la  Paşti,  sufletul  nostru  este  pătruns  de  multă 
bucurie.  Pentru  ca  mărturisindu-ne  noi  păcatele  noastre,  după  porunca  dată  (lacov, 
5,  16),  ne-am  împăcat  cu  Dumnezeu,  aşa  cum  marele  Apostol  Pavel  a  poruncit 
zicând:  „In  numele  lui  Hristos,  împăcaţi-vă  cu  Dumnezeu"  (11  Cor.  5,  20).  Cu 
puterea  şi  harul  lui  Dumnezeu,  ne-am  învrednicit  de  un  dar  mare,  darul  iertării  de 
păcate,  pentru  că  Iisus  Hristos,  prin  Jertfa  şi  învierea  Sa,  a  întemeiat  în  lume 
Biserica,  care  prin  Tainele  Ei,  ne  asigură  viaţa  şi  fericirea  veşnică. 

A  A 

Fără  Învierea  Domnului  nu  era  posibil  să  se  întemeieze  pe  pământ  împărăţia  lui 
Dumnezeu,  care  este  Biserica,  nu  era  posibil  să  avem  pe  Masa  Altarului  Trupul  şi 
Sângele  Domnului,  prin  care  ne  mântuim  de  rănile  păcatelor  şi  de  frica  morţii.  Din 
Jertfa  ce  se  află  pe  Sfântul  Altar  ne  adăpam  ca  dintr-un  izvor,  prin  care  se  revarsă  în 
lume  Harul  lui  Dumnezeu,  care  este  o  energie  necreată,  ce  se  revarsă  din  Dumnezeu, 
şi  ne  tace  „părtaşi  dumnezeieştii  firi“  (II Petru  1,  4),  îndumnezeindu-ne  şi  pe  noi. 

A 

Acestea  sunt  roadele  învierii  Domnului,  de  care  noi  astăzi  ne  bucurăm. 


Fericiţi  sunteţi  voi,  care  în  număr  foarte  mare,  mai  înainte  de  Paşti,  aţi  alergat 
la  scaunul  de  judecata,  aţi  plecat  fruntea  în  fata  lui  Hristos  şi  v-aţi  mărturisit  păcatele 
în  faţa  duhovnicului. 

Iată  acum,  voi  toţi  sunteţi  curaţi,  zice  Hristos  (In.  15,  3).  Iată  acum,  voi  toţi 
care  v-aţi  apropiat  de  Sfântul  Potir  şi  v-aţi  cuminecat,  aveţi  în  voi  sămânţa  vieţii,  a 
sfinţeniei,  a  mântuirii,  a  fericirii  şi  a  măririi  veşnice. 

Toţi  creştinii  care  se  împărtăşesc  cu  Trupul  şi  cu  Sângele  Domnului  sunt  nişte 
hristofori,  adică  nişte  purtători  de  Hristos.  îngerii  îşi  pleacă  fruntea  în  faţa  creştinului 
care  s-a  împărtăşit  din  Trupul  şi  Sângele  Domnului,  cu  vrednicie. 

Dau  slavă  Duhului  Sfânt  Care  v-a  luminat  şi  v-a  îndemnat  să  vă  mărturisiţi 
păcatele  voastre,  sa  vă  cereţi  iertare  de  la  Dumnezeu  pentru  toate  câte  aţi  greşit 
înaintea  lui  Dumnezeu,  şi  în  sufletul  vostru  aţi  hotărât  şa  puneţi  un  început  bun,  să 
vă  ridicaţi  şi  să  vă  apropiaţi  cu  un  pas,  mai  aproape  de  Dumnezeu. 

în  drumul  nostru  spre  mântuire,  să  luăm  pe  Maica  Domnului  de  ocrotitoare, 
ajutătoare  şi  rugătoare  către  Dumnezeu,  către  Fiul  ei  Cel  dulce,  că  mult  poate 
rugăciunea  Maicii  faţa  de  Fiul  ei,  zic  Scripturile  Sfinte. 

Acum,  cu  sfinţenie  vă  îmbrăţişez  şi  vă  binecuvântez,  iubiţii  mei  fraţi. 

Binecuvântez  prânzul  vostru,  munca  voastră,  viaţa  voastră,  casa  şi  familia 
voastră  şi  vă  îndemn  să  fiţi  treji,  să  nu  dormiţi,  pentru  că  vrăjmaşul  nostru,  diavolul, 
veghează,  aşa  cum  Iuda  veghea,  în  timp  ce  apostolii  dormeau. 

După  cum  gospodarul  harnic  se  îngrijeşte  de  casa  lui,  de  ţarina  lui,  de  gospodăria, 
de  familia  lui,  tot  aşa,  vă  îndemn,  sa  vă  îngrijiţi  şi  de  suflet,  de  mântuirea  lui,  de 
cultivarea  lui,  de  îmbogăţirea  lui  cu  fapte  bune,  bineplăcute  lui  Dumnezeu. 


32 


REVISTA  TEOLOGICĂ 


Să  fim  fericiţi  că  avem  o  ţara  binecuvântată  de  Dumnezeu,  că  avem  o  Biserica 
Sfânta,  care  este  Biserica  lui  Hristos,  în  care  moşii  şi  strămoşii  au  trăit  cu  cinste  şi 
s-au  mântuit.  Să  fim  fericiţi  că  suntem  un  popor  ales,  bogat  în  daruri  sufleteşti  si  în 
daruri  pământeşti. 

Să  deschidem  Sfânta  Scriptură  mai  des  şi  să  o  cercetăm,  pentru  că  acolo  se 
află  cuvântul  lui  Dumnezeu  şi  temelia  credinţei  noastre  ortodoxe.  Tot  ce  ne  învaţă 
Biserica  Ortodoxă  este  întemeiat  pe  cuvântul  lui  Dumnezeu  ce  se  păstrează  în 
Sfânta  Scriptură  şi  în  Sfânta  Tradiţie,  adică  în  cuvinte  ce  au  rămas  nescrise  dar 
care  s-au  păstrat  curate,  nestricate,  în  memoria  sfinţilor,  în  scrierile  Sfinţilor  Părinţi, 
în  cărţile  de  slujbă  a  Bisericii  Ortodoxe.  Pentru  că  nu  tot  ce  a  vorbit  lisus  Hristos, 
nu  tot  ce  a  făcut  şi  ne-a  învăţat  lisus  Hristos  se  află  scris  în  Scriptură  ci,  după  cum 
ne  spune  Evanghelistul  Ioan:  „sunt  şi  alte  multe  lucruri  pe  care  le-a  făcut  lisus  şi 
care,  dacă  s-ar  fi  scris  cu  de-amănuntul,  cred  că  lumea  aceasta  n-ar  cuprinde 
cărţile  ce  s-ar  fi  scris"  (In.  2L  25). 

Cu  aceste  cuvinte  şi-a  încheiat  ultimul  evanghelist  cartea  sa,  lăsându-ne  pe 
noi  sa  înţelegem  că  cea  mai  mare  parte  din  faptele  şi  din  cuvintele  Domnului  au 
rămas  nescrise,  dar  fără  de  care  nu  se  poate  realiza  sau  câştiga  mântuirea,  şi  de 
aceea,  toate  aceste  fapte  şi  cuvinte,  care  nu  sunt  scrise  în  Scriptură,  le-a  păstrat 
Biserica,  ca  pe  o  comoară  scumpă  şi  sfântă,  din  care  creştinul  scoate  învăţături 
nemuritoare,  care  ne  ajută  să  trăim  o  viaţă  creştină,  şi  să  ne  câştigăm  mântuirea. 

Tradiţia  Apostolică  si  Bisericească,  ce  se  găseşte  m  scrierile  Sfinţilor  Părinţi, 
completează  Scriptura,  şi  îl  ajută  pe  creştin  să-şi  formeze  sufletul  întreg,  sănătos, 
aşa  cum  se  găseşte  m  viata  poporului  nostru  binecredincios,  cu  datini,  cu  rânduieli, 
cu  bucuri,  aşa  cum  le  vedem  şi  le  trăim  în  sfintele  şi  marile  sărbători,  în  duminici  dar 
şi  în  zilele  de  lucru  de  peste  an,  care  sunt  frumoase  şi  luminoase,  pentru  că  sunt 
pline  de  tradiţii  vechi  şi  de  duh  evanghelic,  pentru  că  toate  rânduielile  noastre  bune, 
vin  de  la  lisus  Hristos,  Cel  înviat  şi  preamărit. 

Iubiţii  mei  fraţi  şi  fii  duhovniceşti , 

Bucuria  pe  care  o  trăim  azi  în  această  sfântă  zi  este  fructul  copt  al  bucuriei, 
care  era  numai  în  floare  la  Crăciun.  Este  desăvârşirea  rodului  întrupării  şi  a  Naşterii 
Domnului,  dar  şi  a  tuturor  suferinţelor  Domnului.  De  aceea,  ca  să  ajungă  la  bucuria 
învierii,  şi  creştinul  trebuie  să  treacă  prin  zile  de  înfrânare  şi  post. 

Trebuie  să  urce  împreună  cu  lisus  Hristos  drumul  crucii,  să-şi  răstignească 
trupul  cu  patimile  şi  cu  poftele  pe  crucea  înfrânării  şi  a  abstinenţei,  a  postului,  a 
pocăinţei,  a  rugăciunii,  a  dezbrăcării  de  toate  dorinţele  sale  păcătoase,  să  moară 
pentru  lume  şi  să  învie  pentru  Dumnezeu.  Numai  când  omul  prin  pocăinţă  s-a  eliberat, 
şi-a  luminat  sufletul  si  a  gustat  din  potirul  de  pe  Altar  prin  Sfânta  Cuminecătură, 


PASTORALE  ARHIEREŞTI 


33 


împreunându-$e  cu  Iisus  Hristos  în  mod  real,  si  astfel  a  primit  dumnezeiescul  Har, 
poate  să  strige  şi  el  împreuna  cu  Domnul  Iisus  Hristos:  „Datu-Mi-s-a  toată  puterea 

A 

în  cer  si  pe  pământ11.  Ziua  învierii  Domnului  este  ziua  triumfului  împărătesc,  a 
binelui  asupra  râului.,  a  luminii  asupra  întunericului,,  a  vieţii  asupra  morţii.  Este  ziua 
biruinţei  prin  Iisus  Hristos,  a  omului  împotriva  greului  jug  al  morţii.  Plata  păcatului 
este  moartea,  zice  Scriptura.  Creştinul  eliberat  de  păcate  şi  cu  sufletul  uşurat  strigă 
şi  el  cu  profetul:  „Unde  îţi  este  acum  moarte  boldul,  unde  îţi  este  iadule  biruinţa11, 
care  îndrăzneşte  azi,  după  ce  prin  pocăinţă  s-a  eliberat  de  păcat. 

Iadul  acum  are  porţile  sfărâmate.  Raiul  are  acum  porţile  deschise.  Pe  fiecare, 
Iisus  Hristos  îl  invita  la  masă,  după  cum  ne  spune  marele  sfanţ  si  scriitor  al  lui 
Dumnezeu,  Ioan  Gură  de  Aur. 

Azi,  toţi  suntem  poftiţi  să  intrăm  în  cămara  de  nuntă.  Pe  toţi  ne  aşteaptă  o 
cununa,  un  loc  pe  care  ni  l-a  pregătit  Hristos,  un  scaun  împărătesc.  Tuturor  ne  zice 
Domnul  acum,  după  ce  a  pus  sub  picior  pe  vrăjmaşul  cel  vechi,  pe  mincinosul  domn 
al  infernului:  „Veniţi  binecuvântaţii  Părintelui  meu  de  moşteniţi  împărăţia  Cerurilor11. 
„Ca  fiii  luminii  să  umblaţi11,  ne  îndeamnă  cuvântul  lui  Dumnezeu. 

Creştinii  nu  poartă  în  suflet  viermele  îndoielii  care  l-a  chinuit  pe  Toma,  nici 
păcatul  lepădării  de  Hristos,  care  l-a  umilit  pe  Petru.  Creştinii  ortodocşi  niciodată 
nu  şi-au  vândut  credinţa,  nici  sufletul,  nici  pe  Hristos,  aşa  cum  l-a  vândut  luda. 
Creştinii  şi-au  apărat  credinţa  strămoşească.  Aceasta  credinţă  i-a  sfinţit,  i-a  mântuit, 
i-a  întărit,  i-a  luminat,  şi  m  fiecare  an  i-a  ajutat  să  trăiască  cu  bucurie  Sfintele  Paşti. 
Hristos,  Cel  ce  a  înviat,  este  Stăpânul  Bisericii  Ortodoxe.  Biserica  Ortodoxă  este 

A 

Biserica  învierii,  a  Vieţii,  a  Bucuriei  şi  a  Păcii. 

In  fruntea  Bisericii  Ortodoxe  stă  Hristos.  Hristos,  prin  Duhul  Sfânt,  conduce 
Biserica  Ortodoxă.  Biserica  noastră  românească  este  plină  de  Lumina  învierii. 
Clopotele  ei  aduc  cântec  de  slavă  învierii  lui  Hristos,  în  fiecare  duminică  şi 
sărbătoare.  în  Vinerea  Patimilor,  clopotele  bisericilor  ortodoxe  din  Maramureş  şi 

Ardeal  tac.  Cântecul  lor  ca  nişte  trâmbiţe  de  argint,  în  mod  triumfător,  cântă  în 

* 

fiecare  an,  în  noaptea  învierii,  vestind  din  munte  în  munte,  din  sat  în  sat,  că  Hristos 
a  înviat.  Saltă,  când  aud  glasul  lor,  pruncii,  strigând:  Hristos  a  înviat!  Bărbaţii  şi 
femeile  se  bucură,  şi  uşuraţi  parcă  de  greutăţile  vieţii  lor,  murmură  cu  bucurie, 
Hristos  a  înviat!  Bătrâni,  femei  şi  bărbaţi,  se  închina  când  aud  clopotele  în  noaptea 
de  Paşti,  şi  cu  evlavie  şi  bucurie  zic:  Hristos  a  înviat!  Toata  suflarea  laudă  pe 
Domnul  azi,  şi  cu  credinţă  strigă:  Hristos  a  înviat!  Alături  de  voi,  împreună  cu  voi, 
luminaţi  slujitori  ai  Sfintelor  Altare,  şi  împreună  cu  tot  poporul  român,  bucurându- 
mă,  rostesc  şi  eu:  Hristos  a  înviat! 

Hristos  a  înviat!  iubiţii  mei  fraţi  şi  surori,  fii  minunaţi  ai  Bisericii  lui  Hristos., 
voi  care  sunteţi  stâlpii  şi  apărătorii  Bisericii  lui  Dumnezeu,  voi  care  sunteţi  fiii  adevăraţi 
ai  Bisericii  lui  Hristos,  voi  care  apăraţi  dreptatea  lui  Dumnezeu,  voi  care  păstraţi 

învăţătura  lui  Hristos  curată,  voi  care  sunteţi  urmaşii  strămoşilor  noştri 
dreptcredincioşi,  acum,  împreună  cu  sfinţii  apostoli  şi  cu  toţi  strămoşii  vă  zic: 
„Bucuraţi-va  pururea.  Rugaţi-vă  neîncetat,  daţi  mulţumire  pentru  toate,  căci  aceasta 
este  voia  lui  Dumnezeu  întru  Hristos  lisus  Cel  înviat"  (I  Tes.  5,  16-18),  Amin. 

Hristos  a  înviat! 

Adevărat  a  înviat. 


t  JUSTINIAN 

Episcopul  Maramureşului  şi  Sătmarului 


tIOAN 

DIN  MILA  LUI  DUMNEZEU,  EPISCOP  AL  COVASNEI  ŞI  HARGHITEI 


Iubitului  nostru  cler,  cinului  monahal  şi  dreptcredincioşilor  creştini,  har, 
milă  şi  pace  de  la  Dumnezeu  Tatăl,  iar  de  la  noi ,  părintească  binecuvântare. 


„Nu  vă  temeţi,  că  ştiu  că  pe  Jisus  cel  răstignit  II 
căutaţi.  Nu  este  aici;  căci  S-a  sculat  precum  a  zis; 
veniţi  de  vedeţi  locul  unde  a  zăcut  ”  (Matei  28,  5-6). 


Iubiţii  mei  fii  duhovniceşti. 

Sfântul  Apostol  şi  Evanghelist  Marcu  ne  prezintă  ultimele  momente  petrecute 
de  Domnul  nostru  Iisus  Hristos  printre  ucenicii  şi  apostolii  Săi: 

„Şi  după  două  zile  erau  Paştile  şi  Azimele.  Şi  arhiereii  şi  cărturarii  căutau  să- 
L  prindă  cu  vicleşug,  ca  să-L  omoare.  Dar  ziceau:  Nu  la  sărbătoare,  ca  să  nu  fie 
tulburare  în  popor”  (Mc.  14,  1-2). 

în  Betania,  în  casa  lui  Simon  Leprosul,  o  femeie  unge  cu  miresme  capul  lui 
Iisus:  „O  femeie,  având  un  alabastru,  cu  mir  de  nard,  de  mare  preţ,  şi,  spărgând 
vasul,  a  vărsat  mirul  pe  capul  lui  lisus”(Mc.  1 4, 3).  Acest  fapt  simboliza  şi  anticipa 

moartea  şi  îngroparea  Domnului  nostru  Iisus  Hristos. 

* 

luda  Iscarioteanul  II  vinde  pe  Iisus  Domnul,  arhiereilor,  pe  treizeci  de  arginţi. 

Iisus  le  porunceşte  Apostolilor  să  pregătească  cina  pascală.  Seara,  la  cină, 
Iisus  îi  anunţă  pe  Apostoli  de  trădarea  ce  1  s-a  făcut  şi  celebrează  cina  pascală  şi 
euharistică. 

în  Ghetsimani,  în  plină  noapte,  Iisus  se  roagă,  iar  ucenicii  Săi,  dorm.  Singurul 
dintre  Apostoli,  care  n-a  dormitat  în  acea  noapte,  a  fost  Iuda  care  intră  în  Ghetsimani, 
nu  să  se  roage,  ci  să-l  dea  lui  Iisus,  sărutul  trădării  şi  nu  al  iubirii  sale  de  apostol. 

Sinedriul  II  va  condamna  la  moarte  pe  Iisus  pentru  blasfemie.  Iisus  Domnul 
este  dus  în  faţa  lui  Ponţiu  Pilat  care,  după  o  încercare  de  înlocuire  a  lui  Iisus  cu 

A 

Baraba,  II  condamnă  pe  lisus  la  moarte  prin  răstignire  pe  cruce.  După  încoronarea 
cu  spini,  lisus  este  dus  pe  Golgota  şi  răstignit. 

„Şi  venind  losif  cel  din  Arimateea,  sfetnic  ales,  care  aştepta  şi  el  Împărăţia 
lui  Dumnezeu,  şi  îndrăznind,  a  intrat  la  Pilat  şi  a  cerut  trupul  lui  lisus.”  (Mc.  1 5, 43). 

După  acest  tragic  eveniment,  se  va  împlini  semnul  din  Betania. 

Suferinţa  şi  moartea  sunt  cele  mai  profunde  momente  de  apropiere  a  lui 
Dumnezeu  faţă  de  om,  căci  şi  noi,  în  această  viaţă,  suferim  şi  murim.  Durerea  şi 
moartea  şi-au  pus  puternic  amprenta  asupra  omului  după  căderea  sa  în  păcat. 

Betania  şi  Golgota  -  două  locuri  în  care  Dumnezeu  va  intra  în  coordonatele 
noastre  tragice  şi  cotidiene  pentru  a  semăna  în  noi  scânteia  eternităţii  şi  mântuirii.  Toţi 
L-au  părăsit,  ucenicii,  apostolii,  mulţimile  pe  care  le-a  hrănit;  Iuda  L-a  trădat  şi  peste 
toate  acestea,  apare  şi  tainica  tăcere  a  Tatălui.  Suferinţa  e  trăită  de  toţi  cei  suferinzi 
din  lume,  dar  unică  este  cea  a  lui  Hristos.  Tainica  tăcere  -  pentru  cel  ce  crede  în 


Dumnezeu,  se  transformă  în  tainica  mângâiere,  în  tainica  şi  veşnica  fericire  a  împărăţiei 
Lui.  Hristos  Domnul  se  află  în  toate  momentele  de  durere  din  viaţa  noastră,  strânge 
toate  lacrimile  şi  le  duce  Tatălui  Ceresc,  unde  îşi  vor  afla  sensul  şi  împlinirea. 

Sus,  pe  Golgota,  răstignit,  înaintea  Lui  se  va  afla  un  păgân  -  un  sutaş  roman, 
acesta  va  da  răspunsul  pe  care-1  aşteptau  cei  ce  L-au  condamnat  la  moarte,  pe  care- 
1  aştepta  o  lume  întreagă:  „Iar  sutaşul  care  stătea  în  faţa  Lui,  văzând  că  astfel  Şi-a  dat 
duhul,  a  zis:  Cu  adevărat  omul  acesta  era  Fiul  lui  Dumnezeu!”  (Mc.  1 5,  39). 

Prin  moartea  pe  cruce  a  Domnului  nostru  lisus  Hristos,  se  descoperă  în  mod 
plenar  secretul  Său:  El  nu  era  un  Mesia  politic,  ci  este  Fiul  lui  Dumnezeu,  Care  a  venit 
să-l  ridice  pe  om  din  căderea  sa  şi  să  facă  din  el  coroana  creaţiei  şi  bucuriei  Sale. 

Crucea  era  un  instrument  de  tortură,  pe  cruce  era  una  din  cele  mai  grele 
condamnări  la  moarte,  dar  iată  că  aici,  pe  Golgota,  ea  ni-L  descoperă  pe  Hristos  ca 
Fiu  al  lui  Dumnezeu,  sutaşul  manifestându-şi  actul  său  de  credinţă  în  Hristos.  De 
atunci,  pentru  noi  creştinii  ortodocşi,  crucea  este  sfinţită  şi  ne  plecăm  genunchii  în 
faţa  ei,  o  cinstim  şi  ne  rugăm  în  faţa  ei.  Celui  Ce  S-a  jertfit  pe  ea  pentru  mântuirea 

M. 

noastră.  In  faţa  Sfintei  Cruci  ne  manifestăm  şi  noi  până  astăzi  un  act  fundamental 
de  credinţă,  adică,  Hristos  este  Fiul  lui  Dumnezeu. 

A 

Fără  jertfa  de  pe  Cruce,  Moarte  şi  înviere,  istoria  lui  Hristos  ar  fi  în  cel  mai 
fericit  caz,  aceea  a  unei  persoane  de  un  înalt  nivel  moral  şi  spiritual.  Crucea  îşi 
proiectează  lumina  sa  asupra  minunilor  săvârşite  de  lisus  şi  ne  descoperă  nouă 
semnificaţia  lor  mântuitoare.  Prin  Patima  şi  Moartea  Sa,  lisus  ne  descoperă  adevărata 
Sa  umanitate  şi  autentica  fraternitate  cu  noi.  De  asemenea,  ni  se  descoperă  că  Hristos 
nu  este  o  idee,  un  mit,  nu  este  o  simplă  expresie  de  credinţă,  nu  este  un  meteor  care 
trece  prin  istorie,  ci  este  Iubirea  răstignită  pentru  mântuirea  omului. 

El  a  intrat  în  coordonatele  spaţio-temporale  ale  umanităţii,  va  fi  trădat  de 
ucenic,  persecutat,  torturat,  suferind  şi  răbdând  moartea  pe  cruce. 

Dacă  istoria  patimilor  lui  Hristos  s-ar  fi  sfârşit  pe  Golgota,  am  putea  spune  că 
am  avea  în  faţă  viaţa  exemplară  a  unui  erou  care  moare  pentru  o  cauză  umană  şi  noi 

.A 

am  înfăptui  astăzi  o  comemorare  istorică.  In  realitate  însă,  Cel  ce  suferă  şi  moare 

A  A 

pentru  noi  este  Fiul  lui  Dumnezeu,  pentru  că  prin  Întruparea  şi  învierea  Sa,  va  face  ca 
durerile  şi  moartea  noastră  să  iasă  din  limitele  în  care  am  fost  ţinuţi  de  păcat. 

Patima  şi  Moartea  lui  Hristos  ne  deschid  orizontul  luminii  învierii  Domnului. 
El  devine  astfel  şi  Domnul  istoriei.  Care  învinge  moartea  şi  răul.  Prin  Patima, 
Moartea  şi  învierea  Sa,  Hristos  ne  aduce  în  zorii  unei  noi  zile,  a  opta  zi  cea  fără 
de  sfârşit. 

Iubiţi  fraţi  şi  surori  în  Domnul, 

în  Evanghelia  după  Marcu,  la  capitolul  1 6,  aflăm  că:  „după  ce  a  trecut  ziua 
sâmbetei,  Maria  Magdalena,  Maria,  mama  lui  Iacov,  şi  Salomeea,  au  cumpărat 
miresme,  ca  să  vină  să  ungă  „trupul  lui  Iisus  în  mormânt.(Mc.  16,  1 ).  Era  prima  zi 
a  săptămânii  (duminica),  la  revărsatul  zorilor.  „Şi,  intrând  în  mormânt,  au  văzut  un 
tânăr  şezând  în  partea  dreaptă,  îmbrăcat  în  veşmânt  alb,  şi  s-au  spăimântat”  (Mc. 
16,  5).  Acest  înger  le  va  da  vestea  care  va  readuce  lumea  la  sensul  ei  dat  de 
Dumnezeu  la  începutul  creaţiei: 

„Iar  el  le-a  zis:  Nu  vă  înspăimântaţi!  Căutaţi  pe  Iisus  Nazarineanul,  Cel 
răstignit?  A  înviat!”  (  Mc.  16,  6). 

Dacă  în  faţa  Crucii  de  pe  Golgota  avem  mărturia  unui  act  de  credinţă  şi 
anume  că  Hristos  este  Fiul  lui  Dumnezeu,  aici,  în  faţa  mormântului  gol  auzim  vestind 
pentru  noi  un  înger,  un  act  fundamental  al  credinţei  noastre  şi  anume  acela  că  Cel 

A, 

ce  S-a  jertfit  pentru  noi,  a  înviat!  Adică  Hristos  îi  ridică  pe  cei  din  iad  şi  nouă  ne 
deschide  porţile  raiului. 

A 

învierea  lui  Hristos  nu  este  descrisă  în  Evanghelii,  ea  este  sintetizată  doar  prin 
acea  piatră  răsturnată  de  pe  mormânt.  Este  semnul  că  puterea  morţii  a  fost  învinsă, 
fiind  reprezentată  prin  sigiliul  pus  pe  mormânt,  ce  a  fost  rupt  pentru  totdeauna. 

Nu  inteligenţa  celor  trei  mironosiţe  va  dezlega  enigma,  ci  credinţa  le  face 

A 

să  se  apropie  de  taina  pietrei  răsturnate,  de  înviere.  Hristos  nu  mai  este  în 
mormânt,  este  în  slava  Tatălui  -  unde  a  dus  şi  umanitatea  noastră  -  prin  trupul 
Său  transfigurat,  care  a  trecut  prin  Patimă,  Moarte  şi  înviere.  Hristos,  a  deschis 

A  A 

calea  către  împărăţia  Cerului;  prin  înviere,  umanitatea  se  îndreaptă  către 
Dumnezeu,  Creatorul  său. 

A 

In  femeile  mironosiţe  vedem  reprezentat  modelul  ucenicilor  lui  Hristos,  de 

A 

mai  târziu.  Ei  vor  primi  de  la  Dumnezeu,  certitudinea  învierii  Domnului,  ale  cărei 
rădăcini  sunt  vizibile  în  Hristos  mort,  îngropat  şi  mormântul  gol.  Creştinul  primeşte 
astfel  mandatul  de  a  anunţa  mereu  această  bună  veste,  căci  Hristos  a  înviat. 

Iubiţi  fraţi  creştini, 

A 

Nu  ajunge  să  ştim  doar  că  Hristos  a  înviat  şi  că  mormântul  a  rămas  gol.  Ceea 
ce  femeile  mironosiţe  au  văzut,  au  fost  fapte  istorice,  dar  au  avut  şi  o  experienţă  de 
credinţă,  care  însă  se  repetă  şi  pentru  noi  în  fiecare  Praznic  al  învierii  Domnului. 

A 

Hristos  Domnul  spune  femeilor  mironosiţe  să  devină  mărturisitoare  ale  învierii  Sale 
şi  ale  prezenţei  Sale  în  centrul  istoriei. 

Se  pune  pe  drept  întrebarea:  este  posibil  să-L  întâlnim  azi  pe  Hristos  cel 

A 

înviat  pe  căile  Galileii?  „Dar  mergeţi  şi  spuneţi  ucenicilor  Lui  şi  lui  Petru  că  va 
merge  în  Galileea,  mai  înainte  de  voi;  acolo  îl  veţi  vedea,  după  cum  v-a  spus”. 
(Mc.  16,  7). 

Biruinţa  lui  Hristos  asupra  morţii  trebuie  să  ne  facă  liberi  faţă  de  frica  de 
moarte,  biruinţa  asupra  păcatului  trebuie  să  ne  facă  liberi  faţă  de  adorarea  idolilor. 

Mesajul  pe  care  ni-1  lasă  în  aceste  momente  este  cel  consemnat  de 
Evanghelistul  loan:  „Aceasta  este  porunca  Mea:  să  vă  iubiţi  unul  pe  altul,  precum 
v-am  iubit  şi  Eu”(In.  15,  12).  împlinind  această  poruncă  a  iubirii,  îl  vom  găsi  pe 
Hristos  şi  pe  căile  Galileii  şi  pe  cărările  din  Carpaţi. 

Hristos,  la  sfârşitul  itinerariului  Său  pământesc,  ne-a  lăsat  acest  testament 
esenţial  şi  decisiv:  „să  vă  iubiţi  unul  pe  altul”  -  în  funcţie  de  cum  îndeplinim  această 
poruncă  a  iubirii,  stă  măsura  vieţii  noastre  de  creştini. 

Vă  îndemn,  iubiţi  fraţi  creştini,  să  citiţi  mereu  Sfânta  Scriptură,  căci,  creştinul 
care  ignoră  această  Sfântă  Carte,  este  lipsit  de  hrana  cea  duhovnicească:  „Cuvântul 
Meu,  nu  este  el  oare  ca  un  foc,  zice  Domnul,  ca  un  ciocan  care  sfarmă  stânca?” 
(Ieremia  23,  29). 

Citirea  Sfintei  Scripturi  este  de  folos  pentru  a-L  cunoaşte  pe  Hristos  -  Om  şi 
Dumnezeu  şi  mesajul  Său  pentru  noi  cei  de  azi-  căci  ceea  ce  citim,  credem,  iubim 
şi  trăim  -  Biblia  în  Hristos,  viaţa  în  Hristos. 

Acum,  la  acest  Sfânt  Praznic  împărătesc,  rog  pe  Bunul  Dumnezeu  să  reverse 
har,  milă  şi  mântuire  în  toată  casa  românului! 

A 

Hristos  a  înviat! 

Al  vostru  al  tuturor  de  tot  binele  voitor, 


t  IOAN 

Episcopul  Covasnei  şi  Harghitei 


STUDII  ŞI  ARTICOLE 


DREPTURILE  ŞI  OBLIGAŢIILE  CLERCILOR  DE 
INSTITUIRE  DIVINĂ  PREVĂZUTE  DE  SFINTELE 

CANOANE 


Biserica  Ortodoxă,  orientală  are  un  caracter  episcopal  care  constă  în  faptul 
că  principalul  slujitor  şi  cârmuitor  al  Bisericii  este  episcopul,  cu  raportare  la  ceilalţi 
clerici  de  instituire  divină,  preoţi  şi  diaconi,  şi  a  slujitorilor  de  instituire  bisericească 
şi  la  elementul  mirean,  simpli  credincioşi,  a  căror  existenţă  o  presupune  şi  fără  de 
care  nu  s-ar  putea  vorbi  de  vreun  caracter  episcopal  al  Bisericii. 

Nici  succesiunea  apostolică  nu  ar  avea  nici  o  raţiune  într-un  corp  amputat  de 
elementul  clerical  altul  decât  episcopul  şi  de  elementul  mirean,  simplii  credincioşi,  a 
căror  existenţă  o  presupune  şi  fără  de  care  nu  s-ar  putea  vorbi  de  vreun  caracter 
episcopal  al  Bisericii. 

Oricât  s-ar  recunoaşte  şi  s-ar  sublinia  importanţa  corpului  episcopal  în  Biserică 
este  evident  că  nici  acesta  nu  are  raţiune,  decât  dacă  există  şi  credincioşi  laici  sau 
mireni  nu  numai  clerici  în  corpul  Bisericii.  De  altfel  corpul  Bisericii  nici  n-ar  putea 
să  se  închege  fără  de  credincioşii  laici  sau  mireni. 

Lucrurile  stau  la  fel  şi  în  privinţa  succesiunii  apostolice.  Nici  aceasta  n-ar 
avea  raţiune  într-un  corp  amputat  de  elementul  mirean  sau  laic  şi  redus,  adică 
numai  la  un  grup  de  clerici  a  căror  rezistenţă  independentă  de  credincioşii  laici,  este 
lipsită  de  raţiune,  căci  succesiunea  apostolică  cuprinde  toate  mijloacele  care  i-au 
fost  lăsate  Bisericii,  în  întregimea  ei,  despre  a  fi  folosite  în  continuarea  lucrării 
învăţătoreşti  care  se  săvârşeşte  în  cadrul  ei,  iar  păstrătoarea  principală  şi  anume  cu 
caracter  principal,  şi  anume  cu  caracter  infailibil  a  succesiunii  apostolice  este  Biserica 
în  întreaga  ei  alcătuire,  adică  aşa  cum  este  ea  alcătuită  de  clerici  şi  mireni,  iar  nu 
numai  o  parte  a  ei,  fie  ea  cea  clericală  sau  cea  episcopală. 

Nici  nu  s-ar  produce  nici  o  tulburare  a  rânduielilor  bisericeşti,  de  organizare  şi 
cu  atât  mai  puţin  s-ar  atinge  o  răsturnare  a  ordinii  canonice  de  până  acum  a  Bisericii 
prin  recunoaşterea  caracterului  episcopal  al  Bisericii  cu  raportare  la  alţi  clerici,  de 
instituire  divină  sau  de  instituire  bisericească,  şi  de  elementul  mirean,  credincioşii 
simpli,  prezent  şi  efectiv  indispensabili,  ca  o  stare  bisericească  aparte,  având  în 

vedere  principiile  şi  normele  de  organizare  şi  de  conducere  ale  Bisericii  din  epoca 
apostolică  şi  până  în  prezent. 

Pe  care  de  obicei  atestat  de  toate  documentele  istorice,  de  toate  scrierile 
Sfinţilor  Părinţi,  privitoare  la  organizarea  şi  conducerea  Bisericii,  precum  şi  de  actele 
celor  mai  multe  sinoade,  inclusiv  acele  ecumenice,  iar  nici  urmă  de  predică 
bisericească  constantă  a  bisericii  i  s-a  recunoscut  Bisericii  Răsăritene  caracterul  ei 
episcopal,  care  i-a  fost  consacrat  printr-o  practică  îndelungată,  căreia  nu  i  se  poate 
opune  în  mod  valabil  nici  un  considerat  şi  nici  o  rânduială  canonică  contrară,  dacă 
ar  exista  vreuna  ca  aceasta. 

Astfel  fiind,  este  evident  ca  pentru  justificarea  şi  observarea  caracterului 
episcopal  al  Bisericii,  există  suficiente  temeiuri  teologice  sau  principale,  sau  legale, 
precum  şi  tot  atâtea  temeiuri  canonice. 

Pentru  a  exemplifica  şi  în  mod  practic  modul  în  care  caracterul  episcopal  al 
Bisericii,  constituie  o  realitate  în  viaţa  Bisericii,  e  necesar  să  relevăm  principalele 
îndatoriri  şi  drepturi  ale  episcopilor,  celorlalţi  clerici,  de  instituire  divină  şi  de  instituire 
bisericească,  şi  a  elementului  mirean,  a  credincioşilor  simpli  în  Biserică. 

în  privinţa  îndatoririlor,  despre  relevarea  faptului  că  ele  nu  există  decât  ca 
reversuri  ale  drepturilor  pentru  că  orice  fapte  umane,  mai  facem  precizarea  că 
îndeplinirea  îndatoririlor  reprezintă  o  condiţie  pentru  executarea  drepturilor,  adică 
pentru  a  beneficia  de  drepturi. 

Raportând  îndatoririle  şi  drepturile  religioase  şi  social-juridice  ale  clericilor  şi 
laicilor,  la  cele  trei  ramuri  ale  puterii  bisericeşti,  vom  constata  că  clericii  şi  laicii  participă 
prin  îndatoriri  şi  drepturi,  la  exercitarea  tuturor  celor  trei  ramuri  ale  puterii  bisericeşti. 

Arătarea  acestei  participări  şi  limitelor  ei,  desfăşurate  în  modul  cel  mai  concret 
poziţia  episcopului  ca  şi  a  celorlalţi  clerici  de  instituire  divină  şi  de  instituire 
bisericească  şi  a  laicilor  sau  a  credincioşilor  simpli  în  Biserică. 


A.  Poziţia  şi  rolul  aparte  al  episcopului  în  Biserică  (care  dă  Bisericii 
aprecierea  de  caracter  episcopal) 

Episcopii  fiind  instituiţi  de  Sfinţii  Apostoli,  ei  formează  împreună  un  corp  cu  cel 
mai  înalt  rost  de  conducere  clericală  în  Biserică  care  se  numeşte  episcopat.  Cu  acest 
nume  se  desemnează  în  acelaşi  timp  starea  harică  deosebită  pe  care  o  au  episcopii. 

Episcopii  se  mai  numesc  simplu  şi  arhierei,  în  înţelesul  că  ei  deţin  cea  mai 
înaltă  treaptă  a  preoţiei  şi  prin  aceasta  sunt  mai  întâi  între  preoţi  sau  căpetenii  ale 
preoţimii.  Dar  cuvântul  arhiereu  mai  are  însemnarea  şi  de  episcop  ajutător,  de  episcop 
vicar  sau  de  episcop  fără  scaun,  adică  fără  eparhie. 

O  altă  precizare  care  trebuie  făcută  de  la  început  este  aceea  că  cuvântul 
episcop,  în  raport  cu  acela  de  arhiereu,  mai  are  şi  sensul  de  episcop  zis  titular,  în 

fine,  însemnarea  obişnuită  de  episcop  cu  scaun,  căruia  i  se  mai  zice  şi  episcop 
eparhiot. 

întrucât  episcopii  deţin  cea  mai  înaltă  stare  harică  în  Biserică,  lor  le  revin  şi 
cele  mai  multe  îndatoriri  şi  drepturi  în  viaţa  Bisericii,  în  raport  cu  ceilalţi  membrii  ai 
clerului  sau  cu  celelalte  trepte  ale  preoţiei  de  instituire  divină.  Datorită  acestei 
poziţii  înalte,  episcopii  au  fost  socotiţi  şi  sunt  de  fapt  treapta  principală  a  preoţiei 
care  concentrează  în  sine  cea  mai  mare  parte  din  puterea  bisericească,  aşa  încât 
existenţa  şi  lucrarea  lor,  condiţionează,  mai  mult  decât  celelalte  trepte  ierarhice, 
existenţa  şi  lucrarea  Bisericii. 

Ţinând  seama  de  această  poziţie  a  episcopilor  în  Biserică,  Sfanţul  Ciprian 
vrând  să  sublinieze  poziţia  şi  importanţa  episcopilor  în  Biserică,  s-a  pronunţat  în 
felul  următor:  „Scire  debes  episcopus  esse  in  Ecclesia  et  Ecclesia  in  episcopo”  - 
trebuie  să  ştim  că  episcopul  este  în  Biserică,  şi  Biserica  este  în  episcop,  şi  de  aceea 
cine  nu  are  legătură  cu  episcopul,  nu  este  în  Biserică. 

Această  formulă  lapidară  a  lui  Ciprian  subliniază  faptul  în  mod  principal,  viaţa 
bisericească  se  rezumă  pe  episcopi  şi  că  răspunderea  lor  este  atât  de  mare  pentru 
lucrarea  Bisericii  încât  pot  fi  consideraţi  ca  adevăraţi  purtători  ai  Bisericii,  ca  ceia 
pe  care  se  reazemă  existenţa  Bisericii  şi  în  care  se  găsesc  principalele  mijloace  de 
lucrare  a  Bisericii,  aşa  încât  dacă  ar  înceta  să  existe  episcopii,  ar  înceta  să  existe  şi 
Biserica.  Iar  dacă  cineva  nu  ţine  legătura  cu  un  episcop,  se  socoteşte  că  nu  ţine 
legătura  cu  Biserica,  adică  nu  face  parte  din  Biserică. 

înţelesul  formulei  citate  a  Sfântului  Ciprian  mai  este  şi  acela  că  precum 
odinioară,  adică  în  epoca  apostolică.  Apostolii  era  stâlpii  Bisericii  şi  ca  atare  Biserica 
se  reazemă  pe  ei,  exista  prin  ei  şi  în  ei,  tot  aşa  şi  episcopii  ca  urmaşi  ai  Sfinţilor 
Apostoli,  sunt  stâlpii  Bisericii,  purtătorii  întregii  lucrări  a  Bisericii,  ca  unii  care 
concentrează  în  ei  principalele  mijloace  fără  de  care  Biserica  nu  poate  nici  să 
existe,  nici  să-i  săvârşească  lucrarea  ei  mântuitoare. 

Că  episcopii  sunt  urmaşi  ai  Sfinţilor  Apostoli,  în  calitate  de  căpetenii  ale  stării 
preoţeşti,  este  adevărat,  dar  ei  nu  sunt  singurii  purtători  ai  succesiunii  apostolice,  ci 
după  cum  s-a  văzut,  sunt  numai  principalii  purtători  ai  acesteia,  dintre  clerici,  fiind 
părtaşi  la  moştenirea  Sfinţilor  Apostoli  şi  ceilalţi  membrii  ai  clerului  de  instituire 
divină.  Iar  pe  de  altă  parte  şi  Biserica  în  totalitatea  ei  este  purtătoarea  uneia  din 
puterile  însemnate  care  intră  în  alcătuirea  succesiunii  apostolice  şi  anume  a  puterii 
de  a  păstra  nealterat  adevărul  de  credinţă  revelat. 

Formula  Sfântului  Ciprian  mai  are  şi  un  înţeles  simbolic,  adică  pe  acela  de  a 
arăta  cât  de  strânsă  este  legătura  dintre  episcop  şi  Biserică,  prin  ridicarea  episcopului 
la  rangul  sau  la  nivelul  de  simbol  al  Bisericii  însăşi. 

Acelaşi  Sfânt  Ciprian,  căutând  să  definească  unitatea  Bisericii  şi  pledând 
pentru  păstrarea  şi  întărirea  acesteia,  a  pus  în  lumină  faptul  că  în  mod  practic  pe 

nimic  nu  se  poate  rezema  şi  prin  nimic  mai  concret  nu  se  poate  păstra  şi  afirma 
această  unitate,  decât  pe  unitatea  dintre  toţi  episcopii  sau  prin  unitatea  episcopatului, 
adică  a  întregului  corp  episcopal  exprimând  mai  precis  acest  gând,  el  a  folosit 
formula  devenită  celebră:  „Episcopatus  unus  est,  uxu  cuiius  a  singuisin  solidum 
pars  tenetur”  („Episcopatul  este  unul  şi  din  el  fiecare  episcop  şi  toţi  împreună  deţin 
câte  o  parte'*’). 

De  fapt  mijlocul  cel  mai  eficace  în  care  se  poate  asigura  unitatea  Bisericii, 
mijloc  verificat  atât  în  mod  pozitiv,  cât  şi  în  mod  negativ  de-a  lungul  istoriei,  este 
unitatea  dintre  episcop,  solidaritatea  de  corp  a  acestora  manifestată  prin  mărturisirea 
şi  păstrarea  aceleiaşi  credinţe,  prin  săvârşirea  aceloraşi  lucrări  sfinte  şi  prin  atitudinea 
unitară  a  tuturor  episcopilor  faţă  de  problemele  principale  ale  vieţii  bisericeşti. 
Neînţelegerile  dintre  ei  au  provocat  şi  pot  provoca  oricând  sciziuni  în  viaţa  Bisericii 
şi  poate  primejdui  unitatea  ei  exterioară,  căci  numai  de  aceasta  este  vorba,  deoarece 
unitatea  internă  a  Bisericii  se  reazemă  pe  Iisus  Hristos,  pe  piatra  cea  din  capul 
unghiului  şi  pe  capul  ei  unic  care  nu  poate  fi  împărţit,  chiar  dacă  ar  surv  eni  toate 
sciziunile  posibile  în  corpul  episcopal. 

Unitatea  episcopatului  şi  prin  ea  unitatea  Bisericii  se  mai  aduce  la  expresie  şi 
prin  acea  grijă  şi  lucrare  specială  a  episcopilor,  prin  care  se  asigură  păstrarea  şi 
transmiterea  în  chipul  cel  mai  corespunzător  a  succesiunii  apostolice,  în  latura  în 
care  depinde  acest  lucru  de  preoţie  în  general,  şi  de  episcopat  în  special.  Cu  această 
poziţie  cu  totul  deosebită  şi  hotărâtoare  pentru  viaţa  şi  lucrarea  Bisericii,  episcopatul 
a  fost  aşezat  şi  a  rămas  în  fruntea  Bisericii. 

Spre  a  evidenţia  în  mod  concret  poziţia  aceasta  proeminentă  a  episcopilor  în 
Biserică,  să  vedem  cum  în  mod  şi  mai  concret  care  sunt  drepturile  şi  îndatoririle 
episcopilor  în  Biserică.  După  cum  se  ştie  şi  în  Biserică,  ca  şi  în  restul  vieţii  omeneşti, 
normal  organizată,  nu  există  numai  drepturi  sau  numai  îndatoriri  sau  obligaţii  pe 
seama  nimănui,  ci  tuturor  drepturilor  le  corespund  îndatoriri  şi  invers,  tuturor 
îndatoririlor  le  corespund  drepturi  aşa  încât  unele  tară  de  altele  nu  pot  să  existe  şi 
raporturile  dintre  ele  pot  fi  asemănate  cu  acelea  dintre  cele  două  feţe  ale  unei 
monezi,  căci  precum  nu  poate  exista  monedă  numai  cu  o  singură  faţă,  tot  aşa  nu 
pot  exista  în  persoana  vreunui  om  numai  drepturi  sau  numai  îndatoriri.  Chiar  şi 
atunci  când  prevalează  drepturile  cuiva  sau  când  ele  se  pun  mai  mult  în  lumină, 
îndatoririle  nu  dispar  ci  ele  se  ţin  de  drepturi  întocmai  cum  se  ţine  şi  nu  poate 
despărţi  un  corp  solid,  umbra  sa. 

A. 

In  privinţa  drepturilor  şi  îndatoririlor  episcopilor  sunt  valabile  aceleaşi 
consideraţii,  aşa  încât  tară  a  releva  la  fiecare  pas  şi  în  legătură  cu  fiecare  aspect  al 
drepturilor  şi  îndatoririle  corespunzătoare,  vom  enumera  drepturile  specifice  ale 
episcopului,  având  a  înţelege  care  este  revers  al  acestora  şi  îndatoririle  sau  obligaţiile 
respective. 

Pentru  înfăţişarea  mai  sistematică  şi  mai  uşor  de  reţinut  a  drepturilor 
caracteristice  sau  specifice  ale  treptei  episcopale,  le  vom  împărţi  pe  acestea  în  trei 
grupe,  după  cum  el  se  referă  la  acele  trei  ramuri  ale  puterii  bisericeşti,  sau  la  acele 
trei  grupe  de  mijloace  cu  care  Sfinţii  Apostoli  au  înzestrat  preoţia,  pentru  ca  aceasta 
să-şi  poată  îndeplini  lucrarea  sa  mântuitoare.  Deci  urmează  să  vedem  care  sunt 
drepturile  episcopilor  ce  ţin  de  puterea  învăţătorească,  de  cea  sfînţitoare  şi  de  cea 
pastorală  sau  cârmuitoare. 

Drepturile  episcopilor  care  (in  de  puterea  învăţătorească  sunt: 

a)  Dreptul  de  întâi  şi  principal  propovăduitor  al  credinţei  în  cuprinsul  întregului 
teritoriu  aflat  sub  cârmuirea  sau  jurisdicţia  sa.  El  nu  are  dreptul  să  propovăduiască 
în  eparhie  străină. 

Mijloacele  prin  care  episcopul  îşi  exercită  acest  drept  sunt  în  principal,  predica 
şi  cateheza.  Acestea  pot  fi  rostite  oral  sau  pot  fi  fixate  în  scris.  Când  sunt  fixate  în 
scris,  pot  lua  înfăţişarea  unor  cărţi  sau  înfăţişarea  obişnuită  a  aşa  numitelor  scrisori 
pastorale  (Can.  58,  ap.,  19  Trulan). 

în  aceeaşi  calitate  şi  în  exerciţiu  aceluiaşi  drept,  episcopul  poate  să 
întocmească  orice  alte  scrieri  de  conţinut  religios  şi  are  dreptul  să  le  difuzeze  în 
cuprinsul  eparhiei  sale.  Astfel  sunt:  catehismele,  mărturisirile  de  credinţă,  manualele 
şcolare,  studiile  sau  tratatele,  revistele  sau  alte  publicaţii  teologice,  cărţile  de  cult, 
Sfânta  Scriptură,  traduceri  din  Scrierile  din  Sfinţii  Părinţi  sau  ale  oricăror  scriitori 
care  au  abordat  probleme  religioase  în  spiritul  Sfintei  Tradiţii,  cărţile  de  cult  etc. 

A 

b)  Dreptul  şi  îndatorirea  de  a  păstra  dreapta  credinţă.  In  aceeaşi  calitate  şi  în 
exerciţiul  aceluiaşi  drept,  episcopul  participă  la  lucrarea  de  păstrare  a  dreptei  credinţe 
în  cuprinsul  eparhiei  sale  ca  şi  în  cuprinsul  Bisericii  întregi,  ca  membru  al  sinoadelor 
de  diverse  feluri  inclusiv  ca  membru  al  Sinodului  Ecumenic. 

c)  Dreptul  şi  îndatorirea  de  a  organiza  învăţământul  religios,  catehetic,  precum 
şi  cel  teologic  în  cuprinsul  eparhiei  sale,  fie  cu  programe  didactice  sau  de  şcolarizare 
continuă  fie  cu  programe  temporare,  atât  pentru  credincioşii  laici,  pentru  elevii  şi 
studenţii  şcolilor  bisericeşti,  cât  şi  pentru  clerul  eparhial,  pentru  care  se  organizează 
de  obicei  cursuri  speciale  de  îndrumare,  sau  conferinţe,  în  cadrul  cărora  se  lămuresc 
şi  se  adâncesc  chestiuni  de  credinţă. 

d)  Dreptul  şi  îndatorirea  de  a  lua  măsuri  pentru  apărarea  dreptei  credinţe  faţă 
de  rătăcirile  de  la  aceasta,  cunoscute  sub  numele  de  erezii. 

Drepturile  episcopilor  care  fin  de  puterea  sfînţitoare  sunt: 

a)  Dreptul  de  a  săvârşi  toate  hirotoniile  inclusiv  aceea  în  treapta  de  arhiereu 
sau  de  episcop,  pe  care  este  însă  obligat  să  o  săvârşească  numai  fiind  asistat  de 
către  cel  puţin  unul  sau  alţi  doi  episcopi.  (Can.  1.  ap.) 

b)  Dreptul  de  a  săvârşi  toate  celelalte  Sfinte  Taine. 

c)  Dreptul  de  a  săvârşi  singur  sfinţirea  antimiselor. 

d)  Dreptul  de  a  săvârşi  singur  sau  asistat  de  alt  episcop  ori  în  sobor  cu  aceştia 
sfinţirea  marelui  Mir. 

e)  Dreptul  de  a  săvârşi  singur  toate  ierurgiile,  în  care  şi  toate  hirotesiile,  inclusiv 
aceia  ca  recunoscută  sub  numele  de  duhovnicie.  Pentru  aceste  drepturi  poate  delega, 
parţial  sau  integral,  un  preot  colaborator. 

f)  Dreptul  de  a  săvârşi  Sfinţirea  Bisericilor. 

g)  Dreptul  de  a  tunde  în  monahism  călugări  şi  călugăriţe  pentru  mănăstirile 
din  eparhia  sa. 

h)  Dreptul  de  a  împăca  pe  penitenţi  cu  Biserica. 

i)  Dreptul  de  a  pronunţa  divorţul  religios. 


Drepturile  episcopilor  care  ţin  de  puterea  cărmuitoare,  sau  pastorală : 

Pentru  îndrumarea  pastorală,  pentru  cârmuirea  credincioşilor,  episcopul 
foloseşte  în  primul  rând  mijloacele  puterii  învăţătoreşti  şi  ale  celei  sfinţi toare,  cărora 
li  se  mai  adaugă  apoi  ca  mijloace  cu  aplicare  directă  şi  în  legătură  practică  mai 
concretă  cu  viaţa  credincioşilor,  încă  şi  mijloacele  care  ţin  de  puterea  jurisdicţională, 
adică  actele  prin  care  episcopul  îndeplineşte  trei  categorii  de  lucrări  speciale  sau 
funcţii  ale  puterii  jurisdicţionale. 

Drepturile  pe  care  le  exercită  episcopul  în  această  privinţă  sunt: 

a)  drepturi  de  legiuitor  local,  pentru  eparhia  sa,  calitate  în  care  el  poate  stabili 
norme  legale,  speciale  sau  care  ţin  seama  de  specificul  local,  pentru  organizarea  şi 
conducerea  mai  bună  a  treburilor  vieţii  bisericeşti  din  eparhia  sa,  însă  aceste  norme 
trebuie  să  fie  de  acord  sau  în  conformitate  cu  normele  generale  stabilite  de  organele 
superioare  bisericeşti  şi  deopotrivă  în  acord  cu  normele  curente  ale  vieţii  de  stat, 
adică  alte  drepturi  de  stat. 

Episcopul  stabileşte  normele  de  această  natură  prin  decizie  şi  le  fixează  fie  în 
scurte  hotărâri  care  uneori  se  mai  numesc  şi  decrete,  fie  în  regulamente  sau  în 
instrucţiuni  ori  alte  dispoziţii  scrise. 

-  în  exercitarea  acestor  drepturi,  episcopul  este  obligat  să  ţină  seama,  de 
indicaţiile  forurilor  sau  organelor  consultative  sau  deliberative  din  cuprinsul  eparhiei. 

-  să  fie  convocat  şi  să  participe  ca  membru  cu  toate  drepturile  la  lucrările 
forurilor  sau  la  sesiunile  forurilor  legislative  ale  Bisericii  locale  din  care  face  parte 
şi  ale  Bisericii  Ecumenice  adică  la  sinoadele  de  orice  fel  în  cadrul  mitropoliilor,  al 
exarhatelor,  al  patriarhatelor  şi  în  genere  Bisericilor  autonome  sau  autocefale  din 
care  face  parte. 

-  să  aprobe  sau  să  respingă  regulamentele  de  funcţionare  ale  unor  unităţi 
bisericeşti  locale  sau  ale  oricăror  instituţii  bisericeşti  eparhiale. 

-  să  aprobe  sau  să  respingă  statutele  ori  regulamentele  de  organizare  şi  de 
funcţionare  ale  societăţilor  sau  asociaţiile  religioase  din  cuprinsul  eparhiei. 

A 

b)  dreptul  de  judecător  bisericesc  principal,  în  cuprinsul  eparhiei  sale.  In  această 
calitate  el  poate  săvârşi  următoarele: 

-  Judecă  singur,  sau  ajutat  de  alte  foruri  ori  instanţe  bisericeşti,  abaterile 
clerului  şi  ale  monahiilor  de  la  legile  bisericeşti  ca  şi  cele  de  la  credinţă  ori  de  la 
normele  morale  ale  bisericii.  In  vremurile  vechi  a  avut  dreptul  de  a  judeca,  fie  la 
cerere  fie  din  proprie  iniţiativă,  şi  abaterile  de  la  legile  bisericeşti,  ale  credincioşilor 
ba  uneori  a  avut  astfel  de  drepturi  şi  pentru  judecarea  abaterilor  de  la  legile  de  stat 
ale  clericilor  şi  ale  credincioşilor,  având  chiar  şi  singur  calitatea  de  instanţă 
judecătorească  profană,  iar  mai  apoi  numai  împreună  cu  feluriţi  dregători  ai  Statului 

A 

şi  cu  alte  feţe  bisericeşti.  In  prezent,  episcopul  are  dreptul  de  a  ajudeca  în  privinţa 
laicilor  numai  abaterile  acestora  de  la  dreapta  credinţă: 

-  dreptul  de  a  pronunţa  singur  sau  împreună  cu  alte  organe  bisericeşti  pedepsele 
prevăzute  de  canoane  şi  de  alte  legiuiri  ale  bisericii,  precum  şi  de  a  ridica  aceste  pedepse. 

-  dreptul  de  a  pronunţa  singur  pedeapsa  anatemei.  . i 

-  dreptul  de  a  institui  organe  de  cercetări  judiciare  şi  de  a  organiza  instanţe 
bisericeşti  disciplinare  sau  în  genere  instanţe  judiciare  bisericeşti. 

-dreptul  de  a  face  parte  din  instanţele  de  judecată  pentru  episcopi  sau  pentru 
membrii  episcopatului  în  genere. 

c)  dreptul  de  prim  organ  executiv  sau  de  principal  organ  executiv  al  eparhiei. 

în  această  calitate,  episcopul  duce  la  îndeplinire  hotărârile  cu  caracter  legislativ 

şi  judecătoreşti,  luate  de  el  însuşi  sau  de  organele  competente  ale  eparhiei  precum 
şi  cele  care  decurg  din  canoanele  şi  legile  bisericeşti  generale  şi  din  hotărârile 
instanţelor  judecătoreşti  superioare  celor  eparhiale,  în  cazul  când  acestea  s-ar  referi 
la  persoane  din  cuprinsul  eparhiei  sale. 

A 

In  afară  de  aceste  acte  în  executarea  puterii  executive  episcopul  are  dreptul 
să  mai  săvârşească  şi  următoarele  lucrări: 

-  să  convoace,  să  prezideze,  să  conducă  şi  să  închidă  dezbaterile  organelor 
deliberative  şi  consultative  ale  eparhiei. 

-  să  aprobe  sau  să  respingă  hotărârile  organelor  consultative  ale  eparhiei 

-  să  aprobe  sau  să  respingă  hotărârile  organelor  deliberative  şi  consultative 
ale  unităţilor  bisericeşti  locale,  precum  şi  a  soboarelor  mănăstireşti  sau  în  genere 
ale  organelor  de  conducere  ale  mănăstirilor. 

-  să  aprobe  sau  să  respingă,  împreună  cu  alte  organe  centrale  eparhiale  sau 
singur,  înfiinţarea,  transformarea  sau  desfiinţarea  unităţilor  locale  bisericeşti,  precum 
şi  a  mănăstirilor  sau  a  oricărui  aşezăminte  monastice. 

-  să  iniţieze,  să  creeze  sau  să  aprobe  înfiinţarea  ori  desfiinţarea  de  funcţii  sau 
oficii  bisericeşti  în  cuprinsul  eparhiei. 

-  să  se  îngrijească  de  alegerea  sau  desemnarea  clerului  sau  altor  slujitori  din 
cuprinsul  eparhiei  sale,  sau  să  procedeze  singur  la  săvârşirea  actelor  de  numire,  de 
transferare,  de  înaintare  sau  de  retrogradare  a  clerului  sau  a  altor  slujitori  ai  Bisericii. 

-  să  aprobe  sau  să  respingă  intrarea  în  cinul  monahal. 

-  dreptul  de  a  dispune  în  privinţa  chivemisirii  bunurilor  bisericeşti  eparhiale  şi 
anume:  în  privinţa  achiziţionărilor,  a  înstrăinărilor,  a  schimbării  destinaţiei  acestora, 
precum  şi  în  privinţa  folosirilor  curente  în  conformitate  cu  destinaţia. 

-  să  aprobe  sau  să  respingă  înfiinţarea  sau  desfiinţarea  unor  societăţi  sau 
organizaţii  bisericeşti  cu  caracter  religios,  moral,  misionar,  moral,  etc. 

-  să  aprobe  sau  să  respingă  înfiinţarea  sau  desfiinţarea  de  instituţii  bisericeşti 
eparhiale,  cu  caracter  general  religios,  cultural  sau  de  altă  natură,  ca  de  exemplu 
de  asistenţă  socială,  apoi  case  de  pensii,  tipografii,  etc. 

-  să  aprobe  sau  să  respingă  înfiinţarea  sau  desfiinţarea  fundaţiilor  cu  scop 
religios  sau  cultural  bisericesc. 

-  dreptul  de  a  da  decizii,  hotărâri  sau  ordine  scrise,  prin  care  dispune  aplicarea 
măsurilor  pe  care  le-a  luat  în  exerciţiul  puterii  sale  executive  şi  de  a  le  comunica  pe 
acestea  prin  aşa-numitele  enciclici  sau  circulare. 

-  dreptul  de  a  da  dispense  de  la  normele  canonice  şi  legale  în  vigoare,  în 
conformitate  cu  prevederile  acestora  şi  cu  hotărârile  organelor  superioare. 

-  dreptul  de  a  interpreta  în  mod  autentic,  atât  actele  de  natură  legislativă,  cât 
şi  cel  de  natură  executivă,  pe  care  le  săvârşeşte  personal  sau  împreună  cu  organele 
consultative  ori  deliberative  ale  eparhiei. 

jk. 

In  cadrul  acestei  prezentări  sistematice  a  drepturilor  şi  îndatoririlor  episcopilor 
mai  pot  fi  introduse,  la  diverse  capitole,  diviziuni  sau  subdiviziuni  din  schema  de  mai 
sus,  felurite  drepturi  şi  îndatoriri,  aşa  cum  sunt  ele  specificate  pe  seama  episcopilor, 
în  legiuirile  aparte  în  vigoare  ale  Bisericilor  locale  autonome  sau  autocefale. 

Menţionăm  aici  în  acest  sens  că  potrivit  legiuirilor  acum  în  vigoare  ale  Bisericii 
Ortodoxe  Române,  drepturile  şi  îndatoririlor  episcopilor  prevăzute  de  art.9,  al.  a-j 
Statut  se  prezintă  după  cum  urmează: 

-conduce  eparhia  în  marginile  prescrise  de  canoane  şi  de  normele  în  vigoare. 

-  se  îngrijeşte  de  bunul  mers  al  vieţii  bisericeşti  din  eparhie  de  funcţionarea 
normală  a  organelor  ei. 

-  convoacă  şi  prezidează  organele  deliberative  ale  eparhiei  şi  îngrijeşte  de 
ducerea  la  îndeplinire  a  acestora. 

-  reprezintă  eparhia  în  justiţie,  în  faţa  autorităţilor  şi  faţă  de  terţi,  personal  sau 
prin  delegaţi  legali  împuterniciţi. 

-hirotoneşte  clerici  şi  conferă  distincţii  bisericeşti. 

-  numeşte  personalul  bisericesc  sau  îl  confirmă  în  caz  de  alegere,  cu 
respectarea  normelor  legale. 

) 

-  aprobă  sau  respinge  motivat  sentinţele  pronunţate  de  Consistoriul  Eparhial. 

-  face  cât  mai  des  vizite  canonice  în  eparhia  sa  pentru  a  controla  mersul 
treburilor  bisericeşti,  a  mângâia  şi  a  lumina,  direct  pe  credincioşi,  referind  despre 
cele  constatate.  Sfântului  Sinod  şi  Adunării  Eparhiale. 

-  acordă  dispensii  bisericeşti  de  căsătorie  şi  desface  căsătoria  bisericească, 
după  ce  s-a  pronunţat  divorţul  de  către  judecătoria  civilă. 

-  în  cazul  de  vinovăţie  gravă  şi  vădită  poate  suspenda  din  funcţiune  personalul 
bisericesc  de  orice  fel  din  eparhia  sa,  chiar  înainte  de  începerea  cercetărilor,  care 
însă  vor  fi  făcute  în  termen  de  cel  mult  30  de  zile  de  la  data  suspendării. 

-  episcopul  este  dator  să  stea  neîntrerupt  în  eparhie  afară  de  cazul  când  ia 
parte  la  şedinţele  Sfântului  Sinod  sau  alte  întruniri  oficiale  sau  cu  încuviinţarea 
primită  de  la  mitropolit. 

-acordă  concediile  mai  mari  de  8  zile  pe  an  personalului  bisericesc  şi  didactic. 

B.  Preoţii,  locul  şi  rolul  lor. 

în  privinţa  presbiterilor  trebuie  să  facem  remarca  de  fond  că  drepturile  şi 
îndatoririle  lor  decurg  dintr-o  stare  harică  foarte  puţin  deosebită  de  cea  a  episcopilor. 
Căci  într-adevăr,  prin  actul  hirotoniei  presbiterii  dobândesc  o  stare  harică  în  virtutea 
cărora  ei  pot  săvârşi  singuri  şase  din  cele  şapte  taine  ale  Bisericii.  Cu  alte  cuvinte, 
starea  harică  a  episcopilor  este  superioară  numai  prin  calitatea  pe  care  o  au  de  a 
săvârşi  şi  a  şaptea  taină,  adică  acea  a  hirotoniei,  pe  care  presbiterii  nu  o  pot  săvârşi. 

Dar  cu  toată  această  mică  deosebire  de  stare  harică  dintre  treapta  presbiterului 
şi  aceea  a  episcopului  volumul  dreptului  şi  îndatoririle  presbiterilor  ca  şi  poziţia  şi 
importanţa  lor  în  viaţa  bisericii  exprimată  în  chipul  cel  mai  concret  tocmai  prin 
drepturile  şi  îndatoririle  specifice  treptei,  îi  distanţează  pe  presbiteri  foarte  mult  de 
treapta  episcopatului,  situându-i  într-o  poziţie  cu  mult  inferioară  faţă  de  episcopi. 

Faptul  se  datorează  în  primul  rând  importanţei  cu  totul  deosebite  a  treptei 
episcopale  în  biserică,  şi  apoi  modului  în  care  s-au  dezvoltat  şi  s-au  precizat  în 
decursul  timpului  normele  de  organizare  şi  de  conducere  a  Bisericii.  h> 

Potrivit  acestor  norme.  Ia  început  presbiterii  îndeplineau  rosturi  sfinţitoare  şi 
cârmuitoare  în  viaţa  bisericii  aproape  egale  cu  acelea  ale  episcopilor  Cei  drept  ei 
apar  ca  având  mai  puţine  rosturi  propovăduitoare  sau  în  lucrarea  de  propovăduire, 
datorită  faptului  că  existau  în  primele  două  veacuri  o  mulţime  de  harismatici  alături 
de  episcopi,  aşa  încât  în  lucrarea  presbiterilor  prevalau  actele  de  slujire  sacerdotală 
sau  actele  sfinţitoare  ori  sacramentale  şi  cele  de  conducere  sau  de  îndrumare  a 
credincioşilor,  adică  acele  de  pastoraţie. 

în  genere  se  spune  că  ei  ar  fi  fost  strict  dependenţi  în  lucrarea  lor  de  episcopi. 

A 

In  această  situaţie  însă  presbiterii  au  ajuns  abia  mai  târziu  pentru  că  iniţial,  cel  puţin 

ţ 

în  primele  două  veacuri,  comunităţile  bisericeşti  nici  nu  s-au  putu  organiza  în  toată 
libertatea  şi  mai  ales  în  toată  tihna,  aşa  încât  normele  de  organizare  şi  de  conducere 
a  vieţii  bisericeşti  nici  nu  s-au  putut  stabili  în  mod  atât  de  strâns  şi  nici  nu  s-au  putut 
aplica  în  acelaşi  mod  cum  se  presupune  sau  cum  se  pretinde  adeseori  tară  temei. 

A 

In  primele  două  veacuri,  existau  comunităţi  bisericeşti,  locale  destul  de  mari, 
urbane  sau  rurale,  în  fruntea  cărora  n-au  putut  să  existe  întotdeauna  episcopi,  şi 
aceasta  din  tot  felul  de  pricini  îndeosebi  din  pricina  persecuţiilor,  în  timpul  cărora 
episcopii  erau  urmăriţi  în  primul  rând. 

Datorită  acestor  împrejurări  şi  datorită  deopotrivă  şi  neputinţei  de  a  se  organiza 
toate  comunităţile  după  unul  şi  acelaşi  model  şi  nici  de  a-şi  asigura  slujitori  bisericeşti 
din  toate  treptele,  foarte  numeroase  comunităţi  locale,  ba  uneori  chiar  şi  mai  multe 
astfel  de  comunităţi  aveau  în  fruntea  lor  un  singur  preot  adică  un  singur  presbiter. 

Se  înţelege  că  acesta  ţinea  legătura  cu  episcopul  cel  mai  apropiat  şi  se  găsea 
în  strânsă  dependenţă  de  eh 

Dar  tot  atât  de  dese  au  fost  şi  cazurile  în  care  presbiterii  îşi  îndeplineau 
lucrarea  lor  preoţească  şi  duceau  la  îndeplinire  misiunea  la  care  au  fost  chemaţi 
în  mod  independent,  neputând  păstra  legătura  cu  nimeni.  Slujitori  cu  drepturi  şi  cu 
îndatoriri  aproape  egale  cu  acelea  ale  episcopilor,  au  fost  cu  timpul  legaţi  tot  mai 
mult  de  episcopi  şi  subordonaţi  acestora,  aşa  încât  o  parte  din  drepturile  şi 
îndatoririle  lor  au  scăzut,  iar  prin  aceasta  şi  poziţia  şi  însemnătatea  lor  iniţială  a 
suferit  o  scădere  însemnată. 

Acest  proces  a  determinat  şi  un  altfel  de  a  vedea  şi  de  a  înţelege  poziţia  şi 
însemnătatea  teologică  adică  însuşi  înţelesul  principal  dogmatic  pe  care-1  are  treapta 
presbiteratului  în  cadrul  preoţiei  de  instituire  divină,  ajungându-se  a  fi  socotiţi  presbiterii 
ca  simpli  slujitori  ai  episcopilor,  adică  nu  atât  a  Bisericii,  cât  ai  episcopilor,  când  de 
fapt  ei  nu  sunt  decât  colaboratori  ai  episcopilor  îndatoraţi  la  această  colaborare  şi  la 
corespunzătoarea  ascultare  faţă  de  episcopi. 

Tot  ca  un  efect  al  scăderii  poziţiei  şi  importanţei  preoţilor  în  viaţa  Bisericii  şi 
a  înălţării  şi  afirmării  corespunzătoare  a  poziţiei  şi  importanţei  episcopilor,  s-a  emis 
chiar  teza  că  preoţii  nu  ar  fi  decât  nişte  delegaţi  permanenţi  ai  episcopilor,  pentru 
îndeplinirea  lucrării  sacerdotale  într-un  anumit  loc,  adică  într-o  anumită  comunitate 
sau  într-o  anumită  altă  slujbă  bisericească.  Acest  mod  de  a  vedea  lucrurile  nu 
corespunde  însă  învăţăturii  de  credinţă,  adică  învăţăturii  dogmatice  despre  preoţia 
de  instituire  divină  şi  despre  raporturile  dintre  membrii  clerului  din  această  categorie, 
adică  dintre  membrii  acestei  preoţii. 

Cu  aceste  lămuriri,  să  trecem  la  enumerarea  drepturilor  şi  îndatoririlor  specifice 
treptei  presbiteratului. 

Ele  se  împart,  cu  raportare  la  cele  trei  ramuri  ale  puterii  bisericeşti,  şi  pot  fi 
înfăţişate  după  cum  urmează: 

Drepturi  ale  presbiterilor  care  ţin  de  puterea  învăţătorească: 

1 .  Dreptul  şi  îndatorirea  de  a  catehiza  şi  de  a  organiza  catehizarea  în  cuprinsul 
parohiei. 

2.  Dreptul  şi  îndatorirea  de  a  predica  şi  de  a  organiza  propovăduirea  adevărului 
revelat  în  cuprinsul  parohiei  sale. 

3.  Dreptul  de  a  difuza  sau  de  a  colporta  scrieri  de  conţinut  religios  şi  de  zidire 
sufletească  a  credincioşilor  din  parohia  sa. 

Drepturi  ale  presbiterilor  care  ţin  de  puterea  sfinţitoare : 

1 .  Dreptul  de  a  săvârşi  singur  şase  din  cele  şapte  sfintei  taine,  cu  excepţia  hirotoniei. 

2.  Dreptul  de  a  săvârşi  toate  ierurgiile  afară  de  cele  rezervate  în  mod  expres 
episcopului. 

3.  Dreptul  de  a  săvârşi  acele  ierurgii  care  deşi  sunt  rezervate  episcopului, 
acesta  le  poate  delega  presbiterilor  şi  anume:  sfinţirea  bisericilor,  hirotesia  în  treptele 
de  citeţ  şi  ipodiacon,  iar  dacă  este  ieromonah,  şi  tunderea  în  monahism. 

4.  Dreptul  şi  îndatorirea  de  a  săvârşi  la  timp  şi  în  mod  corespunzător  toate 
slujbele  divine  care  sunt  rânduite  prin  tipicul  Bisericii. 

5.  în  biserica  veche,  preotul  penitenţiar  avea  dreptul  de  a  împăca  penitenţii 
cu  biserica,  adică  de  ai  reprimi  în  biserică. 

De  multă  vreme  încoace,  s-a  introdus  rânduiala  ca  preoţii  să  nu  poată 
administra  Sfânta  Taină  a  pocăinţei  decât  după  ce  primesc  hirotesia  întru  duhovnic, 
acestea  cu  toate  că  ei  au  prin  hirotonie  calitatea  harică  de  a  săvârşi  Taina  Pocăinţei. 

6.  în  decursul  timpului  s-a  mai  introdus  o  restricţie  şi  în  ce  priveşte  dreptul 
preoţilor  de  a  săvârşi  Taina  Sfântului  Maslu,  rânduindu-se  această  taină  preotul  nu 
are  dreptul  să  o  săvârşească  singur,  ci  numai  împreună  cu  alţi  preoţi,  de  preferinţă 
şapte,  sau  cel  puţin  doi  sau  trei,  aceasta  cu  toate  că  preotul  are  prin  hirotonie 
calitatea  harică  de  a  săvârşi  şi  singur  Sfânta  Taină  a  Maslului. 

Drepturi  ale  presbiterilor  care  ţin  de  puterea  jurisdicţională,  adică  de 
cea  cârmuitoare  sau  pastorală: 

1 .  Dreptul  de  a  organiza  şi  conduce  întreaga  lucrare  pastorală  din  parohie, 
folosind  ca  şi  episcopul,  dar  la  nivelul  său  mai  întâi  mijloacele  puterii  învăţătoreşti  şi 
ale  celei  sfinţitoare  care  îi  revin,  apoi  îndeplinind  şi  acele  lucrări  care  ţin  de  întreita 
lucrare  jurisdicţională  sau  pastorală  propriu  zisă. 

2.  In  conformitate  cu  rânduielile  privitoare  la  puterea  pastorală  a  presbiterilor, 
lor  le  revin  drepturile  următoare. 

-  Ca  acte  ale  funcţiunii  legislative,  prezbiterii  pot  exercita  următoarele  drepturi: 

a)  Dreptul  de  a  iniţia  întocmirea  şi  adoptarea  de  regulamente  sau  de  instrucţiuni 
cu  aprobarea  organelor  deliberative  ale  parohiei. 

b)  Dreptul  de  legiuitor  local  pentru  parohia  sa. 

-  Ca  acte  ale  funcţiunii  judecătoreşti,  prezbiterii  pot  exercita  următoarele 
drepturi  şi  au  corespunzătoare  îndatoriri: 

a)  Dreptul  de  a  judeca,  ca  instanţă  duhovnicească,  abaterile  religios  -  morale, 
ca  şi  cele  de  la  legile  bisericeşti  sau  de  la  canoane  ale  tuturor  membrilor  parohiei. 

b)  Dreptul  de  a  aplica  şi  a  ridica  pedepsele  sau  epitemiile. 

c)  Dreptul  de  a  face  parte  din  instanţele  pentru  judecarea  clerului  de  mir,  nu 
însă  şi  din  instanţele  pentru  judecarea  clerului  monahal  şi  a  episcopilor. 

-  Ca  acte  ale  puterii  executive  presbiterii  pot  executa  următoarele  drepturi. 

a)  Drepturi  de  a  lua  măsuri  pentru  aplicarea  hotărârilor  cu  caracter  legislativ 
şi  judecătoresc  ale  organelor  superioare,  care  se  referă  la  parohia  sa  sau  la  membrii 
parohiei,  precum  şi  pentru  aplicarea  hotărârilor  proprii  sale  ale  organelor  parohiale 
deliberative  de  aceeaşi  natură. 

b)  Dreptul  de  a  convoca  şi  de  a  prezida  adunările  de  constituire  ale  organelor 
deliberative  şi  consultative  ale  parohiei. 

c)  Dreptul  de  a  convoca,  de  a  prezida  şi  de  a  închide  şedinţele  organelor 
deliberative  şi  consultative  constituite  în  parohia  sa. 

d)  Dreptul  de  a  duce  la  îndeplinire  hotărârile  luate  de  aceste  organe,  ca  organ 
executiv. 


e)  Dreptul  de  a  îndruma  şi  de  a  supraveghea  administrarea  bunurilor  bisericeşti 
ale  parohiei,  hotărând  singur  sau  împreună  cu  organele  deliberative,  consultative  şi 
executive  ale  parohiei,  în  privinţa  achiziţionării,  înstrăinării,  schimbării  destinaţiei, 
donării,  cedării  sau  vânzării  bunurilor,  precum  şi  folosirii  acestora  în  conformitate 
cu  destinaţia  lor  şi  în  acţiuni  de  asistenţă  socială. 

Atribuţiile  parohului  în  Biserica  noastră  sunt  prevăzute  de  art.  48,  al.  a-h. 
Statut. 


C.  Diaconii,  poziţia  şi  rolul  lor. 


In  Biserica  veche  şi  până  târziu,  în  primele  veacuri  ale  celui  de-al  doilea 
mileniu  ale  erei  noastre,  diaconii  au  avut  foarte  importante  rosturi  în  viaţa  Bisericii 
şi  datorită  acestora  şi-au  câştigat  o  cinstire  deosebită  în  rânduirile  clerului  şi  în  faţa 
credincioşilor. 

A 

In  epoca  persecuţiilor  datorită  faptului  că  ei  se  ocupau  cu  administrarea 
bunurilor  bisericii  şi  cu  organizarea  asistenţei  sociale  nu  numai  între  creştini,  ci  şi 


ţaţă  de  necreştini,  diaconii  au  fost  urmăriţi  ca  elemente  mai  primejdioase  decât 
preoţii  pentru  statul  roman  şi  pentru  cultele  păgâne.  în  ordinea  urmăririlor,  după 
episcopi  veneau  diaconii,  aşa  încât  din  rândurile  lor  au  căzut  mulţi  jertfă  acţiunilor 
dezlănţuite  de  prigonitori. 

Atât  din  activitatea  practică  de  cea  mai  mare  însemnătate  pe  care  o  desfăşurau 
diaconii,  cât  şi  prin  cinstea  pe  care  au  dobândit-o  din  cauza  suferinţelor  şi  a  muceniciei 
multora  dintre  ei,  poziţia  lor  de  cinste  în  obştea  credincioşilor  şi  în  genere  însemnătatea 
lor  în  viaţa  Bisericii  s-a  afirmat  atât  de  mult  încât  ajunseseră  nu  numai  sfetnicii  cei 
mai  apropiaţi  ai  episcopilor,  ci  uneori  organe  administrative  cu  rosturi  superioare 
acelora  care  le  puteau  reveni  în  raport  cu  starea  arhaică,  adică  cu  treapta  diaconiei. 

Precum  s-a  mai  spus,  în  Biserica  veche  au  existat  două  categorii  de  diaconi 
pentru  treburi  administrative  şi  alţii  pentru  a  fi  colaboratorii  preoţilor  şi  ai  episcopilor 
în  lucrarea  lor  pastorală.  Ambele  aceste  categorii  aveau  aceeaşi  stare  harică  a 
preoţiei  întreită,  adiaconiei,  care  li  se  conferea  prin  hirotonie. 

Dar  dintre  cei  care  au  dobândit  cinstirea  deosebită  despre  care  am  amintit, 

n-au  fost  diaconii  sacramentali,  ci  diaconii  destinaţi  lucrărilor  cu  caracter  practic  în 

viata  bisericească.  De  la  o  vreme  însă  nu  s-a  mai  făcut  deosebire  între  cele  două 
* 

categorii  de  diaconi,  aşa  încât  şi  cei  destinaţi  slujirii  speciale  preoţeşti  şi  cei  destinaţi 
activităţii  practice  din  viaţa  bisericească  au  îndeplinit  reciproc  şi  o  lucrare  şi  alta. 

Sub  această  înfăţişare,  diaconii  au  avut  şi  au  păstrat  în  viaţa  Bisericii  poziţia 
de  membrii  ai  preoţiei  sau  de  treaptă  a  preoţiei  de  instituire  divină  deţinând  şi 
exercitând  următoarele  drepturi: 

a)  Dreptul  de  a  colabora  în  mod  obligatoriu  cu  episcopii  şi  cu  preoţii  la 
exercitarea  puterii  învâţătoreşti,  în  limitele  pe  care  le-a  fixat  la  început  împrejurările 
şi  nevoile  vieţii  bisericeşti  şi  mai  pe  urmă  rânduielile  canonice,  care  le-au  restrâns 
considerabil  acest  drept. 

In  privinţa  acestui  drept,  este  de  observat  că  el  este  obligatoriu  şi  pentru 
episcop  şi  pentru  presbiteri,  în  sensul  că  ei  nu  pot  refuza  colaborarea  diaconilor  la 
exercitarea  puterii  învăţătoreşti,  ci  o  pot  numai  reglementa. 

b)  Dreptul  de  a  colabora  prin  calitatea  lor  harică  la  săvârşirea  tuturor  tainelor 
şi  ierurgiilor  bisericeşti  şi  în  genere  a  tuturor  serviciilor  divine  care  se  practică  în 
Biserică.  Aceasta  nu  este  un  drept  numai  de  colaborare  formală  şi  exterioară,  ci  un 
drept  de  conlucrare  efectivă  la  toate  actele  puterii  sfinţitoare,  prin  harul  pe  care  îl 
au  diaconii  ca  membrii  ai  stării  preoţeşti  de  instituire  divină. 

Ei  nu  pot  săvârşii  însă  singuri  nici  o  altă  taină  afară  de  Taina  Botezului  în  caz 
de  necesitate. 

c)  Dreptul  de  a  colabora  cu  episcopii  şi  cu  preoţii  la  exercitarea  tuturor  actelor 
ce  ţin  de  puterea  jurisdicţională  sau  pastorală. 

In  această  privinţă,  observăm  că  şi  în  cazul  diaconilor  ca  şi  în  cazul  preoţilor, 
practica  veche  a  Bisericii  a  consacrat  dreptul  lor  de  a  participa  ca  membrii  cu  toate 
drepturile  la  lucrările  celor  mai  înalte  organe  deliberative  şi  legislative  ale  Bisericii,  inclusiv 
la  lucrările  sinoadelor  ecumenice,  sau  mai  precis  de  la  sinoadele  ecumenice  până  la 
cele  mai  simple  şi  mai  de  jos  organe  coletive  sau  sinodale,  existente  în  viaţa  Bisericii. 

De  asemenea,  ei  au  participat  şi  pot  participa  ca  membrii  cu  toate  drepturile 
la  lucrările  instanţelor  de  judecată  bisericească  pentru  mireni  şi  pentru  clericii  din 

treapta  corespunzătoare  treptei  lor,  adică  din  starea  sau  din  cinul  diaconesc. 

* 

In  fine,  ei  au  participat  şi  participă  până  astăzi  la  actele  de  administraţie 
economică,  în  care  au  excelat  timp  îndelungat  în  viaţa  Bisericii. 

în  privinţa  diaconilor  mai  este  de  observat  că  ei  au  îndeplinit  în  timpul 
persecuţiilor,  şi  chiar  în  epoci  mai  târzii,  lucrări  deosebite  în  serviciul  Bisericii  în 
împrejurări  în  care  nu  au  putut  sau  nu  a  fost  cazul  să  lucreze  numai  în  dependenţă 
de  episcop  sau  de  preoţi. 

Astfel,  ei  au  desfăşurat  acţiuni  misionare  pe  cont  propriu  ca  orice  creştin  şi 
ca  orice  alt  membru  al  preoţiei  de  instituire  divină.  Au  săvârşit  apoi  acte  ale  lucrării 
învăţătoreşti,  îndeplinind  funcţia  de  catehet  adică  de  învăţător  sau  de  dascăl, 
bineînţeles  neconfundându-şi  această  lucrare  cu  aceea  a  dascălilor  harismatici. 

Mai  mult,  ei  au  condus  în  lipsa  preoţilor  şi  a  episcopilor  comunităţi  întregi,  pe 
care  le  convertiseră  sau  pe  care  le  găsiseră  lipsite  de  slujitori  bisericeşti  şi  în  cadrul 
acestora  au  desăvârşit  întreaga  acţiune  sacerdotală,  neoficiind  desigur  decât  servicii 
divine  simple,  neîmpreunate  cu  Sfintele  Taine,  pe  care  nu  le  puteau  ei  săvârşi,  dar 
constând  totuşi  din  rugăciuni,  binecuvântări,  citiri  din  Sfânta  Scriptură  şi  tâlcuiri  cu 
caracter  catehetic  al  Sfintei  Scripturi,  apoi  predicând  şi  organizând  agape.  Se  înţelege 
de  asemenea  că  ei  oficiau  în  cadrul  acestor  comunităţi  şi  Taina  Sfântului  Botez. 

De  asemenea,  în  împrejurări  deosebite,  diaconii  au  îndeplinit  întreaga  slujire 
pastorală  pe  care  în  mod  obişnuit  o  puteau  îndeplinii  numai  episcopii  şi  preoţii. 

Se  înţelege  că  prin  astfel  de  activităţi  diaconii  n-au  prejudiciat  Biserica,  nici 
pe  ceilalţi  slujitori,  ci  au  contribuit  la  lucrarea  Bisericii,  vrednici  de  calitatea  lor  de 
membrii  ai  preoţiei  de  instituire  divină. 

Abstract:  The  three  ranks  of  the  divinely  established  hierarchy  are  presenîed 
with  respect  to  their  rights  and  duties  according  to  the  Orthodox  Canon  Law l 
The  main  position  of  the  bishop  within  the  Church  -  in  the  so-called  apostolic 
succession  -  and  his  teaching,  sanctifying ,  and  pastoral  leadership  are  un - 
derlined.  These  three  aspects  of  the  church  power  also  map  the  rights  and 
duties  of  the  priests.  As  for  the  deacons  they  are  ordained  only  as  collabora - 
tors  of  the  higher  ranks  in  their  sacramental ,  teaching  and  pastoral  activi - 
ties. 


PREOŢI  DIN  EPARHIA  VADULUI,  FELEACULUI  ŞI 
CLUJULUI  ARESTAŢI  ÎN  ANII  1948-1964* 

I.  PREZENTARE  GENERALĂ 

După  instalarea  regimului  totalitar  comunist,  în  România  au  avut  loc  profunde 
schimbări  politice,  sociale,  economice  şi  cultural-spirituale.  Biserica  a  fost  înlăturată 
cu  totul  din  viaţa  statului  pentru  a  deveni  o  instituţie  tolerată.  Biserica  era  confruntată 
cu  o  situaţie  absolut  nouă,  cu  un  stat  radical  ostil,  însă  era  bine  cunoscută  experienţa 
comunistă  rusească.  Religia,  văzută  ca  un  „opiu"  pentru  popor,  a  fost  scoasă  din 

A 

orice  instituţie.  învăţământul  teologic  rămâne  restrâns  la  Institutele  teologice, 
Seminariile  teologice  şi  Şcolile  de  cântăreţi  bisericeşti.  Catehizarea  credincioşilor 
se  putea  face  exclusiv  în  biserici  şi  legată  de  cultul  divin.  Asociaţiile  religioase  şi 
aşezămintele  filantropice  bisericeşti  au  fost  desfiinţate. 

Cât  priveşte  ierarhii,  aceştia  erau  sub  continuă  teroare,  ameninţare  şi  etichetare 
ca  duşmani  de  clasă  ai  regimului,  partidului  şi  clasei  muncitoare.  Pastoralele  erau 
cenzurate  după  bunul  plac  al  unor  funcţionari  incompetenţi. 

Reacţia  ierarhilor  în  bloc  şi  pe  faţă  ar  fi  dus  la  înlocuirea  imediata ,  la 
decimarea  Sinodului  şi  înlocuirea  lui  cu  o  marionetă.  Or,  locul  ierarhiei  este  să 
conducă,  iar  nu  în  închisoare.  Oricum,  au  fost  şi  morţi  suspecte,  bine  ştiute  încă  de 
atunci:  patriarhii  Nicodim  şi  Iustin,  poare  chiar  Justinian,  mitropolitul  Irineu 
Mihâlcescu,  episcopii  Grigore  Leu  sau  Nicolae  Popovici. 

II.  EPISCOPIA  CLUJULUI  -  REZISTENŢA  ANTICOMUNISTĂ 

A 

In  această  perioadă  Patriarhia  Ortodoxă  Română  a  acordat  Mitropoliei 
Transilvaniei  însemnate  ajutoare  morale,  materiale  şi  mai  ales  umane.  Astfel,  au  fost 
aduşi  preoţi  de  dincolo  de  Carpaţi  care  să  suplinească  parohii  vacante,  sărace, 
contaminate  cu  sectari,  slăbite  şi  fărâmiţate  spiritual-moral,  în  sfârşit,  pentru  a  întări 
unitatea  Bisericii  reîntregite. 

*  Lucrare  redactată  sub  îndrumarea  Pr,  Prof.  Dr.  Mircea  Păcurariu,  care  a  dat  avizul  spre  a 
fi  publicată 

Chiar  din  anul  1948  grijile  ierarhilor  se  îndreptau  spre  problemele  de  cult  şi 
pastoraţie,  dorindu-se  înlocuirea  imediată  a  practicilor,  obiceiurilor,  lucrurilor  din 
biserici  şi  cuvintelor  liturgice  străine  de  duhul  românesc.  Cum  vom  constata  mai 
jos,  consolidarea  Reîntregirii  s-a  făcut  cu  destule  greutăţi,  piedici,  neînţelegeri 
întâmpinate.  Neglijarea  bisericilor,  a  caselor  parohiale,  neacordarea  asistenţei 
religioase  elementare  propriilor  credincioşi  de  către  preoţii  greco-catolici  de  până 
atunci,  au  îngreunat  orice  formă  de  progres.  La  care  se  adăugau  acţiunile  subversive 
ale  nereveniţilor  în  clandestinitate. 

♦ 

Cele  dintâi  acţiuni  ale  episcopului  Nicolae  Colan  de  la  Cluj  (1936-1937),  au 
fost:  ca  preoţii  să  acorde  asistenţă  duhovnicească  credincioşilor  foşti  uniţi;  ca 
bisericile  foste  unite  să  fie  întreţinute,  pictate  sau  reparate;  ca  mănăstirile  să  fie 
restaurate,  îmbunătăţite  şi  populate  cu  vieţuitori  noi,  de  peste  munţi. 

Vom  încerca  să  dezvoltăm  succinct  aceste  direcţii  în  scopul  înţelegerii  mai 
bine  a  cadrului  şi  a  fondului  în  care  au  avut  loc  arestările  de  preoţi  şi  personal 
bisericesc.  Din  cauza  nepăsării  şi  a  ignoranţei  unor  foşti  slujitori  uniţi,  munca  de 
refacere  a  căzut  în  condiţii  foarte  vitrege.  Rezultatele  au  fost  de  multe  ori 
îmbucurătoare,  însă  cu  preţul  a  peste  1 50  de  preoţi  întemniţaţi. 


a)  Acordarea  asistenţei  religioase 

Cunoscând  situaţia,  episcopul  Nicolae  Colan  a  îndemnat  încă  de  la  început  pe 
toţi  preoţii  să  se  ocupe  de  credincioşi.  „Mergeţi,  părinţilor,  cum  vă  ajută  Dumnezeu 
şi  serviţi  oamenii”(Mărturia  arhim.  Mihail  Goia).  Erau  o  mulţime  de  parohii  fără 
preot,  o  mulţime  de  inovaţii.  Mănăstirea  Nicula,  de  pildă,  „administra"’  satele:  Bonţ, 
Săcălaia,  Sic,  Mintiul  Gherlii,  Nima  şi  Nicula.  Călugării  mergeau  cu  rândul,  iar 
credincioşii  i-au  primit  cu  drag  şi  s-au  ataşat  mult  de  ei,  mai  ales  că  foştii  lor  preoţi 
se  ocupau  de  eclejii  (pământul  şi  averea  parohiei)  şi  nu  de  suflete. 

Pe  parcursul  anilor  Patriarhia  a  trimis  Episcopiei  Clujului  misionari  şi  preoţi 
de  vocaţie  care,  unii,  vor  lua  drumul  închisorilor.  Majoritatea  erau  călugări  parohi. 
Unii  dintre  ei  au  venit  aici  după  1 948,  pentru  „consolidarea  reîntregirii”;  alţii  au  fost 
primiţi  de  episcopul  Teofil.  Rolul  acestora  în  Ardeal  a  fost  îndoit:  1)  au  suplinit 
parohii  într-o  perioadă  de  criză  de  preoţi  şi  2)  au  introdus  „duhul  Ortodoxiei”  în 
parohiile  foste  unite.  Episcopul  Teofil  a  avut  un  rol  însemnat  în  această  acţiune. 


Amintim  pe:  pr.  Emil  N.  Creţu  din  Bucureşti  -  la  Chimitelnic,  Turda,  1948; 
protos.  Neonil  Cazacu ,  călugărit  la  Mănăstirea  Călui,  Craiova  -  la  Săliştea  şi 
Borşa,  Maramureş;  ierom.  Inochentie  Ciocodan ,  născut  la  Bodeşti,  Piatra-Neamţ 
-  la  Cuhea,  Leurda  Gârboului,  Căprioara,  Dealu  Mare,  Poşaga,  Cubleş,  Agriş, 
Sânmărtin,  Top,  Sic  şi  Ceaba;  ierom.  Cleopa  Nanu,  născut  la  Bunceşti  -  Galaţi, 

1928  -  paroh  la  Baba,  Maramureş,  viitor  stareţ  la  Nicula  între  anii  1969-1991 ;  pr. 
Constantin  Argatu  -  la  Tioltiur  şi  Bârlea,  protopopiatul  Gherla  şi  Inău  şi  Copalnic, 
protopopiatul  Lâpuş,  din  1 964  -  absolvent  al  Institutului  Teologic  din  Sibiu,  promoţia 
1968,  actual  episcop  al  Argeşului;  ierom.  Mina  Dobzeu ,  (paroh  la  Jimbor  şi  filia 
Buza  Cătun),  pr.  Toma  Cherasimescu,  (paroh  în  lntegralde,  Iacobeni,  Agriş  cu 
filia  Făgetul  Ierii,  Gârbova  de  Sus  cu  filia  Gârboviţa),  ierom.  Arsenie  Papuc  ioc, 
(paroh  la  Filea  de  Jos,  Turda,  în  1965)  şi  arhim.  Vasile  Vasilache,  (paroh  la  Bobâlna, 
protopopiatul  Dej)  sunt  doar  menţionaţi  în  lucrarea  de  faţă,  fiind  prea  bine  cunoscuţi. 


b)  îngrijirea  locaşurilor  de  cult 

Dacă  „sfânta  unire”  de  la  1701  s-a  făcut  prin  distrugerea  a  sute  de  biserici, 
după  1948  nu  s-a  dărâmat  nici  o  biserică.  Mai  mult,  în  cazul  mănăstirii  Nicula,  după 
mărturia  martorilor  oculari,  aceasta  a  rămas  pustie,  fără  veşminte,  covoare,  icoane 
(icoana  făcătoare  de  minuni  a  fost  furată  şi  ascunsă),  cărţi,  arhiva  arsă  la  fel  ca 
actele  oficiale  şi  cărţile  vechi  pe  care  au  turnat  petrol  călugării  administratori  (Nicula 
a  avut  doar  12  ani  călugări  uniţi,  în  mod  permanent,  1936-1948).  Grajdurile  -  în 
pericol  de  a  se  dărâma  şi  casele  de  oaspeţi  -  părăsite,  o  adevărată  şerpărie  şi  bisericuţa 
veche  de  la  1 552  fără  geamuri  şi  uşi;  în  ea  stăteau  porcii  şi  vitele  vara.  Bisericile  de 
lemn  „nu  Ie  făceau  cinste  uniţilor,  amintindu-le  de  originea  ortodoxă”  (arhim.  Mihail 
Goia).  în  această  situaţie  noul  stareţ,  arhim.  Varahiil  Jitaru  a  luat  totul  de  la  început,  a 
reparat  biserica  veche,  a  acoperit-o  şi  la  14  septembrie  1954  a  sfinţit-o  episcopul 
Nicolae.  în  anii  1948-1952  au  fost  interzise  hramurile,  călugării  n-aveau  voie  să 
deschidă  biserica,  iar  trenurile  care  treceau  prin  Gherla  în  1 5  august  nu  mai  opreau. 

S-au  reparat  zeci  de  biserici,  s-au  construit  altele  noi,  s-a  încercat  conservarea 
celor  vechi.  La  începutul  anilor  ’60  Episcopia  avea  aproape  o  sută  de  biserici  - 
monumente  istorice. 


c)  Revigorarea  monahismului 

Monahismul  era  considerat  de  regimul  ateu  focar  de  obscurantism,  duşman 
prin  excelenţă,  „armata  neagră”  ce  trebuia  anihilată. 

Decretul  din  1959  a  fost  reacţia  întârziată  la  rezistenţa  mănăstirilor.  Dacă  în 
1948  Episcopia  Clujului  avea  11  mănăstiri,  în  1960  a  rămas  cu  două:  Nicula  şi 
Rohia.  La  Nicula  a  fost  adus  ieromonahul  Varahiil  Jitaru  de  la  Pângăraţi  -  Neamţ, 
care  a  făcut  o  cinste  deosebită,  un  adevărat  ctitor  al  mănăstirii  şi  cu  aleasă  pregătire 
intelectuală.  Fusese  profesor  de  pictură  bisericească  la  Seminarul  de  la  Mănăstirea 
Neamţ.  Cursurile  de  îndrumare  preoţească  de  la  Sibiu  le-a  absolvit  în  1952  cu 
media  10,  ca  şi  licenţa  în  Teologie.  Rectorul  Nicolae  Neaga  l-a  rugat  să  rămână 
acolo  pentru  a  ajunge  asistent,  dar  a  refuzat  din  dorinţa  de  a  sprijini  ortodoxia  din 
Transilvania.  A  fost  membru  în  Consistoriul  Central  Monahal  din  Bucureşti. 


i 

Ca  stareţ,  a  impus  un  program  zilnic  de  citiri  din  Sfânta  Scriptură,  Vieţile 
Sfinţilor,  Filocalii,  meditaţii  în  biserică,  traduceri  de  cărţi  clasice,  slujbe  şi  predici 
frumoase,  dar  şi  participare  la  conferinţele  preoţeşti,  spovedanie  şi  împărtăşanie 
regulată1. 

Alţi  stareţi  de  peste  munţi,  îi  avem  pe:  Melchisedec  Manolescu  din  Fântânele 

-  Suceava,  Serafim  Măciucă  din  Petreşti  -  Focşani  şi  Cleopa  Nanu  din  Bunceşti 

-  Galaţi. 

La  Rohia  funcţiona  o  şcoală  monahală  pentru  mănăstirile  din  eparhie,  cu  o 
existenţă  de  opt  ani  ( 1 95 1  -1 959).  în  această  perioadă  era  stareţ  protosinghelul  Iustinian 
Chira  ( 1 944-1973),  care  a  desfăşurat  o  apreciabilă  activitate  pastorală  şi  administrativ- 
economică2.  Zadarnice  au  fost  protestele  împotriva  desfiinţării  seminariilor  şi  şcolilor 
monahale  -  arătându-se  că  mediul  seminariilor  eparhiale  nu  este  potrivit  unui  călugăr. 
„La  aceste  seminalii,  elementele  venite  din  mănăstire  nu  vor  mai  găsi  un  climat  prielnic 
dezvoltării  lor  călugăreşti,  căci  nu  vor  mai  fi  sub  îndrumarea,  supravegherea  şi  controlul 
unor  conducători  monahi  destoinici  şi  verificaţi  pentru  această  lucrare”.  Memoriul- 
protest  era  semnat  de  mai  mulţi  călugări,  printre  care:  arhimandriţii  Benedict  Ghiuş, 
Nicodim  Sachelarie,  Ghenadie  Niţoiu,  Gherontie  Ghenoiu,  Sofian  Boghiu;  protosinghelii 
Ioasaf  Popa,  Macarie  Bucur;  ieromonahul  Felix  Dubneac,  arhidiaconii  Paulin  Popescu 
şi  Valeriu  Anania,  bibliotecar  la  Patriarhie3. 

Pe  drept  cuvânt  se  poate  spune  că  în  această  parte  a  ţării  călugării  misionari 
au  salvat  parohiile  şi  viaţa  monahală. 


A.  PROFESORI  Al  ACADEMIEI  ŞI  INSTITUTULUI  TEOLOGIC 
CLUJEAN  MORŢI  ÎN  ÎNCHISORI 

1.  Părintele  Prof.  dr.  Liviu  Galaction  Munteanu  (1898  -  f  1961) 

Născut  la  16  mai  1898  în  comuna  Cristian  (Braşov).  A  studiat  în  localitatea 
natală  ( 1 904-1909),  a  urmat  apoi  Liceul  „Andrei  Şaguna”  în  Braşov  ( 1 909-1917) 
şi  Institutul  Teologic  din  Sibiu  (191 7—1 920).  Doctor  în  Teologie  la  Cernăuţi  (1923), 
căsătorit  în  acelaşi  an  şi  numit  profesor  pentru  Studiile  biblice  la  nou-înfiinţata 
Academie  teologică  din  Cluj  (1924).  Rector  al  Academiei  (1937-1943  şi  1946- 
1948),  apoi  al  Institutului  (1948-1952).  Hirotonit  preot  la  17  februarie  1927  de 
către  episcopul  Nicolae  Ivan. 


}  Arhivele  Arhiepiscopiei  Clujului  (AAC)>  111-478-948;  8/1960, 

2  AAC,  II 1-469-925;  IV-3-948;  Pr,  Prof,  Mîrcea  Pâcurariu,  Dicţionarul  Teologilor  Români , 
Editura  Enciclopedică,  ediţia  a  Ii-a,  Bucureşti,  2002,  p.  92. 

3AAC>  IV-3-948.  . 

A  fost  profesorul  cu  cea  mai  lungă  activitate  în  cadrul  Institutului,  fiind  martor 
la  înfiinţarea,  dar  în  acelaşi  timp  şi  la  desfiinţarea  acestuia  în  1952.  Ortodoxia 
românească  din  Transilvania,  în  frunte  cu  rectorul  Munteanu,  a  fost  umilită  prin 
desfiinţarea  Institutului,  în  schimb,  cel  Protestant,  pentru  maghiari,  continua  să 
funcţioneze  la  Cluj.  Dar  profesorul  a  fost  încă  o  dată  umilit  prin  transferarea  ca 
simplu  preot  la  o  parohie  din  Bistriţa,  între  anii  1952- 1958.  Aici,  pe  baza  experienţei 
câştigate,  sobrul  şi  eruditul  profesor  s-a  remarcat  imediat  prin  conduita  morală,  prin 
puterea  cuvântului  său  de  a  cuceri  şi  de  a  apropia  de  Biserică  tot  mai  mulţi 
credincioşi,  pe  baza  unei  credinţe  şi  a  unei  cunoaşteri  de  înaltă  ţinută.  Toate  acestea 
erau  în  contrast  cu  ideologia  regimului. 

Ca  fost  student  la  Cluj,  arhiepiscopul  Bartolomeu  îşi  aminteşte  de  profesorul 
său  cu  „privirea  şi  cuvântul  care  exprimau  bunătate,  generozitate,  îngăduinţă  şi 
fermitate  în  acelaşi  timp.  Adică  era  profesorul  ideal,  profesorul  desăvârşit,  care 
ştie  să  fie  faţă  de  studentul  său,  în  acelaşi  timp,  părinte  şi  frate.  Să  fie  dascăl  şi 
părtaş  la  ştiinţă  şi  la  neştiinţă”4. 

Rectorul  Liviu  Munteanu  era  în  contrast  evident  şi  făţiş  cu  concepţiile 
materialiste  din  epocă.  Reiese  din  diferitele  ocazii  de  manifestare  a  crezului  său 
creştin,  printre  care  revista  oficială  Renaşterea. 

Spirit  cugetător,  dar  şi  foarte  activ,  practic,  iubitor  de  natură,  şi  un  părinte  cald 
şi  reţinut,  omul  din  care  izvorau  liniştea  şi  echilibrul  familiei,  urmărind  cu  atenţie 
evoluţia  şcolară  şi  intelectuală  şi  stimulând  permanent  pentru  studiu  şi  învăţătură. 

După  „exilul”  din  Bistriţa  este  readus  la  Cluj  ca  vicar  administrativ  al  Episcopiei. 
La  1  martie  1958,  vicarul  preot  stavrofor  Sabin  Truţia  este  pensionat  şi  încadrat  la 
biserica  „Schimbarea  la  Faţă”  din  Cluj.  în  locul  său  este  numit,  la  1  iunie  1958,  părintele 
Munteanu  de  la  parohia  Bistriţa  II  şi  “îmbisericif  ’  la  catedrala  episcopală.  Decizia  este 
recunoscută  de  Departamentul  Cultelor  prin  adresa  nr.  7570/2  iunie  1 958.  Era  o  reparaţie 
morală  pentru  munca  ce  a  dat  prestigiu  şi  demnitate  Ortodoxiei  şi  cinste  eparhiei  Clujului. 

La  20  august  1958,  cu  ocazia  adunării  eparhiale  a  protopopilor,  se  discuta, 
printre  altele,  despre  prozelitismul  sectelor  (unele  neadmise  de  stat)  contra 
Ortodoxiei,  considerându-se  necesară  îmbunătăţirea  muncii  de  catehizare  a 
credincioşilor.  Părintele  profesor  loan  Bunea  subliniase  în  referatul  său  despre 
iehovişti  că  sectele  sunt  „un  real  pericol  atât  pentru  Biserică,  cât  şi  pentru  fiinţa 
Statului”  şi  că  cele  mai  bune  metode  de  combatere  a  lor  sunt: 

-  Propovăduirea  Evangheliei  prin  predici,  prin  vizite  canonice; 

-  Convorbiri  particulare  cu  credincioşii  -  „cu  vreme  şi  fără  vreme”; 

-  Editarea  unei  foi  săptămânale,  a  unei  broşuri  mărunte  pentru  popor  (în 
genul  „Renaşterii”); 


J Renaşterea,  nr.  6/1998,  p.7. 

-  Viaţa  morală  a  preotului. 

La  cererea  protopopilor.  Adunarea  Eparhială  prezidată  de  episcopul  Teofil  a 
însărcinat  pe  vicarul  Munteanu  cu  întocmirea  unei  programe  analitice  orientative 
pentru  catehizarea  elevilor  şi  adulţilor.  Programa,  redactată  împreună  cu  pr.  prof. 
Ioan  Bunea,  avea  ca  model  manualele  pentru  Seminariile  Teologice  aprobate  de 
Stat  iar  ca  suport  şi  autoritate,  ordinul  Sfântului  Sinod  către  toate  Episcopiile  din 
anul  1951  şi  care  suna  astfel:  „vă  trimitem  aci  alăturată,  spre  a  fi  pusă  în  aplicare, 
cu  începere  de  la  1  ianuarie  1952,  Programa  analitică  cu  subiectul  catehezelor 
ciclul  I şi  II  aprobată  de  Sf.  Sinod  în  şedinţa  sa  de  la  12  Noembrie  1 95  1”.  Semnează 
Justinian  patriarh  (nr.  22606/1951). 

Programa  a  fost  prezentată  episcopului  Teofil  şi  aprobată  de  Consiliul  Eparhial, 
expediată  în  toate  protopopiatele  Clujului  la  3  şi  4  septembrie  1958.  Adulţii  urmau 
să  fie  catehizaţi  după  vecernia  de  duminică  şi  în  sărbători,  iar  copiii  sâmbăta 
dupâ-masă  sau  duminica  înainte  de  Liturghie,  o  jumătate  de  oră  săptămânal. 

Forurile  de  stat  au  considerat  acest  lucru  o  intenţie  duşmănoasă  a  părintelui 
vicar  de  a  introduce  Religia  în  şcoală,  care  însemna  „crimă  de  uneltire  împotriva 
ordinei  sociale”  şi  pentru  care  acesta  va  fi  arestat,  judecat  şi  condamnat  la 
şaptesprezece  ani  de  temniţă  grea.  După  recurs,  s-a  redus  la  opt  ani  închisoare 
corecţională  şi  confiscarea  totală  a  averii  personale.  în  fapt,  iniţiativa  programei  a 
aparţinut  Adunării  Eparhiale,  el  doar  redactând  textul  propus  şi  semnându-l;  apoi, 
fila  procesului  verbal  din  20  august  semnată  de  Adunare,  din  care  rezulta  clar 
nevinovăţia  sa,  a  dispărut  din  registru  . 

Acea  programă  şi  semnătură  au  fost  pretextul  pentru  condamnarea  unei 
personalităţi  puternice,  cu  multă  influenţă  asupra  generaţiilor  de  studenţi  şi  preoţi, 
care  risca  să  devină  un  focar  de  cultură  şi  mistică  subversivă  pentru  autorităţi,  aşa 
cum  fusese  până  în  luna  iunie  a  aceluiaşi  an  părintele  FI.  Mureşan.  Suprimarea 
dascălului  devenit  prea  evident  incomod  era  o  necesitate  a  regimului.  La  22  noiembrie 
acesta  a  fost  destituit  prin  decizia  Departamentului  Cultelor  nr.  20029/ 1 958  şi  înlocuit 
cu  pr,  dr.  luliu  Goşescu  (1959-1961),  iar  la  6  mai  1959  a  fost  condamnat  (30  mai, 
după  recurs). 

Târât  la  Securitatea  din  Cluj,  în  închisorile  de  la  Gherla  şi  Aiud,  a  fost  supus  unui 
regim  de  exterminare,  lipsit  de  îngrijiri  medicale  -  suferind  de  hemiplegie  (paralizie  pe  o 
parte  a  corpului)  supus  unor  traume  psihice  -  i  s-a  spus  că  unul  dintre  copii  s-a 
sinucis,  iar  celălalt  a  fost  exmatriculat  din  facultate  -  şi  adus  într-o  stare  avansată  de 
marasm  fizic  (slăbiciune  extremă).  Va  sfârşi  la  Aiud,  la  8  martie  1961,  fiind  aruncat 
într-o  groapă  comună5. 


5  A  se  vedea:  AAC ,  Dosarele  IV-6-939;  11-10-940;  Anuar  IV,  1996-1998,  al  Facultăţii  de 
Teologie ,  Cluj-Napoca,  2000,  studiu  semnat  de  Pr.prof.  Alexandru  Moraru;  Mircea  Păcurariu,  op. 
c/7.,  p.  321;  revista  Renaşterea,  nr.6/1998,  p.7;  nr.9/1998,  p.  7;  nr.  7/1948,  p.  3. 

2.  Părintele  Florea  Mureşan  (1907  -  tl961) 

S-a  născut  la  8  iulie  1907  în  satul  Ciubanca,  judeţul  Someş  (azi  Cluj)  din 
părinţi  ţărani.  Şcoala  primară  a  facut-oîn  sat  (1913-1919),  iar  liceul  la  Dej  (1919- 
1926).  în  anii  1926—1930  a  urmat  studiile  la  Academia  Teologică  Ortodoxă  din 
Cluj  şi  la  Facultatea  de  Litere  şi  Filosofie.  Din  noiembrie  1930  până  în  iulie  1931  a 
urmat  studii  în  Franţa,  la  Universitatea  din  Strasbourg,  ca  bursier  al  Patriarhiei; 
catehet  la  şcolile  primare  din  Cluj,  septembrie  1931  -  iunie  1932. 

Căsătorit  în  4  iulie  în  Ocna  Sibiului  cu  Eugenia  Adam,  hirotonit  diacon  la  7 
iulie  şi  preot  la  9  iulie  1932. 

Preot  la  Râşca  de  Sus  (protopopiatul  Huedin),  1  august  1932  -  1  ianuarie 
1934;  preot  la  Catedrala  din  Cluj,  1  ianuarie  1934  -  31  octombrie  1938  (şi  în 

A 

continuare,  între  septembrie  1 939  -  30  iunie  1 946).  In  1 935  se  înscrie  la  Facultatea 
de  Teologie  din  Cernăuţi,  absolvită  în  4  aprilie  1 938  cu  teza  Obligaţiunea  morală . 

A 

Intre  1  noiembrie  1938  -  31  iulie  1939  a  studiat  la  Universitatea  din  Berlin,  ca 
bursier  al  Fundaţiei  „Humboldt”,  unde  şi-a  pregătit  teza  de  doctorat  despre 
Responsabilitatea  morală . 

Din  1  septembrie  1939  până  la  30  iunie  1946  este  profesor  suplinitor  la 
Academia  Teologică  din  Cluj,  secţia  Practică,  alături  de  Protop.  Simion  Curea 
(profesor  de  Muzică  şi  tipic  între  1940-1945)  sau  Pavel  Şendrea  (duhovnic  intre 
1945-1947)  şi  numit  în  acelaşi  an  în  care  murea  preotul  prof.  Andrei  Buzdug, 
autor  a  patru  volume  de  predici. 

Va  rămâne  în  Cluj  şi  după  Dictatul  de  la  Viena  (30  august  1940).  Abia  în 
1945  şi-a  putut  relua  legăturile  cu  Facultatea  de  Teologie  din  Cernăuţi,  acum  fiind 
doctorand  (1945-1948),  cu  teza  Cazania  lui  Varlaam  şi  promovat  doctor  în 

_  j  A 

Teologie  la  Bucureşti,  în  noiembrie  1 948.  In  martie  1 946  i  se  acordă  parohia  Cluj  I 

■A 

şi  conducerea  Protopopiatului  Cluj  (protopop:  1946-1949).  In  acelaşi  an  devine 
profesor  titular  la  Academia  Teologică  din  Cluj  ( 1 946- 1 952)  şi  apoi  preot  la  biserica 
„din  Deal”  (1948-1952). 

A  colaborat  la  gazete  şi  reviste  din  Cluj  şi  Sibiu,  a  publicat  mai  multe  broşuri 

t  A 

şi  cărţi,  dovedindu-se  un  bun  povestitor  (predicator),  catehet  şi  istoric.  In  casa  lui 
parohială  din  strada  Bisericii  Ortodoxe  nr.  10  activa  cenaclul  literar  condus  de  medicul 
şi  profesorul  universitar  Victor  Papilian,  în  tinereţe  fost  ateu  militant  şi  apoi  devenind 
un  creştin  convins. 

Valeriu  Anania,  participant  la  acest  cenaclu,  îl  prezintă  pe  părintele  Florea 
Mureşan  ca  „om  aşezat,  blajin  şi  harnic,  foarte  instruit  şi  cult...”5. 


6  Valeriu  Anania,  Rotonda  plopilor  aprinşi,  ediţia  a  11-a,  Bucureşti,  1995,  p.  134;  despre  Victor 
Papilian,  cf.  Pr.  Prof.  loan  Bunea,  Din  galeria  marilor  convertiţi.  Presa  Universitară  Clujeană,  Cluj- 
Napoca,  1998,  p.  270. 

Firea  sa  mistică  şi  aşezată,  trecutul  prolific  pe  plan  pastoral,  educativ  şi  cultural, 
determină  arestarea  sa  şi  a  soţiei  la  16  iunie  1 952,  expulzarea  din  Cluj  şi  detenţia  la 
Canalul  Dunăre-Marea  Neagră  până  în  1953.  Acolo  a  promis  lui  Dumnezeu  că,  de 
va  fi  eliberat,  va  construi  o  mănăstire,  ceea  ce  s-a  şi  întâmplat.  Eliberat  în  primăvara 
lui  1953,  a  preluat  parohia  vacantă  Suciu  de  Sus  (Maramureş),  protopopiatul  Lăpuş. 
Soţia  sa  îl  va  părăsi,  astfel  că  va  pleca  singur  în  parohie  cu  gândul  de  a  se  călugări. 
Aici  va  fi  preot  până  în  1958  şi  va  construi  un  schit  la  Breaza  (parte  de  hotar  a 
comunei  Suciu,  numită  astfel)  între  1954-1957.  Schitul  era  format  dintr-o  bisericuţă 
din  lemn  şi  două  chilii.  Peste  săptămână,  locuia  aici,  rugându-se,  meditând  şi  studiind, 
deoarece  casa  parohială  era  ocupată  de  activiştii  de  partid.  Cu  toată  comportarea 
ireproşabilă,  în  noaptea  de  1 1/12  iunie  1958  a  fost  arestat  din  nou,  maltratat  şi  bătut, 
purtat  prin  Târgu  Lăpuş  şi  Baia  Mare  şi  condamnat  la  Satu  Mare  la  25  de  ani 
muncă  silnică  „pentru  spionaj,  subminarea  autorităţii  de  stat,  sabotarea  colectivizării 
comunei”  şi  altele.  închis  la  Aiud,  va  mai  fi  scos  viu  o  singură  dată:  la  6  mai  1959, 
ca  martor  ai  acuzării  împotriva  pr.  dr.  Liviu  Galaction  Munteanu  şi  a  pr.  prof.  Ioan 
Bunea.  Pentru  curajul  său  de  a  nu  recunoaşte  vinovăţia  acestora,  a  suferit  chinuri 
inimaginabile  curmate  prin  moartea  sa  la  4  ianuarie  1961.  La  fel  ca  părintelui  L.  G. 

Munteanu,  trupul  i-a  fost  aruncat  în  groapa  comună7. 

♦ 

Părintele  Florea  Mureşan  a  fost  un  preot  şi  un  profesor  de  mare  vocaţie,  un 
părinte  iubitor  al  tuturor,  cu  credinţă  şi  jertfe lnicie  neclintită,  murind  pentru  Hristos 
ca  un  martir. 

în  1937  s-a  ocupat  îndeaproape  de  mişcarea  Oastea  Domnului*. 

Mai  târziu,  în  parohia  Suciu  de  Sus  (1953-1958),  categoria  de  salarizare  3/ 
3,  s-a  apucat  cu  multă  vigoare  de  lucru.  A  curăţit  şi  înfrumuseţat  biserica,  a  condus 
şi  efectuat  lucrări  de  reparare  a  drumurilor  şi  a  podurilor  dărâmate,  lucrări  de 
igienizare  a  localităţii  pe  care  conducerea  politică  nu  reuşea  să  le  facă,  dar  pentru 
care  va  fi  acuzat  de  subminare  a  autorităţii  de  stat.  Tot  ca  un  cap  de  acuzare  a  fost 
învinuirea  de  sabotare  a  muncii  în  CAP,  prin  îndemnarea  oamenilor  să  nu  participe, 
în  fapt,  el  strângea  oamenii  la  biserică  unde  făcea  rugăciuni  şi  apoi  împreună,  se 
duceau  la  seceratul  recoltei.  De  altfel,  ura  lenea  şi  lipsa  de  îngrijire  a  gospodăriilor. 


7  Pentru  date  bio-bibliografice  a  se  vedea  Anuar  /,  1990-1992.  al  Institutului  Teologic  din  Cluj, 
Cluj -Napoca,  1 998,  p.  307-3 1 0;  Cornel  Felecan,  Monografia  Bisericilor  Ortodoxe  din  Cluj -Napoca, 
Teză  de  licenţă,  Cluj-Napoca,  1998,  p.  23-24;  Vasile  Manea,  Preoţi  ortodocşi  în  închisorile  comuniste , 
Patmos,  Cluj,  2001 ,  p.  173-174;  Florea  Mureşan,  Grai  şi  suflet  românesc ,  Ed.  Arhidiecezană,  Cluj, 
1997,  Studiu  introductiv  de  pr.  lect.  Dorel  Man;  Mircea  Păcurariu,  op  cit,  p.  324;  Alexandru  Moraru, 
învăţământul  teologic  universitar  ortodox  din  ClujX  1 924- î  952),  Presa  Universitară  Clujeană,  Cluj, 
1996,  p.  213-214. 

O  altă  acuză:  sabotor  al  comerţului  socialist. 

în  fapt,  a  combătut  cu  tărie  beţia  şi  alte  patimi,  reuşind  să  reducă  urmările 
alcoolismului.  A  combătut  şi  petrecerile  necuviincioase  şi  învăţa  poporul  o  mulţime 
de  cântece  religioase.  Cucerea  auditoriul  (avea  darul  de  a  atrage  oamenii,  în  special 
tineretul)  printr-o  deosebită  putere  de  actualizare,  prin  făptura  sa  cu  barbă  patriarhală, 
cu  glasul  când  tunător,  când  de  o  cuceritoare  blândeţe,  cu  privirea  când  senină, 
când  fulgerând  asupra  păcatului.  Părintele  dorea  o  trăire  intensă  în  Hristos,  lepădarea 
formalismului  şi  schimbarea  vieţii.  îndeosebi  punea  accentul  pe  Spovedanie  şi 

A 

împărtăşanie.  Adesea  le  spunea  călugărilor  din  Rohia  să  nu  părăsească  rugăciunea 
şi  cântarea  nici  în  biserică,  nici  în  chilie  şi  nici  la  ascultări,  căci  acestea  alungă  pe 
diavol  în  afara  hotarelor  mănăstirii.  A  dorit  să  îmbrace  chipul  monahal,  în  cererea 
sa  către  Episcopie  spunând  că:  „de  la  data  acestei  arhiereşti  binecuvântări,  înţeleg 
să  intru  sub  ascultarea  stareţului  legiuit  potrivit  Regulei”;  să  poată  suplini  şi  pe  mai 
departe  parohia  Suciul  de  Sus  (18.111.1955). 

Stareţul  mănăstirii,  protos.  lustinian  Chira,  scria  la  rândul  său  episcopului: 
„prin  statornicia  ce  o  arată  în  cererea  sa  dă  dovadă  a  fi  vrednic  să  intre  în  rândul 
smeriţilor  vieţuitori  de  chinovie;  de  aceea  cu  adâncă  smerenie  mă  rog  să  binevoiţi, 
Prea  Sfinţite  Stăpâne,  a  ne  da  arhiereasca  binecuvântare  să  se  tundă  întru  monah 
Părintele  Florea  MureşaniT  (Rohia,  la  7  octombrie  1 95 5 . 

Refuzându-i-se  cererea  şi  nefiind  în  sat  casă  parohială,  părintele  şi-a  zidit 

o  căsuţă  proprie  cu  paraclis  în  cătunul  Breaza,  la  opt  kilometri  distanţă  de  centrul 

satului,  loc  pe  care  îl  dorea  schit  de  sine  stătător,  nu  înainte  de  a  arăta  în  ce 

condiţii  umilitoare  a  trăit  douăzeci  şi  două  de  luni,  obligat  să  locuiască  în  casele 

* 

unor  credincioşi.  In  caz  de  refuz,  preciza  el,  „dacă  acest  fapt  indispune  «aparatul 
politic»  vă  rog  să-mi  comunicaţi  primirea  demisiei  mele  din  postul  de  la  Suciul 
de  Sus'1  (11,1,1955).  De  altfel,  preotul  Procopiu  Cotuţiu  din  Larga,  un  sat 
apropiat,  sprijinea  încă  din  1 953  ideea  construirii  „mănăstirii11  de  către  „bunul  şi 
harnicul  preot  Mureşan’1,  iar  oamenii  de  la  poalele  Ţibleşului  erau  hotărâţi  să 
contribuie  cu  bani  şi  cu  muncă.  Mănăstirea  ar  fi,  spunea  pr.  Cotuţiu,  şi  un  loc 
de  întărire  a  Ortodoxiei  în  mijlocul  „atâtor  pete  foste  greco-catolice11  şi  s-ar 
forma  „un  centru  religios  de  mare  importanţă  pentru  biserica  noastră  ortodoxă 
şi  pentru  viitor  S-ar  face  o  mare  greşeală  dacă  nu  s-ar  face  această  Mănăstire11 
(2  septembrie  1953), 

Părintele  Florea,  spre  deplină  siguranţă  a  ctitoriei  sale,  donează  Episcopiei  casa 
personală  cu  terenul  din  jur  „cu  scopul  de  a  se  întemeia  un  schit  cu  viaţă  aspră,  după 
rânduielile  Sfanţului  Vasile  cel  Mare,  întru  cinstea  Reîntregirii  bisericeşti  a  neamului 
românesc  din  Transilvania,  închinat  Sfintei  Treimi,  cu  hramul  a  doua  zi  de  Rusalii. '\ 


g  Ibidem,  111-469-925. 

Printre  condiţiile  puse  erau:  să  rămână  duhovnicul  schitului  atât  cât  va  voi  şi  va  putea  şi 
că  oriunde  s-ar  săvârşi  din  viaţă  să  fie  adus  şi  îngropat  sub  stejarul  dintre  drumuri 
(condiţii  rămase  numai  pe  hârtie).  El  doreşte  ca  schitul  să  fie  „vatră  de  lumină  şi  de 
mântuire  pentru  neamul  meu  românesc”10.  Semnează  în  faţa  episcopului  Teofil 
Herineanu,  Cluj,  1 7  aprilie  1958. 

El  a  pus  toată  fiinţa  sufletului  său  în  stare  de  rugăciune  pentru  neamul  şi 
Biserica  din  care  făcea  parte.  Schitul  va  deveni  în  scurt  timp  un  loc  de  pelerinaj, 
dar  va  fi  şi  supravegheat  pemanent  de  Securitate. 

în  cei  cinci  ani  de  păstorire  la  Suciul  de  Sus,  părintele  Florea  a  organizat 
multe  pelerinaje  atât  la  Rohia  şi  la  Nicula,  cât  şi  la  mănăstirile  din  Moldova  şi 
Oltenia  unde  era  cunoscut  şi  aşteptat  cu  dragoste.  Participa  regulat  la  hramul 
Mănăstirii  Rohia  (15  august)  şi  era  foarte  apropiat  de  Mănăstirea  Nicula  unde  a 
suplinit  pe  stareţul  Varahiil  Jitaru  cinci  zile,  când  acesta  a  fost  nevoit  să  lipsească, 
deşi  părintele  Florea  nu  era  monah  şi  se  afla  la  mare  depărtare,  de  unde  rezultă 
faima  duhovnicească  şi  preţuirea  avută  în  întreaga  Episcopie  (iulie  1953)11. 

După  puţin  timp  de  la  arestarea  sa  (12  iunie  1958),  schitul  a  fost  incendiat 
împreună  cu  cele  două  camere  de  locuit  şi  s-a  mistuit  cu  tot  ce  era  în  el  (cărţi, 
veşminte,  icoane),  împărtăşind  soarta  ctitorului  său12. 

3.  loan  Paşca  (1892  -  tl  950) 

S-a  născut  în  1892  la  Buteasa,  Maramureş.  Absolvent  al  Liceului  „Petru 
Maior”  din  Gherla,  promoţia  1909  şi  al  Facultăţii  de  Teologie  a  Universităţii  din 
Innsbruck,  doctor  în  teologie;  preot  unit  în  Maramureş,  profesor  şi  spiritual  la 
Academia  teologică  unită  din  Gherla  (1922-1923).  A  revenit  la  Biserica  Ortodoxă 
în  1924  şi  va  fi  numit  preot  misionar,  profesor  de  Religie  în  Cluj  şi  profesor  de 
Morală,  Sociologie  şi  Filosofie  la  Academia  Teologică  ( 1 924- 1 946),  rector  în  anii 
1943-1946,  duhovnic  (1924-1926)  şi  suplinitor  al  altor  catedre.  Arestat  în  august 
1946,  i  se  pierde  urma.  A  decedat  la  15  ianuarie  195013. 

4.  Alexandru  Filipaşcu  (1902  -  fi 952) 

Născut  în  1902  la  Petrova,  Maramureş,  a  fost  profesor  de  Istoria  Bisericii 
Române  la  Institutul  teologic  universitar  din  Cluj  (1948-1952)  după  revenirea  la 
Ortodoxie,  şi  coautor  al  manualului  de  Istoria  Bisericii  Române  din  1957  (două 
volume,  alături  de  pr.  prof.  Gheorghe  I.  Moisescu  de  la  Bucureşti  şi  pr.  prof.  Ştefan 


10  Ibidem,  111-292-948. 

"Ibidem,  111-478-948. 

12Despre  această  perioadă,  în  revista  Renaşterea  de  la  Cluj,  nr.9/  sept.  1990,  p.  5,  medic  loan 
Buteanu;  Pr.  loan  Dură,  Monahismul  românesc  în  anii  1948-1989,  Bucureşti,  1994,  p.  78. 

[iAACt  11-3-923;  Anuarul  Liceului  „ Petru  Maior ”  din  Gherla  pe  anul  jubiliar  1928-1929" 
(Dr.Emil  Precup,  director),  p.  230;  M.  Pâcurariu,  op,  cir,,  p.  352;  Al.  Moraru,  op.  cit,, p.  180-181. 

Lupşa  de  la  Sibiu)14.  Om  de  carte,  profesorul  Filipaşcu  a  scris  o  Istorie  a 
Maramureşului  şi  alte  lucrări,  studii  şi  articole  referitoare  la  istoria  Maramureşului 
sau  la  Revoluţia  de  la  1 848-1849.  A  fost  arestat  în  15  august  1952  la  Poiana  Ilvei 
(Bistriţa-Năsăud)  şi  condamnat  la  5  ani  de  muncă  silnică,  decedând  la  20  decembrie 
1952  în  Valea  Neagră,  la  Canalul  Dunăre-Marea  Neagră. 


B.  ALŢI  PROFESORI  ŞI  ANGAJAŢI  AI  CENTRULUI  EPARHIAL 
CLUJ  ARESTAŢI 

L  loan  Bunea  (1906  -  1990) 

Absolvent  al  Facultăţii  de  Litere  şi  Filosofie  a  Universităţii  din  Cluj  (1930)  şi 
al  Academiei  teologice  clujene  (1930),  cu  licenţele  date  în  1931  la  Cluj  (pentru 
Filosofie),  respectiv  în  1936  la  Chişinău  (pentru  Teologie).  A  fost  lector  de  Limba 
greacă  la  Institutul  Teologic  din  Cluj  (1948-1952) ,  profesor  la  Şcoala  de  cântăreţi 
şi  Seminarul  teologic  din  Cluj  (1952-1959).  Autor  al  mai  multor  studii,  articole  şi 
predici  în  revistele  bisericeşti  incluse  în  mai  multe  volume  antume  şi  postume. 
Condamnat  în  1 959  alături  de  L.G.  Munteanu  pentru  întocmirea  planului  de  predare 
a  Religiei  (catehizarea  copiilor  şi  a  adulţilor)  şi  închis  până  în  1964  la  Gherla  şi 
Balta  Brăilei.  Eliberat  în  anul  1964. 

Intre  anii  1964-1969  a  fost  preot  paroh  la  Someşeni  şi  între  1969-1981  la 
biserica  „Schimbarea  la  Faţă”  din  Cluj-Napoca;  paralel  profesor  la  Seminar  (1 972- 
1981)15. 

2.  Simion  Curea  (1894  -  1964) 

Născut  la  12  iunie  1894,  în  Doi,  comuna  Zimbor,  Sălaj,  ca  fiu  de  preot;  a 
urmat  Academia  teologică  Ortodoxă  din  Cluj,  a  fost  hirotonit  preot  în  1 924.  Paroh 
la  Zimbor  (1924-1940),  la  biserica  Sf.  Nicolae  din  Cluj,  de  unde  este  arestat 
(1940)  şi  condamnat  la  moarte  de  horthyşti,  dar  apoi  eliberat.  Profesor  Ia 
Academia  teologică  din  Cluj  (1940-1945)  de  muzică  şi  tipic,  protopop  al  Clujului, 
1949-1952.  Arestat  la  15  august  1952,  împreună  cu  preotul  Florea  Mureşan  şi 
condamnat  la  cinci  ani  închisoare  ca  „duşman  al  poporului”.  A  trecut  prin  închisorile 
din  Ghencea,  Văcăreşti,  Cluj  şi  eliberat  la  Crăciunul  anului  1954  în  urma  amnistierii 
lui  Petru  Groza.  S-a  întors  la  Cluj,  unde  şi-a  reluat  pastoraţia  la  biserica  Sf 
Nicolae16 


14  Amănunte  bi o- bibliografice  la  M.  Păcurari u,  op  cit.,  p.  180;  Al.  Moraru,  op.  cit.,  p.  196-197. 
15 M.  Păcurariu,  op.  cit.,  p.  73. 

16  Pr.  Florea  Mureşan,  Biserici  şi  preoţi  din  protopopiatul  ort.  rom.  al  Clujului ,  1946,  p.  30; 
Al.  Moraru,  op.  cit.,  p.2 19-220. 

3.  Gheorghe  Noveanu  (1916  -  1967) 

S-a  născut  la  29  martie  1 9 1 6  în  Sibiu,  într-o  familie  de  meseriaşi  refugiaţi  din 
Moldova,  Artur  şi  Dominica  Tâmoveanu.  Pentru  a  nu  fi  găsiţi  de  armata  austro- 
ungară,  îşi  schimbă  numele,  în  Noveanu.  Gheorghe,  fiul  lor,  a  fost  licenţiat  în  Litere, 
Filosofie  (1936-1940)  şi  Teologie  (1944,  la  Cluj)  cu  examene  parţiale  de  doctorat 
la  ambele  Facultăţi  fără  a  avea  titlul.  Hirotonit  preot  în  1 942.  Consilier  la  episcopia 
Clujului  şi  duhovnic  la  Academia  teologică  (1947-1 948).  Bibliotecar  şi  redactor  la 
revista  Renaşterea.  A  fost  închis  între  anii  1954-1956.  S-ar  fi  spus  că  din  cauza 
nedivulgării  secretului  spovedaniei.  Eliberat,  a  fost  preot  paroh  în  Cluj  I  (1956- 
1958)  şi  la  Bistriţa  II  (1958-1965)17.  A  decedat  în  noiembrie  1967. 

4.  Petru  Suciu 

Fost  protopop  unit  şi  revenit.  La  2  iunie  1949  a  fost  arestat  şi  nu  s-a  mai 
întors  la  Cluj;  profesor  de  Drept  şi  Administraţie  la  Academia  teologică  ortodoxă 
din  Cluj18.  I-a  rămas  în  manuscris  teza  de  doctorat  (cu  un  subiect  din  Teologia 
ortodoxă),  precum  şi  300  de  predici,  tot  în  manuscris. 

5.  Pavel  Şendrea  (1909  -  1968) 

Născut  la  Vătava,  Mureş.  Absolvent  al  Academiei  teologice  clujene  (1928- 
1 932).  Duhovnic  la  Academia  teologică  clujeană  între  1945-1947,  consilier  referent 
al  eparhiei  (1946-1949),  a  fost  arestat  la  27  februarie  1952  şi  închis  la  Văcăreşti, 
pe  când  era  şef  de  serviciu  ( 1 949-1952)  la  Centrul  Eparhial  Cluj l9.  Eliberat  la  scurt 
timp,  a  fost  încadrat  ca  preot  la  biserica  „Schimbarea  la  Faţă”  din  Cluj,  între  1 952— 
1968.  A  trecut  la  cele  veşnice  la  21  octombrie  196820. 

Vestit  predicator  şi  mânuitor  al  condeiului,  tocmai  de  aceea  un  aprig  „duşman 
al  poporului”. 


C.  PREOŢI  ŞI  TEOLOGI  ACADEMICIENI  CLUJENI  ARESTAŢI 
I.  Silviu  Dragomir  (1888  -  1962) 

Istoricul  şi  militantul  pentru  drepturile  româneşti  s-a  născut  la  1 3  martie  1 888 
în  Gurasada,  jud.  Hunedoara.  Absolvent  al  Facultăţii  de  Teologie  din  Cernăuţi  (1905- 

A 

1909).  La  22  de  ani  este  promovat  “doctor  în  teologie”.  In  perioada  sibiană  (1911— 
1919)  a  fost  profesor  la  Institutul  teologic-pedagogic  din  Sibiu,  a  publicat  studii  de 
înaltă  ţinută  privind  lupta  pentru  apărarea  Ortodoxiei  în  Transilvania  în  secolul  XVIII, 
dezbinarea  bisericească  din  1 698- 1701,  legăturile  cultural-bisericeşti  ale  românilor 

ITAAC,  Dosar  6/1960,  voi. I ;  C.  Felecan,  op.  cit.,  p.  26;  Al.  Moraru,  op.  cit.,  p.  239-240. 
"Al.  Moraru,  op.  cit.,  p.  202-203. 

,9AAC,  111-70-947. 

20 v.  şi  Al.  Moraru,  op.  cit.,  p.  238-239. 

A 

cu  ruşii.  In  anul  1916a  fost  ales  membru  corespondent  al  Academiei  Române,  iar 
în  anul  1 928,  membru  activ.  Deşi  a  dorit  sâ  fie  hirotonit  diacon,  condiţiile  de  atunci 
au  făcut  să  rămână  acelaşi  “teolog  şi  istoric  laic”,  cum  a  fost  toată  viaţa. 

în  perioada  clujeană  (1919-1947),  ca  profesor  la  Facultatea  de  Litere  şi 
Filosofie  a  Universităţii  din  Cluj,  a  publicat  lucrări  de  specialitate,  monografii,  un 
număr  impresionant  de  articole,  recenzii,  note.  La  Cluj  a  contribuit  la  formarea  unei 
generaţii  de  istotici  de  prestigiu,  aşa  numita  “şcoală  istorică  clujeană”,  A  fost  membru 
în  Adunarea  Eparhială  a  episcopiei  nou  înfiinţate  (1921)  a  Vadului,  Feleacului  şi 
Clujului  şi  în  Congresul  Naţional  Bisericesc  din  partea  eparhiei  Clujului  (din  1 925). 
Pensionat  în  mod  forţat  la  1  septembrie  1947.  Implicat  într-un  proces  penal  încă 
din  1948,  a  fost  arestat  la  Cluj  în  iulie  1949  şi  închis  la  Caransebeş  până  în  mai 
1950,  când  a  fost  dus  Ia  Sighet,  închisoarea  “elitei  româneşti”,  unde  a  stat  până  la 
5  iulie  1955.  După  eliberare  şi-a  continuat  activitatea  la  Institutul  de  Istorie  şi 
Arheologie  din  Cluj  (1957-1962).  S-a  sfârşit  din  viaţă  la  Bucureşti,  în  23  februarie 
1962.  Savantul  şi  patriotul  Silviu  Dragomir  a  fost  înmormântat  la  Cluj,  alături  de 
Ştefan  Meteş  (+1977)21. 

2 .  Onisifor  Ghibu  (1883-1972) 

Născut  în  Săliştea  Sibiului  la  31  mai  1883.  Absolvent  al  Institutului  teologic 

din  Sibiu  (1902-1905),  cu  studii  superioare  la  Bucureşti,  Budapesta,  Strasbourg  şi 

/> 

lena,  unde  obţine  doctoratul  în  1909.  In  timpul  primului  război  mondial  desfăşoară 
la  Bucureşti,  laşi  şi  Chişinău  o  intensă  activitate  politică  şi  culturală  în  favoarea 
făuririi  statului  naţional  roman  unitar.  în  1919a  fost  ales  membru  correspondent  al 
Academiei  Române.  în  acelaşi  an  devine  professor  de  Pedagogie  la  Universitatea 
românească  nou  înfiinţată  din  Cluj.  în  1928-1929  a  fost  şi  decan  al  Facultăţii  de 
Litere  şi  Filisofie.  Cât  a  activat  la  Cluj  (1919-1945)  a  rămas  acelaşi  cărturar 
intransigent,  plin  de  curaj  şi  încrezător  în  viitorul  neamului  său.  In  anul  1945  noile 
autorităţi  l-au  pensionat  şi  internat  pentru  câteva  luni  în  lagărul  de  la  Caracal.  Aici, 
îndrăzneţul  militant  voia  să  organizeze  o  Universitate  de  vară  în  lagăr.  S-a  reîntors 

A 

apoi  în  Sibiul  tinereţii  lui,  unde  a  rămas  până  la  moarte.  In  1956  a  fost  arestat  din 
nou  şi  condamnat  la  mai  mulţi  ani  închisoare,  fiind  graţiat  în  ianuarie  1 958,  se  pare 
că  în  urma  intervenţiei  personale  a  lui  Petru  Groza.  Uitat,  marginalizat  şi  evitat  de 
mulţi,  şi-a  sfârşit  viaţa  la  31  octombrie  197222 

3.  loan  Lupaş  (1880-1967) 

Născut  în  Săliştea  Sibiului  la  9  august  1880.  A  făcut  studii  superioare  la 
Facultatea  de  Litere  şi  Filosofie  a  Universităţii  din  Budapesta  ( 1 900- 1 904),  împreună 
cu  Octavian  Goga.  Şi-a  încununat  studiile  în  anul  î  905,  cu  titlul  de  doctor,  cu  o  teză 
despre  Unirea  religioasă  din  1 698- 1701.  Profesor  de  Istorie  bisericească  şi  Istoria 
românilor  la  Institutul  teologic-pedagogic  sibian  { 1 905-1909).  Din  cauza  protestului 

împotriva  marilor  proprietari  români  şi  maghiari,  cu  ocazia  răscoalei  din  1907,  a 

A 

fost  condamnat  la  trei  luni  închisoare,  la  Seghedin  (august-octombrie  1907).  In 
1909  a  fost  hirotonit  preot  şi  numit  paroh  la  Sălişte,  un  an  mai  târziu  fiind  ales 
protopop.  Profesor  titular  de  Istorie  modernă  a  românilor  şi  Istoria  Transilvaniei  la 
Facultatea  de  Litere  şi  Filosofie  a  Universităţii  din  Cluj,  1919-1946.  Fondator  şi 
codirector  al  Institutului  de  Istorie  Naţională  din  Cluj.  Membru  corespondent  (1 91 4), 
apoi  activ  (1916)  al  Academiei  Române.  A  predat  câţiva  ani  şi  Istoria  Bisericii 
Române  la  Academia  teologică  clujeană  (1934-1939).  Membru  din  1921  în 
Adunarea  Eparhială  a  episcopiei  Vadului,  Feleacului  şi  Clujului  şi  în  Congresul  Naţional 
Bisericesc.  A  publicat  lucrări,  manuale  didactice,  articole,  note,  recenzii;  a  susţinut 
numeroase  conferinţe  în  aproape  toate  oraşele  Transilvaniei. 

A 

In  timpul  regimului  comunist,  ar  fi  fost  arestat  încă  din  1948.  Din  mai  1950 
până  în  iulie  1955  a  fost  închis  la  Sighet,  alături  de  alţi  istorici:  Gheorghe  Brătianu, 
Silviu  Dragomir,  Constantin  C.  Giurescu  sau  Ştefan  Meteş.  Deşi  ultimii  ani  i-a 
petrecut  la  Sibiu  şi  apoi  la  Bucureşti,  a  rămas  sufleteşte  legat  de  mediul  clujean. 
S-a  sfârşit  din  viaţă  la  3  iulie  1967  în  Bucureşti,  fiind  înmormântat  la  Cemica2:ţ. 

4.  Ştefan  Meteş  (1886-1977) 

Născut  la  27  decembrie  1 886  în  satul  Geomal,  judeţul  Alba.  A  urmat  studiile 
superioare  la  Arad,  Sibiu  şi  Caransebeş  (1909-1912)  şi  Bucureşti  (1912-1914).  în 
octombrie  1916a  fost  fâcur  preot,  pentru  parohia  Boholt,  lângă  Deva.  Acolo  a 
funcţionat  până  în  1 922.  Ales  membru  corespondent  al  Academiei  Române  în  7 
iunie  1919.  în  anul  1922  a  fost  numit  director  al  Arhivelor  Statului  din  Cluj, 
funcţionând  până  în  1947.  A  fost  un  neobosit  şi  pasionat  cercetător  al  trecutului 
neamului,  al  culturii  şi  al  Bisericii  româneşti,  publicând  lucrări  şi  studii  valoroase. 

Odată  cu  instalarea  noului  regim,  a  publicat  doar  câteva  articole  în  buletinul  eparhiei 
Clujului,  “Renaşterea”.  Din  1949  până  în  1957  n-a  mai  publicat  nimic,  iar  în  1 950  (1 
august)  a  fost  arestat  şi  deţinut  la  Sighet  până  în  1 955.  Din  anul  1 957  şi-a  reluat  activitatea, 
publicând  câteva  articole  în  “Mitropolia  Ardealului”  şi  “Biserica  Ortodoxă  Română”.  A 
fost  un  adevărat  “deschizător”  de  drumuri  al  istoriografiei  bisericeşti  ardelene.  A  trecut 
la  cele  veşnice  la  30  iunie  1977,  în  Cluj -Napoca.  La  înmormântare  a  slujit  arhiepiscopul 
Teofil  Herineanu,  într-un  sobor  impresionant  de  preoţi24. 


:l  M.  Păcurariu,  Dicţionarul  teologilor  români  (DTR),  ediţia  citată,  p.  160;  ibidem,  Cărturari 
sibieni  de  altădată  (Cărturari...),  Ed.  Dacia  Cluj-Napoca,  2002,  p.  377-391;  Sorin  Şipoş,  Silviu 
Dragomir  in  perioada  ., obsedantului "  deceniu ,  în  Anualele  Universităţii  din  Oradea,  Istorie- 
Arheologie ",  X,  2000,  p.  151-162. 

22 M.  Păcurariu,  DTR,  p.  200;  ibidem.  Cărturari...,  p.  392-401. 

21  Ibidem,  D TR,  p.254;  Cărturari...,  p.  370-376;  Pr.  Eugen  Goia,  Cuvânt  şi  suflet  românesc, 
Ed.  Gutenberg,  Univers,  Arad,  2003,  p.  1 13-1 16. 

22  Ibidem,  DTR,  p.  282;  Cărturari...,  p.  459-466. 

D.  IEROMONAHI  ŞI  PREOŢI  DE  MIR  ARESTAŢI 

în  aceste  liste  sunt  menţionaţi  preoţi  foşti  uniţi  care  nu  apar  în  lucrarea  lui  I. 
Bota,  „Martiri  şi  mărturisitori..., Biserica  română  Unită  şi  Biserica  Romano-Catolică” 
(Ed.  Patmos,  Cluj,  1 998),  precum  Iacob  Chitul,  Vasile  Sinu  sau  Petru  Suciu,  dar  şi 
preoţi  care  sunt  menţionaţi,  precum  I.  Mereu.  Probabil  cei  din  prima  categorie 
(care  nu  apar)  au  „trădat”  interesele  greco-catolice  în  1948  şi  astfel  nu  au  mai  fost 
incluşi,  deşi  Vasile  Sinu,  de  exemplu,  fusese  hirotonit  preot  de  către  mitropolitul  unit 
Vasile  Suciu  (1929). 

Cei  din  a  doua  categorie,  precum  I.  Mereu,  deşi  apar  ca  uniţi,  nu  s-au 
manifestat  împotriva  Bisericii  Ortodoxe.  Dacă  despre  părintele  Mereu,  pr.  prof,  I. 
Bota  arată  că  în  1961  acesta  s-a  reîntors  la  Săcuieni  „unde  a  fost  ajutat  de  rudenii 
şi  prieteni  cu  cele  necesare  traiului”25,  adevărul  este  că  în  1962  episcopul  Teofît  a 
obţinut  de  Ia  Departamentul  Cultelor  reprimirea  în  cler,  angajându-1  în  acelaşi  an. 

Credem  că  această  listă  este  subiectivă.  Mult  mai  mulţi  preoţi  trebuiau  să  fie 
menţionaţi  dintre  cei  foşti  uniţi  care  au  revenit  sincer  la  Ortodoxie  şi  care  au  fost 
condamnaţi  (arestaţi)  pentru  activitatea  pastorală  ca  preoţi  iar  nu  strict  confesional, 
de  foşti  uniţi. 

Celor  mai  mulţi  le  sunt  dedicate  puţine  rânduri,  din  lipsa  informaţiilor.  în  lista 
de  faţă  sunt  incluşi  şi  preoţi  din  judeţele  Maramureş  ori  Satu-Mare,  fiindcă  pe 
atunci  au  aparţinut  de  Episcopia  Clujului  şi  pentru  faptul  că  apar  pe  listele  acestei 
Eparhii.  Nu  am  inclus  judeţele  Alba  şi  Mureş,  care  azi  formează  eparhia  de  Alba 
Iulia,  pentru  că  această  eparhie  şi-a  întocmit  propria  listă  cu  preoţi  deţinuţi*. 

1.  Albulescu  Pandoleon,  protosinghel,  ar  fi  fost  la  Canalul  Dunăre-Marea 
Neagră,  înainte  de  1955. 

2,  Anca  Dumitru,  din  Cluj,  condamnat  în  1950,  a  trecut  prin  Gherla  şi  pe  la 
minele  de  plumb  de  la  Baia  Sprie,  unde  se  afla  în  1953. 

3*  Andreica  Vasile  (t)  din  Vişeul  de  Sus,  arestat  în  1949;  a  doua  oară 
arestat  la  16  august  1952,  a  decedat  în  detenţie. 

4.  Antal  Mircea  din  Breb,  Maramureş,  condamnat  de  Tribunalul  Militar 
Cluj  la  un  an  detenţie,  pentru  „participare  la  o  organizaţie  subversivă”. 

5,  Antal  Valeriu  din  Topliţa,  judeţul  Harghita,  născut  la  6  septembrie  1909, 
arestat  între  1 949-1955  şi  1959-1964,  pentru  „uneltire  împotriva  ordinii  sociale”;  la 
30  iulie  1 958  a  fost  judecat  de  Episcopia  Clujului. 

*  pentru  simplificare,  numerotarea  notelor  de  subsol  va  corespunde  fidel  cu  enumerarea  din  text. 

1  Arhivele  Arhiepiscopiei  Clujului  (AAC),  111-20-952. 

2  V.  Manea,  Preoţi  ortodocşi  în  închisorile  comuniste t  Ed.  Patmos,  Cluj,  2001,  p.  28. 

1 AACy  111-70-947;  Manea,  op.  cit.,  p.  28. 

4  Manea,  op.  cit.,  p.  30. 

■AAC,  Ilî-388;  948;  Manea,  op.  cit.,  p,  30. 

6.  Avram  Romul  din  Satu  Nou,  protopopiatul  Şomcuta,  Maramureş,  arestat 
în  1952. 

7.  Bab  Hargea  din  Checiş  (Chechiş)  din  protopopiatul  Şomcuta,  arestat  în 
iulie  1952. 

8.  Bab  losif  din  Satu  Mare,  condamnat  în  1 950  Ia  şapte  ani  şi  jumătate  de 
închisoare,  trecut  pe  la  Cluj,  Gherla  şi  Aiud. 

9.  Banciu  Victor  din  Nireş,  protopopiatul  Dej,  arestat  în  iulie  1952. 

10.  Bancoş  Ioan  din  Urmeniş,  Maramureş. 

11.  Băşti  Eugen  din  Medişa,  judeţul  Satu  Mare,  condamnat  de  către  Tribunalul 
Militar  Cluj  în  1 950  la  4  ani  închisoare  pentru  „uneltire  contra  ordinii  sociale”. 

12.  Bălan  Cornel  din  Apateu,  judeţul  Satu  Mare,  arestat  la  13  februarie 

1952. 

13.  Bălătuş  Gheorghe  din  protopopiatul  Şomcuta,  Maramureş,  dispărut 
(arestat?)  în  ziua  de  16  august  1952. 

14.  Bârsan  Gheorghe,  născut  în  1 922  la  Chelina,  Maramureş,  preot  la  Sighet, 
arestat  şi  condamnat  pentru  uneltire;  a  trecut  pe  la  Jilava. 

15.  Benţea  Ioan,  paroh  în  Ciucea,  protop.  Huedin,  Cluj,  arestat,  deţinut  din 
august  1952  până  în  septembrie  1953. 

16.  Biji  Grigorie  din  parohia  Turda  I,  arestat  în  15/16  august  1952.  Nu  se 
ştie  cât  a  stat  în  detenţie. 

17.  Bilţ  Valentin,  ieromonah  (t),  preot  paroh;  în  1 946  era  la  parohia  Simişna, 
protopopiatul  Dej;  apoi  în  Gârboul  Dejului,  iar  la  începutul  anului  1 958  devine  duhovnic 
la  Schitul  de  Maici  din  Strâmbu  (protop.  Dej).  Din  informaţiile  primite  de  la  câţiva 
credincioşi,  părintele  a  fost  arestat  de  Securitate  la  începutul  lunii  august  1958  (31 
iulie  -  1  august);  rezultă  că  era  un  foarte  periculos  „duşman”  al  regimului  în  această 

A 

perioadă.  In  1960  se  pare  că  era  la  Aiud.  A  murit  în  închisoare. 

18.  Bogdanei  Constantin  (f)  din  Satu  Mare,  mort  în  1953  la  Aiud  (la  42 
de  ani). 


6 Manea,  op .  cit.,  p.  32. 

Mbidem. 

Mbidem. 

9AAC ,  111-70-947. 

10  Manea,  op .  cit. ,  p.  34. 
n  Manea,  op.  cit.,  p.  35. 
l2Ibidem,  p.  38. 

13  Ibidem,  p.  40. 

N  Ibidem,  p.  44. 

15  Ibidem,  p,  47. 

"AAC,  II 1-70-947. 

nAAC,  III-578-927;  111-35-951;  Manea,  op.  cit.,  p.  50. 

11  Manea  op.  cit.,  p.  55. 


i 


70 


REVISTA  TEOLOGICĂ 


19.  Bogza  Grigore  din  Copăceni,  Cluj,  condamnat  în  1952,  în  ultima  parte  a 
vieţii  slujind  în  comuna  Moldoveni,  lângă  Roman,  judeţul  Bacău,  unde  este  şi  îngropat. 

r. 

In  „Mărturisitori  de  după  gratii'’  apare  Borzea  Grigore  din  Copăceni,  arestat  în 
1952,  se  pare  mort  în  închisoare. 

20.  Bontea  Petru  din  Istrâu,  judeţul  Satu  Mare,  arestat  în  august  1952  pentru 
instigare  publică  contrarevoluţionară;  eliberat  în  iulie  1954. 

21.  Botoş  Eugen,  preot  la  Borşa  II  Centru  (prot.  Vişeu),  arestat  la  10  mai 
1949,  judecat  la  29  martie  1950,  condamnat  la  un  an  şi  jumătate  închisoare 
corecţională  pentru  delictul  de  “favorizare”  a  unor  acţiuni  contra  ordinii  sociale  şi 
siguranţei  Statului. 

22.  Brătfăleanu  Virgil,  preot  în  Lunca,  protopopiatul  Năsăud,  fost  unit,  arestat 
în  decembrie  1948. 

23.  Brânzaş  Liviu.  S-a  născut  la  16  decembrie  1930  în  comuna  Sâniob, 

Bihor,  al  treilea  din  cei  patru  copii  ai  lui  Ioan  şi  Ecaterina.  A  terminat  Liceul  la 

Beiuş,  iar  la  1 5  noiembrie  195 1  este  arestat  şi  condamnat  de  către  Tribunalul  Militar 

Cluj  la  25  ani  închisoare  pentru  „uneltire  împotriva  ordinei  sociale”  (activitate 

socială),  procesul  având  loc  în  27-28  decembrie  1952.  A  trecut  prin  închisorile  de 

la  Oradea,  Jilava,  Cavnic,  Gherla  şi  Aiud  (aici  fiind  coleg  de  celulă  câteva  luni  cu 

părintele  Stăniloae),  de  unde  a  fost  eliberat  în  1964,  după  13  ani  de  supliciu.  Fire 

* 

domoală,  era  iertător  şi  se  ruga  profund.  In  1 968  este  admis  pe  primul  loc  la  Institutul 
Teologic  din  Sibiu,  iar  după  primul  an  este  hirotonit  preot,  fiind  deja  căsătorit  şi 
având  o  fiică.  A  fost  preot  în  Iacobeni  ( 1  an),  Tureni  (4  ani)  şi  Suceagu  (1 7  ani)  din 
judeţul  Cluj.  Aici  foştii  elevi  îşi  amintesc  cum  părintele  îi  aduna  la  biserică  şi  petreceau 
4-5  ore  împreună  învăţând  marile  adevăruri  ale  creştinismului.  Nu-i  era  frică  să 
facă  religie,  dar  şi  cu  multă  bunătate  şi  abnegaţie,  cu  multă  putere  de  convingere. 
A  fost  un  model  de  viaţă,  de  sacrificiu.  în  1 985  a  primit  de  la  PS  lustinian  distincţia 
de  iconom.  A  trecut  la  cele  veşnice  la  3  septembrie  1998  şi  a  fost  condus  pe 
ultimul  drum  sâmbătă,  5  septembrie  1 998,  de  către  episcopul  vicar  Vasile  Someşanul, 
împreună  cu  un  mare  sobor  de  preoţi  şi  diaconi. 

24.  Briciu  Cornel  din  Tablona,  protop.  Năsăud,  arestat  la  6  august  1950. 
Nu  se  mai  cunosc  alte  lucruri. 

I<J  Ibidem,  p.  56. 

20  Ibidem,  p.  57. 

2]AAC ,  III-70-947. 

22  Ibidem. 

21  Manea,  op.  cit.,  p.  60-6 1 ;  Pr.  L.  Brânzaş,  Raza  din  catacombă ,  Fd.  Scara,  Bucureşti,  2001 ; 
Caietele  de  însemnări  ale  părintelui  Brânzaş\  Renaşterea ,  nr.  9/1998  -  suplimentul  Filocalia ,  p.  2; 
Renaşterea,  nr.  1/1999,  p.  10. 

25.  Bunea  Nicolae  de  la  Bistra  II,  Turda,  arestat  în  martie  1949.  Nu  se  mai 
cunosc  alte  lucruri. 

26.  Burniche  Gheorghe  din  Târgu  Ocna,  preot  la  Clinica  Universităţii  din 
Cluj,  este  arestat  la  11  septembrie  1948  sub  acuzaţia  favorizării  şi  creării  unor 
avantaje  deţinuţilor  politici  internaţi  la  clinică,  a  fost  condamnat  ca  infractor  politic 
la  şase  luni  închisoare  corecţională  şi  şase  luni  lagăr,  trecând  pe  la  Cluj,  Aiud  şi 
Ocnele  Mari;  eliberat  la  13  septembrie  1949,  slăbit  fizic,  făcut  „inofensiv”  pentru 
„regimul  democrat”  şi  într-o  precară  situaţie  materială.  Nu  se  mai  cunosc  alte 
lucruri  despre  dânsul. 

27.  Burzo  Gavril  de  la  Suciu  de  Sus,  Maramureş,  arestat  la  vârsta  de  1 9  ani 
în  22  septembrie  1958,  pe  când  era  elev  în  anul  V  la  Seminarul  teologic  din  Cluj, 
deoarece  a  cerut  (1958)  eliberarea  părintelui  Florea  Mureşan.  Condamnat  la  17 
aprilie  1959  de  Tribunalul  Militar  Cluj  la  şase  ani  închisoare  corecţională,  închis  la 
Baia  Mare,  Satu  Mare,  Gherla  şi  Luciu-Giurgeni;  eliberat  de  la  Gherla  în  22  iunie 
1964.  După  eliberare  a  urmat  cursurile  Institutului  teologic  universiatr  din  Sibiu 
(promoţia  1970).  Azi  este  preot  în  localitatea  natală. 

28.  Cadar  Ioan  de  la  parohia  Visuia,  protop.  Bistriţa,  arestat  în  martie  1 949. 

29.  Cădaru  Nestor,  ieromonah,  născut  la  2  august  1 909  în  comuna  Târgşor, 
Cluj,  absolvent  al  Liceului  “G.  Coşbuc”  din  Năsăud,  licenţiat  în  teologie  al  Facultăţii 
“Sf.  Chirii  şi  Metodiu”  din  Cehoslovacia.  Fost  călugăr  bazilitan  (unit),  revenit  la 
Ortodoxie  în  1948,  va  fi  stareţ  la  Mănăstirea  Moisei  între  anii  1957-1959  (după 
altă  sursă  între  iunie  1958-februarie  1960);  închis  în  perioada  1959-1964, 
condamnat  la  Tribunalul  Militar  Cluj  pentru  „uneltire  împotriva  ordinii  sociale”. 

30.  Căminceanu  Teofil,  născut  în  1 893  (8  oct.)  la  Gorodiştea  (jud.  Orhei), 
a  terminat  Seminarul  Duhovnicesc  din  Kiev  (1916),  s-a  căsătorit  în  1920  cu 
Olimpiada  Antonaş;  a  fost  cântăreţ  bisericesc  în  judeţele  Bălţi,  Soroca  şi  Hotin. 
S-a  refugiat  în  România  după  cedarea  Basarabiei,  încât  în  1947  se  afla  la  Deva. 

A 

Va  solicita  episcopului  Nicolae  Colan  hirotonirea  în  Eparhia  Clujului.  In  4  februarie 
1947  a  fost  hirotonit  preot  pentru  parohia  Dealul  Mare,  protop.  Huedin.  S-a 
transferat  apoi  în  parohia  Negreni  II  (Bucea),  acelaşi  protopopiat,  de  unde,  la 
începutul  lui  mai  1 950,  a  fost  arestat  şi  condamnat  la  25  ani  muncă  silnică  (“criminal 
de  război”).  Singurele  date  care  se  cunosc:  era  un  preot  cult,  ştia  mai  multe  limbi 
-  rusă,  bulgară  şi  polonă. 


~'AAC,  111-70-947. 

-6 Ibidem  ;  Manea,  op.  cit.,  p.  64. 

21  Manea,  op.  cit.,  p.  65. 

28 AAC,  III-70-947. 

25  Manea,  op.  cit.,  p.  67  ;  Arhim.  I.  Horea,  Mănăstirea  Moisei,  1994,  p.  68. 
MAAC,  111-70-947  şi  III-44-933. 


72 


REVISTA  TEOLOGICĂ 


31.  Căpâlna  Coriolan  de  la  Hăsmaş,  protopopiatul  Dej,  arestat  în  1950;  nu 
se  ştie  dacă  e  acelaşi  cu  preotul  Căpâlna  Coriolan  (născut  în  30  mai  19191a  Simişna, 
Sălaj),  paroh  în  Hâşmaş  şi  Creaca,  Sălaj,  condamnat  în  1959  la  şapte  ani  închisoare 
şi  patru  ani  interdicţie  corecţională  pentru  „uneltire  împotriva  ordinii  sociale”  (sentinţa 
508/19.11.1959). 

32.  Căpâlna  Gherasim  de  la  Simişna,  prot.  Dej,  născut  în  25  decembrie 
1 893  la  Glod;  a  absolvit  Academia  teologică  greco-catolică  din  Gherla  (1914-1918), 
hirotonit  preot  în  1918.  La  17  martie  1948  a  fost  arestat  şi  dus  „în  lagăr  de 
reeducare”  ca  fost  membru  al  PNŢ-manist.  Eliberat  la  14  august  1953,  numit  preot 
la  Urmeniş  (Oradea),  iar  la  1  mai  1954  numit  la  Hăşmaş,  prot.  Dej.  Va  mai  sluji 
după  pensionare  (1963)  la  Poienile  Zagrei,  protop.  Năsăud.  La  1  mai  1965  s-a 
transferat  la  parohia  Rodna  II,  protop.  Năsăud. 

33.  Cărăuşu  Adrian,  născut  la  Scorţeni,  Moineşti,  jud.  Bacău,  în  1923.  Pe 
când  era  student  în  anul  III  la  Facultatea  de  Teologie  din  Suceava,  în  1947,  a  fost 
arestat  şi  condamnat  de  Tribunalul  Militar  Bucureşti  (sentinţa  1546/1947)  la  12  ani 
şi  şase  luni  temniţă  grea  şi  trei  ani  degradare  civică,  acuzat  de  „complot  pentru 
distrugerea  unităţii  statului”,  închis  între  1  aprilie  1947  -  1  noiembrie  1959,  când  a 
fost  dus  într-o  colonie  de  muncă  şi  eliberat  abia  la  8  mai  1964,  după  17  ani  de 
închisoare.  A  fost  închis  la  Suceava,  Jilava,  Piteşti,  Văcăreşti  şi  Aiud.  După  eliberare, 
episcopul  Teofil  al  Clujului  îl  va  hirotoni  pentru  această  eparhie  ca  preot  la  Hodiş, 
protop.  Huedin,  iulie  1964.  Logodnica  l-a  aşteptat  până  după  eliberare  şi  chiar 
atunci  s-au  putut  căsători.  Şi-a  încheiat  studiile  la  Institutul  Teologic  din  Sibiu,  având 
note  excepţionale  la  toate  materiile.  A  decedat  ulterior  la  Comăneşti,  Bacău. 

34.  Chitul  lacob,  protopop  de  Năsăud,  arestat  la  16  august  1952.  Fost  unit, 
a  fost  angajat  de  episcopul  Teofil  după  eliberare;  pensionat  în  martie  1964. 

35.  Clacoi  Ioan  de  la  Răscruci,  protop.  Gherla,  arestat  în  15/16  august  1951 . 

36.  Ciceu  Gavril  de  la  Suciu  de  Sus,  protopopiatul  Târgu  Lăpuş,  Mara¬ 
mureş,  condamnat  în  1954  la  4  ani  închisoare  corecţională  pentru  „uneltire  împo¬ 
triva  statului”. 

37.  Codrea  Nuţiu  de  la  Dragomireşti,  protop.  Vişeu,  arestat  la  16  august 
1952.  După  eliberare,  încadrat  în  Baia  Borşa,  Vişeu,  apoi  din  iulie  1 960  la  parohia 
Borşa  V. 


31 AAC,  111-70-947;  Manea,  op.  cit.,  p.  68. 

33  AAC,  111-70-947  ;  6/1960,  voi.  1;  6/1963,  voi.  2;  6/1965,  voi.  1. 
33  AAC,  6/1964,  voi.  2  ;  Manea,  op.  cit.,  p.  68. 

14 AAC,  111-70-947;  6/1964,  voi.  1. 

35  Ibidem. 

34 Manea,  op.  cit.,  p.  74. 

31  AAC,  111-70-947  ;  6/1960,  voi.  1. 

38.  Constantinescu  Ioan.  Născut  în  1915  la  Mihălăşeni,  Botoşani,  din 
părinţii  Gheorghe,  preot,  şi  Anastasia,  casnică.  Termină  Seminarul  Teologic  la 
Iaşi  (1937)  şi  Facultatea  din  Cernăuţi,  unde  va  deveni  simpatizant  şi  membru  al 
Mişcării  Legionare.  A  fost  hirotonit  preot  la  2  august  1 942  de  Episcopul  Armatei 
Partenie  Ciopron,  pe  seama  parohiei  Stângăceni-Bălţi.  După  1 944  a  fost  paroh  la 
Voineasa  (Râmnicu  Vâlcea),  Săcel  (Maramureş).  La  15  mai  1948  a  fost  arestat 

A 

şi  internat  într-un  lagăr  pentru  5  ani.  In  1953  este  numit  preot  în  Vişeul  de  Sus, 
Maramureş.  în  1955  era  la  Şieu,  având  o  frumoasă  activitate  pastorală,  reuşind 
să  aducă  în  sânul  Bisericii  o  bună  parte  din  sectari  şi  să  determine  Comisia 
Monumentelor  Istorice  să  înceapă  lucrările  de  reparaţii  la  biserica  de  lemn, 
monument  istoric  datând  din  1634. 

Pentru  „activitate  contrară  intereselor  statului  şi  socializării  agriculturii”,  la 
17  ianuarie  1959  a  fost  arestat  din  nou,  judecat  şi  condamnat  la  20  de  ani  muncă 
silnică.  Tot  atunci  a  fost  condamnat  la  10  ani  degradare  civică  şi  confiscarea 
totală  a  averii  personale,  manifestându-se  în  perioada  1956-1958  „ostil  faţă  de 
regimul  democrat  popular,  calomniind  organele  locale  ale  puterii  de  stat”  şi 
îndemnând  pe  cetăţeni  să  nu  se  înscrie  în  „întovărăşire  agricolă”,  pe  care  le-a 
calomniat  căutând  sub  toate  formele  „să  saboteze  acţiunile  politice  şi  obşteşti  din 
comuna  Rozavlea”.  Şi-a  executat  pedeapsa  la  Aiud,  Capul  Midia,  Ocnele  Mari  şi 
Văcăreşti.  După  eliberarea  din  1964,  va  fi  chemat  de  episcopul  Teofil  al  Clujului 
şi  trimis  la  parohia  vacantă  Buneşti,  prot.  Gherla.  Cu  multă  uşurinţă  şi  cu  toată 
bunăvoinţa  i  se  dă  aprobarea  (pe  1 9  septembrie  1 964  a  solicitat  şi  a  primit-o,  iar 
pe  20  septembrie  a  şi  fost  trimis  în  parohie),  deşi  se  ştia  trecutul  şi  situaţia  de  fost 
deţinut,  prin  aceasta  episcopul  Teofil  dând  dovadă  de  curaj  şi  responsabilitate. 
Departamentul  Cultelor  aprobă  angajarea  din  1  octombrie  1964.  La  Buneşti 
(1964—1970)  a  fost  primit  la  început  cu  multă  rezervă  şi  răceală,  dar  a  reuşit  să- 
şi  atragă  în  scurt  timp  dragostea  şi  bunăvoinţa  enoriaşilor.  Va  fi  transferat  apoi  la 
Buşag,  Maramureş. 

39.  Cosma  Vaier  din  Ileanda,  protop.  Dej,  arestat  în  1952. 

40.  Coţofan  Ioan  din  Cărpiniş,  Maramureş,  arestat  în  1952. 

41.  Cucu  Iuliu,  născut  la  9  aprilie  1904  în  Leşmir,  Sălaj,  paroh  la  Sighet  şi 
arestat  pe  15  august  1952. 

42.  Cupcea  Salvin  de  la  Berbeşti,  protop.  Sighet,  jud.  Maramureş,  arestat  în 
1952.  După  eliberare  a  construit  o  biserică  la  Rozavlea,  Maramureş. 


”  Cartea  de  aur  a  parohiei  Seplacu-Burtepi,  jud.  Cluj;  Manea,  op.  cit.,  p.  82. 
w AAC ,  111-70-947. 

40  Manea,  ap.  cit.,  p.  85. 

41  Ibidem,  p.  87.  '■ 

43  Ibidem.  .  '  '  - 

43.  Cupcca  (Cuptea)  Victor,  născut  la  4  septembrie  1915,  în  Călineşti 
Maramureş,  paroh  la  Fereşti,  protop.  Sighet,  arestat  între  1950-1953. 

44.  Dunca  Vasile  de  la  Ieud,  Maramureş,  arestat  în  16  august  1952. 

45.  Elade  Visarion  de  la  Finciu,  Cluj,  arestat  în  1950  (sau  1949). 

46.  Fărcaş  Aurel,  preot  în  parohiile:  Puini  (protopopiatul  Gherla,  nov.  1932 
feb.  1934),  Lacu  (protop.  Gherla,  feb.  1934  -  oct.  1938),  Nima  (protop.  Gherla, 
oct.  1938  -  dec.  1940),  Silivaşul  de  Câmpie  (protop.  Sărmaş,  dec.  1940  -  nov. 
1941),  Rădăuţi  (Suceava,  nov.  1941  -  apr.  1944),  Sibiu  (apr.  1944  -  feb.  1946)  şi 
Fundătura  (protop.  Gherla,  feb.  1946  -  apr.  1950).  A  fost  arestat  la  27  martie 
1950,  acasă  rămânându-i  soţia  şi  patru  copii,  fără  nici  un  mijloc  de  trai.  Nu  se  ştie 

A 

când  a  fost  eliberat.  In  aprilie  1958  se  pare  că  era  la  Fundătura,  j ud.  Cluj.  De  aici 
va  transferat  la  Sâmpaul,  protop.  Fluedin,  în  1  martie  1963. 

47.  Fernea  Vasile,  (protopopiatul  Cluj?),  arestat  prin  1948. 

48.  Fucu  Emil  din  Botiza,  Maramureş,  arestat  în  16  august  1952. 

49.  Ghiţă  Emil  din  Cărăşeu,  Satu  Mare,  arestat  în  1952. 

50.  Ghiurco  Grigore,  preot  în  Gherla.  Se  născuse  în  8  martie  1 906  la  Domnin, 
Sălaj.  Absolvent  al  Academiei  teologice  din  Cluj.  La  20  iunie  1950  a  fost  arestat  de 
Securitatea  locală  şi  dus  la  Canalul  Dunăre-Marea  Neagră.  Nu  i  s-a  comunicat  motivul 
arestării,  nu  a  fost  judecat,  nici  condamnat.  în  12  dec.  1951  a  fost  eliberat  şi  s-a 
reîntors  ca  preot  la  parohia  Gherla  I.  Protopopul  de  Gherla,  Coriolan  FI.  Podoabă, 
menţionează  că  a  fost  arestat  la  23  iulie  1949  pentru  sabotaj,  învinovăţit  că  nu  a 
semănat  în  toamna  anului  1 948  cantitatea  cerută  de  planul  de  însămânţare. 

51.  Giurgiu  Gheorghe,  născut  la  4  iunie  1908  în  comuna  Lunca,  jud.  Cluj, 
paroh  la  Fărău  şi  Călăraşi,  jud.  Cluj,  arestat  în  1 5/16  august  1952  şi  închis  până  în 
1954. 

52.  Gliga  Aurel,  preot  în  Turda,  arestat  între  1 1  februarie  şi  noiembrie  1 952. 

53.  Gligor  Gheorghe,  născut  în  1903,  paroh  la  Turda  Hotar-Harcana  şi 
secretar  al  protopopiatului  Turda,  a  fost  arestat  în  25  aprilie  1 959  şi  condamnat  la  3 
ani  închisoare  corecţională.  Eliberat  la  25  august  1 959,  în  urma  decretului  de  graţiere 


«Ibidem;  AAC,  11-3-944. 

UAAC,  111-70-947. 

«  Ibidem. 

w  Ibidem;  III-1 70-948;  6/1963,  voi.  I. 
i7AAC,  11-3-944. 

**  Ibidem,  111-70-947. 

Manea,  op.  cit ,  p.  122. 

50 AAC ,  11-3-944;  111-70-947;  A rhivele Parohiei  Gherla /(APG),  Dosar  Corepondenţâ  1970. 

51  AAC,  111-70-947;  Manea,  op.  cit.,  p.  122, 

52  A  A  C,  111-70-947;  Manea,  op.  cit.,  p.  123. 

*AAC,  6/1959,  voi.  1 ;  6/1959,  voi.  2;  6/1960,  voi.  2. 

(alături  de  preotul  Comei  Gog)  de  la  Penitenciarul  Lugoj,  iar  în  1  ianuarie  1960 
numit  paroh  la  Dumbrava,  Turda. 

54.  Goron  Gheorghe,  din  Jac,  protop.  Unguraş,  arestat  în  1948. 

55.  Iepure  Axente,  născut  la  14  octombrie  1906  în  Sălicea  Cluj,  paroh  la 
Cacova-Ierii  şi  Ploscoş,  protop.  Turda,  închis  între  16august  1952-30  ianuarie  1954. 

56.  lliescu,  preot  în  Strâmba,  jud.  Bistriţa-Năsăud,  deţinut  în  Balta  Brăilei. 

57.  loanette  loan  din  Rediu,  protop.  Turda,  jud.  Cluj,  ridicat  la  1 5/16  august 

1952. 

58.  losip  Alexandru  de  la  Ocna  Dejului,  născut  la  20  mai  1919  în  Zalha, 
Dej;  arestat  în  13  martie  1959  şi  condamnat  de  Tribunalul  Popular  Dej,  sentinţa 
14.84/ 1959,  la  14  ani  muncă  silnică  şi  6  ani  degradare  civică  pentru  „înşelăciune 
în  dauna  avutului  obştesc”.  Eliberat  la  1 6  aprilie  1964  şi  reprimit  în  cler  cu  sprijinul 
episcopului  Teofil. 

59.  Irimia  Mircea,  arestat  la  29  mai  1959  şi  condamnat  la  4  ani. 

60.  Irini  Emil,  preot  în  Rebrişoara,  protop.  Năsăud,  arestat  la  12  februarie 
1949,  condamnat  la  3  ani  pentru  „uneltire  contra  ordinii  sociale”  şi  închis  la  Aiud. 

61.  Jagăr  G.  din  judeţul  Cluj,  arestat  în  1948. 

62.  Japan  Vasile  din  Simişna,  prot.  Dej,  arestat  în  1951  (?). 

63.  Lador  Octavian  din  Dej,  arestat  în  1952. 

64.  Mânu  Zaharia,  fost  protopop  al  Dejului,  a  fost  ridicat  în  1952. 

65.  Marcoci  Ioasaf,  ieromonah,  din  Deda,  Bistriţa,  arestat  alături  de  pr. 
Filaret  Gămâlău  şi  condamnat  pentru  ajutorul  dat  luptătorilor  din  munţi. 

66.  Mătasaru  Teofan,  ieromonah,  stareţ  la  Mănăstirea  Rohia  între  1937- 
1940.  Era  deţinut  politic  la  Gherla  în  1947.  La  penitenciarul  Gherla  era  angajat  cu 
carte  de  muncă  preotul  Iulian  Pop,  din  octombrie  1947,  pentru  nevoile  spirituale  ale 
deţinuţilor.  Acesta,  într-o  adresă  către  Episcopie,  aminteşte  de  „cererea  unora  dintre 
fraţi  bătuţi  de  soartă  să  stea  între  zidurile  acestei  instituţii  [temniţe]  de  8  luni  de  zile”. 
La  15  dec.  1947,  ieromonahul  Teofan  a  cerut,  din  închisoare,  episcopului  Nicolae 

54  Ibidem,  II  -3  -944. 

55lbidem,  111-70-947;  Manea,  op.  cit.,  p.  130. 

1 1  54 Manea,  op.  cit.,  p.  131. 

Colan  să-î  aprobe  trimiterea  a  două-trei  kg  lumânări  pentru  sărbători  şi  doi  litri  de 
vin  pentru  Sf.  Liturghie,  precum  şi  un  calendar  1948.  Rezultă  că,  deşi  deţinut, 
putea  săvârşi  încă  în  penitenciar  Sf.  Liturghie;  tot  el  a  mai  arătat  că  erau  încă  5 
preoţi  închişi  aici. 

67.  Mereu  loan,  născut  în  1903  la  Săcuieni,  protop.  Huedin  (fost  unit), 
arestat  la  2  aprilie  1 949  şi  condamnat  la  1 0  ani  închisoare  pentru  „omisie  de  denunţ”. 
După  eliberare  (a  executat  întreaga  pedeapsă),  va  fi  trimis  la  Răchitoasa,  protop. 
Feteşti,  jud.  Ialomiţa,  cu  domiciliu  obligatoriu  de  4  ani.  Va  fi  oprit  (prin  presiuni 
politice  asupra  Episcopiei)  de  la  slujirea  celor  sfinte  între  5  aprilie  1 949  -  9  octombrie 
1961,  iar  la  3 1  iulie  1962,  reîntors  în  satul  natal,  va  cere  să  i  se  ridice  pedeapsa.  Cu 
ajutorul  episcopului  Teofil,  va  fi  reprimit  în  cler  la  29  septembrie  1962. 

68.  Meseşan  Aurel,  născut  la  31  martie  1908  în  Hădăreni,  Mureş,  paroh  la 
Cicău,  Alba  şi  în  Rădeni,  condamnat  de  Tribunalul  Militar  Cluj  în  1 949  (sentinţa  962) 
la  trei  ani  închisoare  pentru  „uneltire”.  După  eliberare  a  slujit  în  parohia  Podeni,  Cluj. 

69.  Un  preot  cu  acelaşi  nume,  Meseşan  Aurel,  din  Bădeni,  protop.  Turda 
(ar  fi  slujit  şi  la  Iacobeni,  acelaşi  protopopiat),  este  menţionat  ca  arestat  în  1949  şi 
condamnat  la  doi  ani  şi  două  luni . 

70.  Miclăuş  Ştefan,  născut  în  7  aprilie  1906  la  Sălicea,  Cluj,  a  fost  preot  la 
Petreşti,  lângă  oraşul  Gherla,  de  unde  este  arestat  la  1 5  octombrie  1958  şi  condamnat 
de  Tribunalul  Militar  Cluj  prin  sentinţa  2 1/1959  la  1 0  ani  temniţă  grea  pentru  „activitate 
intensă  contra  clasei  muncitoare  şi  a  mişcării  revoluţionare”.  în  fapt,  pentru  agitaţie 
contra  reformei  agrare  în  1944-1945  şi  a  cotelor.  Eliberat  la  28  iulie  1964,  va  fi 
primit  la  Ţop,  protop.  Gherla,  cu  sprijinul  episcopului  Teofil  (1  ianuarie  1965). 

71.  Micu  Gheorghe  din  Racăş,  protop.  Unguraş,  arestat  în  1948. 

72.  Micu  Leontin  din  Ceha!,  Satu  Mare,  arestat  (dispărut)  în  16  august  1952. 

73.  Mihalca  loan,  fost  preot  unit,  de  la  Rebrişoara,  Năsăud,  arestat  la  12 
februarie  1949  şi  condamnat  la  doi  ani  pentru  „uneltire  contra  ordinii  sociale”;  a 
fost  închis  la  Aiud.  După  eliberare,  a  fost  primit  în  slujirea  de  preot  abia  mai  târziu, 
în  timpul  episcopului  Teofil.  In  1963  îl  găsim  încă  la  Gersa,  Năsăud,  în  relaţii  foarte 
bune  cu  Episcopia  Clujului  şi  integrat  firesc  în  pastoraţie. 

74.  Mititeanu  Ion,  de  la  Groşi,  protop.  Dej  arestat  în  1948,  fost  unit. 


"Ibidem,  6/1962,  voi.  2. 

61  Ibidem,  111-70-947. 

69  Ibidem. 

70lbidem,  6/1964,  voi.  3. 

75.  Mocan  Vasile,  din  Japa,  Someş,  arestat  în  dec.  1948. 

76.  Moise  Victor  de  la  parohia  Vama  (Satu  Mare?),  anchetat  30  de  zile  de 
Securitate. 

77.  Munteanu  Gheorghe  de  la  Poiana  Blenchii,  protop.  Dej,  arestat  la  11 
iunie  1959,  condamnat  de  Tribunalul  Militar  Cluj  (sentinţa  510/1959)  la  şase  ani 
închisoare  corecţională,  patru  ani  interdicţie  corecţională  şi  confiscarea  totală  a 
averii  pentru  uneltire  contra  ordinii  sociale;  la  3 1  iulie  1964,  eliberat  şi  la  1  septembrie, 
reintegrat  la  aceeaşi  parohie,  cu  sprijinul  direct  ai  episcopului  Teofil. 

78.  Munteanu  Ion  din  Ardusat,  Maramureş,  arestat  la  16  august  1952  şi 
condamnat  la  1  an  închisoare  pentru  „uneltire”;  închis  la  Satu  Mare. 

79.  Munteanu  luliu  din  Băişoara,  protop.  Turda,  arestat  la  27  august  1950. 

80.  Mureşan  Gheorghe.  Născut  la  4  februarie  1915  în  comuna 
Popteleac-Sălaj.  A  fost  preot  catehet  la  şcolile  primare  din  Cluj  (septembrie 
1938  -  septembrie  1939)  şi  preot  paroh  la  Faineni  (1939-1940),  Feiurdeni  (1940- 

1948) ,  Cluj  V  (Schimbarea  la  Faţă)şi  Cluj  I  (15  decembrie  1948  -  28  mai 

1949) .  A  fost  judecat  de  Tribunalul  Militar  Cluj  şi  condamnat  în  1950  la  12  ani 
închisoare,  10  ani  degradare  civică  şi  confiscarea  averii  personale  pentru 
„uneltire  împotriva  ordinii  sociale”  (sentinţa  33/27  ianuarie  1950)  şi  participare 
la  „organizaţia  subversivă  Partizanii  Regelui  Mihai  -  Armata  subversivă”.  A 
fost  închis  la  Aiud,  Gherla,  Baia  Sprie,  Periprava,  Viişoara-Ialomiţa  între  28 
mai  1 949  -  24  mai  1 96 1 ,  şi  4  ani  de  domiciliu  obligatoriu,  din  1 96 1  până  în  20 
iulie  1964,  când  este  eliberat.  Cu  sprijinul  episcopului  Teofil  va  fi  numit  la  Cluj- 
Borhanci,  (cu  filia  Gheorgheni)  din  1  septembrie  1964,  alături  de  preoţii  foşti 
deţinuţi  politic:  Gheorghe  Munteanu  (la  Poiana  Blenchii,  protop.  Dej),  Gheorghe 
V.  Amancei  (la  Mogoş-Micleşti,  protop.  Câmpeni),  Diodor  Todea  (la  Coruş, 
protop.  Cluj),  Toma  Gherasimescu  (la  Agriş,  protop.  Turda)  şi  Vasile  Părţilă  (la 
Ciuleni,  protop.  Huedin). 

81.  Mureşan  Vasile,  născut  la  31  martie  1908,  preot  în  Terebeşti,  Satu 
Mare;  arestat  în  1950  şi  condamnat  de  Tribunalul  Militar  Cluj  (sentinţa  419)  la  8 
luni  închisoare  pentru  „favorizarea  infractorului”,  iar  în  1 956  de  Tribunalul  Militar 
Oradea  la  8  ani  detenţie  pentru  uneltire. 


75  Ibidem,  111-70-947. 

82.  Nanu  Cleopa,  ieromonah,  născut  în  1928  la  Buceşti,  Galaţi,  fost  stareţ 
la  Mănăstirea  Nicula,  apoi  la  Cheia,  Prahova..  Absolvent  al  Seminarului  de  la  Neamţ. 
Pe  când  era  student  la  Sibiu  în  anul  I  (Teologie)  şi  monah  la  Mănăstirea  Dălhăuţi, 
Focşani,  este  arestat  la  29  aprilie  1 960  şi  condamnat  de  Tribunalul  Militar  Constanţa 
pentru  „uneltire  împotriva  ordinii  sociale”  la  5  ani  închisoare,  4  ani  închisoare 
corecţională  şi  confiscarea  totală  a  averii  personale.  A  trecut  pe  la  Galaţi,  Jilava, 
Luciu  -  Giurgeni  (colonia  Strâmba).  Eliberat  la  1  august  1 964,  va  fi  numit  paroh  la 
Poiana  Horea,  protop.  Huedin  (cu  fîlitle  Giurcuţa  de  Sus  şi  Dealul  Boţii),  în  1 

A 

octombrie  1 964.  Şi-a  reluat  studiile  la  Institutul  Teologic  din  Sibiu.  In  1 969  a  devenit 
stareţ  la  Mănăstirea  Nicula,  fiind  hirotesit  arhimandrit,  până  în  anul  1991 . 

83,  Nechita  Gavril,  de  la  Muncel,  protop.  Dej,  arestat  la  28  martie  1953. 
Eliberat,  va  deceda  la  21  noiembrie  1959. 


84.  Nica  Alexandru,  născut  în  Tecuci,  Galaţi,  paroh  la  Văşad  (sau  Băiţa, 
după  altă  sursă),  protop.  Mărghita,  Oradea.  Arestat  în  3  noiembrie  1 959,  condamnat 
de  Tribunalul  Militar  Cluj,  sentinţa  193/1961  la  8  ani  temniţă  grea,  5  ani  degradare 
civică  şi  confiscarea  averii,  pentru  „uneltire  contra  ordinii  sociale”  şi  închis  la  Brăila 
şi  Galaţi.  Eliberat  la  16  aprilie  1964,  va  fi  numit  cu  sprijinul  episcopului  Teofil  în 
parohia  Iacobeni  din  Huedin,  septembrie  1964. 

85.  Nicoară  Aurel  de  la  Călăţele,  protop.  Huedin,  arestat  la  25  iulie  1952. 

86.  Orăşan  Vicenţiu,  paroh  în  Viişoara,  Cluj;  arestat  de  Securitatea  Turda, 
închis  la  Gherla,  bătrân  şi  bolnav  (80  de  ani),  a  fost  apoi  eliberat  şi  a  murit  acasă. 

87.  Papiu  Alexandru  din  Livada,  protop.  Gherla,  arestat  în  august  1949. 

88.  Păltineanu  Dumitru  din  Nadăş,  protop.  Huedin,  ridicat  în  august  1952. 

89.  Părţilă  Vasile,  născut  la  1 1  mai  1912  în  Poşaga,  Alba,  preot  în  Ciuleni, 
protop.  Huedin,  de  unde  este  arestat  la  16  februarie  1 958  şi  condamnat  de  Tribunalul 
Militar  Cluj,  sentinţa  902/1958,  la  9  ani  închisoare  (iniţial  sau  după  altă  sursă,  la  25 
ani  muncă  silnică)  pentru  uneltire.  Eliberat  în  1964  (30  iulie),  va  fi  numit,  cu  sprijinul 
episcopului  Teofil,  la  aceeaşi  parohie  unde  „credincioşii  acesteia  s-au  bucurat  că 
fostul  lor  preot  se  reîntoarce  în  mijlocul  lor  şi  şi-au  luat  obligaţia  să-i  completeze 
salariul”,  scria  episcopul  Teofil  lui  Dumitru  Dogaru,  secretarul  general  al 
Departamentului  Cultelor.  Este  pensionat  în  1972. 


92AAC ,  6/1964,  voi.  2;  Manea,  op.  cit.,  p.  175  ;  Mărturisitori p.  54. 

90.  Perhai(ţ)a  Alexandru  (t),  de  la  Dumbrava,  Maramureş,  unul  dintre 
preoţii  morţi  în  închisoare,  după  mărturia  P.S.  Iustinian  Chira  al  Maramureşului  în 
cuvântul  introductiv  al  volumului  „Grai  şi  suflet  românesc”  de  Pr.  Florea  Mureşan. 

91.  Petruş  Nifon,  ieromonah,  născut  la  25  martie  1927  în  comuna  Valea 
Hranei,  Sălaj,  este  hirotonit  ierodiacon  la  Mănăstirea  Rohia  ( 1 5  august  1 947),  preot 
şi  duhovnic  (24  februarie  1 949).  Paroh  în  Boiereni,  Maramureş,  de  unde  este  arestat 
în  1 953  pentru  că  a  ajutat  doi  fugari:  pe  preotul  unit  Atanasie  Oniga  şi  pe  studentul 
Mitrea  Dobre  -  i-a  spovedit,  împărtăşit  şi  ajutat  cu  medicamente  şi  alimente.  Ridicat 
de  la  mănăstire  într-o  noapte  de  securişti,  dus  la  Baia  Mare  şi  bătut  bestial,  călcat 
în  picioare,  lovit  cu  cizmele,  bătut  la  tălpi  până  îşi  pierdea  cunoştinţa.  Ancheta  a 
durat  6  luni,  apoi  a  fost  mutat  la  Satu  Mare,  Oradea  şi  condamnat  la  7  ani  închisoare 
(se  încercase  condamnarea  sa  la  moarte  pentru  legături  cu  legionarii  şi  cu  partizanii), 
ulterior  2  ani  domiciliu  obligatoriu.  După  ce  a  lucrat  doi  ani  în  mină  la  Baia  Sprie  şi 

A 

în  urma  grevei  deţinuţilor,  va  fi  mutat  la  Aiud  şi  Gherla,  unde  a  rămas  patru  ani.  In 
Săptămâna  Patimilor,  spovedea  pe  ascuns  câteva  sute  de  deţinuţi,  oficia  Sfânta 
Liturghie  pe  antimisul  primit  de  la  părintele  Ioan  lovan. 

La  17  ianuarie  1960  a  fost  eliberat,  dar  i  s-a  impus  domiciliu  obligatoriu  în 
satul  Fundata,  lângă  Slobozia,  un  sat  de  colonişti,  iar  apoi  transferat  în  satul  Misleanu, 
jud.  Ialomiţa,  unde  se  află  şi  astăzi  (2005),  păstorind  şi  credincioşii  din  Fundata. 

92.  Pilea  Traian,  din  Satu  Mare,  arestat  în  1953,  condamnat  la  3  ani  închisoare 
pentru  uneltire  împotriva  ordinii  sociale;  eliberat  la  7  decembrie  în  acelaşi  an.  Ulterior 
a  fost  preot  în  aceeaşi  localitate. 

93.  Pintea  Emil,  din  Balta,  Cluj,  arestat  în  1947. 

94.  Poleacu  Ion,  din  Apateu,  Satu  Mare,  condamnat  la  6  ani  închisoare. 

95.  Pop  Andrei,  din  Călineşti-Oaş,  Satu  Mare,  arestat  şi  dispărut  la  19 
august  1952. 

96.  Pop  Damian,  născut  la  13  aprilie  1913  laZalha,  Cluj.  în  1958,  se  afla  în 
Mărişelu,  protop.  Bistriţa;  transferat  la  1  octombrie  1958  în  Ileanda,  protop.  Dej, 
cedincioşii  primindu-1  cu  drag.  Era  un  preot  apreciat  duhovniceşte.  în  25  sau  26 
ianuarie  1959,  a  fost  arestat  de  Securitate  şi  condamnat  la  7  ani  închisoare  de 
Tribunalul  Militar  Cluj.  Eliberat  în  1964,  reîncadrat  în  cler  abia  în  1967  pentru 
parohia  Remeţi  pe  Someş,  Maramureş. 

97.  Pop  Laurenţiu,  din  filia  Moldoveneşti,  sat  Comeşti,  protop.  Turda, 
condamnat  în  1950  la  1  an  şi  6  luni  închisoare. 

98.  Pop  Simion,  din  Năsăud,  arestat  în  1948. 

99.  Pop  Victor,  preot  secretar  la  Şcoala  Pedagogică  de  băieţi.  Gherla,  arestat 
în  1948. 

100.  Popescu  C.  Dumitru,  născut  la  24  mai  1919,  în  comuna  Şipotu,  Gorj, 
paroh  la  Slătioara,  Maramureş,  transferat  apoi  în  jud.  Dolj,  a  fost  închis  între  1 948- 
1955. 

101.  Popescu  Grigore  M.,  de  la  Gherţa  Mare,  Satu  Mare,  condamnat  de 
Tribunalul  Militar  Constanţa  la  10  ani  închisoare  şi  5  ani  de  interdicţie  corecţionalâ 
pentru  uneltire. 

102.  Purdea  Gheorghe  de  la  Agriş-Iara,  Cluj,  condamnat  în  1950  la  3  ani 
închisoare. 

103.  Purdea  Gheorghe,  de  la  Comeşti,  Cluj,  condamnat  în  1952,  închis  la 
Peninsula. 

104.  Puţ  Filaret,  ieromonah,  născut  în  20  mai  1922  în  satul  Plopiş,  lângă  Tg. 
Lăpuş,  a  fost  hirotonit  diacon  la  21  noiembrie  1942  şi  ieromonah  în  22  ianuarie 
1945,  în  mănăstirea  Rohia.  Vieţuitor  la  Mănăstirea  Topliţa,  între  1946-1948,  paroh 
lalnăuşi  Lăschia,  protop.  Tg.  Lăpuş,  până  în  anul  1959,  când  a  fost  arestat,  judecat 
şi  condamnat  în  justiţie  printr-un  proces  de  înscenare  pentru  „inversiune  sexuală”. 
Făcând  recurs  şi  dovedind  falsitatea  acuzaţiilor,  după  şase  luni  a  fost  eliberat  (cum 
arată  însuşi  episcopul  Teofil  în  cererea  adresată  Departamentului  Cultelor  de  a  fi 
reîncadrat  ca  preot,  cerere  semnată  la  30  martie  1 962).  Abia  la  1  septembrie  1 962 
va  fi  recunoscut  şi  instalat  în  parohia  Ciceu-Poieni,  protop.  Dej  (Depart.  Cult.,  nr. 
1981/27  august  1962). 

105.  Radu  Ion,  de  la  Sucutard,  protop.  Gherla,  arestat  în  1948. 

106.  Ramba  Gheorghe.  Născut  la  22  decembrie  1923  în  Voivodenii  Mici, 
jud.  Braşov.  Dat  în  urmărire  din  1948,  a  fost  prins  de  Securitate  în  anul  195 1 ,  pe 
când  era  student  la  medicină  veterinară  în  Bucureşti.  A  stat  în  închisoare  până  în 
anul  1955.  Licenţiat  al  Institutului  teologic  din  Sibiu,  promoţia  1961  (cu  o  teză  de 


^  A  AC,  m-70-947. 

91  Ibidem,  II- 3 -944. 

99  Ibidem. 

'“Manea,  op.  cit.,  p.  204. 

1111  Ibidem,  p.  206;  Mărturisitori...,  p.  62. 
111-70-947. 

105  Manea,  op.  cit.,  p.  216. 

mAAC,  6/1959,  vol.2;  6/1960,  voi.  1;  6/1962. 

'“■Ibidem,  1 1-3-944. 

licenţă  având  ca  subiect:  Căsătoria  religioasă  şi  căsătoria  civilă,  o  traducere 

după  I.  Laisney).  Hirotonit  preot  la  27  octombrie  1959  pentru  parohia  Bogata  de 

* 

Sus,  în  episcopia  Clujului.  In  recomandarea  duhovnicului  Institutului  sibian,  se 
specificau  următoarele:  „o  comportare  ireproşabilă,  dând  dovadă  de  seriozitate, 
evlavie,  neprihănire  şi  corectitudine,  îndeplinind  toate  condiţiile  ce  se  cer  unui  viitor 
preot”  (Moise  Popovici,  duhovnic,  Sibiu,  16  oct.  1959).  La  1  mai  1973  a  fost  transferat 
la  parohia  Turda  Fabrici,  protop.  Turda,  iar  la  1  oct.  1978,  la  Turda  Nouă. 

107.  Răşcanu  Ştefan,  născut  la  2  iunie  1907  în  Aşchileul  Mic,  Cluj,  fost  unit, 
condamnat  în  1952  de  Tribunalul  Militar  Cluj  la  5  ani  închisoare  pentru  uneltire 
împotriva  ordinii  sociale. 

108.  Relea  Gavril,  născut  în  Rusu  Bârgăului,  jud.  Bistriţa-Năsăud,  la  4  iulie 
191 0.  A  urmat  studii  superioare  de  Teologie  la  Academia  teologică  ortodoxă  din  Cluj, 
încheiate  la  Cernăuţi.  Paroh  în  Prundu  Bârgăului  şi  protopop  de  Bistriţa,  arestat  la  6 
octombrie  1958,  condamnat  la  10  ani  sub  acuzaţia  de  „crimă  de  uneltire  împotriva 
ordinii  sociale”.  A  fost  închis  la  Gherla,  Periprava  şi  Grindu  şi  eliberat  în  1 963.  Astăzi 
(2004)  trăieşte  şi  slujeşte  încă  la  Cluj -Napoca. 

„Era  ajunul  Anului  Nou,  în  1958,  la  Gherla,  mărturiseşte  părintele.  Erau  mai 
mulţi  deţinuţi  din  Moldova.  «Părinte,  a  zis  unul,  e  ajun  de  Anul  Nou.  Să  facem  şi  noi 
rugăciune».  Atunci,  pe  patul  de  jos,  spre  geam,  ghemuiţi  ca  să  ne  ascundem,  am 
făcut  în  taină  Paraclisul  Maicii  Domnului,  pe  care  îl  ştiam  pe  dinafară.  în  timpul 
acesta,  eram  supravegheaţi.  Caraliul  ne  controla  tot  timpul  prin  vizetă.  A  doua  zi 
dimineaţă,  la  ora  nouă,  am  fost  chemat  afară  din  celulă  şi  dus  în  biroul  comandantului 
Istrat.  A  postat  la  uşă  un  plutonier  major,  mare  cât  uşa,  şi  mi-a  spus:  <<Ce,  mă,  tu  ai 
venit  aici  ca  să  faci  slujbă  în  închisoare?  Tu  crezi  că  vei  mai  fi  preot  vreodată? 
Apleacă-te>>  şi  i-a  comandat  plutonierului  să-mi  aplice  25  de  lovituri  pe  care  le-am 
primit.  Cum  au  fost. . .  vă  puteţi  închipui”. 

După  eliberare  nu  i  s-a  dat  voie  să  ocupe  parohia  sa  -  Prundu  Bârgăului  - 
deşi  a  fost  reabilitat  şi  numit  la  Recea  Cristur,  Răscruci,  Iclod,  de  unde  s-a  pensionat 
(1977),  apoi  îmbisericit  la  Catedrala  Cluj  ca  slujitor  şi  duhovnic.  în  1977  a  fost 
hirotesit  protopop  stavrofor,  de  episcopul  Teofil.  A  avut  o  ţinută  de  preot  adevărat 
(tot  timpul  a  purtat  uniforma  preoţească),  ceea  ce  face  foarte  mult;  a  fost  un  exemplu 
pentru  credincioşii  lui,  având  o  preoteasă  adevărată,  Valeria  (n.  1907, 1 24  februarie 
2004),  făcea  toate  slujbele  cum  prevedea  tipicul;  spunea  adesea:  „Un  preot  are 
nevoie  de  multă  răbdare,  să  fii  foarte  calm,  să  încerci  să  ajuţi  şi  să  mângâi  cât  mai 
mult  posibil”.  La  fiecare  ocazie,  a  predicat  şi  a  scris  câteva  articole  care  s-au 
prăpădit  la  arestarea  sa. 


107  Manea,  op.  cit.,  p.  220. 

.  i  I  ""Ibidem;  revista  Renaşterea,  nr.  1/2003,  p.  2;  3/2004,  p.  1 1. 

109.  Roman  D.  loan,  născut  la  7  iulie  1912  în  comuna  Dumitriţa,  Bistriţa— 
Năsăud.  După  ce  a  slujit  ca  paroh  la  Drăgăşani,  Vâlcea,  a  fost  condamnat  în  1950 
la  doi  ani  închisoare  pentru  instigare  publică  de  Tribunalul  Militar  Craiova  (sentinţa 
294/9.01.1950).  Va  fi  reîncadrat  ulterior  în  parohia  Năsăud  II.  După  altă  sursă,  un 
preot  cu  acelaşi  nume  (Roman  loan)  este  arestat  în  1 948. 

110.  Roşea  loan,  preot  în  Călata,  protop.  Huedin,  arestat  în  august  1952  şi 
închis  alături  de  pr.  Traian  Sava. 

111.  Roşu  Ştefan,  născut  la  28  iunie  1916  în  satul  Cacova  Ierii,  comuna 
lara,  jud.  Cluj,  a  urmat  şcoala  primară  în  Iara  (1923-1928),  Liceul  “Regele 
Ferdinand”(azi  “Mihai  Viteazul”)  din  Turda,  Facultatea  de  Teologie  la  Bucureşti 
(primul  an  1936-1937)  şi  Academia  teologică  din  Cluj,  promoţia  1940,  cu 
calificativul  " Magnet  cum  laude  ",  fiind  şi  bibliotecarul  Academiei.  In  anul  1941  s- 

A 

a  căsătorit  cu  tânăra  Otilia  Craiu,  tot  în  Cacova  Ierii.  In  acelaşi  an  la  6  iulie  a  fost 
hirotonit  preot  de  către  mitropolitul  Nicolae  Bălan  al  Ardealului  pentru  satul  natal, 
cu  filiile  Maşca  şi  Valea  Vadului,  iar  din  1 956  s-au  adăugat  parohia  Muntele  Băişorii 
cu  filia  Muntele  Filii.  Acolo  a  păstorit  27  de  ani,  până  în  1968.  A  mai  administrat 
parohiile  Iara,  Ocolişel,  Lungeşti,  Surduc  şi  Făgetul  Ierii. 

In  acest  timp  erau  foarte  puţini  preoţi  şi  multe  parohii  şi  filii  vacante.  Nu  era 
voie  să  se  facă  reparaţii  la  biserici.  Circula  zvonul  că  bisericile  vor  fi  transformate 
în  magazii  de  cereale.  Preoţii  erau  dispreţuiţi,  consideraţi  ca  cei  mai  mari  duşmani 
ai  poporului,  exploatatori,  chiaburi.  Fiind  incomod  pentru  noul  regim,  a  fost  arestat 
în  noaptea  de  14-15  august  1952  sub  privirile  îngrozite  ale  soţiei  şi  ale  celor  trei 
copii:  Felicia,  Ovidiu  şi  Elvira. 

La  Cluj  i  s-a  întocmit  dosarul  de  condamnare  la  5  ani  închisoare,  pentru  faptul 
că  ar  fi  îndemnat  credincioşii  să  nu  se  înscrie  în  colectiv  (de  fapt,  el  s-a  înscris,  dar 
n-a  mers  la  lucru),  şi  pentru  că  a  fost  membru  în  comitetul  judeţean  Turda  al  PNŢ. 

A  _ 

închis  fără  să  fie  judecat,  a  îndurat  multe  suferinţe  în  închisorile  din  Gherla,  Canalul 
Dunăre-Marea  Neagră,  coloniile  Galeş  şi  Peninsula,  şi  Văcăreşti.  La  14  septembrie 
1 953,  a  fost  eliberat  şi  s-a  întors  în  familie  şi  parohie,  unde  credincioşii  din  preţuire 
pentru  dânsul,  n-au  acceptat  un  alt  preot. 

în  1968,  s-a  transferat  prin  concurs  la  parohia  Mihai  Viteazu,  cu  filia  Bădeni, 
jud.  Cluj.  A  fost  şi  secretar  al  protopopiatului  Turda  (1968-1972).  A  fost  pensionat 
în  1  septembrie  1991  şi  s-a  stabilit  la  Turda,  dar  solicitat  mereu  de  toţi  preoţii  din  jur 
la  înmormântări.  Taina  Sfântului  Maslu  şi  supliniri  în  alte  parohii. 

Pentru  zelul  său  pastoral  -  misionar,  a  primit  următoarele  distincţii:  brâu  roşu 
(24  septembrie  1960),  iconom  stavrofor  (7  noiembrie  1983),  Crucea  patriarhală 


109  AAC,  111-70-947;  Manea,  op.  cir.,  p.  221. 
1,0  A  AC,  111-70-947;  Manea.  op.  cit.,  p.  222. 

(15  martie  1998).  Astăzi  trăieşte  la  Turda,  aşteptând  răsplata  binemeritată  a 
ostenelilor  sale. 

112.  Sabău  Mihai  din  Satu  Mare,  a  fost  deţinut  politic,  dar  nu  ştim  în  ce 
perioadă. 

113.  Sava  Traian,  născut  în  16  mai  1893  la  Bedeciu,  comuna  Dretea  (în 
prezent  Mănăstireni),  Cluj,  a  slujit  35  de  ani  în  satul  natal,  a  avut  6  copii.  Deşi  nu  a 
făcut  politică,  a  fost  acuzat  de  simpatizare  cu  ideile  politice  ale  lui  Octavian  Goga 
(s-a  descoperit  o  fotografie  în  care  era  alături  de  Goga),  arestat  în  iulie  1952  şi 
eliberat  în  1953.  A  trecut  la  cele  veşnice  la  1  ianuarie  1955. 

114.  Savu  Gheorghe,  de  la  Preluca  Nouă,  protop.  Lăpuş,  arestat  la  15 
februarie  1952  şi  condamnat  la  un  an  şi  jumătate  închisoare  corecţională  pentru 
favorizare  de  infractori;  sentinţa  523/1953  a  Tribunalului  Militar  Cluj. 

115.  Simu  Septimiu,  de  laCeanu  Mic,  Cluj,  închis  la  Peninsula  într-un  grup 
de  90  de  preoţi. 

116.  Sinu  Vasile,  din  protop.  Turda,  fost  unit,  hirotonit  preot  la  10  februarie 
1929  de  mitropolitul  Vasile  Suciu  de  la  Blaj,  arestat  la  15/16  august  1952.  Preot 
cult,  a  tradus  din  Jambor  Lâszlo  („Adevăruri  eterne”),  Karl  May  („Pe  cursul  râului 
de  la  Plata”)  ş.a.  După  eliberare,  va  fi  paroh  în  Ceanul  Mic,  Turda. 

117.  Socaciu  Ioan,  preot  în  judeţul  Bistriţa-Năsăud,  a  fost  arestat  în  perioada 
1958-1964.  în  1964  se  afla  la  Bistriţa. 

118.  Spânu  loan,  născut  în  1881  la  Coşna,  lângă  Vatra  Domei,  Suceava. 
Hirotonit  preot  în  1 9 1 1 .  A  slujit  în  localitatea  natală  până  în  1 947,  când  s-a  pensionat; 

A 

transferat  la  Şieu-Sfântu,  protop.  Beclean,  la  3  martie  1947.  In  1952  ( 1  septembrie) 
a  fost  arestat  şi  condamnat  de  Tribunalul  Militar  Bucureşti  pentru  „omisiune  de 
denunţ”  şi  eliberat  trei  ani  mai  târziu.  (Deşi  nu  a  fost  în  Episcopia  Clujului  la  data 
arestării,  apare  în  dosarele  acesteia). 

119.  Spinciu  Alexandru,  născut  la  Ocnele  Mari,  Vâlcea,  la  28  noiembrie 

A 

1924.  A  absolvit  Seminarul  teologic  „Sf.  Gheorghe”  din  Roman,  promoţia  1 945.  In 
toamna  anului  1948  a  fost  arestat  şi  condamnat  de  Tribunalul  din  Craiova  pentru 
„motivul  de  favorizare  de  infractor,  fiind  pedepsit  4  luni  pentru  această  vină”  -  vina 
că  nu  şi-a  denunţat  prietenul  din  copilărie  care  a  venit  la  el,  a  mâncat..  El  i-a  dat 
bani  prietenului,  iar  acesta  i-a  spus  că  are  necazuri  cu  miliţia.  în  primăvara  anului 

I, 3  Manea,  op.  cit.,  p.  226. 

mAAC,  111-70-947;  Manea.  op.  cit.,  p.  227. 

1949  a  fost  eliberat.  Licenţiat  al  Institutului  teologic  din  Sibiu,  promoţia  1957.  In 
acelaşi  an  a  fost  hirotonit  preot  şi  numit  paroh  la  Teocul  de  Jos,  protop.  Gherla.  A 
fost  transferat  la  Fizeşul  Gherlii  (cu  filia  Târgşor),  în  1  februarie  1963,  iar  la  1 

A 

martie  1973,  la  Turda  Veche.  In  perioada  1971-1990  a  fost  protopop  la  Turda. 

120.  Steru  loan,  de  la  Cicârlău,  Maramureş,  arestat  la  14  februarie  1952. 

121.  Suciu  loan,  de  la  Buza,  protop.  Gherla,  arestat  în  1950. 

122.  Suorăşan  Ciprian,  născut  în  24  mai  1 928  la  Valea  Lungă,  Sălaj.  A  fost 
paroh  la  Geaca,  protop.  Gherla.  Licenţiat  al  Institutului  Teologic  sibian.  Arestat  în 
1949  şi  condamnat  la  5  ani  închisoare  pentru  uneltire  împotriva  ordinii  sociale. 
Astăzi  preot  şi  vicar  la  Episcopia  Maramureşului. 

123.  Şendrea  Alexandru,  de  la  Valea  Ierii,  Cluj,  arestat  în  1 5/16  august  1952. 

124.  Tănase  Coriolan,  paroh  în  Bistriţa,  a  fost  deţinut  la  Peninsula. 

125.  Tătaru  Vasile,  născut  în  1894  la  Cetatea  de  Baltă,  judeţul  Mureş,  a 
fost  închis  de  autorităţile  maghiare  la  Seghedin,  în  timpul  primului  război  mondial.  A 
fost  paroh  în  Bistriţa.  Arestat  de  autorităţile  comuniste  între  15  august  1952  şi  15 
septembrie  1953. 

126.  Tira  Augustin,  născut  în  1 1  octombrie  1 900,  la  Ineu,  Maramureş,  paroh 
la  Maia,  Cluj.  Deţinut  administrativ  între  27  martie  1954-7  octombrie  1955. 

127.  Todea  Absolon,  paroh  la  Turda  (sau  Pietroasa,  după  altă  sursă), 
condamnat  în  1948  la  3  ani  şi  jumătate  de  închisoare  „pentru  sabotaj”. 

128.  Todea  Gheorghe  (f),  de  la  Borcut,  Maramureş,  ucis  în  temniţa  din 
Satu  Mare,  potrivit  mărturiei  P.S.  Iustinian  Chira.  Un  preot  cu  acelaşi  nume,  Todea 
Gheorghe,  de  la  Târgu  Lăpuş,  ar  fi  fost  arestat  la  15  februarie  1952. 

129.  Trifu  Vasile,  din  Săliştea,  Maramureş,  arestat  la  2  mai  1 949  şi  condamnat 
la  doi  ani  închisoare. 

130.  Ţifu  Traian,  paroh  la  Beclean  pe  Someş,  era  deţinut  la  Gherla  în  1948. 

131.  Vale  Vasile,  de  al  Cristolţel,  protop.  Jibou,  Sălaj,  arestat  în  martie  1952 
(deşi  Sălajul  nu  aparţinea  Episcopiei  Clujului,  este  trecut  în  listele  acestei  eparhii). 


120  Ibidem,  p.  237. 

121  AAC,  1 1-3-944. 

132.  Vădeanu  Ioan,  de  la  Rugăşeşti,  protop.  Dej,  condamnat  de  Tribunalul 
Militar  Cluj,  sentinţa  528/1959,  la  trei  ani  închisoare  corecţională  pentru  uneltire; 
pedeapsa  a  executat-o  între  9  septembrie  1959  -  8  septembrie  1962,  fiind  şi  oprit 
de  la  cele  sfinte.  Fiecare  Episcopie  era  obligată,  prin  intermediul  Consistoriului 
Disciplinar  Eparhial,  ca  pentru  faptele  de  orice  fel  împotriva  regimului,  preoţii  să  fie 
sancţionaţi  şi  pe  cale  bisericească.  După  eliberare,  episcopul  Teofil  îl  va  primi  imediat 
în  cler  şi  va  mijloci  la  Departamentul  Cultelor  numirea  la  o  parohie  (Actul  5595/ 
1962,  semnează  episcopul  Teofil,  către  Secretarul  general  al  Departamentului 
Cultelor).  Ca  urmare  a  intervenţiilor,  în  data  de  1  martie  1963,  a  fost  „recunscut” 
ca  paroh  în  Lozna,  protop.  Dej. 

133.  Vălean  Ioan,  născut  la  17  ianuarie  1904,  paroh  la  Lunca,  Bistriţa-Năsăud, 
arestat  în  1 949,  condamnat  la  1 5  ani  închisoare,  5  ani  degradare  civică  şi  confiscarea 
averii  pentru  „uneltire  contra  ordinii  sociale”  de  Tribunalul  Militar  Cluj  (sentinţa  1 585/ 
10.11.1949).  După  altă  sursă:  arestat  la  12  martie  1949  şi  condamnat  la  12  ani 
închisoare  pentru  „crima  de  uneltire  contra  orânduirii  sociale”.  A  făcut  parte  din 
organizaţia  „Garda  Albă”.  Eliberat  în  1964,  va  sluji  la  Canciu,  protop.  Dej  (din  1 
septembrie  1964)  şi  Dumbrăveni,  Bistriţa-Năsăud.  Pensionat  în  1973. 

134.  Viman  Aurel,  din  Luna  de  Jos,  protop.  Gherla,  arestat  în  1 5/1 6  octombrie 

1951. 

135.  Vlad  Gheorghe,  preot  în  Vişeul  de  Jos  I,  Maramureş,  de  unde  este 
ridicat  de  Securitate  la  1 1  mai  1 949;  condamnat  la  6  luni  închisoare  corecţională  de 
Tribunalul  Militar  Cluj  ( 1 1  ianuarie  1 950)  pentru  „uneltire  contra  ordinii  sociale”.  Eliberat 
la  5  aprilie  1 950,  iar  în  7  aprilie  repus  în  aceeaşi  parohie,  printr-un  act  de  mare  curaj 
al  episcopului  Teofil  Herineanu,  care  nu  o  dată  ocrotea  pe  preoţii  foşti  deţinuţi. 

136.  Vlassa  Brutus,  din  Deleni,  Cluj,  arestat  în  1952. 

137.  Vovea  Nicolae,  din  Ceanul  Mare,  Cluj,  arestat  în  1952. 

138.  Zob  Gavril.  Născut  în  2  iunie  1915,  într-o  familie  de  ţărani,  Soffonie  şi 
Maria,  din  comuna  Măgoaja,  azi  în  judeţul  Cluj.  Şcoala  primară  a  făcut-o  în  satul 
natal,  Liceul  la  Dej,  iar  Facultatea  de  Teologie  la  Cernăuţi,  licenţiat  la  1 8  mai  1 942. 

A 

Căsătorit  în  acelaşi  ani  cu  Draga  Brătulescu  (născută  la  18  aprilie  1916).  In  timpul 


132  Ibidem,  6/1962;  6/1963,  voi.  1. 

133  Ibidem,  1 1-8-948;  6/1964, voi.  2;  Manea,  op.  cit.y  p.  263;  I.  Bota,  C.  Ioniţoiu,  Martiri  şi 
mărturisitori  ai  Bisericii  din  România ,  Biserica  Română  Unită  cu  Roma,  Biserica  Romano-Catolică , 
Ed.  Patmos,  Cluj,  1998,  p.  171. 

134 AAC,  III-70-947. 

135  Ibidem. 

136  Manea,  op.  cit.,  p.  265. 

137  Ibidem,  p.  268. 

n9AACy  II 1-204-948;  6/1 963,  voi.  1 ;  Arhiva  Parohiei  Gherla  I,  Raporturi  de  activitate ;  Istoricul 
parohiilor  şi  al  bisericilor  / 1967-1 968\  Arhiva  familiei  Zob\  Manea,  op.  cit.,  p.  270. 


86 


REVISTA  TEOLOGICĂ 


regelui  Carol  al  II-lea,  a  fost  arestat  (1  ianuarie  1937)  pentru  activitate  legionară, 
în  timpul  ocupaţiei  maghiare,  s-a  refugiat  la  Suceava  şi  Cernăuţi.  A  fost  încadrat  în 
Directoratul  Românizării,  Colonizării  şi  Inventarului  de  la  1  decembrie  1941  până  la 
1  septembrie  1 942,  când  a  demisionat  pentru  a  fi  numit  preot.  La  5  octombrie  1 942 
a  fost  hirotonit  preot  de  către  episcopul  Vasile  Stan  al  Maramureşului,  refugiat  şi  el 
la  Sibiu,  pentru  parohia  Nucşoara,  judeţul  Hunedoara,  unde  a  stat  până  la  1  aprilie 
1946,  când  este  transferat  la  parohia  Gherla  I.  Aici  are  o  activitate  deosebită  pe 
plan  pastoral  şi  catehetic.  Solicită  Episcopiei  să  fie  numit  profesor  de  Religie  la 
Liceul  „Petru  Maior”  şi  la  celelalte  şcoli  (2  octombrie  1946);  în  ianuarie  1947  era 
numit  preot  catehet  la  Şcoala  primară  de  stat.  Repară  biserica  ( 1 948)  parţial  distrusă 
de  bombardamentele  din  1 944. 

A 

In  24  ianuarie  1 949,  stând  de  vorbă  cu  maiorul  Adrian  Vilaia,  au  discutat  „ce 
ar  putea  face  poporul  nostru  atât  de  îngenuncheat  şi  atât  de  batjocorit  de  năvălitorii 
comunişti  din  răsărit,  care  acum  ne  luau  tot  ce  aveam  mai  scump,  credinţa  în 

A 

Dumnezeu  şi  întreaga  bogăţie  a  pământului  românesc. . .  In  această  discuţie  nu  era 
vorba  de  o  organizaţie,  ci  de  un  dor  care  era  al  întregului  popor  român”,  cum  declara 
el.  Acestea  au  fost  spuse  unui  prieten  care,  arestat  şi  torturat,  a  relatat  cele  discutate. 
La  29  ianuarie,  părintele  Gavril  a  fost  arestat  sub  acuzaţia  că  vrea  să  răstoarne 
ordinea  politică  din  România,  torturat  şi  schingiuit  cu  bestialitate.  Zilele  de  5, 6,  7 
februarie  au  fost  cele  mai  îngrozitoare  din  viaţa  sa.  Toţi  călăii  de  la  Securitatea  din 
Dej  s-au  schimbat  cu  rândul,  pentru  a-l  determina  să  recunoască  faptul  că  făcuse 
o  organizaţie  legionară. 

La  1 1  octombrie  1949,  Tribunalul  Militar  îl  condamnă  la  „zece  ani  temniţă 
grea,  cinci  ani  degradare  civică  şi  confiscarea  averii  pentru  crima  de  uneltire  contra 

A 

ordinii  sociale”.  In  copia  sentinţei  de  condamnare,  se  menţiona  că  „acuzatul  Zob 
Gavril,  vechi  legionar,  încă  din  1937,  se  încadrează  în  mişcarea  legionară  şi  de  pe 
atunci  duce  o  vie  activitate...”. 

Detenţia  a  făcut-o  la  Aiud,  în  umilinţe,  foame,  boli  (tuberculoză)  şi  schingiuiri 
„ce  numai  iadul  le  putea  inventa”.  A  fost  coleg  de  suferinţă  cu  poetul  Radu  Gyr 
(1905-1975)  şi  coleg  de  celulă  cu  preotul  Zosim  Oancea  din  Sibiu,  arestat  şi  el 
între  anii  1948-1963. 

După  expirarea  pedepsei,  a  mai  primit  o  condamnare  de  patru  ani,  pedeapsă 
administrativă,  făcută  la  Canalul  Dunăre-Marea  Neagră  şi  în  Deltă,  la  Periprava, 

A 

astfel  că  se  reîntoarce  acasă  la  1  februarie  1 963.  In  tot  acest  timp,  a  simţit  mâna  lui 
Dumnezeu. 

Până  în  1964,  a  lucrat  ca  muncitor  necalificat  pe  un  şantier.  Ia  Cluj,  pentru 
a-şi  întreţine  familia.  Episcopul  Teofil  al  Clujului  l-a  primit  cu  drag,  iar  consilierul 
administrativ,  preotul  Onisie  Moraru,  fost  coleg  de  şcoală,  a  făcut  tot  ce  a  putut 
pentru  el.  La  1  martie  1964  este  reîncadrat  ca  preot  la  parohia  Hăşdate,  lângă 

Gherla,  cu  filiile  Iclozel  şi  Silivaş  şi  după  ce,  în  toamna  lui  1963,  semnase  însuşi 
episcopul  Teofil  un  memoriu  adresat  lui  Dumitru  Dogaru,  Secretarul  general  al 
Cultelor,  în  favoarea  părintelui. 

în  rapoartele  de  activitate  întocmite,  părintele  Gavril  se  arată  un  neostenit  şi 
neobosit  slujitor  al  altarului.  A  construit  o  biserică  la  Hăşdate,  iar  la  18  iulie  197 1, 
episcopul  Teofil  a  sfinţit  bisericuţa  de  la  marginea  oraşului  Gherla,  cu  hramul  „Sf. 
Ioan  Botezătorul”,  reparată  radical  de  părintele.  A  fost  distins  cu  brâu  roşu  în  1 970 
(7  septembrie).  în  1974,  a  fost  făcut  iconom  stavrofor  (5  decembrie). 

în  1 976  se  reîntoarce  la  vechea  parohie  din  Gherla,  unde  va  construi  „biserica 
din  parc”,  o  adevărată  catedrală,  încununare  a  jertfei  sale  de  o  viaţă,  de  asemenea 
îngrijindu-se  de  iconostasul  din  biserica  satului  natal. 

A  fost  preotul  care  a  făcut  primul  serviciu  religios  într-o  închisoare  românească 
după  1 989,  de  Sfintele  Paşti,  în  1 990,  la  Gherla,  din  iniţiativa  sa  şi  a  comandantului 

A  A 

închisorii  de  atunci,  colonelul  Rusu.  In  1993  rămânând  văduv,  se  mută  ia  Cluj.  In 
1996,  i  se  acordă  cea  mai  înaltă  distincţie  bisericească:  Crucea  patriarhală  (11 
septembrie),  cu  ocazia  sfinţirii  bisericii  din  parc.  Va  trece  la  cele  veşnice  un  an  mai 
târziu,  la  31  august  1997. 


CONCLUZII 

Datele  referitoare  la  mărturisitorii  de  după  gratii  ai  Bisericii  noastre  au  fost 
expuse  în  mod  succint  şi  general.  Am  menţionat  sprijinul  Patriarhiei  Române 
acordat  după  1948  Mitropoliei  Transilvaniei,  cu  referire  la  Eparhia  Clujului.  Sunt 
prezentaţi  profesorii  de  Teologie  ai  Institutului  clujean,  angajaţii  Centrului  Eparhial 
şi  teologi  -  academicieni  ai  Clujului,  care  au  fost  arestaţi  şi  condamnaţi.  în  sfârşit, 
peste  1 30  de  preoţi  de  mir  şi  călugări  arestaţi  în  această  eparhie.  Trebuie  subliniate 
curajul  şi  înţelegerea  episcopului  Teofil  Herineanu  faţă  de  preoţii  reîntorşi  din 
închisori  (de  care  alţi  ierarhi  n-au  dat  dovadă).  Episcopul  i-a  primit,  indiferent  de 
locul  anterior  al  slujirii  preoţeşti  şi  a  intervenit  personal  nu  o  dată  pentru  repunerea 
în  cler  şi  salarizarea  acestora.  Aşa  se  face  că  dintre  preoţii  de  peste  Carpaţi, 
mulţi  au  venit  Ia  noi. 

A 

întrucât  pentru  majoritatea  preoţilor  datele  sunt  insuficiente,  lucrarea  de  faţă 
se  cere  a  fi  îmbunătăţită.  Considerăm  orice  încercare  şi  căutare  de  a  scoate  din 
uitare  cel  puţin  numele  unui  mărturisitor,  o  datorie  morală. 


Mrd.  Fabian  Seiche 
Facultatea  de  Teologie  Ortodoxă  «Andrei  Şaguna»,  Sibiu 

Abstract:  The  introductory  part  of  the  article  sketches  the  main  activities 
of  the  Orthodox  clergy  of  the  diocese  of  Vad,  Feleac  and  Cluj  (Transylvania) 
following  the  return  to  the  Orthodox  Church  of  the  largest  part  of  Romanian 
Greek-Catholics  in  October  1948,  activities  aimed  at  two  difficult  tasks: 
resisting  against  the  communist  atheistic  assault  and  offering  religious  support 
to  the  retur ned  communities.  Although  politically  interested  in  eliminating  the 
Greek  Catholics,  the  Communist  Regime  severely  repressed  the  most  devoted 
and  active  Orthodox  involved  in  the  new  religious  settlement.  The  article  then 
presents  short  biographies  or  informations  about  a  ser  ies  of  professors  at  the 
Theology  Faculty  of  Cluj  Napoca,  dead  in  prisons,  leading  historians  and 
members  of  the  Romanian  Academy,  employees  of  the  Bishopric  Center,  as 
well  as  more  than  130  priests  and  hieromonks  arrested  and  imprisoned  during 
1948  and  1964,  under  charges  such  as  ‘  activity  against  the  social  order  '\ 
Worth  noting  is  the  role  played  by  the  bishop  Teofil  Herineanu  of  Cluj  (1957- 
1992)  who  tried  and  achieved  to  rehabilitate  a  great  part  of  these  persons. 

SILVIU  DRAGOMIR  -  ISTORIC  AL  UNIRII 

RELIGIOASE  (III) 


3.  Reluarea  cercetărilor  în  contextul  noilor  realităţii  politice  de  după 
anul  1947 

încheierea  Războiului  Mondial  nu  a  adus  liniştea  atât  de  dorită  de  români. 
Pentru  Silviu  Dragomir  a  însemnat  pierderea  catedrei  universitare  şi  câţiva  ani  de 
detenţie  în  închisorile  comuniste.  Dar  schimbările  produse  în  România  au  afectat 
întreaga  societate.  După  război,  ţara  a  intrat  într-un  nou  sistem  politic  dominat  la 
început  de  partide  aflate  în  stânga  spectrului  politic,  iar  mai  apoi  doar  de  Partidul 
Muncitoresc  Român.  împotriva  intelectualilor -unii  foşti  demnitari  politici  în  perioada 
interbelică  şi  în  timpul  războiului,  sub  regimul  generalului  Antonescu  -  s-a  pornit  o 
politică  dură  de  exterminare1.  Intelectualul  devenise  sinonim  cu  burghezul,  cu 
exploatatorul  clasei  muncitoare  şi,  evident,  cu  contrarevoluţionarul  care  încerca  prin 
toate  mijloacele  să  reînvie  vechea  ordine.  Tot  ceea  ce  venea  din  exterior,  din  spaţiul 
Europei  Occidentale,  din  lumea  democrată  şi  reprezenta  un  model  alternativ,  periculos 

A 

pentru  noul  regim,  trebuia  eliminat.  In  plus,  „cortina  de  fier“  a  pus  capăt  unor  legături 
economice,  politice,  culturale  şi  religioase  vechi  de  secole  cu  Occidentul,  accentuând 
astfel  izolarea  noilor  regimuri  comuniste  de  lumea  democratică. 

Schimbările  ce  au  cuprins  România  după  1 944  nu  au  ocolit  nici  biserica,  una 
din  cele  mai  puternice  instituţii  ale  regimului  democrat.  De  la  început,  aceasta  s-a 
dovedit  a  fi  un  concurent  serios  pentru  ideologia  marxist-leninistă.  Biserica  Greco- 
Catolică,  aflată  sub  autoritatea  Sfântului  Scaun,  reprezenta  o  serioasă  piedică  în 
calea  consolidării  regimului  comunist.  Datorită  faptului  că  se  găsea  sub  o  autoritate 

*  Urmare  din  Revista  Teologică  nr.  1  /2005. 

1  Literatura  privind  sistemul  concentraţionar  românesc  s-a  îmbogăţit  mult  în  ultimii  ani.  Vezi 
din  istoriografia  problemei  câteva  referinţe:  Claudiu  Secaşiu,  Contribuţii  privind  distrugerea  elitei 
politice  româneşti ,  în  Memoria  închisorii  Sighet.  Editor  Romulus  Rusan,  Bucureşti»  1999»  p.  239- 
266;  Keith  Hitchins»  România  1866-1947 »  Bucureşti»  1996,  p.  574-581;  Toader  Buculei,  Clio 
încarcerata .  Mărturii  şi  opinii  privind  destinul  istoriografiei  româneşti  în  epoca  totalitarismului 
comunist ,  Brăila,  2000 \  Analele  Sighet  7.  Anii  1 949- } 953.  Mecanismele  terorii.  Comunicări  prezentate 
la  al  Vll-Iea  Simpozion  al  Memorialului  de  la  Sighetu  Marmaţiei  (2-4  iulie  1999).  Editor  Romulus 
Rusan,  Bucureşti,  1999,  passim. 

spirituală  din  afara  frontierelor  politice  ale  statului  român.  Biserica  Greco-Catolică 
şi  credincioşii  ei  erau  scoşi  de  sub  juristicţia  religioasă  a  statului  român  şi  puşi  sub 
autoritatea  unor  forţe  aflate  în  tabăra  opusă.  Pentru  noul  regim,  o  asemenea  situaţie 
trebuia  cât  mai  repede  înlăturată,  chiar  şi  prin  mijloace  brutale.  Existau  suficiente 
argumente  pentru  a  se  proceda  în  acest  sens,  chiar  istoria  fumizându-le  unul,  anume 
modalitatea  în  care  s-a  realizat  la  1 700  unirea  românilor  cu  Biserica  Romei.  Greşeala 
românilor  de  la  1700,  când  au  fost  atraşi  de  forţe  străine  şi  ostile,  trebuia  curmată 

f  I  . 

printr-un  act  care  să  permită  reunificarea  celor  două  biserici  româneşti.  Astfel, 
după  o  pregătire  prealabilă,  la  21  octombrie  1 948  autorităţile  politice  şi  religioase  ale 
statului,  dar  şi  unii  ierarhi  greco-catolici  de  rang  inferior  au  decis,  într-un  simulacru 
de  democraţie,  reunificarea  celor  două  biserici2 *.  Acţiunea  a  fost  pregătită  din  timp 
şi  la  toate  palierele  societăţii,  pentru  a  conferi  o  brumă  de  legitimitate  actului  politic. 

A  (  " 

In  articolele  şi  studiile  publicate  în  presa  vremii  s-a  invocat  adesea  legitimitatea 
juridică,  religioasă  şi  morală  a  respectivului  gest\  Politica  de  justificare  a  acţiunii  de 
reunificare  a  fost  promovată  îndeosebi  de  către  ierarhii  Bisericii  Ortodoxe  şi  a  continuat 
şi  după  1948,  în  contextul  protestelor  din  ţară  şi  din  străinătate  faţă  de  desfiinţarea 
Bisericii  Greco-Catolice.  Revenirea  credincioşilor  uniţi  români  în  sânul  Bisericii 
Ortodoxe  a  fost  prezentată  ca  o  mişcare  spontană,  pornită  de  jos,  la  care  au  aderat 
şi  preoţii  şi  protopopii  greco-catolici.  în  adunări  publice,  organizate  ca  răspuns  la 
rugăminţile  ierarhilor  ortodocşi  de-a  reveni  în  sânul  Bisericii  Ortodoxe,  reprezentanţii 
clerului  greco-catolic,  intelectualii  greco-catolici  şi  alte  categorii  sociale  s-au  pronunţat 
pentru  reunificare4.  Numeroşi  ierarhi  uniţi,  dar  şi  laici  au  refuzat  însă  să-şi  abandoneze 

A 

credinţa.  împotriva  lor  autorităţile  statului  au  luat  măsuri  extrem  de  dure5. 


2 Decenii  la  rând,  cercurile  oficiale  din  România  au  acreditat  ideeacă  prin  desfiinţarea  Bisericii 
Greco-Catolice  se  repara  o  nedreptate  făcută  românilor  cu  sute  de  ani  înainte.  Teodor  V.  Damşa,  Biserica 
Greco-Catolică  din  România  in  perspectivă  istorică ,  Timişoara,  1994,  p.  238;  Dumitru  Stăniloae, 
Uniatismul  din  Transilvania  încercare  de  dezmembrare  a  poporului  român,  Bucureşti,  1973,  p.  191 ; 
Î.P.S.  Patriarh  Justinian,  La  21  Octombrie  / 949 ,  în  Ortodoxia ,  anul  l,  nr.  4, 1949,  p.  7- 1 2;  Pr,  Prof.  Petru 
Rezuş,  Revenirea  uniţilor  la  Ortodoxie ,  în  Ortodoxia ,  anul  I,  nr.  4,  1949,  p.  110-111. 

1  Ştefan  Lupşa,  Biserica  ardeleană  şi  „ unirea "  în  anii  1697-1 701 .  Extras  din  Biserica  Ortodoxă 
Română ,  anul  LXVI,  1948,  nr.  9-10,  11-12,  Bucureşti,  1949,  p.  3-99;  Prof.  Teodor  M.  Popescu, 
Uniaţia  in  lumina  adevărului  istoric ,  în  Ortodoxia ,  anul  I,  1949,  nr.  4,  Bucureşti,  p.  19-46;  Pr.  Dr. 
Leon  Pâdureanu,  Adevărul  asupra  Unirii  religioase  de  la  1700,  în  Ortodoxia ,  anul  I,  1949,  nr.  4, 
Bucureşti,  p.  47-103;  George  Cipăianu,  Une  Eglise  reduite  au  silence  des  gr eco-catholiques  rouma'ms 
et  le  communisme,  în  Transylvanian  Review ,  Volume  VI,  1997,  No.  I ,  p.  71-74. 

4  Teodor  V.  Damşa,  op.  cit.,  p.  238;  Dumitru  Stăniloae,  op.  cit.,  p.  191;  Î.P.S.  Patriarh  Justinian, 
op.  cit.,  în  loc.  cit.,  p.  7-12;  Pr.  Prof.  Petru  Rezuş,  op.  cit.,  în  loc.  cit ,  p.  110-111. 

5  Andrea  Dobeş,  loan  Ciupea,  Decapitarea  elitelor.  Metode,  mijloace,  mod  de  acţiune,  în 
Memoria  închisorii  Sighet.  Editor  Romulus  Rusan,  Bucureşti,  1999,  p.  204-2 1 6;  George  Cipăianu, 
op.  cit.,  în  loc  cit.,  p.  75-80. 

Nu  ne  propunem  să  discutăm  în  această  lucrare  monografică  despre  vinovaţii 
morali  pentru  situaţia  creată  atunci.  Incursiunea  făcută  asupra  realităţilor  din  România 
după  23  August  1944  urmăreşte  să  surprindă  schimbările  politice  produse  şi  care  au 
afectat  destinul  a  numeroşi  intelectuali  români,  inclusiv  al  istoricului  Silviu  Dragomir. 
Dar  un  asemenea  demers  mai  are  o  raţiune,  şi  anume  conturarea  contextului  politic 
în  care  Biserica  Greco-Catolică  şi-a  desfăşurat  activitatea  după  1944.  Urmărim  să 
ne  dăm  seama  dacă  între  deciziile  politice  care  au  condus  la  desfiinţarea  Bisericii 
Greco-Catolice  şi  luările  de  poziţie  în  favoarea  acestui  act  politic  a  numeroşi 
intelectuali  există  legături.  Dacă  prin  publicarea  unor  studii  consacrate  unirii  românilor 
cu  Roma  în  momentul  desfiinţării  acestei  biserici  s-a  urmărit  conferirea  de  legitimitate 

A 

abuzului  săvârşit.  Încercăm  să  răspundem  la  această  dificilă  întrebare,  deoarece  în 
lucrările  apărute  în  anii  1948-1949  se  analizează  contextul  şi  cauzele  unirii  religioase 
a  românilor,  continuându-se,  în  fapt,  o  dezbatere  mai  veche  din  istoriografia  noastră. 
Publicarea  unor  asemenea  studii  în  momentul  desfiinţării  Bisericii  Greco-Catolice 
constituia,  chiar  dacă  indirect,  o  justificare  a  acţiunii  politicului,  din  partea  a  numeroşi 
intelectuali  ortodocşi.  Un  exemplu  este,  în  acest  sens,  studiul  publicat  de  către  Ştefan 
Lupşa-  unul  dintre  cei  mai  autorizaţi  specialişti  ai  fenomenului  religios  -  intitulat 
Biserica  ardeleană  şi , .unirea"  in  anii  1697-1701.  Autorul  sublinia,  pe  linia  mai 
vechilor  contribuţii  istoriografice  filoortodoxe,  falsul  actelor  unirii  religioase  şi  maniera 
ilegală  în  care  ea  s-a  realizat.  La  finalul  studiului,  conchidea  că,  „având  în  vedere 
condiţiile  în  care  s-a  realizat  unirea  la  1 700,  respectiv  sub  presiunea  forţelor  politice 
şi  religioase  străine,  astăzi  sunt  date  toate  condiţiile  şi  motivele  ca  Unirea  să-şi 
îndeplinească  în  alt  sens  şi  mai  util  un  rost,  transformându-se  din  Unirea  cu  Roma, 
în  Unirea  cu  Biserica  Ortodoxă  Română446. 

La  momentul  producerii  gravelor  schimbări  din  societatea  românească.  Silviu 
Dragomir  se  găsea  la  sfârşitul  unui  proces  penal  cu  o  profundă  tentă  politică,  în 
urma  căruia  a  fost  condamnat  la  un  an  de  detenţie  şi  închis  la  Caransebeş6 7 8.  După 
câteva  luni  petrecute  în  penitenciarul  de  acolo,  a  fost  transferat  în  închisoarea  de  la 
Sighet,  ca  deţinut  politic,  fiind  condamnat  la  închisoare  până  în  anul  1 958*.  A  fost 
eliberat  în  vara  anului  19559. 


6  Ştefan  Lupşa,  op.  cit.,  p.  99.  Vezi  şi  studiul  lui  Ştefan  Meteş,  Românii  din  ţinutul  Haţeg.  jud. 
Cojocna  şi  scaunul  Mureş  faţă  de  unirea  cu  Roma  (1699).  în  Renaşterea ,  Cluj,  1 947,  nr.  20-23,  29- 
30,  1948,  nr.  35-40. 

7  Decizia  penală  nr.  1584  şedinţa  publică  din  5  noiembrie  1948 ,  în  A.N.-D.J.  Deva,  Fond 
Silviu  Dragomir ,  dosar  4,  p.  22.  Autobiografia  autorului  din  A.N.-D.J.  Deva,  Fond  Silviu  Dragomir , 
dosar  4,  p.  5;  Toader  Buculei,  op.  cit.,  p.  91 . 

8  Arhiva  Ministerului  Justiţiei,  Dosar  individual  Silviu  Dragomir.  fila  3.  în  fişa  personală,  la 
rubrica  pedeapsa  expiră  la  avem  trecută  dată  de  1  VIII  1 958  ( Ibidem ,  fila  1 ). 

9  Conform  Biletului  de  Liberare  nr.  193  534  din  1956,  Silviu  Dragomir  a  fost  eliberat  la  data  de  9  iunie 
1 955  (A.N.-D.J.  Deva,  Fond  Silviu  Dragomir ).  Eliberarea  pe  data  de  9  iunie  este  confirmată  şi  de  biletul  de 
călătorie  special,  Sighet-Cluj,  clasa  III,  seria  A,  nr.  0635301,  pe  numele  lui  Silviu  Dragomir  (Ibidem). 

Din  fericire,  până  în  momentul  de  faţă  nu  am  descoperit  materiale  în  care 
istoricul  să  justifice  desfiinţarea  Bisericii  Greco-Catolice.  Atitudinea  din  acele 
momente  confirmă  faptul  că  Silviu  Dragomir  a  fost  un  om  onest,  credincios  Bisericii 
Ortodoxe,  pe  care  a  apărat-o  cu  devotament,  dar  fără  a  produce  prin  poziţia  sa 
neplăceri  celor  de  altă  credinţă.  Poziţia  sa  echilibrată  este  confirmată  şi  de  alte 
situaţii  dificile  prin  care  a  trecut10.  Istoricul  a  revenit  în  viaţa  ştiinţifică  abia  în  anul 
1955,  în  calitate  de  colaborator  extern  la  Institutul  de  Istorie  şi  Arheologie  din 
Cluj",  iar  mai  târziu,  având  sprijinul  lui  Constantin  Daicoviciu  şi  Andrei  Oţetea,  a 
fost  angajat  definitiv12.  Cei  doi  intelectuali  l-au  sprijinit  constant  în  rezolvarea  a 
numeroase  probleme13. 

împreună  cu  un  colectiv  de  specialişti  alcătuit  din  Ioan  Lupaş,  Ştefan  Meteş, 
Ştefan  Lupşa  şi  Pompiliu  Teodor,  Silviu  Dragomir  a  reluat  cercetarea  unirii 
românilor  cu  Biserica  Romei,  evident  într-un  context  politic  diferit  şi,  în  general, 
neprielnic14.  Unirea  românilor  era  o  temă  de  cercetare  introdusă  în  planul  de 
lucru  al  Institutului  de  Istorie  şi  Arheologie  din  Cluj.  Pentru  realizarea  ei  au  fost 
alocate  fonduri  din  care  s-au  plătit  cercetătorii  şi  au  fost  achiziţionate  documente 
din  arhivele  străine,  necesare  pentru  finalizarea  în  bune  condiţii  a  temei15. 
Remarcăm  că  regimul  politic  comunist,  cenzura  vremii  acceptau  să  fie  investigate 
doar  anumite  subiecte  din  trecutul  nostru,  care  urmau  linia  materialismului  dialectic 
şi  istoric.  Spre  deosebire  de  perioada  interbelică,  teme  ca  istoria  bisericii  şi  a 


10  Ibidem,  dosar  3. 

11  Conform  adresei  subsecţiei  de  ştiinţe  istorice  a  Academiei  Române  din  30  ianuarie  1956, 

Silviu  Dragomir  era  anunţat  că,  „luându-se  în  discuţie  în  şedinţa  din  24  ianuarie  1 946  cererea  d-voastră 

de  angajare,  a  avizat  favorabil  şi  a  înaintat  cererea  Prezidiului  Academiei  R.P.R.  în  consecinţă,  vă 

rugăm  sâ  vă  prezentaţi  la  Institutul  de  Istorie  al  Academiei  R.P.R.  din  Cluj,  pentru  a  primi  lucrarea 

pentru  care  aţi  fost  recomandat"  ( Ibidem ,  dosar  92). 

Ibidem. 

* 

1  Intr-o  scrisoare  trimisă  lui  Constantin  Daicoviciu  în  cursul  anului  1956,  Silviu  Dragomir  îi 
mulţumea  acestuia  „pentru  interesul  dovedit  pentru  cauza  lui  nenorocită14.  Totodată,  îl  ruga  să  intervină 
pentru  recâştigarea  locuinţei  pierdute  după  naţionalizare  ( Ibidem ,  p.  243).  Toader  Buculei,  op.  cir ,  p.  92. 

14  A. N-D. J.  Deva,  Fond  Silviu  Dragomir,  dosar  23.  Planul  lucrării  Românii  din  Transilvania 
şi  unirea  cu  Biserica  Romei: 

A  ■  4 

începuturile  unirii  -  Silviu  Dragomir,  64  pagmi. 

Prima  rezistenţă  a  poporului  -  Silviu  Dragomir,  1 6  pagini. 

Inochentie  Clain  -  Ioan  Lupaş,  32  pagini. 

Călugărul  Visarion  şi  lupta  poporului  contra  unirii  (1747-1 749)- Ioan  Lupaş,  32  pagini. 

Oprea  Miclăuş  şi  nordul  Ardealului  (1749-1752)  -  îoan  Lupaş,  48  pagini. 

Clerul  şi  ţărănimea  (starea  materială  şi  socială)  -  Ştefan  Meteş,  80  pagini. 

Mişcarea  maselor  ţărăneşti  în  epoca  agitaţiilor  -  Ştefan  Lupşa,  48  pagini. 

Criza  clerului  unit  -  Pompiliu  Teodor,  48  pagini. 

Revoluţia  lui  Sofronie  -  Silviu  Dragomir,  Pompiliu  Teodor,  160  pagini. 

Represiunea  -  Silviu  Dragomir. 

15  Ibidem,  dosar  24.  Notă  informativă  asupra  materialului  adus  de  la  Budapesta . 

sentimentului  religios,  cele  consacrate  elitelor,  dar  şi  multe  altele  au  fost  interzise 
de  noul  regim16.  Totuşi,  când  interesele  politice  o  cereau,  aşa  cum  s-a  întâmplat  în 
1948,  chiar  partidul  încuraja  cercetarea  unor  teme  în  care  se  ajungea  la  concluzii 

A. 

favorabile  punctului  de  vedere  oficial.  In  momentul  desfiinţării  Bisericii  Greco- 
Catolice,  întreaga  putere  politică  din  România  s-a  pus  în  mişcare  şi,  în  coordonare 
cu  ierarhia  Bisericii  Ortodoxe,  a  susţinut,  prin  intermediul  unor  specialişti  în  istoria 
bisericii,  legitimitatea  şi  justeţea  intervenţiei  statului  într-o  problemă  de  drept  teologic. 
La  scurt  timp  după  reunificarea  celor  două  biserici,  subiectul  a  fost  abandonat, 
deoarece  regimul  şi-a  atins  scopul  şi  s-a  revenit  la  normalitate. 


3.1 .  Unirea  românilor  cu  Biserica  Romei  -  un  eveniment  istoric  cu 
profunde  conotaţii  ideologice 

Pare  greu  de  explicat  cum  s-a  reuşit  în  plin  stalinism  să  fie  readusă  în 
actualitatea  vieţii  ştiinţifice  o  temă  de  istoria  bisericii,  respectiv  unirea  românilor  cu 
Biserica  Romei.  Repetăm  că  demersul  era  pus  sub  auspiciile  Institutului  de  Istorie 
şi  Arheologie  din  Cluj.  Se  avea  în  vedere  realizarea  unor  cercetări  exhaustive  asupra 
mişcării  religioase  conduse  de  Soffonie  din  Cioara,  concluziile  urmând  să  fie  publicate 
în  anul  1 960,  cu  „ocazia  împlinirii  a  300  de  ani  de  la  debutul  frământărilor  religioase1'17. 
Aşa  cum  reies  din  documentele  vremii,  s-a  urmărit  redactarea  unei  sinteze  privind 
consecinţele  unirii  românilor  cu  Biserica  Romei,  res  pec  tându-se,  în  linii  generale, 
planul  sintezei  interbelice  conceput  de  către  S.  Dragomir18.  Acest  fapt,  precum  şi 
numeroase  alte  proiecte  şi  planuri  de  lucru  ale  istoricului  ne  fac  să  credem  că  el  a 
fost  cel  care  a  propus  tema.  Rapoartele  şi  notele  informative  redactate  în  cadrul 
Institutului  de  Istorie  şi  Arheologie  arată  că  cercetările  asupra  unirii  românilor  au 
început  în  anul  1958  şi  au  continuat  intensiv  până  în  iama  anului  1 959,  perioadă  în 
care  au  fost  traduse  peste  555  de  pagini  din  documentele  aduse  din  Ungaria19. 
Izvoarele  întregeau  informaţiile  asupra  începuturilor  unirii,  despre  evenimentele  din 
perioada  anilor  1 740-1756,  precum  şi  despre  revolta  condusă  de  Soffonie  din  Cioara, 
în  raportul  întocmit  după  prelucrarea  documentelor  aduse  de  la  Arhivele  din 
Budapesta,  se  recomanda  „completarea  colecţiilor  cu  documente  privind  începuturile 
unirii  şi  cu  mişcarea  religioasă  condusă  de  Soffonie,  aflate  în  arhivele  din  Ungaria, 


16  Lucian  Boia,  Elemente  de  mitologie  istorică  românească  ( secolele XÎX-XX) ,  în  Mituri  istorice 
româneşti.  Sub  direcţia  lui  Lucian  Boia,  Bucureşti,  1995,  p.  24-25;  Idem,  Istorie  şi  mit  în  conştiinţa 
românească.  Ediţia  a  il-a,  Bucureşti,  2000,  p.  107-1 12, 

17  A,N.-DJ.  Deva,  Fond  Silviu  Dragomir ,  dosar  24,  Notă  informativă  asupra  materialului 
adus  de  la  Budapesta. 

11  Ibidem,  dosar  23.  Planul  lucrării  Românii  din  Transilvania  şi  unirea  cu  Biserica  Romei . 

19  Ibidem. 

la  Filiala  Academiei  şi  Arhivele  din  Cluj-Napoca“20.  în  acelaşi  raport,  se  sugera 
redactarea  într-o  primă  etapă  a  unei  „lucrări  de  2  coli  de  tipar  privind  începuturile 
unirii”21 .  în  acest  studiu  urmau  să  fie  studiate  critic  documentele  ce  priveau  tratativele 
desfăşurate  între  1697  şi  1701,  pentru  încheierea  unirii.  Din  motive  necunoscute 
nouă,  sinteza  Românii  din  Transilvania  şi  unirea  cu  Biserica  Romei  nu  a  fost 
finalizată.  Totuşi,  Silviu  Dragomir  publica  în  1 959  un  studiu  cu  acelaşi  titlu,  o  veritabilă 
analiză  critică  asupra  actelor  unirii  religioase,  probabil  capitolul  recomandat  de  către 
unul  dintre  membrii  institutului  să  fie  urgent  redactat.  Abandonându-se  proiectul 
publicării  sintezei  consacrate  unirii  religioase  şi  mişcărilor  ortodoxe.  Silviu  Dragomir 
s-a  decis  să  introducă  în  circuitul  ştiinţific  capitolul  pe  care  tocmai  îl  finalizase. 
Argumentul  invocat  de  autor  pentru  redeschiderea  dosarului  unirii  „era  creşterea 
surselor  documentare  în  aşa  măsură  încât  se  impunea  în  chip  firesc  reluarea 
subiectului4122.  într-o  societate  democratică,  unde  cenzura  politică  nu  funcţionează, 
argumentul  pare  credibil.  In  România  perioadei  staliniste,  pe  lângă  motivaţia 
prezentată  au  mai  existat  cu  siguranţă  şi  alţi  factori  care  au  permis  reluarea  temei, 
precum  şi  prezenţa  lui  Silviu  Dragomir,  proaspăt  ieşit  dintr-o  închisoare  politică, 
printre  membrii  colectivului  de  cercetare. 

Erau  semne  timide  că  în  România  comunismul  de  sorginte  stalinistă  începea 
să  apună21.  Succesul  depindea  în  mare  măsură  de  reaşezarea  în  matca  firească  a 
istoriei  naţionale,  de  condamnarea  şi  încetarea  falsurilor  istoriografice  ce  aduceau 

A 

atingere  naţiunii^4.  începută  la  vârful  puterii  politice,  lupta  pentru  restabilirea  adevărului 
istoric  nu  se  putea  duce  în  lipsa  istoricilor.  Confruntarea  ştiinţifică  s-a  dovedit  a  fi 
necruţătoare.  Grupului  de  specialişti  format  din  Andrei  Oţetea,  Con  stantin  Daicoviciu, 
David  Prodan,  Ştefan  Pascu,  V,  Cheresteşiu,  Barbu  Câmpina  etc.,  unii  foşti  ilegalişti, 
alţii  marxişti  doar  în  noua  conjunctură  politică,  dar  toţi  aflaţi  în  posturi  importante  din 
viaţa  politică  şi  ştiinţifică  din  noul  regim25,  i  s-au  alăturat  istoricii  generaţiei  interbelice 
proaspăt  ieşiţi  din  închisorile  comuniste.  Disputele  au  început  de  la  manualul  publicat 


20  Ibidem. 

21  Ibidem. 

22  Silviu  Dragomir,  Românii  din  Transilvania  şi  unirea  cu  Biserica  Romei,  în  Studii  şi  materiale 
de  istorie  medie ,  3,  1959,  p.  325. 

2-  Florin  Constantiniu,  România  intre  1944  şi  1989 ,  în  O  istorie  a  românilor .  Studii  critice. 
Coordonatori  Stephen  Fischer-Galaţi,  DinuC.  Giurescu,  loan-Aurel  Pop,  Cluj-Napoca,  1998,  p.  32; 
Ioan  Scurtu,  Gheorghe  Buzatu,  op.  cit.,  p.  563. 

24  Pavel  Ţugui,  Istoria  şi  limba  română  în  vremea  lui  Gheorghiu-Dej.  Memoriile  unui  fost  şef 
de  Secţie  a  CC  al  PMR ,  Bucureşti,  1999,  p.  21-84. 

25  Ibidem ,  p.  85-128.  Amintim  aici  doar  câteva  nume  reprezentative  pentru  cercetarea  istoriei 
naţionale  şi  universale:  Silviu  Dragomir,  Ştefan  Meteş,  Ioan  Lupaş,  1.  Nistor,  P.P.  Panaitescu,  C.C. 
Giurescu.  Specialiştii  amintiţi,  unii  dintre  ei  neprimiţi  în  academie  în  vara  lui  1955,  au  fost  cooptaţi  în 
Comisia  pentru  Studiul  Formării  Limbii  şi  Poporului  Român.  Ibidem ,  p.  140. 

de  Mihail  Roller,  precum  şi  de  la  alte  lucrări  ale  istoricilor  din  cele  două  tabere26.  In 
paralel,  o  luptă  acerbă  s-a  dat  şi  pentru  posturile  din  institutele  de  cercetare,  îndeosebi 
din  Academia  Română27.  Aşa  se  explică  de  ce  confruntările  dintre  cele  două  grupuri 
au  atins  apogeul  în  timpul  discuţiilor  purtate  în  jurul  viitorului  Tratat  de  Istoria 
Romîniei ,  publicat  sub  egida  academiei28.  Divergenţele  între  cele  două  grupuri  de 
specialişti  erau  majore,  ţineau  de  pregătirea  profesională,  de  metoda  şi  concepţia 
istoricilor  şi,  în  ultimă  instanţă,  de  interv  enţia  politicului  în  cercetarea  istorică29. 

Urmărind  cercetările  lui  Silviu  Dragomir  după  ieşirea  din  închisorile  comuniste, 
constatăm  lucruri  deosebit  de  interesante.  După  eforturi  incredibile,  aflat  şi  într-o 
luptă  continuă  cu  cenzura  vremii,  folosindu-se  de  argumente  agreate  de  comunişti, 
Silviu  Dragomir  a  reuşit  în  1959  să  publice  prima  lucrare  istorică  despre  populaţia 
de  origine  romanică  de  la  sud  de  Dunăre,  după  instaurarea  regimului  comunist  în 
România30.  Un  destin  aproape  similar  l-au  avut  şi  documentele  Revoluţiei  de  la 
1 848  din  Transilvania,  precum  şi  monografia  consacrată  lui  Avram  Iancu3).  Lucrarea, 
finalizată  într-o  formă  definitivă  în  1958,  era  novatoare  pentru  contextul  politic 
respectiv  prin  maniera  de  abordare  a  raporturilor  româno-maghiare,  precum  şi  prin 
concluziile  la  care  ajunsese  autorul  în  privinţa  desfăşurării  revoluţiei.  Prezentat  Editurii 
Ştiinţifice  pentru  a  fi  publicat,  manuscrisul  a  fost  respins  datorită  concluziilor  care 
nu  erau  în  concordanţă  cu  vederile  regimului  politic32.  Este  foarte  probabil  că 
apropierea  istoricului  de  unirea  religioasă  a  urmat  acelaşi  traseu  ca  şi  în  cazurile 
amintite  mai  sus.  Unirea  cu  Biserica  Romei  părea  a  fi  o  temă  mai  acceptabilă 
pentru  regimul  comunist  decât  cercetarea  istoriei  românilor  balcanici  şi  a  Revoluţiei 
de  la  18483\  Deşi  subiect  de  istoria  bisericii,  unirea  era  percepută  de  autorităţile 
statului  prin  prisma  ideologicului,  ca  un  caz  tipic  de  amestec  străin  în  treburile 


26  Ibidemt  p.  40-4 1 . 

27  / bidem,  p.  21-22. 

28  Ibidem,  p.  129-158. 

29  Ibidem,  p.  127. 

30  Silviu  Dragomir,  Vlahii  din  nordul  Peninsulei  Balcanice  în  evul  mediu.  Bucureşti,  1 959, 224 

p.  Lucrarea,  cu  titlul  iniţial  Românii  balcanici  în  evul  mediu ,  a  fost  propusă  spre  publicare  de  către 

* 

autor  încă  din  februarie  1956.  In  toamna  anului  următor,  manuscrisul  finalizat  de  autor  a  suportat  o 
corectură  dîn  partea  specialiştilor  din  Comisia  pentru  Studiul  Limbii  şi  Poporului  Român,  iar  în  anul 
următor  din  partea  Editurii  Academiei  Republicii  Populare  Române-redacţia  istorie.  Faţă  de  unele 
observaţii  tăcute  de  recenzenţii  manuscrisului.  Silviu  Dragomir  şi-a  manifestat  dezacordul  (A.N.-D.J. 
Deva,  Fond  Silviu  Dragomir ,  dosar  17,  p.  1 1-14,  62-67,  16-20,  44-52,  33-34). 

31  Silviu  Dragomir,  Avram  lancu.  Prefaţă  de  Vasile  Maciu,  Bucureşti,  1965. 

32  A.N.-DJ.  Deva,  Fond  Silviu  Dragomir ,  dosar  90,  p.  1-8;  dosar  93,  p.  69-70.  Vezi,  în  acest 
sens,  Sorin  Şipoş,  Silviu  Dragomir  versus  Editura  Ştiinţifică,  în  Munţii  Apuseni ,  anul  UI,  1 997,  nr.  I  - 
2,  Oradea,  p.  70-8 1 . 

33  A.N-D.J.  Deva,  Fond  Silviu  Dragomir ,  dosar  17,  p.  33;  Lucian  Boia,  Istorie  şi  mit  în 
conştiinţa  românească,  p.  173-179. 

comunităţii  româneşti,  combinat  cu  trădări  la  nivelul  elitei  religioase.  Mişcările 
conduse  de  Visarion  Sarai  şi  Sofronie  din  Cioara  întregeau  la  rândul  lor  imaginea 
eroică  a  comunităţii  ţărăneşti,  singura  categorie  socială  care  s-a  împotrivit  exploatării 
feudale  şi  imixtiunii  străinilor  în  treburile  interne  ale  statelor  româneşti^.  Unor  atare 
oportunităţi  oferite  de  specificul  temei  li  se  adăuga  şi  dorinţa  sinceră  a  autorului 
de-a  relua  cercetarea  asupra  unirii  religioase  după  decenii  în  care  au  apărut  surse 
documentare  şi  în  care  s-a  schimbat  şi  viziunea  istoricului  în  interpretarea  unor 
probleme  mai  vechi,  datorită  unui  plus  de  maturitate  şi  experienţă. 

Comparativ  cu  lucrările  anterioare,  specialistul  a  lărgit  baza  documentară. 
Surse  de  primă  mână  sunt  documentele  provenite  din  arhiva  Arhiepiscopiei  de 
Strigoniu,  precum  şi  cele  din  arhiva  Mitropoliei  din  Blaj.  Actele  provenite  din 
principalele  instituţii  ale  Bisericii  Greco-Catolice  erau,  în  mod  fericit,  completate 

A. 

cu  documentele  emise  de  Cancelaria  Aulică,  de  guvern  şi  Dietă.  In  plus.  Silviu 
Dragomir  a  întregit  informaţiile  mişcărilor  religioase  conduse  de  Visarion  Sarai  şi 
Sofronie  din  Cioara  cu  surse  inedite  provenite  din  Arhiva  Comercială  din  Zlatna. 
Erau  tocmai  sursele  recomandate  spre  studiu  în  raportul  elaborat  de  unul  din 
membrii  institutului.  Majoritatea  izvoarelor  conţin  informaţii  despre  mişcările  de 
protest  antiunioniste  declanşate  în  lumea  ţărănească.  Impresionante  erau,  în  opinia 
lui  Silviu  Dragomir,  dosarele  mişcării  lui  Sofronie,  cuprinse  în  şapte  mari  pachete. 
„Acestea  conţin  nu  numai  corespondenţa  autorităţilor  şi  actele  comisarului  special, 
a  generalului  Buccow,  însărcinat  a  reprima  răscoala  românilor,  ci  şi  hârtiile  păstrate 
de  căpetenii,  manifeste,  porunci,  decrete  şi  nenumărate  «fiţuici»  scrise  în  pripă  de 
conducătorul  răscoalei  sau  de  ajutoarele  sale.  Abia  acum,  pe  baza  acestui  material, 
de  valoare  nepreţuită,  se  va  putea  reconstitui  desfăşurarea  acestei  uriaşe  mişcări 
ţărăneşti,  care  a  zguduit  toată  ţara."*5 

Studiul  Românii  din  Transilvania  şi  unirea  cu  Biserica  Romei  ne  relevă 
imaginea  unui  istoric  matur,  cu  o  vastă  experienţă  în  cercetarea  istoriei  vieţii  religioase 
a  românilor  ardeleni36.  De  remarcat  că  aici  Silviu  Dragomir  a  reuşit  să  depăşească 


viziunea  exclusiv  confesională  asupra  unirii.  In  cazul  analizei  mişcărilor  de  protest 
de  la  mijlocul  secolului  al  XVIII-lea,  autorul  a  completat  determinarea  religioasă  cu 
cea  socială,  oferind  o  imagine  relativ  exactă  asupra  cauzelor  ce  le-au  declanşat. 
Valorificarea  surselor  documentare  inedite  l-a  determinat  să  afirme,  spre  deosebire 
de  cercetările  anterioare,  că  „la  originea  mişcărilor  românilor  conduse  de  Visarion 
Sarai  şi  Sofronie  din  Cioara,  se  aflau  cauze  sociale,  economice  şi  reli  gioase.  Că 
forţa  motrice  participantă  la  răscoală  era  constituită  din  masa  ţără  nească  şi  din 


34  Lucian  Boia,  Istorie  şi  mit  in  conştiinţa  româneasca ,  p.  230-233. 

Silviu  Dragomir,  Românii  din  Transilvania  şi  unirea  cu  Biserica  Romei ,  în  loc.  cit.,  p.  325. 
36  Jbidem,  p.  324. 

umilii  preoţi  de  sate,  adică  tocmai  din  categoriile  aflate  la  marginea  societăţii*07. 
Istoricul  a  descris  creşterea  nemul  ţumirilor  printre  români  şi  a  spiritului  de  rezistenţă 
pe  măsură  ce  ţăranii  conştien  tizau  faptul  că  au  fost  înşelaţi  de  autorităţile  habsburgice 
şi  de  propriul  cler.  In  consecinţă,  revolta  ţăranilor  a  fost  îndreptată,  potrivit  autorului, 
„împotriva  despotismului  austriac  şi  a  clerului  romano  şi  greco-catolic'm.  Dar 
mişcarea  de  rezistenţă  românească  a  avut  „un  puternic  conţinut  antimonarhic 
înveşmântat  în  haina  religioasă  a  epocii*09.  Iată  că  în  lucrările  redactate  după  anul 
1955  găsim  termeni  şi  formule  istorice  noi,  cu  cauzalităţi  şi  efecte  care  ţin  mai 
degrabă  de  viziunea  marxistă:  revoltele  antiunioniste  ale  ţăranilor  erau  îndreptate 
împotriva  despotismului  austriac,  adică  a  exploatatorilor  străini,  dar  şi  împotriva 
bisericilor  străine  de  fiinţa  neamului.  Deci,  mişcările  protestatare  româneşti  sunt,  în 
viziunea  autorului,  mult  mai  complexe.  Cauzelor  de  ordin  religios  li  s-au  adăugat 
acum  determinaţii  antihabsburgice  şi  antimonarhice,  în  consonanţă  cu  filosofia 
oficializată  de  noul  regim.  O  caracteristică  a  mişcărilor  româneşti  de  la  mijlocul 
secolului  al  XVIII-lea  este  legată  de  imaginea  străinului  asupritor,  despot  şi  trădător, 
observată  la  nume  roşi  istorici  inter  belici,  preluată  mai  apoi  de  istoriografia  marxistă, 
deoarece  servea  regimului  comunist. 

In  studiile  publicate  anterior,  Silviu  Dragomir  a  exclus  cu  desăvârşire 
dimensiunile  socială,  antihabsburgică  şi  antimonarhică  în  cazul  mişcărilor  conduse 
de  Visarion  Sarai  şi  Sofronie  din  Cioara.  Dacă  în  contribuţiile  publicate  în  perioada 
interbelică  autorul  afirma  că  „ţăranii  în  dese  rânduri  şi-au  declarat  fidelitatea  faţă  de 
regină,  dar  şi  hotărârea  de  a-şi  achita  obigaţiile  fiscale  către  stat"40,  în  cercetările 
ulterioare  a  revenit  asupra  concluziilor.  Schimbările  de  interpretare  trebuie  puse  în 
legătură  cu  profundele  mutaţii  politice,  sociale,  economice  petrecute  în  România 
după  1947.  Probabil  că,  în  noul  context,  unele  dintre  tezele  anterioare  au  fost 
modificate  sub  presiunea  politicului.  Abia  ieşit  din  închisorile  comuniste,  cercetătorul 
se  găsea  încă  în  atenţia  organelor  de  securitate  ale  statului.  Persoana  sa  era 
supravegheată,  lucrările  sale  erau  citite  pentru  a  se  vedea  dacă  şi-a  însuşit  învăţăturile 
marxist-leniniste.  In  privinţa  contextului  politic  şi  social  în  care  s-a  realizat  unirea. 
Silviu  Dragomir  a  rămas  consecvent  concluziilor  anterioare:  „unirea  s-a  încheiat 
prin  forţă  şi  teroare,  prin  înşelăciuni  şi  minciuni  şi,  în  consecinţă,  nu  a  prins  rădăcini 
în  sânul  poporului  fiind  înlăturată  prin  acţiunea  violentă  a  maselor  populare,  ca  un 


37  Ibidem ,  p.  324.  „Oricât  a  urmărit  Sofronie  să  menţină  mişcarea  în  cadrele  religioase,  mişcarea 
are  şi  un  caracter  social.4*  idem,  Politica  religioasă  a  Curţii  din  Viena.  Capitol  pregătit  de  autor  pentru 
Istoria  Romîniei.  Tratat,  în  A.N.-D.J.  Deva,  Fond  Silviu  Dragomir ,  dosar  61,  p.  315. 

38  Ibidem ,  p.  324. 

39  Ibidem,  p.  326. 

40  Ibidem ,  p.  326. 

element  străin,  strâns  unit  cu  interesele  cotropitorilor"41.  Unirea  religioasă  era,  în 
opinia  autorului,  creaţia  regimului  austriac,  adică  a  străinului,  şi  a  fost  realizată  pentru 
ca  acesta  să-şi  consolideze  dominaţia.  Pe  de  altă  parte,  conchidea  istoricul,  preoţimea 
unită,  care  s-a  identificat  cu  stăpânitorii  tiranici  ai  ţării,  s-a  văzut  ulterior  înşelată  în 
mare  măsură  în  aşteptările  sale.  Aceasta  era  trădă  toare,  deoarece  a  pus  mai  presus 
interesele  sale  de  grup.  Soarta  preoţilor  greco-catolici  s-a  dovedit,  pentru  multe 
decenii,  ingrată.  Rene  gaţi  de  comunităţile  tra  diţionale  româneşti,  când  s-a  aflat  că 
au  trecut  la  greco-catolicism,  preoţii  uniţi  au  fost  bătuţi  şi  alungaţi  din  fostele  parohii 
pentru  că  şi-au  schimbat  credinţa.  Dar  şi  mai  grav  era  că  slujitorii  noii  biserici  erau 
dispreţuiţi  chiar  şi  de  preoţii  romano-catolici.  Câştigătorii  trecerii  românilor  la  catolicism 
au  fost,  potrivit  lui  Silviu  Dragomir,  Habsburgii,  care  „n-au  văzut  în  masele  populare 
româneşti  decât  un  element  bun  de  exploatat  şi  de  folosit  pentru  atingerea  propriilor 
scopuri.  Numărul  precumpănitor  al  românilor,  adăugaţi  formal  religiei  catolice,  a 
îndreptăţit  să  se  acorde  formal  statusului  catolic  conducerea  politică  a  ţării.  Mai 
mult,  privilegiile  şi  scutirile  acordate  Bisericii  Unite  de  către  Habsburgi  s-au  dovedit 
în  final  a  fi  doar  doar  o  simplă  momeală  pentru  a-i  atrage  pe  români  la  noua  Biserică. 

Era  tot  mai  clar  că  întregul  scenariu  avea  ca  şi  scop  întărirea  autorităţii  Habsburgilor 

_ 

în  Transilvania.  In  acest  scenariu,  românii  constituiau  doar  forţa  de  manevră,  mijlocul 
de  presiune  folosit  de  austrieci  până  şi-au  îndeplinit  scopurile.  Dovada  acestei 
afirmaţii  era  şi  faptul  că  românii  rămaşi  credincioşi  Bisericii  Ortodoxe  ce  se 
împotriveau  indirect  politicii  austriece,  vor  fi  socotiţi  ca  trădători  şi  apostaţi  fiind 
pedepsiţi  după  legile  ţării"42. 

Concluziile  la  care  a  ajuns  autorul,  unele  enunţate  şi  în  studiile  interbelice, 
erau  în  spiritul  istoriografiei  oficiale  şi  serveau  perfect  ideologiei  regimului  comunist4 
condamnarea  politicii  religioase  promovate  de  austrieci  printre  români,  duplicitatea 


41  Ibidem ,  p.  327-328.  Concluziile  enunţate  de  către  Silviu  Dragomir  în  privinţa  unirii  religioase 
nu  erau  singulare  în  istoriografia  vremii:  „Unirea  a  fost  un  act  de  violenţă  şi  de  asuprire  religioasă  a 
poporului  român,  un  atentat  la  libertatea  şi  la  viaţa  lui  naţională'4  (Prof.  Teodor  M.  Popescu,  op.  cit ., 
în  ioc.  cit.,  p.  46;  Pr.  Prof  Dr.  Leon  Pădureanu,  op.  cit.,\n  loc.  cit.,  p.  87);  „Concluzia  e,  că  sinodul 
mare  de  unire  din  1700,  ca  şi  cel  din  1697,  e  ficţiune,  scornită  de  Baranyi  pentru  ticluirea  pseudoistoriei 
tendenţioase,  de  propagandă,  a  unirii44  (Ştefan  Lupşa,  op  cit.,  p.  90);  să  facă  să  reiasă  limpede 
întreaga  atmosferă  de  minciuni,  presiuni  materiale  şi  morale,  şantaj  şi  denaturări  în  care  s-a  perfectat 
cel  mai  întunecat  act  din  istoria  noastră  naţională.  In  această  perspectivă  unirea  cu  Roma  a  unei  părţi 

a  românilor  ardeleni  n-a  fost  consecinţa  vreunei  iluminări  lăuntrice,  care  l-ar  fi  făcut  pe  Atanasie  şi 

* 

clerul  român  să  vadă  deodată  adevărata  credinţă  mântuitoare44  (Prof  Dr.  Mihail  Dan,  In  jurul  unirii  cu 
Roma.  Cu  deosebită  privire  asupra  rolului  iezuitului  Carol  Neurautter,  în  Mitropolia  Banatului ,  anul 
VIN,  nr  7-9,  1958,  p.  326). 

42  Silviu  Dragomir,  Românii  din  Transilvania  şi  unirea  cu  Biserica  Romei ,  în  loc.  cit. ,  p.  325-326; 
Prof.  Dr.  Mihail  Dan,  op.  cit.,  în  loc .  cit. ,  p.  328;  Prof  Teodor  M.  Popescu,  op.  cit.,  în  loc .  cit.,  p.  87. 

43  Lucian  Boia,  Istorie  şi  mit  în  conştiinţa  românească ,  p.  120. 

elitei  religioase,  nerespectarea  punctelor  favorabile  românilor  din  Diplomele 
leopoldine,  revoltele  clasei  ţărăneşti  îndreptate  împotriva  trădătorilor  şi  a  asupririi 
sociale.  Străinii,  în  cazul  de  faţă  austriecii  şi  ierarhia  romano-catolică,  erau 
consideraţi  duşmanii  românilor  ardeleni.  Lor  li  s-a  asociat  elita  românească,  preoţi 
şi  mici  funcţionari,  adică  viitoarea  burghezie,  care  a  făcut  jocul  puterilor  străine,  în 
schimbul  îmbunătăţirii  situaţiei  economice44.  Singura  categorie  socială,  considera 
Silviu  Dragomir,  care  a  fost  la  înălţimea  momentului  a  fost  ţărănimea45.  Locuitorii 
satelor  ardelene  au  refuzat  să-şi  părăsească  credinţa  ortodoxă,  adică  tradiţia, 
religia  strămoşilor,  rezistând  persecuţiilor  la  care  au  fost  supuşi  de  către  autorităţi. 
Când  n-au  mai  rezistat  vexaţiunilor,  s-au  revoltat  împotriva  regimului  politic. 
Luptătorii  pentru  credinţă  din  studiile  interbelice  s-au  transformat  acum  în  lideri 
de  opinie  „ce  condamnau  asuprirea  socială,  despotismul  şi  monarhia”46.  în  prim- 
planul  nemulţumirilor  au  trecut  problemele  sociale  şi  cele  naţionale,  respectiv 
păstrarea  identităţii  şi  a  tradiţiei.  Credinţa  ortodoxă  nu  era  înţeleasă  ca  o  trăire 
spirituală,  ci  însemna  ataşament  faţă  de  tradiţia  neamului.  Românii  nu  luptau,  în 
viziunea  lui  Silviu  Dragomir,  pentru  ortodoxie  ca  trăire,  credinţă  religioasă,  ci  pentru 
ortodoxie  ca  tradiţie,  etnicitate,  trecut47. 

Metoda  de  lucru  a  istoricului  a  cunoscut  sensibile  schimbări  fată  de  studiile 

J 

anterioare.  Observăm  că  acordă  atenţie  actelor  unirii  religioase,  trecute  aproape 
neobservate  până  atunci48.  Importanţa  lor  este  esenţială  pentru  noua  Biserică  Greco- 
Catolică.  Documentele  alcătuiesc  tocmai  fundamentul  juridico-teologic  al  naşterii 
noii  biserici.  Cercetarea  actelor  unirii  constituia  un  câştig  faţă  de  cercetările  anterioare, 
demonstrând  implicit  maturitatea  istoricului.  Acesta  şi-a  început  analiza  cu  actul 
unirii  din  7  octombrie  1698,  semn  că,  indirect,  contesta  faptul  că  unirea  s-a  realizat 
în  vremea  mitropolitului  Teofil.  Investigarea  critică  a  documentelor  continua 
demersurile  mai  vechi  realizate  de  I.  Crişanu49,  N.  Densuşianu50,  A,  Bunea51,  G. 
Popoviciu52,  I.  Lupaş53  şi  N.  Iorga54,  iar  după  război  îndeosebi  de  către  Ştefan 


44  Silviu  Dragomir,  Românii  din  Transilvania  şi  unirea  cu  Biserica  Romei  >  în  loc.  c/7.,  p.  325. 

45  Ibidem,  p.  326. 

46 Ibidem ,  p.  324-325. 

<  47  Ibidem,  p.  326. 

48  Ibidem ,  p.  323-324. 

49  Ioan  Crişanu,  op .  cit.,  p.  3-38. 

50  Nicolae  Densuşianu,  op.  cit.,  p.  1 7-33. 

51  Augustin  Bunea,  Alexandru  Gram  a,  op.  cit.,  p.  3-38. 

52  George  Popoviciu,  op.  cit.,  p.  43-62. 

53  Ioan  Lupaş,  Silviu  Dragomir ,  în  loc.  cit.,  p.  231-267. 

54  Nicolae  lorga,  Istoria  Bisericii  româneşti ,  I,  p.  221;  Idem,  Istoria  românilor  din  Ardeal  şi 
Ungaria,  p,  183;  Idem,  Sate  şi  preoţi ,  p.  160. 

Lupşa55.  La  istoricii  amintiţi  există  diferenţe  semnificative  în  interpretarea  actelor 

unirii.  Dacă  Augustin  Bunea  şi  Nicolae  lorga  le-au  considerat  creaţia  protopopilor 

şi  a  mitropoliţilor  români,  restul  îi  socoteau  redactori  pe  iezuiţi.  Ştefan  Lupşa,  cel 

* 

mai  aprig  contestatar,  nega  chiar  existenţa  sinoadelor  unirii.  In  opinia  sa,  protopopii 
au  semnat  în  alb  variantele  româneşti  ale  actelor  păstrate,  iar  cele  latine  au  fost 
redactate  ulterior  de  către  Paul  Bârânyi,  pentru  a  demonstra  legalitatea  unirii. 

Cartea  de  mărturie  a  protopopilor  —  sau  Actul  de  la  7  noiembrie,  cum  mai 
este  cunoscută  adeziunea  ierarhilor  români  la  unire  -  e  redactată  pe  trei  file.  „Primele 
două,  formate  dintr-o  filă  au  fost  adăugate  şi  lipite  de  celelalte  în  continuare,  la  p.  5-6. 
Pagina  întâi,  cuprinde  declaraţia  de  unire  scrisă  cu  caractere  chirilice  şi  înzestrată  cu 
sigiliul  Mitropoliei.  Pe  pagina  a  doua  se  găseşte  o  declaraţie  asemănătoare,  redactată 
în  limba  latină,  fără  semnătură  şi  fără  sigiliu.  Semnăturile  protopopilor  sunt  aplicate  pe 
paginile  3, 4  şi  5.  Astfel,  în  mod  inexplicabil  sub  textul  românesc  al  unirii  şi  după  sigiliul 
Mitropoliei  s-au  mai  adăugat  încă  13  rânduri,  scrise  mai  mărunt  şi  îndesat,  evident  ca 
să  încapă  totul  pe  aceeaşi  pagină.  Sigiliul  care  este  incontestabil  acela  al  Mitropoliei,  a 
fost  aplicat  sigur  mai  înainte  de  a  fi  scrise  cele  1 3  rânduri,  deoarece  scriitorul  scurtează 
cele  două  rânduri  din  urmă,  pentru  a  nu  trece  pe  rondela  pecetei.“% 

Pentru  autor  rămâne  suspect  faptul  că  scribul,  ce  a  introdus  textul  românesc 
în  pagina  întâi,  a  fost  nevoit  să  facă  economie  de  spaţiu  şi  să  îndese  rândurile  în  mod 
vizibil.  Explicaţia  avansată  de  Silviu  Dragomir  era  că  probabil  primele  două  pagini 
au  fost  completate  ulterior,  şi  anume  după  ce  fuseseră  date  semnăturile  protopopilor, 
aflate  în  paginile  3-5,  şi  că  textul  latin,  aflat  pe  pagina  a  doua  a  actului  unirii,  era  scris 
înainte  de-a  se  introduce  cele  13  rânduri  ale  post-scriptumului  din  pagina  întâi. 
Comparând  textul  românesc  al  declaraţiei  cu  cel  scris  în  limba  latină,  conchidea  că 
textele  nu  erau  identice.  Acceptând  concluziile  lui  loan  Lupaş,  Dragomir  considera 
că  textul  românesc,  în  paitea  sa  introductivă,  constituia  o  traducere  defectuoasă 
întocmită  după  cel  latin.  „Astfel,  fraza  clară  din  textul  latin  considerata  tum  jluxa 
humanae  vitae  instabilitate  tum  etiam  animae  (cujus  in  omnibus  potior  cura 
habenda)  im  mortalitate  (socotind  atât  nestatornicia  vieţii  omeneşti  trecătoare , 
cât  şi  nemurirea  sufletului ,  căruia  în  mare  măsură  trebuie  să-i  purtăm  de  grijă 
înainte  de  orice )  este  tradusă  în  forma  următoare  cercând  schimbarea  acestii 
lumi  înşelătoare  şi  nesîarea  şi  nepeirea  sufletelor,  căruia  în  măsură  mai  mare 
trebuie  a  fi  decât  toate”'1 

Inadvertenţe  există  şi  în  partea  de  început  a  textelor,  în  intitulaţie;  titulatura  lui 
Atanasie  Anghel,  „vlădica,  protopopii  şi  capii  bisericilor  rumâneşti“,  nu  este  atestată 


55  Ştefan  Lupşa,  op.  cit.,  p.  40. 

56  Silviu  Dragomir,  Românii  din  Transilvania  şi  unirea  cu  Biserica  Romei ,  în  loc.  cit.,  p.  328. 

57  Ibidem,  p.  329-330. 

în  nici  un  act  românesc  de  până  atunci.  „Mitropolitul  Dosoftei  la  1627  se  iscălea 
Dosoftei  vlădică  de  Belgrad  cu  tot  săborul  nostru,  iar  în  1675  Părintele  mitropolit 
Sava  cu  juraţii  scaunului,  cu  protopopii  în  Sobor  în  Belgrad”™ Autorii] 
considera  că  formula  din  Cartea  de  mărturie  nu  reprezenta  forma  consacrată,  ci 
aceea  adoptată  de  iezuiţi,  care  o  întrebuinţează  în  aproape  toate  actele  lor,  şi  că 
textul  românesc,  în  consecinţă,  a  fost  tradus  după  cel  latin5’.  în  actele  unirii  există 
însă  diferenţe  care  pun  sub  semnul  întrebării  chiar  esenţa  acestora.  Spre  exemplu, 
în  textul  latin  unirea  se  atribuie  inspiraţiei  divine,  pentru  ca  în  textul  românesc  vlădica 
şi  protopopii  să  declare  că  dau  carte  de  mărturie  doar  ca  o  probă  de  loialitate  faţă  de 
împăratul,  „cum  se  cade  credincioşilor  înâlţii  sale“60. 

Inadvertenţele  şi  greşelile  din  textul  românesc  l-au  condus  pe  autor  la 
următoarea  concluzie:  „că  elita  românească  era  înclinată  a  primi  în  principiu  unirea, 
dar  ezita  să  accepte  formula  propusă  de  Bârâny  [...].  Faptul  că  vlădica  nu  şi-a  pus 
semnătura  alăturea  de  protopopi  dovedeşte  că  nu  s-a  ajuns  la  o  înţelegere  deplină, 
sau  poate  nu  s-a  ajuns  la  nici  o  înţelegere1*61.  Silviu  Dragomir  aduce  în  sprijinul 
afirmaţiei  o  singură  relatare,  în  afara  actelor  iezuiţilor,  anume  a  protopopului  Mihai 
din  Câlata.  Acesta  mărturisea  că  semnăturile  protopopilor  au  fost  solicitate  de  către 
Atanasie  Anghel  pentru  a  avea  adeziunea  ierarhiei  bisericeşti  în  tratativele  cu  Bârânyi. 
Este  probabil  ca  protopopii  să  fi  considerat  că  unirea  la  care  aspirau  era  formală  şi 
că  pot  să  rămână  şi  pe  mai  departe  în  credinţa  neschimbată  a  Bisericii  Răsăritene, 
chiar  dacă  declarau  că  se  uneau  cu  catolicii.  Ulterior,  în  opinia  lui  Silviu  Dragomir, 
„semnăturile  au  fost  îmbinate  cu  cele  două  texte,  anume  cel  românesc  şi  cel  latin 
rezultând  alcătuirea  analizată  mai-sus**62.  Greşelile  paleografice  şi  diplomatice  din 
text  sunt  numeroase.  Astfel,  „secretarul  marelui  sobor  Gheorghe  Dăianu,  iscălea  la 
rând  cu  ceilalţi  protopopi**63.  Dacă  actul  s-ar  fi  dat  în  sobor,  el  urma  să  semneze  şi 
ca  notar  al  soborului,  întărind,  astfel,  afir  maţia  protopopului  Mihai  din  Călata.  Apoi, 
transcrierea  numelor  şi  denumirilor  de  localităţi  din  Transilvania  cuprinde  o  serie  de 
greşeli.  Lipsa  cunoştinţelor  geografice  privind  Transilvania  dovedeşte,  era  de  părere 
istoricul,  că  transcrierea  denumirilor  s-a  făcut  mai  târziu  şi  nu  la  Alba-Iulia,  unde 
s-ar  fi  putut  obţine  informaţii  exacte64. 

Silviu  Dragomir  considera  că  dosarul  unirii  din  7  octombrie  1698,  realizat  de 
către  iezuiţi,  nu  a  fost  trimis  autorităţilor  politice  ale  ţării.  Nici  Guvernul  Transilvaniei, 
nici  Curtea  de  la  Viena  şi  nici  arhiepiscopul  primat  de  Strigoniu  n-au  intrat  în  posesia 


'*  Ibidem,  p.  330. 
54  Ibidem, 

60  Ibidem. 

“  Ibidem,  p.  332. 
“  Ibidem,  p.  333. 
«  Ibidem ,  p.  333. 
64  Ibidem,  p.  334. 

lui,  după  cum  nici  personalităţile  apropiate  Bisericii  Ortodoxe,  precum  curatorului 
mitropoliei,  Pater  Ianăş,  şi  nobilul  Gavril  Nagyszegi,  atenţi  la  schimbările  din  biserică, 
nu  ştiau  nimic  despre  soborul  din  octombrie.  Concluzia,  după  analiza  documentelor, 
era  că  în  ziua  de  7  octombrie  nu  s-a  ţinut  un  sobor  al  Bisericii  Ortodoxe,  iar  actele 
unirii  au  fost  redactate  ulterior,  cel  mai  probabil  de  către  iezuiţi.  Chiar  dacă  mitropolitul 
Atanasie  a  consimţit  să  se  unească  cu  catolicii,  a  făcut-o  în  anumite  condiţii,  iar 
lipsa  semnăturii  sale  de  pe  actele  unirii  le  loveşte  de  nulitate65. 

Interesul  autorului  era  de-a  arăta  că,  deşi  înfăptuită  într-un  final,  unirea  religioasă 
se  întemeia  pe  un  fundament  juridic  fals.  Concluzia  scădea  mult  din  incriminarea 
făcută  în  cercetările  anterioare  protopopilor  şi  episcopului  Atanasie  Anghel66.  Potrivit 
istoricului,  destinul  mitropolitului  Atanasie  Anghel  n-a  fost  unul  fericit.  Presat  de 
către  iezuiţi  şi  probabil  de  o  parte  a  elitei  ortodoxe  să  accepte  unirea,  legat  de 
jurământul  făcut  la  Bucureşti,  precum  şi  de  destinul  zecilor  de  mii  de  enoriaşi, 
mitropolitul  ortodox  a  încercat  o  unire  formală,  care  urma  să  asigure  românilor 
avantaje  materiale.  Politica  promovată  de  Atanasie  Anghel,  aşa  cum  bine  a  subliniat 
Silviu  Dragomir,  a  stârnit  suspiciunea  autorităţilor  şi  a  iezuiţilor,  hotărâţi  să  realizeze 
cu  orice  preţ  o  unire  totală.  Presiunea  exercitată  de  iezuiţi  şi  indirect  de  autorităţile 
austriece  din  Ardea!  pentru  a-1  convinge  pe  Atanasie  Anghel  să  accepte  plecarea  la 
Viena  l-a  făcut  pe  autor  să  considere  că,  în  acel  moment,  unirea  nu  era  finalizată. 
Pentru  a-1  convinge  pe  Atanasie  Anghel  era  nevoie  de-o  demonstraţie  în  forţă,  de  o 
presiune  psihologică  la  care  puţini  erau  capabili  să  reziste.  Insistenţa  asupra  modului 
în  care  viitorul  episcop  Inochentie  Micu  va  sfârşi  la  Viena  avea  menirea  de-a  sublinia 
încă  o  dată  fragilitatea  ierarhilor  români  şi  duritatea  cu  care  Habsburgii  acţionau 
când  cineva  li  se  împotrivea67. 


In  Istoria  desrobirei....  Silviu  Dragomir  l-a  descris  pe  mitropolitul  Atanasie 
Anghel  ca  nehotărât  şi  plin  de  îndoieli  faţă  de  unire;  în  acest  context,  protopopii, 
profitând  de  creşterea  importanţei  Sinodului  Bisericii  Ortodoxe  sub  calvini,  au  iniţiat 
tratativele  cu  iezuiţii68.  Or,  analiza  ulterioară  a  actelor  unirii  a  arătat  că  iniţiativa 
tratativelor  cu  iezuiţii  a  avut-o  Atanasie  Anghel  ajutat  de  doi,  trei  protopopi  de 
încredere.  Deci,  rolul  mitropolitului  a  fost  esenţial  în  negocierile  purtate  pentru  unire, 
iar  protopopii  l-au  urmat  îndeaproape,  fără  a-şi  manifesta  hotărât  în  acel  moment 
opţiunea  pentru  unire69.  Şi  în  privinţa  mişcărilor  religioase  conduse  de  Visarion  Sarai 
şi  Sofronie  din  Cioara,  istoricul  şi-a  completat  punctul  de  vedere  iniţial.  Mişcările 
aveau  cauze  profunde,  de  ordin  economic,  politic  şi  religios;  în  consecinţă,  reacţia 


65  Ibidem ,  p.  336. 

66  Idem,  J stor  ia  desrobirei  religioase ,  1,  p.  10. 

67  Ibidem ,  p.  77. 

68  Ibidem,  p.  12. 

6*  Idem,  Românii  din  Transilvania  şi  unirea  cu  Biserica  Romei,  în  loc  cit.,  p.  336. 

românilor  s-a  îndreptat  nu  doar  împotriva  ierarhiei  Bisericii  Romano-Catolice,  ci  şi 
împotriva  nobilimii  şi  chiar  a  Curţii  de  la  Viena70. 

Pornind  de  la  analiza  documentelor  elaborate  în  sinodul  din  1 698,  Silviu  Dragomir 
a  reconstituit  frământările  lumii  ortodoxe  ardelene.  Tentaţiile  şi  promisiunile  făcute  de 
Curtea  de  la  Viena  clerului  românesc  au  găsit  numeroase  persoane  dornice  să  facă 
pasul  cerut.  Interesul  imperialilor,  aşa  cum  în  repetate  rânduri  a  subliniat  autorul,  era 
de-a  găsi  soluţiile  pentru  consolidarea  dominaţiei  în  Transilvania.  în  privinţa  situaţiei 
economice  a  românilor,  sărăcia  stăpânea  deopotrivă  în  rândurile  clerului  şi  laicilor. 
Deci,  o  îmbunătăţire  a  stării  materiale  era  dorită  atât  de  preoţi,  cât  şi  de  laici.  Dar  atâta 
timp  cât  schimbările  pozitive  îi  vizau  doar  pe  clerici,  ţărănimea  ardeleană  este  reticentă 
faţă  de  schimbarea  credinţei.  Anchetele  ordonate  de  stările  Transilvaniei  printre  români 
dovedeau  ataşamentul  masiv  al  ţăranilor  pentru  ortodoxie,  în  timp  ce  preoţii  păreau  a 
fi  dispuşi  la  o  unire  formală,  care  să  le  asigure  avantaje  economice. 

Unirea  românilor  nu  a  fost  uşor  de  realizat.  A  fost  nevoie  de  presiuni  politice 
exercitate  de  autorităţile  habsburgice  asupra  stărilor  transilvane,  precum  şi  asupra 

A 

mitropolitului  Atanasie  Anghel.  In  privinţa  implicării  iezuiţilor,  autorul  îi  acuza  de 
conceperea  falsurilor  prezente  în  actele  unirii71.  Reacţia  ortodoxă  faţă  de  unire  a  venit 
târziu,  îndeosebi  prin  mişcările  religioase,  considerate  acum  ca  având  caracter  social 
şi  politic.  Cele  două  acţiuni  au  demonstrat  fragilitatea  con  strucţiei  religioase,  aderenţa 
masivă  a  românilor  din  sudul  Mureşului,  dar  şi  din  Munţii  Apuseni,  la  ortodoxie.  Acestea 
erau,  în  opinia  autorului,  semnale  ce  anunţau  amplele  frământări  sociale  şi  politice  ale 
românilor.  Acum  caracterul  religios  este  dublat  de  cel  social  şi  politic,  ca  reacţie  la 
presiunea  fiscală  a  autorităţilor,  precum  şi  la  intoleranţa  manifestată  de  Curtea  de  la 
Viena,  în  contextul  schimbărilor  politice  produse  în  România  după  război.  Era  dificil 
pentru  Silviu  Dragomir  să  convingă  cenzura  comunistă  că  revoltele  românilor  ardeleni 
de  la  mijlocul  secolului  al  XVIII-lea  au  avut  doar  cauze  religioase.  Dacă  în  perioada 
interbelică  un  autor  filoortodox  putea  să  sublinieze  sacrificiul  pentru  credinţă  al  românilor 
ardeleni,  în  opoziţie  cu  interesele  materiale  ale  credincioşilor  uniţi,  în  anii  aşa-  numitei 
democraţii  populare  cauzalitatea  revoltelor  era  considerată  ca  fiind  mult  mai  complexă. 
Asuprirea  socială  şi  naţională  completa  acum  dimensiunea  religioasă  a  mişcărilor 
românilor  ardeleni  de  la  mijlocul  secolului  al  XVIII-lea. 

Silviu  Dragomir  a  înţeles  că  nu  era  suficient  să  consulte  doar  actele  oficiale. 
Era  necesară  o  apropiere  de  lumea  ţărănească  majoritară,  participantă  la  unire  şi 
deopotrivă  la  mişcările  antiunioniste,  spre  a-i  sonda  atitudinea.  Indirect,  ideologia 
marxistă,  prin  îndemnul  adresat  istoricilor  de-a  releva  participarea  lumii  rurale  la 
momentele  importante  ale  istoriei  naţionale,  deschidea  o  direcţie  importantă  de 


70  Ibidem ,  p.  324-326. 

71  Ibidem,  p.  337. 

cercetare  în  istoriografia  românească.  Silviu  Dragomir  va  reveni  curând  asupra 
unirii  românilor  cu  Biserica  Romei. 


3.2.  Din  nou  despre  unirea  românilor  cu  Biserica  Romei 
în  studiul  publicat  în  Biserica  Ortodoxă  Română11,  autorul  analizează  critic 
toate  actele  unirii,  pentru  a  avea  o  imagine  de  ansamblu  asupra  întregului  fenomen. 
Lucrarea  conţine  şi  rezultatele  conscripţiei  parţiale  realizate  de  guvernul  ardelean  în 
1698,  cu  scopul  de-a  sonda  punctul  de  vedere  românesc  în  privinţa  unirii.  Pentru  o 
cuprindere  totală  a  fenomenului,  el  supune  analizei  critice  documentele  unirii  din 
anul  1697.  Istoricul  a  cercetat  şi  actele  sinodului  ţinut  în  1698,  sub  noul  mitropolit 
Atanasie  Anghel.  Cercetările  sunt  extinse  şi  asupra  hotărârilor  sinodului  din  1 700 
convocat  de  către  Atanasie  Anghel  înainte  de  plecarea  la  Viena. 

Urmărind  în  timp  demersurile  lui  Silviu  Dragomir  consacrate  unirii  religioase, 
constatăm  o  apropiere  de  actele  unirii,  fundamentale  pentru  construcţia  juridică  a 

■A 

noii  Biserici  Greco-Catolice.  In  studiul  publicat  în  1 962,  cauzele  apropierii  românilor 
de  Biserica  Romano-Catolică  sunt  în  linii  generale  identice  cu  cele  menţionate  în 
contribuţiile  anterioare,  şi  anume:  dorinţa  Habsburgilor  de-a  stăpâni  mai  uşor 
Transilvania  şi  intenţia  lor  de  a  avea  aici  o  majoritate  confesională, 
Indeplinindu-se  astfel  unul  din  dezideratele  Contrareformei .  Demersul  unionist 
venit  din  exterior  a  găsit  în  provincie,  printre  români,  o  situaţie  favorabilă.  Biserica 
Ortodoxă  a  fost  obligată  în  vremea  principilor  calvini  să  suporte  schimbări  dogmatice, 
fără  a  beneficia  de  avantajele  materiale  promise  ierarhilor  ei. 

Silviu  Dragomir  a  înţeles  că  într-o  cercetare  consacrată  fenomenului  religios 
nu  era  suficient  să  prezinte  reacţiile  contra  unirii,  abilitatea  autorităţilor  şi  interesul 
iezuiţilor.  Era  necesar  să  se  pornească  de  la  precizarea  condiţiilor  în  care  s-a  realizat 
unirea,  de  la  analiza  actelor  unirii  religioase.  Erau  continuate,  în  această  privinţă, 
demersurile  mai  vechi  realizate  de  I.  Crişanu,  N.  Densuşianu,  G.  Popoviciu,  Ştefan 
Lupşa  şi  loan  Lupaş,  specialişti  care  au  investigat  critic  fondul  documentar  privind 
începuturile  unirii  cu  Biserica  Romei.  Autorul  şi-a  început  cercetările  cu  actele 
sinodului  din  1 697,  ţinut  în  vremea  mitropolitului  Teofil.  Do  cu  mentele  nu  fuseseră 


72  Idem,  Românii  din  Transilvania  şi  Unirea  cu  Biserica  Romei.  Documente  apocrife  privitoare 
Ia  începuturile  unirii  cu  catolicismul  roman  ( 1697-1701 ).  Extras  din  revista  Biserica  Ortodoxă 
Română,  anul  LXXX,  nr.  9-10,  septembrie-octombrie  1962.  Bucureşti,  1963,  97  p.  intr-o  scrisoare 
trimisă  către  Editura  Cărţilor  Bisericeşti  din  Bucureşti  în  data  de  28  noiembrie  1961,  autorul  solicita 
publicarea  studiului  său  extins  despre  unirea  românilor  cu  Biserica  Romei.  Motivul  invocate  de  Silviu 
Dragomir  era  că:  „la  Sibiu  [în  revista  Mitropolia  Ardealului ,  n.n.]  nu  se  poate  decât  în  numere 
succesive,  ceea  ce  ar  atenua  din  impactul  studiului  asupra  publicului.  Studiul  susţine  politica  lui 
Justinian  de  reunire,  precum  şi  a  RPR  prin  a  cărei  sprijin  s-a  refăcut  unitatea  bisericii  române"  (A.N.- 
D  J.  Deva,  Fond  Silviu  Dragomir ,  dosar  4,  p.  244). 


STUDII  ŞI  ARTICOLE 


105 


analizate  până  la  momentul  respectiv.  Majoritatea  istoricilor  fenomenului  consideră 
sinodul  din  1697  ca  fiind  primul  în  care  s-a  discutat  despre  unirea  românilor  cu 

A 

Biserica  Romei.  In  acelaşi  timp,  actele  redactate  cu  această  ocazie  sunt  cele  mai 
expuse  criticii  istorice.  Motivul  îl  constituie  faptul  că  „documentele  redactate  în 
1 697,  anume  cele  trei  procese  verbale,  apoi  decretul  sau  rezoluţia  de  unire  cu  Biserica 
Romei,  semnat  de  mitropolitul  Teofil  la  21  martie  1697,  precum  şi  o  adresă  către 
cardinalul  Kollonich  din  10  iunie  1697,  conţin  numeroase  elemente  care  pun  sub 
semnul  întrebării  veridicitatea  lor**73. 

Unirea  realizată  sub  mitropolitul  Teofil  ridică  serioase  semne  de  întrebare  şi 
pentru  alţi  istorici.  Chiar  Silviu  Dragomir,  în  Istoria  desrobirei...,  considera  că  sub 
Teofil  au  avut  loc  cel  mult  tratative  cu  iezuiţii  şi  nicidecum  nu  s-a  realizat  unirea 
religioasă.  A  revenit,  din  considerente  de  ordin  metodologic,  asupra  actelor  şi 
circumstanţelor  în  care  acestea  au  fost  elaborate,  după  aproape  o  jumătate  de  secol. 
Analizând  documentele  amintite,  autorul  constată  existenţa  unor  grave  defi  cienţe 
de  formă  şi  con  ţinut.  Astfel,  este  destul  de  straniu  că  nu  s-a  păstrat  nici  un  document 
românesc  şi  că  nu  se  arată  nicăieri  că  textul  latin  ar  fi  tradus  din  româneşte.  Dar 
chiar  şi  documentele  latineşti  ale  unirii  nu  s-au  păstrat  în  original,  ci  doar  în  copia 
unui  manuscris  depus  de  iezuitul  Bârânyi  în  dulapurile  Arhiepiscopiei  din  Strigoniu. 
Obiecţiile  autorului  se  fundamentau  şi  pe  diferenţa  mare  de  timp  dintre  data  sinodului 
şi  momentul  în  care  au  fost  redactate  actele.  Hotărâ  toare  sunt  însă  observaţiile  de 
conţinut  făcute  de  istoric.  Mitropolitul  Teofil  apare  în  document  ca  „episcop  al  Bisericii 
valahe  din  Transilvania1*,  şi  nu  ca  „arhiepiscop  al  Mitropoliei  Bălgradului  şi  a  toată 
ţara  Ardealului**,  cum  se  iscălea  chiar  în  anul  1 697.  Era,  apoi,  semnătura  contrafăcută 
a  lui  Teofil,  aflată  pe  actul  prin  care  se  aducea  la  cunoştinţa  cardinalului  Kollonich 
hotărârea  de  unire.  Documentul  mai  este  suspect  şi  datorită  faptului  că  semnăturile 
celor  12  clerici  nu  urmează  imediat  după  datarea  actului,  ci  după  o  pagină  liberă. 
Lipseşte  secretarul  sau  notarul  sinodului  dintre  protopopii  amintiţi,  lucru  inadmisibil 
pentru  un  act  de  asemenea  impo  rtanţă74.  Observaţiile  l-au  determinat  pe  Silviu 
Dragomir  să  considere  documentele  ca  fiind  falsuri  redactate  de  către  iezuiţi. 
Plastografierea  semnăturii  lui  Atanasie  Anghel,  greşelile  comise  de  scrib  în  lista 
protopopilor,  faptul  că  textul  unirii  reproduce  documentele  împărăteşti  ale  lui  Leopold 
I  l-au  făcut  pe  Silviu  Drago  mir  să  considere,  pe  linia  cercetărilor  lui  Ştefan  Lupşa, 
că  actele  au  fost  redactate  după  anul  1 701 75. 

A 

In  spiritul  obiectivităţi!,  istoricul  aduce  în  discuţie  şi  contraargumentele  punctului 
de  vedere  enunţat.  Astfel,  faptul  că  despre  unirea  mitropolitului  vorbesc  şi  alte 


73  Silviu  Dragomir,  Românii  din  Transilvania  şi  Unirea  cu  Biserica  Romei.  Documente  apocrife, 

p,  12. 

1AIbidem,  p.  10-16. 

75  Ibidem ,  p.  18. 

izvoare  contemporane  evenimentului.  Apoi,  că  în  memoriile  cancelarului  Nicolae 
Bethlen  se  aminteşte  că  acesta  a  refuzat  să  discute  într-o  conferinţă  ministerială 
despre  memoriul  Statusului  Catolic  din  Transilvania.  Dar  şi  în  acest  caz,  afirma 
autorul,  informaţia  cuprinsă  în  memoriile  cancelarului  este  clară,  deoa  rece  se  vorbeşte 
de  memoriul  depus  de  Statusul  Catolic  din  Transilvania.  Mai  mult,  când  memoriul  a 
fost  discutat  la  Viena,  mitropolitul  Teofil  nu  mai  era  în  viaţă76. 

Sursa  informaţiilor  despre  unirea  românilor  în  anul  1697  au  fost,  crede  Silviu 
Dragomir,  iezuiţii,  care  au  răspândit  în  cercurile  catolice  şi  protestante  ideea  că 
unirea  a  început  sub  Teofil.  Nici  o  sursă  românească  din  rândul  apropiaţilor  episcopului 
nu  confirmă  punctul  de  vedere  iezuit.  Pater  Ianăş,  curatorul  mitropoliei,  deci  un 
apropiat  al  fostului  mitropolit  Teofil,  într-o  scrisoare  adresată  lui  Atanasie  Anghel, 
aflat  atunci  la  Viena,  dezminte  un  asemenea  fapt.  Istoricul  analizează  şi  conţinutul 
testamentului  mitropolitului  Teofil,  redactat  cu  puţină  vreme  înainte  de  moarte. 
Testamentul  este  o  sursă  documentară  remarcabilă,  din  care  se  degajă,  în  linii  generale, 
trăsăturile  personalităţii  înaltului  ierarh.  Astfel,  mica  avere  agonisită  nu  reprezenta 
pentru  Teofil  o  grijă  deosebită.  în  schimb,  el  îşi  îndreaptă  atenţia  către  cărţile 
bisericeşti,  pe  care  le  descrie  cu  părere  de  rău  că  e  nevoit  a  le  părăsi.  Nu  răzbate 
din  rândurile  testamentului  nimic  care  să  amintească  de  tratativele  de  unire77. 

A 

In  urma  analizei  documentelor  unirii  Silviu  Dragomir  amendează  punctul  de 
vedere  conform  căruia  aceasta  s-ar  fi  realizat  sub  mitropolitul  Teofil.  Autorul  devine 
categoric  şi  exclude  orice  tratative  purtate  în  anul  1 697  cu  iezuiţii,  cum  s-a  pronunţat 
şi  în  anul  19207*  şi  cum  au  demonstrat-o  marea  majoritate  a  analiştilor. 
Responsabilitatea  revenea  în  exclusivitate  iezuiţilor,  ei  fiind  autorii  falsurilor  şi  ai 
răspândirii  zvonului  că  unirea  s-a  realizat  sub  mitropolitul  Teofil.  Pentru  Silviu 
Dragomir,  n-au  existat  tratative  pentru  unire  sub  Teofil,  iar  documentele  sunt  falsuri 
realizate  de  iezuiţi79. 

Moartea  lui  Teofil  şi  alegerea  noului  ierarh  român  n-au  lăsat  să  se  înţeleagă 
că  s-a  schimbat  ceva  în  Biserica  Ortodoxă.  Istoricul  insistă  asupra  momentului 
alegerii  lui  Atanasie  Anghel  şi  asupra  rolului  jucat  de  superintendentul  calvin.  Statusul 
Catolic  şi  generalul  comandant  nu  schiţează  nici  un  gest  din  care  s-ar  putea  deduce 
că  lor  le  revenea  dreptul  de-a  supraveghea  instalarea  ierarhului  care  avea  să  conducă 
biserica  românească.  In  Transilvania,  considera  autorul,  nimeni  nu  avea  cunoştinţă 
despre  hotărârile  sinodului  şi  despre  declaraţia  de  unire  a  mitropolitului  Teofil80. 
Concluziile  la  care  istoricul  a  ajuns  după  analiza  actelor  ce  pomenesc  de  unirea 

76  Ibidem ,  p.  22, 

77  Ibidem ,  p,  20 

7t  Ibidem,  p.  26. 

™  Ibidem ,  p.  24. 

w  Ibidem,  p.  26. 

românilor  la  1697  sunt,  cu  mici  excepţii,  identice  cu  opiniile  exprimate  de  Ioan 
Crişanu,  George  Popoviciu  şi,  mai  recent,  de  Ştefan  Lupşa81.  Augustin  Bunea, 
Nicolae  Iorga,  David  Prodan  şi  Mathias  Bemath  plasează,  dimpotrivă,  începuturile 
unirii  în  vremea  mitropolitului  Teofil.  Ioan  Lupaş  şi  îndeosebi  G.  Popo  viciu  au  avut 
în  vedere  contextul  politic  şi  religios  din  1697.  Şi  totuşi,  există  la  autorii  amintiţi  mari 
diferenţe  în  privinţa  aprecierii  participării  ierarhilor  români  la  tratativele  unirii. 
Popoviciu  era  de  părere  că  s-au  purtat  tratative  secrete  neoficiale  între  iezuiţi  şi  unii 
clerici  români,  în  frunte  cu  Atanasie  Anghel,  fără  să  se  ajungă  la  nici  un  rezultat82. 
Punctului  de  vedere  enunţat  de  Popoviciu  i  s-a  asociat,  mai  târziu,  Şt.  Lupşa83.  N. 
Iorga84,  A.  Bunea85  şi  Z.  Pâclişanu86  sunt  de  părere  că  s-a  ţinut  un  sinod  legal  şi 
actele  unirii  au  fost  redactate  în  urma  consultării  clerului  ortodox.  Dintre  istoricii 
mai  noi  care  au  investigat  fenomenul,  D.  Prodan87  se  asociază  concluziilor  enunţate 
de  Bunea,  Iorga  şi  Pâclişanu,  iar  M.  Bemath88  este  mai  aproape  de  punctul  de 
vedere  enunţat  de  G.  Popoviciu  la  începutul  secolului.  O.  Bârlea  aprecia  că  unirea 
s-a  realizat  sub  episcopul  Teofil,  dar  într-un  cadru  oficial89.  Un  alt  punct  asupra 
căruia  specialiştii  n-au  ajuns  la  un  consens  este  legat  de  felul  adunării,  al  sinodului  în 


81  Ştefan  Lupşa,  op.  cit.,  p.  39. 

82  „Din  nexul  evenimentelor  conchidem  deci  cu  toată  siguritatea,  că  încercările  de  uniune  s-au 
petrecut  mai  mult  în  secret,  pe  cale  privată,  şi  cum  că  cu  stăruinţele  preotului  P.  Baranyi,  atrasă  fiind 
o  parte  din  clerul  român,  s-au  îndreptat  la  tron  şi  la  Coloniei  petiţiuni,  cu  nume  că  Teofil  cu  aderenţii 
săi  din  cler  ar  avea  aplecare  la  uniune44  (George  Popoviciu,  op.  cit.,  p.  61). 

83  „Concluzia  este,  că  Teofil  a  tratat  cu  Apor  şi  Baranyi  şi  s-a  consultat  cu  doi  protopopi  ai  săi; 
rezultatul  n-a  fost  însă  votarea  unirii  în  sinod,  ci  îndrumarea  statului  catolic  a  exopera  însuşirea  de  către 
împărat,  prin  decret  public,  a  promisiunilor  de  scutiri  făcute  de  Baranyi  şi  Apor,  ca  pe  baza  acestui 
decret,  să  poată  fi  începute  tratativele  de  unire44  (Ştefan  Lupşa,  op.  cit.,  p.  39). 

84  Nicolae  Iorga,  Istoria  românilor  din  Ardeal  şi  Ungaria ,  p.  225-227. 

Augustin  Bunea,  Din  istoria  românilor ,  p.  42-43. 

86  Zenovie  Pâclişanu,  Silviu  Dragomir ,  Studii  şi  documente  privitoare  la  revoluţia  românilor  din 
Transilvania  în  anii  1848-1849.  Istoria  revoluţiei.  Partea  întâia ,  în  Revista  Istorică  Română ,  XVI,  1946. 

87  „Mitropolitul  şi  chemi  conveniră  la  unire,  dar  cu  mai  multe  condiţii.  înainte  de  toate  ca  prin 
unire  să  nu  se  schimbe  în  nici  un  fel  ritul  şi  orânduiala  lor  bisericească  (disciplina,  adică  pravila)  şi  nici 
vechiul  lor  calendar...  Actul  în  limba  latină,  pe  care  protopopii  desigur  nu  o  înţelegeau,  dat  sub 
numele  Theophilus  episcopus  ac  clerus  universus  în  urma  sinodului,  cu  data  de  21  martie  1697,  se 
întocmi  în  formă  schimbată44  (David  Prodan,  op.  cit.,  p.  138-139). 

88  „Oricât  de  lacunare  şi  contradictorii  ar  fi  sursele  păstrate  asupra  evoluţiei  primei  faze  a  unirii 
bisericeşti,  putem  totuşi  să  ne  asociem  aprecierii  critice  a  unui  istoric  mai  recent  despre  evenimentele 
anului  1 697,  anume  că  Teofil  şi  adepţii  săi  printre  protopopi  trebuie  consideraţi  deschizători  de  drum 
ai  unirii  bisericeşti44  (Mathias  Bemath,  op.  cit.,  p.  107). 

wOctavian  Bârlea,  Die  Union  der  Rumănen  (1697  bis  1701),  în  W.  de  Vries,  Rom  und  die 
Patriarchate  des  Ostens ,  Freiburg,  Miinchen  {Or bis  academicus,  voi.  II 1/4),  p.  140. 

care  a  fost  pronunţată  unirea90.  Silviu  Dragomir  nu  recunoaşte  existenţa  tratativelor 
secrete,  neoficiale  între  clerul  ortodox  şi  Paul  Bârânyi.  Conform  istoricului  ortodox, 
actele  unirii  de  la  1697  au  fost  redactate  de  către  iezuiţi  mult  mai  târziu,  pentru  a  le 
folosi  în  timpul  tratativelor  cu  Atanasie  Anghel91. 

Realitatea  din  Ardeal  era  mult  schimbată  la  întoarcerea  mitropolitului  Atanasie 
Anghel  de  la  Bucureşti.  Nu  întâmplător  Silviu  Dragomir  a  insistat  asupra  actului  din 
14  aprilie  1698,  care  le-a  permis  iezuiţilor  să-şi  desfăşoare  activitatea  prozelită  la 
vedere.  Impulsul  unirii  venea,  iată,  nu  dinspre  români;  oferta  era  făcută  de  auto 
rităţile  ţării,  pe  fondul  degradării  situaţiei  economice  aromânilor.  Avantajele  oferite 
de  oficialităţi  clericilor  erau  deosebite;  li  se  cerea  în  schimb  o  simplă  declaraţie  că  îl 
recunosc  pe  papă  drept  conducător  al  Bisericii  Creştine.  Ulterior,  formula  unirii  a 
fost  completată  de  cardinalul  Kollonich,  acesta  solicitându-le  românilor  să  accepte 
punctele  aflate  în  litigiu  între  cele  două  biserici.  Actul  unirii  de  la  7  octombrie  1 698, 
redactat  în  urma  Sinodului  Bisericii  Ortodoxe,  este,  în  opinia  autorului,  un  fals  redactat 
de  iezuiţi,  după  anul  1701,  pentru  a  demonstra  că  unirea  s-a  încheiat  printr-o  hotărâre 
legală,  şi  nu  prin  presiunea  exercitată  asupra  conducătorilor  ei.  Dragomir  a  reluat 
analiza  critică  asupra  actului  unirii  de  la  7  octombrie  1698,  ajungând  la  concluziile 

publicate  deja  în  studiul  din  1959. 

* 

In  timpul  mitropolitului  Atanasie  Anghel  s-a  mai  organizat  un  sinod  al  unirii,  în 
4-5  septembrie  1700,  la  care  au  participat  54  de  protopopi  din  Transilvania  şi  3  din 
Maramureş.  Numărul  mare  al  participanţilor  din  rândul  protopopilor  demon  strează 
că  unirea  a  fost  acceptată  de  toţi  românii  din  Transilvania,  inclusiv  de  cei  din  Braşov 
şi  Sibiu.  Sinodul  şi-a  încheiat  lucrările  prin  redactarea  unui  nou  act  al  unirii  în  data  de 
7  septembrie  1700.  Şi  acesta,  păstrat  sub  forma  unei  copii,  este  analizat  de  către 
Silviu  Dragomir.  Deosebit  de  important  pentru  istoricii  care  recunosc  unirea  ca  o 
stare  de  fapt,  documentul  era,  în  opinia  cercetătorului  clujean,  plin  de  nereguli  ce  îl 
făceau  suspect.  Concluzia  se  baza  pe  faptul  că  actul  s-a  păstrat  doar  într-o  copie, 
că  are  un  conţinut  aproape  identic  cu  actul  unirii  din  1698  şi,  nu  în  ultimul  rând,  că 
lipseau  semnăturile  protopopilor.  Apoi,  prezenţa  printre  protopopii  favorabili  unirii  şi 
a  lui  Vasile  din  Braşov,  când  mulţi  istorici  consideră  că  braşovenii  n-au  acceptat 
niciodată  unirea,  ridică  serioase  semne  de  întrebare92. 

Interesul  lui  Silviu  Dragomir  faţă  de  actele  unirii  creşte  pe  măsură  ce  sursele 
documentare  relative  la  acest  subiect  i  se  dezvăluie  cercetătorului  din  arhive,  biblioteci 
şi  colecţii  particulare,  dar  şi  ca  urmare  a  conştientizării  faptului  că  o  analiză  temeinică 


p.  26. 


*•’  Ibidem,  p.  1 38. 

Silviu  Dragomir,  Românii  din  Transilvania  şi  Unirea  cu  Biserica  Romei.  Documente  apocrife, 
Ibidem,  p.  56;  Ştefan  Lupşa,  op.  cit.,  p.  65. 

a  unirii  trebuia  să  înceapă  cu  documentele.  Mici  comentarii  şi  observaţii  asupra 
sinoadelor  şi  actelor  emise  întâlnim  şi  în  Istoria  desrobirei ...  Dar  interesul  autorului 
s-a  concentrat  în  monografie  îndeosebi  asupra  rezistenţei  populaţiei  ortodoxe  ta 

A 

unire  şi  asupra  metodelor  neortodoxe  folosite  de  autorităţile  politice  ale  statului.  In 
cercetările  ulterioare,  a  revenit  asupra  temei  şi  a  analizat  actele  unirii  religioase  din 
1698  redactate  sub  Atanasie  Anghel,  considerate  ca  fiind  falsuri.  Nu  se  opreşte 
doar  la  actele  sinodului  din  1 698,  ci  continuă  să  analizeze  şi  documentele  ulterioare 
unirii.  Simţea  probabil,  urmărind  cercetările  de  până  atunci  ale  lui  Crişanu,  Popoviciu, 
Densuşianu  şi  Lupşa,  că  actele  prezentate  ca  reprezentând  voinţa  românilor  şi  a 
elitei  lor  politice  nu  reflectau  întocmai  realitatea.  Chiar  cu  puţin  timp  înainte  de 
deces,  autorul  a  reluat  studierea  lor,  într-o  analiză  amplă,  cuprinzând  toate  actele 
unirii  emise,  potrivit  opiniei  unor  specialişti,  în  timpul  sinoadelor  convocate  legal. 
Concluzia  lui  Silviu  Dragomir  era  categorică:  actele  păstrate  nu  erau  emanaţia  clerului 
românesc,  ci  falsuri  elaborate  de  către  iezuiţi,  pentru  a  legitima  unirea  românilor  cu 
Biserica  Romei03.  El  este  categoric  şi  în  privinţa  începuturilor  unirii,  precum  şi  a 
celor  care  au  iniţiat-o.  Autorităţilor  politice  ale  imperiului,  ce  aveau  interesul  să-i 
câştige  pe  români,  li  s-au  asociat  iezuiţii,  participanţi  la  tratativele  cu  ierarhii. 
Răspunsul  la  oferta  autorităţilor  a  fost  dat  de  mitropolitul  Atanasie  Anghel,  alături 
de  câţiva  ierarhi.  Apropierea  preoţilor  români  de  Biserica  Romano-Catolică  s-a 
realizat  în  urma  Diplomei  din  16  februarie  1699,  cunoscută  ca  prima  Diplomă  a 
unirii.  Avantajele  oferite  preoţilor  români,  greci  şi  ruteni  au  creat  o  stare  de  spirit 
deosebit  de  favorabilă  în  rândul  elitei  româneşti.  Plasând  actul  regal  în  contextul 
tratativelor  pentru  unire  şi  al  celorlalte  documente,  Silviu  Dragomir  constata  că 
acesta  nu  conţine  nici  o  referire  la  o  unire  deja  încheiată.  Dimpotrivă,  mişcarea 
unionistă  apare  în  diploma  regală  ca  fiind  la  începuturile  ei. 

Cunoscător  al  politicii  austriece  faţă  de  supuşii  din  imperiu,  aspect  subliniat  şi 
în  analiza  realizată  asupra  Revoluţiei  de  la  1 848,  Dragomir  dezvăluie  adevăratul 
sens  al  politicii  promovate  de  Habsburgi.  Astfel,  la  protestul  stărilor  reformate  din 
Ardeal  faţă  de  prozelitismul  catolic  printre  români,  Leopold  a  reacţionat  imediat, 
ordonând  generalului  Rabutin  să  împiedice  abaterea  românilor  de  la  hotărârea  deja 
mărturisită  de  a  trece  la  catolicism.  Cunoscător  al  situaţiei  elementului  românesc  şi 
al  psihologiei  clerului  ortodox,  autorul  nu  a  negat  niciodată  existenţa  tratativelor 
dintre  iezuiţi  şi  Atanasie  Anghel.  Chiar  mandatul  trimis  de  Leopold  generalului  Rabutin 
confirma  hotărârea  clerului  de  a  trece  la  religia  catolică,  în  condiţiile  în  care  negocierile 
din  octombrie  1698  n-au  ajuns  la  finalitatea  dorită  de  ambele  părţi94. 

93  Silviu  Dragomir,  Românii  din  Transilvania  şi  Unirea  cu  Biserica  Romei.  Documente  apocrife , 
p.  94;  Ştefan  Lupşa,  op.  cit.,  p.  98. 

44  Ibidem,  64, 

Surse  deosebit  de  importante,  având  în  vedere  absenţa  izvoarelor  româneşti 
referitoare  la  unire,  sunt  anchetele  comandate  şi  realizate  de  guvern,  din  primăvara 
anului  1699.  Chiar  parţiale,  rezultatele  anchetelor  deplasau  discuţia  asupra  unirii 
românilor  de  la  sursele  de  provenienţă  iezuită  către  masa  ţărănimii  ardelene,  direct 
vizată  de  către  Habsburgi.  Avem  de-a  face  cu  o  schimbare  în  metodologia  de 
cercetare,  cu  o  deplasare  a  investigaţiei  dinspre  elita  spre  ţărănimea  ardeleană. 
Deplasarea  interesului  anchetei  istoriografice  dinspre  cei  puţini  înspre  majori  tari  va 
avea  ca  efect  schimbarea  imaginii  asupra  unirii  românilor.  Rezultatele  anchetelor 
dezvăluiau  hotărârea  ţăranilor  de-a  nu  accepta  înnoirile  dogmatice.  Sate  întregi 
româneşti  au  oferit  răspunsuri,  nu  de  puţine  ori,  în  contradicţie  cu  cele  ale  preoţilor 
favorabili  unirii.  Dar  şi  răspunsurile  preoţilor  dezvăluiau  nehotărârea  şi  necunoaşterea 
condiţiilor  în  care  s-a  realizat  unirea.  Cum  bine  a  observat  Silviu  Dragomir,  preoţimea 
românească  s-a  frământat  în  mod  vizibil  pentru  a  nu  scăpa  ocazia  de-a  se  ridica  din 
rândul  iobagilor,  chiar  dacă  era  nevoită  să  facă  compromisuri95.  Era  primul  pas 
tăcut  de  elita  românească  în  întâmpinarea  promisiunilor  autorităţilor  religioase  şi 
politice  ale  imperiului,  pas  care  o  despărţea,  în  mod  categoric,  de  masa  credincioşilor. 

Răspunsurile  date  anchetatorilor  de  ţăranii  români,  diferite  de  cele  ale  preoţilor 
şi  chiar  împotrivindu-li-se,  anticipau  frământările  şi  rezistenţa  satelor  faţă  de  unire. 
Martirii  şi  mucenicii  secolului  următor  erau  anunţaţi  de  răspunsurile  date  anchetelor 

A 

comandate  de  Guvernul  Transilvaniei.  Intr-un  asemenea  context  a  acţionat 
mitropolitul  Atanasie  Anghel.  Intrat  în  atenţia  opiniei  publice  cu  discuţiile  stârnite 
la  alegerea  ca  mitropolit,  ierarhul  a  plecat  la  Bucureşti  pentru  a  obţine  confirmarea 
mitropolitului  Ţării  Româneşti.  Tinereţea  sa  şi  pregătirea  teologică  incompletă  de 
care  dispunea  au  constituit  cauze  ale  reţinerii  sale  timp  de  câteva  luni  în  capitala 
Munteniei96.  La  întoarcerea  în  Transilvania,  noul  mitropolit  constata  că  realităţile 
politice  şi  confesionale  s-au  schimbat  în  favoarea  catolicilor.  Autorităţile  imperiale, 
credea  Silviu  Dragomir,  sau  noul  mitropolit,  conform  istoricilor  greco-catolici,  vor 
începe  demersurile  în  favoarea  unirii.  Un  singur  lucru  este  sigur  în  privinţa 
începuturilor,  şi  anume  promisiunile  deosebit  de  atrăgătoare  pentru  românii  care 
vor  trece  la  noua  biserică. 

Acceptarea  condiţiilor  stabilite  de  către  Biserica  Romano-Catolică  însemna 
modificări  în  biserica  străbună,  iar  refuzul  echivala  cu  menţinerea  situaţiei  sociale  şi 
economice  precare.  Silviu  Dragomir  are  meritul  de-a  propune  o  imagine  nouă  asupra 
raporturilor  dintre  iezuiţi  şi  mitropolitul  român.  Istoricul  acceptă  chiar  posi  bilitatea 
existenţei  unor  tratative  între  cele  două  părţi  şi  că  ierarhul  român  şi-ar  fi  dat  acordul 
verbal  pentru  înfăptuirea  unirii.  A  rămas  convins  că  mitropolitul  nu  a  semnat  nimic 

95  Ibidem,  p.  28. 

%  Ibidem ,  p.  26. 

în  acest  sens'7.  Acordul  verbal  dat  de  Atanasie  Anghel  în  favoarea  unirii  nu  l-a 
împiedicat  să  menţină  relaţii  normale  cu  mitropolitul  şi  cu  puterea  politică  din  Muntenia, 
prezentând  imaginea  unei  biserici  în  care  nu  s-a  schimbat  nimic.  Din  anchetele 
ordonate  de  stările  transilvane  reiese  existenţa  unor  mari  confuzii  printre  români, 
preoţi  şi  laici,  faţă  de  unirea  religioasă.  Ca  un  fapt  comun,  exista  totuşi  percepţia  că 
unirea  urma  să  fie  înfăptuită  după  modelul  calvin.  Spe  ranţele  puse  de  ierarhii  români 
într-un  asemenea  tip  de  unire  s-au  dovedit  a  fi  false.  Iezuiţii  şi  autorităţile  politice  nu 
doreau  o  unire  formală. 

Incertitudinea  şi  confuzia  create  de  unele  gesturi  şi  declaraţii  ale  mitropolitului 
Atanasie  Anghel  în  privinţa  unirii  i-au  determinat  pe  iezuiţi  să  grăbească 
deznodământul  acţiunii.  Imaginea  lui  Atanasie  Anghel  a  devenit,  cu  timpul,  chiar 
printre  iezuiţi,  contradictorie.  Temerile  acestora  se  legau  de  persoana  mitropolitului, 
care  putea,  în  orice  moment,  să  renunţe  la  unire  şi  să  se  refugieze  într-un  stat 
ortodox,  punându-se  astfel  capăt  eforturilor  de  până  atunci.  Unirea,  în  viziunea 
iezuiţilor,  era  mult  prea  legată  de  persoana  ierarhului,  iar  acesta  se  dovedise  destul 
de  ambiguu  până  atunci.  Erau  întrunite  suficiente  motive  pentru  convocarea  lui 
Atanasie  Anghel  la  Viena98.  Unii  istorici  consideră  că  Atanasie  a  fost  chemat  la 
Viena  doar  pentru  a  obţine  confirmarea". 

Pentru  Silviu  Dragomir,  adevăratul  motiv  al  chemării  era  clarificarea  atitudinii 
ambigue  a  mitropolitului,  precum  şi  a  statutului  unirii,  pe  care  acesta  o  con  simţise 
numai  în  principiu100.  în  fapt,  momentul  vienez  a  însemnat,  cum  vom  vedea,  sfârşitul 

A 

politicii  ezitante  a  lui  Atanasie  Anghel  în  privinţa  unirii.  Întreaga  scenă  este  concepută 

A 

de  istoric  în  funcţie  de  tensiunea  momentului.  Începutul  coincide  cu  chemarea  oficială 

A 

a  mitropolitului  în  capitala  imperiului.  Încercările  ierarhului  de-a  se  sustrage  invitaţiei 
au  fost  urmate  de  presiuni  şi  ameninţări  din  partea  autorităţilor  imperiale  din  Ardeal. 
Reacţia  mitropolitului  s-a  concretizat  în  organizarea  unui  sinod  pe  7  ianuarie  1701, 
înainte  de  plecarea  la  Viena.  Par  ti  cipanţii  şi-au  manifestat  solidaritatea  cu  ierarhul 
lor,  cerând  autorităţilor  ca  acesta  să  fie  menţinut  în  fruntea  lor  şi  „nimeni  dintre 
mireni  sau  streini  să  nu  se  amestece  în  treburile  vlădiceşti  fără  ştirea  soborului*4101. 
Apogeul  a  coincis  cu  momentul  vienez,  când  Atanasie  Anghel  s-a  lepădat  de  legea 
înain  taşilor  săi  şi  de  toate  legăturile  anterioare.  „Acest  ultim  episod  din 
frământările  conducătorului  bise  ricii  românilor  din  Transilvania,  ne-a  rezervat  însă 
cel  mai  cu  greutate  argument  pentru  interpretarea  ce  am  dat-o  noi,  în  aceste  pagini. 


97  Ibidem.  - 
**  Ibidem ,  p.  80. 

99 Ibidem ,  p.  82;  David  Prodan,  op.  cit.,  p.  143. 

100  Ibidem ,  p.  82;  Mihail  Dan,  op.  cit.,  în  loc.  cit.,  p.  313-324;  Ştefan  Lupşa,  op.  cit.,  p.  70. 

101  Ibidem ,  p.  88-89;  David  Prodan,  op.  cit.,  p.  142. 

conduitei  sale  cu  prilejul  declaraţiei  de  unire  din  1698  şi  a  echivocului  în  care  a 
persistat  doi  ani  şi  jumătate/'102 

Momentul  Vienei  ne  îndeamnă,  firesc,  la  câteva  întrebări.  A  fost  oare  gestul  de 
renunţare  al  lui  Atanasie  Anghel  suficient  recompensat  de  către  autorităţile  imperiale? 
Şi-au  dorit  românii  ardeleni  o  unire  de  genul  celei  realizate  de  conducătorul  lor  la 
Viena?  Au  fost  Habsburgii  sinceri  când  au  introdus  articolul  al  treilea  din  Diploma 
leopoldină?  Adevărata  unire  dorită  de  mitropolitul  Atanasie  Anghel  şi  de  elenii  român 
era  una  formală  -  consideră  Silviu  Dragomir  -  şi  urma  să  conserve  situaţia  Bisericii 
Ortodoxe  din  vremea  calvinilor103.  Românii  şi  elita  lor  politică  au  dorit,  mai  probabil,  o 
unire  formală  pentru  a  beneficia  de  avantajele  oferite  de  Habsburgi.  Masa  mare  a 
credincioşilor  simpli  nu  dorea  schimbarea  credinţei,  deoarece  nu  i  se  oferea  nimic  în 
schimb.  Silviu  Dragomir  a  reuşit  să  facă  distincţie  între  obiectivele  clerului  ortodox  şi 
masa  supuşilor,  considerând  că  unirea  s-a  realizat  datorită  lui  Atanasie  şi  clerului 
superior.  De  remarcat  că,  faţă  de  studiile  anterioare,  autorul  şi-a  modificat  concluziile. 
Deşi  favorabil  unirii  cu  Biserica  Catolică,  Atanasie  Anghel  şi-a  dat  verbal  acordul 
pentru  o  unire  formală.  Chemat  la  Viena,  a  semnat,  sub  presiunea  autorităţilor,  actul 
unirii,  fără  să  aibă  puterea  de-a  refuza  condiţiile  impuse  de  Habsburgi,  mult  diferite  de 
cele  convenite  în  ţară.  Deci,  unirea,  aşa  cum  s-a  realizat  la  Viena,  nu  a  fost  dorită  de 
ierarhul  român  şi  nici  de  credincioşii  săi.  Ea  a  fost  impusă  cu  forţa  românilor  de 
autorităţile  politice  şi  religioase  ale  vremii.  Vina  lui  Atanasie  Anghel  era  că  a  dorit 
realizarea  unei  uniri  formale,  sperând  că  Habsburgii  vor  îmbunătăţi  situaţia  economică 
aromânilor  uniţi.  Adevăraţii  artizani  ai  unirii  au  fost  Habsburgii,  iezuiţilor revenindu-le, 
în  opinia  istoricului,  misiunea  de-a  redacta  actele  unirii. 

După  analiza  operei  lui  Silviu  Dragomir  consacrate  unirii  religioase  se  impun, 
firesc,  câteva  concluzii.  Istoricul,  format  în  spiritul  istoriografiei  pozitiviste,  a  manifestat 
o  predilecţie  demnă  de  apreciat  pentru  documentul  istoric,  Pasionat  cercetător  al 
arhivelor  româneşti  şi  străine,  s-a  dovedit  în  egală  măsură  critic  cu  sursele 
documentare  descoperite  şi  investigate.  După  cum  am  constatat  deja,  în  sinteza 
Istoria  desrobirei  religioase  a  românilor  din  Ardeal  în  secolul  XVIII ,  dar  şi  în 
studiile  ulterioare,  sâmburele  tare  al  lucrărilor  sale  îl  constituie  infor  maţiile  noi 
introduse  în  circuitul  ştiinţific.  Era  convins  că  răspunsurile  cele  mai  solide  date 
problemelor  sunt  cele  fundamentate  pe  cercetările  de  arhivă.  A  revenit  asupra  unor 
subiecte,  cum  a  fost  şi  cazul  unirii  religioase,  doar  când  noile  surse  documentare 
descoperite  au  impus  acest  lucru.  Deşi  era  un  polemist  remarcabil,  a  încercat  să 
evite  disputele  confesionale  în  favoarea  argumentelor  întemeiate  pe  izvoare.  Pentru 
studierea  vieţii  religioase  a  românilor  ardeleni,  a  efectuat  cercetări  în  arhivele  unor 


102  Ibidem,  p.  89. 

instituţii  politice  şi  religioase  din  Imperiul  Habsburgic  şi  din  statele  vecine,  precum  şi 
în  numeroase  colecţii  particulare.  Pentru  Silviu  Dragomir,  noţiunea  de  document 
istoric  avea  o  deschidere  foarte  largă  şi  însemna:  actele  oficiale  emise  de  instituţiile 
statului,  corespon  denţa  particulară  purtată  de  liderii  de  opinie  ai  românilor  ardeleni, 
memoriile  înaintate  de  românii  ortodocşi  auto  rităţilor  politice  şi  protectorilor  ortodoxiei 
din  Ardeal,  dar  şi  notele,  pro  clamaţiile,  rapoartele  redactate  în  vremea  mişcărilor 
religioase  conduse  de  Visarion  Sarai  şi  Sofronie  din  Cioara.  Cu  alte  cuvinte,  orice 
sursă  documentară  oficială  şi  privată  care  contribuia,  după  o  analiză  prealabilă,  la 
clarificarea  subiectului  era  utilizată  de  istoric.  Deşi  documentul  oficial  avea  pentru 
istoriografia  pozitivistă,  în  corn  paraţie  cu  alte  tipuri  de  surse,  cea  mai  mare  putere 
probatorie,  remarcăm  că  Silviu  Dragomir  nu  a  respectat  de  fiecare  dată  această 
regulă.  A  ţinut  cont  în  valorizarea  informaţiei  istorice  de  gradul  de  obiectivitate  al 
emitentului.  A  încercat  să  clarifice  măsura  în  care  o  instituţie  sau  o  persoană  este 
implicată  în  fenomenul  relatat.  Spre  exemplu,  istoricul  a  dovedit  o  mare  reţinere 
faţă  de  actele  unirii  în  varianta  latină.  S-a  întrebat  adesea  cum  anume  s-au  păstrat 
actele  unirii  în  varianta  latină,  în  forma  copiilor  transmise  prin  iezuiţi,  fără  ca  actele 
unirii  în  varianta  românească  să  fie  păstrate.  Era  firesc,  ţinând  cont  de  interesul 

iezuiţilor  pentru  unire,  să  le  privească  cu  suspiciune.  Adăugând,  mai  apoi,  diferenţa 

» 

esenţială  dintre  actul  unirii  din  1 698,  în  varianta  lui  latină,  şi  cel  în  varianta  românească, 
constatăm  că  avea  motive  întemeiate  să-i  acuze  pe  iezuiţi  de  denaturarea  sensului 
unirii  promovate  de  clericii  români  şi,  în  consecinţă,  să  se  îndoiască  de  veridicitatea 
documentului  oficial.  O  atitudine  nuanţată  a  avut-o  autorul  în  momentul  cercetării 
mişcărilor  religioase  conduse  de  Visarion  Sarai  şi  Sofronie  din  Cioara.  Silviu  Dragomir 
era  conştient  că,  utilizând  doar  documentele  oficiale,  în  care  revolta  românilor 
ortodocşi  era  condamnată  de  autorităţi,  risca  să  prezinte  miş  carea  ca  fiind  opera 
agitatorilor  români  şi  sârbi.  Or,  folosirea  şi  a  documentelor  româneşti,  e  drept 
neoficiale,  în  forma  memoriilor,  protestelor  şi  a  notelor  redactate  în  timpul  revoltelor, 
a  conturat  existenţa  unei  mişcări  antiunioniste  la  români. 

Silviu  Dragomir  a  avut  faţă  de  documentul  privit  ca  izvor  istoric  un  adevărat 
cult.  Atitudinea  lui  devine  mult  mai  nuanţată  în  momentul  interpretării  şi  analizării 
informaţiei  istorice  conţinute  de  document.  El  stăpânea  instrumentele  de  cercetare 
specifice  istoricilor  pozitivişti.  A  fost,  de  asemenea,  cum  am  văzut,  cunoscător  al 
paleografiei  şi  diplomaticii  latine  şi  slave.  A  fost  în  măsură  să  consulte  o  multitudine 
de  documente,  atât  de  necesare  în  elaborarea  lucrărilor.  Insă,  ca  istoric  pozitivist, 

A 

şi-a  pus  problema  veridicităţii  informaţiilor  cuprinse  în  acestea.  In  consecinţă,  erau 
interpretate  cu  mare  grijă  şi  puse  în  corelaţie  cu  alte  surse  documentare.  Cum  era 
de  aşteptat  pentru  o  temă  consacrată  unirii  românilor  cu  Biserica  Romei,  istoricul 
şi-a  concentrat  atenţia  asupra  actelor  considerate  fundamentale  în  acţiunea  unionistă. 
Cercetarea  lor  a  început  încă  în  perioada  interbelică,  dar  pe  măsură  ce  au  apărut  noi 

surse  documentare  analiza  a  fost  reluată  şi  extinsă  la  toate  actele  unirii.  Numeroasele 
neconcordanţe  descoperite  în  acestea  l-au  condus  spre  concluzii  ce  au  surprins 
lumea  ştiinţifică.  Majoritatea  analiştilor  consideră  că  relaţiile  speciale  avute  de  Silviu 
Dragomir  cu  ierarhii  Bisericii  Ortodoxe  l-au  determinat  să  fie  părtinitor  şi  subiectiv. 
Nimeni,  în  momentul  de  faţă,  nu  contestă  partizanatul  ortodox  şi  naţional  manifestat 
uneori  de  autor  în  scrierile  sale.  Problema  care  trebuie  clarificată  este  dacă  acest 
subiectivism  a  afectat  esenţial  concluziile  la  care  a  ajuns  în  cercetările  sale. 

Sunt,  e  drept,  cazuri  când,  în  ciuda  tuturor  evidenţelor  şi  probelor,  istoricul  nu  le 
acceptă.  Investigând  mişcările  religioase  conduse  de  Visarion  Sarai  şi  Solfonie  din 
Cioara,  refuză  constant  să  recunoască  implicarea  mitropoliţilor  sârbi  în  declanşarea 
lor,  chiar  dacă  existau  dovezi  în  acest  sens.  Mai  mult,  interesul  dovedit  de  mitropoliţii 
sârbi  pentru  românii  ardeleni,  firesc  până  la  un  punct,  dacă  ţinem  cont  de  solidaritatea 
confesională,  ascundea  şi  interese  economice,  niciodată  recunoscute.  Consideraţia 
autorului  pentru  Biserica  Ortodoxă  şi  pentru  ierarhii  ei  l-a  făcut  să  aibă  o  atitudine 
părtinitoare  şi  faţă  de  mitropolitul  Atanasie  Anghel.  Ierarhul  a  fost,  în  opinia  majorităţii 
specialiştilor,  artizanul  unirii  românilor.  Silviu  Dragomir  a  ezitat  să  recunoască  mult 
timp  implicarea  lui  Atanasie  Anghel  în  tratativele  unirii.  La  începutul  cercetărilor  asupra 
unirii,  istoricul  a  considerat  că  vinovaţi  de  apropierea  de  catolicism  au  fost  doar  protopopii 
români104.  Mai  târziu,  în  1959,  la  reluarea  cercetărilor,  autorul  opina  că,  deşi  mitropolitul 
român  a  negociat  cu  iezuiţii,  acceptând  în  final  unirea,  „nu  a  semnat  nimic  în  acest 
sens44105.  Doar  la  Viena,  autorităţile,  profitând  de  slăbiciunea  ierarhului,  au  impus  o 
unire  diferită  de  cea  aşteptată  de  clericii  români.  Abia  acum  Silviu  Dragomir  acceptă 
ideea  că  Atanasie  Anghel  a  fost  implicat  in  tratativele  uniri?**.  în  ultimul  studiu 
publicat,  analistul  a  redus  „vinovăţia'4  ierarhului,  apreciind  că  unirea  s-a  realizat  sub 
presiunea  autorităţilor  habsburgice ,  şi  nu  din  voinţa  ierarhului  român l07. 

Tratativele  unirii  au  început,  aşa  cum  marea  majoritate  a  istoricilor  au  confirmat, 
în  vremea  mitropolitului  Teofil108.  Unirea  a  fost  realizată,  potrivit  unor  istorici,  acum109, 


104  Idem,  Istoria  desrohirei  religioase ,  I,  p.  10. 

105  Idem,  Românii  din  Transilvania  şi  unirea  cu  Biserica  Romei,  în  ioc.  cit.,  p.  326. 

106  Ihidem,  p.  336.  „Drept  încheiere  însă  ne  socotim  datori  a  face  o  corectură  expunerilor 
formulate  într-o  veche  lucrare  a  noastră,  atribuind  protopopilor  iniţiativa  tratativelor  de  unire  şi 
prezentând  pe  Atanasie  frământat  de  îndoieli.  Documentele  nou  descoperite  şi  analizate  critic  nu 
justifica  acest  punct  de  vedere.  Discuţiile  pentru  încheierea  unirii  le-a  condus  Atanasie,  ajutat  poate  de 
doi-trei  protopopi  de  încredere.  Lui  îi  transmit  protopopii,  după  mărturia  lui  Mihai  din  Călata,  lista  cu 
semnăturile  şi  cu  peceţile,  din  care  nu  reiese  nici  un  strop  de  entuziasm  pentru  schimbarea  de  credinţă." 

107  Idem,  Românii  din  Transilvania  şi  Unirea  cu  Biserica  Romei.  Documente  apocrife ,  p.  94. 

108  Mathias  Bemath,  op.  cit.,  p.  107;  Octavian  Bârlea,  L  'unione  dei  rumeni  ( 1697-1701 ),  în 
Transylnanian  Revie m1,  Volume  VI,  1997,  No.  I,  p.  9-10. 

irw  Augustin  Bunea,  Din  istoria  românilor ;  p.  40;  Nicolae  lorga.  Istoria  românilor  din  Ardeal 
şi  Ungaria ,  p.  225;  Idem,  Istoria  Bisericii  româneşti ,  II,  p.  22;  David  Prodan,  op.  cit.,  p.  138-139; 
Mathias  Bernath,  op.  cit.,  p.  107. 

iar  după  alţii  doar  sub  viitorul  mitropolit  Atanasie  Anghel110.  Chiar  dacă  există 
numeroase  neconcordanţe  în  actele  unirii,  -  Silviu  Dragomir  a  demonstrat-o  cu 
prisosinţă  -  nu  poate  fi  contestată  dorinţa  elitei  românilor  de-a  se  uni  cu  Biserica 
Romei111.  Este  adevărat  însă  că  românii,  exceptându-i  pe  preoţi,  n-au  îmbră  ţişat 
imediat  unirea,  deoarece  nu  aveau  nici  un  câştig  din  schimbarea  ere  dinţei112.  După 
momentul  vienez  şi  publicarea  de  către  imperiali  a  Diplomei  a  doua  a  unirii,  care 
cuprinde  şi  avantaje  pentru  laicii  ce  doreau  să  se  unească,  românii  s-au  dovedit  mult 
mai  receptivi. 

Autorul  a  sesizat  bine  adevăratul  sens  al  unirii  promovate  de  Habsburgi113, 
interesele  ierarhilor  români,  precum  şi  limitele  concesiilor  pe  care  aceştia  erau  dispuşi 
să  le  facă.  Iezuiţii  doreau  ca  unirea  să  fie  realizată  indiferent  de  opţiunea  românilor. 
Varianta  latină  a  actului  unirii  din  1 698,  mult  diferită  de  cea  în  limba  română,  constituie 
o  dovadă  în  acest  sens.  Analiza  actelor  unirii,  concluziile  la  care  a  ajuns  autorul 
privind  cauzele  şi  maniera  în  care  ea  s-a  realizat  au  avut  ecou  printre  specialiştii  din 
epoca  interbelică  şi  din  perioada  regimului  comunist.  Cercetările  realizate  de  Silviu 
Dragomir  demonstrează  că  avem  de-a  face  cu  un  istoric  stăpân  pe  instrumentele 
şcolii  critice,  cu  un  simţ  istoric  remarcabil  şi  cu  deschidere  spre  critica  istorică. 
Formaţia  sa  intelectuală,  realităţile  politice  din  Transilvania,  politica  de  deznaţionalizare 
la  care  erau  supuşi  românii  ardeleni  l-au  apropiat  de  mişcarea  naţională.  A  militat 


110  loan  Crişanu,  op.  cit.,  p.  9;  Nicolae  Densuşianu,  op  cit.,  p.  46. 

1 1 1  „In  ceea  ce-l  priveşte,  clerul  român  a  recurs  la  Unire  pentru  a  se  salva  de  degradarea  socială. 
Timp  de  mai  multe  secole,  acel  cler  încetase  de  a  mai  avea  parte  de  drepturile  şi  privilegiile  claselor 
stâpânitoare  deoarece  poporul  lor,  ţărănesc  în  zdrobitoarea  majoritate,  nu  constituia  o  naţio,  asemeni 
aristocraţiei  maghiare,  burgheziei  săseşti  şi  protipendadei  secuieşti"  (Keith  Hitchins,  Tradiţie  religioasă, 
în  loc.  cit,  p.  1 2);  „Dorinţa  de  îmbu  nâtăţiri  materiale,  iar  nu  temeinica  convingere  religioasă,  câştigul 
lumesc,  iar  nu  transformarea  sufletească,  consideraţiuni  egoiste,  iar  nu  abnegaţia  morală  au  dictat  actul 
de  uniune  şi  au  avut  drept  urmare  înfiinţarea  unei  biserici"  (Eudoxiu  Hurmuzaki,  op.  cit,  p.  70; 
Nicolae  Iorga,  Sate  şi  preoţi ,  p.  168-171). 

1 12  „Deşi  era  lipsită  de  ierarhi,  ea  a  dăinuit  în  mulţimea  credincioşilor  de  la  sate,  Felul  în  care  au 
abordat  iezuiţii  unirea  a  lăsat  satele  practic  neatinse.  Ei  îşi  concentraseră  eforturile  asupra  clerului, 
lăsând  convertirea  grosului  populaţiei  pentru  o  perioadă  ulterioară"  (Keith  Hitchins,  Tradiţie  religioasă, 
în  loc .  cit.,  p.  13). 

1 13  „Principala  iniţiatoare  a  unirii.  Curtea  din  Viena,  care  abia  de  curând  adăugase  Transilvania 
posesiunilor  sale,  dorea  să-i  aducă  pe  români  în  cadrul  Bisericii  Romano-Catolîce,  ca  mijloc  de 
supunere  a  stărilor  protestante  independente  din  Transilvania"  (Keith  Hitchins,  Tradiţie  religioasă , 
în  loc.  cit,  p.  12);  Pompiliu  Teodor,  Politica  confesională  a  Habsburgilor  în  Transilvania  ( 1692 - 
/  759).  Cazul  românesc ,  în  Caietele  David  Prodan .  Revistă  de  istorie,  anul  I,  nr  2,  iul ie-decem brie 
1994,  p.  15-39,  Alături  de  această  determinare,  prezentă  şi  la  Silviu  Dragomir,  mai  există  încă  una  bine 
surprinsă  de  către  acelaşi  şi  de  către  Mircea  Pâcurariu:  „Prin  atragerea  românilor  ortodocşi  la  unirea  cu 
Biserica  Romei  se  urmărea,  pe  de  o  parte,  creşterea  numărului  catolicilor,  iar,  pe  de  altă  parte,  ruperea 
legăturilor,  de  orice  natură,  cu  românii  ortodocşi  din  Ţara  Românească  şi  Moldova"  (Mircea  Păcurariu, 
Istoria  Bisericii  Ortodoxe  Române,  voi.  II,  Bucureşti,  1994,  p.  290). 

prin  toate  mijloacele  pentru  ca  românii  din  Transilvania  să  se  unească  cu  fraţii  lor  de 
dincolo  de  Carpaţi.  A  participat,  în  presa  vremii,  la  discuţiile  premergătoare  Hotărârii 
de  la  Alba-Iulia,  pronunţându-se  pentru  unirea  tuturor  conaţionalilor  săi.  Indiscutabil 
că  situaţia  dificilă  a  românilor  ardeleni  l-a  marcat  pe  tânărul  Dragomir.  A  avut  o 
adevărată  repulsie  pentru  tot  ceea  ce  însemna  tiranie  şi  pentru  străinii  care  au  produs 
suferinţă  românilor.  Sigur,  resentimentele  amintite  se  observă,  uneori,  şi  în  scrisul  său 
istoric.  Autorul  a  condamnat  în  termeni  duri,  de  pe  poziţia  naţionalismului  interbelic, 
intervenţia  şi  amestecul  străinilor.  A  condamnat  propaganda  dusă  de  Habsburgi, 

A 

deoarece  atenta  la  unitatea  religioasă  a  românilor  In  consecinţă,  în  lucrările  sale  imaginea 
autorităţilor  imperiale  austriece  este  negativă.  Până  în  ultimul  studiu,  Silviu  Dragomir 
i-a  considerat  pe  iezuiţi  ca  fiind  artizanii  unirii  printre  români.  Dar  în  1 962,  insistând 
asupra  momentului  vienez  şi  comparând  punctele  Diplomei  a  doua  leopoldine,  autorul 
considera  că  unirea  s-a  realizat  la  Viena,  unde  autorităţile  imperiale  au  jucat  un  rol 
esenţial.  Iezuiţii,  consideraţi  până  atunci  artizanii  unirii,  erau  reduşi  la  rolul  de  negociatori 
şi  falsificatori  ai  actelor  din  1 697,  1698  şi  1 7001 14.  Silviu  Dragomir  nu  a  reuşit  sau  nu 
a  dorit  să  înţeleagă,  din  cauza  resentimentelor  manifestate  faţă  de  trădătorii  neamului, 
marea  schimbare  produsă  în  istoria  românilor  ardeleni  de  programul  politic  iniţiat  de 
către  Inochentie.  Refuzul  său  de-a  identifica  naşterea  naţionalismului  ardelean  cu 
acţiunea  politică  declanşată  de  episcopul  greco-catolic  este  greu  de  înţeles,  având  în 
vedere  că  Silviu  Dragomir  a  fost  unul  dintre  naţionaliştii  ardeleni  de  la  începutul  secolului 
al  XX-lea115.  Scrisul  său  istoric  a  fost  influenţat  şi  de  noile  realităţi  politice  din  România 
de  după  anul  1944.  Autorul  s-a  dovedit  ezitant  în  stabilirea  cauzelor  mişcărilor  religioase 
conduse  de  Vîsarion  Sarai  şi  Sofronie  din  Cioara,  influenţat  fiind,  după  1 955,  de  filosofia 
marxistă.  In  scrierile  interbelice,  a  considerat  mişcările  lui  Visarion  Sarai  şi  Sofronie 
din  Cioara  ca  având  determinări  religioase  şi  urmărind  restabilirea  credinţei  ortodoxe. 
După  1955,  istoricul  şi-a  modificat  concluziile,  considerându-le  mişcări  sociale  şi 
naţionale  îndreptate  împotriva  Habsburgilor1 16. 


IU  Silviu  Dragomir,  Românii  din  Transilvania  şi  Unirea  cu  Biserica  Romei.  Documente 
apocrife ,  p.  94;  Ştefan  Lupşa,  op.  cit p.  96-97.  La  aceeaşi  concluzie  a  ajuns  şi  istoricul  Keith 
Hitchins.  Acesta  considera  că  „Principala  iniţiatoare  a  unirii  era  Curtea  din  Vtena“  (Keith  Hitchins, 
Tradiţie  religioasă ,  în  loc.  cit.y  p.  12). 

115  Pentru  istoricul  Ioan  Moga,  cererea  lui  Inochentie  Micu  ca  românii  uniţi  să  devină  a  patra 
naţiune  recepta  este  o  idee  revoluţionară  (Aurel  Răduţiu,  Ioan  \ioga  despre  luptele  religioase  la 
românii  din  Transilvania ,  în  Anuarul  Institutului  de  Istorie  Cluj ,  XXXI,  1992,  p.  61,  65). 

116  Nu  a  fost  singurul  istoric  ce  a  considerat  că  mişcările  conduse  de  Visarion  Sarai  şi  Sofronie 
din  Cioara  au  avut  cauze  de  ordin  social  şi  naţional.  „S-au  împlinit  200  de  ani  de  la  înăbuşirea  cu  forţa 
armată  a  uneia  dintre  marile  răscoale  populare  din  Transilvania,  împotriva  exploatării  şi  asupririi 
feudale:  răscoala  lui  Sofronie  din  anii  1759-1761“  (Alexandru  Neamţu,  Un  raport  din  anul  1774 
privitor  Ia  răscoala  lui  Sofronie  (1759-1761 f  în  Anuarul  Institutului  de  Istorie  din  Cluj ,  IV,  1 961 ,  p. 

O  parte  din  concluziile  lui  Silviu  Dragomir  s-au  impus  definitiv  în  istoriografia 
românească.  Remarcăm,  apoi,  având  în  vedere  şi  formaţia  sa,  remarcabilul  efort  de 
multiplicare  a  informaţiei  istorice  prezent  în  toate  lucrările"7.  Un  câştig  important  al 
cercetărilor  lui  Silviu  Dragomir  asupra  unirii  religioase  este  studierea  atitudinii 
populaţiei  româneşti  în  numele  căreia  clerul  a  decis  unirea.  Istoricii  şi-au  concentrat 
atenţia,  în  spiritul  curentului  pozitivist,  îndeosebi  asupra  actelor  unirii.  Nimeni  nu  a 
cercetat  până  atunci  starea  de  spirit  existentă  în  rândurile  ere  din  cioşilor,  pentru  a 
vedea  şi  opţiunea  acestora.  Erau  românii  de  acord  cu  unirea  cu  Biserica  Romei? 
De  răspunsul  la  întrebare  depinde,  în  bună  măsură,  chiar  înţe  legerea  revoltelor 
religioase  din  deceniile  cinci  şi  şase  ale  secolului  al  XVIII-lea.  Fără  sondarea  atitudinii 
populaţiei  de  rând  în  privinţa  unirii  nu  vom  înţelege  cum,  în  mai  puţin  de  un  an  după 
momentul  Soffonie  din  Cioara,  Biserica  Greco-Catolică  era  ameninţată  cu  dispariţia. 
Care  au  fost  motivele  revenirii  românilor  la  ortodoxie?  Cum  a  reuşit  Sofronie  din 
Cioara,  un  călugăr  simplu,  să-şi  convingă  conaţionalii  că  au  greşit  când  au  acceptat 
greco-catolicismul?  Iată  întrebări  care  apropie  cercetătorul  de  masa  populaţiei 
româneşti,  spre  a-i  înţelege  aspiraţiile,  durerile  şi  comportamentul"8.  Silviu  Dragomir 
a  demonstrat,  atunci  când  unii  istorici  îi  contestau  vehement  concluziile,  că  a  existat 
o  solidaritate  confesională,  un  profund  ataşament  al  lumii  rurale  pentru  ortodoxie,  că 


253);  „în  a  doua  jumătate  a  secolului  al  XVIII-lea  se  înteţeşte  în  Transilvania  lupta  antifeudală  şi 
antihabsburgică.  Răscoalele  iobăgimii  împotriva  nobilimii,  cât  şi  împotriva  stăpânirii  austriece  îmbracă 
uneori,  în  aparenţă,  o  haină  religioasă,  religia  ortodoxă  fiind  confesiunea  marii  majorităţi  exploatate 
(. . .].  Sofronie,  temându-se  de  amploarea  luată  de  răscoala  iobăgimii,  a  închinat  steagul  în  faţa  generalului 
Bucow“  (Carol  Gollner,  Date  noi  cu  privire  la  călugărul  Sofronie,  în  Anuarul  Institutului  de  Istorie 
din  Cluj,  V,  1962,  p.  239).  Istorici  ca  loan  Moga,  Keith  Hitchins,  Mircea  Păcurariu  şi  David  Prodan 
rămân  adepţii  concluziilor  lui  Dragomirdin  studiile  sale  interbelice:  „Mişcările  conduse  de  Visarion 
Sarai  şi  Sofronie  din  Cioara  au  fost  lupte  ale  ţărănimii  pentru  libertate  religioasă,  pentru  tradiţiile 
neamului,  pentru  legătura  cu  fraţii  de  peste  Carpaţi  şi,  prin  aceasta,  pentru  unitatea  sufletească  a 

IK. 

tuturor  români lor“  (Aurel  Răduţiu,  op.  cit.,  în  loc.  cit.,  p.  67);  „In  toată  partea  de  sud  a  Transilvaniei 
ei  s-au  ridicat  să-şi  apere  credinţa  valahă  şi  grecească ,  exprimându-şi  hotărârea  prin  acţiuni  de  o 
cruzime  nesăbuită  şi  totodată  de  o  impresionantă  evlavie.  Sate  întregi  au  acţionat  împreună.  Sătenii  au 
pus  stăpânire  pe  bisericile  unite  şi  i-au  alungat  pe  preoţi44  (Keith  Hitchins,  Tradiţie  religioasă ,  în  loc. 
cit.,  p.  16);  „De  altfel,  întreaga  mişcare  a  lui  Sofronie  poate  fi  considerată  ca  o  biruinţă  deplină  a 
Ortodoxiei  în  Transilvania,  căci  zeci  de  sate  au  părăsit  uniaţia44  (Mircea  Păcurariu,  Istoria  Bisericii 
Ortodoxe  Române ,  II,  p.  387). 

,l7Greta  Monica  Miron,  op.  cit.,  în  loc.  cit ,  p.  694. 

118  „Călugăr  simplu,  se  adresează  mulţimilor  la  nivelul  lor,  în  limbajul  lor,  aţâţă  fanatismul 
popular.  Agită  împotriva  unirii,  a  preoţilor  uniţi,  a  episcopului  din  Blaj.  Unirea  e  mincinoasă,  uniţii 
sunt  eretici,  papistaşi  daţi  cu  nemţii,  au  spurcat  cele  sfinte.  îndeamnă  mulţimile  să  păzească  vechea 
credinţă,  să  asculte  de  mitropolitul  din  Karlowitz44  (David  Prodan,  op.  cit.7  p.  205);  „Frustrarea 
ortodocşilor  a  netezit  calea  pentru  o  nouă  izbucnire  a  violenţei.  Şi  din  nou  conducătorul  era  călugăr,  de 
această  dată  român,  Sofronie  din  Cioara  din  sudul  Transilvaniei,  care  a  stârnit  acelaşi  entuziasm 
religios  ca  şi  Visarion.  Timp  de  aproape  doi  ani,  din  toamna  lui  1759  până  în  primăvara  lui  1761, 

unii  români  ardeleni  s-au  sacrificat  pentru  credinţă,  înfruntând  teroarea  autorităţilor. 
Protestele  contra  unirii  religioase,  care  au  cuprins  aproape  întregul  Ardeal,  nu  pot  fi 
explicate,  aşa  cum  s-a  încercat,  doar  prin  intervenţia  unor  factori  externi,  respectiv 
a  mitropolitului  Pavel  Nenadovici.  Chiar  dacă  Silviu  Dragomir  a  refuzat  decenii 
întregi  să  recunoască  rolul  ierarhilor  sârbi  în  mişcările  religioase  româneşti,  în  prezent 
nici  un  istoric  serios  nu  contestă  acest  rol.  Intervenţia  acestora  nu  explică  însă  pe 
deplin  numeroasele  acţiuni  antiunioniste  declanşate  de  românii  ardeleni.  Dar  a  mai 
existat  ceva  în  mişcările  acestora,  anume  ataşa  mentul  sincer  pentru  credinţa 
înaintaşilor,  foarte  bine  pus  în  evidenţă  de  autor  în  sinteza  sugestiv  intitulată  Istoria 
desrobirei  religioase  a  românilor  din  Ardeal  în  secolul  XVIII. 

Revenirea  credincioşilor  români  la  ortodoxie  după  mişcarea  religioasă1 19,  socială 
şi  naţională120  condusă  de  Sofronie  din  Cioara  constituia  o  victorie  şi  anula,  în  opinia 
lui  Silviu  Dragomir,  înţelegerea  făcută  cu  câteva  decenii  înainte  de  ierarhii  români 
cu  autorităţile  politice  şi  religioase  ale  Imperiului  Habsburgic121.  Nimeni  şi  cu  atât 
mai  puţin  preoţii  nu  aveau  dreptul  să  atragă  populaţia  românească  în  jocul  periculos 
al  renegării  credinţei  în  favoarea  intereselor  materiale.  Reacţiile  contra  unirii, 
individuale  sau  colective,  erau  o  dovadă  în  acest  sens.  Ele  demon  strau  că  unirea  nu 
a  fost  agreată  în  lumea  ţărănească.  Deşi  patetic  şi  cu  accente  de  subiectivism, 
autorul  a  reuşit  să  reconstituie  veridic  tumultul  popular  şi  ne  mul  ţumirile  românilor. 

In  istoriografia  consacrată  unirii  religioase,  lucrările  istoricului  Silviu  Dragomir 
reprezintă  contribuţii  de  referinţă  datorită  vastităţii  materialului  documentar  utilizat, 
analizei  atente  a  actelor  unirii,  interpretărilor  modeme,  îndeosebi  datorită  surprinderii 
contagiunii  mentale  declanşate  printre  români  în  timpul  mişcărilor  conduse  de  Visarion 
Sarai  şi  Sofronie  din  Cioara.  Ca  om  al  cetăţii,  Silviu  Dragomir  a  fost  influenţat 


Sofronie  a  fost  urmat  de  mari  mulţimi  de  adepţi,  care  au  combătut  unirea  cu  un  zel  ce  amintea  de 
cruciadele  medievale"  (Keith  Hitchins,  op.  cit.,  p.  18);  „Plecarea  lui  inochentie  din  Transilvania  a  lăsat 
frâu  liber  asaltului  ortodoxiei  împotriva  urtirei .  Asaltul  vine  din  sudul  Transilvaniei,  din  lumea 
ţăranilor  liberi  şi  înstăriţi,  pentru  care  sentinţele  şi  libertăţile  promise  de  împărat  în  cele  două  diplome 
leopoîdine  nu  aveau  nici  un  răsunet  [...].  Atitudinea  acestei  ţărănimi  este  atât  de  hotărâtă,  încât  preoţi 
care  au  acceptat  unirea  nici  nu  îndrăzneau  să  o  mărturisească.  Nu  se  putea  concepe  nici  o  schimbare 
în  religie  în  aşa  fel  încât  sâ  despartă  pe  fiii  aceluiaşi  neam  de  pe  ambele  laturi  ale  Carpaţilor“  (Aurel 
Răduţiu,  op.  cit.,  în  loc.  cit.,  p.  66). 

119  Silviu  Dragomir,  Istoria  desrobirei  religioase ,  II,  p.  197. 

130  Idem,  Românii  din  Transilvania  şi  unirea  cu  Biserica  Romei ,  în  loc.  cit.,  p.  326*327. 

13 1  O  concluzie,  deosebit  de  generoasă,  asupra  efectelor  celor  două  mişcări  româneşti  este  a  lui 
Ioan  Moga  din  1946;  „Biruinţa;  Reînfiinţarea  episcopiei  ortodoxe.  Dionisie  Novacovici  1762 
Biruinţa  ţărănimii  ortodoxe:  Nu  există  graniţă  spirituală  pe  Carpaţi.  Eşecul  imperialismului  catolic 
austriac.  Dar  mai  există  o  altă  biruinţă:  cea  a  unirei.  Nu  în  sensul  dorit  de  VienaU!  Şi  mai  puţin  în  cel 
urmărit  de  nobilimea  feudală.  Rezistenţa  ortodoxiei  şi  revoluţia  maselor  au  arătat  că  unirea  poate  fi 
total  primejduită.  Trebuia  deci  consolidată"  (cf.  Aurel  Răduţiu,  op.  cit. ,  în  loc .  cit.,  p.  67). 

uneori  de  context  în  cercetările  sale.  Concluziile  la  care  a  ajuns  sunt  suficient  de 
echilibrate  pentru  a  putea  conchide  că  asemenea  influenţe  nu  au  alterat  esenţa 
contribuţiilor  sale. 

Conf*  dr.  Sorin  Şipoş, 
Facultatea  de  Istorie,  Universitatea  din  Oradea 


Abstract:  On  analysing  Silviu  Dragomir  ’s  work  devoted  to  the  Religious 
Union  some  conclusions  crystallize .  First  of  all  it  must  be  noted  that  many  of 
Silviu  Dragomir  ’s  findings  became  part  of  the  Romanian  historiography. 
Secondly ;  it  is  remarkable  the  author  s  ejfort  to  circulate  and  spread  the  historical 
Information .  One  of  the  most  important  achievements  of  his  work  on  the  topic 
of  religious  union  is  to  have  looked  at  the  population  s  attitude  on  behalf  of 
which  the  priests  decided  upon  the  religious  union .  Most  historians  only 
concentrated  on  the  event  as  such.  Nobody  had  investigated  before  him  people  ’s 
real  attitude  towards  this  event .  He  demonstrated  beyond  any  doubt  that  there 
was  a  strong  solidarity  and  attachment  of  the  rural  world  to  the  Orthodoxy. 
Transylvanians  sacrificed  themselves  to  maintain  their  religious  belief  facing 
long  and  hard  detentions  and  bullying  by  the  authorities .  Many  historians  of 
the  Urne  vehemently  contested  his  findings.  But  Silviu  Dragomir  showed  that 
the  religious  protests  that  went  on  all  over  Transylvania  could  not  be  explained 
simply  by  some  exterior  factor,  Le.  the  intervention  of  the  Bishop  Paul  Nenadovic . 
Even  if  Silviu  Dragomir  refused  for  decades  to  accept  the  role  played  by  the 
heads  of  the  Serbian  Church  in  the  religious  anti-unionist  movements  of  the 
Romanians,  this  fact  is  not  even  disputed  today .  The  large  anti-unionist 
movements  cannot  be  explained  only  by  such  interventionist  arguments.  The 
Romanian  population  had  a  strong  and  sincere  devotion  to  the  religious  beliefs 
of  their  forefathers  and  Silviu  Dragomir  very  plainly  captured  this  in  his 
suggestively  entitled  The  History  of  Religious  Emancipation  of  the 
Transylvanians  (final  part ,  continued  from  RT  1/2005). 


ZAHARIA  BOIU  ŞI  LITERATURA  DIDACTICĂ 


Spirit  luminat  al  timpului  său,  slujitor  harismatic  al  Bisericii,  Zaharia  Boiu  a 
rămas  în  istoria  culturii  româneşti  ca  autor  de  predici  şi  cuvântări,  creator  de  manuale, 
poet,  jurnalist  şi  dascăl. 

Zaharia  Boiu  s-a  născut  la  1  martie  1834  la  Sighişoara,  într-o  familie  de 
preoţi.  A  urmat  şcoala  primară  şi  gimnaziul  evanghelic  -  lutheran  din  Sighişoara, 
devenind  un  bun  cunoscător  al  limbii  şi  culturii  germane.  Un  an  (1854-1855)  a 

A 

funcţionat  ca  învăţător  In  Săcele  (Braşov).  Şi-a  continuat  studiile,  în  perioada  1 855- 
1 857,  la  Institutul  Teologic  -  Pedagogic  din  Sibiu,  ctitoria  marelui  Andrei  Şaguna 
Prin  bunăvoinţa  înaltului  ierarh,  a  fost  trimis  la  studii,  în  Germania,  la  Leipzig,  ca  şi 
colegul  său  de  generaţie  loan  Popescu .  La  întoarcere,  în  1 861 ,  a  fost  numit  profesor 
la  institutul  In  care  s-a  format.  S-a  remarcat  ca  dascăl,  fiind  iubit  şi  respectat  de 
elevi  şi  colegi.  Petru  Şpan ,  pedagog  de  seamă  şi  profesor  la  acelaşi  institut,  l-a 
caracterizat  astfel  în  lucrarea  „Şcoala  lui  Şaguna'':  „Poet  din  fire,  în  toată  înfăţişarea 
sa  prezenta  pe  omul  elegant,  cu  maniere  şi  ţinută  aleasă,  cu  vorbe  dulci  şi  de  lacrimi 
producătoare,  era  fiul  ales  al  Bisericii  noastre,  căreia  numai  fală  i-a  adus,  ori  unde 
a  fost  chemat  să  o  reprezinte. ..Era  un  profesor  excelent,  mai  ales  în  tratarea  de 

A 

materii  istorice.  Iţi  ştia  povesti  atât  de  frumos  şi  fluent,  încât  de  captiva  de  la  primul 
cuvânt  ce-1  rostea.  Ştia,  uneori  prin  umorul  său  plăcut  şi  printr-o  înfăţişare  simpatică, 
impunătoare,  să-ţi  lege  atenţia  cu  aşa  putere,  încât  puteai  să-l  asculţi  cu  ceasul... 
Nu  mai  puţin  maestru  era  şi  în  punerea  de  întrebări,  o  chestiune  capitală  în 
învăţământ...  Aşa  a  fost  Zaharia  Boiu,  spirit  cald  şi  luminat,  orator  şi  mandatar 
superior,  blând  şi  dulce  la  vorbă  şi  la  faptă...”  (13,  p.  37,  38,  41). 

Zaharia  Boiu  a  ocupat  funcâii  ecleziastice  de  prim  paroh  al  oraşului  Sibiu, 
asesor  consistorial  şi  consilier  arhiepiscopesc.  A  fost  ales  membru  în  Sinodul  eparhial 
al  Arhiepiscopiei  Sibiu  şi  în  Congresul  naţional  -  bisericesc  al  Mitropoliei 
Transilvaniei.  A  fost,  între  anii  1865-1875,  catehet  al  elevilor  ortodocşi  români  de 
la  Liceul  de  stat  din  Sibiu,  astăzi  Colegiul  „Gheorghe  Lazăr”.  în  calitate  de  ziarist, 
a  publicat  articole  in  „Telegraful  Român”,  „Transilvania”,  Tribuna”  condusă  de 
loan  Slavici  şi  în  alte  publicaâii.  Un  timp  (1863-1865)  a  fost  redactorul  revistei 
„Telegraful  Român”  şi  al  revistei  „Transilvania”,  organul  de  publicitate  al  Asociaţiunii 
Transilvane,  Distinsul  teolog  a  fost  unul  dintre  fondatorii  Asociaţiunii  Transilvane 

pentru  Literatura  Română  şi  Cultura  Poporului  Român  ce  a  luat  fiinţă  la  Sibiu, 
în  1861,  a  făcut  parte  din  Comitetul  Central,  a  ocupat,  în  perioada  1892-1895, 
funcţia  de  secretar  1  şi  a  fost  redactorul  revistei  „Transilvania”.  La  Adunarea 
Generală  de  la  Haţeg  a  susţinut  o  dizertaţie  despre  Academie  Română;  la  Adunarea 
Generală  de  la  Sebeş,  din  1894,  a  vorbit  despre  Fundaţia  lui  Ioan  Oteteleşanu 
pentru  Academia  Română.  A  publicat  numeroase  articole  în  publicaţiile  Asociaţiunii, 

A 

a  ţinut  multe  conferinţe.  S-a  stins  din  viaţă  la  6  noiembrie  1903,  In  Sibiu,  şi  a  fost 
înmormântat  în  cimitirul  bisericii  „din  groapă”,  după  o  ceremonie  solemnă  la  care 
au  participat  Mitropolitul  Ioan  Meţianu,  înalţi  oficiali  ai  Arhiepiscopiei  Sibiu, 
reprezentanţi  ai  administraţiei  oraşului  Sibiu,  profesori  şi  studenţi  din  Institutul  Teologic 
-  Pedagogic,  numeroşi  credincioşi. 

Opera  lui  Zaharia  Boiu  cuprinde :  volume  de  predici  şi  cuvântări,  publicistică, 
imnuri  şi  ode,  poezi  patriotice,  fabule,  poezii  lirice,  poezii  didactice,  manuale  şi 
traduceri.  Volumul  Cuvântări  funebre  şi  memoriale,  1 889,  şi  trilogia  Seminţe  în 
agrul  (ogorul)  Lui  Hristos,  1898-1899,  pentru  care  a  primit  premiul  Academiei 
Române,  reliefează  talentul  de  orator  şi  de  predicator  şi  confirmă  aprecierea  de  a 
fi  fost  „fala  amvonului  românesc  de  peste  Carpaţi”,  rostită  de  secretarul  general  al 
Academiei  din  anul  1 900,  Dimitrie  A.  Sturdza.  Ca  ziarist  s-a  remarcat  prin  articole 
documentate  şi  cu  mesaj  penetrant.  Ca  poet  s-a  afirmat  cu  creaţii  sensibile  în 

I 

„Telegraful  Român”,  mai  târziu  în  „Transilvania”  şi  în  „Tribuna”.  Semna  uneori  cu 
pseudonimul  Eugen  Silvan.  Prin  poezia  «Salutare  la  „Telegraful  Român”»  a  elogiat 
evenimentul  apariţiei  ziarului  românesc  şagunian.  S-a  făcut  cunoscut  în  lumea  literelor 
cu  volumele  Sunete  şi  răsunete,  1862,  Frunze  de  laur,  1904,  inspirat  de  războiul 
de  independenţă  din  1877-1878  şi  publicat  postum  de  fiul  său.  I  s-a  apreciat  talentul 
poetic  din  ode  şi  imnuri.  A  compus,  la  moartea  mitropolitului  Andrei  Şaguna,  imnul 
„Românie  mult  cercată”.  Odă  dedicată  Episcopului  Ioan  Popescu  al  Caransebeşului 
la  împlinirea  a  50  de  ani  de  preoţie,  Odă  la  împlinirea  a  25  de  ani  de  la  înfiinţarea 
Academiei  Române,  Odă  închinată  regelui  Carol  I  al  României,  cu  prilejul  aniversării 
a  25  de  ani  de  domnie.  Deosebite  sunt  poeziile  cu  caracter  didactic  publicate  în 
manuale,  special  apreciate  de  Onisifor  Ghibu.  Fiind  bun  cunoscător  al  limbilor  latină 
şi  germană,  Zaharia  Boiu  a  tradus  Confesiunile  Preafericitului  August  in,  lucrări 
semnate  de  Fraţii  Grimm,  Lessing,  Herder,  ş.a.  A  tradus  în  limba  germană 

A 

Memorandumul,  dus  la  Viena  de  fiul  său.  Olimpiu.  In  semn  de  recunoaştere  a 
valorii  operei,  Zaharia  Boiu  a  fost  ales  Membru  corespondent  al  Academiei  Române 
în  1877,  ca  şi  Ioan  Popescu  şi  Nicolae  Popea. 

Ca  autor  de  manuale,  Zaharia  Boiu  a  intrat  în  galeria  celor  mai  de  seamă 
creatori  de  literatură  didactică.  Pe  lângă  Abecedar,  1861,  foarte  apreciat,  ce  a 
cunoscut  14/1 5  ediţii,  a  mai  publicat  şi:  Carte  de  cetire  pentru  şcoalele  poporale 
române,  partea  I,  1 865,  şi  partea  a  Il-a,  1 869,  ce  a  cunoscut  nouă  ediţii.  Elemente 

de  geografie,  1869,  Elemente  de  istorie  patriotică  şi  universală ,  1869,  Elemente 
de  istoria  naturii  şi  fizică ,  1869,  toate  pentru  şcoalele  poporale  române  greco- 
orientale,  fiecare  având  câte  trei  ediţii.  în  anul  1897  a  publicat  Catehism  mic  al 
Bisericii  Ortodoxe  Orientale  pentru  uzul  şcoalelor  elementare  române . 

La  solicitarea  Mitropolitului  Andrei  Şaguna,  tânărul  profesor  Zaharia  Boiu 
a  publicat,  în  anul  1861,  ABTDARIUL  /  ABCDARIU  pentru  şcoalele  poporale 
române ,  cu  litere  chirilice  şi  cu  litere  latine.  Abecedarul  a  circulat  în  1 4  ediţii,  după 
Onisifor  Ghibu,  în  15  ediţii,  după  Petru  Şpan.  Onisifor  Ghibu  în  lucrarea  Din 
istoria  literaturii  didactice  româneşti ,  apărută  în  Analele  Academiei  Române  în 
anul  1916,  a  analizat  abecedarele  şi  cărţile  de  citire  ale  lui  Zaharia  Boiu  prin 
comparaţie  cu  cele  apărute  înainte  şi  după  ele.  Anterior  apariţiei  abecedarelor,  în 
şcoli  au  fost  folosite  bucoavnele ,  cea  mai  veche  lucrare  de  acest  gen  fiind  tipărită 
în  1699  la  Bălgrad  (Alba  Iulia).  Abecedarul  lui  Zaharia  Boiu  a  apărut,  în  anul 
1861,  după  lucrări  similare  publicate,  la  Sibiu,  de  Grigore  Pleşoianu,  din  Craiova, 
1 828,  Dimitrie  Jianu  din  Câmpulung,  1 836,  Sava  Popovici-Barcianu  din  Răşinari, 
1851,  ş.a.  Au  urmat  abecedarele  semnate  de  Vasile  Petri,  Ioan  Popescu,  Enea 
Hodoş,  Petru  Şpan  ş.a.  Cea  de  a  doua  ediţie  a  „Abecedarului”  lui  Zaharia  Boiu , 
din  1 862,  a  fost  însoţită  de  Manuducere ,  un  îndrumător  metodic  pentru  învăţători, 
cunoscut  şi  apreciat  şi  de  Ion  Creangă . 

Paginile  Abecedarului  lui  Zaharia  Boiu  de  iniţiere  în  scrierea  şi  citirea  literelor 
(vocale,  consoane),  diftongilor,  triftongilor,  cuvintelor  şi  propoziţiilor  (după  metoda 
scriptolegă)  sunt  urmate  de  texte  proprii,  altele  preluate  din  presă,  altele  traduse,  în 
special  din  limba  germană.  Lecturile  au  drept  conţinut  cunoştinţe  şi  atitudini  despre 
sat,  şcoală,  casa  părintească,  natură,  calităţi  şi  defecte  umane  (dreptate,  adevăr, 
omenie,  milă,  lene,  viclenie,  dezordine),  despre  Dumnezeu  şi  despre  Fiul  Său. 
Lecturile  sunt  povestiri,  descrieri,  poezii  lirice  şi  epice,  fabule,  proverbe  şi  sentinţe, 
psalmi.  Toate  sunt  scrise  sau  alese  pentru  a  apropia  copilul  de  ştiinţa  de  carte  şi  de 
cunoaştere,  pentru  a-i  modela  mintea  şi  sufletul.  Lecţiile  de  abecedar  cuprindeau 
exerciţii  de  vorbire,  citire,  scriere,  aritmetică,  cunoştinţe  de  geografie,  istorie,  fizică 
şi  istoria  naturii,  activităţi  de  muzică  şi  desen.  Abecedarul,  cea  dintâi  şi  cea  mai 
importantă  carte  şcolară  din  învăţământul  primar,  oferă,  în  concepţia  didactică  a  lui 
Zaharia  Boiu,  un  mod  holistic  (în  accepţiune  modernă)  şi  atractiv  de  cunoaştere 
datorită  culturii  elevate  a  autorului,  talentului  didactic  şi  literar. 

în  stilul  clar,  accesibil,  atrăgător,  ce  suplineşte  lipsa  imaginilor,  se  regăsesc, 
evident,  talentele  autorului ,  de  orator  şi  predicator,  de  ziarist,  poet  şi  dascăl.  Textele 
„Abecedarului”  impresionează  cititorul  şi  astăzi,  după  aproape  un  secol  şi  jumătate, 
prin  bogăţia  cunoştinţelor,  prin  înţeleaptă  armonizare  a  celor  două  planuri  de  abordare 
-  ştiinţific  şi  religios,  prin  tonul  sfătos,  evlavios,  duios,  plin  de  umor,  prin  claritatea 
definiţiilor  şi  descrierilor,  prin  frumuseţea,  eleganţa  şi  accesibilitatea  limbajului. 

Onisifor  Ghibu  apreciază,  în  lucrarea  amintită,  elementele  de  noutate  şi  modernitate 
ale  Abecedarului  lui  Boiu.  „Abecedarul  lui  Zaharia  Boiu  este  cel  dintâi  abecedar 
modem...  cu  acesta  începe  epoca  abecedarelor  asemănătoare  cu  cele  din  Apus” 
(8,  p.  131,  135). 

Exigentul  pedagog  apreciază  frumuseţea  stilului,  modul  firesc  de  includere  a 
elementului  religios  în  textul  laic,  calitatea  poeziilor  didactice,  talentul  poetic.  „Boiu 
este  cel  mai  bun  autor  de  poezii  din  Ardeal”,  evidenţiază  Onisifor  Ghibu  (8,  p.  1 33). 

Spre  încântarea  cititorului,  reproducem  câteva  texte  din  Abecedar.  Pentru 
a-i  familiariza  cu  mediul  şcolar  şi  cu  modelul  de  comportare,  autorul  oferă  începătorilor 

în  ştiinţa  de  carte  scurte  şi  sugestive  povestiri,  poezii  şi  sentinţe.  Reproducem  un 

/\ 

fragment  din  lectura  Şcoala :  „Casa,  unde  mă  aflu  eu  acum,  se  numeşte  şcoală.  In 
şcoală  se  adună  băieţii  şi  băietele  (fetele)  ca  să  înveţe  a  se  ruga  lui  Dumnezeu  şi  a 
fi  de  omenie,  apoi  a  vorbi  bine  şi  curat,  a  citi,  a  scrie,  a  calcula  sau  socoti  şi  a 
cânta.. .Cel  ce  ne  învaţă  pe  noi  este  învăţătorul.  Noi  pe  învăţătorul  nostru  îl  iubim  şi 
îl  ascultăm  şi  ne  silim  ca  să  nu-1  întristăm  cu  ceva.  Băiatul  care  nu  ascută  de 
învăţător  este  un  nemulţumitor.  Şi  ce  urâtă  e  nemulţumirea!”  ( 1 ,  p.  43-44). 

în  versuri,  micuţii  şcolari  primesc  sfaturi  de  comportare  ca  în  poezia  Cum  să 
fie  copiii?  „Adevărul  să-l  iubească  /  De  minciuni  să  se  ferească;  /  Să  lucreze 
bărbăteşte  /  Să  se  poarte  omeneşte  /  De  lucru  străin  să  nu  s-atingă  /  Orice  poftă 
rea  să-nvingă  /  ...Să  fie  sinceri,  modeşti,  voioşi  /  Iar  nu  prefăcuţi,  semeţi  şi 
morocănoşi.  /  S-ajute  cu  drag  pe  cei  lipsiţi  /  Să  ierte  mereu  pe  cei  greşiţi  /  La  părinţi 
şi  mai  mari  să  fie  plecaţi  /  între  ei  să  fie  tot  ca  fraţi  /  Să  facă  bine,  să  fugă  de  rău  / 
Să  se  roage  la  Dumnezeu”  (1,  p.  48). 

Cunoaşterea  trupului  este  fixată  printr-o  poezie,  Trupu  omenesc.  „  Eu  stau 
pe  loc  şi  gândesc  mereu  /  Ce  minunat  e  trupul  meu!  /  Deasupra  stă  capul  bărbăteşte 
/  Şi-ntrânsul  mintea  locuieşte./  Mintea  e  Doamna;  ce  zice  ea,  /  Tot  trupul  trebuie  să 
vrea.  /  Picioarele  umblă  ca  două  roate  /  Şi-mi  poartă  mădularele  toate.  /  Mâinile  - 
apoi,  cum  ştiu  s-asculte  /  Cum  mişcă,  cum  lucră  multe,  multe,  /  Limba,  ea  gustă  şi 
dulci  şi  amare  /  Şi-mi  spune  ce-i  bun  şi  ce-i  rău  de  mâncare.  /  Nasul  miroase  ce  dă 
miros  /  De-i  priicios  ori  stricăcios  !  /  Ochii,  ca  două  luminare  /  Mi-arată  lumea  cât 
e  de  mare,  /  Cât  e  de  mare  şi  de  frumoasă,  /  Cât  e  de  dulce  şi  de  voioasă!  / 
Urechile-aud  şi  rele  şi  bune  /  Şi  toate  -  apoi  minţii  grăbesc  a  le  spune.  /  Ea  ţine  ce-i 
bun,  iar  ce  e  rău  /  Alungă-afară  din  capul  meu.  /  O,  minte  dragă,  pîn’  voi  trăi,  / 
Peste  trupu-mi.  Doamnă,  tot  tu  să  fii./”  (1,  p.  39-41). 

Dragostea  pentru  ştiinţa  de  carte  este  principalul  mesaj  al  „  Abecedarului  ”  şi  al 
celorlalte  cărţi  şcolare  şi-l  ilustrăm  prin  povestirea  alegorică  Cartea -fi  spune  istoria. . 
„Băiete!  Tu-n  toate  zilele  eşti  cu  mine  şi  nu  mă  cunoşti  bine.  Tu  nu  şti  peste  câte  am 
trecut  eu,  până  m-am  făcut  carte  şi  am  ajuns  în  mâna  ta.  Ascultă,  să-ţi  spun  eu  istoria 
mea!  Eu  acum  un  an,  pe  timpul  acesta,  erau  o  camesia  (o  ruptură).  Dar,  fiindcă  mă 

cam  rupsesem,  domnul  mă  vându  la  un  iudeu  care  umbla  prin  sate  după  zdrenţe. 
Acesta  maruncă  în  căruţă  unde  am  mai  aflat  multe  surori  de  care  mi -a  părut  foarte 
bine.  Dar  şi  lor  de  mine.  Aşa  ne  duse  domneşte  departe,  la  o  moară  de  hârtie;  de  aici 
mă  descărcară,  mă  spălară  bine  în  apa  rece  şi  apoi,  săraca  de  mine,  mă  puseseră  în 
piuă,  unde  atâta  mă  zdrobiră,  încât  mă  lăsară  mai  mult  moartă.  După  aceea  ne  duseră 
pe  nişte  scocuri  şi  locuri  întonecoase  şi  nu  ştiu  ce  mi-au  făcut,  ce  nu,  destul  că  mă 
trezi  pe  un  sul  mare  de  aramă  care  mă  încălzi  minunat  şi  mă  deşteptă  din  ameţeala 
mea.  Când  colo,  iată,  nu  mai  eram  pândia,  ci  hârtia.  De-abia  mă  uscasem  şi  mă 
vândură  la  o  tipografie.  Acum  puseră  litere  de  aramă  pe  mine  şi  iar  mă  tescuiră. 
Când  mă  deşteptai,  eram  hârtia  tipărită  frumos.  Din  tipografie  mă  duseră  la  legătorie 
care-mi  croi  haine  pe  trup  şi  mă-mbrăcă  cu  ele  de  sus  şi  până  jos.  Voi  oamenii  le 
numiţi  table  sau  pereţi  (coperţi).  Legătorul  mă  duse  la  librărie,  de  unde  mă  cumpără 
tatăl  tău  ca  să  mi  te  deie  mie.  Acum  vezi  tu  ce  de  lucruri  bune  şi  frumoase  te-am 
învăţat  eu.  Dar  tu  încă  să  mă  îngrijeşti,  să  nu-mi  rupi  hainele,  să  nu-mi  mânjeşti  foile, 
să  nu  mă  arunci  încolo  şi  încoace.  Căci  dacă  mă  vei  griji  (îngriji),  apoi  te  voi  spune 
surorilor  mele  celor  mari  care  apoi  te  vor  învăţa  lucruri  şi  mai  multe,  şi  mai  mari,  şi 
mai  frumoase,  de  cum  te-am  învăţat  eu”  (1,  p.  60-62). 

Povestiri  moralizatoare,  proverbe  şi  fabule  se  adresează  şcolarilor  pentru  a  le 
modela  caracterele  cu  pilde  de  omenie,  dreptate,  adevăr,  cinste.  Calităţile  şi  defectele 
umane  sunt  ilustrate  prin  inspirate  povestiri,  anecdote  şi  fabule.  Spre  exemplu, 
povestirea  Iubeşte  adevărul  le  oferă  şcolarilor  un  model  de  comportare.  „Grigore 
era  o  dată  singur  acasă.  Venind  amicul  lui  Tomiţă  la  el,  băieţii  începură  a  se  juca 
prin  curte  mai  de  una,  mai  de  alta.  în  sfârşit  luară  şi  pila  (mingea)  şi  unul  o  bătea  pe 
acoperişul  casei  iar  celălalt  o  prindea.  Odată  greşi  Grigorie  şi  mingea  lovi  oblu 
crucea  ferestrei  şi  sparse  două  ochiuri.  Copiii  împietriră  de  spaimă,  mai  cu  seamă 

A 

Grigore  care  cunoştea  asprimea  tatălui  său.  Intr-un  târziu,  zise  Tomiţă:  -  Grigore, 


ştii  tu  ceva?  Zi  către  tată-tău  că  o  găină,  vrând  să  intre  în  casă,  a  sărit  pe  fereastră 
şi  a  spart-o;  tată-tău  de  unde  poate  şti  de  e  aşa  sau  nu  e  aşa?  -  Vai  de  mine, 
răspunse  Grigore,  dar  cum  să  mint  eu?  După  aceea  veni  tatăl  lui  Grigore  acasă  şi 
el,  când  îl  văzu  intrând  pe  poartă,  îndată  alergă  la  dânsul,  îi  spuse  totul,  cum  fusese 
şi  se  rugă  de  iertare.  Tatăl,  văzând  iubirea  de  adevăr  a  fiului  său,  se  bucură  foarte; 
şi  de  pedepsit  pedepsi  pe  Grigore,  dar  cu  mult  mai  uşor,  de  cum  se  temuse  el.  Iar  de 
atunci  încolo  tată!  l-a  iubit  pe  Grigore  încă  şi  mai  mult  decât  înainte,  căci  văzuse  că 
mai  bine  suferă  pedeapsa  decât  să  spună  minciuna”  (1,  p.  57-58). 

Fabulele,  cum  este  de  exemplu  Vulpea  şi  raţa,  prezintă  scenarii  de  critică 
prin  umor  a  defectelor  omeneşti,  de  evidenţiere  a  calităţilor.  O  reproducem.  „(Vulpea 
pe  mal  şi  raţa  pe  lac).  -  Jupâneasă  raţă  /  Eu  ţi-aş  da  bună  dimineaţa  /  Dar  eşti  prea 
departe  de  mine,  /  Şi  nu  ne  putem  înţelege  bine.  /  înoată  puţin  încoace  să-ţi  spun  / 
Căci  e  un  lucru  foarte  bun!  /  -  Cucoană  vulpe  îţi  mulţumesc  /  De  cuvântul  tău  cel 

prietenesc  /  Dar  nu  pot  veni  că-mi  caut  de  mâncare  /  Şi  dacă  ţi-e  aşa  de  tare  /  la 
osteneşte-te  tu  pân’  aici  /  Ori...  şi  de-acolo  te  pot  auzi!  Bravo,  răţuşcă!  De  mergeai, 
/  Ştiu,  că  nu  te  mai  întorceai!  (1,  p.  49-50). 

Abecedarul ,  ca  şi  celelalte  cărţi  şcolare,  excelează  prin  armonia  întrepătrunderii 
faptului  religios,  spiritual  cu  cel  al  vieţii  comune  şi  al  ştiinţei.  Credinţa  este  sădită  şi 
întărită  în  mintea  şi  în  sufletele  şcolarilor  prin  sensibile  şi  convingătoare  povestiri 
despre  Dumnezeu  şi  despre  Fiul  Său.  Exemplificăm  prin  lectura  Despre  Dumnezeu. 
„Fătul  meu!  Când  vei  sta  tu  şi  te  vei  uita  în  jurul  tău,  vei  vedea  multe  lucruri  minunate. 
Vei  vedea  iarba  răsărind  şi  uscându-se,  frunzele  înverzind  şi  veştejindu-se,  pomii 
înflorind,  făcând  fructe  şi  apoi  iară  dezbrăcându-se  de  frunze  şi  rămânând  goi;  vei 
vedea  pe  pământ  sute  şi  mii  de  vietăţi  mişcându-se  şi  bucurându-se  de  viaţă;  vei 
vedea  aerul  plin  de  paseri,  apele  pline  de  peşti  şi  de  alte  vietăţi,  ba  şi  sub  pământ  vei 
'  afla  locuind  fiinţe  cu  viaţă.  Deasupra,  pe  cer,  vei  vedea  o  lumină  mare  ce  luminează 
ziua  şi  altă  lumină  mai  mică  împreună  cu  multe  mii  de  luminiţe  frumoase  care  luminează 
noaptea.  De  asemenea  vezi  schimbându-se  totul  întruna,  ziua  cu  noaptea,  vara  cu 
iama,  vântul  cu  ploaia,  neaua  cu  bruma,  căldura  cu  frigul.  Toate  acestea  sunt  lucruri 
minunate  pe  care  noi  oamenii  nu  le  putem  face.  Toate  acestea  le  face  şi  le  ţine 
Dumnezeu.  El  a  făcut  cerul  şi  pământul,  mările  şi  aerul,  şi  toate  câte  sunt  într-însele; 
El  le  şi  ţine  cu  puterea  şi  cu  înţelepciunea  Sa.  Şi  pe  tine  şi  pe  părinţii  tăi  şi  pe  toţi 
oamenii  din  lume  i-a  făcut  şi-i  (ine  Dumnezeu,  şi  le  dă  toate  cele  de  lipsă.  Dumnezeu 
toate  le  poate  pentru  că  este  atotputernic;  toate  le  ştie  pentru  că  este  atotştiutor;  toate 
le  rânduieşte  spre  Bine,  pentru  că  este  atotbun. 

Dumnezeu,  pentru  bunătatea  Sa  cea  mare,  trimise  în  lume  pe  Fiul  Său,  pe 
Domnul  Nostru  lisus  Hristos,  care  S-a  făcut  Om  şi  a  umblat  pe  pământ  ca  şi  noi. 
Domnul  Hristos  ne-a  învăţat  să  cunoaştem  pe  Dumnezeu  şi  să  ne  rugăm  Lui.  Ştiu 
că  vă  va  plăcea  să  auziţi  câteva  istorii  despre  Domnul  Hristos,  care  a  fost  atâta  de 
bun,  de  blând  şi  de  sfânt”  (1,  p.  63-65).  Urmează  povestiri  despre  naşterea  şi  viaţa 
Mântuitorului  lisus  Hristos:  „Naşterea  lui  Hristos”,  „Magii  de  la  Răsărit”,  „lisus  ca 
prunc  de  12  ani”,  „Hristos  cu  pruncii”,  „lisus  şi  văduva”,  „Hristos  învaţă  poporul”. 

Cartea  de  cetire  pentru  şcoalele  poporale  române  partea  I  a  fost  publicată 
în  anul  1 865,  partea  a  Il-a  în  1 869,  şi  a  cunoscut  nouă  ediţii.  Prima  carte  de  citire 
a  apărut  la  Viena,  în  1 777,  în  limba  germană  şi  în  limba  română.  Au  urmat  traduceri 
din  limba  germană,  cartea  lui  Athanasie  Marienescu ,  „învăţătorul  şi  poporul”, 
1858,  cartea  de  citire  a  lui  Visarion  Roman,  în  1861,  scrisă  cu  litere  latine.  După 
manualul  de  citire  al  lui  Zaharia  Boiu ,  au  urmat  cele  elaborate  de  loan  Popescu, 
Vasile  Petri,  Ion  Pop-Reteganul,  Petru  Şpan,  loan  Crişan  ş.a.  (8,  p.178,  193, 
194,211,218, 221,229,232). 

In  prefaţa  cărţii  sale  de  citire,  Zaharia  Boiu  recunoaşte  dificultatea  de  a  elabora 
o  asemenea  carte  şcolară.  Rostul  acesteia,  spune  autorul,  este  „de  a  ajuta  şcolarul 


126 


REVISTA  TEOLOGICĂ 


să-şi  cunoască  limba,  să  mediteze  asupra  lucrurilor  din  jurul  său,  să-şi  cultive 
fantezia  cu  imagini  curate  şi  demne,  să-şi  înmulţească  cunoştinţele  despre  ţara  şi 
poporul  său,  despre  alte  ţări,  despre  puterile  naturii,  să  înnobileze  inima  şcolarului 
cu  învăţături  despre  Dumnezeu  şi  de  a  face  inima  lui  primitoare  de  tot  ce  este 
bun  şi  neprimitoare  de  ceea  ce  este  rău”.  în  încheiere,  autorul  îşi  exprimă  speranţa 
că  „şi  cartea  aceasta  va  contribui  cât  de  puţin  la  înaintarea  culturii  poporului 
nostru”,  ideal  al  Asociaţiunii  Transilvane. 

Cartea  de  cetire  se  deschide  cu  Tatăl  nostru,  în  creaţie  proprie.  „  Tatăl  Nostru 

care-n  ceruri  /  Locuieşti  în  strălucire  /  Sfantu-Ţi  nume  fie-n  veacuri  /  Pretutindeni  în 

^  *  _ 

simţire.  /  Vină  a  Ta  împărăţie  /  Intre  noi  şi-al  Tău  cuvânt  /  Toţi  plinească-Ţi  voia  Ţie  / 

Cum  în  cer,  şi  pe  pământ.  /  Dă-ne  astăzi  îndurare  /  Doamne!  Pâinea  spre  nutrire  /  Iartă 

multele  păcate,  /  Te  rugăm  cu  umilire.  /  Cum  şi  noi,  ceresc  Părinte,  /  Numai  fie  mila  Ta 

/  Fapte  rele  on  cuvinte  /  Altor  oameni  le-om  ierta.  /  Dă  putere-n  slăbiciune  /  Şi  păzeşte- 

ne  mereu  /  De  ispită,  înşelăciune  /  Fă,  să  fim  scăpaţi  de  rău.  /  După  care  rugăciune  / 

Dulce  Tată!  /  Te  mărim  /  Amin!  /  Fie!  /  Glăsuim.”  (3,  p.  1 ).  Textul  Biserica  preyintă,  pe 

înţelesul  copiilor  de  clasa  a  Il-a,  lăcaşul  de  cult  şi  de  rugăciune.  „Biserica  este  locul 

unde  se  adună  oamenii  cei  credincioşi,  pentru  a  se  ruga  lui  Dumnezeu,  de  a  i  se  mulţumi 

pentru  toate  bunătăţile  Lui,  şi  a-L  mări  pentru  mărirea  Lui  cea  nemărginită.  Biserica 

este  mai  înaltă  decât  casele  şi  se  vede  din  depărtare,  peste  toate  celelalte  zidiri  ale  unui 

sat.  Dar  este  şi  mai  mare  pentru  ca  să  poată  încape  pe  toţi  oamenii  ce  se  adună  într-însa 

la  rugăciune.  Bisericile  se  pun  deobşte  cu  faţa  spre  răsăritul  soarelui.  în  fruntea  Bisericii 

stă  altarul  unde  se  roagă  preotul;  între  altar  şi  biserică  este  un  perete  de  lemn  ori  de  zid 

înfrumuseţat  cu  icoane  sfinţite.  Acest  perete  se  numeşte  fruntariu.  Aproape  de  ffuntariu 

sunt  scaunele  (stranele)  cântăreţilor,  iar  pe  lângă  ziduri,  de  amândouă  părţile,  se  află 

scaune  pentru  oameni  mai  bătrâni.  La  multe  biserici  se  află  în  două  părţi  nişte  lărgituri 

care  se  numesc  hore.  Dinaintea  fruntariului  şi  în  hore  stau  bărbaţii.  Din  dreptul  bărbaţilor 

este  despărţământul  pentru  femei.  Mai  toate  bisericile  au  turnuri  înalte.  în  turnuri  se 

află  clopotele  care,  prin  sunetul  lor  cel  frumos,  chemă  pe  oameni  la  rugăciune  în  Biserică. 

în  multe  locuri  se  află  prin  turnuri  şi  orologii.”  (2,  p.  60-61). 

Cartea  de  cetire  cuprinde  1 53  de  lecturi  grupate  în:  naraţiuni,  descrieri,  fabule, 
dialoguri,  didascalice  (proverbe,  sentinţe),  parabole,  ghicitori,  cântări,  psalmi. 
Conţinutul  textelor  este  bogat,  prezentat  accesibil  şi  atrăgător.  Se  referă  la:  casa 
părintească,  curte  şi  grădină,  şcoală,  sat,  biserică,  corpul  şi  sufletul  omului,  ocupaţiile 
oamenilor,  patrie,  ţările  vecine,  cele  cinci  continente,  astre,  Dumnezeu.  Pe  lângă 
povestiri  şi  texte  ştiinţifice,  poezii,  fabule  proprii,  sunt  reproduse  şi  texte  semnate  de 
Vasile  Alecsandri,  George  Sion,  Ion  Eliade,  Anton  Pann,  Andrei  Mureşan,  Alexandru 
Donici,  Esop,  Herder,  Hebel,  ş.a. 

Pentru  a  se  împlini  rostul  cărţii  de  citire  exprimat  de  autor  în  prefaţă,  propune 
lecturi  atractive  pentru  ca  mesajele  să  ajungă  în  mintea  şi  în  sufletul  şcolarilor.  Spre 

exemplu,  pentru  a-1  încuraja  pe  şcolar  să  persevereze  în  învăţarea  scrisului,  autorul 
oferă,  pe  lângă  alte  texte,  şi  poezia  Şcolarul  şi  pana.  „Şcolarul:  -  Pană,  penişoara 
mea,  /  De  ce-mi  eşti  atât  de  grea?  /  Pe  la  alţii  te-nvârteşti  /  Scrii  de  parcă  zugrăveşti 
/  Iar  la  mine  eşti  târzie  /  Tocmai  cum  nu-mi  place  mie.  /  Iată-ţi  spun:  -  De  stai  aşa, 
/  Pană,  vai  de  creasta  ta!  /  Pana:  -  Măi  băiete,  băieţele,  /  Măi  şcolare,  tinerele,  / 
Nu-i  de  vină  creasta  mea,  /  Că-i  de  vină  mâna  ta.  /  Scrie  numai  bărbăteşte  /  Ia 
aminte,  te  sileşte  /  Şi  apoi,  pe  neştiute  /  Eu  voi  merge  tot  mai  iute;  /  Tot  mai  iute,  mai 
frumos  /  Şi-atunci  tu  vei  fi  voios.  /  Şcolarul  ascultă,  /  Se  sili,  se  încordă  /  Şi  nici  anul 
nu  trecu,  /  Proorocia  se  umplu“  (2,  p.  47-48). 

îndemnuri  de  credinţă,  dreptate,  bunăcuviinţă,  politeţe,  hărnicie,  sinceritate, 
bunătate  sunt  adresate  prin  expresive  povestiri,  psalmi,  sentinţe.  Reproducem  câteva 
fragmente  din  poezia  Către  şcolari.  „  Totdeauna  lucrul  tău  /  Să-l  începi  cu 
Dumnezeu.  /  Unde-i  El  cu  darul  Său  /  Nici  un  lucru  nu  e  greu  /  ...Intră-n  şcoală  cu 
blândeţe,  /  la-ţi  căciula,  dă  bineţe,  /  Fără  zgomot  mergi  mereu,  /  Pune-te  la  locul 
tău.  /...Pe  părinţii  tăi  cinsteşte,  /  Pre  mai  marii  omeneşte  /  Conşcolarilor  fii  frate  / 
Joc  de  nimeni  nu-ţi  bate.  /...  Adevărul  este  sfanţ  /  Şi  în  cer  şi  pe  pământ.  /  Deci 
cuvântul  tău  să  fie  /  Oblu,  drept  ca  o  făclie.  /  Tot  ce-i  bun  agoniseşte,  /  Tot  ce-i  rău 
dispreţuieşte;  /  Cum  te-nveţi  la  tinereţe,  /  Aşa  ştii  la  bătrâneţe”  (2,  p.  57-58). 

Poezia  Ospătarul  bun  îi  convinge  pe  şcolari  de  valoarea  morală  a  generozităţii, 
a  ospitalităţii.  „Călătorul  ostenit  /  Afla-un  arbore  rodit.  /  Şi  s-aşează  lângă  el  / 
S-odihnească  puţintel.  /  Pomişorul  îl  primeşte  /  Şi  cu  frunza  îl  umbreşte  /  Şi  cu 
poamele-1  nutreşte.  /  Călătorul  când  plecă  /  El  pe  arbore-ntrebă:  -  Pomişor,  drag 
pomişor,  /  Ce-ţi  sunt  eu  acum  dator  /  Pentru  umbra  ce  mi-ai  dat  /  Poame  ce  mi-ai 
scuturat?  /  Pomişorul  râde  blând  /  Şi  răspunde  apoi  râzând:  /  -  Cale  bună,  dragul 
meu,  Să-I  plăteşti  lui  Dumnezeu!”  (2,  p.  67). 

Spiritul  fin  de  ironie  faţă  de  neaplecarea  spre  învăţătura  de  carte  este  exprimat 
în  povestirea  Când  a  învăţat  lupul  carte.  „Lupul,  auzind  cum  copiii  oamenilor  umblă 
la  şcoală,  a  dus  şi  el  pe  puiul  său,  anume  Codiţă,  la  dascăl,  să-l  înveţe  carte.  Dascălul 
îi  şi  dete  cartea  în  mâini,  şi  îi  zise  să  şadă  frumos  şi  să  se  uite  cu  ochii  unde  îi  va  arăta 
dânsul.  Dascălul  zise:  -  A,  Codiţă,  cam  cu  gura  moale:  -  A.  dascălul  zise:  -  Be, 
Codiţă,  într-un  târziu,  zise:  -  Be.  Căci  până  când  zicea  din  gură  Be,  până  atunci  ochii 
îi  umblau  pe  coastă,  după  o  turmă  de  capre.  Cu  mare  nevoie  mai  învăţă  două,  trei 
litere,  dar  în  fine,  numai  ce  nu  mai  putu  răbda  şi  zise  către-nvăţător:  -  Dascăle,  da  de 
m-oi  învăţa  mai  iute,  căci  se-apropie  caprele  de  pădure!.  -  Din  tine  nu  scot  eu  cărturar, 
zise  învăţătorul  clătinând  din  cap,  şi-i  deschise  uşa  şcolii.  Codiţă  sări  afară,  de  nici 
sănătate  bună  nu-şi  luă,  şi  se  duse,  şi  dus  e  până-n  ziua  de  astăzi”  (2,  p.  49). 

Cele  mai  multe  lecturi  au  ca  teme:  casa  părintească  (cinstirea  şi  iubirea  părinţilor, 
a  fraţilor),  curtea  şi  gospodăria  (creşterea  şi  îngrijirea  animalelor,  păsărilor  şi  albinelor, 
cultivarea  pământului),  pădurea  şi  animalele  sălbatice,  ocupaţiile  agricole  şi 

meşteşugăreşti  ale  oamenilor.  Şcolarii  sunt  familiarizaţi  cu  instituţiile  de  ordine 
(judecătoria,  miliţia).  Ei  învaţă,  prin  lecturi  frumoase,  geografia  şi  istoria  Transilvaniei, 
României  (de  peste  Carpaţi),  ţărilor  lumii.  Perspectiva  de  cunoaştere  este  enciclopedică. 
Ideea  că  universul,  natura,  omul  sunt  create  şi  guvernate  de  Dumnezeu,  străbate  ca 
un  fir  roşu  cartea  de  citire  ca  şi  celelalte  cărţi  şcolare  ale  lui  Zaharia  Boiu. 

Lecturile  menite  să  consolideze  credinţa  sunt  sugestive,  accesibile  şi  frumoase. 
Reproducem  lectura  Dumnezeu.  „  Pământul,  apa  şi  aerul,  soarele,  luna  şi  stelele, 
animalele,  pietrele  şi  plantele,  şi  cu  un  cuvânt  toată  lumea  şi  toate  câte  sunt  în  lume 
le-a  făcut  şi  le  ţine  Dumnezeu.  Puterea  lui  Dumnezeu  este  fără  margini,  căci  Lui 
nici  un  lucru  nu-1  este  cu  neputinţă.  înţelepciunea  lui  Dumnezeu  este  negrăită,  căci 
toate  le-a  tocmit  bune  spre  scopul  lor,  fără  scădere,  fără  lipsă,  fără  ştirbire.  Dumnezeu 
este  veşnic  (etem),  pentru  că  totdeauna  a  fost  şi  totdeauna  va  fi.  Dumnezeu  este 
atotbun,  pentru  că  dă  fără  încetare  tuturor  făpturilor  sale  toate  acele  daruri,  care  le 
sunt  de  lipsă  pentru  viaţă.  Dumnezeu  este  sfânt  şi  preasfânt,  pentru  că  totdeauna 
voieşte  şi  face  numai  ceea  ce  este  bun  şi  drept.  Dumnezeu  este  mai  presus  de 
toate  câte  sunt,  începutul  şi  sfârşitul,  Părintele  şi  Domnul  tuturor.  Pe  Dumnezeu  nu 
l-a  văzut  nimeni  vreodată,  căci  El  este  Duh  (Spirit),  şi  de  aceea  numai  cu  spiritul  îl 
putem  cunoaşte.  Animalele,  plantele,  pietrele  n-au  spirit;  ele  nu  pot  cunoaşte  pe 
Dumnezeu.  Din  toate  fiinţele  de  pe  pămînt  numai  omul  îl  poate  cunoaşte  pe 
Dumnezeu,  I  se  poate  închina  şi  poate  face  sfânta  voia  Lui  prin  cugete  curate  şi 
fapte  bune”  (2,  p.  157-158).  Comparativ  cu  textul  pe  aceeaşi  temă  din  abecedar, 
acesta,  adresat  clasei  a  Il-a,  îmbogăţeşte  imagina  panteistă  a  lui  Dumnezeu  cu  noi 
elemente  de  cunoaştere  şi  reflecţie,  cu  dimensiunea  Lui  de  spirit  absolut. 

Creatura  privilegiată  a  lui  Dumnezeu,  omul,  este  înzestrat  cu  spirit  să 
stăpânească  pământul  cu  înţelepciune  şi  iubire,  să  trăiască  în  intimitate  cu  Dumnezeu. 
Reproducem  lectura  Spiritul  omenesc.  „  Dacă  corpul  omului  este  întocmit  cu 
nespusă  măiestrie  şi-nţelepciune,  apoi  de  spiritul  lui  încă  mult  mai  mult  trebuie  să  ne 
mirăm.  Pentru  că  trupul  de  sine  singur  nu  poate  nimica,  nu  face  nimica;  el  este  o 
mână  de  pământ.  Iar  ceea  ce  dă  trupului  mişcare  şi  viaţă,  este  spiritul.  Prin  el  este 
omul  tot  ceea  ce  este.  Prin  puterea  spiritului  el  şi-a  supus  animalele  patrupede, 
peştii  din  ape,  păsările  din  aer.  Prin  puterea  spiritului  a  măsurat  înălţimile  munţilor  şi 
adâncimile  mărilor.  Prin  puterea  spiritului  el  foloseşte  toate  puterile  naturii:  apa  şi 
focul,  căldura  şi  frigul,  întunericul  şi  lumina,  aerul  şi  pământul  -  spre  scopurile  sale. 
Dar  ceea  ce  este  mai  presus  de  toate,  spiritul  l-a  învăţat  să  cunoască  pe  Dumnezeu, 
făcătorul  său,  a  se  ruga  Lui,  a  spera  întru  Dânsul,  a-L  iubi  pe  El ,  precum  şi  El  a 
iubit  pe  om  mai  mult  decât  toate  vietăţile  de  pe  pământ.  Cunoscând  pe  Dumnezeu, 
spiritul  apoi  lucră  şi-i  cere  şi  corpului  a  lucra  cele  bune  şi  plăcute  lui  Dumnezeu. 
Corpul  omenesc,  deşi  e  mai  frumos,  mai  nobil,  mai  perfect  decât  al  animalelor, 
totuşi  e  de  o  natură  cu  acelea;  iar  spiritul  îi  este  dat  din  însăşi  fiinţa  lui  Dumnezeu. 

Ce  natură  înaltă  are  omul!  Ce  origine  sfântă!  Ce  nobilitate  (nobleţe)!  Eu  nu  voi  uita 
niciodată  că  sunt  om,  zidit  după  chipul  şi  asemănarea  lui  Dumnezeu”.  (2,  p.  93-94). 

Apropierea  copilului  de  îngeri  şi  coborârea  îngerilor  în  lumea  lui  este  mesajul 
poeziei  Visul  copilăriei.  „Odat’o  copiliţă  /  Visa  un  vis  frumos  /  Era  parcă-n  grădină 
/  La  flori  plecată  jos.  /  Şi-ncetişor  veniră  /  La  ea  trei  îngerei  /  Şi-i  deteră  bineţe  / 
Cerându-i  din  flori  şi  ei.  /  -  Vă  dau  prea  bucuroasă  /  Din  cele  ce  avem  noi  /  Dar  şi 
voi  să-mi  aduceţi  /  De  care  cresc  la  voi!  /  Şi  îngerii  veniră,  /  Ţinându-se  de  cuvânt 
/  Şi-adusera  flori  din  ceruri  /  Copilei  pe  pământ”  (2,  p.  38). 

După  cum  a  recunoscut  în  prefaţă,  Zaharia  Boiu  s-a  străduit  şi  a  reuşit  cu 
talent  şi  har  să  nu  încarce  mintea  şcolarilor  cu  cunoştinţe  savante  ,  ci  să  le  cultive 
fantezia  şi  simţirea,  fapt  apreciat  de  către  Onisifor  Ghibu.  „Ceea  ce  caracterizează 
cărţile  lui  Boiu  e  tocmai  această  tendinţă  de  a  mişca  la  fiecare  pas  şi  cu  fiecare 
piesă  de  citire,  din  orice  domeniu  i-ar  fi  luat  subiectul,  sufletul  elevului,  de  a-1  ridica 
în  sferele  mai  înalte  ale  iubirii  de  oameni,  de  a-1  face  mai  bun.  Nu  idei  voia  să  dea 
Boiu,  în  prima  linie,  ci  simţiri,  înalte  şi  alese.  Şi  astăzi  (1916)  piesele  din  cartea  lui  se 
citesc  cu  o  adevărată  plăcere  sufletească.  Dacă  le-ar  prelucra  cineva,  ele  ar  fi  un 
material  mult  mai  preţios  decât  o  mare  parte  a  materialului  din  cărţile  de  citire  de 

A 

astăzi.”  (8,  p.  199).  In  aceeaşi  lucrare,  „Din  istoria  literaturii  didactice  româneşti”, 
raportându-se  la  starea  cărţii  şcolare  de  la  noi,  Ghibu  şi-a  exprimat  regretul  că 
manualele  lui  Zaharia  Boiu  n-au  fost  continuate  şi  perfecţionate.  „Pentru  cultura 
românească  a  fost  o  mare  pagubă  că  manualele  şcolare  ale  lui  Boiu  n-au  fost 
continuate  şi  perfecţionate,  an  de  an  până  în  zilele  noastre.  Dacă  Boiu  s-ar  fi  unit 
cu  Ioan  Popescu  şi  ar  fi  făcut  împreună  cărţile  de  şcoală,  ar  fi  fost  una  dintre  cele 
mai  mari  binefaceri  pentru  şcoala  românească  de  pretutindeni.”  (8,  p.  205-206). 

Elemente  de  geografie  pentru  şcoalele  populare  române  greco-orientale 
a  apărut  în  anul  1 869  şi  a  cunoscut  trei  ediţii. 

Geografia,  scrie  autorul,  este  „ştiinţa  care  ne  învaţă  a  cunoaşte  pământul”, 
este  „icoana  pământului”.  Trebuie  să  se  înveţe  geografie  în  şcoală  pentru  că  „nu 
toţi  pot  călători,  cei  mai  mulţi  trebuie  să  se  mulţumească  cu  ce  spun  sau  scriu  alţii”. 
Elemente  de  geografie  este  o  minienciclopedie  ce  cuprinde  informaţii  condensate, 
accesibil  şi  atractiv  prezentate  în  puţin  peste  două  sute  de  pagini,  format  mic,  cu 
privire  la  Transilvania  şi  la  celelalte  teritorii  româneşti,  cu  privire  la  ţările  vecine  şi 
la  alte  ţări  europene,  ţări  de  pe  celelalte  continente.  Informaţiile  riguroase  privind 
teritoriul,  populaţia  şi  cultura  Transilvaniei,  României  (de  peste  munţi)  şi  a  altor  ţări 
sunt  armonios  intercalate  cu  lecturi  literare,  cu  poezii,  astfel  ca  înţelegerea  geografiei 
să  fie  instructivă  şi  plăcută. 

'  Autorul  explică  împărţirea  administrativă,  introducând  în  experienţa  de 
cunoaştere  a  copiilor  noţiunile  de  sat,  târg,  oraş,  ţinut,  ţară,  ducat,  principat,  regat, 
imperiu,  a  noţiunilor  demografice  -  popor,  naţiune.  „Locuitorii  care  se  trag  dintr-o 

rădăcină  şi  vorbesc  o  limbă  se  chiamă  popor  sau  naţiune  şi  locuitorii  sunt  între 
sine  conaţionali.  într-o  ţară  pot  locui  mai  multe  feluri  de  popoare”  (4,  p.4).  După 
introducerea  acestor  noţiuni,  sunt  prezentate  principalele  ţări  din  Europa,  Asia,  Africa, 
America  şi  Australia.  O  atenţie  specială  este,  fireşte,  acordată,  patriei,  Transilvaniei, 
şi  celorlalte  teritorii  locuite  de  români. 

„Ţara  în  care  ne-am  născut  şi  trăim  se  numeşte  patria  noastră.  Fiecare  om 
cu  sentimente  bune  iubeşte  patria  sa.  Iubirea  aceasta  o  arată  prin  aceea  că  lucră 
pentru  pacea,  buna  ordine,  îndestularea  şi  fericirea  ei,  iar  la  timpul  de  lipsă  o  apără 
chiar  cu  viaţa  sa,..  Patria  noastră  este  Transilvania,  adică  ţara  de  dincolo  de  pădure 
sau  Ardealul.  Ardealul  este  numele  vechi  al  ţării  care  se  trage  încă  din  timpurile 
necunoscute.  Transilvania,  adică  ţara  de  dincolo  de  pădure,  este  înconjurată  de 
munţi  înalţi,  ca  o  grădină  cu  zid.  Munţii  aceştia  se  numesc  Carpaţi  şi  unii  dintre  ei 
ajung  la  înălţimea  de  peste  8  000  de  metri.”  Sunt  descrise  ramurile  Carpaţilor, 
râurile,  avuţiile  naturale,  întinderea  -  1.000  mile  pătrate,  2.100.000  de  locuitori, 
între  care:  1  L  milion  de  români, "  milion  de  unguri  şi  secui,  180.000  de  saşi,  alte 
populaţii  -  evrei,  bulgari,  greci,  ţigani  ş.  a.  Transilvania  are  (avea)  8  comitate,  14 
scaune,  3  districte.  Sunt  descrise  ţinuturile  de  nord,  răsărit,  apus  şi  sud  ale 
Transilvaniei,  sunt  prezentate  oraşele  mai  importante,  religiile  şi  confesiunile  (greco- 
orientală,  greco-catolică,  romano-catolică,  calvină,  luterană,  mozaică),  administraţia 
ecleziastică,  ocupaţiile  oamenilor.  (4,  p.  4-8). 

O  lectură  prezintă  Regatul  Ungaria ,  cu  un  teritoriu  de  3.800  mile  pătrate,  cu 
9-10  milioane  de  locuitori,  între  care:  peste  4  milioane  maghiari,  3  milioane  sârbi, 
slovaci,  ruteni,  2  milioane  români  şi  restul  -  germani,  evrei,  ţigani  etc.  Alte  lecturi 
prezintă  ţinuturile  româneşti  -  Banat  şi  Bucovina .  Bucovina  are  (avea)  190  mile 
pătrate,  450.000  locuitori.  „Ea  a  fost  ruptă  de  Moldova  în  urma  păcii  dintre  Austria 
şi  Turcia  în  1775”,  se  scrie  în  manual.  Scurtele  informaţii  sunt  urmate  de  poezia 
„Bucovina”  de  Vasile  Alecsandri:  „Dulce  Bucovină,  /  Veselă  grădină  /  Cu  pomi 
roditori  /  Şi  mândri  feciori,../”. 

Despre  România  (de  peste  Carpaţi)  se  scrie  astfel:  „Din  culmile  Carpaţilor 
răsăriteni  şi  meridionali  până  la  Prut  şi  apoi  până  Ia  Dunăre  şi  Marea  Neagră  se 
întinde  ca  un  semicerc  în  jurul  Transilvaniei.  Ea  constă  din  Muntenia,  Moldova  şi  o 
părticică  din  Basarabia  recâştigată  de  la  Rusia;  are  o  suprafaţă  de  2.3 1 0  mile  pătrate 
şi  este  locuită  de  5  milioane  de  oameni. ..Principatele  Moldova  şi  Muntenia,  de  la 
1 859  încoace,  sunt  împreunate,  au  în  fruntea  lor  un  principe  şi  se  guvernează  după 
sistemul  constituţional,  adică  prin  camerele  legislative  ca  dătătoare  de  legi  şi  guvern 
care  menţine  şi  execută  legile.  Constituţia  României  este  una  dintre  cele  mai  liberale... 
România  este  una  dintre  cele  mai  binecuvântate  ţări  ale  Europei”.  Sunt  prezentate 
capitalele,  Bucureşti  şi  Iaşi,  Bucureştii  -  capitala  României  întregi,  alte  oraşe:  Galaţi, 

Brăila,  Craiova,  Tumu  Severin,  Giurgiu  ş.a.  Textele  referitoare  la  România  se  încheie 
cu  poezia  lui  Vasile  Alecsandri  „Adio  Moldovei”  şi  cu  poezia  „La  Basarabia”  de 

A 

George  Sion.  (4,  p.  54-56).  In  câteva  rânduri  sunt  prezentaţi  şi  românii  din 
Macedonia,  Tesalia,  Epir.  Acestea  sunt  urmate  de  poezia  „Limba  românească”  de 
George  Sion:  „Mult  e  dulce  şi  frumoasă  /  Limba  ce-o  vorbim  /  Altă  limbă  armonioasă 
/  Ca  ea  nu  găsim”. 

Şcolarii  primesc  succinte  informaţii  despre  ţările  vecine  şi  despre  locuitorii 
lor:  Galiţia,  Morav  ia  şi  Silezia ,  Boemia,  Austria,  Iliria,  Dalmaţia ,  Tirol  Prin 
scutre  micromonografii  sunt  prezentate  ţările  europene:  Italia ,  Spania,  Portugalia , 
Franţa ,  Elveţia ,  Germania,  Ţările  de  Jos ,  Anglia ,  Danemarca ,  Suedia , 
Aforvegw,  Rusia,  unele  c/m  As/o,  Africa ,  America  şi  Australia.  Ne  surprind 
şi  astăzi  varietatea  cunoştinţelor  autorului,  obiectivitatea  prezentării,  respectul  pentru 
istoria,  religia  şi  cultura  tuturor  popoarelor. 

A 

In  deplin  respect  pentru  ştiinţă,  sunt  oferite  date  privitoare  la  structura 
pământului,  forma,  mărimea  şi  mişcarea  lui,  date  privitoare  la  astre  şi  climă.  Descrierile 
sugestive,  explicaţiile  accesibile,  stilul  direct,  oral  fac  agreabilă  şi  interesantă  şi 
astăzi  lectura  textelor  cu  conţinut  geografic.  Reproducem  câteva  fragmente 
referitoare  la  descrierea  pământului.  „Pământul  ni  se  pare  un  trup  (corp)  lat  în 
forma  unui  disc,  deasupra  căruia  se  învârt  în  toate  zilele  stelele,  luna  şi  soarele; 

A 

peste  care  s-ar  întinde  cerul  în  forma  unei  jumătăţi  de  sfere  albastre...  Insă  pământul 
nu  e  deplin  rotund,  sau  nu  are  forma  unui  glonţ,  ci  la  poli  sau  la  capete  dinspre 
miazăzi  şi  miazănoapte  este  mai  apăsat,  sau  are  figura  (forma)  sferoidală...  Linia 
ce  ne-o  închipuim  trasă  de  la  un  pol  la  celălalt  se  numeşte  osia  (axa)  pământului... 

A 

învârtirea  pământului  este  dublă:  odată  el  se  învârteşte  în  jurul  osiei  (axei)  iar  apoi 
în  jurul  soarelui.  Prin  învârtirea  lui  cea  dintâi,  care  se  face  în  24  de  ore,  se  nasc  ziua 
şi  noaptea,  iar  prin  cea  de  a  doua,  care  urmează  în  365  de  zile  şi  încă  câteva  ore, 
minute  şi  secunde,  se  formează  anul”.  (4,  p.  185,  187,  188,  195).  La  fel  de  clar  şi 
de  sugestiv  explică  autorul  cu  elevată  formaţie  teologică  liniile  imaginare  ale 
pământului:  ecuatorul,  paralelele  şi  meridianele,  zonele  climaterice,  emisferele 
nordică,  sudică,  estică,  vestică.  în  acelaşi  mod  sunt  furnizate  informaţii  privitoare  la 
soare,  lună,  stele,  planete,  comete  (apud  Hebel). 

Elemente  de  istorie  patriotică  ţi  universală  pentru  şcoalele  populare 
române  greco-orientale.  1969,  a  apărut  în  trei  ediţii. 

Istoria,  scrie  metaforic  autorul,  este  „icoana  timpurilor  trecute”.  în  introducere 
el  explică  astfel  utilitatea  învăţării  istoriei:  „Este  un  lucru  foarte  plăcut  şi  foarte 
folositor  a  şti  cum  au  fost  oamenii  de  mai  înainte,  prin  ce  ţări  au  locuit,  ce  datine  au 
avut,  ce  imperii  au  întemeiat,  după  ce  legi  au  trăit.  Istoria,  după  Zaharia  Boiu,  este 
împărţită  în  trei  perioade:  veche  (de  la  începuturi  până  la  venirea  lui  Iisus  Hristos), 
medie  (până  la  descoperirea  Americii  şi  inventarea  tiparului),  nouă  (până  în  epoca 

contemporană  autorului).  Ca  şi  manualul  de  geografie.  Elemente  de  istorie  este  o 
minienciclopedie  a  patriei  -  Transilvania,  a  ţinuturilor  româneşti,  a  popoarelor  lumii 
antice  (chinezi,  indieni,  babilonieni  şi  asirieni,  egipteni,  fenicieni,  evrei,  perşi,  greci  şi 
romani).  Istoria  medie  se  referă  la  romanizarea  Daciei,  căderea  Romei,  apariţia 
profetului  Mahomed,  la  evenimente  petrecute  în  trecutul  Ungariei,  cruciadele, 
întemeierea  Principatelor  Române,  căderea  Constantinipolului.  Epoca  nouă  începe 
cu  descoperirea  Americii  de  către  Cristofor  Columb,  continuă  cu  evenimente 
referitoare  la  Transilvania  şi  se  încheie  cu  evenimente  din  istoria  Franţei  sub 
Napoleon  I.  Ca  şi  istoria  altor  popoare,  şi  istoria  românilor  din  Transilvania  şi  din 
celelalte  ţinuturi  sunt  reconstituite  pe  înţelesul  elevilor,  nu  numai  prin  date,  ci  sunt 
povestitecu  talent  evocator,  cu  deplin  respect.  Exemplificăm  prin  câteva  fragmente. 

Despre  chinezi.  „Unul  din  cele  mai  vechi  popoare  ale  lumii  sunt,  fără  îndoială, 
chinezii,  dar  despre  istoria  lor  se  scrie  puţin.  Ei  din  timpuri  uitate  au  dus  o  viaţă 
foarte  retrasă;  căci,  pe  lângă  aceea  că  erau  despărţiţi  de  alte  popoare  prin  mări 
întinse  şi  prin  munţi  colosali,  ei  se  mai  separau  şi  printr-un  zid  gigantic,  care  avea 
sâ-i  apere  de  vecinii  lor  de  la  miazănoapte  şi  care  este  cea  mai  mare  operă  de 
mână  omenească  pe  pământ. ..Limba  chinezilor  este  foarte  săracă,  căci  nu  are 
decât  450  de  rădăcini  de  cuvinte,  aşa  încât  fiecare  cuvânt  trebuie  să  aibă  câte  30  - 
40  înţelesuri.  Literele  lor  sunt  un  fel  de  semne  ale  lucrurilor  pe  care  le  înfăţişează; 
numărul  lor  este  atâta  de  mare,  încât  trebuie  să  treacă  mai  mulţi  ani  până  când 
cineva  învaţă  a  le  citi. ..Religia  chinezilor  constă  parte  din  învăţături  morale,  parte 
dintr-o  mulţime  de  ceremonii  şi  credinţe  diferite.  Ca  fondator  al  religiei  lor  ei 
venerează  pe  un  înţelept  din  vechime,  anume  Confucius,  care  le-a  lăsat  şi  patru 
cărţi  sfinte,  numite  ching ,  ce  le  ţin  şi  acum  în  cea  mai  mare  onoare...”  (5,  p.  5-7). 

Despre  egipteni.  „Egiptul  încă  din  vechime  se  numea  „Un  dar  al  Nilului”. 
Această  numire  i  s-a  dat  pe  drept  căci,  înconjurat  atât  la  răsărit  cât  şi  la  apus  de 
podele  (podişuri)  ridicate,  el  este  un  şes  îngust,  format  şi  susţinut  de  râul  Nil... 
Religia  egiptenilor  este  idolatria,  cu  onorarea  mai  a  tuturor  animalelor  folositoare 
sau  dăunătoare...  Şi,  fiindcă  ei  credeau  în  nemurirea  sufletelor,  nici  nu  ardeau  pe 
morţii  lor,  nici  nu-i  îngropau  în  pământ  ci  îi  îmbălsămau  cu  miruri  scumpe,  îi  ţineau 
70  de  zile  în  sare,  apoi  îi  îmbrăcau  în  veşminte  ce  nu  publicau  şi  astfel  îi  puneau  în 
cripte  săpate  în  stânci  sau  şi  mai  simplu  sub  pământ.  Cadavrele  acestea  numite 
mumii,  în  realitate  nici  că  au  putrezit,  ci  numai  s-au  uscat  ca  lemnul  sau  ca  piatra,  şi 
în  starea  aceasta  se  găsesc  şi  în  ziua  de  astăzi  sute  de  mii  dintr-înse!e...Zidirile  de 
pompă  ale  egiptenilor  se  deosebesc  prin  grandiozitatea  şi  durabilitatea  lor;  căci  nu 
erau  făcute  din  cărămidă  ca  cele  ale  babilonienilor,  ci  din  piatră  de  granit,  porfir  sau 
marmură.  Cele  mai  cunoscute  sunt  obeliscurile  şi  piramidele. ..piramidele  par  a  fi 
fost  locurile  de  înmormântare  ale  regilor.  Ele  stau  în  partea  apuseană  a  Egiptului  de 
mijloc,  la  marginea  pustiei  şi  sunt  40  la  număr.  Una  din  ele,  care  poartă  numele 

regelui  Keops,  atâta  e  de  mare  încât  zeci  de  mii  de  oameni  trebuie  să  fi  lucrat  la  ea 
zeci  de  ani;  şi  învăţaţii  au  calculat,  căci  cu  materialul  dintr-însa  s-ar  putea  închide 
cu  zid  o  ţară  mare,  precum  e,  de  exemplu,  Spania.  Piramidele  acestea,  care  încă 
din  vechime  se  numărau  între  cele  şapte  minuni,  au  astăzi  o  vechime  cam  de  4.000 
de  ani  şi  sunt  cele  mai  vechi  şi,  împreună  cu  zidul  chinezesc,  cele  mai  vechi  zidiri 
din  lume”  (5,  p.  12-15). 

Despre  evrei.  „Pşporul  evreesc  nu  s-a  făcut  renumit  în  istorie  nici  prin  mărime 
sau  puterea  s-a  războinică,  nici  prin  excelare  extraordinară  în  ştiinţe  şi  arte,  ci  cu 
deosebire  prin  religia  sa.  Căci  dintre  toate  popoarele  lumii  vechi,  ei  au  fost  unicii 
care  se  închinau  unui  Dumnezeu  şi  îl  onorau  într-un  mod  foarte  aproape  de  religia 
noastră  creştină.. .pe  timpul  lui  Hristos,  Palestina  era  ocupată  de  romani  care,  în 
anul  70  d.H. ,  revoltându-se  evreii  asupra  lor,  risipiră  Ierusalimul  şi  nimiciră  cu  totul 
imperiul  evreilor.  De  atunci  încoace  evreii  nu  mai  au  patrie  proprie,  nici  imperiul 
naţional,  ci  trăiesc  împrăştiaţi  peste  toată  faţa  pământului,  ţinându-se  până  în  ziua 
de  astăzi  foarte  strâns  de  părinteştile  lor  obiceiuri  şi  de  vechile  lor  religii,  care  după 
Moise,  se  numeşte  religia  mozaică  adică  a  lui  Moise...”  (5,  p.  17-20). 

Informaţii  istorice  privind  Ţările  Române  sunt  sumare,  una  dintre  cauze  fiind 
absenţa  documentelor.  Exemplificăm  printr-un  fragment  pe  tema  întemeierii 
Principatului  Moldova.  „Fiind  românii  din  Marmaţia  şi  Ungaria  împărţiţi  în  multe 
părţi,  ungurii  le  făceau  multe  asupriri  şi  aşa  Dragoş,  fiul  lui  Bogdan,  domnul  Mureşului, 
împreună  cu  fiul  său  Baliţia,  nepoţii  ai  împăratului  Ioan  Alexiu,  trecură  munţii  cu 
4352  moşneni  şi  bravi  oşteni  şi  cu  toate  familiile  lor  şi  în  ziua  de  Rusalii  ajunseră  la 
locul  care  şi  acum  se  numeşte  „Câmpul  lui  Dragoş”  şi  acolo  rămaseră,  locuind  în 
corturi  până  toamna.  Atunci,  socrul  lui  Dragoş,  judele  cel  mare  de  Bârlad,  dete 
ştire  la  toţi  bîtrânii  şi  moşnenii  şi  dregătorii  să  se  strângă  în  mijlocul  ţării,  la  Iaşi,  şi 
aici  se  consultară  ca  să  îl  primească  împreună  cu  toţi  cei  veniţi  ca  pe  nişte  fraţi  şi  să 
le  dea  moşii  ca  să  se  poată  adăposti  aici  între  fraţii  lor.  Ba  la  anul,  când  se  adunară 
la  Iaşi  dregătorii  şi  bătrânii,  alesără  pe  Dragoş  consul,  pe  frate-său  pârcălab  la 
Neamţ,  iar  pe  fiul  său  Ştefan,  căpitan  la  Oituz.  De  asemenea  se  aleseră  la  dregătorii 
mulţi  alţii,  care  veniseră  cu  Dragoş...”  (5,  p.  81-85). 

Informaţiile  istorice  privind  istoria  Transilvaniei  sunt,  de  asemenea,  sumare. 
Reproducem  un  fragment  dintr-o  lectură  referitoare  la  Împăratul  losif  al  II-lea. 
„...După  ce  muri  Maria  Tereza  de  Austria  în  1780,  apucă  (preluă)  losif  cu  mâna 
tare  (cu  fermitate)  frânele  guvernării.  losif  era  un  om  frumos,  sănătos  şi  plin  de 
viaţă,  vioi  şi  blând  totodată.  Umbletul  şi  mişcările  lui  erau  repezi  şi  sigure,  ochii  lui 
străluceau  de  spirit  şi  fruntea  lui  cea  înaltă  de  toată  acea  bunătate  a  sufletului  ce 
până  la  suflarea  lui  din  urmă  nu  l-a  părăsit.. .Nimeni  din  jurul  lui  nu  făcea  atât  cât 
făcea  el;  căci  el  guverna  singur  şi  cinci  secretari  de  cabinet  împlineau  ordinele  şi 
scriau  dictatele  lui.  Pe  lângă  această  activitate  ce  ţintea  tot  numai  la  binele  poporului, 

nu  era  de  mirare  că  poporul  îl  iubea  pe  domnitorul  lui;  dar  nobilimea  şi  preoţimea 
credeau  că  au  de  ce  se  teme  de  el...”  (5,  p.  115-1 18). 

Elemente  de  istoria  naturii  şi  fizică  pentru  şcoalele  populare  române 
greco-orientale,  1869,  a  apărut  în  trei  ediţii. 

■  Metaforic  autorul  numeşte  fizica  şi  istoria  naturii  „icoana  naturii  sau  a  firii”, 
în  secţiunea  fizică  sunt  cuprinse  texte  privitoare  la  fenomene  ale  naturii  (aerul, 
apa,  vântul,  sunetul,  lumina,  magnetismul,  electricitatea)*!  tehnici  inventate  de 
om  (termometru,  barometrul,  paratrăsnet,  telegraf,  maşină  cu  aburi,  aparate  de 
zbor).  Descrierile  sunt  clare,  clasificările  sunt  riguroase,  explicaţiile  sunt  accesibile 
şi  convingătoare.  Reproducem  câteva  fragmente  din  lecturi  referitoare  la  apă, 
vânt,  magnetism. 

Apa.  „Apa  se  înfăţişează  în  natură  sub  trei  forme  deosebite,  în  forma  solidă, 
ca  şi  gheaţa  la  noi  şi  în  ţările  polare  totdeauna,  însă  această  formă  n-are  o  influenţă 
aşa  mare  în  economia  naturii,  ci  este  o  stare  excepţională;  forma  a  doua  a  apei  este 
cea  fluidă,  precum  o  aflăm  în  lacuri,  râuri,  oceane.  Această  formă  este  de  o 
importanţă  foarte  mare  în  economia  naturii  precum  şi  forma  a  treia  a  înfăţişării  ei, 
adică  forma  gazoasă  sau  aburii  de  apă.  Aceste  trei  stări  nu  sunt  fixe  şi 
neschimbătoare;  din  contră,  variază  tot  minutul,  schimbându-se  una  într-alta,  după 
schimbarea  temperaturii  sau  a  gradului  de  căldură...”  (6,  p.  11-16). 

Vântul.  „Aerul,  ca  şi  apa,  mai  niciodată  nu  este  în  deplină  linişte  ci  în 
necurmată  mişcare.  Căci  o  pătură  de  aer  este  mai  caldă,  alta  mai  rece;  cea 
mai  caldă  tinde  a  merge  în  sus,  cea  mai  rece  grăbeşte  îndată  a  cuprinde  locul 
celei  calde,  şi  aşa  aerul,  neîntrerupt,  se  mişcă  în  sus  şi  în  jos.  Dacă  mişcarea 
aceasta  se  face  într-o  măsură  mai  mare,  apoi  o  numim  vânt.. .Vânturile  sunt  în 
economia  naturii  de  cea  mai  mare  însemnătate  şi  de  cel  mai  mare  preţ.  Ele  ţin 
aerul  curat  şi  sănătos,  împiedică  putrezirea  mărilor,  usucă  umezeala  cea 
stricăcioasă  a  pământului,  înaintează  creşterea  şi  coacerea  plantelor  şi  contribuie 
foarte  mult  la  buna  aflare  a  animalelor  şi  a  oamenilor.  Pe  lângă  aceste  foloase 
de  nepreţuit,  daunele  ce  le  cauzează  vânturile  când  şi  când,  oricât  ne  cade  de 
greu,  totuşi  sunt  neînsemnate.  Stricăcioase  (dăunătoare)  sunt  mai  cu  seamă 
vânturile  mari,  numite  furtuni,  care  uneori  rup  arbori,  răstoarnă  ziduri,  descoperă 
case.  Furtunile  din  ţinuturile  noastre,  însă,  sunt  neînsemnate  pe  lângă  furtunile 
pe  mare  sau  uragane...”  (6,  p.  18-20). 

Magnetismul.  „Este  una  dintre  puterile  naturii  şi  se  manifestă  prin  însuşirea 
unor  corpuri  de  a  atrage  alte  corpuri.  Dacă  se  dă  magnetului  forma  unei  vergele, 
atunci  capetele  acestei  vergele  au  admirabila  putere  de  a  arăta  totdeauna  unul 
către  miazănoapte,  altul  către  miazăzi. ..aceste  două  capete  se  numesc  poli.  Dacă 
se  aduce  un  magnet  în  atingere  cu  altul  fieros,  împărtăşeşte  şi  acestuia  puterea  sa 
magnetică  aşa  încât  şi  acesta  devine  magnet  şi  are  toate  însuşirile  magnetului  prim. 

Dacă  însă  se  aduc  unul  către  altul  doi  magneţi,  apoi  vedem  că  polii  de  acelaşi  fel  se 
resping,  din  contra,  cei  de  felurite  numiri  se  atrag...”  (6,  p.  26-28). 

în  secţiunea  istoria  naturii  sunt  descrise  trei  imperii,  cel  al  mineralelor,  al 
plantelor,  al  animalelor  şi  al  omului.  Mineralele  (studiate  la  mineralogie)  sunt 
„lucrurile  din  natură  care  nu  au  viaţă,  nu  cresc  prin  sine  însele,  nici  nu  se  pot  mişca 
liber  dintr-un  loc  în  altul”.  (6,  p.  34).  Se  descriu  succint:  pietrele  (bazaltul,  granitul, 
nisipul,  marmura,  cristalul,  ardezia),  pietrele  preţioase  şi  semipreţioase  (rubinul, 
smarandul,  opalul,  agatul),  metalele  (aurul,  argintul,  arama,  plumbul,  fierul,  mercurul), 
sarea,  pământul  (nisipul,  lutul,  porţelanul),  cărbunii.  Plantele  sunt  „cele  care  îmbracă 
pământul  ca  un  covor  preţios  şi  care  dau  animalelor  şi  oamenilor  partea  cea  mai 
mare  a  nutremântului  (alimentaţiei)  lor”  (6,  p.  47).  Plantele  prezentate  în  manual 
sunt:  bureţii,  buşchii,  buruienele,  cerealele,  florile,  arborii,  tufele  (arbuştii).  Se  dau  şi 
îndrumări  elevilor  pentru  cultivarea  plantelor,  pentru  creşterea  şi  îngrijirea  animalelor. 
Animalele  sunt  „făpturile  care  au  viaţă  şi  posibilitatea  de  a  se  mişca  dintr-un  loc  în 
altul. ..după  modul  structurii  corpului  lor,  unele  animale  sunt  atât  de  simple,  încât  tot 
corpul  lor  este  numai  un  săculeţ  sau  un  punct  mic;  altele  sunt  iarăşi  atât  de  perfecte, 
încât  corpul  lor  se  apropie  de  corpul  omului”  (6,  p.  73-74).  Sunt  descrise:  moluştele, 
viermii,  insectele,  peştii,  amfibienele,  păsările  şi  mamiferele.  Elevii  primesc  şi 
îndrumări  legate  de  creşterea  şi  îngrijirea  animalelor. 

Omul ,  armonios  conceput  ca  trup  şi  suflet,  este  descris  prin  părţile  corpului, 
simţuri,  motricitate.  Omul  se  deosebeşte  de  celelalte  vieţuitoare  prin  spirit:  acesta 
este  nematerial,  nevizibil;  datorită  spiritului  omul  dobândeşte  impresii,  le  reţine 
prin  memorie,  are  intuiţii,  le  prelucrează  prin  imagini,  noţiuni,  idei,  prin  puterea 
inteligenţei.  Omul  are  şi  puteri  ale  simţirii  (afective),  o  voce  lăuntrică  în  inimă  ce 
se  numeşte  conştiinţă.  Prin  spirit  omul  se  înalţă  la  ideea  de  Dumnezeu,  se  roagă 
Lui  şi  trăieşte  în  intimitatea  Lui.  Redăm  un  fragment  din  lectura  Despre  om:  „Pe 
treapta  cea  mai  înaltă  a  scării  nenumăratelor  fiinţe  vii  de  pe  pământ  stă  omul, 
despre  care  zice  Sfânta  Scriptură  că  Dumnezeu  l-a  micşorat  numai  ceva  mai 
puţin  decât  pe  îngeri  şi  l-a  încununat  cu  merite  şi  cu  cinste.  Şi-n  adevăr,  omul  este 
opera  lui  Dumnezeu  cea  mai  înaltă,  mai  perfectă  şi  mai  nobilă  de  pe  pământ... 
corpul  omului  este  mult  mai  frumos,  mai  erfect  şi  mai  nobil  decât  al  tuturor 
animalelor,  mersul  lui  este  drept  şi  faţa  lui  caută  pururea  spre  cer,  pe  când  umblarea 
tuturor  animalelor  este  plecată  şi  faţa  lor  este  întotdeauna  întoarsă  spre  pământ... 
Omul  este  zidit  după  chipul  şi  asemănarea  lui  Dumnezeu...  prin  spirit  omul  este 
capabil  de  ideile  cele  mai  înalte  şi  de  sentimentele  cele  mai  nobile...  prin  puterea 
acestui  spirit  omul  şi-a  supus  tot  pământul,  a  stârpit  sau  a  domesticit  animale,  a 
cultivat  pământul  şi  l-a  făcut  să  rodească,  a  despicat  apele  râurilor  şi  mărilor  şi 
şi-a  făcut  drum  prin  mijlocul  lor,  a  studiat  puterile  naturii  şi  le-a  constrâns  să 
servească  binelui  său;  prin  puterea  spiritului  său,  omul  este  domnitorul  pământului” 

(6,  p.  95-  96).  Autorul  îşi  îndeamnă  şcolarii  să  se  îngrijească  de  sănătatea  trupului 
şi  a  sufletului. 

Elemente  de  fizică  şi  istoria  naturii  se  încheie  cu  lectura  Făptura  şi 
făcătorul.  „Toate  lucrurile  câte  se  află  în  cer  şi  pe  pământ  sunt  făcute  cu  cea  mai 
mare  înţelepciune.  Această  înţelepciune,  armonie  şi  perfecţiune  admirabile  ce  le 
vedem  în  lucrurile  cele  mai  mari  ca  şi  în  cele  mici,  ne  aduce  la  cunoştinţă  aceea  că 
toate  s-au  făcut  şi  se  susţin  de  o  mână  nevăzută  atotputernică,  de  o  fiinţă  mai  înaltă 
decât  toate  celelalte  fiinţe.  Această  fiinţă  o  numim  Dumnezeu.  Dumnezeu  este 
etern  (veşnic),  adică  fără  început  şi  fără  sfârşit;  atotputernic  pentru  că  nici  un  lucru 
nu  îi  este  cu  neputinţă;  preabun,  pentru  că  toate  le-a  creat  şi  le  conduce  necurmat 
către  destinaţia  lor;  sfânt  şi  preasfânt,  pentru  că  voinţa  Lui  cea  prea  înaltă  totdeauna 
este  îndreptată  spre  bine.  : 

Dintre  toate  făpturile  de  pe  pământ,  singur  omul  se  poate  înălţa  la  ideea 
Dumnezeirii.  Numai  prin  el  puterea  minţii  sau  raţiunii  sale  poate  să  cunoască  pe 
Dumnezeu  şi  să-l  onoreze,  după  cum  se  cuvine  înălţimii  şi  sfinţeniei  Lui.  Omul 
venerează  pe  Dumnezeu  nevoindu-se  a  împlini  poruncile  Lui,  care  le-a  făcut 
cunoscute  oamenilor  atât  prm  lumina  minţii  lor  cât  şi  prin  descoperirea  simţirii  Sale. 
Cu  deosebire  însă  S-a  descoperit  Dumnezeu  oamenilor  prin  trimiterea  în  lume  a 
Fiului  Său,  Domnului  Iisus  Hristos.  Acesta  a  scos  pe  oameni  din  noaptea  neştiinţei, 
învăţându-i  a  cunoaşte  şi  a  onora  pe  Dumnezeu  ca  pe  Părintele  tuturor  oamenilor 
iar  ei  între  sine  a  se  privi  ca  fraţi  şi  surori,  fii  ai  unui  Părinte  Cresc,  şi  a  se  iubi  şi 
sprijinii  unii  pe  alţii  întru  toate  lipsurile  lor  sufleteşti  şi  trupeşti;  apoi  a  cunoaşte  că 
sufletul  omenesc  este  nemuritor  şi  pentru  toate  câte  a  făcut  în  viaţă,  bune  sau  rele, 
va  avea  să  dea  seamă  înaintea  judecăţii  lui  Dumnezeu.  învăţătura  lui  Hristos  se 
numeşte  creştinism  şi  a  străbătut  mai  toată  lumea,  revărsând  pretutindeni,  pe  unde 
a  ajuns,  lumina,  iubirea  şi  fericirea ,  şi  făcând  tot  mai  departe  împărăţia  lui 
Dumnezeu,  adică  împărăţia  adevărului,  iubirii,  blândeţii,  cu  un  cuvât.  Binele  - 
Virtutea”  (6,  p.  111-112). 

Fără  îndoială,  cărţile  şcolare  sau  manualele  lui  Zaharia  Boiu  fac  parte  din 
tezaurul  literaturii  didactice  româneşti.  Ele  reflectă  ceea  ce  numim  deontologia 
creaţiei  pedagogice  şcolare.  După  aproape  un  secol  şi  jumătate,  cărţile  şcolare 
concepute  şi  realizate  de  Zaharia  Boiu  rămân  pentru  noi  modele  prin  nivelul  cultural 
-  ştiinţific  elevat,  prin  excepţionalele  calităţi  didactice  şi  pedagogice.  Surprind  şi 
astăzi,  aria  extinsă  a  cunoştinţelor,  capacitatea  de  selecţie,  armonizarea 
informativului  cu  formativul,  creativitatea  didactică  de  a  explica,  demonstra,  descrie, 
exemplifica,  logica  inductivă,  deductivă  şi  analoagă,  demersul  euristic,  catehismul 
elevat,  pragmatismul  eficient.  Surprind  şi  astăzi  modul  înţelept  de  îmbinare  a  spiritului 
ştiinţific  cu  cel  teologic,  respectul  pentru  ştiinţă  şi  tehnică,  respectul  pentru  toate 
popoarele,  pentru  cultura,  tradiţiile  şi  religiile  lor,  perspectivele  de  abordare  pluri  şi 

interdisciplinară,  pluri  şi  multiculturală.  încântă,  şi  astăzi,  stilul  captivant,  fiorul  poetic, 
umorul  fin,  accesibilitatea  cuceritoare,  oralitatea  seducătoare.  Explicaţia  acestui 
summum  de  calităţi  se  află  în  cultura  vastă,  în  talentele  autorului  de  orator,  ziarist, 
poet  şi  dascăl,  în  harul  de  preot.  Opera  didactică  a  omului  de  cultură  Zaharia  Boiu 
este  confirmarea  faptului  că  acest  tip  de  literatură  se  scrie  cu  răspundere,  cu  dragoste, 
cu  talent,  cu  har,  pentru  a  modela  minţile  şi  sufletele  elevilor,  pentru  a-i  apropia  de 
modelul  dumnezeiesc  de  desăvârşire. 

Abstract:  The  study  points  out  Zaharia  Boiu's  personality  (Orthodox 
Romanian  priest,  pedagogue,  poet ,  1834-1903),  as  an  aut  hor  of  school  text - 
hooks.  Almost  a  century  and  a  half  later,  the  speli ing  hook,  the  reading  books 
as  well  as  the  history,  geography  and  the  Science  books  are  real  examples  of 
didactic  literature,  by  their  high  cultural  level,  by  the  wise  way  of  attuning 
the  scientific  spirit  with  the  theological  one,  by  their  outstanding  pedagogi- 
cal  features.  Zaharia  Boiu  s  comprehensive  knowledge ,  his  talent  as  a  public 
speaker,  a  poet  and  a  teacher,  his  gift  as  a  priest ,  explains  the  unique  value 
of  the  textbooks  written  by  him,  as  a  man  of  culture  and  a  clergyman. 


DIMITRIE  EUSTATIE VICI  BRAŞOVEANUL  ( 1 730- 1 796), 

LA  275  DE  ANI  DE  LA  NAŞTERE 


Director  al  Şcolilor  Naţionale  Neunite  din  Transilvania,  autorul  primei  gramatici 
româneşti,  iniţiatorul  primei  reviste  economice  din  ţară,  creator  de  cărţi  bisericeşti 
şi  şcolare  -  iată  doar  câteva  din  marile  contribuţii  pe  care  Dimitrie  Eustatievici  le 
aduce  pe  altarul  culturii  naţionale. 

Fiu  al  protopopului  şcheian  Eustatie  Grid1,  născut  în  anul  1730,  în  Şcheii 
Braşovului,  învaţă  carte  în  şcoala  de  lângă  Biserica  Sf.  Nicolae  -  prima  din  ţară 


1  Eustatie  Grid(  172 1-1767)  este  fiul  protopopului  şcheian  Vasile  Grid  (1686-1747),  venit 
de  la  Făgăraş.  Se  formează  în  mediul  de  familie,  propice  aspiraţiei  spre  cultură,  cunoscând  de  copil 
frământările  politice  ale  românilor  din  Şchei.  Graţie  pregătirii  sale  intelectuale,  cronicarul  local, 
David  Cepescu,  îl  prezintă  ca  „ un  om  împodobit  cu  ştiinţe  şi  cu  mare  înţelepciune "  ( 1 .  Protocol  2, 
p.  87),  referindu-se  atât  la  activitatea  obştească,  în  calitatea  sa  de  protopop,  cât  şi  ia  cea  didactică, 
ca  dascăl  al  şcolii. 

Cea  mai  importantă  faptă  a  sa  a  fost  ridicarea  în  piatră  a  etajului  şcolii,  reuşind  astfel  să 
depăşească  opreliştile  impuse  de  autorităţile  locale.  S-a  foloşit,  în  reuşita  sa,  de  patronajul  domnilor 
români  de  peste  munţi,  cât  şi  protecţia  Elisavetei  Petrovna  a  Rusiei,  care  a  oferit  bani  (3.000  ruble), 
cărţi  (cca.  20)  şi  haine  preoţeşti.  Izvodul  după  care  Petcu  Şoanu  a  tipărit  primul  calendar-almanah  a 
fost  recent  descoperit  într-o  bibliotecă  particulară  din  Şchei  şi  a  fost  achiziţionat  pentru  muzeu,  fiind 
expus  în  sala  „Cartea  şi  cărturarii  braşoveni*.  Pe  plan  politic,  şcheienii  obţin  protecţia  acestei  împărătese, 
El isabeta  Petrovna,  care  intervine  pe  lângă  MariaTerezaîn  favoarea  românilor  din  Şchei,  cerându-i  să 
înceteze  preşiunile  pentru  unire  cu  biserica  Romei. 

în  acelaşi  scop,  Eustatie  Grid  se  deplasează  de  mai  multe  ori  la  Carloviţ,  reuşind  să  obţină  la  28 
august  1 735  hrisov  de  protcţie  de  la  mitropolitul  Vichentie  Ioanovici,  prin  care  se  obligă  să-i  apere  pe 
ortodocşi  de  presiunile  „Uniaţiei*  ( Steri  e  Stinghe,  Documente  privitoare  la  trecutul  românilor  din 
Şchei ,  /  700-  J  795,  Braşov,  1901-1906,  voi.  I,p.  179-1 81).  Alte  ori  îl  găsim  la  Sibiu,  Râmnic,  Bucureşti, 
la  Curtea  Canacuzinilor  sau  în  Moldova,  la  Curtea  Mavrocordaţi lor,  obţinând  drepturi  şi  hrisoave  de 
curte  pentru  românii  din  Şchei  (Candid  Muşlea,  op. cit.,  voi.  1,  p.  179- 189). 

Actul  testamentar  de  moştenire,  conceput  cu  puţin  timp  înainte  de  moarte,  ne  îngăduie  să 
preciem  valoarea  bibliotecii  sale  şi  prin  ea  să  apreciem  omul  cultură,  ere  a  slujit  cu  dăruire  bunul  mers 
al  bisericii  şi  al  şcolii.  Menţionăm  între  acestea  o  Biblie  romanescă,  în  valoare  de  24  fl.  (retribuţia  pe 
trei  luni  a  unui  dascăl),  care  nu  putea  fi  decât  „Biblia  de  la  Bucureşti*  (1688),  aflată  azi  în  Şchei;  o 
„Pravilă  românească*,  în  valoare  de  de  10  fl.  Fiind  cu  siguranţă  „îndreptarea  legii*  de  la  Târgovişte 
a  lui  Matei  Basarab  din  1652,  prezentă  şi  ea  în  Şchei  în  patru  exemplare;  un  „Apocalips  scris  cu 
mâna*,  în  valoare  de  2  fl.  (nu  s-a  mai  păstrat);  „o  carte  grecească  de  cântări,  un  epistolar  grecesc,  o 
Psaltire  slavonă*(încâ  neidentificate). 

-  condusă  şi  reorganizată  pe  atunci  de  tatăl  său.  Din  anul  1744  este  înscris  la 
prestigioasa  Academie  Teologică  din  Kiev  (înfiinţată  de  mitropolitul  român  Petru 
Movilă),  unde,  învăţând  teologia  şi  filozofia  în  limbile  de  cultură  ale  timpului,  slavă, 
latină  şi  greacă,  îşi  însuşeşte  vaste  cunoştinţe  de  cultură  universală2 3.  Nu  se 
cunoaşte  durata  studiilor  făcute  aici,  dar  cele  două  atestate,  eliberate  în  limba 
latină  de  Academia  amintită  -  păstrate  în  arhiva  muzeului  (doc.  173)  -  conving 
asupra  faptului  că  Dimitrie  Eustatievici  a  reuşit  să  se  ridice  la  nivelul  cerinţelor 
acestei  înalte  instituţii  spirituale. 

Primul  atestat,  eliberat  la  19  aprilie  1753,  de  prefectul  Academiei  Georgius 
Czezerbaki,  în  limba  latină,  certifică:  „După  ce  magnificul  domn ,  Dimitrie 
Eustatievici  s-a  transferat  la  Academia  din  Kiev  s-a  dedicat  scolii  teologice  şi 
a  dat  dovadă  de  străduinţă  în  bunele  moravuri ,  datorită  respectului  şi 
recunoştinţei  la  care  a  ajuns .  Eu  doresc  şi  socotesc  că  trebuie  să  fie  recunoscută 
valoarea ,  credinţa  acestuia.  Pentru  domnul  Dimitrie  Eustatievici  eu  depun 
mărturie .  Scrisă  cu  mâna  mea  şi  prin  sigiliul  din  partea  amintitei  Academii  de 
mai  sus .  Kiev ,  anul  1753,  aprilie  19  zile .  Prefectul  Academiei  din  Kiev, 
ieromonah  Georgius  Czezernaki" .  (Document  aflat  în  Arhiva  Muzeului  Bisericii 
Sf.  Nicolae:  hârtie  pergamentată,  sigiliu  din  ceara  roşie,  semnat). 

Cel  de-al  doilea  atestat,  emis  dor  pentru  4  zile  după  precedentul,  de  data 
aceasta  de  către  rectorul  Academiei,  Georgius  Konicki,  tot  în  limba  latină, 
completează  în  conţinut  informaţiile  :  „Prin  strălucirea  şi  generozitatea  în  orice 
domeniu ,  domnul  (n.n.  Dimitrie  Eustatievici)  de  o  demnitate  şi  o  ţinută 
deosebită ,  lucru  care  este  important  să  fie  cunoscut ,  recunoscut  şi  arătat, 
că  acest  domn  Dimitrie  Eustatievici,  student  priceput  în  ştiinţele  prezente ,  a 
dovedit  o  hărnicie  deosebită  în  Academia  din  Kiev,  atât  în  domeniul  artelor 
libere,  cât  şi  în  ştiinţele  teologice .  Pr intr-o  atitudine  modestă,  prin  ţinută 
deosebită ,  cât  şi  printr-o  înclinaţie  însufleţitoare  spre  ştiinţe  prin  hărnicie 
şi  inteligenţă  pe  o  lungă  perioadă  de  timp  a  promovat  studiile  sale  cu  o 
apreciere  maximă  şi  fiind  un  model  de  probitate,  modestie,  inteligenţă  şi 
integritate  deosebită .  Drept  urmare  a  acestui  lucru,  în  anul  1753 ,  luna 
aprilie,  zua  23,  după  ce  s-au  dat  voturile  şi  în  alte  Academii  celebre  şi 
renumite,  să  termine  şi  să  promoveze  studiile  sale  până  la  cel  mai  înalt  grad 
s-a  cerut  şi  de  la  Academia  sus  numită  o  atestare  a  acestuia  cu  privire  la 
ţinuta  lui  şi  ştiinţa  sa,  atestare,  care  este  semnată  de  şigiliul  acestei  Academii 
solemne  şi  chiar  şi  de  mâna  mea  semnată  '<J. 


2  Petre  Constanţi nescu-I aşi.  Relaţiile  culturale  româno-ruse  din  trecut,  Bucureşti,  1954,  p.  67 

3  Andrei  Bârseanu,  Istoria  şcoalelor  centrale  române  gr.-or.  din  Braşov ,  Braşov,  1 902,  p.  1 6 
a.  +  p.  17  a. 

Celelalte  „Academii  solemne",  la  care  face  referinţă  atestatul,  nu  le 
cunoaştem.  Unii  cerecetători  consideră  că  Dimitrie  Eutastievici  a  studiat  şi  la 
Moscova4,  iar  alţii  apreciază  că  a  urmat  cursurile  universităţii  din  Halle 
(Germania)5.  Ambele  supoziţii  sunt  posibile,  atât  timp  cât  atestatul  confirma  mai 
multe  Academii,  iar  cronicarul  braşovean, ,  Joseph  Trausch  (1702-1770)  afirma 
:  ,Jtem  komm  des  Pope  Stafie  in  Kronen  Sohn,  aus  Teutsch  landen  heim;  er 
hatte  in  Halle  studieret"  (de  asemeni  a  venit  fiul  preotului  Statie  din 
Germania;  el  a  studiat  în  Halle)6.  Or,  afirmaţia  cronicarului  local,  atât  de  bine 
imformat  asupra  realităţilor,  nu  poate  fi  pusă  la  îndoială,  fiind  contemporan 
evenimentelor . 


Ştiut  fiind  adevărul  că  în  anul  1753  Eustatievici  îşi  termina  studiile  teologice  şi 
de  filozofie  la  Kiev ,  iar  întoarcerea  în  ţară  are  loc  doar  după  doi  ani,  putem  înţelege 
că  în  acest  interval  a  urmat  cursurile  vestitei  universităţi  germane,  motiv  pentru 
care  istoricul  Sultzer,  care  l-a  cunoscut  personal,  îl  aprecia  în  termenii  elogioşi: 
„  ein  Mann  von  dem  besten  Karacter  und  ein  Kenner  der  moisten  europenischen 
besondere  slavischen  Sprachen  “(un  om  de  cel  mai  bun  caracter  şi  a  mai  multor 
limbi  europene  cu  precădere  slave,  cunoscător )7. 

La  numai  2  ani  de  la  sosirea  sa  în  Şcheii  Braşovului,  definitivează  prima 
gramatică  românească,  care  poartă  în  manuscris  un  pompos  titlu  :  „întru  mărirea 
sfintei  cei  de  o  fiinţă,  făcătoarei  de  viaţă  şi  nedespărţitei  Troiţe  a  Tatălui  şi  a 
Fiului  şi  a  Sfanţului  Duh,  GRAMATICA  ROMANESCA,  afierotisită  prea 
blagocestivului,  prea  luminatului  şi  prea  înălţatului  domn  şi  oblăduitor  a  toată 
Ungro-  Vlahia,  domnului  Io  Constatin  voievod,  acum  întâi  izvodită  prin  Dimitrie 
Eustatiev  Braşoveanul,  metodos  prea  folositor  şi  prea  trebuincios  întărit  cu 
pilde  prea  foloşitoare  aşezat  cu  rănduială  dreaptă  şi  rodit  în  Bulgaria  (Şcheiul) 
Braşovului,  anul  1757  sep.  I“. 

Se  certifică  din  titlu,  nu  numai  autorul,  dar  şi  locul  (Şcheii  Başovului),  precum 
şi  anul  definitivării,  (1  septembrie  1757),  dată  la  care  începea  şi  anul  şcolar,  care 
corespundea  şi  cu  încperea  anului  bisericesc.  Dacă  formularea  în  stil  medieval 
corespundea  gramaticii  lui  Smotriţki,  editată  la  Râmnic  în  anul  1755®  şi  pe  care 
Eustatievici  a  cunoscut-o  în  timpul  studiilor  din  Rusia,  în  schimb  conţinutul  modelat 
după  gramaticile  latine,  trimite  la  gramatica  lui  Gregorius  Molnar,  scrisă  în  limba 
latină  şi  editată  pentru  a  doua  oară  la  Cluj,  în  anul  1756. 


4  Nicolae  Ursu,  Dimitrie  Eustatievici  Braşoveanul  -  Gramatica  Românească,  1 757,  Bucureşti, 
Editura  Academiei,  1969,  p.  VI. 

5  Candid  Muşlea,  Biserica  Sf.  Nicolae  din  Şcheii  Braşovului ,  Braşov,  1946,  voi.  II,  p.  44. 

6  Quellen  zur  Geschichte  der  Stadt  Brasso,  Braşov,  1 886-1926,  voi.  VI,  p.  486 

7  Nicolae  Ursu,  op.  cit.,  p.  VI. 

*  Nerva  Hodoş,  Ion  Bianu,  Bibliografia  românească  veche,  vot.  II,  Bucureşti,  1903-1909,  p.  132. 

Faptul  ca  Dimitrie  Eustatievici  închină  gramatica  sa  domnului  muntean 
Constantin  Mavrocordat,  căruia  îi  dedica  în  prefaţă  şi  un  cuvânt  de  afierotisire 
pentru  vrednicia  de  „apărător  învăţăturilor  celor  adevărate",  poate  sugera  adevărul 
că  dascălul  şcheian  întrezărea  posibilitatea  tipăririi  cărţii  sale  în  Muntenia,  unde  se 
imprimase  de  altfel,  şi  gramatica  rusesacă  a  lui  Smotriţki  (la  Targovişte,  1 755). 

Prin  lucrarea  sa,  Dimitrie  Eustatievici,  nu  numai  că  urmărea  o  adaptare  după 
gramaticile  latineşti,  slave  sau  greceşti,  şi  neavând  un  alt  model  în  limba  română, 
realizează  o  carte  proprie  limbi  noastre,  pusă  în  slujba  şcolii.  La  aceasta  contribuie 
şi  exemplele  aplicative,  foloşite  mai  mult  în  partea  de  sintaxă,  constând  din  proverbe, 
cugetări,  diferite  fraze  cu  conţinut  educativ,  extrase  din  Biblie  sau  din  operele  unor 
scriitori  şi  filosofi  antici  ca:  Homer,  Aristotel,  Demostene,  Plutarh,  Platon,  Socrate, 
Herodot  ş.a. 

Dacă  în  prima  parte  a  gramaticii,  consacrată  ortografiei  şi  în  care  se  ocupă 
pe  lerg  de  alfabetul  chirilic  şi  scrierea  limbii  române,  de  accentul  cuvintelor  şi  de 
semnele  de  punctuaţie,  se  observă  o  mai  consecventă  păstrare  a  modelului  slav, 
în  schimb  în  celelate  trei  părţi  (etimologia,  sintaxa  şi  prozodia)  se  observă  o 
colaţionare  a  gramaticilor  folosite,  în  special  cea  latina  a  lui  Molnar,  din  care 
preia  atât  elemente  de  structură,  cât  şi  prezentarea  noţiunilor  sub  formă  euristică. 
Se  recunosc  şi  modele  greceşti,  în  special  în  ultima  parte  a  lucrării,  dedicată 
prozodiei  şi  în  acest  sens  se  poate  cita  gramatica  lui  Cnstantin  Lascaris  din  secolul 
al  XV-lea,  pe  care,  de  altfel  o  şi  menţionează  fiindu-i  la  îndemână,  datorită 
multiplelor  ediţii  şcolare  din  secolul  al  XVIII-lea. 

Se  poate  remarca  -  după  constatarea  Iui  Nicolae  Ursu9  -  că,  în  ciuda  multor 
modele  folosite,  fiind  „ştiuitor  de  mai  multe  limbi  europene”,  n-a  fost  zadarnic 
efortul  lui  Eustatievici  de  a  oglindi  în  lucrare  cât  mai  judicios  structura  morfologiei 
şi  sintaxei  limbii  române,  de  a  consemna  cu  grijă  eventualele  excepţii  de  la  regulile 
stabilite,  de  a  face  să  se  vadă  „ deşteptăciunea  limbii  româneşti ,  cât  este  şi  ce 
feli  este  şi  cât  este  dialectul  românesc,  mai  îndestulat  sau  mai  neîndestulat 
decât  alte  dialecte 

Cititorul  de  azi  poate  înţelege,  citind  gramatica  lui  Eustatievici,  cât  de  mare  a 

fost  strădania  acestuia  pentru  a  modela  particularităţile  limbii  române  la  terminologia 

* 

găsită  de  el  în  gramaticile  pe  care  le  cunoştea.  In  cadrul  foneticii,  el  denumeşte 
vocalele  şi  consoanele,  „glasnice44  şi  „soglasnice44  sau  „împreună  glasnice“;  Virgula 
o  numeşte  „împiedicare'4  sau ,  jumătate  de  soroca44;  punctul  era  „întreaga  împunsătură 
sau  soroacă44.  Morfologia  este  denumită  etimologie,  în  cadrul  căreia  „numele44  era 
de  fapt  substantivul,  „numele  adaugător44  definea  adjectivul;  numeralul  era  „numele 
numărător44.  Cazurile  sunt  numite  „căderi44,  fiind  6  la  număr:  „numitoare  (nominativ). 


’  op.  cit.,  p.  XXII. 

născătoare  (genitiv),  dătătoare  (dativ),  pricinuitoare  (acuzativ),  chemătoare  (vocativ) 
şi  luătoare  (acuzativ)44.  Conjugările  erau  „înjugături44,  interjecţiile  „în  mijloc 
aruncătoare44,  conjuncţiile  -  „pentru  împreunare44  ş.a.m.d. 

Fireşte  că  această  gramatică  a  fost  folosită  şi  la  şcoala  bisericii  Sf.Nicolae 
din  Şchei,  unde  Dimitrie  Eustatievici,  funcţiona  ca  dascăl,  cu  atât  mai  mult  cu  cât  în 
protocolul  dascălilor  se  consemnau  pentru  această  perioadă  „copiii  care  vor  învăţa 
gramatica44,  cu  obligaţia  de  a  plăti  20  fl.,  spre  deosebire  de  cei  care  învăţau  alte 
materii  şi  plăteau  cel  mult  6  fl.  pe  an'0. 

Pe  de  altă  parte,  slujitorii  şcolii  din  Şchei  semnau  ca  „dascăli  normaliceşti”, 
iar  şcoala  figura  în  actele  oficiale  ca  „şcoală  de  normă”  sau  „normală44,  deci  depăşea 
statutul  unei  şcoli  elementare.  Aceasta  l-a  determinat  pe  Eustatievici  să  copieze 
gramatica  sa  în  2  exemplare,  unul  fiind  folosit  la  şcoala  din  Şchei,  iar  altul  pentru  a 
fi  predat  domnului  Muntean  în  vederea  publicării  lui. 

începând  cu  anul  şcolar  1786,  când  se  înfiinţează  Directoratul  Şcolilor 
Naţionale  Neunite  din  Transilvania  cu  sediul  la  Sibiu,  Dimitrie  Eustatevici  este 
numit  primul  director  al  acestei  prestigioase  instituţii,  după  ce  funcţionase  o  scurtă 
perioadă  de  timp  ca  secretar  episcopal  al  Mitropoliei  Ardealului  cu  sediul  pe 
atunci  la  Răşinari  şi  Sibiu. 

în  noua  calitate  de  director  şcolilor  naţionale  pe  care  o  îndeplineşte  până  la 
moarte  ( 1 796),  o  primă  iniţiativă  este  înfiinţarea  unui  curs  de  pregătire  pedagogică, 
cu  durata  de  şase  săptămâni,  care  încă  de  la  început,  s-a  bucurat  de  un  larg  răsunet, 
fiind  frecventat  anual  de  numeroase  cadre  didactice  din  lumea  satului. 

Cum  era  de  aşteptat,  se  preocupa  în  mod  deosebit  şi  de  bunul  mers  al  şcolii 
din  Şchei,  interesându-se  în  continuare  de  frecvenţa  elevilor  şi  asigurarea  şcolii 
cu  cadre  necesare.  Printr-o  adresă  semnată  la  30  septembrie  1789,  Eustatievici 
solicita  inspectorului  şcolar  Ioan  Marcu,  de  la  şcoala  Bisericii  Sf.Nicolae,  să 
întocmească  un  tabel  cu  toţi  părinţii  care  nu  şi-au  trimis  copiii  la  şcoală.  Drept 
urmare,  inspectorul  întocmeşte  un  tabel  cu  61  părinţi  menţinând  numele  şi  adresa 
lor  (documente  necatalogate  în  arhiva  muzeului).  La  numai  câteva  luni,  printr-o 
nouă  adresă  Eustativici  dispune  ca  „ plata  dascălilor  să  se  plătească  din  venitul 
bisericii...  şi  de  la  părinţii  copiilor  nimic  să  nu  tragă...  şi  toţi  oamenii  să 
dea  copiii  la  şcoală ,  să  înveţe...  şi  să  ia  seama  -  îl  avertiza  Eustatievici  pe 
Ioan  Marcu  -  ca  dascălii  să  înveţe  cu  usărdie  pruncii  şi  să  păzască  şcoala  şi 
pruncii  să  meargă  la  şcoală. în  încheiere  ţinea  să-i  atragă  atenţia: 
„Dumneata  sileşte  cu  şcoala  spre  osăbit  binele  şi  lauda  dumitale “  (doc. 
719/1790). 


10  Vasile  Oltean,  Acte,  documente  şi  scrisori  din  Şcheii  Braşovului,  Bucureşti,  Editura  Minerva, 
1981,  p.  12. 

Tot  în  urma  intervenţiilor  sale,  guvernatorul  Transilvaniei  emite  la  13  iulie 
1 787  un  decret  pentru  înfiinţarea  unei  şcoli  capitale  în  Şchein.  începutul  a  fost  mai 
mult  decât  promiţător,  căci  în  primul  an  al  funcţionării  şcolii  capitale,  acelaşi 
guvernator  felicita  pe  organizatorii  ei  în  termeni  elogioşi12. 

Cu  toate  acestea,  exigenţele  lui  Dimitrie  Eustatievici  sunt  şi  mai  mari,  căci  la 
puţin  timp  după  aceasta,  la  24  mai  1789,  nemulţumit  de  starea  şcolii,  se  adresează 
inspectorului  şcolar,  acelaşi  Ioan  Marcu,  cumnatul  său,  pe  un  ton  destul  de  poruncitor: 
„ încă  o  dată  să  chemi  în  faţa  părintelui  protopopului ,  a  preoţilor,  a  jupanului 
Zaharii  (n.n.Duma)  şi  a  jup.  Niculiţii  Nicolaus  (n.n  Nicola  Nicolau)  şi  a  jup . 
staroşti  şi  a  cinstiţilor  juraţi ,  pe  aceia ,  care  au  făgăduit  a  da  ajutorul  cel 
sfânt  pe  seama  procopsitoarei  învăţături  şi  tinerea  şi  păzirea  legăturii  ce  s-au 
făcut  cu  ştirea  înălţatului ,  crăestului  Guberniu  şi  cu  întărirea  Curţii  împărăteşti , 
să  nu  dea  pricina  a  rămânea  mai  slabă  decât  la  sate  proaste ...  fiindcă  nu  iese 
vreo  sumă  mare,  care  să  treacă  peste  putinţa  averii  şi  puterii  dumnealor ...  şi 
mie  îmi  cade  cu  ruşine  -  scria  Eustatievici  în  încheiere  -  că  arăt  că  patrioţii  mei , 
că  aşa  parolişti  sunt ,  pe  care  eu  pretutindeni  îi  laud  şi  îi  aduc  pildă  bună  spre 
întătrirea  numelui  celui  bun  al  dumnealor ...  Dumneata  să  le  citeşti  cartea 
aceasta  şi  să  le-o  tălmăceşti ,  doară  doară  să  vor  înţelege  şi  nu  vor  aştepta 
mijlociri  şilitoare  să-i  întâmpine ... 


Strădaniile  directorului  Eustatievici  se  dovedesc  în  continuare  zadarnice,  căci 
în  cursul  anului  1 792  curatorii  bisericii  se  plâng  magistratului  că  nu  pot  scoate  de  la 
oamenii  din  Şchei  salariul  dascălilor,  motiv  pentru  care  şcoala  este  în  continuare 
puţin  frecventată. 

Din  ce  în  ce  mai  bolnav,  Eustatievici  nu  mai  este  în  stare  să  intervină  pentru 
redresarea  situaţiei  şcolare.  La  puţin  timp,  în  1 796  când  încă  nu  împlinise  vârsta  de 
66  ani  se  stinge  din  viaţă  lăsând  urmaşilor  o  contrbuţie  valoroasă  la  dezvoltarea 
învăţământului  românesc. 

Ca  pedagog,  Dimitrie  Eustatievici  era  conştient  de  necesitatea  înzestrării  şcolii 
cu  manuale  şcolare  de  valoare.  In  acest  scop  realizează  mai  întâi  un  „  Catehism 
mic  sau  scurta  pravoslavnica  marturişire  a  legii  greceşti  neunite"  y  editat  la 
Sibiu,  în  anul  1789  în  limbile  sârbă,  germană  şi  română.  Pentru  realizarea  acestei 
cărţi,  colaborează  cu  mai  mulţi  cărturari  între  care  Ioan  Raici,  pentru  textul  slavon, 
Teodor  Ioanovici,  pentru  cel  german,  iar  în  perioada  când  era  bolnav,  Eustatievici 
apelează  la  ajutorul  cronicarului  bănăţean  Nicolae  Stoica  din  Haţeg.  într-o  primă 
formă  acest  Catehism  a  fost  publicat  la  Viena  (1776),  bucurându-se  de  un  real 


n  Andrei  Bârseanu,  op.  cit.,  p.  17  a. 

12  !dems  p.8  a. 

13  Idem ,  p.  19  a. 

interes  din  parte  bisericilor  ortodoxe  şi  a  şcolilor  din  subordine,  căci  în  acelaşi  an 
MariaTereza  dispune,  prin  statut  şcolar,  să  se  folosească  această  carte  obligatoriu, 
în  şcolile  româneşti  dependente  de  mitrpolia  din  Carloviţ. 

Tot  la  Sibiu,  în  anul  1789,  Eustatievici  tipăreşte  ,JDucere  de  mana  sau povaţuire 
către  aritmetică  sau  socotelă’7  cu  text  bilingv,  român-german,  foloşindu-se,  deşigur, 
de  manualul  lui  I.  Fellinger,  publicat  la  Viena  ( 1 774)  pentru  şcolile  elementare  săseşti. 

In  anul  1790  în  aceaşi  tipografie  sibiană  edita  „ Dezvoaltele  şi  tâlcuiteie 
evanghelii  a  dumunicilor  sărbătorilor  şi  oarecărora  zile”,  din  care  s-a  păstrat  un 
exemplar  şi  în  arhiva  din  Şchei  (C.V.  419).  După  cum  apreciază  autorul  în  prefaţă  (f. 
2-6),  „ cartea  este  rânduită  a  se  ceti ...  pentru  că  e  plină  de  învăţătură  şi  sunt 
vrednice  (epistolele)  de  a  se  cerceta  şi  a  se  înţelege ...  ca  să  ştim  învăţăturile 
pentru  obiceiurile  cele  bune  ale  noastre 4\  Cartea  conţine,  pentru  prima  dată,  o 
metodică  de  predare  în  şcoala  timpului,  motiv  pentru  care  cităm  cateva  fragmente: 

,, Dascălul  să  poruncească ,  prin  ucenicii  adunaţi  împreună ,  rar  să 
citească ...  arată  capul  sau  stihul  împreună ,  de  la  care  începe  stiucul  şi 
ascultă...  toate  acestea ...  le  scrie  după  modelul  slovelor  pre  tabla  cea  neagră 
a  şcolii ,  porunceşte  de  vreo  câteva  ori  să  le  poftorească  şi  toţi  împreună  să  le 
zică  apoi  dechilin ...  Ştiucurile  sau  părţile  le  aduce  înainte  ca  să  le  facă  mai 
cunoscute  supt  ştiute  învăţături  şi  îi  învaţă  totdeauna  stihul ,  între  care  şi 
ştiucurile  cele  vrednice  de  luare  de  seamă ,  se  află...  Dascălul  le  tâlcuieşte 
lucrurile  cele  prea  vrednice  de  luare  de  seamă ...  Mai  pre  urmă ,  dascălul  arată 
învăţăturile  creştineşti  şi  obiceiurile  cele  bune ;  care  să  cuprind  în  Evanghelie 

a 

şi  însemnează  locul  sau  stihul.  învăţătorul  care  iaste  iscusit  va  şti  singur  toate 
acestea  să  facă ...  “ 

a 

In  prefaţa  acestei  cărţi  se  face  referinţă  la  o  altă  carte  a  sa,  numită  „Cartea 
iadului”,  despre  care  nu  avem  cunoştinţă,  nefiind  înregistrată  nici  în  Bibliografia 
Românească  Veche  şi  nici  în  alte  studii  de  specialitate. 

După  un  an,  tot  pentru  trebuinţele  şcolii,  Eustatievici  tipăreşte  „Sinopsis,  adecă 


cuprinderi  în  scurt  a  cei  vechi  şi  cei  noao  scriituri,  adică  a  Biblii” ,  reeditată  la 


Sibiu  în  anul  1 808,  în  tipografia  lui  Jan  Bart  şi  la  1 830,  în  cea  a  lui  Georgius  de  Clozius. 

A 

In  condiţiile  în  care,  în  toate  regiunile  tării,  în  a  doua  jumătate  a  secolului  al 


XVIII-lea,  apar  bucoavne,  Eustatievici  editează,  la  Sibiu,  în  anu!1788  „ Bucoavna 


pentru  pruncii  cei  rumâneşti  ",  propunând  text  bilingv,  român  şi  german. 

A  _ 

In  anul  1 792,  tot  la  Sibiu,  Eustatievici  redactează  un  alt  manual,  intitulat  „ Scurt 


izvod  pentru  lucruri  de  obşte  şi  dechilin  în  scrieri  de  multe  chipuri ”,  pe  care  îl 
tradusese  din  limba  slavă  „pentru  trebuinţa  catehetilor  şi  dascălilor  neuniti“  pregătind 
astfel  material  didactic  pentru  şcoala  pedagogică  de  la  Sibiu. 

Nicolae  lorga,  studiind  un  „Sbomic"  voluminos,  provenit  din  Braşov,  considera 
că  „însemnările  de  cronică1*,  înscrise  pe  filele  de  forzat,  i-ar  aparţine  lui  Dimitrie 

Eustativici14,  iar  Ioan  Pop  apreciază  că  şi  „cronica  Braşovului44  socotită  anonimă,  a 
fost  scrisă  de  Dimitrie  Eustatievici  şi  după  modelul  ei,  s-au  copiat  ulterior  celelalte 
cronici  publicate  de  N.  State  şi  I.  Crăciun4415. 

în  ultimul  an  al  vieţii,  „cu  preţul  vătămării  sănătăţii  şi  scurtarea  vieţii44  sale, 
traduce  şi  tipăreşte,  la  Sibiu,  „  Alexandria  sau  viaţa  lui  Alexandru  Macedon  ",  din 
care  am  putut  identifica,  în  Şchei,  un  exemplar,  lipsit  de  prefaţă  şi  fila  de  titlu  (CV. 
1181).  La  sfârşitul  cărţii  Eustatievici  adaugă  o  frumoasă  poezie,  având  ca  temă  vitejia. 

Animat  de  idealuri  iluministe,  încearcă,  în  anul  1789,  să  pună  bazele  unei 
reviste  româneşti,  în  Ardeal,  cu  numele  „Foaia  română  pentru  econom44,  pe  care 
voia  să  o  editeze  sub  egida  „Societăţii  filosoficeşti  a  Neamului  Românesc  din  Marele 
Principat  al  Ardealului44.  Autorităţile  guvernamentale  ale  Tranşilvaniei,  apreciind 
că  iJDimitrie  Eustatievici  este  unul  din  cei  rumâneşti  bărbaţi ,  care  şi-a  dobândit 
merite  mari  pentru  întemeierea  şcolilor  normaliceşti  ”,  înaintează  Curţii  din  Viena 
propunerea  cărturarului,  însoţind-o  de  o  rezoluţie  favorabilă  editării  acestei  reviste. 
Doar  moartea  timpurie  a  lui  Eustatievici  zădărniceşte  valoroasa  iniţiativă. 

Ca  o  aprecierte  finală,  la  acest  moment  aniversar,  considerăm  semnificativă 
remarca  făcută  de  Nicolae  Albu,  privind  valoarea  cărturarului  braşovean,  similară  cu 
cea  despre  Gheorghe  Şincai  :  „ că  nişte  orânduiţi  preste  aceste  şcoli  directori , 
Dimitrie  Eustatievici  şi  Gheorghe  Şincai ,  se  învoiesc  despre  deşteptarea  şi  buna 
creştere  a  copiilor  celor  româneşti ...  Aceşti  de  lauda  vrednici  domni  -  încheia 
referentul  -  multe  cărţi  rumâneşti,  cu  vătămarea  sănătăţii  şi  scurtarea  vieţii  sale, 
pentru  treaba  pruncilor  celor  rumâneşti  au  făcut  şi  în  tiparul  lumii  le-au  dat“t6> 

Pr.  dr,  Vasile  Oltean 
Muzeul  Bisericii  «SE  Nicolae»,  Şcheii  Braşovului 

Abstract:  A  native  of  Braşov  and  heir  of  a  family  of  Orthodoxy  defenders 
during  the  troubled  18<h  century,  Dimitrie  Eustatievici  ( 1730-1796 ),  graduated 
the  famous  Theological  Academy  of  Kiev  (1753)  and  taught  at  the  church 
school  from  Schei  (a  Romanian  district  of  Braşov),  He  then  became  the  first 
director  of  the  Orthodox  naţional  schools  in  Transylvania  and  distinguished 
himself  as  excedent  manager  of  the  urban  and  rural  educaţional  system,  Among 
his  many  valuabie  handbooks  the  most  remarkable  is  fThe  Romanian 
Grammar  ’  written  between  1755-1757  when  he  served  as  teacher  in  Schei . 
The  article  is  dedic ated  to  his  275  anniversary. 

14  Nicolae  Albu,  Istoria  învăţământului  românesc  din  Transilvania,  ;>ânâ  la  1800,  Blaj,  1 944,  p.  286. 

15  Aurel  loan-Pop,  Raportul  dintre  cronica  atribuită  lui  Dimitrie  Eustatievici  şi  aşa- numi  ta 
Cronică  anonymă  a  Braşovului ,  în  „Anuarul  Institutului  de  Istorie  Naţională,  Cluj-Napoca‘\  an  XX 
(1970),  313-319. 

16  Nicolae  Albu,  op.  cit ,  p.  245. 


FAMILIA  IN  VIZIUNEA  EPISCOPULUI 
VASILE  COMAN  AL  ORADIEI 


Dacă  nu  s-a  scris  aproape  nimic  despre  episcopul  Vasile  Coman1,  înseamnă 
că  el  a  rămas  o  conştiinţă  vie  în  memoria  celor  ce  l-au  cunoscut,  făcând  parte 
dintre  acei  oameni  al  căror  chip  şi  activitate  creste  pe  măsură  ce  timpul  se  scurge 
de  la  încetarea  lor. 

E  greu  să  schiţezi  în  câteva  rânduri  profilul  unei  personalităţi,  mai  ales  când 
aceasta  ţi-a  marcat  în  mod  esenţial  copilăria,  adolescenţa  şi  în  chip  providenţial  - 
devenirea.  Şi  demersul  devine  mai  anevoios  cu  cât  personalitatea  în  cauză  ţi-a  fost 
mai  familiară,  ajungând  până  acolo  încât  să  nici  n-o  poţi  percepe  ca  pe  o  personalitate, 
ci  ca  un  simplu  prieten,  confesor  şi  mai  mult  decât  toate  acestea  -  ca  bunic. 

De  aceea,  gândul  studiului  de  faţă  nu  se  poate  debarasa  de  o  anumită  tentă 
subiectivă  (ce  poate  fi  privită  obiectiv  dintr-o  perspectiva  memorialistă),  pentru 
că-mi  este  foarte  greu  să  scriu  despre  episcopul  Vasile  Coman  fără  să-l  am  în  faţa 
ochilor  sufleteşti  pe  bunicul  Vasile. 

In  acest  context,  viziunea  familiei  în  concepţia  Episcopului  Vasile,  primeşte  o 
altă  dimensiune,  ce  nu  se  mai  raportează  doar  la  niveluri  teoretizante,  ci  se  opreşte 
real  şi  simplu  la  nivelul  relaţiei  exprimate  personal. 


1  Episcopul  Vasile  Coman  -  s-a  născut  la  25  decembrie  1 9 1 2,  în  comuna  Deal,  judeţul  Alba.  A 
făcut  şcoala  primara  în  satul  natal,  iar  cursurile  secundare  la  Liceul  "Aurel  Vlaicu"  din  Orăştie.  între 
anii  1930-1934  a  urmat  cursurile  Academiei  teologice  „Andreiene"  din  Sibiu,  apoi  în  1934-1935,  ale 
Facultăţii  de  Ştiinţe  Naturale  de  la  Universitatea  din  Cluj,  iar  mai  târziu ,  cele  ale  Seminarului  pedagogic 
de  pe  lângă  Universitatea  din  Cluj,  luându-şi  examenul  de  capacitate  pentru  profesori,  la  laşi,  în  1 937. 
Din  1936-1942  a  funcţionat  ca  preot  în  parohia  Simea,  judeţ  Braşov;  în  paralel  şi  ca  profesor  de 
educaţie  religioasa.  Intre  anii  1942-1957  a  fost  preot  paroh  al  parohiei  Braşov-Cetate;  între  timp 
( 1 944  -  1 947)  a  urmat  cursurile  de  doctorat  la  Facultatea  de  Teologie  din  Bucureşti,  obţinând  în  1 947 
titlul  de  doctor  în  Teologie,  cu  calificativul  „magna  cum  laude".  Din  1957-1970  a  fost  protopop  al 
Braşovului.  Din  decembrie  1970-iulie  1992,  episcop  al  Oradiei.  Vezi  mai  pe  larg  Pr.  Prof.  dr.  Mircea 
Păcurariu  Dicţionarul  teologilor  romani.  Editura  Univers  Enciclopedic,  Bucureşti  1996,  p.  1 10-1 1 1 
şi  Pr.  drd.  Cristian  Muntean  Preoţie  şi  slujire  in  scrierile  Episcopului  dr.  Vasile  Coman ,  în  rev. 
Orizonturi  teologice",  Oradea,  2001,  p.  190  ş.u. 

Se  spune  că  simplitatea  este  starea  morală  a  omului  care  se  mişcă  esenţial  şi 
sincer.  Simplitatea  dă  o  siguranţă  şi  o  certitudine  interioară  adevărate  pentru  că 
este  starea  morală  prin  care  ni  se  deschid  o  seamă  de  taine.  Pe  calea  simplităţii, 
omul  se  împlineşte  pentru  că  trăieşte  esenţial  şi  firesc.  De  aceea  cred  că  principala 
calitate  a  Episcopului  Vasile  a  fost  simplitatea. 

Sensul  vieţii  este  prins  mai  uşor  şi  mai  adevărat  de  către  omul  simplu  decât  de 
omul  complicat,  pentru  că  cel  dintâi  păstrează  direct  legătura  cu  viata,  având  totodată 
simţul  realităţii  aparente  şi  trainice.  De  acest  simt  s-a  bucurat  întreaga  viata  episcopul 
Vasile,  pentru  că  simplitatea  lui  i-a  dat  puterea  de  a  înţelege  prin  trăire  sensurile  vieţii. 
Era  permanent  cu  ochii  aţintiţi  la  distanţele  mari  ale  lumii,  având  mereu  în  gând  întrebarea: 
ce-ai  făcut  cu  viaţa  ta?  Responsabil  itatea  acestei  întrebări  te  poarta  în  profunzimea  unei 
vieţi  în  care  familia  a  jucat  un  rol  deosebit,  transformându-se  în  catalizator,  ce  l-a  propulsat 
pe  preotul  Vasile  „din  treaptă  în  treaptă”  până  la  cea  de  ierarh. 

Având  în  spate  responsabilitatea  unei  familii  cu  trei  copii,  putem  înţelege  sub 
o  alta  formă  viziunea  despre  familie  a  episcopului  Vasile,  ce  nu  s-a  pierdut  în  teorii 
savante,  ci  s-a  regăsit  în  simplitatea  de  a  privi  familia  cu  buna  cuviinţa  teologală,  ce 
aduce  în  prospeţimea  cuvintelor  mireasma  tradiţiei  populare,  adăpată  din  plin  la 
marea  Tradiţie  a  Bisericii  lui  Hristos.  „Doar  Biserica,  cu  aportul  adus  sufletului 
omenesc,  pentru  dobândirea  vieţii  celei  adevărate  şi  veşnice,  poate  fi  întru 
asemănarea  familiei,  căci  şi  una  şi  alta  sunt  ca  nişte  mame  ale  vieţii:  una  mama 
vieţii  naturale,  cealaltă  mama  vieţii  supranaturale,  a  vieţii  întru  har”3. 

Sinteza  episcopului  Vasile  despre  familie  este  cuprinsa  în  cartea  „Hristos  în 
familie”,  prin  finalitatea  pe  care  o  descoperă  încă  de  la  început :  „Cuvântări  pentru 
întărirea  vieţii  creştine  în  familie”.  Deşi  scrisa  în  anul  1 945,  aproape  ca  te  şochează 
actualitatea  ei,  după  mai  bine  de  o  jumătate  de  veac.  Putem  spune  ca  temele  sunt 
aproape  identice  cu  excepţia  celor  legate  de  ingineria  genetica  ce  completează 
discursul  teologic  de  azi  pe  aceasta  tema. 

La  o  privire  sumară,  cartea  ar  părea  o  simplă  culegere  de  predici  pe  tema 
vieţii  familiale,  în  care  autorul  atinge  aspecte  diverse:  ce  este  familia,  unitatea 
căsătoriei,  despre  divorţ,  păcatul  lui  Irod  sau  părinţi  şi  copii  -  pentru  a  da  doar 
câteva  exemple  din  problematica  pusă  în  discuţie. 

De  fapt  cartea  deschide  cititorului  perspectivele  unor  câmpuri  de  analiză 
complexe  asupra  problematicii  familiale,  care  a  alungat  pe  Hristos  din  cercul  ei  de 
viaţă  şi  trăieşte  într-un  veac  cu  prea  mulţi  irozi  şi  cu  apucături  păgâne3. 

-  O  interesantă  pledoarie  pentru  simplitate:  Ernest  Bemea,  îndemn  la  simplitate.  Editura 
Anastasia.  Bucureşti,  1995,  p.  7  ş.u. 

1  Pr.  Vasile  Coman  Hristos  in  familie.  Braşov,  1945,  din  „Cuvântul  înainte”  al  autorului,  p.  3. 
Oeaici  înainte,  cartea  citată  H.f 

4  Pr.  Vasile  Coman,  H.f..  p.  4. 

Acesta  este  motivul  care  l-a  determinat  pe  autor  să  ţină  de  la  amvonul 
bisericii  din  Cetate  acest  ciclu  de  cuvântări,  ce  seamănă  mai  mult  cu  stilul  unor 
conferinţe.  Nu  putem  să  nu  remarcăm  elevaţia  cuvântărilor  ce  ne  propun  un 
predicator  bine  ancorat  în  dimensiunea  teologică  şi  socială  a  vremii  sale.  Simplitatea 
şi  realismul  cuvântărilor  ne  fac  să  înţelegem  omul  împlinit,  prin  simplul  fapt  ca 
trăieşte  esenţial  şi  firesc. 

încă  din  prefaţa,  autorul  îndeamnă  „fraţii  preoţi”  să  folosească  acest  moment 
pastoral  cu  mai  multa  stăruinţa,  fixând  mai  pregnant  legătura  dintre  familie  şi 
Dumnezeu,  ce  se  stabileşte  prin  taina  căsătoriei.  Aceeaşi  nevoie  o  simţim  şi  azi, 
când  familia  este  la  fel  de  ruptă  de  propria  ei  duhovnicie'. 

Realitatea  căsătoriei  este  de  cele  mai  multe  ori  dureroasa  prin  lipsa  pedagogiei 
familiale  şi  a  înţelegerii  fundamentale  a  iubirii.  Sf.  Ioan  Gura  de  Aur  face  să  se 
vadă  în  căsătorie  o  icoana  vie  a  dumnezeirii,  o  „teofanie”:  când  bărbatul  şi  femeia 
se  unesc  în  căsătorie,  ei  nu  mai  apar  ca  ceva  pământean,  ci  întruchipare  a  lui 
Dumnezeu  însuşi”6. 

Părintele  Laroche  în  cartea  sa  Un  singur  trup.  Aventura  mistica  a  cuplului, 
arată  căsătoria  ca  pe  o  luptă  duhovnicească  în  doi,  în  care  eşti  chemat  să  vezi  „icoana 
lui  Hristos”  şi  să  lucrezi  astfel  încât  iubirea  şi  aproapele  să  fie  asemenea  iubirii  de  tine 
însuti,  pentru  ca  în  Taina  cununiei,  esenţa  unirii  dintre  cei  doi  soţi,  realitatea  sa  ca 
familie,  stă  în  Iisus  Hristos,  care  binecuvintează  actul  săvârşit  în  faţa  Sfântului  Altar. 
Pericopa  evanghelică  ce  se  citeşte  în  cadrul  săvârşirii  Tainei,  vine  şi  confirmă 
binecuvântarea  hristică  prin  cel  de-al  doilea  vin,  de  o  intensitate  calitativa  fără  precedent, 
arătând  directa  participare  divina  la  actul  săvârşit  de  cei  doi  miri7. 

încă  din  prima  cuvântare  în  care  îşi  anunţa  ciclul  de  predici,  părintele  aducea 
în  atenţia  auditorului  o  întâmplare  cu  iz  de  pateric  amintind  de  un  pictor  credincios, 
care  l-a  pictat  pe  Iisus  stând  în  faţa  unei  uşi  şi  bătând  ca  să  i  se  deschidă,  iar  uşa  nu 
avea  clanţa  decât  din  interior,  lăsând  să  se  înţeleagă  ca  Hristos  nu  intră  decât  acolo 
unde  i  se  deschide. 

Tot  astfel  este  şi  cu  venirea  lui  Hristos  în  casa  şi  familia  noastră,  spune  părintele 
Vasile.  El  va  intra  numai  acolo  unde  va  fi  cineva  care  să-i  deschidă,  care  să-i  audă 
paşii,  să-i  simtă  bătaia  şi  prezenţa  lui.  El  nu  sileşte  pe  nimeni,  dar  de  când  a  intrat  în 
casa  lui  Zaheu  şi  a  mântuit-o,  stă  mereu  lângă  casele  tuturor  oamenilor  şi  vrea  să 
intre  să  le  sfinţească  legăturile  dragostei,  să  lumineze  şi  să  păstreze  armonia  în 
leagănul  ei  cel  mai  firesc8. 


'  Vezi  Paul  Evdokimov  Taina  Iubirii.  Sfinţenia  unirii  conjugale  in  lumina  tradiţiei  ortodoxe. 
Editura  „Christiana”,  Bucureşti,  1 994,  p.  1 36  ş.u. 

6  Ioan  Gura  de  Aur,  Stromate,  3,  10,  68,  apud  Paul  Evdokimov,  op.  cit.,  p.  154. 

7  Cristian  Muntean,  Căsătoria  intre  taina  şi  realitate,  în  rev.  „Buna  Vestire”,  Beiuş,  nr.  1 0- 1 ,  p.  2. 
1  Pr.  Vasile  Coman,  H.f ,  „în  casa  lui  Zaheu”,  p,  10. 

Cea  mai  mare  lipsa,  lipsa  lipsurilor,  pe  care  nu  o  poate  înlocui  nimeni  şi  nimic, 
este  lipsa  lui  Hristos.  Trăim  greu,  ne  batem,  ne  uram  şi  ne  desfacem  de  cele  mai 
sfinte  legăminte,  pentru  ca  ne-am  îndepărtat  de  Hristos,  L-am  uitat  şi  L-am  alungat 
din  viaţa  noastră,  din  casele  şi  familiile  noastre,  încât,  când  auzim  cuvintele  „Astăzi 
în  casa  ta  trebuie  să  rămân”,  ne  simţim  încurcaţi,  nu  ştim  ce  să  răspundem,  ori 
poate  unii,  spre  a  lor  nefericire,  nici  nu  vor  să  primească  pe  Iisus  în  casa  lor9. 

De  ce  n-am  recunoaşte  că  tabloul  prezentat  mai  sus  nu  si-a  schimbat 
actualitatea,  ci,  cel  mult,  actorii.  De  aceea  cred  ca  această  carte  a  părintelui  Vasile 
-  „Hristos  în  familie”  -  e  mai  actuală  ca  oricând. 

Cea  de-a  doua  cuvântare,  „Ce  este  familia?”,  încearcă  să  descopere 
dimensiunea  ei  duhovnicească,  să  o  prezinte,  nu  doar  ca  pe  o  instituţie,  întemeiată 
pe  un  contract  liber  între  două  persoane,  ci  ca  pe  o  societate  întemeiată  de 
Dumnezeu,  cu  scopul  de  a  scoate  omul  singur  din  lanţul  egoismului,  facându-1 
responsabil  de  soarta  celuilalt. 

Autorul  atenţionează  ca  iubirea  pe  care  se  întemeiază  familia  nu  este  tot  una 
cu  „amorul  liber”,  care  coboară  omul  la  animalitate.  Iubirea  e  de  la  Dumnezeu  şi  îşi 
cere  tot  o  rânduială  dumnezeiasca  de  împlinire10.  Părintele  Vasile  descoperă 
binecuvântarea  lui  Dumnezeu  asupra  familiei  ca  pe  una  lăsata  de  Dumnezeu  să 
păstreze  nealterat  cel  mai  puternic  sentiment  al  procreaţiei,  asociindu-1  pe  om  în 
opera  de  continua  creaţie  a  lumii. 

Scopul  căsătoriei  este  de  a  asigura  între  două  persoane  o  legătura  bazată  pe 
responsabilitate  şi  fidelitate,  ce  reprezintă  şi  reactualizează  legătura  veşnic  stabilită 
de  către  Dumnezeu  cu  poporul  ales. 

Omul  modem,  desacralizat  până  la  nivelul  profunzimilor  sale,  înţelege  mai 
greu  cuvântul  Sf.  Ioan  Gură  de  Aur :  „Soţul  şi  soţia  sunt  un  singur  trup,  la  fel  cum 
Hristos  şi  Tatăl  una  sunt”.  Aceasta  legătura  a  legământului  prin  care  Dumnezeu 
lucrează  la  mântuirea  noastră  este  în  esenţă  o  legătură  nupţială,  iar  relaţia  nupţială 
îşi  atrage  scopul  şi  se  împlineşte  numai  atâta  timp  cat  se  bazează  pe  angajamentul 
etern  al  legământului. 

De  aceea,  spune  părintele  Vasile,  o  viaţă  fericită  e  numai  în  familia  care  nu 
rupe  legătura  cu  Dumnezeu.  „Nu  poate  soţul  sau  soţia  să  fie  unul  altuia  credincioşi 
şi  să  păstreze  legământul  luat,  decât  daca  amândoi  cred  în  Dumnezeu  şi  păstrează 
legământul  cu  El”u. 


9  Idem,  Ibidem.  p.  9. 

10  Ibidem,  p.  1 0.  Clement  Alexandrinul  spune:  „Simpla  plăcere,  chiar  dacă-i  simţită  în  căsnicie, 
este  nelegitimă,  nedreaptă  şi  nesocotită”,  vezi  „Pedagogul",  II,  X,  92,  2.  El  îndeamnă  la  deprinderea 
înfrânării  de  la  plăceri  şi  folosirea  cu  cumpătare  a  căsătoriei,  convins  că  întreaga  viaţă  se  va  scurge 
firesc,  daca  ne  stăpânim  de  la  început  poftele.  Vezi  Pedagogul,  II,  X,  96,  1 . 

11  Cf.  Vasile  Coman,  H.f,  „Ce  este  familia”,  p.  16, 

Autorul  insistă  pe  valoarea  familiei  creştine  de  a  regăsi  în  microcosmosul  ei 
valenţele  fundamentale  ale  unei  societăţi  sănătoase,  capabilă  să  înveţe  omul  să  se 
dăruiască  şi  să  se  jertfească  pentru  semenii  săi.  Mai  mult  decât  atât,  familia  este 
chemată  la  înalta  responsabilitate  de  a  dărui  neamului  oameni  de  nădejde  capabili 
să-şi  sporească  virtuţile. 

Cea  de-a  treia  cuvântare:  „Taina  Nunţii”  integrează  Sfânta  Taină  a  Cununiei 
între  celelalte  taine  ale  Bisericii,  prin  care  se  comunica  ajutorul  lui  Dumnezeu  în 
viaţa  noastră. 

Aproape  nu  este  act  însemnat  din  viaţa  omenească  pentru  care  Mântuitorul 
să  nu  se  fi  îngrijit  a-i  întinde  mâna  şi  ocrotirea  cerului12. 

Şi  autorul  se  explica  în  mod  magistral :  „Naşterii  pe  aceasta  lume  i-a  rânduit 
botezul  -  a  doua  naştere  -  de  data  aceasta  în  lumea  harului.  Creşterii,  i-a  rânduit 
creşterea  în  credinţă  prin  mirungere.  Spălării  trupeşti  i-a  rânduit  un  compliment 
prin  spălarea  şi  înnoirea  cunoştinţei  prin  mărturisire.  Hranei  pentru  trup  i-a  adus 
pâinea  cea  cereasca  a  cuminecăturii.  Iubirii  omeneşti  şi  naturale  dintre  bărbat  şi 
femeie,  i-a  adus  binecuvântarea,  care  întăreşte  acest  legământ  şi  îl  face  să  nu 
atârne  numai  de  sânge  şi  came.  Pentru  cei  bolnavi  a  rânduit  leacul  ceresc  al 
rugăciunii  şi  untdelemnului  sfinţit  din  taina  maslului.  în  sfârşit,  după  cum  viaţa  trupului 
stă  sub  grija  unor  părinţi,  tot  astfel  şi  viata  duhovnicească  e  dată  în  grija  unor  părinţi 
sufleteşti,  care  primesc  aceasta  misiune  plina  de  răspundere,  prin  taina  preoţiei. 

In  rândul  celor  şapte  taine  ale  Bisericii  se  afla  şi  taina  nuntii,  adică  actul  prin 
care  se  întemeiază  familia”13. 

Părintele  Vasile  explica  restul  Tainei  Casatorii  în  care  prin  rostirea  rugăciunilor 
Bisericii,  prin  rostirea  formulei  de  cununie  asupra  celor  doi  tineri,  care  consimt  la 
acest  legământ  de  unire,  se  da  harul  lui  Dumnezeu  prin  care  se  binecuvintează 
iubirea  şi  legământul  lor  de  credinţă,  se  întăreşte  şi  înalţă  iubirea  lor  reciproca  şi  se 
coboară  Hristos  în  mijlocul  familiei  ce  se  întemeiază  atunci.  Prin  căsătorie  se  deschide 
drumul  unei  vieţi  noi  în  care  Dumnezeu  vrea  să  binecuvinteze  opera  de  continua 
creaţie  a  lumii. 

Esenţial  pentru  căsătorie  este  iubirea,  ce  face  posibilă  apropierea  dintre  cei 
doi14.  Iubirea  creşte  din  exerciţiul  responsabilităţii  reciproce  iar  responsabilitatea 
creşte  din  iubire. 


2  Idem,  H.f,  Taina  nunţii,  p.  20. 

13  Idem,  Ibidem,  p.  20,  vezi  în  acest  sens  şi  Pr.  prof.  Dumitru  Stăniloae  Teologia  Dogmatică 
Ortodoxă,  voi.  III,  Ed.  IBMBOR,  Bucureşti,  2003,  în  special  subcapitolul  „Locul  nuntii  intre  celelalte 
Taine,  p.  183  ş.u. 

14  Pr.  Stăniloae  deschide  mai  în  amănunt  perspectiva  acestei  iubiri,  în  care  fiecare  preţuieşte 
taina  celuilalt  şi  afirma  în  iubirea  să  disponibilităţi  nelimitate  de  a-l  respecta  ca  persoana,  de  a  accepta 
toate  jertfele  şi  oboselile  pentru  el,  op.  cit.,  p.  193  sau,  cum  scria  Cornel  Constantin  Ciomâzgă, 

Părintele  Vasile  ne  face  să  înţelegem  că,  prin  lisus  Hristos,  acest  sentiment 
de  iubire  a  fost  ridicat  în  rândul  tainelor,  dându-i  statornicie,  permanenţă  şi  nemurire. 

Prin  reciproca  jertfelnicie,  fiecare  din  cei  doi  îşi  accentuează  caracterul  şi  îl 
accentuează  şi  pe  al  celuilalt,  unirea  lor  se  concentrează  tot  mai  mult  ca  o  cununie 
personala,  în  care  fiecare  persoana  creste  spiritual  pe  măsura  unirii  dintre  ele15. 

O  alta  tema  abordata  din  perspectiva  căsătoriei  este  cea  a  unităţii  căsătoriei  ca 
unitate  a  iubirii,  ce  nu  poate  fi  împărţită  în  afara  acestui  imperiu  al  dragostei 
binecuvântate  pentru  ca  se  profanează  şi  se  degradează.  Unitatea  e  ceruta  de  însuşi 
sentimentul  iubirii,  care  sta  la  temelia  ei.  Ea  este  legea  fundamentala  a  familiei16. 

Autorul  prezintă  şi  păcatele  care  atentează  la  unitatea  familiei:  adulterul,  flirtul 
şi  concubinajul,  pentru  ca  nesocotesc  făgăduinţa  luata  în  fata  sfântului  altar  şi  aduc 
moarte  acolo  unde  trebuie  să  fie  viata.  Argumentul  Sfintei  Scripturi  este  cutremurător 
şi  demn  de  luat  la  cunoştinţa:  „Nu  vă  înşelaţi  în  privinţa  aceasta.  Adulterii  nu  vor 
moşteni  împărăţia  lui  Dumnezeu”  (I  Cor.  6,  9). 

Părintele  Vasile  accentuează  nevoia  de  a  scăpa  din  umbra  acestor  păcate, 
care  destabilizează  familiile  pana  la  desfiinţare,  arătând  sensul  înalt  al  căsătoriei 
creştine  ca  purtătoare  şi  păstrătoare  a  harului  divin. 

Virtutea  credinţei  în  Dumnezeu  este  cea  care  trezeşte  în  noi  virtutea  fidelităţii 
faţă  de  cei  ce  trăiesc  împreuna  cu  noi.  Oamenii  sunt  credincioşi  unii  altora  numai  în 
măsura  în  care  sunt  credincioşi  faţă  de  Dumnezeu17.  Simplitatea  acestor  analize 
fac  orice  comentariu  de  prisos. 


citându-1  pe  Louis  Lavelle:  a  iubi  înseamnă  a  intra  în  emulaţie  cu  un  altul,  care  ne  ajuta  şi  pe  care-1 
ajutam;  care  ne  naşte  şi  pe  care  îl  naştem  în  iubirea  care  ne  uneşte.  Vezi  Lucrarea ,  Ed.  Ziua,  2004,  p. 
1 92.  A  te  simţi  iubit,  a  te  simţi  voit,  ca  existenta  de  către  un  altul,  înseamnă  a  voi  să  te  arăţi  vrednic  de 
aceasta  iubire  al  cărei  obiect  eşti,  înseamnă  a  te  teme  de  a  nu  fi  întotdeauna  la  nivelul  ei,  înseamnă  a 
descoperi  puterile  care  sunt  în  tine  şi  a  depune  tot  zelul  ca  să  le  exerciţi. 

|S  Vezi  mai  pe  larg  ideea  dezvoltata  la  Pr.  prof.  D.  Stăniloae.  op.  cit.,  p.  194. 

16  Pr.  Vasile  Coman,  H.f., Unitatea  căsătoriei”,  p.  27.  Pr.  Stăniloae  explică:  „Pentru  a  fi  o 
unire  desăvârşită,  iubirea  comportă  o  iubire  desăvârşită.  De  aceea  ea  trebuie  să  fie  indisolubila.  Astfel 
căsătoria  avea  de  la  început  atributele  unităţii  şi  indisolubilităţii.  Bărbatul  avea,  în  mod  deplin,  în  unirea 
desăvârşită  cu  o  femeie,  tot  ce-1  completa  esenţial:  femeia,  la  fel.  (Stăniloae  op.  cit.,  p.  1 88).  Cei  doi 
iubesc  pentru  ca  se  completează,  pentru  ca  nu-si  sunt  uniformi.  Iubirea  nu  se  naşte  intre  doua  suflete 
care  suna  la  fel,  ci  care  sună  armonic.  Iubirea  este  un  schimb  de  fiinţa,  o  întregire  reciprocă.  Iubirea 
îmbogăţeşte  pe  fiecare  pentru  ca  primeşte  şi  dăruieşte  la  nesfârşit,  pe  când  ura  sărăceşte,  pentru  ca  nu 
da  şi  nu  primeşte  nimic  (p.  1 89),  vezi  şi  prof.  dr.  John  Breck  Darul  sacru  al  vieţii ,  Ed.  Patmos,  Cluj 
Napoca,  2001 .  Paul  Evdokimov  defineşte  căsătoria  ca:  unitatea  de  doua  persoane  intr-o  singura  fiinţă, 
o  singură  substanţă  şi  mai  mult  decât  atât,  unirea  intr-un  trup  şi  un  suflet,  rămânând  totuşi  doua 
persoane.  Eul  conjugal  nu  suprimă  deloc  persoanele,  ci,  după  imaginea  Treimii,  unirea  intr-o  singura 
natura  a  celor  trei  persoane  formează  o  diadă  -  monada,  doi  şi  unul  deodată,  uniţi  în  al  treilea  termen 
divin.  Omul  conjugal  este,  deci,  chipul  Dumnezeului  Treime  şi  dogma  trinitara  este  arhetipul  divin, 
icoana  comunităţii  conjugale.  Vezi  P.  Evdokimov  Taina  iubirii,  ed.  cit.,  p.  1 53. 

17  Pr.  Vasile  Coman,  H.f. ,  ed.  cit.,  p.  30. 

Alături  de  unitatea  căsătoriei  autorul  a  găsit  de  cuviinţa  să  se  oprească  şi 
asupra  indisolubilităţii  căsătoriei,  exprimată  de  însuşi  Mântuitorul  Hristos:  „ceea  ce 
Dumnezeu  a  unit,  omul  să  nu  despartă”(Mt.  19,  6). 

Căsătoria  creştină  angajează  cuplul  într-un  război  duhovnicesc  neîncetat,  la 
fiecare  nivel  al  vieţii  celor  doi.  Prin  pocăinţă  continuă  şi  prin  căutarea  iertării,  mândria 
se  transformă  în  afecţiune,  iar  dorinţa  egoista  în  devoţiune  jertfelnică18. 

De  aceea  mesajul  părintelui  Vasile  e  mai  actual  ca  oricând  pentru  că  se 
apleacă  cu  acrivie  asupra  multor  aspecte  legate  de  căsătorie  încercând  să  aducă  la 
lumina  frumuseţea  şi  greutatea  înţelepciunii  tainei  dintre  cei  doi  soţi. 

Autorul  aminteşte  de  cuvântarea  Mântuitorului  de  pe  Muntele  Fericirilor,  când 
Iisus  a  arătat  marea  deosebire  între  Legea  Veche  şi  cea  Noua  în  ce  priveşte 
indisolubilitatea  căsătoriei :  „S-a  zis  iarăşi  (celor  de  demult):  Cine  va  lăsa  pe  femeia 
sa,  să-i  dea  carte  de  despărţire.  Eu  însă  vă  spun  vouă  :  că  oricine  va  lăsa  pe  femeia 
sa  ,  în  afară  de  pricină  de  desfrânare,  o  face  să  săvârşească  adulter  şi  cine  va  lua 
pe  cea  lăsată  săvârşeşte  adulter”  (Mt.  5,  31-32). 

Prin  aceasta  se  arată  că  nu  poate  exista  un  motiv  mărunt  care  să  poată 
distruge  actul  căsătoriei.  E  nevoie  de  acel  „război  duhovnicesc  neîncetat”  care  să 
angajeze  familia  la  o  permanenta  trezvie. 

Chiar  ispitit  de  farisei  răspunsul  Mântuitorului  este  ferm  :  „Pentru  aceea  va 
lăsa  omul  pe  tatăl  sau  şi  pe  mama  să  şi  se  va  lipi  de  femeia  sa  şi  vor  fi  amândoi  un 
trup.  Deci  ce  a  împreunat  Dumnezeu,  omul  să  nu  despartă”. 

Apostolul  Pavel  ne  da  o  icoana  desăvârşita  a  legăturii  ce  se  stabileşte  intre 
bărbat  şi  femeie  prin  căsătorie,  asemănând-o  cu  legătura  dintre  Hristos  şi  Biserica 
(Efes.  5,  32). 

Toate  aceste  argumentări  biblice  ne  fac  să  înţelegem  temeinicia  pregătirii 
părintelui  Vasile,  ce  se  ancorează  cu  toată  fiinţa  în  revelaţia  Sfintei  Scripturi,  aducând 
argumente  necesare  în  înţelegerea  profundă  a  relaţiei  dintre  cei  doi  soţi. 

El  trage  un  semnal  de  alarma  în  fata  ambiţiilor  şi  egoismelor  anumitor  părinţi, 
ce  capitulează  de  multe  ori  fără  nici  o  lupta  sau  regret  de  la  responsabilităţile 
familiale,  uitând  că  primul  care  suferă  este  întotdeauna  copilul. 

Exista  în  viata  oamenilor  o  zi  în  care  sunt  chemaţi  să  se  însoţească  şi  să 
trăiască  în  lumina  personalităţii  unui  semen.  înţelepciunea  acestei  noţiuni  dă  sens 
căsătoriei19. 

De  aceea,  pentru  a  ajunge  în  faţa  acestui  prag,  ai  nevoie  de  o  pregătire 
premergătoare.  Părintele  Vasile  se  opreşte  într-una  din  cuvântări  şi  asupra  acestui 
aspect,  vorbind  de  o  întreită  pregătire :  a  tinerilor  de  către  părinţi,  a  tinerilor  înşişi,  iar 


'*  Pr.  prof.  John  Breck,  Darul...,  ed.  cit.,  p.  108  ş.u. 

19  Pr.  Vasile  Coman,  H.f,  „Trăinicia  căsătoriei",  ed.  cit.,  p.  37. 

nu  în  ultimul  rând,  a  Bisericii  prin  păstorul  sufletesc20.  Cuvântarea  e  plină  de  pilde 
creştine  menite  să  atragă  meditatorul  spre  multitudinea  exemplelor  din  propriile  vieţi. 

Autorul  stăruie  asupra  necesităţii  dialogului  dintre  părinţi  şi  copii,  un  dialog 
care  suferă  chiar  şi  în  zilele  noastre,  când  foarte  multe  tabuuri  şi  preconcepţii  au 
dispărut.  Nevoia  de  comunicare  este  din  ce  în  ce  mai  mult  resimţită,  chiar  dacă 
metodele  sunt  foarte  puţin  căutate. 

Părintele  Vasile  exemplifică  câteva  metode  de  dialog  dintre  tată  şi  fiu  sau 
mamă  şi  fiică,  fiind  convins  că  unitatea  şi  armonia  se  nasc  şi  trăiesc  în  suflet.  Rolul 
părintelui  duhovnicesc  este  la  fel  de  important  ca  cel  al  părintelui  trupesc,  dar  este 
oarecum  condiţionat  de  puterea  credinţei  celor  doi  tineri,  care  cer  ajutor  de  la 
Dumnezeu  pentru  pasul  ce-1  fac,  nu  doar  formal,  prin  oficierea  cununiei,  ci  se 
apleacă  în  scaunul  de  spovedanie  cerând  de  la  Dumnezeu  iertare  şi  primind 
cuminecătura  ca  arvuna  pentru  o  viaţă  curată,  plina  de  binecuvântarea  divină21. 

O  altă  tema  dezvoltată  este  şi  cea  a  divorţului,  considerat  drept  cel  mai  de 
temut  duşman  al  familiei  sau  lovitura  de  moarte  ce  se  poate  da  unei  vieţi  de  familie22. 
Omul  este  totdeauna  gata  să-şi  acopere  păcatele  şi  viaţa  lui  superficială. 

O  societate  ale  cărei  familii  sunt  ameninţate  cu  flagelul  divorţului,  e  o  societate 
sortită  morţii  apropiate.  Căci  acolo  unde  este  divorţul  în  creştere,  natalitatea  este  în 
scădere  şi  aceasta  realitate  o  trăim  azi  din  plin. 

„Nepotrivirea  de  caracter'  la  care  facem  azi  apel  e,  de  cele  mai  multe  ori,  o 
lipsă  de  credinţă  şi  responsabilitate  sau,  şi  mai  mult,  o  laşitate  în  asumarea 
responsabilităţii  războiului  duhovnicesc  în  doi23.  Şi  de  ce  n-am  recunoaşte  că  în 
această  lume  secularizată  familia  este  în  plină  criză  datorită  lipsei  de  Dumnezeu  şi 
chiar  de  respect  propriu. 

Nevoia  de  repere  autentice  ale  familiei  face  ca  menirea  ei  să  fie  regăsită  în 
altă  dimensiune  valorică:  din  izvor  de  fericire,  ea  s-a  prefăcut  în  iad  îngrozitor,  din 
leagăn  al  vieţii  -  cimitir  ascuns,  din  şcoala  a  virtuţilor  celor  mai  alese,  în  loc  de 
înflorire  a  egoismelor  şi  dezmăţului. 

Autorul  arată  că  menirea  principală  a  familiei  este  cea  „generatoare  de 
viaţă’'24,  şi  cu  toate  greutăţile  vieţii,  cei  care  abdică  de  la  acest  principiu  fundamental 
sunt  tot  cei  bogaţi,  cu  o  viaţă  asigurată. 


20  Idem,  H.f,  „Pregătirea  pentru  căsătorie",  ed.  cit.,  p.  40. 

21  Pentru  mai  multe  lămuriri  cu  privire  la  această  pregătire  a  tinerilor,  vezi  şi  Mihai  Popa, 
îndrumar  pentru  restabilirea  sănătăţii^  Ed.  ll-a,  Bucureşti,  p.  86-93. 

22  Pr.  Vasile  Coman,  Hf  ,  „Despre  divorţ",  ed.  cit.,  p.  48. 

23  Pentru  a  te  lăsa  iubit  de  altul,  trebuie  să  renunţi  în  întregime  la  tine  însuti.  Este  o  profunda  şi 
constanta  asceza.  Cununile  logodnicilor  vorbesc  despre  mucenicie.  Este  chenoza  propriei  vieţi  conjugale, 
al  cărei  eroism  este  ascuns  sub  mantia  cotidianului.  Paul  Evdokimov  Taina ,  ed.  cit.,  p.  90. 

24  Pr.  Vasile  Coman  H.f ,  „Menirea  familiei",  ed.  cit.,  p.  57. 

Nenorocirea  menirii  principale  a  familiei  face  ca  în  ziua  de  astăzi  să  vorbim 
cu  mai  multă  durere  de  „păcatul  lui  Irod”  -  uciderea  pruncilor,  sau  avortul.  Chiar 
dacă  Irod  a  murit,  păcatul  lui  trăieşte  prin  toţi  cei  ce  se  fac  responsabili  de 
pruncucidere25.  „Creşteţi  şi  va  înmulţiţi  şi  stăpâniţi  pământul”.  Aceasta  este  porunca 
lui  Dumnezeu  pe  care  n-au  putut-o  şterge  veacurile  şi  fărădelegile  oamenilor. 

Aceasta  tema  a  păcatului  lui  Irod  face  subiectul  unei  alte  cuvântări  a  părintelui 
Vasile,  amintind  întru  început  de  metoda  spartană  de  a  scăpa  de  copiii  care  nu 
corespundeau  unor  anumite  criterii  de  castă.  El  combate  teoria  lui  Malthus,  care 
spunea  ca  producţia  creşte  în  progresie  aritmetica,  iar  înmulţirea  în  progresie 
geometrica,  aprobând  „atrocităţile”  din  sânul  familiilor,  care  renunţă  sau  omoară 
copiii  încă  din  pântecele  mamei.  Autorul  se  descoperă  ca  un  fin  şi  cunoscător 
realist  a  societăţii  pe  care  o  aduce  în  discuţie26. 

Concluzia  autorului  este  cât  se  poate  de  tranşantă  :  Nu  sărăcia  şi  mizeria  fac 
pe  oameni  ucigaşi,  ci  desfrâul,  uşurătatea  vieţii,  păgânismul  nou  al  veacului  nostru27. 
Depărtarea  oamenilor  de  Dumnezeu,  călcarea  legilor  firii  şi  cele  ale  dumnezeirii, 
l-au  coborât  pe  om  în  aceasta  stare  de  păcate.  Remediul  cel  mai  bun  de  a  scăpa  de 
păcat  este  întoarcerea  la  Hristos;  este  reîncreştinarea  vieţii  familiale,  care  începe  de 
la  regăsirea  menirii  sfinte  de  a  fi  mame. 

De  aceea,  o  altă  tema  deosebită  este  şi  cea  a  misiunii  creştine  a  femeii, 

A 

restabilită  la  valoarea  ei  din  creaţie  de  către  Mântuitorul  Hristos  prin  Înălţarea  la 
cel  mai  înalt  grad  -  de  purtătoare  a  Mântuitorului  lumii,  de  devotată  colaboratoare 
în  opera  de  salvare  a  neamului  omenesc  şi  de  vestitoare  în  lume  a  lui  Hristos  cel 
înviat28. 

Autorul  face  un  excurs  biblic  prin  Vechiul  şi  Noul  Testament,  pornind  de  la 
protopărinţii  noştri  şi  până  la  femeile  mironosiţe,  redescoperindu-ne  sfinţenia  Maicii 

A 

Domnului.  In  acelaşi  context  plasează  rolul  femeii  în  societate,  acela  de  a  veghea 
la  altarul  propriului  cămin.  Căminul  este  cea  dintâi  instituţie  de  educaţie  şi  femeia 
care  îl  iubeşte,  e  cea  mai  desăvârşită  educatoare.  Autorul  nu  ezită  să  afirme:  Noi 
suntem  în  buna  parte  ceea  ce  am  primit  de  la  mamele  noastre29. 


25  Ibidem,  p.  59,  Irod  nu  a  fost  tatăl  copiilor  ucişi.  Azi  insa  chiar  părinţii  sunt  cei  ce  iau  viaţa 
copiilor  lor, 

26  Pentru  a  înţelege  complexa  problematică  a  avortului,  vezi  un  excelent  studiu:  Jean  Claude 
Larchet  Etica procreaţiei  în  învăţătura  Sfinţilor  Părinţi,  Editura  Sofia,  Bucureşti,  2003,  p.  105-147. 

27  Pr.  Vasile  Corn  an,  H.f,  „Păcatul  lui  lrod‘\  ed.  cit.,  p.  64,  vezi  şi  părintele  Ju  venal  ie,  Teroriştii 
uterului.  Terorism  ştiinţific  şi  etica  începuturilor  vieţii.  Eseu  de  bioetică  a  gestaţiei,  Ed.  Anastasia, 
2002,  p.  263-276,  sau  Pr.  John  Breck  Darul...,  ed.  cit.  p.  187-222  iar  ca  remediu  Pr.  prof.  dr.  Ilie 
Moldo  van.  Adolescenţa .  preludiu  la  poemul  iubirii  curate ,  Ed.  Renaşterea,  Cluj  Napoca,  2001 . 

28  Pr.  Vasile  Coman,  H.f. ,  „Misiunea  creştină  a  femeii41,  ed.  cit.,  p.  70. 

29  Ibidem,  p.  72. 

Intuiţia  părintelui  Vasile  asupra  rolului  mamei  în  chivemisirea  căminului  este 
cât  se  poate  de  profetică.  Femeia  zilelor  noastre  a  pierdut  „ascultarea”  căminului  şi 
poate  de  aici  putem  vorbi  azi  de  atâta  desfrâu  şi  destrăbălare  în  ce  priveşte  educaţia 
copiilor.  Astfel  nu  se  poate  să  nu  fie  atinsă  şi  complexa  problematică  a  educaţiei 
părinţilor  în  creşterea  copiilor.  Aşezarea  familiei  prin  Taina  Cununiei  între  instituţiile 
binecuvântate  de  Dumnezeu  de  la  început,  înseamnă  ridicarea  demnităţii  şi  iubirii 
părinteşti  la  cel  mai  înalt  grad  cu  putinţă30. 

Autorul  insistă  pe  necesitatea  exemplului  personal,  în  care  demnitatea  părinţilor 
se  sprijină  pe  credinţa  lor  în  Dumnezeu,  se  apără  prin  împlinirea  voii  lui  Dumnezeu 
de  către  ei  şi  rămâne  nemuritoare  în  inima  copiilor,  când  ei  zăresc  în  autoritatea 
părinţilor  voia  lui  Dumnezeu.  Tată  adevărat  şi  mamă  adevărată  -  spune  părintele 
Vasile  -  eşti  numai  atunci  când  creşti  şi  aperi  copiii  tăi  nu  numai  de  microbii  şi  bolile 
care  le  ucid  trupul,  ci  când  îi  aperi  şi  de  ispitele  şi  de  păcatele  care  ucid  sufletul. 

De  felul  în  care  se  înţeleg  cei  doi  soţi,  atârnă  viaţa  copiilor  şi  nu  în  ultimul  rând 
viata  societăţii.  Demnitatea  de  a  fi  părinte  implică  o  responsabilitate  pe  măsură31. 
De  aceea  e  nevoie  de  interes  şi  răbdare  în  educarea  copiilor,  dar  mai  ales  cred  ca 
e  nevoie  de  exemplul  personal:  Nu  le  pătaţi  viata  cu  pilda  voastră!12  Iubirea  voastră 
pentru  ei  să  nu  fie  trezire  de  gusturi  deşarte,  ci  izvor  de  mântuire. 

Părintele  Vasile  stăruie  şi  în  înţelegerea  relaţiei  de  iubire  a  copiilor  faţă  de 
părinţii  lor.  Chiar  dacă  are  la  bază  un  sentiment  natural,  el  se  cimentează  cu  o 
educaţie  şi  o  creştere  religioasă  ce  adânceşte  relaţia  dintre  copii  şi  părinţi,  dacă  au 
sinceritatea  asumării  lui  Hristos  deopotrivă. 

Portretul  copilului  şi  al  copilăriei  este  „zugrăvit”  frumos  într-un  alt  cuvânt: 
Despre  creşterea  copiilor11.  Din  punct  de  vedere  moral  -  spune  părintele  Vasile  - 
copiii  sunt  nişte  uriaşi,  pentru  care  cerul  e  totdeauna  aproape.  Iar  tu  ca  să  poţi  intra 
în  împărăţia  lui  Dumnezeu  trebuie  să  ai  virtuţile  copilăriei :  nevinovăţia,  curăţenia 
inimii  şi  credinţa  lor  necondiţionată. 

Autorul  ne  atrage  atenţia  că  de  la  părinţi  copiii  nu  au  numai  bogăţii  materiale, 
ci  ei  au  cea  mai  de  preţ  zestre  sufletească  -  binecuvântarea14.  Copilăria  lui  Iisus 
era  marcată  de  trei  mari  însuşiri :  sporea  în  înţelepciune,  creştea  cu  trupul  şi  harul 


30  pr  vasîie  Coman,  H.f ,  „Demnitate  şi  iubire  părintească”,  ed.  cit. ,  p.  75. 

31  Ve2i  doua  studii  mai  recente  în  psihologia  educaţională  a  părinţilor:  A.  Faberşi  E.  Mazlish, 
Comunicarea  eficienta  cu  copiii.  Acasă  şi  la  şcoala ,  Curtea  Veche,  Bucureşti,  2002  şt  Stanley  Shapiro, 
Karen  Skinulis,  Cum  devenim  părinţi  mai  buni ,  Humanitas,  Bucureşti,  2003. 

32  Pr.  Vasile,  op.  cit.,  p.  80. 

33  ibidem,  p.  89. 

34  Cât  de  frumoase  sunt  rugăciunile  rostite  de  preot  la  oficierea  tainei  cununiei:  „Adu-ţi  aminte. 
Doamne,  Dumnezeul  nostru,  şi  de  părinţii  lor  care  i-au  născut  şi  i-au  crescut  pentru  că  rugăciunile 
părinţilor  întăresc  temeliile  caselor  copiilor”,  vezi  Molitfelnic,  Ed.  IBMBOR,  Buc.,  1998,  p.  75. 

lui  Dumnezeu  era  peste  El  (Lc.  2, 42-50).  Acestea  sunt  de  fapt  principiile  adevăratei 
educaţii  pe  care  le  pune  în  valoare  părintele  Vasile,  amintindu-ne  că  un  copil  pe 
care-1  învăţăm  să  iubească  şi  să  cunoască  pe  Hristos  va  fi  în  măsura  să  înveţe  să 
iubească  şi  să  cunoască  viaţa  şi  lumea35.  Dar  se  pare  ca  înşişi  părinţii  sunt  departe 
de  o  asemenea  învăţătură,  de  aceea  străduinţă  trebuie  să  fie  mult  mai  mare. 

Si  pentru  a  găsi  resursele  stăruinţei,  părintele  Vasile  propune,  la  sfârşitul  acestui 
ciclu  de  predici,  trei  teme  ajutătoare  :  Casa  păcii.  Rugăciunea  în  viaţa  familială  şi 
Iubire  şi  har,  unde  dezvoltă  câteva  modele  de  atitudine  în  familie,  menite  să-i  ofere 
acesteia  premisele  bunei  vieţuiri36. 

Căminul  este  casa  lui  Dumnezeu,  în  măsura  în  care  e  casa  a  păcii,  iar  pentru 
această  pace  ai  nevoie  de  dăruire,  de  jertfa,  de  lupta  pentru  a  o  putea  menţine. 
Omul,  de  regulă,  uită  ca  dăruirea  nu  se  termina  odată  cu  căsătoria,  ci  abia  începe. 
E  o  necontenită  descoperire  a  celuilalt  pe  care  nu  mai  e  nevoie  sa-l  cucereşti,  ci 
să-l  descoperi  neîncetat  în  propriul  chip.  Iar  aceasta  descoperire  nu  o  poţi  face  fără 
rugăciune  pentru  că  ea  e  îngerul  păzitor  al  vieţii  familiale37.  Prin  ea  se  păstrează 
demnitatea  părintească  în  faţa  copiilor,  se  alungă  neînţelegerile  şi  se  aduce  pacea, 
descoperindu-ne  iubirea  întărită  prin  har  „care  niciodată  nu  cade”. 

în  partea  finala  a  cărţii,  autorul  ne  propune  cinci  cuvântări  ocazionale  la  cununii, 
care  au  darul  de  a  fi  tot  atâtea  exemple  omiletice  pentru  preoţii  preocupaţi  să 
dezvolte,  în  aceste  momente,  o  adevărată  teologie  a  vieţii,  atât  de  necesară  timpurilor 
noi  pe  care  le  trăim.  Este  interesant  că  temele  în  sine  nu  şi-au  pierdut  actualitatea, 
fie  că  se  vorbeşte  de  îmbrăcămintea  mirilor38;  fie  de  virtuţile  familiei:  iubire, 
devotament  şi  jertfire  de  sine39. 

Ultima  din  cuvântările  sale  din  acest  volum:  „Fiţi  fericiţi”,  dă  impresia  unui 
adevărat  testament  al  autorului,  legat  de  viaţa  dintre  soţi  şi  de  marea  taina  a 


„întâlnirii”.  El  arată  că  cea  dintâi  condiţie  a  fericirii  vieţii  familiale  este  aceea  de  a 
păstra  legătura  cu  Dumnezeu  prin  rugăciune  şi  credinţă,  neuitând  că  fericirea  unui 


35  Pr.  Vasile  Coman,  H.f.,  „  Părinţi  şi  copii",  ed.  cit.,  p.  100. 

36  Părintele  Stăniloae  puncta  şi  el  marea  carenţa  a  familiilor  de  azi:  „O  căsătorie  care  nu-şi 
răstigneşte  statornic  lăcomia  şi  autosuficienţa  proprie  şi  nu  se  depăşeşte  pe  sine  prin  aceasta  năzuinţa, 
nu  e  familie  creştină.  După  învăţătura  creştină,  păcatul  propriu  al  familiei  de  azi  este  nu  divorţul  sau 
lipsa  de  „acomodare",  sau  „sălbăticia  spirituală",  ci  autoadorarea  familiei,  refuzul  de  a  vedea  căsătoria 
ca  orientata  spre  împărăţia  lui  Dumnezeu...  Nu  lipsa  de  sfiala  s fantă  faţă  de  familie  face  ca  divorţul 
să  apară  ca  un  proces  aproape  natural,  ci  aceasta  autoidolatrizare  a  familiei  face  ca  familia  moderna  să 
se  sfărâme  aşa  de  uşor;  este  acea  identificare  a  familiei  cu  succesul  şi  cu  refuzul  de  a  purta  crucea. .  .O 
căsătorie  creştină  se  încheie  intre  doua  persoane,  iar  fidelitatea  comuna  a  celor  doi  fata  de  al  treilea  - 
Dumnezeu  -  îi  păstrează  pe  aceştia  intr-o  adevărată  unitate  intre  ei  şi  cu  Dumnezeu”.  Vezi  D. 
Stăniloae,  Teologia  Dogmatica...  >  ed.  cit.,  p.  202. 

37  Pr.  Vasile  Coman,  H.f.,  „Rugăciunea  în  viaţa  familială44,  ed.  cit.,  p.  113. 

38  Idem,  H.f ,  „Iubire  şi  credinţă44,  ed.  cit.,  p.  130. 

39  Idem,  //./,  „Bucuraţi-vă'\  ed.  cit.,  p.  137. 

cămin  se  sprijină  pe  iubirea  jertfelnică  dintre  soţi,  care  îi  va  ajuta  să  trăiască  pentru 

A 

alţii:  copiii  pe  care  Dumnezeu  îi  va  încredinţa  să  îi  aibă.  In  aceşti  termeni  putem 
vorbi  de  teologia  părintelui  Vasile,  raportată  la  Taina  Cununiei  şi  complexitatea 
stărilor  de  cuplu,  care  fac  şi  astăzi  atâtea  familii  nefericite. 

Cartea  părintelui  se  doreşte  a  fi  o  modestă  contribuţie  la  înţelegerea  căsătoriei  ca 
Taină,  ca  altar  de  la  care  să  nu  se  stingă  focul  iubirii  curate,  candela  credinţei  şi  duhul 
rugăciunii40.  Acestor  realităţi  familiale  a  rămas  tributar  părintele  Vasile  chiar  şi  atunci 
când  rânduiala  lui  Dumnezeu  îl  înalţă  la  treapta  arhieriei,  iar  rândurile  scrise  cu  mulţi  ani 
în  urma  deveneau  mărturisire  de  credinţă  pentru  cea  care-i  stătuse  alături  o  viaţă. 

„Cu  dragoste  veşnică  te-am  iubit,  de  aceea  ţi-am  păstrat  bunătatea  mea" 
(Ieremia  31,  13).  Sunt  cuvintele  cu  care  părintele  Vasile  îşi  încheia  ciclul  de  predici 
legate  de  Taina  Cununiei  la  parohia  din  Cetatea  Braşovului.  Aş  putea  spune  că  ele 
exprimă  profetic  nu  doar  dragostea  părintelui  Vasile  faţă  de  propria-i  soţie  ci,  în  mod 
esenţial,  valoarea  dragostei  dintre  soţi,  care  se  adună-n  bunătate  pe  măsura  iubirii. 

Prin  tot  ce  a  realizat  ca  om  în  aceasta  viata,  episcopul  Vasile  a  înţeles  că 
drumul  dintre  casă  şi  biserică  este  unul  singur,  pe  care  trebuie  sa-1  îngrijeşti  prin 
proprie  jertfa  chiar  şi  atunci  când  vânturile  năpraznice  ale  vieţii  te  îndepărtează. 

Mesajul  său  e  mai  actual  ca  oricând  şi  ne  lasă  să  regândim  familia  de  la  jertfa 
până  la  răscumpărare  ca  pe  un  timp  între  chemare  şi  răspuns  în  rugăciunea  ascultării: 
Fă,  Doamne,  să  ne  iubim  pentru  a  Te  iubi  pe  Tine41. 


Pr.  Dr.  Cristian  Muntean 
Parohia  «Cetate»,  Braşov 

Abstract:  One  of  the  most  known  great  mind  of  Romanian  Orthodox 
Church  in  the  decades  7th-9*h  of  the  last  century  is  the  Bishop  Vasile  Coman  of 
Oradea.  His  half  century  pastoral-missionary  activity  discovers  us  a  tireless 
seeker  of  the  word:  spoken  and  written.  One  of  his  first  work  in  pastoral  life 
was  the  volume  “ Christ  in  the  family  ”,  where  the  author  analyses  in  a  subtile 
way  different  aspects  of  the  complexity  of  the  family  life .  Although  written  in 
1945  the  book  discovers  its  actual ity  through  the  purpose  it  has  been  written: 
" Debates  for  the  strengthening  of  the  Christian  life  in  the  family  \  The  present 
article  is  a  modest  contribution  to  the  memory  of  the  Bishop  Vasile  who  had 
the  great  merit  to  analyse  the  family  problems  from  the  ins  ide,  being  o  ne  of 
the  few  bishops  who  was  previously  a  priest  with  children.  The  Bishop  Vasile  s 
theolog y  is  life  because  life  itself  is  theology  when  you  under stand  it  from  the 
family  perspective  as  sacrifice  in  Christ 


40  Vezi  prefaţa  la  părintele  Vasile.  p.  6. 

41  Etudes  Carmelitaines t  1939,  p.  32  apud  Paul  Evdokimov,  Taina.. ed.  cit.,  p.  87. 


STUDII  ŞI  ARTICOLE 


159 


SPECIFICUL  MORALEI  CREŞTINE 
ÎN  GÂNDIREA  SFÂNTULUI  IOAN  GURĂ  DE  AUR* 


Sfântul  Ioan  Gură  de  Aur  a  înfruntat  problemele  epocii  lui  ca  Părinte 
bisericesc,  ca  duhovnic  ce  se  îngrijeşte  cu  şi  prin  lucrarea  dragostei  şi  a  cuvântului 
de  toţi  oamenii  lipsiţi,  şi  fără  ajutor  pământesc.  Sfântul  Ioan  a  fost  un  învăţător  cu 
putere.  El  a  iubit  cuvântul  şi  predica  şi  le-a  privit  şi  înţeles  ca  datorii  ale  slujirii 
creştine.  Preoţia  e  pentru  el  autoritate,  dar  ea  este  autoritatea  cuvântului  şi  sfinţeniei. 
Aceasta  este  de  fapt  nota  distinctivă  a  puterii  creştine.  El  şi-a  întemeiat  pedagogia 
pe  libertatea  omului  -  ca  icoană  a  lui  Dumnezeu.  G.  Florovski  a  observat  că 
Hrisostom  a  înţeles  morala  ca  pe  o  temă  a  voinţei,  considerând  mişcarea  voinţei 
ca  izvor  al  păcatului  sau  al  virtuţii1. 

Preoţii  fac  apel  la  voinţa  şi  libertatea  umană  şi  îndeamnă  la  decizie  şi  faptă. 
Aşa  cum  obişnuia  el  să  spună:  “Noi  trebuie  să  realizăm  mântuirea  oamenilor  prin 
avânt,  blândeţe  şi  sfat”.  Hristos  a  venit  -  obişnuia  el  să  reamintească  -  tocmai  ca 
să  vindece  voinţa  omenească.  Dumnezeu  întotdeauna  lucrează,  fâptuieşte  într-un 
asemenea  mod  încât  să  nu  distrugă  libertatea  umană.  Dumnezeu  acţionează  prin 
chemări  şi  îndemnuri,  nu  prin  constrângere.  El  arată  calea  cea  dreaptă,  cheamă  şi 
invită  şi  previne  pericolele  răului,  dar  nu  constrânge.  Păstorii  creştini  trebuie  să 
fâptuiască  întocmai  ca  El.  Iubirea  se  dovedeşte  numai  de  un  om  liber  şi  niciodată 
nu  se  impune  cu  autoritate  sau  prin  constrângeri2. 

Prin  temperament,  Hrisostom  a  fost  un  maximalist  în  morală,  şi  chiar  unul 
rigorist.  El  a  subliniat  nevoia  schimbării  vieţii,  precum  şi  necesitatea  trezviei 
conştiinţei.  Zelul  lui  pentru  Evanghelie  determină  înţelegerea  sa  morală.  Insă 
Hrisostom  nu  a  fost  în  nici  un  sens  un  optimist  sentimental3.  El  a  trăit  într-o  perioadă 
în  care  Biserica  era  invadată,  dintr-o  dată,  de  mari  mulţimi  de  convertiţi  “nominal”. 
El  a  avut  impresia  că  vorbeşte  la  “morţi”*  El  a  văzut  lipsa  de  dragoste  a  oamenilor, 
precum  şi  faptul  că  aceştia  se  complac  in  nedreptate,  şi  le-a  privit  aproape  dintr-o 

*  Referat  în  cadrul  pregătirii  pentru  doctorat,  la  disciplina  Teologie  Morală,  sub  îndrumarea  Pr. 
Prof.  Dr.  II  ie  Mo  Ido  van,  care  a  dat  avizul  spre  a  fi  publicată. 

1  Georges  Florovski,  Aspects  of  Church  History ,  voi.  IV.,  Massachusettts,  1954. 

2  Sf.Ioan  Gură  de  Aur,  Omil  la  Epist.  /  Corinteni  2,  3,  P.G.,  61,  22. 

3G.  Florovski,  op.  cit.,  p.  80. 

perspectivă  apocaliptică:  “Noi  am  stins  râvna,  şi  trupul  lui  Hristos  este  mort”.  El  a 
avut  impresia  că  vorbeşte  unui  popor  pentru  care  creştinismul  a  fost  numai  o  modă 
convenţională,  o  formă  goală,  fără  duh  şi  suflare  de  viaţă:  “Printre  mii  nu  se  poate 
găsi  mai  mult  de  o  sută  care  să  fie  mântuiţi,  şi  chiar  şi  de  aceştia  mă  îndoiesc”. 

Dintre  Evanghelişti,  el  se  întoarce  mai  mult  asupra  lui  Matei,  iar  în  scrierile 
sfântului  Apostol  Pavel  el  va  găsi  moralitatea  de  pretutindeni.  Predicile  lui  sunt  şi 
astăzi  utile  datorită  faptului  că  sunt  atât  de  morale  şi  atât  de  limpezi4 5.  în  timp  ce 
Clement  Alexandrinul  a  vorbit  unui  cerc  închis,  iar  Sfântul  Vasile  cel  Mare  unei 
comunităţi  monahale,  Marele  Antiohian  vorbeşte  întregii  societăţi.  Ca  moralist  el 
este  în  acelaşi  timp  original  şi  profund'.  Niciunul  dintre  Părinţi  nu  vorbeşte  atât 
de  mult  despre  îndrumare.  Dar  trebuie  să  spunem  -  în  pofida  unor  scriitori  moderni 
de  spiritualitate  ce  subestimează  acest  lucru  -  că  el  nu  a  fost  numai  un  simplu 
moralist.  “Etica  lui  are  o  profunzime  mistică  clară”6.  Faptele  dragostei  trebuie 
să  fie  inspirate  de  harul  lui  Hristos,  Cel  Care  a  venit  în  lume  să  ridice  toate  suferinţele 
şi  nevoile.  El  nu  a  crezut  în  scheme  abstracte;  el  a  avut  o  credinţă  vie,  întemeiată 
pe  puterea  înnoitoare,  transfiguratoare,  a  iubirii  creştine.  “Pentru  acest  motiv,  el  a 
devenit  în  Biserică  dascălul  şi  profetul  -  pentru  toate  veacurile”7 8.  El  a  fost  un 
misionar  prin  vocaţie;  el  a  avut  un  zel  apostolic  şi  evanghelic.  El  a  vrut  să  stabilească 
împărăţia  lui  Dumnezeu.  A  propovăduit  şi  a  trăit  o  morală  pentru  această 
împărăţie,  iar  Creştinismul  l-a  înţeles  ca  pe  o  “cale”  unică,  aşa  cum  a  fost  descris 

A, 

în  timpurile  apostolice:  Hristos  însuşi  este  Calea.  Hrisostom  a  fost  întotdeauna 
împotriva  tuturor  compromisurilor, împotriva  oricărei  politici  sau  diplomaţii 
de  ajustare,  potrivire  şi  minimalizare.  El  a  propovăduit  Evanghelia 
Mânturirii,  a  veştii  celei  bune  a  noii  vieţi.  El  nu  a  predicat  o  etică 
independentă.  El  L-a  predicat  pe  Hristos  Cel  răstignit  şi  înviat.  Mielul  şi  Marele 
Preot.  Viaţa  dreaptă  a  fost  pentru  el  testul  eficient  şi  veridic  al  credinţei  adevărate. 
Etica  sa  a  fost  profund  înrădăcinată  în  credinţă.  In  Epistolele  lui  Pavel  el  a  făcut 
legătura  organică  între  credinţă  şi  viaţă.  El  a  fost  un  mărturisitor  al  credinţei  vii, 
şi  pentru  acest  motiv  vocea  lui  a  fost  auzită  atât  de  departe,  atât  în  Răsărit  cât  şi  în 
Apus;  pentru  el,  credinţa  a  fost  o  normă  de  viaţă,  şi  nu  doar  o  teorie. 

S-a  spus  că  Ioan  Hrisostom  nu  a  înţeles  timpul  în  care  a  trăit.  Biograful  lui  a 
răspuns:  “Astfel  nici  Moise,  Ilie,  Miheia,  Daniel,  loan  Botezătorul,  Isaia,  Petru  şi 
Pavel  nu  au  înţeles  timpurile  lor...  Ghidat  de  Sfanţul  Duh,  Pavel  a  împărtăşit  atât 
laudă  cât  şi  vină”*.  El  a  vrut  să  reformeze  lumea  în  sine,  şi  pentru  acest  motiv  a 

4  H.  von  Campenhausen,  The  Fathers  of  îhe  Greek  Church ,  London,  1963,  p.  1 57. 

5  Puech,  S.  Jean  Chrysostome  ei  Ies  moeurs  de  son  tempsy  p.  325. 

6G.  Florovski,  op.  cit.,  p.  86. 

7  Idem. 

8Palladius,  Dialogue ,  65-7. 

ales  pentru  sufletul  său  calea  preoţiei  şi  apostolatului.  Viaţa  lui  a  fost  furtunoasă  şi 
grea,  cu  sacrificii  de  martir.  A  fost  persecutat  şi  respins  nu  de  necredincioşi,  cum 
ar  fi  fost  normal,  ci  de  fraţii  lui  falşi,  şi  a  murit  fără  casă,  ca  prizonier  în  exil.  Toate 
acestea  ce  i  s-au  dat  în  viaţă  ca  să  le  sufere,  el  le-a  acceptat  în  duhul  bucuriei  şi  al 
credinţei,  ca  şi  cum  ar  fi  fost  din  mâna  lui  Hristos,  Care  însuşi  a  fost  respins, 
tăgăduit  şi  răstignit.  Viaţa  în  Hristos  a  fost  pentru  el  un  Creştinism  integral; 
el  a  fost  profetul  unui  Creştinism  integral,  fără  compromisuri.  Nu  e  întâmplător 
faptul  că  Părinţii  Bisericii  de  după  el  l-au  considerat  ca  fiind  o  autoritate  pentru 
credinţa  ortodoxă9. 

Cuvintele  ultime  ale  lui  Hrisostom:  “Slavă  lui  Dumnezeu  pentru  toate”,  au 
arătat  triumful  perseverenţei  şi  răbdării  lui  personale.  “El  a  murit  -  spune  Paladie  - 
ca  un  atlet  victorios”. 


înţelegerea  Evangheliei  de  către  Sfântul  Ioan  Gură  de  Aur 

învăţătura  morală  a  Sfanţului  Ioan  Hrisostom  a  fost  -  în  mod  curios  - 
subestimată  de  către  scriitorii  moderni  de  spiritualitate,  inclusiv  de  biograful  său 
consacrat  -  Dom  C.  Baur10-  dar  chiar  şi  de  Louis  Bouyer51.  Sintetizând  gândirea 
morală  îndeobşte  cunoscută  a  Sfântului  Ioan  Hrisostom,  Bouyer  subliniază  faptul 
că  aceasta  trădează  “o  sărăcie  istovitoare”  a  profunzimii  spirituale;  că  în  general  a 
amestecat  ideile  creştine  cu  sobrietatea  stoică,  că  a  manifestat  indiferenţă  faţă  de 
soarta  vieţii  de  pe  pământ  şi  că,  în  favorizarea  modului  de  viaţă  monastic,  el  propune 
“ideea  elenistică  a  virtuţii  lipsite  de  însemnătate  mistică,  limitată  la  un  moralism 
transparent”.  Bouyer  vede  această  abordare  ca  fiind  provenită  dintr-o  iubire  sinceră 
de  Hristos,  dar  conchide  că  ea  este  acoperită  în  principal  din  afară12. 

G.  Fittkan  a  demonstrat  că  gândirea  morală  a  Sfanţului  Ioan  Hrisostom  este 
profundă  şi  întemeiată  în  întregime  pe  înţelegerea  personală  a  Scripturilor11.  El 
a  demonstrat  că  înţelegerea  sacramentală  profundă  a  lui  Hrisostom  se  întemeiază 
pe  credinţa  creştină,  şi  a  respins  cu  succes  afirmaţia  lui  O.  Casei  conform  căreia  el 
ar  fi  fost  influenţat  de  cultele  păgâne  curente14. 

Pe  de  altă  parte,  două  studii  dedicate  spiritualităţii  lui  Hrisostom  au  omis 
aproape  complet  tehnicile  elenistice  retorice,  intrând  doar  în  substanţa  a  ceea  ce-a 


^Cf.  Kos.  Loukake,  Ta  paidagogika  erga  tou  lâannou  tou  Chrisostomou ,  Athenai,  1961,  p. 
1 1  şi  urm. 

10  Dom.  C.  Baur,  Johannes  Chrysostomos  und  seine  2eity  I,  Milnchen,  1929;  II  ed. 
Konstantinopol,  1930. 

A  11  Louis  Bouyer,  La  Spiritualite  du  Nouveau  Testament  et  des  Peres ,  Paris,  Aubier  1960. 
,2lbidem,  p.  141. 

13  G.  Fittkan,  Der  Begriff  des  Mysteriums  bei  Johannes  Chrysostomusy  Bonn,  1 953. 

,4Cf.  A.  Festugiere,  Antioche paîenne et chretienne.  Paris,  1959. 

însemnat  învăţătura  lui15.  “Ceea  ce  este  acum  foarte  clar  este  aceea  că  ‘Gură  de 
Aur’  a  combinat  filosofia  populară  şi  antropologică  curentă  a  epocii  lui  cu 
cele  mai  profunde  înţelegeri  ale  mesajului  creştin,  pentru  a  oferi  o  doctrină 
adecvată  cerinţelor  din  timpul  lui.  El  oferă  astfel  un  precedent  pentru  o  chirurgie 
necesară  astăzi  în  interiorul  edificiului  creştin’’16. 

Se  pune  întrebarea:  Cum  defineşte  Sfanţul  loan  Gură  de  Aur  Evanghelia? 
Care  este  conţinutul  Evangheliei  şi  ce  determină  eficacitatea  ei  în  lume? 

Sfântul  loan  nu  a  discutat  Evanghelia  ca  subiect  separat.  O  analiză  a  înţelegerii 
naturii  Evangheliei  de  către  el  va  arăta  că  el  se  mişcă  în  interiorul  a  trei  cercuri 
concentrice,  având  următoarele  subiecte  majore: 

a.  Scriptura  în  calitate  de  Cuvânt  al  lui  Dumnezeu; 

b.  Iconomia  de  început  a  lui  Hristos,  aşa  cum  este  ea  prezentată  în  Evanghelie; 

c.  Persoana  lui  Hristos  în  sine.  Cuvântul  lui  Dumnezeu  întrupat.  Care  este 
suprema  Revelaţie  a  Adevărului  şi  a  Vieţii. 

Fiecare  dintre  acestea  invită  la  o  examinare  atentă,  mult  mai  detaliată.  O 
apreciere  a  convingerilor  lui  Hrisostom  despre  Evanghelie  trebuie  să  înceapă  cu 
înţelegerea  Revelaţiei  dumnezeieşti  ca  întreg.  Perspectiva  patristică  asupra 
unităţii  Revelaţiei  a  făcut  posibil  ca  Hrisostom  să  lege  mesajul  mântuitor  al  Bisericii 
de  Vechiul  şi  Noul  Testament.  Prin  urmare,  potrivit  Sfântului  Părinte,  în  scopul  ei 
cel  mai  larg,  Vestea  cea  Bună  a  mântuirii  este  asociată  cu  Cuvântul  lui  Dumnezeu, 
cu  un  cuvânt  mântuitor  al  Adevărului  şi  Vieţii,  exprimat  peste  tot  în  Scriptură. 
Sfânta  Scriptură  constituie  sursa  cea  mai  autoritară  şi  cea  mai  bogată  a  Adevărului 
mântuitor  pentru  umanitate. 

Marile  figuri  biblice  ale  Revelaţiei,  ca  Avraam  şi  Moise  (făcând  o  distincţie 
între  Revelaţia  orală  şi  cea  consemnată,  cuvântul  scris  şi  nescris  al  lui  Dumnezeu) 
au  trăit,  după  Sfântul  loan  Hrisostom,  purtaţi  de  Revelaţie,  pentru  că  ei  au  fost 
privilegiaţi  să  comunice  direct  cu  Dumnezeu.  Această  intimitate  cu  Dumnezeu 
exclude  nevoia  de  cărţi.  Şi  Apostolii,  la  rândul  lor,  în  ziua  Cincizecimii  au  devenit 
“cărţi  şi  legi  vii’’,  deşertând  lumii  o  comoară  de  învăţături  şi  de  daruri.  Acest  concept 
al  Revelaţiei  scrise  şi  orale  este  tradiţională  printre  părinţii  Bisericii  şi  merge  înapoi 
până  la  Philon  din  Alexandria.  Potrivit  acestei  înţelegeri.  Scriptura  este  o  expresie 
a  condescendenţei  lui  Dumnezeu:  o  ‘acomodare’  la  slăbiciunea  umană. 

A. 

înţelegerea  corelativă  aici  constă  în  aceea  că  modul  cel  mai  înalt  de  cunoaştere 
a  lui  Dumnezeu  nu  depinde  de  cărţi,  ci  de  liderii  harismatici  ai  poporului  lui 
Dumnezeu,  care  sunt  în  comuniune  intimă  cu  Dumnezeu.  Insă  natura  Scripturii 


l5Louis  Meyer,  Saint  Jean  Chrysostome,  Maitre  de  perfection  chretienrte ,  Paris  1953;  A. 
Moulard,  Saint  Jean  Chrysostome ,  Paris,  1949. 

I6F.X.  Murphy,  The  Moral  Doctrine  of  St  John  Chrysostom ,  Studia  Patristica  XI,  Akademie- 
Verlag,  Berlin,  1972,  p.  53. 

ca  o  ‘acomodare’  la  slăbiciunea  omenească  nu  diminuează,  după  Sfanţul  loan,  nici 
adevărul,  nici  autoritatea  cuvântului  scris  al  lui  Dumnezeu.  Pentru  Sfântul  loan, 

A 

ceea  ce  a  scris  Evanghelistul  Matei  în  Evanghelia  lui  nu  îi  este  propriu,  ci  Ii  aparţine 
lui  Hristos17.  Toată  Revelaţia  consemnată  în  scris,  inspirată  de  Sfântul  Duh,  este 
cuvânt  al  lui  Dumnezeu. 

în  al  doilea  rând,  înţelegând  Scriptura  în  întregime  ca  o  sursă  a  adevărului  şi 
a  binecuvântării  cereşti.  Sfântul  loan  aduce  Revelaţia  evanghelică  mult  mai  aproape 
de  cele  patru  Evanghelii  canonice  şi  de  misterul  lui  Hristos.  Sfântul  loan  celebrează 
Evanghelia  în  termenii  a  două  elemente  fundamentale:  binecuvântările  şi 
adevărurile  ei  esenţiale.  în  termenii  binecuvântărilor,  el  întreabă:  De  ce  îşi  numeşte 
Matei  lucrarea  ‘vestea  cea  bună’  ( evaggelion )?  Răspunsul  este  acesta:  datorită 
binefacerilor  ei  spirituale.  Părintele  Antiohian  enumeră  aceste  binecuvântări: 
înlăturarea  pedepsei,  iertarea  păcatelor,  dreptatea,  sfinţenia,  răscumpărarea,  înfierea, 

A 

moştenirea  Împărăţiei  cerurilor  şi  o  înrudire  apropiată  cu  Fiul  lui  Dumnezeu” 
( syggenian  pros  ton  yion  tou  theou). 

Se  pune  întrebarea:  “Care  sunt  adevărurile  centrale  ce  formează 
fundamentul  vieţii  creştine  şi  a  predicârii  Evangheliei”?  Sfântul  loan  scrie:  “Faptul 
că  El  a  devenit  om,  că  a  făcut  minuni,  că  a  înviat,  că  a  urcat  la  cer,  că  va  judeca, 
faptul  că  a  dat  poruncile  mântuitoare,  că  a  introdus  o  lege  care  să  nu  fie  contrară 
Vechiului  Testament,  ci  l-a  împlinit,  faptul  că  El  este  un  Fiu  fără  început,  un  Fiu 
adevărat,  că  este  de  aceeaşi  fiinţă  cu  Tatăl...”  Sfântul  loan  identifică  Evanghelia 

A 

cu  însuşi  Hristos  Cel  viu.  Persoana  lui  Hristos  este  esenţa  Evangheliei  în  mod 
ultim:  atât  în  termenii  conţinutului,  cât  şi  în  ai  binecuvântărilor  ei. 

Printre  multe  texte  ce  exprimă  acest  adevăr,  două  ar  putea  fi  citate  preferenţial: 
unul  din  Omiliile  la  I  Corinteni,  şi  unul  din  Omiliile  la  Evanghelia  după  loan.  Sfântul 
loan  Hrisostom  oferă  o  exortaţie  magnifică,  extinsă,  bazată  pe  I  Corinteni  3, 1 1  (“Căci 
nimeni  nu  poate  pune  altă  temelie  decât  cea  pusă,  care  este  Iisus  Hristos”),  combinând 
imaginile  lui  Hristos  ca  Temelie  şi  Vie,  după  cum  urmează:  “Pe  această  Temelie 
astfel  să  construim  şi  să  fim  în  legătură  cu  aceasta  ca  o  ramură  a  unei  viţe;  ca  să  nu 
existe  nici  un  interval  între  noi  şi  Hristos.  Pentru  că  dacă  ar  fi  vreun  interval  imediat 
pierim.  Pentru  că  ramura  prin  aderenţa  ei  implică  bogăţia  şi  construcţia  stă  întrucât 
ea  este  cimentată  împreună  cu  EL  Fiindcă  dacă  ea  ar  sta  deoparte  ar  pieri,  neavând 
nimic  altceva  să  o  susţină.  Astfel,  să  nu  fim  separaţi  de  Hristos,  ci  să  fim  cimentaţi  în 
El  ( kollithomen ),  pentru  că  dacă  stăm  separaţi  pierim”18. 

în  aceeaşi  Omilie  Hrisostom  continuă  să  expună  liric  tema  unităţii  intime  ce 
există  între  Hristos  şi  noi.  “El  (Hristos)  ne  aduce  la  unitate  cu  ajutorul  multor 


]1On  Matthew  I,  13,  The  Nicene  and  Post-Nicene  Fathers,  editat  de  Philip  Schaffşi  retipărit 
de  Wn.  B.  Erdmaus  Publishing  Company. 

Omiî.  la  I  Corinteni  8,  7. 

imagini.,.  El  este  Capul,  noi  suntem  trupul.  El  este  temelia,  noi  casa;  El  este  Via, 
noi  suntem  mlădiţele;  El  este  Mirele,  noi  mireasa;  El  Păstorul,  noi  turma;  El  Calea, 
noi  acei  care  umblăm  pe  Ea...  El  Viaţa,  noi  vieţuirea;  El  învierea,  noi  aceia  care 
vom  învia;  El  Lumina,  noi  cei  luminaţi.  Toate  aceste  lucruri  indică  unitatea;  ele  nu 
îngăduie  spaţiul  gol,  nici  chiar  cel  mai  mic.  Acela  care  se  îndepărtează  pe  sine 
numai  puţin,  va  continua  [să  se  îndepărteze]  pănă  ce  va  deveni  foarte  departe”19. 

Al  doilea  pasaj,  luat  din  Omilia  lui  Hrisostom  la  Evanghelia  după  Ioan,  este  o 
reflecţie  la  Ioan  1 , 29,  precum  şi  la  mărturisirea  lui  Natanail  despre  Hristos:  “Rabbi, 
Tu  eşti  Fiul  lui  Dumnezeu,  Tu  eşti  Regele  lui  Israel”.  Hrisostom,  făcând  apel  la 
ascultătorii  lui,  comentează  înflăcărarea  lui  Natanail  cu  aceste  cuvinte:  “Ai  văzut 
cum  sufletul  lui  este  plin  dintr-o  dată  cu  o  bucurie  nemărginită  şi  îl  îmbrăţişează  pe 
lisus  cu  cuvinte?...  Cum  el  saltă  şi  dansează  în  încântare?  Aşa  şi  noi:  trebuie  să  ne 
bucurăm  la  fel,  cei  care  am  fost  socotiţi  vrednici  să  cunoaştem  pe  Fiul  lui  Dumnezeu, 

să  ne  bucurăm  nu  numai  în  minte,  ci  să  o  arătăm  şi  prin  faptele  noastre.  Când  îi 

/\ 

este  foame,  să-L  hrănim;  când  Ii  este  sete,  să-I  dăm  să  bea;  deşi  tu  Ii  dai  Lui  numai 
o  cană  cu  apă,  El  o  primeşte;  pentru  că  El  te  iubeşte  şi,  pentru  cel  care  iubeşte, 
darurile  pe  care  i  le  oferă  cel  iubit  deşi  sunt  mici,  lui  îi  sunt  mari”20. 

Istoria  răspândirii  Creştinismului  în  lumea  antică  este  istoria  unui  mare  triumf 
Apostolii  şi  misionarii  de  început,  cât  şi  Părinţii  de  după  ei  -  ca  Sfanţul  Ignatie  a! 
Antiohiei  şi  Sfântul  Iustin  Martirul,  Sfântul  Irineu  şi  alţii,  au  fost  pătrunşi  de  o 
convingere  fără  tăgadă  că  ei  au  posedat  adevărul  universal,  mântuitor,  şi  că  au 
simţit  o  chemare  sfântă  pentru  a-L  proclama  pe  Hristos  şi  a-L  mărturisi  prin  cuvânt 
şi  prin  viaţă.  Nici  o  putere  omenească  sau  demonică  nu  ar  putea  împiedica 
răspândirea  Evangheliei  lui  Hristos.  Sfântul  Atanasie  ce!  Mare,  în  lucrarea 
“întruparea  Logosului”  (pe  care  S.C.  Lewis  a  numit-o  “capodoperă”),  a  fost 
înflăcărat  nu  numai  în  expunerea  adevărului  teologic  ci  şi  în  demonstrarea  puterii 
sale  prin  evidenţa  istorică.  “Mântuitorul  lucrează  cu  putere  în  mijlocul  oamenilor; 
în  fiecare  zi  El  convinge  în  mod  nevăzut  o  mulţime  de  oameni  din  toată  lumea. . .  să 
accepte  credinţa  Lui  şi  să  asculte  învăţătura  Lui.  Poate  cineva,  în  faţa  tuturor 
acestora  să  se  mai  îndoiască  încă  de  faptul  că  El  a  înviat  şi  trăieşte,  sau,  mai  mult, 
că  El  însuşi  este  Viaţa?!”21 

La  fel  ca  şi  în  cazul  Sfântului  Atanasie  cel  Mare,  şi  la  Sfântul  Ioan  Hrisostom 
se  întâlneşte  convingerea  arzătoare  că  succesele  credinţei  creştine  nu  au  fost 
rezultatele  talentelor  omeneşti  sau  a  circumstanţelor  istorice  favorabile,  ci  ele  s-au 
datorat  lucrării  şi  desăvârşirii  harului  dumnezeiesc  în  istorie.  Sfântul  Ioan 

19  Idem. 

20  Omilia  la  Ioan  20,  3. 

21  St.  Athanasios,  On  îhe  Jncarnation ,  A  religious  of  C.S.M.V.,  cu  o  Introducere  de  C.  S. 
Lewis,  London,  1953,  p.  61. 

A 

Hrisostom  alătură  intim  această  realitate  de  propovăduirea  Evangheliei.  Intr-un 
pasaj  extraordinar  de  exegeză,  în  a  patra  Omilie,  cea  a  Elogiului  Sfântului  Apostol 
Pavel,  el  se  face  ecoul  cuvintelor  Sfântului  Atanasie,  şi  foloseşte  imaginea  luminii 
care  înlătură  întunericul  pentru  a  celebra  succesul  răsunător  al  Evangheliei: 
“întocmai  cum  razele  soarelui  ce  străluceşte  pun  întunericul  pe  fugă. . .  aşa  cum 
mănunchiul  de  raze  coboară  de  sus  peste  ape,  munţi,  sate  şi  oraşe,  tot  astfel  lumina 
clară  a  Evangheliei,  după  cum  a  fost  răspândită  de  Pavel,  a  alungat  eroarea,  a 
aşezat  adevărul  la  locul  lui. . .  şi  practicile  ruşinoase  asociate  cu  riturile  păgâne  din 
temple  au  încetat  total  să  existe...  Limbile  de  foc  ale  adevărului  se  ridică  în 
splendoare  peste  pulberea  [pământului]  şi  peste  crenelurile  cerurilor”22. 

Cum  a  înţeles  Marele  Antiohian  lucrările  acestei  puteri  divine  din  spatele 

A 

triumfului  Evangheliei?  In  care  moduri  au  fost  ele  evidente  în  istorie  şi-n  vieţile 

oamenilor?  Răspunsurile  la  aceste  întrebări  sunt  oferite  de  Omiliile  la  Sfântul  Ioan, 

la  Faptele  Apostolilor  şi  la  I  Corinteni.  Sfântul  loan  Hrisostom  vede  puterea  lui 

* 

Dumnezeu  manifestată  în  două  evenimente  esenţiale:  Învierea  lui  Hristos  şi 
Cincizecimea,-  darul  penticostal  al  Sfântului  Duh.  Aceste  două  experienţe  directe 
şi  vii  ale  Apostolilor,  asigurarea  şi  certitudinea  că  Hristos  trăieşte  şi  Sfântul  Duh 
inspiră,  i-au  împuternicit  pe  Apostoli  să  cucerească  lumea. 

Pe  de  o  parte,  pentru  Sfântul  loan  Hrisostom  Faptele  Apostolilor  sunt  o 
mărturisire  a  adevăratei  învieri:  “Pentru  aceasta,  în  realitate,  tocmai  de  aceea  există 

A 

această  carte:  ea  este  o  demonstrare  a  învierii...  .  Pe  de  altă  parte.  Faptele 
Apostolilor  reprezintă  şi  o  carte  a  Sfântului  Duh:  cuvintele  şi  faptele  Apostolilor  sunt 
cuvintele  şi  faptele  Sfântului  Duh.  “Astfel,  Evanghelia  este  o  istorie  a  ceea  ce  Hristos 
a  făcut  şi  a  spus;  dar  Faptele  [Apostolilor]  sunt  ale  Celuilalt  [Sfântul  Duh]  Care  a 
spus  şi  a  făcut”24.  Pentru  Sfântul  Ioan  Hrisostom  Evanghelia  nu  a  fost  rezultatul 
înţelepciunii  omeneşti,  ci  al  harului  lui  Dumnezeu.  Tema  puterii  divine  de  dincolo 
de  lucrarea  Apostolilor  şi  de  propovăduirea  de  către  ei  a  Evangheliei  a  primit  o  mare 
atenţie  in  Omiliile  Sfântului  loan  Hrisostom  la  1  Corinteni,  în  special  în  primele  capitole, 
unde  Sfântul  Apostol  Pavel  scrie  despre  nebunia  şi  sminteala  Evangheliei  -  care  este 
centrată  pe  Hristos  Cel  răstignit  (I  Corinteni  1,  18-2,  5).  Sfântul  Ioan  Hrisostom  a 
avut  o  încredere  neclintită  în  puterea  dumnezeiască  de  dincolo  ce  s-a  manifestat  în 

A 

misiunea  evanghelică  a  Bisericii,  Insă  după  Sfântul  Ioan  Hrisostom  harul  lui  Dumnezeu 
nu  operează  prin  constrângere  şi  nici  nu  vrea  să  pătrundă  o  inimă  de  piatră.  Harul 
divin  cere  sinergia  libertăţii  umane.  Puterea  cuvântului  lui  Dumnezeu  este  realizată  în 
actul  primirii  de  către  persoanele  ce  îi  răspund. 


22  St.  John  Chrysostom,  In  PraiseofSt.  PauU  trans.  Thomas  Halton,  Boston  1963,  p.  69-70. 

23  On  Acts,  Homilia  L 

24  Idem. 

Aspectul  cel  mai  important  ai  răspunsului  omenesc  la  Evanghelie  este, 
după  Hrisostom,  actul  credinţei  personale. 

O  credinţă  adevărată,  vie,  pentru  Hrisostom,  este  “o  mare  binecuvântare... 
[care]  apare  din  sentimente  extraordinare,  dintr-o  mare  iubire  şi  dintr-un  suflet  cu 
ardoare...”25.  Una  din  caracteristicile  credinţei  este  capacitatea  ei  de  a  primi 
darurile  lui  Dumnezeu,  cum  arfi  dreptatea  prin  practicarea  Evangheliei  (Romani 
1,  17).  Această  dreptate,  aşa  cum  o  înţelege  Hrisostom,  nu  este  a  noastră 
proprie,  ci  este  aceea  a  lui  Dumnezeu,  deoarece  ea  nu  se  obţine  prin  dorinţa 
şi  prin  strădaniile  noastre,  ci  o  primim  de  sus26. 

Un  alt  aspect  al  răspunsului  omenesc  în  înţelegerea  puterii  şi  binecuvântărilor 
Evangheliei  este,  după  Sfântul  Ioan  Hrisostom,  angajamentul  total  cu 
Scripturile.  A  “intra”  într-una  dintre  Evanghelii  înseamnă  a  intra  într-un  oraş  de 
aur;  a  asculta  cuvintele  care  nu  aparţin  unui  rege  pământesc,  ci  sunt  ale  Domnului 
îngerilor27.  Auzirea  şi  citirea  mesajului  Evangheliei  cu  receptivitate  autentică  are 
puterea  să  ridice  fiinţele  umane  de  pe  pământ  la  cer.  Despre  această  temă  a 
“auzirii”  Scripturilor  Hrisostom  vorbeşte  în  prima  sa  Omilie  la  Evanghelia  după 
Ioan.  Această  atenţie  cerută  nu  este  pentru  o  zi,  ci  pentru  toată  viaţă. 
Este  o  auzire  şi  un  răspuns  integral  şi  total.  întâi  de  toate,  este  o  auzire 
internă,  în  suflet,  într-o  linişte  deplină  pe  care  Marele  Antiohian  o  numeşte  undeva 
“liniştea  mistică”  ( mystiki  sigi ).  Această  percepţie  transfiguratoare  a  Cuvântului 
lui  Dumnezeu  presupune  o  curăţire  trupească  şi  sufletească.  Cuvintele 
Evangheliei  nu  înseamnă  nimic  pentru  acela  ce  nu  are  dorinţa  de  a  se  elibera  de- 
o  “viaţă  grosolană”. 

în  timp  ce  filosofii  păgâni  dobândesc  o  morală  excelentă,  “creştinii  sunt 
chemaţi  la  o  viaţă  cu  mult  mai  sublimă.  Noi  căutăm  un  ideal  mai  înalt...  viaţă  la 
care  noi  suntem  chemaţi  este  o  virtute  în  conformitate  cu  un  mesaj  divin”28.  Din 
acest  motiv  Sfanţul  Ioan  Hrisostom  a  insistat  asupra  adevărului  conform  căruia 
idealul  perfecţiunii  evanghelice  este  pentru  toţi.  El  spune  explicit  că  perfecţiunea 
nu  este  bazată  pe  dificultatea  faptelor  virtuoase,  deoarece  “Dumnezeu  nu  cere 
acelaşi  nivel  de  virtute  pentru  toţi”29. 

Ceea  ce  este  important  pentru  noi  cei  de  astăzi  constă  în  adevărul  asupra 
căruia  insistă  Ioan  Hrisostom:  adevărata  perfecţiune  nu  este  obţinută  printr-o 
observare  juridică  şi  o  practică  formalistă  a  moralei  Evangheliei,  şi  că  această 
formă  juridică,  minimalistă  şi  legalistă,  nu  conduce  la  o  siguranţă  infailibilă  a 

25  On  John,  Homily,  63,  3. 

26  On  Romans,  Homily  2. 

21  On  Matthew,  Homily  1,17. 

28  RG.  52,  510. 

29  RG.  57,  469. 

mântuirii30.  Astfel,  monahismul  este  numai  o  cale  spre  desăvârşire:  “Fericirile  anunţate 
de  Hristos  nu  sunt  rezervate  în  mod  exclusiv  pentru  monahi.  Pentru  că  aceasta  ar 
implica  în  mod  necesar  condamnarea  restului  lumii;  şi  noi  am  putea  raţional  să-L 
acuzăm  pe  Dumnezeu  de  cruzime.  Dacă  Fericirile  ar  fi  numai  pentru  monahi,  dacă 
lumea  nu  ar  avea  nădejde  de  dobândire  a  lor,  prin  permisiunea  acordată  oamenilor 
de  a  se  căsători  Dumnezeu  însuşi  ar  pierde  natura  umană”31. 

în  timp  ce  admite  o  distincţie  între  porunci  şi  sfaturile  evanghelice,  întrucât 
atât  Hristos  cât  şi  Pavel  au  indicat  o  diferenţă,  Sfântul  Ioan  Hrisostom  nu  a  acceptat 
ca  laicii  să  concluzioneze  că  numai  poruncile  le-ar  fi  destinate.  “Au  numai 
monahii  singuri  datoria  de  a  plăcea  lui  Dumnezeu?  Cu  siguranţă  nu: 
Dumnezeu  doreşte  ca  toţi  să  devină  sfinţi  şi  să  nu  neglijeze  nici  o  virtute”32. 
Astfel,  el  insistă  asupra  adevărului  conform  căruia  oamenii  lumii  trebuie  să  năzuiască 
spre  perfecţiune  la  fel  ca  şi  monahii  -  prin  practicarea  rugăciunii,  pocăinţei  şi 
contemplaţiei,  începând  cu  meditarea  la  Sfintele  Scripturi33.  Deci  Sfântul  Ioan 
Hrisostom  insistă  asupra  responsabilităţii  individuale,  asupra  folosirii  voinţei  libere 
potrivit  cu  îndemnurile  lui  Dumnezeu,  argumentând  că  Dumnezeu  Şi-a  stabilit 
poruncile  Lui  cu  blândeţe,  permiţându-ne  să  acţionăm  nu  datorită  preceptelor  Lui, 

A 

ci  datorită  voinţei  noastre  proprii  (Omilia  la  1  Corinteni  21,5-16).  învăţătura  morală 
a  lui  Hrisostom  este  rezultatul  direct  al  experienţei  lui  personale,  călite  prin  iubirea 
lui  Hristos,  ce  cuprinde  toate.  Morala  şi  spiritualitatea  lui,  în  timp  ce  reflectă 
manierismul  timpului  lui,  a  fost  bine  ancorată  în  problemele  şi  necesităţile  concrete, 
de  zi  cu  zi,  ale  vieţii  din  lume. 

Credinţa  creştină  -  temelie  a  perfecţiunii  morale 


Sfântul  Ioan  Gură  de  Aur  a  fost  întâi  de  toate  un  predicator  al  moralei,  iar 
morala  lui  a  fost  profund  înrădăcinată  în  credinţă,  în  special  în  dogma  învierii. 
Credinţa  în  înviere,  care  dă  o  orientare  minunată  vieţii  noastre,  este  un  dar  al 
Revelaţiei  creştine;  sub  Legea  veche  nu  se  cunoştea  această  dogmă:  aceasta 
reprezintă  la  Hrisostom  o  opinie  constantă34.  Ea  era  comună  tuturor  teologilor  din 
Antiohia.  Fără  îndoială,  câţiva  Sfinţi  au  primit  promisiuni  vagi35,  şi  au  existat  semne 


10  P.G.  60,  72;  62,  423. 

Jl  P.G.  63,  67. 

12  P.G.  53,  183. 

”  P.G.  63,  485;  47,  43 1 ;  62,  676. 

M Despre  Lazăr  I,  1 0;  P.G.  48,  977;  Omilia  XXII,  2  la  Evrei,  P.G.  63,  1 56;  Episl.  a  Il-a  către 
Olimpiada ,  P.G.  52,  565. 

15  Omilia  XXV.  1  la  Evrei,  P.G.  63,  173  B;  Ibid.  XXIII,  2;  P.G.  63,  162  B;  Comentariu  la 
Psalmul  VI,  4;  P.G.  55,  76. 

prevestitoare  despre  înviere  în  Vechiul  Testament36.  Dar  Revelaţia  clară  nu  a  fost 
făcută  decât  de  Iisus  Hristos37.  Iată  de  ce  viaţa  creştină  este  atât  de  diferită  de 
viaţa  celor  străvechi.  Ea  este  superioară  pentru  că  se  sprijină  pe  o  Revelaţie 
perfectă  -  Revelaţia  evanghelică.  Sfântului  Ioan  Hrisostom  îi  place  această 
comparaţie  în  avantajul  Evangheliei.  El  revine  adesea  asupra  ei.  El  nu  este  preocupat 
de  elemente  apologetice,  ca  în  cazul  primelor  discursuri,  de  la  începutul  carierei,  ci 
de  învăţături  morale  pentru  a  stimula  sfânta  râvnă. pentru  Evanghelie.  Această 
superioritate  a  Legii  celei  noi  se  manifestă  mai  ales  prin  perfecţiunea  vieţii.  Credinţa 
creştină  propune  un  ideal  mai  desăvârşit  şi  face  comună  şi  frecventă  o  sfinţenie 
mai  înaltă.  Sub  legea  veche  exigenţele  morale  nu  erau  atât  de  stricte.  In  timpul 
evreilor  “nu  se  cerea  o  filosofie  exactă,  ci  se  folosea  multă  stimă  pentru  ea’’™. 
Dumnezeu  a  mers  atât  de  departe  în  această  stimă,  încât,  pentru  a  ajunge  la  puterea 
de  înţelegere  a  slăbiciunii  umane,  a  permis  o  morală  mai  puţin  apropiată  de 
perfecţiune  decât  înainte:  astfel,  El  a  admis  divorţul,  deşi  la  origine  adusese  o  altă 
lege’’39.  Legea  scrisă  ajungea  astfel  să  ceară  mai  puţin  decât  legea  naturală 
prescrisă:  “nu  limita  faptul  de  a  avea  mai  multe  femei,  tolera  furia  în  limitele  dreptăţii 
şi  delectarea  cu  plăcerile  moderate40. 

Hristos  a  învăţat  o  “filosofie”  superioară:  grija  faţă  de  suflet41.  Legea  veche 
-  lege  carnală  făcută  pentru  trupuri42  -  a  substituit-o  cu  precepte  care  să  atingă 
sufletele:  “El  n-a  venit  numai  să  îndepărteze  trupul  de  acţiunile  rele,  ci  şi  sufletul”4'. 

La  evrei  “purificările  ating  trupurile  şi  influenţa  asupra  acestora  nu  se  extinde 
decât  asupra  actelor.  La  noi,  gândirea  şi  conştiinţa  sunt  purificate”44.  Iisus 
Hristos  nu  scoate  în  evidenţă  ca  păcate  numai  omuciderea,  adulterul,  jurământul 
fals,  dar  şi  furia,  privirea  impudică,  jurământul;  şi  vrea  să  îi  iubim  pe  duşmani  ca  pe 
prieteni.  Şi  tot  aşa  pentru  restul.  Hrisostom  spune  că  acestea  nu  sunt  facultative, 
obiecte  de  concurenţă,  ci  reprezintă  obligaţii  stricte  a  căror  încălcare  este  pedepsită 
cu  infernul45.  Astfel,  între  îndeplinirea  perfectă  a  Legii  vechi  şi  credinţa  elementară 
a  Legii  creştine,  exigenţa  morală  a  celei  din  urmă  o  orientează  deja  către  perfecţiune. 
Datorită  acestui  fapt  Hristos  le-a  cerut  ucenicilor  să  fie  mai  drepţi  decât  învăţaţii, 
care  cu  certitudine  transpuneau  Legea  veche  în  propria  lor  viaţă  în  mod  serios.  Ce 


56  P.G.  63,  475-476. 

37  Omilia  XXXIX.  3  la  loan;  P.G.  59,  224  D. 

38  Omilii  la  Statui  XIX,  4;  P.G.  49,  195  B. 
"Com.  la  Ps.  109;  P.G.  65,  266  B. 
«Omilia  XIII.  4  Ia  Romani;  P.G.  65,  512  C. 
41  Omilia  XXV.  2  la  Matei;  P.G.  57,  329  B. 
«Omilia  XIII.  2  la  Evrei;  P.G.  63,  104  A. 

43  Omilia  XVII.  I  Ia  Matei;  P.G.  57,  255  D. 

44  Omilia  XIV.  2  Ia  Romani;  P.G.  60,  526  B. 

45  Omilia  XII.  4  la  Romani;  P.G.  60,  499  A. 


STUDII  ŞI  ARTICOLE 


169 


va  fi  dacă  considerăm  practica  perfectă  a  Legii  creştine?!  Superioritatea  izbucneşte 
cu  putere  la  suprafaţă:  “Când  nu  se  dedau  idolatriei,  când  nu  comiteau  nici  un 
dezmăţ,  nici  adulter,  evreii  erau  numiţi  sfinţi;  dar  noi,  nu  numai  abţinându-ne  de  la 
aceste  păcate  devenim  sfinţi,  ci  şi  dobândind  cele  mai  înalte  virtuţi’’46.  Aceste  virtuţi 
mai  înalte  sunt,  mai  întâi,  iubirea  de  aproapele,  care  merge  până  la  iubirea  duşmanilor. 

Perfecţiunea  pe  care  o  cere  Hristos  de  la  noi  este  aceea  de  a  renunţa 
la  tot  pentru  Evanghelie:  “Să  renunţăm  la  tot,  nu  numai  la  bunuri  şi  la  casa 
noastră,  ci  şi  la  noi  înşine”47.  O  altă  consideraţie  va  ajunge  la  aceeaşi  concluzie: 
Legea  veche  este  propusă  sufletelor  incapabile  de  perfecţiune;  Legea  lui  Hristos, 
dimpotrivă,  cere  suflete  generoase  şi  jertfitoare.  Legea  veche  conţinea  precepte 
care  convin  copiilor;  cea  nouă  se  adresează  oamenilor  maturi  şi  puternici48.  înainte, 
umanitatea  era  încă  un  copil.  Intr-un  studiu  al  unei  psihologii  fine  şi  delicioase. 
Marele  Părinte  face  o  paralelă  între  caracterul  copiilor  şi  cel  al  evreilor,  între  educaţia 
copiilor  şi  modul  în  care  Dumnezeu  îi  tratează  pe  evrei49.  Lor  le  convine  laptele 
unei  învăţături  imperfecte;  ei  sunt  lipsiţi  de  cuvântul  “dreptate”,  adică,  explică  Sfântul 
loan  Hrisostom,  de  filosofia  înaltă;  ei  nu  pot  deci  să  arate  o  viaţă  înaltă  şi  perfectă50. 

Noi,  dimpotrivă:  prin  darurile  bogate  ale  venirii  lui  Hristos  şi  ale  Pogorârii 
Sfântului  Duh,  am  devenit  din  copii  oameni  maturi  cărora  nu  ne  mai  convin 
prescripţiile  imperfecte  ale  Legii.  Trebuie  deci  să  lăsăm  studiile  elementare  învăţate 
de  mult  timp  şi  să-L  ascultăm  pe  învăţătorul  nostru  Hristos  Care  ne  propune  o 
învăţătură  morală  mult  superioară  deoarece  şi  natura  noastră  a  devenit 
mai  apropiată  de  perfecţiune:  “Gândiţi-vă  -  spune  el  -  de  cât  timp  vă  reţine 
această  învăţătură;  este  timpul  să  vă  ridicaţi  la  un  fel  de  viaţă  înnoită  şi  mai 
apropiată  de  perfecţiune”51;  “Ce  ridicol  ar  fi  ca  un  filosof  să  înceapă  să 
studieze  alfabetul;  tot  aşa  ar  fi  un  creştin  obligat  să  se  întoarcă  la  Legea 
veche.  Mai  mult:  creştinul  ar  fi  pus  în  cazul  unui  înger  care  ar  trebui  să 
asculte  discursuri  umane  spre  a-şi  regla  conduita”52.  Ar  fi  o  dizgraţie. 

Dacă  idealul  propus  de  Lege  nu  îi  este  de  ajuns  creştinului,  a  cărui  Lege 
pretinde  un  comportament  ireproşabil,  idealul  moral  nu  este  totuşi  nici  rău  şi  nici 
inutil.  Adaptate  la  starea  umanităţii  în  copilărie,  exigenţele  Vechiului  Testament 
i-au  alcătuit  învăţătura  morală:  “de  fapt,  este  ceea  ce  datorăm  noi  Legii:  sufletul 
nostru  este  mai  dispus  să  primească  o  filosofie  mai  înaltă...  Legea  ne-a  făcut 


44  Omilia  XIV,  2  la  loan ;  P.G.  59,  93  C. 

44  Despre  feciorie  83-84;  P.G.  48,  594  B. 

4»  Omilia  XIV  2  la  loan;  P.G.  59,  93  B. 

44  Omilia  IV,  3-4  la  Coloseni;  P.G.  62,  328  D. 

50  Omilia  VIII.  3  la  Evrei ;  P.G.  63,  72  C. 

51  Despre  pocăinţă  Vi,  5;  P.G.  49,  321  D. 

52 Omilia  X,  4  la  Faptele  Apostolilor;  P.G.  60,  9t  A. 

capabili  să  urcăm  în  vârful  învăţăturii  lui  Hristos”53.  în  mersul  umanităţii  spre 
perfecţiune,  Legea  i-a  fost  ghid  doar  în  prima  etapă.  Acest  rol  ea  îl  poate  completa 
în  ceea  ce  îi  priveşte  pe  cei  care  se  supun  îndrumărilor  sale  în  duh  creştin.  Ea  îi 
iniţiază  în  esenţe  şi  îi  predispune  să  îmbrăţişeze  perfecţiunea  sublimei  înţelepciuni 
creştine:  “Legea  croieşte  drum  spre  această  filosofie  creştină:  Hristos  primeşte 
de  la  ea  persoanele  şi  le  conduce  spre  cel  mai  înalt  vârf'54.  Sub  îndrumarea 
lui  Hristos,  umanitatea  întreprinde  cea  de  a  doua  etapă.  Fiecare  om  poate  urca 
spre  culmea  perfecţiunii  în  două  etape:  cea  care  este  gestionată  de  preceptele 
Legii  şi  cea  al  cărei  principiu  este  Hristos  şi  care  este  urmarea  celeilalte.  Prima 
este  doar  morală;  cea  de-a  doua  este  cu  totul  creştină  şi  duce  la  sfinţenie. 


Mijloacele  de  perfecţiune  ne  sunt  date  de  credinţă:  Revelaţia  tainelor  creştine  şi 
darurile  dumnezeieşti  ce  izvorăsc  din  întruparea  Logosului  şi  pogorârea  şi  sălăşluirea 
Duhului  Sfânt. 


Morala  creştină  ca  viaţă  în  şi  cu  Hristos 


După  Sfântul  Ioan  Hrisostom,  viaţa  creştină  este  o  viaţă  nouă,  descoperită  în 
Hristos  şi  produsă  prin  lucrarea  Sfanţului  Duh,  Care  pătrunde  în  sufletele  noastre 
reînnoite  spre  mântuire  prin  Sfanţul  Botez.  “Nu  mai  trăiesc  eu  -  spunea  Sfântul 
Apostol  Pavel  -  ci  Hristos  trăieşte  în  mine1'  (Galateni  2, 20).  Sfântul  Ioan  Hrisostom 
vede  în  acest  cuvânt  expresia  noii  vieţi  a  creştinului:  “Aşa  trebuie  să  fie  creştinul. 
Nu  trăieşte  din  viaţa  comună”  -  va  spune  el  alături  de  Sfanţul  Pavel. 

“Cuvântul  viaţă  -  explică  Hrisostom  -  are  mai  multe  semnificaţii,  adică 
înseamnă  mai  multe  vieţi,  precum  şi  numele  de  moarte.  Există  viaţa  trupului  şi 
există  viaţa  păcatului;  există  viaţă  eternă  şi  nemuritoare,  şi  după  această  viaţă, 
viaţa  cerească. . .  Sfântul  Pavel  nu  mai  trăieşte  din  viaţa  păcatului;  eu  trăiesc,  spune 
el,  dar  nu  mai  sunt  eu,  adică  omul  vechi...  El  nu  mai  trăieşte  din  viaţa  naturală 
pentru  că  nu  se  mai  ocupă  de  lucrurile  din  această  lume:  cel  care  nu  se  îngrijorează 
de  lucrurile  acestei  vieţi  nu  trăieşte. . .  Atunci  cum  trăia  el?. . .  Eu  trăiesc,  spune  el, 
în  credinţa  Fiului  lui  Dumnezeu  Carem-a  iubit  şi  S-a  jertfit  pentru  mine  (Galateni  2, 
20),  adică  trăiesc  o  viaţă  nouă  şi  diferită”55. 

Această  viaţă  nouă,  dumnezeiască,  îşi  exersează  aici  pe  pământ  perfecţiunea 
spirituală,  iar  în  împărăţia  lui  Dumnezeu  măreţia  eternă.  Sursa  acestei  măreţii, 
originea  acestei  perfecţiuni  dumnezeieşti  se  află  în  întruparea  Cuvântului  -  “...dogma 
de  căpătâi  a  operei  mântuirii  noastre;  prin  ea,  totul  a  fost  făcut  perfect...”56.  Sursa 


53 împotriva  iudeilor  II,  2;  P.G.  48,  860  A. 

54  Omilia  XIII  2  la  Efeseni ;  P.G.  62,  96  B. 
w  Omilia  III  2  la  Filipeni;  P.G.  62,  200-201 . 
56  Omilia  XXXI,  2  la  Ioan\  P.G.  59,  1 77  B. 

acestei  vieţi  perfecte,  spirituale,  este  Iisus  Hristos,  principiul  vieţii  creştinului.  Hristos 
este  principiul  vieţii  dumnezeieşti,  unde  Sfântul  Duh  este  prezent  în  suflet,  pe  care 
îl  însufleţeşte:  viaţă  eshatologică,  viaţa  omului  spiritual  şi  pnevmatic57. 

Viaţa  dumnezeiască,  ce  ne  face  capabili  de  sfinţenie,  ne  este  comunicată  de 
Duhul  Sfânt.  Prin  venirea  Sfanţului  Duh  în  noi  dobândim  mai  întâi  darul  care  ne 
face  sfinţi  şi  perfecţi58.  Dacă  azi  Dumnezeu  cere  de  la  noi  mai  multă  perfecţiune, 
e  pentru  că  “harul  Sfântului  Duh  ni  s-a  împărtăşit  din  abundenţă. . .  ”59  şi  “pentru  că 
Legea  nouă  oferă  Duhul  celor  care  II  primesc,  într-un  mod  mai  abundent”60.  De 
asemenea,  putem  spune  noilor  creştini:  “Ceea  ce  nu  aţi  putut  face  sub  Lege,  puteţi 
acum:  mergeţi  drept,  fără  să  vă  clătinaţi,  ca  să  obţineţi  ajutorul  Duhului”61.  Dar 
Duhul  Sfânt  nu  a  putut  să  Se  răspândească  cu  abundenţă  suficientă  şi  să  producă 
efectele  Sale  binefăcătoare  decât  atunci  când  Iisus  Hristos  a  îndepărtat 
“obstacolele”  care  îndepărtaseră  acţiunea  sa.  “Păcatul  era  greu  de  învins,  blestemul 
domnea,  moartea  era  înspăimântătoare.  Acum,  lupta  a  devenit  lejeră  pentru  că 
după  venirea  lui  Hristos  toate  obstacolele  au  fost  îndepărtate”62.  Aceste  obstacole 
se  opuneau  înainte  de  toate  fuziunii  darurilor  naturale  care  ne  permit  să  atingem 
idealul  vieţii  morale,  aşa  cum  îl  dezvăluie  Revelaţia  creştină.  “Atâta  timp  cât  blestemul 
nu  ar  fi  îndepărtat,  spune  Iisus  Apostolilor,  iar  păcatul  nu  ar  fi  distrus  şi  oamenii  ar 
fi  încă  disponibili  suferinţei,  Duhul  Sfânt  nu  ar  şti  să  vină.  Trebuie  deci  să  distrugem 
ura  şi  să  ne  împăcăm  cu  Dumnezeu  şi  numai  după  aceea  putem  primi  acel  dar”63. 
Pentru  a  realiza  această  viaţă  în  Hristos,  există  o  lucrare  dublă  de  realizat:  o 
lucrare  negativă ,  care  constă  în  îndepărtarea  acestor  obstacole;  şi  o  lucrare  pozitivă 
care  constă  în  răspândirea  în  sufletele  noastre  a  energiilor  Duhului  Sfanţ,  necesare 
pentru  această  perfecţiune  morală  în  Hristos.  Acest  dublu  efect  a  fost  obţinut  prin 
întrupare,  prin  opera  şi  lucrarea  de  mântuire  a  Domnului  nostru  Iisus  Hristos64. 

în  comentariul  său  la  Galateni,  cap.  4,  v.  1,  Hrisostom  spune:  “Nimeni,  în 
afară  de  Iisus  Hristos,  nu  putea  reuşi  în  această  încercare”.  Această  perfecţiune  şi 
viaţă  în  Hristos  începe  cu  Botezul,  “Taina  Pătimirii”  (autou  tou  pathous  eşti 
symbolon ),  care  reînnoieşte  personal  această  dublă  lucrare65.  Triumful  lui 
Hristos  asupra  păcatului  care  ne  stăpâneşte  trebuie  să  se  repete  pentru  fiecare 


57  Omilia  XLI  4  la  I  Corinteni;  P.G.  61,  359  A.C.,  Ibid.  XLII,  l;  P.G.  61,  361  D. 

5*  Omilia  XIV,  2  la  ioan\  P.G.  59,  93  D, 

Despre  feciorie  83;  P.G.  48,  594  D. 

M  Omilia  XIII,  4  la  Romani-,  P.G.  60,  5 1 3  B. 

61  lbid.  6;  P.G.  60,  517  A. 

“P.G.  49,  275. 

“  Omilia  LXXV/II,  3  la  loan\  P.G.  59,  423. 

“în  Epistola  către  Ga/a/eni,  cap.  IV,  1;  P.G.  6 1,657  şi  în  Omilia  IV,  I  la  Coloseni;  P.G.  62,325. 
45  Omilia  I,  3  la  Efeseni\  P.G.  62,  14  şi  Omilia  II.  5  la  Romani ;  P.G.  60,  409. 

dintre  noi  în  momentul  Botezului.  Se  ajunge  astfel  la  o  eliberare  de  păcat.  Cum  se 
face  această  eliberare? 

Păcatul  ne  înrobeşte  şi  ne  reţine  sub  puterea  lui  prin  vechiul  om:  iată  lanţul 

a 

care  ne  ţine  captivi.  In  Botez  “vechiul  om  moare  şi  este  înmormântat.  Aici  Apostolul 
spune:  Mort  în  ceea  ce  noi  am  fost  captivi.  Este  ca  şi  cum  ar  zice:  Legătura  prin 
care  eram  captivi  a  murit  şi  s-a  rupt;  la  fel,  cel  care  se  ţinea,  nu  mai  reţinea  nimic, 

A 

vreau  să  spun  -  păcatul”66.  Intr-un  alt  citat,  de  un  paralelism  riguros,  Sfântul  loan 
Hrisostom  pune  în  lumină  moartea  şi  păcatul.  Moartea  născută  din  păcatul  lui  nu 
poate  fi  ştearsă  decât  printr-o  altă  moarte,  gratuită,  fără  contrapartidă.  Numai  Hristos, 

A 

Care  nu  a  participat  la  păcat,  poate  rupe  prin  Înviere  legăturile  morţii.  Imaginile 
legăturii  merg  în  acelaşi  timp  şi  pentru  moarte  (desma)  şi  pentru  păcat  (se i ros).  “El 
[Hristos]  a  înviat,  rupând  legăturile  morţii;  şi  ne-a  înviat,  îndepărtând  lanţurile 
păcatelor.  Adam  a  păcătuit  şi  a  murit;  Hristos  nu  a  păcătuit  şi  a  murit.  Cu  ce  scop 
şi  de  ce?  Cu  scopul  ca  cel  care  a  păcătuit  şi  a  murit  -  din  cauza  Celui  care  nu  a 
păcătuit  dar  a  murit  -  să  se  poată  elibera  de  legăturile  morţii"67.  Botezul  poartă  în 
el  naşterea  şi  corupţia  (genesis  kai  fîhora)  sau,  mai  precis,  renaşterea  prin  moarte. 
Să  remarcăm  că  numai  Botezul  poate  să  ne  elibereze,  el  săvârşeşte  o  adevărată 
înnoire  interioară,  o  întinerire.  Sfanţul  loan  revine  asupra  acestei  idei  foarte  des 
şi  prezintă  imagini  foarte  diverse.  “Şi  precum  retopim  fierul  sau  aurul,  îl  facem  din 
nou  pur  şi  nou,  astfel,  cu  adevărat.  Duhul  Sfanţ,  ca  şi  cum  ar  retopi  sufletul  în 
creuzetul  Botezului  şi  ar  consuma  păcatele,  îl  face  să  strălucească  într-un  mod  mai 
pur  decât  orice  aur . . .  Primul  om  este  de  pe  pământ;  al  doilea  e  din  ceruri,  ceresc”68. 

Cele  două  trăsături  puse  în  valoare  în  legătură  cu  Botezul  şi  consecinţele 
acestuia  sunt  subliniate  prin  mai  multe  teme.  Acestea  sunt:  noutatea  (cmahoevo 
kciinon  ano(hen)  şi  puritatea  ( katharon ,  dapanon  la  amartimata,  katarou 
katharoteron ,  apostilbein )69. 

Darurile  harului  Sfântului  Duh  şi  perfecţiunea  morală 

Fiinţa  spirituală  care  se  naşte  la  Botez  posedă  într-însa,  prin  însăşi  constituţia 
ei  şi  prin  relaţiile  pe  care  le  produce  în  noi  în  legătură  cu  Dumnezeu,  energiile 
necesare  pentru  a  ne  ridica,  dacă  noi  dorim  şi  vrem  acest  lucru,  la  o  perfecţiune 
înaltă.  Botezul,  de  fapt,  ne  dă  Sfanţul  Duh  cu  harul  său;  ne  face  fii  ai  lui  Dumnezeu 
şi  ne  cuprinde  viaţa  în  lisus  Hristos.  Duhul  Sfanţ  acţionează  în  noi  şi  prin  alte  Taine, 


«Omilia  XU,  3  ia  Romani ;  P.G.  60,  499  A. 

67  Idem. 

68  Idem. 

Fran^ois-Xavier  Druet,  Langage,  images  et  visages  de  la  mort  chez  Jean  Chrysosfome, 
Societe  des  etudes  classiques.  Bruxelles,  p.  188. 

în  special  prin  împărtăşanie  şi  prin  Hirotonirea  preoţilor70.  Dar  începe  de  la  Botez: 
Duhul  ne  transformă.  El  este  Autorul  acestei  noi  creaţii71.  Această  lucrare  a 
Duhului  este  harul  care  ne  atinge  pe  toţi,  oricât  de  diferiţi  am  fi.  El  vine  cu  darul 
Lui,  pe  care  El  ni-1  face;  pentru  că  odată  cu  viaţa  primim  în  Botez  Duhul  Sfanţ  - 
însuşi  centrul  vieţii72. 

Acest  har  este  o  splendoare,  o  strălucire.  “La  fel  cum  o  simplă  monedă  expusă 
razelor  soarelui  emite  şi  ea  raze,  nu  numai  în  virtutea  propriei  sale  naturi  ci  şi  în 
virtutea  strălucirii  soarelui,  la  fel  şi  sufletul  purificat  şi  devenit  mai  strălucitor  decât 
moneda  primeşte  o  rază  de  slavă  a  Duhului  şi  o  reflectă.  De  aceea  Apostolul  zice: 
«în  contemplaţie  noi  ne  transformăm  în  aceeaşi  imagine,  în  virtutea  slavei  (devenite 
a  noastră),  produsă  în  noi,  şi  a  ceea  ce  e  potrivit  să  fie,  prin  Duh  şi  prin  Domnul»”7’. 

Prezenţa  în  noi  a  Duhului  Sfânt  şi  lucrarea  harului  Lui  ne  pune  în  condiţii  cu 
mult  superioare  celor  în  care  se  găsea  omul  sub  Legea  veche.  Ea  ne  dă  forţe 
dumnezeieşti.  Legea  în  Vechiul  Testament  a  fost  dată  de  Duh74;  nu  ea  II  dădea  pe 
El7'.  Această  Lege  nu  a  putut  produce  perfecţiunea  virtuţii  morale  pentru  că 
propunea  doar  datoria,  fără  a  da  forţa  de  îndeplinire;  ea  nu  reuşea  să  atingă 
şi  să  desăvârşească  sufletele76.  “Legea  nu  era  nimic  altceva  decât  nişte  litere;  nici 
un  ajutor  nu  ieşea  din  aceste  litere  pentru  a-i  întări  pe  luptători,  cum  e  în  Botez”77. 

Dimpotrivă,  Legea  nouă  dă  în  mod  absolut  Duhul  celor  care  îl  acceptă.  Prin 
El  suntem  în  posesia  sursei  de  unde  izvorăsc  ajutoarele  destinate  să  ne  facă  posibilă 
şi  chiar  uşoară  lupta  pentru  perfecţiunea  morală.  Această  abundenţă  de  ajutoare 
oferă  sufletului  o  facilitate  extraordinară  în  combaterea  păcatului,  în  îmblânzirea 
pasiunilor78,  în  respingerea  săgeţilor  înflăcărate  ale  demonului79. 

Sfântul  Duh  este  de  asemenea  în  noi  inspiratorul  virtuţilor  celor  mai 
desăvârşite.  Harul  eliberează  omul  din  sclavie  şi  din  imperfecţiunea  Legii  celei 
vechi.  Duhul  nu  mai  are  nevoie  să-l  forţeze  ca  să  facă  ascultarea  sub  ameninţarea 
pedepsei;  omul  “are  în  el  harul  Duhului  Sfânt  pentru  a-i  vorbi”80.  Harul  îi  inspiră 
acţiunile  cele  mai  desăvârşite,  facându-1  să  fie  înger81,  el  îl  face  să  practice  pe 


70 Omiliile  la  Pogorârea  Sfântului  Duh  I,  3-4;  P.G.  50, 457-459. 
71  Omilia  VII,  5  la  Epistola  a  !I-a  către  Corinteni ;  P.G.  61,  449. 
!■'  "Ibidem,  VI,  2;  P.G.  61,438. 

73  Ibidem  VII,  5;  P.G.  61, 448. 

14  Omilia  Xlll.4  la  Romani ;  P.G.  60,  513  B. 

■  75  Omilia  VII  I  la  II  Corinteni ;  P.G.  6! ,  443  C. 

76  Omilia  XIII  2  la  Evrei;  P.G.  63,  104  C. 

77  Omilia  VII,  I  la  II  Corinteni ;  P.G.  61,442  D. 
n  Omilia  XIII  7  la  Romani;  P.G.  60,  5 1 7. 

77  Omilia  XXXII,  I  laloan;  P.G.  59,  183. 

“ Omilia  II,  2  la  epist,  către  Trin.;  P.G.  62,  5 1 1  D. 

*’  Omilia  LXXV,  5  la  locm;  P.G.  59, 455  C. 

pământ,  intr-un  trup  muritor,  virtuţi  evanghelice82  şi  să  ducă  o  viaţă  demnă  de 
împărăţia  cerurilor83. 

Aceste  daruri  superioare,  dumnezeieşti,  ne  determină  să  întreprindem  eforturi 
demne  de  ele  şi  să  avem  o  responsabilitate  pentru  realizarea  unei  virtuţi  morale 
perfecte84.  Ele  ne  inspiră  o  încredere  şi  o  nădejde  fermă  în  reuşita  acestei  întreprinderi 
dificile:  “Ceea  ce  nu  ai  putut  sub  Lege  -  zice  Sfântul  Ioan  Gură  de  Aur  fiecărui 
credincios,-  poţi  acum:  Să  mergi  drept  şi  să  nu  te  împiedici,  cu  condiţia  să  fi 
primit  ajutorul  Duhului.  Nu  este  de  ajuns  să  nu  mergi  după  trup;  trebuie  să 
mergi  după  Duh.  Pentru  că  nu  este  suficient  pentru  mântuire  să  eviţi  răul, 
ci  trebuie  să  faci  binele.  Va  ti  aşa  dacă  ne  vom  lăsa  sufletul  Duhului  Sfânt  şi 
dacă  ne  vom  convinge  sufletul  să-şi  recunoască  locul  care  îi  corespunde.  Astfel,  îl 
facem  spiritual,  precum  îl  putem  face  trupesc,  dacă  suntem  laşi”85. 

Perfecţiunea  care  se  cere  de  la  noi  se  datorează  abundenţei  harului  cu  care 
am  fost  umpluţi  de  Botez,  întrucât  acest  har  are  o  manifestare  bogată  şi  conţine  un 
bine  infinit,  “de  la  har  nu  am  primit  numai  ceea  ce  trebuia  pentru  a  distruge  păcatul, 
ci  şi  mai  mult:  am  fost  eliberaţi  de  pedeapsă,  am  fost  renăscuţi,  am  înviat  după  ce 
l-am  înmormântat  pe  vechiul  om;  am  fost  răscumpăraţi,  sfinţiţi,  ridicaţi  la  o  relaţie 
de  înfiere,  îndreptaţi;  am  devenit  fraţi  ai  Fiului  Unic,  am  fost  consideraţi  moştenitori 
ai  Săi  uniţi  cu  trupul  Său,  participăm  la  Trupul  Său,  am  devenit  una,  precum  capul 
cu  trupul.  Iată,  deci,  ceea  ce  Pavel  a  numit  abundenţa  harului;  el  arată  că  nu  am 
primit  doar  un  remediu  care  face  faţă  rănii,  ci  am  primit  sănătate,  frumuseţe,  cinste, 
slavă  şi  demnităţi  care  depăşesc  cu  mult  natura  noastră”86. 

Printre  aceste  demnităţi  supranaturale,  Sfântul  Ioan  Hrisostom  expune  cu 
predilecţie  calitatea  noastră  de  fii  adoptivi  ai  lui  Dumnezeu  şi  incorporarea 
noastră  în  Hristos87.  Sunt  primele  daruri,  şi  cele  mai  profunde,  ale  Duhului  Sfânt  la 
Botez.  Sfanţul  Ioan  Hrisostom  face  în  mod  constant  referire  la  aceste  lucruri  şi  trage 
concluzii  ascetice  şi  morale  dintre  cele  mai  importante.  Este  seva  care  hrăneşte  şi 
inspiră  învăţătura  sa  morală,  dându-i  un  gust  de  plenitudine  care  potoleşte  setea. 

înfierea  divină  -  temei  al  desăvârşirii  morale 

Există  la  Sfântul  Ioan  Hrisostom  o  legătură,  un  nod  divin  între  îndemnurile  şi 
exigenţele  sale  morale  şi  învăţăturile  fundamentale  ale  vieţii  interioare  a  creştinului. 


82  Omilia  I,  2  la  Pogorârea  Sf.  Duh;  P.G.  50,  455  C. 
81  Omilia  XI,  1-2  la  Cor  intern;  P.G.  61,  475. 

84  Omilia  XVI ,  4-5  la  Matei;  P.G.  57,  244-245. 

85  Omilia  XIII.  6  la  Romani;  P.G.  60,  516  D. 

86  Ibidem  X,  2;  P.G.  60,  476  D. 

87  Ibidem,  IX,  3;  P.G.  60,  470. 

Pentru  el  există  două  feluri  de  legături  divine:  una  din  natură  şi  una  din  har89;  două 
moduri  de  naştere,  una  în  ordinea  substanţei  ( kat’ousian ),  cealaltă  în  ordinea 
demnităţii  şi  harului  (kala  timin  kai  haririf 9.  Una  este  naşterea  eternă  a  Fiului  lui 
Dumnezeu  în  sânul  Tatălui;  cealaltă  este  naşterea  spirituală  a  creştinului  în  Botez.  De 
asemenea,  Dumnezeu  este  într-un  mod  diferit  Tată  al  lui  lisus  Hristos  şi  Tată  al  nostru90. 

înfierea  prin  har  are  un  rol  important  pentru  morala  creştină  în  gândirea  Marelui 

Ak. 

Antiohian.  Sfântul  Hrisostom  vede  într-însa  chiar  scopul  întrupării  Cuvântului:  “Fiind 
adevăratul  Fiu  al  lui  Dumnezeu,  El  S-a  făcut  Fiul  Omului  pentru  a-i  face  pe  fiii 
oamenilor  fii  ai  lui  Dumnezeu”91 .  lisus  Hristos  fiind  adevăratul  Fiu  al  lui  Dumnezeu, 
a  avut  puterea  să  ne  dea  adopţia  copiilor  lui  Dumnezeu92  şi  să  facă  din  Tatăl  Lui 
Tatăl  nostru93.  Botezul  ne-a  permis  să  intrăm  în  familia  lui  Dumnezeu94,  pentru  că 
doar  Botezul  oferă  titlul  de  fii  ai  lui  Dumnezeu  şi  de  fraţi95,  pentru  că  doar  prin 
Botez96  putem  spune  cu  adevărat  Tată97,  pătimind  o  adevărată  naştere  spirituală98 
prin  harul  Sfântului  Duh99. 

Sfântul  Ioan  Hrisostom  insistă  asupra  realităţii  darului  adopţiei  sau  înfierii 
divine  în  Noul  Testament.  El  vede  acolo  superioritatea  faţă  de  umbra  legăturii 
divine  pe  care  o  avea  Vechiul  Testament:  “Aceea  era  o  cinste  nominală;  dar  aici 
se  adaugă  realitatea.  La  această  temă.  Dumnezeu  adaugă:  Am  spus:  dumnezei 
sunteţi  şi  fii  ai  Celui  Preaînalt.  în  această  privinţă,  Scriptura  zice:  ei  s-au  născut 
de  la  Dumnezeu.  Cum  şi  în  ce  fel?  Prin  baia  renaşterii  şi  prin  reînnoirea 
Sfântului  Duh.  Aceia,  după  ce  au  primit  numele  de  fii,  aveau  încă  un  duh  de 
robie;  pentru  că  rămânând  sclavi,  au  fost  onoraţi  cu  acest  apelativ  de  fii.  Dar  noi, 
numai  după  ce  am  devenit  liberi  am  primit  această  onoare,  nu  numai  cu  numele, 
ci  şi  în  realitate.  Pavel  arată  acest  lucru  zicând:  Nu  aţi  primit  din  nou  un  duh 
de  robie  pentru  frică,  ci  aţi  primit  un  duh  de  relaţie  prin  care  strigăm: 
Avval  Tată!  De  fapt  ne-am  renăscut  şi,  am  putea  zice,  am  fost  reînnoiţi: 
prin  acest  lucru  am  primit  numele  de  fii”100. 


“ Omilia  III.  2  la  Ioan ;  P.G.  59,  39. 

”  89  Ibidem  XXV,  I;  P.G.  59,  154  B. 

"Ibidem  LXXXVI,  2;  P.G.  59,  470. 

91  Ibidem  XI,  1;  P.G.  59,  79. 

.  9- Comentariul  la  Ps.  XLIV ,  3;  P.G.  55,  187. 

9'  Omilia  II.  2  la  Matei;  P.G.  57,  25  D. 

1 1  91  Omilia  XIII.  2  la  Efeseni ;  P.G.  62,  96  B. 

v  95  Idem. 

%Idem. 

97 Despre  pocăinţă  I,  4;  P.G.  49,  282  D. 

98  Omilia  XIX.  5  la  Matei;  P.G.  57,  280  D. 
"Ibidem,  Omilia  XII,  3;  P.G.  57,  205-206. 
Omilia  XIV,  2  la  Ioan ;  P.G.  59,  93. 

Trebuie  remarcat  că  această  înfiere  divină  aduce  după  sine  o  eliberare  şi  o 
adevărată  libertate  creştinului.  Atâta  timp  cât  această  eliberare  nu  era  îndeplinită  şi 
desăvârşită,  filiaţia  divină  nu  putea  fi  reală.  Filiaţia  spirituală  nu  se  poate  realiza 
decât  dacă  este  unită  cu  iertarea  păcatelor,  cu  împăcarea,  cu  răscumpărarea,  cu 
sfinţenia,  cu  mântuirea:  aceste  acte  sunt  condiţia  preliminară"".  “Cel  care  nu  a 
obţinut  toate  aceste  bunuri,  nu-L  poate  numi  Tată  pe  Dumnezeu’’102. 

Această  nouă  calitate  va  transforma  în  totalitate  viaţa  noastră  morală 
şi  relaţia  noastră  personală  cu  Dumnezeu  şi  va  deveni  principiul  unei 
recunoştinţe  ce  ne  va  determina  să  practicăm  o  perfecţiune  necunoscută 
celor  din  Vechiul  Testament.  Viaţa  morală  trebuie  să  fie  după  măsura  şi 
demnitatea  filiaţiei  noastre  în  Hristos.  Ea  necesită  o  transformare  interioară 
ce  se  manifestă  prin  Duhul  Care  ne  dă  viaţă.  Marea  noutate  a  credinţei  creştine 

A 

este  substituirea  sensului  de  robie  cu  sensul  de  adopţie  sau  înfiere.  In  loc 

să  fim  slujitori  sau  chiar  robi  ai  lui  Dumnezeu,  am  devenit  copii  sau  prieteni105. 

A 

Intr-un  citat  de  o  extraordinară  frumuseţe.  Sfântul  loan  Hrisostom  descrie  cu 
forţă  şi  sub  diferite  aspecte  contrastul  dintre  slujirea  de  rob  şi  generozitatea  filială: 
“Scripturile  evreilor  erau  scrieri  de  sclavie.  Cum?  Este  suficient  să  arătăm 
organizarea  întregii  lor  vieţi  şi  vom  vedea  foarte  clar.  Pedepsele  îi  urmăreau  de 
aproape;  plata  lor  urma  imediat:  era  foarte  exact  calculată;  era  ca  o  raţie  zilnică  ce 
se  dă  servitorilor.  Din  toate  părţile,  numeroase  subiecte  de  frică  li  se  prezentau  în 
mod  viu  în  faţa  ochilor.  Purificările  se  refereau  la  corp  şi  stăpânirea  de  sine  nu  se 
întindea  decât  la  acte.  Dar  la  noi  nu  este  aşa:  gândirea  şi  conştiinţa  sunt 
purificate.  Nu  spunem  doar:  Nu  omorî,  ci:  Nu  arunca  priviri  necuviincioase.  La 
fel,  nu  numai  din  frica  pedepsei  imediate,  ci  şi  din  iubire  faţă  de  Dumnezeu  ne 
statornicim  în  obişnuinţa  virtuţii  şi  practicăm  orişice  perfecţiune. . .  La  evrei  înfierea 
era  doar  o  cinste  verbală;  aici  dimpotrivă,  se  adaugă  realitatea:  purificarea  prin 
Botez,  darul  Sfântului  Duh,  toate  celelalte  bunuri  cu  care  suntem  copleşiţi”"". 

Sfântul  loan  Gură  de  Aur  a  descoperit  aici  sursa  generozităţii  care  îi  determină 
pe  credincioşi  la  o  perfecţiune  morală  ce  niciodată  nu  a  mai  fost  atinsă  aici  pe 
pământ,  întotdeauna  mai  exigentă:  iubirea  lor  pentru  Tatăl  ceresc.  Creştinii  nu  se 
mulţumesc  cu  o  îndeplinire  formală  a  poruncilor,  ci  se  supun  cu  toată  inima  dorinţelor 
şi  voinţei  Tatălui  şi  le  împlinesc  pe  acestea.  Ei  sunt  fii  în  casa  Tatălui;  ei  sunt  animaţi 
de  Duhul  Fiului  Unic,  Fratele  lor,  Iisus  Hristos.  De  aceea.  Marele  Părinte  îi  îndeamnă 
pe  creştini  să  se  transforme  în  fii  şi  în  oameni  liberi,  făcând  şi  desăvârşind  totul 
pentru  iubirea  Tatălui  lor.  Aceste  relaţii  familiare,  de  înrudire  cu  Dumnezeu,  nu 


101  Comentariul  la  Ps.  CL,  l;  P.G.  55,  496. 

102  Omilia  XIX.  4  la  Matei ;  P.G.  57,  278  B. 
101  Omilia  XIV.  2  la  loan-  P.G.  59,  94  B. 

"»  Omilia  XIV.  2  la  Romani ;  P.G.  60.  526  B. 

produc  în  noi  doar  o  atitudine  generoasă  şi  plină  de  iubire  şi  jertfa,  ci  determină  şi 
milostivirea  şi  binecuvântările  lui  Dumnezeu  cu  privire  la  noi;  şi,  mai  mult,  prin 
binecuvântările  pe  care  ni  le  oferă  bunătatea  paternă  a  lui  Dumnezeu,  ele  devin 
pentru  noi  principiul  unei  vieţi  desăvârşite.  Puterea  reală  de  a-L  numi  pe 
Dumnezeu  Tată  este  primul  dar  şi  sursa  tuturor  celorlalte  daruri  de  la  Dumnezeu. 

Sfântul  loan  Hrisostom  numeşte  înfierea  “comoara  oricărui  bine”105,  iar 
privarea  de  aceasta,  din  proprie  greşeală,  este  cea  mai  mare  pedeapsă106. 

Prin  unirea  noastră  cu  Iisus  Hristos,  Fiul  lui  Dumnezeu,  am  devenit  cu  adevărat 
copii  ai  lui  Dumnezeu,  pentru  că,  aşa  cum  zice  Apostolul,  voi  toţi  cei  care  aţi  fost 
botezaţi  în  Iisus  Hristos  aţi  fost  îmbrăcaţi  cu  Iisus  Hristos.  Sfanţul  loan  explică: 
“Din  moment  ce  Iisus  Hristos  este  Fiul  lui  Dumnezeu  şi  voi  sunteţi  îmbrăcaţi  cu 
Iisus  Hristos,  voi  ajungeţi  să  vă  asemănaţi  Lui,  sunteţi  reuniţi  într-o  unică  şi 
aceeaşi  rudenie,  sub  o  singură  formă,  întotdeauna  aceeaşi...  Sunteţi  toţi 
una  în  Iisus  Hristos,  adică  nu  sunteţi  decât  o  singură  formă,  o  singură 
înfăţişare  în  Iisus  Hristos”107. 

După  Sfântul  Apostol  Pavel,  comentat  de  Sfântul  loan  Gură  de  Aur, 
incorporarea  în  Iisus  Hristos  este  vârful  înălţimilor  noastre  şi  explicaţia 
ultimă  a  vocaţiei  noastre  pentru  perfecţiunea  creştină.  “Nici  o  idee  dintre 
marile  idei  ale  Sfântului  Pavel  nu  l-au  impresionat  mai  mult  pe  loan  Gură  de  Aur  şi 
nu  au  marcat  mai  puternic  doctrina  sa  spirituală  decât  aceasta.  Ea  înfloreşte  aproape 
în  toate  paginile  sale,  îi  inspiră  aproape  orice  recomandare”108. 

“Nimic  nu  poate  vătăma  pe  om”  decât  numai  păcatul.  Tratatul  spune  că 
nimic  nu-1  poate  răni  pe  om:  doar  ceea  ce  face  el  însuşi.  Acest  argument  va  părea 
străin  acelora  care  nu  văd  nimic  rău  (păcătos)  în  dezordinea  prezentă  a  omului. 
Există  un  singur  lucru  care  poate  distruge  virtutea  omului  şi  răni  natura  lui:  păcatul. 
Tu  poţi  lua  de  la  om  sănătatea,  libertatea  etc.,  dar  întrucât  acestea  nu  constituie 
virtutea  omului  lipsa  lor  nu  îl  răneşte  pe  om.  Doar  omul  poate  să  se  rănească  pe 
sine  însuşi.  Animată  de  o  mare  dorinţă  de  adaptare,  ajustare  şi  îndreptăţire  de  sine, 
reflecţia  creştină  tinde  “să  se  bosumfle  în  faţa  trecutului  -  acest  trecut  care,  după 
spusele  unora,  ne  plictiseşte  azi”109.  Ea  are  mari  dificultăţi  când  vorbeşte  despre 
păcat,  conştiinţă  şi  pocăinţă.  Din  această  perspectivă  nu  este  uşor  să  se  abordeze 
opera  Sfântului  loan  Hrisostom.  Suntem  confruntaţi  chiar  cu  un  mare  pericol:  “acela 
de  a  citi  textele  cu  mentalitatea  noastră,  de  a  le  «presa»  pentru  a  le  face  să 


lbidem  I,  4;  P.G.  60,  400. 
m  Omilia  X.  2  la  Ev.  după  loan;  P.G.  59,  75. 

107  Corn.  la  cap.  HI,  5  la  Ep.  Către  Galateni;  P.G.  61, 656. 

108  Louis  Meyer,  Saint  Jean  Chrysostome,  Paris  1932,  p.  97. 

109  F.  Leduc,  Peche  et  conversion  chez  Saint  Jean  Chrysostome.  Proche-Orient  Chretien,  tom. 
XXVI,  1976,  p.  34. 

vorbească  ceea  ce  ne  interesează,  a  neglija  anumite  idei  categorice, 
«iritante»  sau  chiar  «inadmisibile»  pentru  un  spirit  contemporan”110.  “Sitz 
im  Leben”  nu  îl  priveşte  doar  pe  autor  sau  operele  studiate,  dar  şi  pe  cel  care  le 
abordează.  Orice  lectură  este  “situată”;  a  citi  înseamnă  a  privilegia.  Pentru  a  înţelege 
reflecţiile  şi  gândirea  Sfântului  Ioan  Hrisostom  despre  păcat  trebuie  să  evităm 
concordanţele  artificiale,  mecanice,  între  preocupările  sale  şi  ale  noastre.  Şi  numai 
aşa  vom  putea  înţelege  concepţia  sa  despre  păcat  -  o  problemă  şi  un  punct  extrem 
de  sensibil  pentru  Teologia  morală  şi  pastorală  actuală. 

Cu  un  spirit  mai  mult  practic  decât  speculativ,  el  fiind  mai  mult  păstor 
decât  predicator,  decât  gânditor  şi  teolog111.  Sfântul  Ioan  Hrisostom  descrie 
detaliat  şi  fără  menajamente  aspectele  cele  mai  puţin  nobile  şi  morale  ale  societăţii 
şi  omului  însingurat.  A  dezvolta  acest  punct  şi,  mai  ales,  a  stărui  atâta  timp,  aşa 
cum  o  face  el,  asupra  acestui  subiect,  constituie  o  întreprindere  periculoasă. 
“In  fiecare  zi  nu  încetez  să  vă  întreţin  sau  să  vă  instruiesc  în  cea  mai  bună 
metodă  de  a  vă  duce  viaţa,  cu  scopul  de  a  vă  înlătura  pasiunile  funeste'’"2. 
Pentru  Hrisostom  "unicul  rău  (, symfora ),  singular,  pentru  creştin,  este  să-L 
supere  pe  Dumnezeu”1  n.  “Nu  există.  Olimpiada  -  spune  Sfântul  Ioan  - 
decât  un  singur  lucru  de  temut,  o  singură  încercare:  păcatul,  şi  nu  am 
încetat  să  vă  cânt  mereu  acest  refren.  Restul  nu  este  decât  o  fabulă...”"4. 


Pentru  că  “păcatul  este  singurul  lucru  dureros  ( lypoiron )  (P.G.  52,  627  d)  şi 
penibil  ( halepon )  (P.G.  52,  662  bc)  şi  supărător  ( aniaron :  Omil.  La  Epist.  A 
Il-a  Corinteni,  Omil,  1 ,4,  P.  G.  61 ,  388  a). 

In  lumina  iubirii  lui  Dumnezeu,  care  vine  să  ne  smulgă  din  păcat,  trebuie  să 
concluzionăm  că  păcatul  constituie  singurul  rău  care  poate  să  îl  lovească  pe  om. 
Maniheii  au  urmărit  să  surprindă  tonul  acestor  afirmaţii  “pesimiste”,  pe  care  au 
încearcat  apoi  să  le  exploateze  în  favoarea  tezei  lor.  Hrisostom  ştie  acest  lucru;  de 
asemenea,  are  grijă  să  sublinieze  bunătatea  naturii  umane  ieşite  din  mâinile 
Creatorului:  “Dumnezeu  n-a  făcut  nimic  rău;  totul  este  foarte  bine  (kala)”*1'. 
“Natura  cuprinde  germenii  pentru  virtute.  Ceea  ce  este  rău  este  împotriva  naturii”116. 
Păcatul  nu  se  datorează  naturii;  dacă  ar  fi  fost  aşa,  am  păcătui  din  necesitate  şi 
am  susţine  «un  păcat  necesar»  (străin)  în  viaţa  morală  şi,  în  concluzie,  toţi,  prin 


ll0Ibidem,  op.  cit.,  p.  34. 

111  Cf.  Dumortier,  Saint  Jean  Chrysostome,  Ies  cohabitations  suspectes ,  Les  belies  Lettres, 
1955,  pag.  55,  nota  1 . 

U1  Omilia  XX,  5  la  Geneză',  P.G.  53,  173. 

113  Lettre  a  Theodore  5,  S.Ch.  1 17,  p.  73. 

1 14 Scrisoare  către  Olimpiada  1,  S.Ch.  13,  p.  106. 

[i>  Omil.  13 .  5  la  Ep.  1  Corinteni ;  P.G.  61,  1 13  a. 

"*Omil.  2,  3  la  Efeseni:  P.G.  62,  20  b. 

însăşi  natura  noastră,  am  fi  răi.  “Dacă  am  fi  toţi  răi  prin  natură,  nimeni  nu  ar  fi  bun; 
dacă  am  fi  buni  prin  natură,  nimeni  nu  ar  fi  rău”117. 

Noi  păcătuim  şi  devenim  răi  prin  voinţa  liberă.  Facultatea  voinţei  ne  este 
naturală  şi  provine  de  la  Dumnezeu,  dar  alegerea  răului  este  lucrarea  noastră  şi 
este  consecinţa  deciziei  noastre  (Omil.  la  Romani  13, 2).  Responsabilitatea  nu  trebuie 
evitată,  “prin  urmare  nu  învinovăţi  lucrurile  exterioare,  ci  întotdeauna  voinţa  ta 
proprie”  (Com.  la  Ps.  140,  7).  Dumnezeu  nu  este  niciodată  cauza  răului  sau  a 
păcatului  deoarece  “tot  răul  este  produs  de  voinţa  liberă  a  omului  şi  de  alegere” 
(Omil.  la  Romani  19, 6;  Omil.  la  Faptele  Apostolilor  23, 3).  “Ordinea  Universului  a 
făcut  natura  noastră  liberă. . .  El  nu  impune  nici  o  necesitate  asupra  noastră”  (Omil. 
la  Geneză  19,  1). 

Cunoaşterea  binelui  şi  a  răului  este  dată  de  natura  noastră  personală  şi  se 
manifestă  prin  comportamentul  fiecărei  fiinţe  omeneşti.  Noi  decidem  să  urmăm 
dorinţele  bune  sau  rele.  Cel  ce  păcătuieşte  este  un  sclav  al  păcatului:  “Sclavia 
patimilor  [este]  mai  de  temut  decât  sclavia  socială:  aici,  un  om  liber  poate  fi  sclav”1 18. 
E  o  sclavie  ce  se  cufundă  în  nebunie:  “Omul  care  se  află  în  întuneric  nu  distinge  un 
prieten  de  un  duşman;  el  ignoră  natura  lucrurilor.  La  fel  este  şi  pentru  cel  care  [trăieşte] 
în  păcat:  cel  ce  vrea  să  posede  întotdeauna  mai  mult  nu  face  diferenţa  între  prietenul 
şi  duşmanul  său;  invidiosul  îl  consideră  duşman  pe  prietenul  său  cel  mai  intim.  Orice 
persoană  care  comite  păcatul  nu  se  deosebeşte  cu  nimic  de  oamenii  căzuţi  în  beţie 
sau  în  nebunie”119.  Pentru  Sfanţul  loan  Hrisostom  “fiecare  defect  ( nosima )  care 
apare  predispune  sufletul  spre  indiferenţă”120,  iar  fiecare  păcat  conţine  şi  determină 
în  sine  altele.  Fiecare  păcat  în  parte  se  argumentează  pe  sine,  sau  este  argumentat;  şi 
atunci  totul  este  permis:  minciuni,  jurăminte  false. . .  pe  scurt,  nimeni  să  nu  se  creadă 
inocent:  Nu-mi  zice  că  ai  păcătuit  cu  uşurinţă  într-o  anumită  privinţă:  natura  unui 

A 

lucru  este  întotdeauna  aceeaşi*  II  considerăm  ucigaş  atât  pe  cel  care  a  omorât 
un  copil  cât  şi  pe  cel  care  a  omorât  un  adult”121. 

Când  un  om  se  gândeşte  la  ravagiile  pe  care  le  provoacă  răul,  se  întreabă 

A 

adesea  care  este  originea  lui.  In  căutarea  unei  soluţii,  fiinţa  omenească  este  tentată 
să  aleagă  cauze  care  îi  scapă.  De  fapt,  dacă  suntem  purtaţi  de  forţe,  exterioare  sau 
interioare,  împotriva  cărora  nu  putem  face  nimic,  cu  ce  drept  să  ni  se  reproşeze 
slăbiciunile?  Răspunsul  dat  acestei  întrebări  este  capital  pentru  orice  morală,  şi  în 
particular  pentru  cea  care  vrea  să  fie  fidelă  exigenţelor  evanghelice.  Nu  este  atunci 
de  mirare  că  moraliştii  Bisericii  patristice  au  respins  tentativele  soluţiilor  care 


]n  Omil.  59,  2  la  Maiei\  P.G.  58,  576  ab. 

IIS  Omil.  19,  4  Ia  I  Corinîeni ;  P.G.  61 ,  157  b. 
ll90m/7.  5,  4  la  Ev.  dupâ  loan ;  P.G.  59,  58  cd. 
I20lbidem,  Omil  74,  3;  P.G.  59,  402  d-403  ab. 
121  Omil  27,  5  la  Evrei ;  P.G.  63,  190  b. 

îl  privau  pe  om  de  responsabilitatea  sa.  Printre  aceştia,  Hrisostom  se  prezintă  ca 
fiind  cel  mai  viguros  în  refuzuri  faţă  de  compromis.  “De  unde  vine  răul?  -  sunt 
întrebat.  Pune-ţi  singur  întrebarea!  Am  arătat  că  nu  vine  nici  de  la  natură  şi  nici  de  la 
Dumnezeu. . .  de  unde  vine  răul?  De  la  a  vrea  ( tou  thelein )  şi  a  nu  vrea  (mi  thelein). 
Dar  de  unde  vine  acest  a  vrea  şi  a  nu  vrea?  De  la  noi  înşine...  Din  buna  noastră 
voinţă...  Răul  nu  este  nimic  altceva  decât  neascultarea  fată  de  Dumnezeu...  Cum 

9  9 

se  face  că  omul  îşi  doreşte  să  nu  asculte?  Din  neglijenţă  ( rathymias ). . .  Ai  fost 
deja  rău  şi  apoi  bun?  Ţi  s-a  întâmplat  să  biruieşti  o  patimă  înainte  să  te  vezi  târât  de 
ea? ...  De  unde  vin  aceste  schimbări,  spune-mi,  de  unde  vin  ele?  Dacă  nu  o  spui  tu,  o 
s-o  spun  eu!  Se  întâmplă  că  fiind  mai  întâi  plin  de  râvnă  şi  energie  ai  căzut  mai  apoi  în 
neglijenţă...  Cum  s-a  produs  această  schimbare?  Evident  din  dispoziţiile  tale 
( gnomis )  şi  liberul  tău  arbitru.  Nimeni  nu-mi  va  spune  contrariul”122. 

Astfel,  la  Sfântul  loan  Hrisostom,  ca  dealtfel  la  toţi  Părinţii  greci,  omul  este  o 
fiinţă  liberă,  şi  nu  este  dotat  numai  cu  o  libertate  esenţială,  ci  şi  cu  o  libertate  în 
acţiune  (proairesis ),  cu  acest  liber  arbitru  care  îi  permite  fiecăruia,  în  concretul 
existenţei  sale  personale,  să  facă  alegere,  să  aibă  cutare  sau  cutare  atitudine  faţă 
de  dorinţele  sale,  să  se  pronunţe  pentru  sau  împotriva  virtuţii,  să  asculte  poruncile 
lui  Dumnezeu  sau  să  facă  voia  lui  proprie.  Nu  există  nici  o  necesitate  naturală  care 
să-l  constrângă  pe  om  să  facă  răul,  “pentru  că  nimic  nu  opreşte  pe  vreun  om  care 
doreşte  să  fie  bun  să  devină  bun,  cu  toate  că,  în  mod  evident,  el  ar  putea  să  fie  unul 
dintre  cei  mai  răi  oameni”  (Omil.  la  I  Corinteni  22,  7).  Voinţa  liberă  aparţine 
tuturor;  dar  adevărata  libertate  poate  fi  găsită  numai  la  aceia  care  aparţin 
lui  Hristos:  “pentru  că  nu  există  om  liber  cu  excepţia  aceluia  care  trăieşte 
pentru  Hristos”  (Teodor  2,  5). 

Ucenicul  lui  Hristos  nu  poate  fi  niciodată  liber  de  la  el,  fără  ca  în  acelaşi  timp 
să-şi  piardă  toată  libertatea122.  Omul  este  responsabil  pentru  păcatul  lui  pentru  că 
prin  liber  arbitru  el  este  capabil  să-şi  orienteze  dispoziţiile  profunde,  inima,  ar  spune 
Biblia,  spre  virtute  sau  spre  păcat.  Pentru  Sfântul  loan  Hrisostom  fiecare  faptă 
are  valoare  eshatologică.  Ea  este  în  legătură  cu  mântuirea  noastră.  Este  clar  că 
pentru  Hrisostom  aceasta  are  consecinţe  în  viaţa  noastră  şi  noi  trebuie  să  ne  dăm 
seama  de  aceasta  în  fiecare  clipă.  Dar  această  probă  de  adevăr  se  dovedeşte 
dificilă,  pentru  că  “păcatul  ne  răneşte  facultatea  de  a  raţiona  ( logistikon )  şi  nu 
lasă  nici  un  calm  reflecţiei  noastre  (dianoia)”'2* . 

Sfântul  loan  Hrisostom  vorbeşte  despre  moartea  spirituală,  care  se  produce 
când  “Duhul  Sfânt  se  retrage  din  suflet  şi  îl  privează  de  energia  sa”,  fapt  care 


"■'■Omil.  59.  2  la  Matei ;  P.G.  58,  576  bc-577  b. 

1 2 ’  C 1.  E.  Kăsemann,  Jesus  means  Freedom,  London  1969,  p.  145. 
'•'Omilia  15.  J  la  Evrei',  P.G.  63,  120  c. 

introduce  sufletul  întreg  în  obscuritate  sau  în  răceala  iernii.  Păcatul,  ferment  al 
morţii  spirituale,  posedă  cu  atât  mai  multă  eficacitate  în  întreprinderea  sa  coruptă 
cu  cât  vine  din  interiorul  omului  şi  îl  roade,  precum  viermele  xolifag  distruge 
lemnul  care  l-a  văzut  născându-se.  Păcătosul  nu  mai  ajunge  să  reacţioneze:  voinţa 
lui  amorţeşte  ca  într-un  fel  de  somn.  Sfântul  Ioan  este  conştient  de  dificultatea 
întreprinderii;  astfel,  el  îşi  va  ajuta  auditorii  să  demaşte  acest  rău  care  îi  ameninţă. 
El  insistă  în  primul  rând  asupra  rolului  pe  care  conştiinţa  este  chemată  să-l  joace: 
“Nu  e  nimic  mai  apăsător  {baryterori)  ca  păcatul?  Oricât  de  duri  am  vrea  să  fim 
să  nu-1  simţim,  oricât  am  vrea  să-l  ascundem  de  ochii  lumii,  acest  păcat  provoacă 
conştiinţa  împotriva  noastră  ( to  syneidos),-  acest  judecător  incoruptibil  care 
în  mod  obişnuit  ne  dă  o  durere  vie  şi  continuă,  ca  un  călău  care  ne  sfâşie  şi  ne 
sugrumă,  arătându-ne  enormitatea  păcatului”125.  Sau  un  alt  citat,  foarte  elocvent: 
“Cel  care  a  comis  păcatul  sau  o  faptă  dezordonată  ( atopos  praxis ),  chiar  dacă 
ar  reuşi  să-l  ascundă  faţă  de  toţi  oamenii,  nu-1  poate  ascunde  de  acest  acuzator 
care  nu  încetează  să-l  înconjoare,  pe  care  îl  are  în  el,  care  îl  torturează,  îl  loveşte. 
Iară  să  îi  lase  nici  un  răgaz,  care  i  se  impune  la  piaţă,  la  reuniuni,  la  masă,  în 
somn,  cerându-i  socoteală  pentru  manevrele  făcute,  punându-i  sub  ochi  dezordinea 
păcatelor  sale  şi  pedeapsa  care  urmează”126. 

Această  fidelitate  a  conştiinţei  este  în  mod  particular  greu  de  suportat:  “îmi 
vei  spune:  cum  să  facem  dreptate  împotriva  noastră?!  Geme  ( thinison ),  plânge 
(stenazon)  cu  tristeţe  [greşelile],  umileşte-te,  chinuieşte-ţi  [trupul],  aminteşte-ţi  de 
păcatele  tale  după  felul  lor  (leat  ’eidos).  Nu  este  un  lucru  mărunt  această  punere  la 
încercare  (basanos)  a  sufletului  tău.  Cel  care  a  avut  părerea  de  rău  ( katanyxis )  că 
L-a  supărat  pe  Dumnezeu  ştie  că  el  îşi  chinuie  sufletul  mai  mult  ca  orice.  Cel  care 
îşi  aminteşte  păcatul  său  ştie  de  durerea  pe  care  acesta  o  produce...  Nu,  nu  este 
un  lucru  mic  pentru  schimbarea  noastră  ( diorthosis )  să  ne  adunăm  toate  păcatele, 
să  le  sucim  şi  să  le  răsucim  şi  să  le  luăm  după  specia  lor.  Făcând  astfel,  vom  fi 
pătrunşi  de  o  aşa  mare  părere  de  rău  încât  ne  vom  considera  nedemni  să  trăim.  Cel 
care  se  judecă  astfel  devine  cea  mai  îndreptăţită  persoană”127.  în  astfel  de  condiţii, 
nu  este  deloc  de  mirare  că  omul  încearcă  să  scape  de  această  probă,  “combătând-o” 
prin  obiceiul  de  a  replica  printr-o  judecată  greşită,  cu  scopul  de  a  micşora  aceste 
păcate.  La  urma  urmei  este  vorba  de  a  deveni  orb:  “Când  hoţii  şi  infractorii  îşi 
propun  să  fure  o  comoară,  ei  încep  prin  a  stinge  luminile;  este  ceea  ce  face  raţiunea 
coruptă  când  suntem  pe  punctul  de  a  comite  un  păcat.  Şi  ne  străluceşte  întotdeauna 
lumina  raţiunii,  dar  de  îndată  ce  duhul  poftei  suflă  cu  impetuozitate,  face  să  dispară 


125 Prima  cateheză  baptismală,..,  28,  S.Ch.50,  p.  122-123. 
l2iOmil.  17,  1  la  Geneza;  P.G.  53,  135  c. 

127  Omil.  41,  4  la  Matei ;  P.G.  57,  450  ab. 

flacăra.  De  îndată  sufletul  este  aruncat  în  obscuritate;...  Supunerea  la  o  dorinţă 
necurată  este  pentru  suflet  ceea  ce  este  noaptea  pentru  ochi  ;  inteligenţa  pierde 
facultatea  de  a  vedea"128,  şi  cade  în  ispita  de  a  crea  iluzia:  “Ochiul  bolnav  confundă 
lucrurile  unele  cu  altele;  astfel  este  el  pentru  sufletul  tulburat  de  dorinţele  rele"129. 

Sfanţul  Ioan  Gură  de  Aur  condamnă  această  orbire,  vorbind  despre  omul 
compromisurilor,  care  pierde  orice  posibilitate  de  a  aprecia  realitatea  şi  adevărul  la 
justa  lor  valoare:  “Voi  purtaţi  viciul  numelor  pompoase.  A  fi  perseverent  în  hipodromuri 
sau  la  teatre  înseamnă  pentru  voi  civilizaţie;  a  se  îmbogăţi  -  libertate,  a  iubi  slava  - 
generozitate  ( megulofyhia)\  aroganţa  este  sinceritate;  dezmăţul  ( asoîia )  filantropie; 

a 

nedreptatea  curaj.  In  cele  din  urmă,  ca  şi  când  această  fraudă  nu  ar  fi  de  ajuns,  îi  daţi 
virtuţii  numele  care  îi  sunt  contrare;  numiţi  cumpătarea  ( sofrosynin )  -  simplitate; 
fineţea  ( epieikeicm )  -  laşitate;  justiţia  -  laşitate;  dispreţul  de  lux  -  coborâre;  suportarea 
relelor  (anexikakian)  -  slăbiciune"130.  Aşa  cum  vedem,  examenul  conştiinţei  propus 
de  Hrisostom  conduce  la  puncte  nevralgice  precise. 

O  conştiinţă  bine  formată  trebuie  să  fie  însoţită  de  recunoaşterea,  de 
mărturisirea  păcatelor:  “Spune-mi  cum  pretinzi  să  obţii  iertarea  (, syggnomis ) 
păcatelor  tale  dacă  nu  le  mărturiseşti  niciodată  ( omologisas )?  Este  sigur  că  oricine 
a  păcătuit  este  demn  de  milă  ( eleous )  şi  de  iertare;  dar  tu,  care  nu  eşti  convins 
de  păcatul  tău,  cum  poţi  pretinde  să  fii  obiect  de  milă,  când  nu  ai  nici  un 
sentiment  de  ruşine  pentru  lipsurile  tale?  Să  ne  convingem  că  am  păcătuit;  să 
nu  zicem  numai  cu  gura,  ci  şi  cu  raţiunea  noastră.  Să  nu  ne  numim  simplu  păcătoşi, 
aşa  dintr-o  dată,  ci  să  recapitulăm  remuşcările  noastre,  să  le  inventariem  pe  fiecare 
după  felul  ei"131.  A-ţi  aduce  aminte  de  păcatele  tale  şi  a  ţi  le  recunoaşte,  înseamnă 
să  asiguri  biruinţa  luminii  asupra  întunericului:  “Aşa  cum  o  rană  care  rămâne  ascunsă 
în  interiorul  corpului  şi  care  se  întinde  în  profunzime  pentru  că  nu  se  bucură  de  nici 
o  îngrijire,  la  fel  este  şi  pentru  păcat.  Atâta  timp  cât  rămâne  ascuns,  îl  comitem 
ca  în  întuneric,  cu  multă  dezinvoltură;  dar  dacă  este  cunoscut,  atunci  se 
face  lumină"132. 

Dar  această  biruinţă  nu  este  doar  de  ordin  intelectual,  ci  şi  la  nivel  de  reflecţie 
( dicinoia ):  este  o  punere  în  cauză  în  sensibilitatea  păcătosului:  “Nesimţind 
nici  o  durere  ( ouk  alageis)  nu-ţi  iei  în  seamă  păcatele;  iată  ceea  ce  ar  trebui 
să  te  facă  să  gemi:  nu  simţi  ( aisîhani )  durere  pentru  greşelile  tale  ( plymmelimaton)\ 

Faptul  că  nu  plângi,  iată  păcatul!  Pentru  că  a  nu  plânge  nu  vine  din  absenţa 
păcatului,  ci  din  faptul  că  sufletul  care  comite  greşelile  este  insensibil 


128  Omil.  11,  4  la  I  Corinteni ;  P.G.  61, 92  b. 

129  Omil.  1,  6  la  Galateni ;  P.G.  57,  185  d. 

130 Împotriva  acelora  care  se  opun  vieţii  monastice  III,  7;  P.G.  47,  359  d-360  a. 
m  Omil .  18,  1  la  Efeseni ;  P.G.  62,  122  bc. 

1,2  Omil,  14,  3  la  Matei ;  P.G.  57,  221  b. 

{anaisthitori)...Qm\i\  atent,  care  ar  cădea  în  păcat,  va  reacţiona  imediat;  dar  cel 
care  este  moale  şi  somnolent  nu  simte  cât  este  de  prins  în  rău”1”. 

“A  nu  simţi  durerea  în  urma  rănilor  date  de  diavol  este  un  lucru  grav  tocmai 
din  cauza  nesimţirii  ( anaisthisias ).  De  fapt  cel  care,-  rănit  pentru  prima  oară  - 
nu  reacţionează,  va  fi  mult  mai  vulnerabil  a  doua  oară,  apoi  a  treia  oară”1”. 

Gândirea  Sfanţului  loan  Hrisostom  este  dăruită  în  totalitate  Duhului  evanghelic. 
Atunci  când  el  vorbeşte  despre  patimi  şi  despre  lupta  împotriva  păcatului,  gândirea 
sa  se  scaldă  întotdeauna  în  prietenia  foarte  călduroasă  care  există  între  Domnul  şi 
noi.  Iubirea  pe  care  o  are  Dumnezeu  pentru  om  este  fără  doar  şi  poate  unul  dintre 
aspectele  care  impresionează  cel  mai  tare  la  primul  contact  cu  persoana  şi  opera 
Marelui  Antiohian:  “Aşa  este  iubirea  în  toată  puritatea  sa  ( agapi  eilikrinis),  iubirea 
adevărată:  nu  suntem  folositori  cu  nimic  Celui  care  ne  iubeşte,  noi  suntem  iubiţi 
de  EI!  Da,  suntem  iubiţi,  nu  pentru  ca  să  primească,  ci  ca  să  dea.  El  învaţă,  face 
totul,  se  ocupă  de  toate,  pentru  ca  să  fim  dispuşi  să  primim  binele  care  vine  de  la 
El”135.  Dar  această  iubire,  având  în  vedere  ceea  ce  suntem,  nu  se  poate  adresa 
decât  oamenilor  vinovaţi:  “Aceste  cuvinte  («Dumnezeu  a  iubit  atât  de  mult  lumea») 
arată  toată  intensitatea  ( epitasin )  iubirii.  Că  distanţa  era  mare,  infinită!  De  fapt, 
Cel  care  este  Nemuritor,  fără  început.  Maiestatea  imensă,  i-a  iubit  pe  cei  care  vin 
din  pământ  şi  pulbere  şi  care  sunt  încărcaţi  cu  o  multitudine  de  păcate”136. 

Sfântul  loan  Hrisostom  împărtăşea  încă  “această  uimire  a  milei  lui 
Dumnezeu  pentru  noi”  -  aşa  cum  au  trăit-o  într-un  mod  particular  primele  generaţii 
creştine137.  Modelaţi  de  secole  de  creştinism,  ne  este  greu,  fără  îndoială,  să  simţim 
această  mirare.  Iar  unii  se  lasă  uşor  convinşi  doar  pentru  a  găsi  în  “credinţa”  lor 
în  bunătatea  lui  Dumnezeu  un  pretext  pentru  a  continua  să  trăiască  în  neglijenţă 
şi  uşurătate  morală:  “Mulţi  dau  dovadă  de  cea  mai  mare  neglijenţă  faţă  de 
mărimea  păcatelor  lor;  într-un  exces  de  indiferenţă,  ei  încearcă  să  exploateze 
filantropia  lui  Dumnezeu  şi  îşi  strigă:  iadul  nu  există,  nu  există  pedeapsă.  Dumnezeu 
îi  va  ierta  pe  toţi  păcătoşii!”138. 

In  faţa  acestui  dispreţ,  Dumnezeu  este  obligat  să  reacţioneze:  “Părinţii  plini 
de  tandreţe  şi  mamele  pline  de  iubire  pentru  copiii  lor  acţionează  în  felul  următor: 
când  îşi  văd  copiii  îndepărtându-se  pentru  a  se  juca  cu  colegii  lor,  se  străduiesc  să 
le  provoace  frică,  îşi  pun  slujitorii  să  muncească  din  greu  cu  scopul  ca  frica  să  îi 
constrângă  să  caute  refugiu  în  poala  mamei.  La  fel  şi  Dumnezeu  ameninţă,  nu 


135  Omil.  5,  4  la  ban ;  P.G.  59,  59  b. 

,u  Despre  Preoţie  6,  13;  P.G.  48,  691  ab. 

1,5  Omilia  29,  2,  la  Evrei ;  P.G.  63,  205  b. 

Omilia  27.  2  la  loan ;  P.G.  59,  1 59  d. 

137 1.  Hausherr,  Direclion  Spirituelle  en  Orient  autrefois ,  Rome  1955,  p.  24. 
131  Omilia  28,  1  la  Ioan\  P.G.  59,  161  b. 

pentru  a  pedepsi,  ci  pentru  a  ne  atrage  spre  El”119.  Neglijenţa  omului  provoacă 
mânia  divină:  “L-am  supărat  de  Dumnezeu:  când  ni  se  propune  să  ne  bucurăm  de 
bunurile  cereşti  nu  vrem  să  ne  îndepărtăm  de  cele  de  pe  pământ.  Precum  viermii 
care  se  întorc  şi  reîntorc  fără  a  părăsi  solul,  nici  noi  nu  vrem  să  ridicăm  capul,  nu 
cumva  să  ne  îndepărtăm  de  lucrurile  pământeşti.  Precum  un  om  scufundat  în 
amorţire,  în  somn  sau  în  băutură,  rămânem  cu  gura  căscată  în  faţă  iluziilor 
noastre’*140. 

Dar  când  vorbim  de  această  mânie  dumnezeiască  este  corect  să  o  interpretăm 
întotdeauna  în  lumina  iubirii  Sale:  Dumnezeu  când  acţionează  cu  intenţia  de  a  ne 
pedepsi  face  aceasta  nu  cu  intenţia  de  a  Se  întoarce  împotriva  noastră,  ci  ca  să  ne 
atragă  la  El.  Această  atitudine  a  lui  Dumnezeu  faţă  de  păcatele  noastre  permite 

A 

să  le  apreciem  la  justa  lor  valoare.  In  această  privinţă,  găsim  la  Sfântul  Ioan 
Hrisostom  observaţii  de  claritate  extremă:  “Singularul,  unicul  rău  (symfora)  pentru 
creştin  este  să-L  supere  pe  Dumnezeu.  Restul,  precum  pierderea  bunurilor,  privarea 
de  propria  ţară,  pierderile  de  vieţi,  toate  acestea  nu  ni  se  par  de  temut:  ceea  ce  dă 
tuturor  frisoane  este  trecerea  din  această  lume  spre  cealaltă”141.  “Nu  există. 
Olimpiada,  decât  un  singur  lucru  de  temut,  o  singură  încercare:  păcatul,  şi  nu  am 
încetat  să  vă  cânt  mereu  acest  refren...”142. 

s 

I 

“Predă-1  pe  el  în  mâinile  iubirii...” 

Pentru  Sfântul  Ioan  Gură  de  Aur  iubirea  este  creatoarea  fiecărei  virtuţi. 
Toate  trebuie  să  fie  făcute  din  şi  cu  iubire  şi  toate  trebuie  să  fie  răbdate  pentru 
slava  lui  Dumnezeu141.  Iubirea  vine  din  credinţă,  se  arată  în  sine  prin  fapte 
bune  şi  este  scopul  perfecţiunii.  Iubirea  este  perfecţiunea.  Ea  este  un  foc 
în  inima  fiecărui  creştin  adevărat.  Bunătatea  cerească  este  iubirea  mare  pentru 
Hristos,  o  iubire  mai  mare  decât  toate  puterile  cereşti,  fără  de  care  nimeni  nu  are 
nimic  (Omil.  de  laudă  la  Sf.  Ap.  Pavel,  2).  Din  iubire  izvorăsc  toate  lucrurile  bune, 
ca  prietenia  care  este  adevărată  şi  neclintită  şi  unitatea,  care  poate  să  existe  numai 
acolo  unde  virtutea  este  supremă.  “Virtutea  este  născută  din  iubire  şi  iubirea  din 
virtute.  Ele  se  nasc  una  din  cealaltă”  (Omil.  la  Epist.  către  Efeseni  9,  3). 

Iubirea  este  putere  nebiruită.  “Minunile  au  convertit  lumea  pentru  că  iubirea 
a  desţelenit  calea  pentru  ele;  fără  iubire  efectul  lor  nu  ar  fi  dăinuit”  (Omil.  la  Ev. 
după  Ioan  72, 4).  Iubirea  ne  face  întocmai  ca  Dumnezeu  în  măsura  în  care  iubirea 


IV>  Omil.  10,7  la  Matei;  P.G.  57,  191  c-192  a. 

140 Omil.  24,  1  la  Evrei;  P.G.  63,  167  a. 

141  Scrisoare  către  Teodor  5,  S.Ch.  1 1 7,  p.  73. 

142 Scrisoare  către  Olimpiada  7,  S.Ch.  13,  p.  106. 

143  Cf.  Stiglmayr,  Zur  Aszese  des  heiligen  Ckrysostomos,  p.  30. 


STUDII  ŞI  ARTICOLE 


185 


noastră  răspunde  iubirii  Lui.  Bunătatea  iubitoare  a  lui  Dumnezeu  se  manifestă  prin 
aceea  că  El  niciodată  nu  se  întoarce  de  la  cineva  care  se  pocăieşte  sincer,  ci 
întotdeauna  Se  bucură  şi  îl  mântuieşte  pe  acela. 

Iubirea  lui  Dumnezeu  arătată  în  creaţie  nu  s-a  întrerupt  niciodată.  “El  nu 
priveşte  la  noi  într-un  mod  obişnuit.  El  o  face  cu  dragoste,  cu  o  dragoste  infinită,  o 
dragoste  fără  patimă  dar  învăpăiată  şi  intensă,  o  iubire  sinceră,  indestructibilă,  o 
iubire  care  niciodată  nu  poate  fi  înăbuşită”.  Există  putere,  pace  şi  bucurie  în 
iubirea  lui  Dumnezeu  (Omil.  la  Romani  9,  3  urm.).  Sfanţul  Pavel,  Apostolul 
Neamurilor,  nu  a  avut  grijă  de  nimic  în  cer  şi  pe  pământ  atâta  vreme  cât  L-a  găsit 
pe  Hristos.  “Fiind  puternic  în  iubire,  cel  mai  uluitor  dintre  toate  darurile,  el  a  strălucit 
mai  luminos  decât  orice  flacără;  întocmai  ca  un  fier  care  este  aruncat  în  foc  şi 
devine  el  însuşi  foc,  aşa  şi  Pavel,  animat  de  focul  iubirii  devine  iubire  în  sine”  (Omil. 
de  laudă  la  Sf.  Ap.  Pavel,  3). 

A 

întocmai  ca  alţi  reprezentanţi  de  seamă  ai  Şcolii  antiohiene,  Sfanţul  loan 
Gură  de  Aur  preia  tema  iubirii  pure,  dezinteresate,  a  lui  Dumnezeu144.  Noi  II 
căutăm  pe  Dumnezeu  nu  pentru  o  răsplată  ci  II  iubim  pentru  că  este  mai 
mare  decât  orice  răsplată.  Ca  un  mare  orator,  Hrisostom  vorbeşte  cu  focul 
dragostei.  “Nu  cunosc  o  altă  viaţă,-  spune  el  comunităţii  lui,-  cu  excepţia  ta  şi 
grijii  pentru  mântuirea  ta”.  Unica  şi  singulara  lui  grijă  a  fost  aceea  a  sufletelor 
celor  pe  care  îi  păstorea:  convingerea  că  ei  trebuie  să  devină  sfinţi  şi 
desăvârşiţi  (Omil.  la  Statui  9,  1). 

Iubirea  face  din  predică  mai  mult  o  sursă  de  putere  decât  un  temei  de  epuizare. 
“De  îndată  ce  voi  începe  să  vorbesc  toată  plictiseala  dispare.  De  îndată  ce  voi 
începe  să  predic,  toată  oboseala  dispare.  De  aceea  nici  boala  şi  nici  alte  sute  de 
obstacole  nu  ar  putea  să  mă  separe  de  iubirea  ta  înconjurătoare”. 

Dumnezeu  a  rânduit  astfel  lumea  încât  omul  să  fie  nevoit  să  trăiască  împreună 
cu  aproapele  lui.  Pentru  că  a  vrut  ca  toţi  oamenii  să  fie  adunaţi  împreună.  El  a  făcut 
ca  binele  aproapelui  nostru  să  fie  în  acelaşi  timp  şi  binele  nostru.  “Tu  ai  văzut  câte 
feluri  de  legături  ale  iubirii  a  făcut  Dumnezeu?  Acestea  au  fost  puse  în  naturile 
noastre  ca  daruri  ale  înţelegerii...  Tu  ai  văzut  în  câte  moduri  ne-a  adunat  El 
împreună?  Şi  chiar  aceasta  nu  a  fost  destul  pentru  El,  pentru  că  El  ne-a  creat  să 
avem  nevoie  unul  de  celălalt  întrucât  nevoia  reciprocă  face  mai  mult  pentru  a  crea 
prietenie  decât  orice  altceva”  (Omil.  la  Epist.  I  Corinteni  34,  4).  Iubirea  este  o 
forţă  unificatoare.  Nici  timpul,  nici  spaţiul  şi  nimic  altceva  nu  pot  desface  afecţiunea 
sufletului.  Iubirea  ţine,  uneşte,  cuprinde,  încununează  şi  le  desăvârşeşte  pe  toate. 
Puterea  iubirii  de  a  schimba  inimile  oamenilor  nu  poate  fi  măsurată. 


144  Eric  Osbom,  Ethical  Patterns  in  Earfy  Christian  Thought,  Cambridge  University  Press 
1 976,  p.  1 36. 

“Iubirea  este  marele  învăţător  Ea  are  puterea  să  îi  facă  liberi  pe  oameni  de 
păcat,  să  formeze  minţile  lor,  să  le  ia  de  mănă  şi  să  le  conducă  spre  înţelepciune. 
Da,  ea  poate  chiar  să-i  facă  pe  oameni  tari  ca  piatra.  Nu  vrei  să  te  gândeşti  la 
puterea  ei  şi  să  o  cunoşti?  Adu-mi  un  om  fricos  la  fiecare  zgomot  şi  care  se  teme 
de  fantome.  Să  fie  el  violent,  să  fie  el  dur,  mai  mult  o  brută  decât  un  om,  să  fie  el 
neruşinat  şi  desfrânat,  dar  predă-l  în  mâinile  iubirii,  condu-1  la  şcoala  ei. . (Omil 
la  Epist.  a  II-a  către  Corinteni  33,  8). 

Credinţa  şi  iubirea  sunt  împreună  ca  să  arate  calea  creştină.  Nici  chiar  martiriul, 
care  este  cel  mai  mare  dintre  toate  lucrurile,  nu  este  mai  mare  decât  iubirea.  “Pentru 
că  [iubirea]  ne  face  chiar  fără  martiriu  să  fim  ucenicii  lui  Hristos,  în  timp  ce  martiriul 
fără  iubire  nu  poate  să  facă  aceasta”  (Omil.  Ia  Sf.  Mc.  Roman,  I).  Pentru  el, 
iubirea  nu  este  un  extaz,  ci  o  putere  transfiguratoare. 

Ieromonah  Drd.  Teofan  MADA 
Facultatea  de  Teologie,  Universitatea  din  Tesalonic,  Grecia 


Abstract:  The  morality  of  Saint  John  Chrysostom  is  the  moraliîy  of 
perfection.  His  zeal  for  the  Gospel  is  the  fact  which  determines  the 
understanding  of  his  morality.  Saint  John  Chrysostom  was  the  prophet  of  an 
integral  Christianity:  he  always  declared  himself  against  all  compromise s, 
against  any  policy  or  diplomacy  looking  for  adjustementy  arrangement  or 
dispar  agement.  For  Saint  John  Chrysostom  the  Gospel  was  nat  the  re  suit  of 
human  wisdom,  but  that  of  God  's  grace .  Christian  life  is  superior  as  it  is 
based  on  a  perfect  Revelation :  the  Revelation  of  the  Gospel.  The  moral 
perfect  ion  demanded  by  Jesus  Christ  means  to  give  up  everything  for  the 
Gospel ,  The  Holy  Spirit  is  within  us  the  inspirer  of  the  hi ghes t  virtues.  The 
gifts  of  the  Holy  Spirit  are  the  ones  which  give  the  possibility  of  the  moral 
perfect  ion  of  the  christians.  And  our  moral  life  should  be  according  to  the 
measure  and  the  dignity  of  our  divine  filiation  in  Jesus  Christ .  The 
incorporation  in  Jesus  Christ  is  the  top  of  our  moral  height  and  the  ultimate 
explanation  of  our  calling  for  the  christian  perfection.  For  Saint  John 
Chrysostom  Iove  is  the  creator  of  any  virtue.  All  should  be  done  from  and  with 
Iove  and  everything  should  be  indured  for  the  glory  of  God.  Love  comes  from 
faith,  shows  itselj  in  good  deeds  and  in  the  goal  of  perfection.  Love  is 
perfection.  ît  is  a  fire  in  the  heart  of  each  real  christian.  For  Saint  John 
Chrysostom  love  is  not  simple  ecstasy  but  a  transfiguring  power. 


VALOAREA  METODELOR  SOCIOLOGICE 
ÎN  EVALUĂRILE  MORALE* 


Pentru  a  scruta,  prin  intermediul  mijloacelor  axiologice  ale  evaluărilor  morale, 

A 

modalităţile  prin  care  sămânţa  kerigmatic&  a  mesajului  „Evangheliei  Împărăţiei” 
(Mt.24,14)  a  germinat  în  câmpul  structurilor  sociale  calitatea  relaţiilor  inter-umane, 
avem  nevoie  de  datele  aferente  oferite  de  magma  experienţelor  de  viaţă  acumulate 
în  epocile  istorice  prin  care  se  reliefează  specificul  „creştinismului  cosmic”  trăit  „sub 
partea  noastră  de  cer”.  Aceste  date  ale  vieţii  sociale  specifice  au  stat  la  baza 
investigaţiei  metodologice  din  domeniul  sociologiei.  Dar  ele  constituie,  în  acelaşi  timp, 
şi  valoroase  indicaţii  şi  argumente  viabile  pentru  domeniul  investigaţiei  moralei  creştine 
ortodoxe,  pentru  care  viaţa  personală  a  fiecărui  om  se  integrează  prin  specificul 
aluatului  comunităţii  ecleziale  „care  dospeşte  toată  frământătura”(Qr  Mt  13,  33  şi 
loc.  par.)  contextului  social,  cu  toate  eşecurile  şi  biruinţele,  care  sunt  asumate  de 
comunitatea  de  destin  în  care  este  încadrat.  Ancadramentul  liturgic  la  aria  vindicativă 
a  multiplelor  planuri  sociale  este  esenţială  tocmai  pentru  că  moralitatea  se  constituie 
în  şi  prin  această  încadrare  care  îl  angajează  pe  om  nu  doar  ca  simplă  individualitate, 
prin  aspectul  ei  cantitativ  ci  -  prin  structura  familiei  şi  a  parohiei  -  îl  face  mesagerul 
restaurării  corpului  social  dintr-un  anumit  loc  şi  timp,  prin  fermentul  euharistie 
maximalist  care  face  ca  „frământătura”  socială  să  aibă  calitatea  „vieţii  ascunse  cu 
Hristos  în  Dumnezeu”  ( Col  3,  3).  Pentru  aceasta  etica  socială  a  Bisericii  „urmăreşte 
necesitatea  de  a  face  din  viaţă  o  liturghie  în  sfera  nelimitată  a  libertăţii  personale,  a 
libertăţii  care  nu  se  împlineşte  existenţial  decât  ca  eveniment  de  comuniune”1. 

Cel  care  a  realizat  în  conştiinţa  sa  adevărul  existenţial  al  credinţei  trăind  orice 
faptă  bună,  ca  biruinţă  a  lui  Hristos,  în  alcătuirea  duhovnicească  a  Bisericii  ca  Trup 
tainic,  va  reuşi,  prin  har  şi  libertate  să  transfigureze  aspectul  social  al  comunităţii  în 
aspect  veritabil  eclezial,  aspect  ultim,  teleologic,  întru  care  comuniunea  creştină  nu  e 
posibilă  fără  iniţiativa  divină,  prin  excelenţă  jertfelnicâ  (sacrificial  hristică),  şi,  ca 
răspuns  la  aceasta,  iniţiativa  umană  care,  prin  libertatea  ei,  reliefează  aspectul  creator, 

*  Referat  în  cadrul  pregătirii  pentru  doctorat,  la  disciplina  Teologie  Morală,  sub  îndrumarea  Pr. 
Prof.  Dr.  Ilie  Moldovan,  care  a  dat  avizul  spre  a  fi  publicată. 

1  Christos  Yannaras,  Libertatea  moralei ,  Ed.  Anastasia,  2002,  p.  228. 

aducând  la  zestrea  eshatologică  aportul  său  diversificat  în  policromia  etniilor  structurate 
eclezial  şi  pnevmatic  odată  cu  actul  restaurator  în  har  al  Cincizecimii.  Ori,  metodele 
investigaţiei  sociologice  tocmai  în  această  perspectivă,  a  detectării  acestor  inter-relaţii 
comunitare  îşi  vădesc  propria  valoare.  Demersul  eticii  sociale  descoperă  în  latura 
manifestărilor  colective  simbioza  acestora  cu  spiritualitatea  răsăriteană  care,  ca  mod 
propriu  şi  original  de  transmitere  a  trăirii  şi  participării  la  gratitudinea  euharistică  a 
existenţei,  din  generaţie  în  generaţie,  demonstrează  acceptarea  liberă  a  cadrelor  vieţii 
restaurate  în  har,  sub  speciae  aeternitas.  Acceptarea  proprie  acestui  tip  de  creştinism 
plămădit  în  restriştea  eonului  neprielnic  de  „intersectare”  a  tuturor  vicisitudinilor  istoriei 
a  fost  modul  nostru  de  a  respinge  în  derularea  istoriei  confiscarea  păcatului. 


1.0.  Metodologia  cercetării  sociologice  în  perspectiva  evaluării 
datoriilor  morale 

I  I  r 

1.1.  Metode  de  bază  în  sociologie 

JS 

1.1.1.  Monografia  sociologică  între  celelalte  metode.  In  sensul  „clasic” 
al  investigaţiei  de  natură  sociologică  a  datelor  oferite  de  grupurile  sociale  care-şi 
desfăşoară  cursul  vieţii  lor  fireşti  în  timp  şi  spaţiu  bine  determinate,  metodele  de 
bază  ale  sociologiei  se  pliază  pe  fenomenul  social  în  dublul  lui  aspect,  „unul  (din 
aspecte)  care  ţine  de  existenţa  socială  şi  de  fenomenele  de  suprastructură  derivate 
nemijlocit  din  acestea,  (şi)  altul  care  constă  în  reflectarea  subiectivă  a  lumii  în 
conştiinţa  oamenilor,  reflectare  care  poate  fi  exactă,  dar  de  cele  mai  multe  ori  este 
numai  aproximativă  sau  chiar  eronată”1 2. 

Modalităţile  de  investigare  se  clasifică  în  metode  ale:  observaţiei,  anchetei 
(sprijinite  de  tehnica  chestionarului),  interviului,  metoda  monografică,  a 
experimentului  social,  a  biografiei  sociale,  a  analizei  de  conţinut,  a  studiului  de  caz, 
a  tehnicilor  sociometrice,  a  analizelor  comparative. 

După  Petre  Andrei,  „pe  baza  anchetelor  şi  a  materialului  statistic  adunat  se 
pot  alcătui  mai  departe  monografii  sociologice ,  a  căror  importanţă  pentru 
cercetările  sociologului  nu  poate  fi  tăgăduită  de  nimeni.  Metoda  monografică  este 
foarte  rodnică,  deoarece  ea  adună  materialul  etnografic,  de  care  sociologul  are 
neapărată  nevoie  pentru  a  constitui  tipuri  de  societăţi  şi  a  stabili  anumite  regularităţi 
sau  legi  sociale”  şi,  cu  toate  că  „monografia  tratează  o  singură  chestiune  sau  o 
singură  problemă,  (totuşi)  din  toate  punctele  de  vedere  şi  sub  toate  aspectele  sale” 
această  metodă  priveşte  problemele  şi  realităţile  sociale  cercetate  în  legătura  lor 
intrinsecă,  analizându-le  şi  sintetizându-le3. 


1  Traian  Herseni,  Sociologie.  Teoria  generală  a  vieţii  sociale ,  Ed.  Ştiinţifică  şi  Enciclopedică, 

1982,  p.  196. 

3  Petre  Andrei,  Sociologie  generală,  în  Opere  sociologice,  voi.  III,  Ed.  Academiei,  1978,  p.  245. 

în  afară  de  cercetările  de  ansamblu  şi  metodele  aferente  amintite  cu  titlu 
informativ  mai  sus,  cum  şi  de  planurile  de  investigaţie  corespunzătoare,  s-a  statornicit, 
prin  amploarea  demersului,  metoda  monografică  specifică  la  noi  Şcolii  sociologice 
de  la  Bucureşti,  sau  Şcolii  monografice  de  la  Bucureşti  sub  conducerea  lui  Dimitrie 
Guşti.  Astfel  s-au  elaborat  îndreptare  şi  „tehnici  de  cercetare  pentru  fiecare  unitate 
socială  mai  însemnată  şi  pentru  fiecare  reţea  de  relaţii  sociale  mai  semnificative 
(...).  Principiul  lor  a  fost  însă  totdeauna  acelaşi:  nu  s-au  reconsiderat  realităţile  în 
funcţie  de  metodele  şi  tehnicile  de  cercetare,  ci  s-au  adaptat  acestea  la  exigenţele 
terenului,  în  aşa  fel  încât  să  se  redea  cât  mai  fidel  cu  putinţă  realitatea  studiată,  cu 
cât  mai  puţine  deformări  cauzate  de  cercetători  sau  de  mijloace  lor  de  investigaţie”. 
Această  manieră  de  lucru  care  nu  distorsiona  informaţia  de  dragul  metodei  ci  se 
creau  mijloace  corespunzătoare  de  investigaţie  este  salutară  întrucât  ne  permite  să 
vedem,  la  faţa  locului,  cum  anumite  grupuri  sociale  trăiau  morala  creştină  în  viaţa 
zilnică.  Tr.  Herseni  remarca  faptul  că  „în  cercetarea  unei  realităţi,  nu  metodele  şi 
tehnicile  trebuie  să  deţină  primatul,  ci  realitatea.  Metodele  şi  tehnicile  n-au  valoare 
în  ele  însele,  ci  simple  mijloace  de  cunoaştere  fiind,  numai  în  funcţie  de  rezultatele 
pe  care  le  înlesnesc,  adică  de  gradul  de  fidelitate  cu  care  ne  ajută  să  reflectăm 
realitatea”4,  ele  ne  permit,  din  perspectiva  eticii  sociale  să  evaluăm  stadiul  de 
împropriere  a  realităţilor  suprafireşti  aduse  de  creştinism  în  lume,  modul  în  care,  de 
exemplu,  un  sat  din  Ţara  Oltului  sau  din  altă  parte  a  „creştinismului  românesc”  a 
imprimat  în  structura  sa  socială  modul  relaţional  euharistie. 

/.  1.2.  Metoda  monografică  şi  satul  românesc.  Sesizând  depăşirea  antinomiei 
individualism-colectivism  în  perspectiva  tripartită:  sociologie,  etică,  politică,  prin  teoria 
personalităţii  elaborată  de  D.  Guşti,  Tr.  Herseni5  afirmă  că  individualitatea  umană 
şi  societatea  umană  sunt  corelative,  ultima  anterioară  şi  premiză  istorică  şi  logică 
primei.  Cum  societatea  este  coexistenţă  ( iar  Dumnezeu  a  creat  co-existenţa6  tocmai 
prin  perechea  primordială  Adam-Eva,  ca  bază  umană  a  reflectării  ulterioare  a 
comuniunii  treimice  în  toate  neamurile),  datorită  motivelor  revelaţionale  invocate 
ea,  societatea,  „nu  este  niciodată  suma  aritmetică  a  indivizilor  ce  o  compun,  ea 
prezintă  prin  definiţie  un  plus,  o  modalitate  existenţială  ireductibilă  la  ei,  cu  toate  că 
fără  prezenţa  şi  participarea  lor  n-ar  fi  putut  niciodată  să  ia  fiinţă,  nici  să  se  desfăşoare 
sau  să  se  dezvolte”7.  Datorită  faptului  că  acest  plus  al  relaţiilor  interumane  e  de 


4  Tr.  Herseni,  op  cit.,  p.  207. 

3  Idem,  Sociologia  în  Istoria  ftlosofiei  moderne ,  voi.  V,  1941,  p.  539. 

6  Cf  Sf.  Chirii  al  Alexandriei,  Glafire,  I,  2,  3  în  col.  Părinţi  şi  Scriitori  Bisericeşti  [PSB]  voi.  39, 
Editura  Institutului  Biblic  şi  de  Misiune  al  Bisericii  Ortodoxe  Române  [E1BMBOR],  1992,  p.  12*13. 

7  Tr.  Herseni,  Sociologie ,  p.  516, 

natură  asociativă,  comunitatea,  precizează  Tr.  Herseni,  sau  orice  altă  formă  de 
unitate  socială  nu  poate  prinde  contur  existenţial  dacă  lipseşte  comunicarea.  Aşadar 
structurii  sociale  îi  sunt  constitutive  relaţiile  sociale  care  „fixează  şi  prescriu,  prin 
însăşi  natura  lor,  modul  în  care  se  desfăşoară  o  unitate  socială,  locul  pe  care  îl 
ocupă  fiecare  persoană  în  sânul  ei  (statut  şi  rol),  felul  în  care  trebuie  să  se  comporte, 
să-şi  desfăşoare  activitatea,  ce  trebuie  şi  ce  nu  trebuie  să  facă,  să  creadă,  să  simtă 
şi  chiar  să  gândească”8-  Socialul  nu  poate  prinde  deci  cheag  în  afara  persoanelor 
umane,  în  afara  comunicării  dintre  ele,  care  apoi  să  conducă  la  constituirea 
comuniunii.  In  accepţiunea  creştină  corpul  eclezial  se  constituie  pe/prin  liantul 
comuniunii:  Sfânta  Cuminecătură,  împărtăşirea  ca  realizare  în  har  aici  pe  pământ  a 
icoanei  împărăţiei  lui  Dumnezeu. 

Pe  aceste  coordonate  consideraţionale  pilduitoare  apare  experienţa 
revelatoare,  între  metodele  sociologice,  a  monografiilor  satelor  româneşti  din 
diferite  provincii  istorice  ale  României,  iniţiate  şi  conduse  de  D.  Guşti.  Participanţii 
la  „campaniile”  monografice  mărturisesc:  „am  simţit  ritmul  puternic,  permanent 
şi  neschimbat  a!  Naţiei.  Studiile  noastre  ne-au  învăţat  să  înţelegem  marele  adevăr 
sociologic  că  satul  este  sanctuarul  unde  s-a  refugiat  şi  se  păstrează  manifestarea 
de  viaţă  a  poporului  românesc  desfăcută  de  împrejurările  trecătoare,  că  el  este 
tipul  rezumativ,  sinteza  neamului,  microcosmosul  Naţiunii,  că  satul  este  încarnarea 
unei  vieţi  româneşti  într-un  colţ  minuscul  al  umanităţii.  Printr-o  tenacitate  panteistă* 
(mai  degrabă  ascetică  -  n .  ns.  )  satul  este  păstrătorul  raporturilor  metafizice  ale 
naţiunii  cu  veşnicia”9. 

Precizările  metodei  monografice  în  legătură  cu  satul,  ca  şi  comunitate  de 
viaţă,  pun  în  valoare  determinările  limitelor  lui  existenţiale,  delimitările  de  ansamblu, 
teritoriu  (determinare  geografică),  populaţie  (determinare  demografică), 
administraţie,  aspectele  amănunţite  ale  acestor  delimitări:  familii,  gospodării,  instituţii, 
delimitările  faţă  de  late  zări  confesionale  sau  religionare,  de  semenii  de  „altă  lege” 
în  comparaţie  cu  „Legea  Românească”,  felul  comportamental,  moravurile,  normele, 
atitudinile  şi  opiniile  morale,  devierile  şi  sancţiunile  morale,  virtuţile  caracteristice, 
tradiţiile,  particularităţile  lingvistice,  etnografice,  dialectale,  etc..  Toată  această 
coexistenţă  imprimă  conştiinţei  sociale  aspecte  ce  înfăţişează  societatea  ca  o 
convieţuire  omenească  ce  generează  „structuri  particulare  de  natură  spiritual- 


8  lbidem. 

*  Precizăm  că  nu  acceptăm  acest  nefericit  termen  în  acest  context  căci  panteismul  religiilor 
naturaliste  nu  poate  accepta  energiile  necreate  ale  harului  care  transfigurează,  prin  Sfânta  Liturghie  în 
care  este  prezent  integral  Domnul  Hristos,  întreg  spectrul  personal  şi  comunitar  ale  unei  localităţi,  în 
speţă  aî  satului. 

g  C/O.  Neamţ  u,  în  D  Guşti  şi  Şcoala  Sociologică  de  la  Bucureşti ,  institutul  Social  Român 
[ISR],  1937,  p.  228. 

obiectivă  şi  structural-funcţională”,  în  fapt  o  realitate  ce  „nu  poate  fi  redusă  la 
nimic  altceva  din  cosmos”.  Ambianţa  mai  multor  unităţi  sociale  cercetate  a  făcut 
ca  Tr.  Herseni  să  elaboreze,  pe  linie  gustiană,  elementele  unei  „ontologii  regionale” 
a  specificului  coexistenţei  etnice  româneşti.  Precum  se  ştie  „în  afară  de  regiunea 
realităţii  fizice,  de  regiunea  realităţii  organice,  a  celei  sufleteşti  (psihologice)  şi  a 
celei  spirituale,  există  o  regiune  aparte:  a  omului  social  prin  esenţă  şi  a  lumii  create 
de  el,  regiunea  existenţială  a  societăţii.  Cu  aceasta,  sarcina  ontologiei  regionale 
pusă  în  slujba  sociologiei  încetează  (...).  Calea  spre  constituirea  sociologiei  ca 
ştiinţă  este  deschisă”10. 


* 

1.1.3.  Elemente  componente  ale  monografiei  sociologice  şi  scop.  In 
privinţa  claselor  de  elemente  componente  ale  metodologiei  cercetării  sociologice, 
specialiştii  enumeră:  ,,a)  enunţurile  teoretice  fundamentale  admise  ca  referinţe  pentru 
structura  paradigmatică  a  unei  teorii  şi  convertite  în  principii  metodologice  de 
orientare  a  abordării  realităţii  sociale; 

b)  metodele  şi  procedeele  de  culegere  a  datelor  empirice  ( e.g .  ancheta  socială, 
analiza  documentelor  sociale,  observaţia  şi  experimentul;  fiecărei  metode  îi 
corespunde  un  set  diversificat  de  tehnici  aplicate); 

c)  tehnicile  şi  procedeele  de  prelucrare  a  datelor  şi  informaţiilor  empirice. . . 
pentru  fundamentarea  deciziilor  privitoare  la  semnificaţiile  lor  teoretice; 

d)  procedeele  de  analiză,  interpretare  şi  construcţie  sau  reconstrucţie  teoretică 
pe  baza  datelor  empirice”11. 

Pentru  că  sociologiei  nu-i  corespunde  încă  o  „paradigmă”  unică,  ci  structuri 
teoretice  alternative,  fiecare  „teorie  sociologică  majoră  a  tins  să-şi  formuleze  propria 
metodă”12. 


Sociologia  monografică  în  perspectiva  iniţiatorului  ei,  la  noi:  D.  Guşti,  a  urmărit 
„atingerea  unui  scop  practic,  de  natură  politică,  adică  de  stabilire  a  tehnicilor  de 
acţiune  socială  care  să  îngăduie  atingerea  unor  ţeluri  imediate”,  o  veritabilă  „inginerie 
socială”  prin  experimentarea  unor  procedee  de  amestec  al  omului  de  ştiinţă  în 
mersul  efectiv  al  societăţii1- .  în  aceste  demersuri,  sociologia  românească  era  definită 
de  către  D.  Guşti  ca  „ştiinţă  a  naţiunii”  care,  pe  lângă  scopul  cunoaşterii  realităţilor 
sociale,  a  unităţii  sociale  care  nu  este  altceva  decât  „voinţă  socială  actualizată  în 
manifestări  sociale,  prin  utilizarea  cadrelor”14  încerca  sprijinirea  unor  schimbări 


10  Tr.  Herseni.  Realitatea  socială.  încercare  de  ontologie  regională ,  ISR,  1935,  p  139. 

11  Lazăr  Vlăsceanu,  Metodologia  cercetării  sociologice.  în  Dicţionar  de  Sociologie,  Ed.  Babei. 
1993,  p.  354-355. 

12  fbidem. 

13  Henri  H.  Stahl,  D.  Guşti.  Personalitatea  şi  opera ,  în  Dimitrie  Guşti.  Studii  critice ,  Ed. 
Ştiinţifică  şi  Enciclopedică,  1 980,  p.  1 1 . 

14  D.  Guşti,  Opere ,  voi.  I,  Ed.  Academiei,  1968,  342. 

sociale  şi  economice  în  perspectiva  reformei  sociale.  Acesta  era  oarecum 
„răspunsul”  celor  proveniţi  din  mediul  social  al  satului,  ca  „serviciu  social  obligatoriu”. 
Că  „satul  românesc,  din  fericire,  este  marele  rezervor  de  unde  se  primesc  şi  se 
alimentează  energiile  constructive  ale  ţârii.  Nu  este  sat  care  să  nu  fi  trimis  servitori 
ai  naţiunii  şi  statului  sub  toate  formele  şi  în  toate  chipurile.  Mitropoliţi,  episcopi  şi 
alte  feţe  bisericeşti,  generali  şi  ofiţeri  ai  tuturor  gradelor  armatei,  profesori  universitari 
şi  secundari,  avocaţi,  doctori,  arhitecţi  şi  aşa  mai  departe  -  cei  mai  mulţi  sunt  fii  ai 
satelor  noastre”15.  Continuând  în  acest  sens  preocupările  şi  comandamentele 
sociologiei  monografice,  reliefând  printre  alte  aspecte  şi  domeniul  specific 
spiritualităţii  creştine  răsăritene,  aşa  cum  o  demonstrează  cercetările  lor,  câteva 
personalităţi  de  marcă  ale  direcţiei  de  cercetare  amintite:  Mircea  Vulcănescu, 
Dumitru  C.  Amzăr,  Emest  Bemea,  Vasile  Băncilă,  Ion  I.  Ionică,  vor  reliefa  deci, 
prin  strădaniile  lor,  în  lumina  ştiinţifică  a  metodei  monografice  pătrunderea  şi 
desluşirea  specificului  naţional,  prin  fenomenul  etnografic-folcloric  şi  comunitatea 
socială  care  trăieşte  în  amploarea  lor  aceste  manifestări  specifice. 


1.2.  Simplexia  valorilor  şi  datoriile  morale 

1.2.1.  Elitele  ca  sursă  a  valorilor  circulante 

In  viziunea  sociologului  Eugeniu  Speranţia  (1888-1 972)  noţiunea  de  valoare 
este  definită  ca  „un  conţinut  de  conştiinţă  considerat  din  punctul  de  vedere  al 
gradului  de  preferinţă  pe  care-l  are  în  viaţa  interioară,  iar  preferinţa  este  frecvenţa 
sau  gradul  de  probabilitate  al  revenirii  unei  stări  de  conştiinţă,  dar  totodată  şi 
vigoarea  cu  care  ea  antrenează  şi  face  să  devieze  spre  ea  totalitatea  funcţiunilor 
şi  a  tendinţelor  vitale,  aşadar:  măsura  în  care  o  atitudine  de  conştiinţă  realizează 

A. 

o  unitate  sintetică  a  eului”.  In  perspectiva  orientării  axiologice  a  conştiinţei,  căci 
„orice  conţinut  de  conştiinţă,  aducând  într-un  grad  oarecare  probabilitatea  de 
convergenţă  a  eului,  este  o  valoare”16,,  acestei  goane  după  valori  proprie  forului 
lăuntric  tinde  prin  conformizarea  cu  acestea  şi  prin  expansiunea  lor  să  realizeze 
raporturi  sociale. 

Raporturile  sociale  petrecându-se  în  „cadrul  interminal,  în  lăuntrul  şi  pe 
deasupra  conştiinţelor  -  arată  Speranţia-,  numai  acele  persoane  care  pun  în  primul 
plan  preocupările  spirituale,  pot  exercita  o  veritabilă  influenţă,  intensă  şi  durabilă 
asupra  societăţii”.  Prin  contrast,  aplecarea  spre  funcţiunile  individualităţii  noastre 
biologice  nu  face  altceva  decât  să  eludeze  „îmbogăţirea  procesului  de  sinergie 
socială”  şi  să  anuleze  exigenţele  modului  social  de  existenţă.  Afirmarea  şi  ponderea 


'■  Idem,  Opere ,  voi  III,  Ed.  Academiei,  1970,  p.  308, 

16  Eugeniu  Speranţia,  Principiile  fundamentale  ale  sociologiei ,  Tomul  II  din  Introducere  in 
sociologie ,  Cluj,  1939,  p.  541. 

socială  şi  spirituală  e  dată  de  elită,  aceasta  „se  caracterizează  printr-o  anumită 
construcţie  a  scării  de  valori  şi  anume,  prin  aşezarea  sinceră,  veritabilă,  naturală,  a 
bunurilor  de  ordin  spiritual  pe  treptele  cele  mai  înalte  ale  ierarhiei  valorilor;  prin 
sincera  şi  obişnuita  preferinţă  pentru  lucrurile  spirituale”. 

Aşadar  elitele  veritabile,  ca  sursă  a  valorilor  circulante  au  ca  principiu  de 
acţiune,  ca  autentică  şi  viabilă  calitate  a  demersului  lor  social:  moralitatea, 
dezinteresarea,  onoarea,  omenia,  rânduiala,  etc.,  care  calităţi  „decurg  din  înclinarea 

A 

spre  spiritualitate.  Intr-adevăr:  nu  există  virtute  morală  care  să  nu  consiste  într-un 
triumf  peremptoriu  al  spiritului  asupra  instinctului  orb,  asupra  înclinărilor  animale, 
asupra  pornirilor  pătimaşe”17. 

Numai  în  ambianţa  valorilor  circulante  şi  sub  raza  binefăcătoare  a  spiritualităţii 
creştine,  implicit  a  moralităţii,  „orice  elită,  indiferent  de  cadrul  în  care  evoluează,  nu 
se  poate  justifica  la  nivelul  unei  societăţi  dacă  nu  îndeplineşte  acest  criteriu  morar ", 
nu  poate  asigura  şi  garanta  mandatul  cert  spiritual  în  simplexia  valorilor,  deoarece 
„progresiva  îmbogăţire  a  simplexiei  şi  progresiva  ei  completare  au  ca  efect  progresiva 
îmbinare  a  atitudinilor  de  comportament  ale  persoanelor  grupate  prin  ea  şi  împrejurul 
ei”19.  Fără  o  scrutare  evanghelică  a  orizontului  social  în  care  se  îmbină  ţesătura 
conţinuturilor  de  conştiinţă  (axiologice)  circulante  echilibrul  social  are  de  suferit. 
Iar  omul  ca  element  component  al  contextului  social  „nu  este  instrumentul  orb  al 
niciunei  puteri  pământeşti.  Şi  nici  măcar  al  vreunei  puteri  cereşti.  Omul  e  fiinţă 
liberă,  creată  în  această  lume  ca  să  se  bucure  de  lumina  lui  Dumnezeu  şi  să-şi 
aleagă  singură  destinaţia  din  viaţa  viitoare.  Biserica  îi  revelează  cunoaşterea  acestei 
destinaţii  cu  alternativa  fericirii  sau  torturii  veşnice  şi-i  pune  la  îndemână  mijloacele 
suprafireşti  ale  mântuirii.  Dar  nu-1  constrânge  tocmai  fiindcă  e  liber”20.  In  abordarea 
noastră  a  simplexiei,  a  „uni tari tăţii”  valorilor  care  circulă  sub  auspiciile  spiritualităţii 
şi  moralei  creştine,  elitele  au  acest  caracter  de  liant  de  asigurare  a  mediului  social 
propice  manifestării  aderenţei  libere  a  oamenilor  la  destinul  lor  personal  şi  comunitar 
pe  care  îl  propune  Biserica.  De  aceea  etnometodologia  zonelor  sociale  ne  deschide 
accesul  către  adevărul  că  „într-o  societate  creştină  organizată  în  stat,  nu  se  pune 
problema  dacă  omul  aparţine  statului  sau  Bisericii.  Biserica  există  în  timp  şi  în 
spaţiu,  dar  ea  nu  este  din  timp  şi  din  spaţiu.  Ea  e  anticamera,  vastă  cât  cosmosul,  a 
veşniciei.  Neamurile  şi  statele  încap  în  ea. ..  Un  stat  creştin  intră  cu  timpul  şi  spaţiul 
său  mărginit  în  eternitatea  Bisericii  şi,  aderând  la  destinaţia  suprafirească  a  omului, 
îi  va  da  acestuia  putinţa  să-şi  îndeplinească  atât  obligaţiile  către  Cesar,  cât  şi  obligaţiile 


17  Ibidem ,  p.  569. 

18  Radu  Baltasiu,  Elitele  şi  sociologia  creştina.  Teoria  «omului  eroic».  N.  Crainic ,  cap.  X,  în  voi. 
Istoria  Sociologiei  -  teorii  contemporane,  1,  (coordonator  Uie  Bâdescu),  Ed.  Eminescu,  1996,  p.  632. 

IQ  E.  Speranţia,  op.  cit.,  p.  642. 

20  Nichifor  Crainic,  Ortodoxie  şi  etnocraţie ,  Ed.  Albatros,  1997,  p.  3. 

A. 

către  Dumnezeu.  In  acest  caz,  care  nu  e  altceva  decât  rânduiala  lumii  de  la  Hristos 
încoace,  insul  se  dezvoltă  în  cadrul  familiei,  în  cadrul  profesiunii,  în  cadrul  statului  şi 
în  cadrul  Bisericii”.  Cadrul  universal  sau  ecumenic  al  Bisericii  este  locul  social  ce 


subsumează  ierarhic  celelalte  cadre  ca  obligaţii  morale  ce  au  ca  factor  circulant 
valorile  statornicite  în  cadrul  empiric  al  tradiţiei. 

Corelaţia  dintre  vremelnicie  şi  veşnicie  se  orânduieşte  în  mod  fast  dacă  omul 
aderă  la  destinaţia  lui  de  dincolo  de  veac.  Aşa  se  face  că  „existenţa  românească 
nu  cuprinde  însă  numai  lumea  de  aici,  ci  şi  lumea  de  dincolo... (care)  nu  e  pentru 
noi  «afară»  din  lumea  de  aici.  Ceea  ce  ne  desparte  de  ea  este  un  fel  de  oprelişte 
internă,  de  vamă,  de  deosebire  de  domeniu  existenţial,  de  cuprindere  a  fiinţei ...  nu 
există  deci  ruptură  existenţială,  prăpastie,  pentru  român,  între  lumea  de  aici  şi  lumea 
de  dincolo,  între  vremea  de  acum  şi  veşnicie”21.  Acest  mod  de  percepţie  creştină  a 
datului  existenţial  al  persoanei  şi  al  ambientului  social  în  care-şi  săvârşeşte 
„petrecerea”  prin  această  lume  a  generat  solidaritatea  elite-mase  în  creştinismul 
românesc  în  cumpătul  vremii  iar  desolidarizările  de  aspectele  mamoniste  venite  din 
alte  zări  odată  cu  circulaţia  nestingherită  a  ideilor  reformiste  şi  mai  înainte  de  ele  n- 
au  făcut  decât  să  destructureze  această  alcătuire  menită  a  dura  în  vederea  salvării 


persoanei  şi  comunităţii  ei  de  viaţă.  Aşa  se  face,  după  concepţia  lui  Nichifor  Crainic, 
că  „odată  proclamată  această  aderenţă,  nici  un  om  nu  aparţine  în  întregime  altui 
om  fiindcă  toţi  aparţin  lui  Dumnezeu  ca  făpturi  ale  Lui”22. 

Vom  conchide  că  „sinergia  conştientă  a  unor  comportamente  personale  sub 
acţiunea  unui  tot  organic  de  valori  circulante”  desemnează,  prin  conţinuturile  mentale 
puse  în  lumină,  prin  expresiune,  geneza  unui  grup  social23  veritabil  elite-mase 
acţionând  sub  stindardul  eclesial. 


/.2.2.  Viaţa  sociala  şi  condiţiile  existenţei  ei  ca  spaţiu  de  afirmare , 
receptare  şi  asimilare  a  valorilor  morale 

Grupul  social  deţinând  valorile  circulante  în  strânsă  legătură  cu  veritabilele 
elite  face  ca  credinţa,  latura  spirituală  a  vieţii  să  prevaleze,  să  dea  un  sens  divin 
întregii  materialităţi  umane  iniţial  slujitoare  ascensiunii  curate  spre  creator,  pervertite 
în  amartia  chinuitoare  a  neascultării. 

Pentru  viaţa  socială,  conform  explicaţiilor  lui  E.  Speranţia,  sunt  necesare  şi 
suficiente  mai  multe  condiţii  determinante,  după  cum  urmează: 

21  Mircea  Vulcănescu,  Dimensiunea  româneasca  a  existenţei,  Ed.  Fundaţiei  Culturale  Române, 
1991,  p.  107-108. 

Apud  R.  Baltasiu,  op.  cit.,  p.  633.  Şi  E.  Speranţia  conchide  câ  «postulatul  supremaţiei 
spiritului  asupra  lumii  exterioare  stă  la  baza  întregii  noastre  gândiri  şi  a  întregii  noastre  conduite 
creştine»  drept  pentru  care  «nu  suntem  oameni,  nici  participanţi  ai  vieţii  sociale  decât  îngenunchiaţi  în 
spirit  şi  închinându-ne  lui»  ca  atare  nu  poate  «face  parte  din  elită  decât  acela  care  (şi  în  măsura  în  care) 
oficiază  în  numele  spiritului»  ( Cf.  op.  cit.,  supra ,  nota  15,  p.  572,  573), 

a)  existenţa  spiritualităţii  pe  care  se  constituie  şi  prin  care  se  dezvoltă  întreaga 
societate,  conservându-se  aspectele  gregarităţii,  dar  fiind  sublimate  sub  aspect 
comunitar; 

b)  Spiritualitatea  nu  aparţine  doar  domeniului  subiectiv,  personal  (persoana 
constituind  unica  formă  de  manifestare  a  spiritului  -  cf  Max  Scheler),  ea  e  dată  şi 
obiectiv,  în  alte  persoane;  prin  persoană  avem  credinţa  în  spiritualitate; 

c)  Faptul  social  al  comunicării,  ca  putinţă  şi  capacitate  a  circulaţiei 
conţinuturilor  de  conştiinţă,  a  transmisibilităţii  lor; 

d)  Caracteristica  principală  a  spiritului  fiind  de  factură  evaluativă,  comunicările 
interpersonale  sunt  comunicări  de  valori,  astfel  „faptul  social  e  un  schimb,  o  circulaţie 
de  valori”  în  adoptarea  lor  subiectivă; 

e)  Calitatea  de  „a  evalua  un  element  de  conştiinţă  înseamnă  a  indica  alegerea, 
direcţia  şi  limitele  sau  condiţiile  unei  acţiuni  eventuale”,  orice  evaluare  „implică 
adoptarea  unei  norme  de  acţiune.  O  valoare  e,  sub  acest  raport,  schiţa  şi  fundamentul 
unei  atitudini  normative,  e  o  normă  în  stare  embrionară,  iar  circulaţia  socială  a 
valorilor  e  circulaţia  modurilor  posibile  de  normaţiune  a  activităţii”;  conformarea  cu 
normele  care  circulă  prin  propagarea  socială  a  conţinuturilor  de  conştiinţă  a  actanţilor 
sociali  constituind  moduri  evaluative  acceptate,  imprimă  prin  progresiva  uniformizare 
a  voinţei  grupului  social  o  “creştere  a  similarităţii  sufleteşti,  deci,  întrucâtva,  şi 
similarităţii  lor  fîzionomice”  (a  actanţilor  sociali -n  ns.). 

f)  „societatea  evaluând  şi  ierarhizând  valori  şi  acţiuni,  ierarhizează  în  mod 
necesar  şi  principial  persoanele”24 . 


Spiritualitatea  valorilor  nu  exclude  aspectul  material  datorită  ierarhizării  dar 
datorită  libertăţii  personale  şi  creaturale  face  posibilă  creativitatea  în  solul  fertil  al 
datinilor  şi  obiceiurilor  ca  dinamică  şi  reflex  al  legăturii  intime  cu  cosmosul.  Legătură 
care  „a  dat  poporului  român  şi  o  uimitoare  putere  de  a  nu  fugi  din  faţa  celor  ce 
voiau  să-l  alunge  de  pe  acest  pământ,  ci  de  a-1  apăra  cu  orice  preţ.  Persistând  în 
peisajul  lui,  persistă  în  cadrul  liturgic  rânduit  lui,  în  cadrul  liturgic  românesc,  care 
înseamnă  încadrarea  firească  a  fiinţei  umane  româneşti  în  ordinea  superioară 
persistând  şi  în  comuniunea  spirituală  cu  cei  dragi,  vii  şi  morţi”25.  Cu  această 
afirmare,  reluare  şi  îmbogăţire  din  generaţie  în  generaţie  a  valorilor  creştinismului 
cosmic,  naţiunea  posedând  aptitudini  pozitive  active  în  cel  mai  înalt  grad,  ca  urmare 
a  „conştiinţei  despre  comuna  apartenenţă  la  aceleaşi  valori  şi  la  aceleaşi  idealuri” 


23  E.  Speranţia,  op.  cit.,  p.  643. 

%  24  Ibidem,  p.632-634. 

25  Pr.  Prof.  Dr.  Dumitru  Stăniloae,  Reflexii  despre  spiritualitatea  poporului  român,  Ed.  Scrisul 
Românesc,  Craiova,  1992,  p.  I !.  -  . 

(sau  altfel  zicând:  „cele  două  valori  supreme,  una  prezidând  viaţa  şi  unitatea  naţiunii, 
iar  cealaltă  viaţa  şi  unitatea  spirituală, (care)  sunt:  Idealul  naţional  şi  Dumnezeu ”26), 
naţiunea  deci  receptează,  asimilează  şi  transmite  satisfacţia  datoriei  împlinite  în 
faţa  forului  lăuntric  al  propriei  conştiinţe,  în  faţa  semenilor  dimpreună  cu  care 
alcătuieşte  comunitatea  de  limbă  şi  de  destin,  şi  ,  nu  în  ultimul  rând,  în  faţa  lui 
Dumnezeu. 


1.2.3 .  Datoriile  ca  receptare  sinergică  în  act  a  moralităţii 
Deplasarea  accentului  de  pe  etica  socială  şi  personală  a  datoriilor  pe  „religia” 
drepturilor  omului  în  zilele  noastre  este  simptomatică  în  sensul  diminuării  înţelegerii 
şi  trăirii  datoriilor  ca  porunci  ale  lui  Dumnezeu  întrucât  pentru  cei  credincioşi  „credinţa 
este  izvorul  întregii  vieţi  morale”27.  Poruncile  însă  „nu  sunt  ameninţări  ale  unei 
pedepse  ce  emană  de  la  o  autoritate  aflată  în  afara  omului  (căci)  ele  circumscriu 
integritatea  existenţei  umane”28.  Şi  numai  o  mentalitate  axată  pe  legi  impersonale, 
care  ar  regla  şi  cosmeticiza  sau  ameliora  raporturile  omului  cu  Dumnezeu  şi  cu 


semenii,  nu  realizează  că  „în  normă  binele  se  rupe  de  fiinţă  şi  nu  poate  să  o  schimbe, 
(Doar)  în  Hristos,  respectiv  în  legea  lui  Hristos,  legătura  cu  Dumnezeu  se  reia  din 
nou,  harul  divin  triumfa  asupra  rupturii,  introducând  binele  existent  în  interiorul  firii. 
Dezrădăcinând  răul  şi  păcatul,  legea  nouă  eliberează  omul  din  jugul  «legii  vechi»”29. 
Legea  cea  nouă  a  iubirii  jertfelnice  care  stă  la  baza  răspunsului  nostru  ca  datorie  de 
împlinit,  ca  răspuns  la  iniţiativa  divină  (cf  IIo  4,  19 ),  ocoleşte  formalismul  kantian™ 
în  determinarea  morală  a  voinţei.  Prin  acest  formalism  intrăm  în  constrângerile 
punitive  consfinţite  de  „datoriile  juridice”,  între  aceste  limite  neascultarea,  păcatul 
trebuie  pedepsit,  onoarea  ultragiată  trebuie  „satisfăcută”  de  pedeapsă.  Totuşi 
remarcăm  „pedeapsa  care  vine  în  mod  natural  asupra  celui  ce  ofensează  nu  vine 
de  la  dreptatea  lui  Dumnezeu  care  nici  nu  e  lovit,  nici  nu  cere  satisfacţii,  ci  de  la 
dreptatea  creaţiei .  Legile  ultimei  continuă  să  funcţioneze,  dar  acum  în  mod 
dezorganizat  şi  răsturnat,  şi-l  implică  în  această  funcţionalitate  răsturnată  şi  pe 

a 

om,  chinuindu-1  şi  torturându-f  .  In  acest  punct  nevralgic  al  dreptăţii  noastre  atât 
de  precare  Domnul  Hristos  întrupându-se  foloseşte  atitudinea  strâmbă  a  răspunsului 


26  E.  Speranţia,  Mic  tratat  de  valori ,  în  voi.  Axiologie  românească ,  Ed.  Eminescu,  1 982,  p.  341 . 

27  Cf.  Hristu  Andrutsos,  Sistem  de  Morală ,  Sibiu,  1947,  p.  123. 

28  Panayotis  Nellas,  Omul  -  animal  îndumnezeit ,  Deisis,  Sibiu,  1994,  p.  131. 

20  Pr.  Prof.  Dr.  II  ie  Moldo  van.  Structura  vieţii  morale ,  în  Credinţă  ortodoxă  şi  viaţă  creştină. 
Sibiu,  1992,  p.  250. 

30  Kant  susţine  că  „oricărei  datorii  îi  corespunde  un  drept,  considerat  ca  o  împuternicire,  însă 
nu  tuturor  datoriilor  le  corespund  drepturi  ale  altuia  de  a  constrânge  pe  cineva”  (cf.  Metafizica 
moravurilor,  în  Immanuel  Kant,  Scrieri  moral-politice,  Ed.  Ştiinţifică,  1991,  p.  229). 

31  P.  Ne I las.  Op.  cit.,  p.  38. 

negativ  al  umanităţii  ca  “leac”,  ca  medicament  vindicativ  al  firii,  prin  îndulcirea 
relaţiilor  interumane,  pe  plan  personal  (ca  îmbogăţire  a  conţinuturilor  de  conştiinţă, 
ca  dialog  interior)  şi  social,  prin  acceptarea  jertfelnică  a  împlinirii  datoriilor,  nici  din 
frica  de  pedeapsă,  nici  ca  aşteptarea  seacă  a  răsplătirii  (depăşirea  aspectului  mercantil 
al  autoapreciatoarelor  merite),  ci  ca  relaţie  filială  în  legătură  harică  cu  Dumnezeu, 
cu  iniţiativa  Lui  receptată  ca  atare  din  ambianţa  moralităţii  ce  îşi  are  izvorul  în 
spaţiul  liturgic  ca  împlinire  „cu  bucurie  a  „Legii  sfinte  a  Domnului”. 

De  altfel  Sfintei  Evanghelii  „îi  este  cu  desăvârşire  străină  orice  idee  de 
revendicare  şi,  prin  urmare,  orice  idee  de  «drept»,  de  îndreptăţire.  Evanghelia  şi,  în 
consecinţă,  întreaga  tradiţie  creştină  fidelă  Evangheliei,  ne  propun  o  spiritualitate  a 
îndatoririlor,  şi  nu  una  a  drepturilor  umane”12  nu  în  sensul  că  această  realitate  ar 
impune  o  „teocraţie”  dictatorială  de  temut  pentru  indivizii  terorizaţi  (inclusiv  punitiv 
în  Evul  mediu),  ci  în  sensul  că  „amurgul  datoriilor”  exclude  cu  obstinenţă  jertfirea 
relaţiilor  individualismului  sau  colectivismului,  pe  altarul  comuniunii  euharistice,  întru 
care  patemalismul  şi  frica  dispar  căci  singurul  mod  de  a  percepe  datoriile,  ca 
receptare  sinergică  în  act  a  moralităţii  sunt  date  de  conştientizarea  şi  trăirea  ritmului 
liturgic  al  pregătirii  şi  împlinirii. 

1.2.4.  Societatea  transparentă ,  elitele  şi  crepusculul  datoriilor 

Rupturile  produse  în  prezent  de  diluarea  programată  a  „conţinuturilor  de 
conştiinţă  circulante  în  mediul  comunitar  tradiţional  au  ca  izvor  ideea  iluministă  ce 
„consideră  istoria  umană  ca  pe  un  proces  progresiv  de  emancipare,  ca  realizare  tot 
mai  perfectă  a  omului  ideal  (scrierea  lui  Lessing,  Educaţia  neamului  omenesc, 
1 870,  e  o  expresie  tipică  a  acestei  perspective).  Dacă  istoria  are  un  sens  progresiv, 
e  evident  că  va  avea  mai  multă  valoare  ceea  ce  e  mai  «avansat»  pe  drumul  încheierii, 
ceea  ce  este  mai  aproape  de  terminarea  procesului”13.  Pentru  Vattimo  subiectul 
«forte»  devine  «slab»  în  opoziţie  cu  obiectul  care  era  luat  în  stăpânire  şi  exploatat, 
de  această  dată  prin  virtualizarea  (a  obiectului,  deci  a  realităţii),  aducerea  în  stadiul 
de  simulacru  prin  lumea  tehnicii  dominată  de  mass-media  nu  face  altceva  decât  să- 
I  determine  consistenţa  (opacitatea).  Fluxul  continuu  şi  asaltam  de  imagini  tind  să 
diminueze  aşadar  relaţia  subiectului  cu  lumea,  cu  realitatea  socială  care  şi  ea  devine 
o  imagine  în  vastul  spectacol  al  societăţii,  fals  transparenţi zate  prin  masificarea 
nivelatoare,  prin  manipularea  consensului  aparent  operată  de  putere  (id  est  elite) 
care  «slăbesc»  înseşi  noţiunea  de  realitate.  Astfel  „societatea  aparenţelor  manipulate 
de  putere,  este  şi  societatea  în  care  realitatea  se  prezintă  cu  caractere  mai  moi  şi 
mai  fluide,  şi  în  care  experienţa  poate  dobândi  trăsăturile  oscilării,  ale  depeizării,  ale 


32  Pr.  Dr.  Constantin  Coman,  Biblia  în  Biserică.  Eseuri  pe  teme  biblice,  Ed.  Bizantină,  i  997,  p.  34. 

33  Geanni  Vattimo,  Societatea  transparentă,  Ed.  Pontica,  !  995,  p.  6. 

jocului”34.  Acest  lucru  este  posibil  întrucât  „conştiinţa  modernă  ataşează  valoarea 
în  mod  predominant  individului,  iar  filosofia  se  ocupă,  cel  puţin  principial,  de  valorile 
individuale,  în  timp  ce  antropologia  consideră  valorile  ca  fiind  în  mod  esenţial 
sociale”35.  Atomizarea  socială  s-a  accentuat  printr-o  „transparentizare”  la  nivel 
individual  prin  deconstrucţia  „marilor  povestiri  ( metarecits )”  prin  care  se  realiza 
coeziunea  unei  lumi  în  care  au  fost  operate  disoluţii  ale  legăturilor  sociale  care  au 
favorizat  „trecerea  de  la  colectivităţile  sociale  la  starea  de  masă  compusă  din  atomi 
individuali  lansaţi  într-o  absurdă  mişcare  browniană”.  Mediul  social  are  acum  un 
liant  de  natură  lingvistică,  un  fel  de  „textură  în  care  se  întrepătrund...  jocuri  de 
limbaj  organizate  după  reguli  diferite”36. 

Odată  cu  intrarea  societăţii  în  „era  vidului”  şi  a  „post-datoriei”  asistăm  şi 
participăm  la  diluarea  interrelaţiilor  umane  tradiţionale.  „Epoca  noastră  a  renunţai 
în  ansamblu  la  efortul  de  sanctificare  a  datoriilor”  faţă  de  sine  şi  faţă  de  ceilalţi  în 
chip  „narcisic”!  „Cultura  obligaţiei  morale  a  cedat  întâietatea  culturii  gestiunii 
integrale  a  propriei  persoane,  domnia  pragmatismului  individualist  a  înlocuit-o  pe 
cea  a  idealismului  categoric,  criteriile  respectului  faţă  de  sine  au  intrat  în  ciclul 
mobil  şi  nedeterminat  al  personalizării,  al  psihologizării,  al  operaţionalizării”37. 
Remarcăm  în  perspectiva  celor  de  mai  sus  că  tipul  de  societate  actual  a  refuzat 
sau  n-a  intuit  prin  elite  simplexia  valorilor,  spiritualitatea  lor  ca  ferment  derivat  din 
izvorul  sacramental  al  eclesialităţii,  în  acelaşi  timp  izvor  al  datoriilor  conştientizate 
ca  răspuns  la  exigenţele  necondiţionatului38  divin.  Cum  s-a  ajuns  în  acest  punct 
„mort”  al  refuzului  împlinirii  datoriilor,  sau  al  transformării  „slabe",  pe  nesimţite,  a 
datoriilor  în  „drepturi”? 

Conform  „teoriei  latenţelor”,  forţa  acestei  transformări  a  „simţirii  pneumatice” 
a  realităţii  simţite  şi  înţelese,  a  fost  factorul  politic.  Dislocaţia  elitismului  social  spiritual 
al  clasei  ţărăneşti  în  Europa  de  Est  cu  elitismul  ăpolitic  constituie  „maladia 
modernităţii”.  Câtă  vreme  Biserica  a  fost  sufletul  naţiunilor  în  acest  areal  această 
maladie  „a  fost  ţinută  sub  control  de  homeostaza  diamorfică  a  culturii  şi  civilizaţiei 
europene”.  Iar  în  momentul  în  care  „sufletul  s-a  rupt  de  centrul  său  energetic, 
adică  de  lisus  Hristos,  maladia  a  dobândit  o  dezlimitată  regiune  de  înaintare,  a 
cuprins  rapid  peisajul  vieţii,  fâcându-şi  simţită  manifestarea  când  sub  forme  încă 
ţinute  sub  control,  când  prin  copleşitoare  erupţii  cum  au  fost:  «luminile», 


)J  lbidem,  p.  68-69. 

35  Louis  Dumont,  Eseuri  despre  individualism.  O  perspectivă  antropologică  asupra  ideologiei 
moderne,  Ed.  Anastasia,  1997,  p.  261. 

36  Jean-Franşois  Lyotard,  Condiţia  postmodernă ,  Ed.  Babei,  1993,  p.  36,  72. 

37  G.  Lipovetsky,  Amurgul  datoriei.  Etica  nedureroasă  a  noilor  timpuri  democratice,  Ed. 
Babei,  1996,  p.  97. 

M  Cf.  Kaxl  Jaspers,  Texte  filozofice,  Ed.  Politică,  p.  1 986,  p.  24. 

«raţionalismul»,  «revoluţia»,  «pozitivismul»,  «senzualismul»  (hedonismul), 
«socialismul»,  «anarhismul»,  «ateismul»”'9. 

Din  pseudo-lumea  simţualului  Dumnezeu  este  alungat,  fiorul  şi  misterul 
creştin  al  tainei  vieţii  sunt  înlocuite  de  spectrul  unei  lumi  mecanizate  şi 
mecanizante  transpusă  social  în  „senzualismul  corporateistic”  al  birocraţiei 
moderne  ce  „pune  în  relaţie  exterioară  două  impersonalităţi  interşanjabile”. 
Modelul  acestei  transpuneri  îl  constituie  „plăcerea  heterodeterminată”,  viciul, 
care  devine  „lege”40.  Spargerea  unităţii  interioare  în  fragmentele  patimilor  aduce, 
prin  hedonism,  pierderea  legăturii  omului  cu  «prototipia  divină»  a  realelor,  cu 
centrul  spiritual,  pneumatic  al  întregii  lumi,  şi  intrarea  în  «epoca  maşinismului». 
Prin  artefactele-indicatori  ai  „productivităţii  omului,  ai  puterii  sale  economice 
se  naşte  capitalismul”.  «Legea»  artefactelor,  prin  persistenţa  individualismului 
european  (englez)  din  care  s-a  ivit  self-reliance  ca  valoare  americană  centrală, 
impune  „puterea  banului  de  a  măsura  toate  lucrurile"41  în  structura  reţelară 
mamonistă  ce  caracterizează  noul  tip  de  relaţii  sociale.  S-a  ajuns  astfel  ca 
profitul  care  face  „legea”  să  de-localizeze  totul  prin  aproximarea  artefactelor, 
să  scoată  „realurile  de  sub  controlul  natural,  organic,  concret  şi  (să)  le  introducă 
sub  controlul  unor  medii  tot  mai  abstracte  şi  mai  de-realizate.  Monetizarea 
vieţii,  informatizarea  relaţiilor,  bulevardele  informatizate,  băncile  computerizate, 
planetarizează  acest  mediu  artificial  de  viaţă  ce  constituie  «oraşul  planetar»  a 
cărui  realitate  «completă»  este  dată  de  mecanizarea  şi  artificializarea  relaţiilor, 
mediu  propice  compunerii  şi  recompunerii  «legii  cubismului».  Toate  acestea 
alcătuiesc  un  veritabil  puzzle  al  realităţii  anticreştine  al  cărei  prinţ  se  poate 
adăposti  liniştit  sub  „simbolul  numeric  al  matematicii  extemaliste  a  modernităţii”: 
666,  în  care  cifra  şase  este  „simbolul  perfecţiunii  abstracte”  şi,  concomitent, 
„semnul  distrugerii  complete  a  identităţii  omeneşti”42. 

Pe  această  cale  s-a  „desăvârşit”  cu  concursul  generos  al  falselor  elite  de  la 
putere,  prin  corupţia  cancerigenă  de  la  nivelul  lor,  ele  „care  consumă  mult  şi  nu  produc 
nimic  în  compensaţie”,  să  „provoace  declin  şi  degradare  în  viaţa  popoarelor  însele”44. 
Semnalând  aceste  adevăruri  nu  apelăm  în  consecinţă  la  o  „teologie  a  eliberării"  sociale 
de  sorginte  cripto-marxistă  ci  punem  în  evidenţă  depărtarea  de  modul  social  doctrinar 
prin  care  Biserica  face  ca  viaţa  membrilor  ei  „ascunsă  cu  Hristos  în  Dumnezeu”( Col 

A 

3,3)  să  determine  cursul  istoriei  de  a  intra  pe  făgaşul  împărăţiei. 


39  II ie  Bădescu,  Teoria  latenţelor  colective.  Contribuţii  la  studiul  popoarelor ,  Ed.  Isogep- 
Euxin,  1997,  p.  16. 

40  Ibidem ,  p.  2 1 . 

41  Louis  Dumont,  Op.  cit.,  p.  264,  262. 

42  Ilie  Bădescu,  Op.  cit.,  p.  23-24. 

43  Ibidem ,  p.  77. 

Reducerea  radicală  dar  de  suprafaţă  a  motivelor  de  conflict  în  societatea 
omogenizată  de  interschimbabilitatea  monetară,  anunţând  o  nouă  eră,  se  realizează 
prin  comunicarea  ilimitată  ca  analgezic  social  şi  subtil  narcotic  care  sustrage 
„umanitar”  pe  indivizi  din  prăpastia  durerii  inducându-le  mental  şi  utopic  „comunitatea 
socialismului  logic”  ca  societate  transparentă  ce  dărâmă  obstacolele  şi  opacităţile 
vechi  printr-o  calchiere  pe  model  psihanalitic  a  unor  idei  re-povestind  totul,  fabulând 
lumea,  oferind  stereotipii  asupra  ei,  exercitând  un  „control  capilar  asupra 
cetăţenilor”44  care  au  renunţat  demult  să-şi  exercite  elementarul  drept  la 
spiritualitate,  la  concretul  revendicărilor  divine. 

Locul  „prototip”,  locul  predilect  al  spiritualităţii  care  invită  actanţii  sociali  la 
solidaritatea  credinţei,  la  mărturisirea  ei  în  lume,  locul  fast  al  contactului  concret  cu 
harul  se  face  în  „adunarea  noologică”  în  „cadrul  şi  momentul  împărtăşaniei”,  reiterând 
sublimul  transcendent  al  sacramentalului.  Numai  aşa  „fiinţa  comunitară  a  unui  popor 
se  manifestă  ca  fiinţă  religioasă,  eclesială,  ca  unitate  şi  deci  comunitate  întru  Hristos”, 
în  Trupul  Său  tainic  prin  şi  întru  care  sociologia  creştină  „conferă  caracter  creaţional 
numai  locurilor  spirituale  matriceale ”4\ 


2.0.  Rezultatele  cercetării  (etno)metodologiei  monograice  şi  aprecierile 
axiologice  ale  moralităţii  domeniului  social 

2.L  Cântecul  cununii  de  la  ceremonie  agrară  la  expresie  a  fiorului 
euharistie 


2. 1. 1.  Se  poate  lesne  constata  că  majoritatea  cercetătorilor  simbiozei  dintre 
fenomenul  folcloric  şi  manifestările  de  viaţă  cotidiene,  proprii  satului  românesc 
tradiţional,  au  minimalizat,  ignorat,  expediat  sau  chiar  negat  contribuţia  substanţială 
a  elementului  creştin  din  plămada  acestui  tip  de  manifestări  sociale,  accentuând 
preponderenţa  reperelor  mitologice  traco-daco-geto-latine.  Ei  au  subliniat  îndeobşte 
că  încreştinarea  acestor  repere  de  viaţă  a  constituit  un  „adaos  târziu  şi 
nesemnificativ  pentru  spiritualitatea  românească”,  iar  „adaosul”  a  persistat 
inexplicabil  mai  bine  de  un  mileniu  şi  jumătate,  cel  puţin.  Aşa  se  face  că  pentru 
explicaţiile  mitologizante,  „vechile  semnificaţii  şi  simboluri  par  a  fi  încremenit:  la 
sfârşitul  secolului  XX  poporul  român,  prin  creaţiile  şi  sistemul  obiceiurilor,  pare  a 
exprima  cel  mai  nealterat  organism  coerent  de  credinţe  şi  practici  tradiţionale 
precreştine”.  Trebuie  însă  să  renunţăm  aşadar  „la  acest  set  de  prejudecăţi,  a 
căror  explicaţie  o  găsim  în  amintita  strădanie  a  intelectualilor  români  de  a  răspunde 
multor  agresiuni  culturale  şi  politice  presărate  de-a  lungul  zbuciumatei  noastre 


istorii,  în  vederea  re-gândirii  sau  rescrierii  istoriei  şi  culturii  tradiţionale  româneşti* 


44  G.  Vattimo,  Op.  cit.y  p.  26,  30,  31,  9. 
45 II ie  Bâdescu,  Op  cit.t  p.  54. 

şi  a  liniilor  de  forţă  duhovnicească  ce  au  stat  dinaintea  tuturor  adversarilor  şi 
adversităţilor  „înrădăcinării  în  spaţiul  propriu”. 

A. 

2.1.2.  In  monografia  Dealu  Mohului,  Ion  I.  Ionică  a  studiat  „un  singur 
aspect  al  unei  singure  manifestări  spirituale  din  şirul  multor  ritualuri  agrare”47,  şi 
anume:  claca  la  seceriş,  sub  aspectul  fenomenologic  etnografic  şi  folcloric,  n-a 
fost  uitat  aspectul  social  al  comunităţii  care  practică  acest  obicei.  Comunitatea 
sau  comunităţile  locale  aparţin  unei  regiuni  tradiţionale:  Ţara  Oltului.  Autorul, 
fixând  aria  de  răspândire  a  ceremonialului,  descoperă  „straturile  istorice  importante, 
altoirea  elementelor  creştine  (aşezarea  cununii/buzduganului  la  icoană,  la  sfârşitul 
ceremoniei),  precum  şi  rosturile  sociale  noi”4*.  în  acest  demers  de  sociologie 
aplicată  autorul  urmărind  desfăşurarea  spaţială  a  unui  fapt  social  remarcă 
apartenenţa  acestuia  „la  o  unitate  de  viaţă  mai  cuprinzătoare  decât  unitatea  primă 
(respectiv  satul)  din  care  a  fost  desprins”,  apoi  pune  în  lumină  „existenţa  unei  arii 
ca  regiune  unitară  de  viaţă  sociala".  Aceste  regiuni  de  viaţă  socială  unitară, 
aşa-numitele  „Ţări”  cuprind  „întreguri  de  viaţă  românească,  (ce)  poartă  semnele 
unei  convergenţe  etnice  şi  istorice,  în  cadre  geografice  bine  determinate.  In  cursul 
veacurilor,  ele  au  format  adăposturi  sigure  în  care  viaţa  autohtonă  s-a  dezvoltat 
fără  discontinuitate.  Acest  fapt  a  imprimat  un  caracter  de  omogenitate 
comportărilor  unei  populaţii  destul  de  vaste,  pe  care  o  leagă,  în  aceleaşi  cadre 
naturale,  funcţiuni  economice  şi  spirituale.  Dar  mai  cu  seamă  conştiinţa  locală  a 
oamenilor  este  aceea  care  deosebeşte  unele  de  altele  aceste  comunităţi  de  viaţă 
regională  şi  le  dă  legătura  lăuntrică”49. 

Să  desluşim  aşadar  un  crâmpei  din  viaţa  aparent  monotonă  ce  o  duceau  aceşti 
oameni  pe  un  areal  destul  de  întins.  Să  urmărim  desfăşurarea  clăcii.  Mânecând 
oamenii  de  la  casa  preotului,  în  haine  de  sărbătoare,  lucrul  la  câmp  fiind  el  însuşi  o 
sărbătoare,  cosaşii  încep  munca  „făcând  întâi  semnul  crucii  (însoţit  de  cuvintele  de 
rugăciune:)  «Doamne-ajută!».  Nici  un  alt  ritual  nu  deschide  seceratul”.  Snopii  de 
paie  de  grâu  adunaţi  sunt  dispuşi  unul  peste  altul  în  formă  de  cruce,  nu  roată,  iar 
întreaga  claie  este  alcătuită  din  trei  cruci  suprapuse,  cu  spicele  spre  răsărit  căci 
există  încredinţarea  şi  conştiinţa  că  „de  la  sfinţi  vin  aici,  întotdeauna,  ploaia  şi 
vânturile. ..”.  Dintre  cei  ce  alcătuiesc  grupul  de  clăcaşi  „unii  cântă,  alţii  strigă,  alţii 


44  Sabina  Ispas,  Comentarii  etnologice  asupra  colindei  şi  colindatului,  în  voi.  Sub  aripa 
cerului,  Ed.  Enciclopedică,  1998,  p.17. 

47  Ghe.  Vrabie,  Folcloristica  română.  Evoluţie,  curente,  metode ,  Ed.  pentru  Literatură,  1968, 

p.  368. 

41  Constantin  Mohanu,  Studiu  introductiv  la  Ion  I.  Ionică,  Dealu  Mohului.  Ceremonia  agrară 
a  cununii  in  Ţara  Oltului,  Ed.  Minerva,  1996,  p.  XVI.  Ion  I.  Ionică,  Op.  cit.,  p.  1 1. 

44  Ion  1.  Ionică,  Op.  cit.,  p.  1 1. 

şoptesc  şi  râd.  în  tot  acest  timp,  munca  se  petrece  într-o  atmosferă  de  veselie, 
specifică  clăcii”so.  Autorul  menţionează  că  atmosfera  de  bucurie  „în  toate  celelalte 
clăci,  şi  la  Drăguş,  şi  la  Pojorta,  şi  la  Ticuş”  era  întreţinută  de  muzicanţi  care  „erau 
între  secerători  de  la  începutul  muncii,  -  iar  cântecul  lor  era  aproape  neîntrerupt, 
stimula  mişcările  şi  veselia  tuturor.  De  altcum  şi  numărul  clăcaşilor  era  mai  mare, 
iar  claca  aceasta  de  seceriş  lua  proporţiile  unei  adevărate  sârbători”‘il. 

r\ 

Intâmpîându-se  să  rămână  o  porţiune,  un  „colţ”,  acesta  era  lăsat  „lui 
Dumnezeu,  că  El  l-o  crescut”52! 

A 

In  jurul  amiezii,  „pe  la  ora  1,  soseşte  o  femeie  cu  mâncare  de  la  casa 
părintelui.  Li  se  aduce  clăcaşilor  «supă  de  tăiţei  cu  carnea  din  ea»,  pâine. .  .Femeile 
şi  fetele  stau  într-un  grup,  bărbaţii  intr-altul”53.  Urmează  rostirea  rugăciunii  Tatăl 
nostru  şi  binecuvântarea  preotului,  prezent  în  mijlocul  clăcaşilor  şi  începe  prânzul 
urmat  de  câteva  clipe  de  răgaz,  după  care  se  reia  activitatea.  Apropiindu-se 
înserarea,  înaintea  asfinţitului,  „în  timp  ce  clăcaşii  merg  înainte  cu  lucrul,  trei 
femei ,  într-un  colţ  al  holdei,  pregătesc  buzduganul”.  Dintre  snopii  legaţi  se  alege 
unul  cu  spicele  cele  mai  frumoase,  cu  paiul  cel  mai  lung,  formându-se  vârsta 
dintâi ,  axa  principală  a  buzduganului.  Din  trei  mănunchiuri  ulterioare  se  leagă 

A 

prima  cruce,  urmând  altele  două.  In  anumite  părţi,  buzduganul  de  grâu  cuprinde 
«unsprezece  vârste»,  care  e  împodobit  apoi  cu  fiori,  atunci  când  este  „adus  în 
mijlocul  secerătorilor,  o  mişcare  de  admiraţie  îndreaptă  privirile  tuturor  spre  el . . . 
ultimii  snopi  legaţi  sunt  repede  aşezaţi  în  clăi.  Buzduganul  e  semn  de  isprăvit”54. 
Trebuie  să  precizăm  că  termenul  de  «buzdugan»  formează  „o  insulă  lingvistică 
înlăuntrul  cercului  de  viaţă  al  compexului  ritual  «Dealu  Mohului»...  înlăuntrul 
unui  teritoriu  care  ne  arată  şi  în  marginea  răsăriteană,  şi  în  marginea  apuseană, 
reapărând  forma  de  cunună”55. 

La  întoarcerea  grupului  de  clăcaşi  spre  sat,  în  frunte,  alături  de  preot  stă 
purtătorul  sau  purtătoarea  buzduganului/cununii.  Din  momentul  întoarcerii  ei  încep 
să  cânte  buzduganul:  „Dealu  Mohului/Umbra  snopului...”  care  se  încheie  cu 
referinţe  faţă  de  gazdă:  „Stăpâne,  stăpâne,/Gată  cina  bine, /Că  cununa  vine,  /Tot 
de  grâu  frumos,  /Trupul  lui  Hristos. /Stăpâne,  stăpâne,/Cămaşă  de  in,  /Ş-o  vadră 
de  vin. /Că  de  nu  vei  da,  măi,  /Ghine-o  cioară  neagră, /Şi-ţi  ia  claia-ntreagă,  /Ş-o 

_  A 

duce  pe  Olt/Şi-ţi  ia  grâu  tot”56.  In  alte  variante  se  spune:  „Stăpână,  stăpână,/ 
Gată  cina  bine/  Că  cununa-ţi  vine,/Cunună  de  flori/cu  secerători, /Fete  şi  feciori,/ 


50  Ibidem ,  p.  34-35. 

51  Ibidem  y  p.  38. 

52  Ibidem ,  p.  36. 

53  Ibidem ,  p.  4 1 . 

54  Ibidem ,  p.44-45. 

55  Ibidem ,  p.7h 

cunună-nspicată/Din  holdă  tăiată, /Chiar  de  pe  răzor/Din  grâu  roşior, /Cunună  de 
spice/Acum  îţi  aduce,/Ţi-o  aduce-un  june;/Pune  masa,  pune/Şi  te-ntoarce-n  casă/ 
Şi  pune  pe  masă/Un  colac  frumos, /Trupul  lui  Hristos./Stăpână,  stăpână,/Nu  fi 
supărată, /Holda-i  secerată./Stăpâne,  stăpâne,/Deschide-ne  poarta/Că  ţi-a  venit 
ceata/De  secerători,/Fete  şi  feciori/Şi  ei  îi  aduce/O  cunună  cruce, /Crucea  lui 
Hristos,/Tot  din  grâu  frumos,/Din  grâu  roşior,/Tăiat  din  răzor/De  fete  fecioare,/ 
De  secerătoare,/Fete-au  secerat/Şi  juni-au  legat, /Bărbaţii  au  clăit/Şi  ţi-am 
isprăvit...”57.  în  cele  din  urmă  se  producea  ,jucarea"  buzduganului,  de  trei  ori, 
după  care  rămânea  în  casa  preotului  „aşezat  la  loc  de  cinste,  fie  la  o  icoană,  fie 
într-o  fereastră”.  Mai  apoi  era  treierat  cu  celălalt  grâu  pentru  ca  boabele  din  el 
să  se  amestece  cu  „grăunţele  de  semănat  în  toamnă"  sau  era  ţinut  până  în  anul 
următor,  la  noul  buzdugan58. 

2. 1.3.  Semnificaţia  obiectului  ritual  cunună/buzdugan  este  redată  de  „singura 
formă  esenţială:  CRUCEA".  Şi  este  lesne  de  înţeles  că  „o  înrâurire  a  crucii  creştine 
şi  a  formelor  sale  de  dezvoltare  complexă  culturală  asupra  alcătuirii  obiectului  ritual" 
ne  ajută  să  desluşim ,  jertfa  lui  Dumnezeu”  deoarece  „buzduganul  e  trupul  Domnului 
Hristos,  că  pe  bonul  de  grâu  se  vede  chipu’  Domnului  Hristos”59. 

Intuim  aici  relaţia  dintre  jertfa  Domnului  Hristos  reprezentat  de  bobul  de  grâu 
care  în  spice  alcătuieşte  cununa  în  formă  de  cruce  şi  conexiunea  cu  extinderea  din 
spaţiul  sacru  în  care  se  aduce  jertfa  liturgică  nesângeroasă  cu  spaţiul  conex 
extraeclesial  ca  temeluire  pe  această  jertfă  a  raporturilor  sociale. 

A 

Nu  întâmplător  această  conexiune  este  reliefată  şi  în  colinde:  „întreabă, 
d-înreabă/Sfinţi  pă  Dumnezău,/Da/  Domnului  Doamne,ISfin\i  pă  Dumnezău;/ 
Din  ce  s-a  făcut/Grâul  şi  vinulu:/Dumnezău  şedea-re,/Şi  din  graiu  grăia-re:/„- 
Da’  voi  sfinţi  de  sfinţi, /Ce  mă  d-ispitiţi,/Că  voi  bune  ştiţi/Bine  ca  şi  mine,/Din  ce 
s-a  fâcutu,/Grâul  şi  vinulu  (bis)/Şi  a  treia  mirulu:/Că  noi  am  ieşitu,/'N  câmp  la 
Rusalimu  (bis)/Ca  noi  ca  să  dămu/Roadă  câmpiloru,/Mană  grâneloru./Păgânii  de 

A 

jidovi,/... /Şi  peminem-orprinsu,/Şi  m-or  dus  legatu/In  curtea  lui  Pilatu,/De  m-au 
judecatu,/Prin  tălpile  mele,/Prin  pălmile  mele/Cuie  mi-s  băte-re,/.../Pe  unde 
băte-re/Sângele  pome-re/Vinul  se  făce-re/Pe  mine  mă-ncinge/.../Camea-mi  se 
frânge-re/Grâul  se  fâce-re./Pe  drag  capul  meu,/Cunună-mi  pune-re,/Cunună  de 
spini,/Şi  de  mărăcini./Pe  un’e-mi  pune-re,/Sudoare-mi  trece-re,/Mirul  făce-re”. 
Preluând  această  colindă  existentă,  consemnată  şi  în  culegerea  lui  Sabin  Drăgoi, 
303  Colinde ,  Ion  I.  Ionică  recunoaşte  „formele  agrare  închise  în  momentul 


56  Ibidem ,  p.  47. 

57  Cântecele  cununii  (Texte  poetice  alese) ,  Ed.  M  inerva,  1989,  p.  89. 

58  Ion  I.  Ionică,  Op.  cit.%  p.  50. 

59  Ibidem ,  p.  75  şi  83. 

culminant  al  ritualului  creştin,  în  Sfânta  Taină  a  Euharistiei,  a  prezenţei  (reale  a) 
Domnului  în  Pâinea  şi  Vinul  de  comuniune”60. 

Există  în  cele  de  mai  sus  certitudinea  că  ţăranii  noştri  perpetuau  mulţumirea 
euharistică  şi  liturgică  la  fel  ca  în  primul  secol,  cum  se  relatează  în  Didahia, 
IX,  1-4:  „Iar  cu  privire  la  euharistie,  aşa  să  faceţi  euharistia:  Mai  întâi  cu  privire 

A 

la  potir:  «Iţi  mulţumim  ţie.  Părintele  nostru,  pentru  sfânta  VIE  a  lui  David,  sluga 
Ta,  pe  care  ne-ai  făcut-o  nouă  cunoscută  prin  lisus,  Fiul  Tău.  Ţie  slava  în  veci». 
Cu  privire  la  frângerea  pâinii:  «îţi  mulţumim  Ţie,  Părintelui  nostru,  pentru  viaţa  şi 
cunoştinţa,  pe  care  ne-ai  facut-o  cunoscută  nouă  prin  lisus,  Fiul  Tău.  Ţie  slava  în 
veci.  După  cum  această  pâine  frântă  era  împrăştiată  pe  munţi  şi  fiind  adunată  a 
ajuns  una,  tot  aşa  să  se  adune  Biserica  Ta  de  la  marginile  lumii  în  împărăţia  Ta. 
Că  a  Ta  este  slava  şi  puterea  prin  lisus  Hristos  în  veci»”61.  Ritualul  cununii  nu 
este  altceva  decât  descrierea  itinerarului  euharistie  al  grâului  devenit  pâine,  mai 
exact  prescură  pentru  cuminecătură. 

Exact  acelaşi  itinerar  este  descris,  de  astă  dată  în  creaţia  cultă,  de  Nichifor 
Crainic  în  poezia  sa:  Cântecul  Potirului,  şi  nu  încape  îndoială  că  poetul  nu  s-a 
inspirat  din  creaţia  populară  anonimă  care,  în  felul  ei,  cu  mijloacele  specifice,  dădea 
glas  aceleiaşi  trăiri  atât  de  firească  atunci  în  grupurile  sociale  ale  parohiilor,  atât  de 
străină  pentru  noi  cei  de  azi. 

In  prima  strofă  autorul  aminteşte  de  practica  tradiţională  de  la  isprăvitul 
secerişului  de  a  lăsa  grâu  nesecerat  numit  „Barba  lui  Dumnezeu”:  „Când  holda 
tăiată  de  seceri  fu  gata/Bunicul  şi  tata/Lăsară  o  chită  de  spice-n  picioare/Legând-o 
cucernic  cu  fir  de  cicoare;/Iar  spicele-n  soare  sclipeau  mătăsos/Să-nchipuie  barba 
lui  Domnu  Hristos”.  Indicaţia  la  lucrul  câmpului,  la  secerat  era  următoarea:  „când 
seceri  la  grâu,  să  laşi  un  petecel  numai  cât  cuprinzi  cu  braţul,  numit  Barba  lui 
Dumnezeu ,  în  mijlocul  lanului  că  aşa  e  bine”.  Iar  „Barba  Iui  Dumnezeu  se  păstrează 
fie  în  casa  gospodarului,  la  o  icoană  -  întocmai  ca  şi  buzduganul  -  fie  chiar  pe 
ultima  holdă,  nesecerate  într-un  colţ  al  casei”62. 

Să  urmărim  itinerarul  bobului  de  grâu  în  celelalte  versuri:  „Când  pâinea-n 
cuptor  semăna  cu  arama, /Bunica  şi  mama/Scoţând-o  sfielnic  cu  semnele  crucii/ 
Purtau  parcă  moaşte  cinstite  şi  lucii/Că  pâinea,  dând  abur  cu  dulce  miros,/Părea  că 
e  faţa  lui  Domnu  Hristos. //Şi  iată  potirul  la  gură  te-aduce,/Iisuse  Hristoase,  Tu 
jertfă  pe  cruce,/Hrăneşte-mă,  mamă  de  sfânt  Dumnezeu./Ca  bobul  în  spice  şi  mustu- 
n  ciorchine/Eşti  totul  în  toate  şi  toate  prin  tine, /Tu,  pâinea  de-a  pururi  a  neamului 


60  lbidemy  p.  162-163. 

61  Cf  Scrierile  Părinţilor  Apostolici ,  în  col.  Părinţi  şi  Scriitori  Bisericeşti,  voi.  1,  Editura 
Institutului  Biblic  şi  de  Misiune  al  Bisericii  Ortodoxe  Române  [EÎBMBOR],  1 979,  p.29. 

62  Ion  I.  Ionică,  Op.  cit p.  1 36. 

meu.//Din  coarda  de  viţă  ce-nfaşură  crama/Bunica  şi  mama/Mi-au  rupt  un  ciorchine, 
spunându-mi  povestea;/Copile,  grăiră,  broboanele-acestea/Sunt  lacrimi  de  mamă 
vărsate  prinos/La  casnele  Domnului  nostru  Hristos.//Apoi,  când  culesul  de  struguri 

A 

fu  gata,/Bunicu  şi  tata/In  joc  de  călcâie  zdrobind  nestemate/Ce  lasă  ca  rana  şiroaie- 
nspumate,/Copile,  grăiră,  e  must  sângeros/Din  inima  Domnului  nostru  Hristos.//Şi 
iată  potirul  la  gură  te-aduce,/Iisuse  Hristoase,  Tu  jertfă  pe  cruce. .  .//Podgorii  bogate 
şi  lanuri  mănoase,/ Pământul  acesta,  Iisuse  Hristoase, /E  raiul  în  care  ne-a  vrut 
Dumnezeu.  /Priveşte-te-n  vie  şi  vezi-te-n  grâne/Şi  sângeră-n  struguri  şi  frânge-te- 
n  pâine,/Tu,  viaţa  de-a  pururi  a  neamului  meu"63.  Am  subliniat  în  ultima  strofa 
oarecum  versurile  cheie  pentru  înţelegerea  comuniunii  sociologice  care  vine  prin 
euharistie  în  locul  de  sub  cer  menit  pentru  mântuirea  noastră.  Este  „paradisul  etnic"64 
în  care  ne-a  vrut  Dumnezeu  să  ne  câştigăm  prin  ofranda  crucii,  pornind  de  la  Crucea 

A 

Domnului  Hristos  gustată  euharistie  dimpreună  cu  entuziasmul  învierii,  Crucea 

A 

neamului  după  modelul  Crucii  Sf.  Ap.  Andrei,  Cel  întâi  Chemat  la  apostolie,  cel 
care  a  lăsat  sămânţa  Evangheliei  pe  pământul  strămoşilor  noştri  ca  să  aducă  rod 
însutit  în  Ziua  Judecăţii  şi  a  înnoirii  lumii. 

2.2.  Conştientizarea  prezenţei  divine  în  momentele  esenţiale  ale  vieţii 

Satul  românesc  tradiţional  a  fost  departe  de  „izolarea  morală  în  care  este 
lăsat  individul  în  societăţile  civilizate  modeme,  lisa  de  integrare  a  individului  în 
grupul  său  social”,  ţăranii,  oamenii  pământului  şi  ai  cerului  au  simţit  cu  putere 
prezenţa  divină  în  momentele  esenţiale  ale  vieţii  tocmai  datorită  raportării  la  „sufletul 

A 

neamului”,  la  datele  constitutive  ale  „eului  etnic"  dobândit  după  înviere  şi 
Cincizecime  în  plămada  etnogenezei.  Nu  este  o  apreciere  cu  iz  sămănătorist6- 
care  ar  „idealiza”  satul  şi  viaţa  sa  tradiţională  ci  constatarea,  pe  baza  cercetărilor 
sociologice  a  consistenţei  ethosului  propriu  ca  articulaţie  solidă  a  segmentului 
social  rural  în  cadrele  eclesialităţii. 

A 

întrepătrunderea  dintre  poruncile  dumnezeieşti  (concomitent  cu  revărsarea 
de  har  dat  prin  Crucea  şi  învierea  Domnului  Hristos)  şi  răspunsul  la  ele  din  partea 
creştinilor  care  sunt  chemaţi  să  dea  „gust”,  să  fie  „sarea  pământului”(M  5,  13) 
pentru  mediul  social  în  care  trăiesc,  este  marcată  conştientizarea  prezenţei  divine 


63  Nichifor  Crainic,  Şoim  peste  prăpastie ,  Ed.  Roza  Vânturilor,  1990,  p.  101 -102. 

64  Pr.  Prof.  Dr.  II  ie  Moldovan,  Credinţa  strămoşească  în  faţa  ofensivei  antihristice  sectare. 
Texte  scripturistice  în  apărarea  Legii  şi  sufletului  românesc ,  Ed.  Pro- Vita,  Valea  Plopului  -  Prahova, 
1998,  p.  49. 

65  Anumite  derive  de  la  regula  comportamentală  statornicită  în  segmentul  rural  al  societăţii  şi 
aprecierile  unor  teologi  sunt  semnalate  de  Arhid.  Prof.  Dr.  Ioan  I.  Ică  Jr.  în  studiul  său  :  Dilema  socială 
a  Bisericii  Ortodoxe  Române:  radiografierea  unei  probleme ,  din  voi.  Gândirea  socială  a  Bisericii. 
Fundamente  -  documente  -  analize  -  perspective ,  Ed.  Deisis,  2002,  p.  533. 

în  viaţa  cotidiană.  „Cu  cât  prin  raportarea  la  Dumnezeu,  cunoştinţa  noastră  despre 
lume  se  închegă  într-un  sistem  mai  armonic  şi  ni  se  zugrăveşte  într-un  ansamblu 
mai  unitar,  cu  atât  în  aceasta  trebuie  să  vedem  simptomul  unei  mai  efectiv  realizate 
unităţii  în  noi  înşine.  Lumea,  nu  prin  conţinuturile  empirice  în  care  o  analizăm,  ci 
prin  sensul  general  pe  care  ni-1  relevă,  e  proiecţia  propriei  noastre  personalităţi”66 


ce  reflectă  chipul  „nemuritor  al  lui  Dumnezeu’'!.  In  concretizarea  şi  intensificarea 
personalismului  comunitar  „morala  creştină  a  fost  pârghia  de  rezistenţă  sufletească 
a  omenirii  şi  totdeauna  când  a  slăbit  influenţa  ei  asupra  vieţii  popoarelor  «societatea 
a  devenit  un  cuib  de  hoţi  sau  o  casă  de  desfrâu»  (H.  Taine).  Aceasta  pentru  că 
morala  creştină  leagă  preceptele  ei  de  o  realitate  profund  sufletească,  de  credinţă, 
a  cărei  putere  în  viaţa  morală  s-a  dovedit  cu  mult  superioară  simplelor  combinaţii 
intelectuale,  interesate  aproape  totdeauna  şi  egoiste”67. 

Momentele  esenţiale  ale  vieţii,  evenimentele  ce  se  succed  pe  parcursul  vieţii 
personale  nedespărţite  de  obârşia  comunităţii,  prin  Biserică  se  situează  în  ambianţa 
binefăcătoare  a  harului  mântuitor.  Elementele  cercetărilor  etnologice  compun  acest 
tablou  social  în  care  Biserica  nicidecum  nu  este  „forţată”  să  se  transforme  într-o 
instituţie  eticistă  pentru  a  regla  şi  ameliora  comportamentele. 

Realitatea  că  „Dumnezeu  aduce  pace  în  sufletele  noastre  şi  sporeşte  valoarea 
lumii  deodată  cu  valoarea  eului  nostru  este  aşezată  la  temelia  sociologiei  însăşi  ca 
ştiinţă”  percepută  ca  atare  în  creştinism.  Mi  mult  constatăm  în  folclorul  românesc 
acea  luminare  liturgică  care  străluceşte  asupra  cosmosului  ca  „o  dovadă  de  absolută 
libertate,  dar  şi  de  iniţiativă  etnografică  în  raport  cu  Adevărul  unic  al  lui  iisus 
Hristos”.  Se  înţelege  deci  că  „venirea  omului  spre  Iisus  Hristos  printr-un  act 
colectiv  şi  liber,  la  proporţiile  unui  neam  întreg,  aşa  cum  reiese  din  fenomenul 
«creştinismului  cosmic»,  este  o  dovadă  că  religia  creştină  n-are  nimic  impus,  silnic”68. 
N-am  reuşi  să  caracterizăm  mai  bine  infuzia  cu  valorile  creştine  a  creaţiilor  folclorice 
specifice  unei  aparte  socialităţi  decât  surprinzându-le  ca  „punctul  în  care  hrana 
materială  se  schimbă  în  hrană  spirituală,  plăcerea  sensibilă  în  bucurie  spirituală, 
adevărul  obiectiv  în  adevăr  spiritual,  frumuseţea  trupească  în  frumuseţe  spirituală, 
datoria  morală  într-un  dar  spiritual”.  Iar  în  momentele  esenţiale  ale  vieţii  „ceea  ce 
arată  destul  de  bine  din  spiritul  pur  închide  în  perfecta  sa  simplicitate  o  suverană 
bogăţie”  ce  se  adapă  din  harul  Sfântului  Duh  ca  „origine  a  tuturor  valorilor”60. 

Momentul  esenţial  baptismal  al  naşterii  „din  apă  şi  din  Duh”  (In  3,5)  marchează 
înnoirea  întregii  comunităţi  liturgice  locale,  parohiale.  Grija  familiei  de-a  înnoi  neamul 
este  datorie,  cum  datorie  este  şi  pedobaptismul,  căci  „dacă  nu  există  Botez  al  pruncilor. 


66  E.  Speranţia,  Op.  c/7.,  apud  II ie  Bădescu,  Op.  cit,,  p.  275. 

6?  Em.  Vasilescu,  Op.  cit ,,  p.  155. 

68  Ilie  Bădescu,  Op.  cit.,  p.  201. 

69  Louis  Lave! le.  Trăite  de  valeurs ,  voi.  11,  PUF,  Paris,  1951,  p.  451. 

nu  există  neam  şi,  în  cele  din  urmă,  Botez  în  sensul  ortodox  al  cuvântului”70,  iar 
legătura  Botez-neam  e  dată  în  porunca  Mântuitorului  (A 4t  28,  19). 

Cu  acest  prilej,  al  botezului  copiilor,  colacii  împletiţi  în  „opt”-uri  -  simbolizând 
viaţa  cea  nouă  în  Hristos  -  „sunt  mândri  şi  frumoşi,/Că-s  făcuţi  din  grâu  frumos/Ca 
faţa  lui  Hristos”.  Tot  în  acest  context  naşul  este  îndemnat:  „Uită-te  în  sus  şi-n  jos/ 
Şi  la  faţa  lui  Hristos. /Să  laşi  inimă  păgână/Să  iei  inimă  română. /Să  prinzi  colacii  în 
mână/. ../Cum  ai  ajuns  a  boteza, /S-ajungi  a-1  şi  cununa!”71.  Cum  vedem,  deasa 
raportare  a  protagoniştilor  evenimentelor  sociale  la  Hristos  Domnul  este  pilduitoare, 
în  descoperirea  adevărurilor  mântuitoare,  în  faţa  cărora  s-au  închinat  străbunii. 

Extinderea  obiceiului  „colăcăritului”  la  nuntă:  a  pomului/bradului  sau 
steagului  sau  la  ceremonialul  îngropăciunii/câmândării  ne  indică  extinderea 
încrederii  de  nezdruncinat  în  viaţa  cea  nouă  inaugurată  prin  învierea  Domnului  şi 
extinsă  eclesial  în  domeniul  larg  social  prin  Cincizecime. 

La  „punerea  mărului’Vpomului/steagului  pentru  cununie  se  invocă  rugăciunea 
preotului  „pentru  ca  să  aibă  ei  (mirii  -  n.ns.)  şi  familia  celor  căsătoriţi  pe  cealaltă 
lume  un  pom  pe  care  să  se  odihnească”72.  Dar  nu  numai  mirii  şi  cei  apropiaţi  ca 
rudenii  ci  şi  toţi  cei  invitaţi,  celor  mai  importanţi  (social)  pregătindu-li-se  câte  „un 
parastas  cu  pom  în  el”,  adică  un  colac  (simbolul  vieţii  noi  aduse  de  înviere)  în 
care  este  înfiptă  o  ramură  de  măr  sau  de  prun  de  care  sunt  atârnate  fructe  şi 
turte  dulci  de  diferite  mărimi.  La  „nchinarea  pomului”  se  urează  astfel:  „Cinstiţi 
meseni, /care  staţi  la  masa  sânţită,/De  la  rai  venită/. .  ./Sănătos  pom,  frumos,/ 
Mândru  şi  mănos./Mănos  ca  vara, /Roditor  ca  toamna,/Pe  la  poale  poleit, /Pe  la 
mijloc  zugrăvit, /De  numele  Domnului  numit, /Acela  e  Domnu  mare/Care  coace 
grâu  cu  răcoare”73.  Este  aşadar  străvezie  raportarea  permanentă  a  factorului 
natural  social  la  sfinţenia  împărtăşită  liturgic  şi  trăită  moralmente  în  comunitate  a 
evenimentelor  vieţii. 

I  De  asemenea  pomul/mărul  care  se  pune  pentru  morţi,  pe  lângă  semnificaţia 
simbolică  ce  se  revendică  de  la  „pomul  vieţii”(Fc  2,9)  cu  care  sau  dintru  care  s-a 
împărtăşit  euharistie  nu  nominal  cel  trecut,  acum  petrecut,  din  lumea  aceasta,  ne 
arată  că  această  încredinţare  adânc  înrădăcinată  în  viaţa  comunităţilor  săteşti  (iniţial 
devălmaşe  dar  unite  prin  liantul  creştin  al  vieţii  comune)  determina  sublimul  trăirii 
duhovniceşti  şi  euharistice  la  nivelul  tuturor  straturilor  sociale.  Sfinţii  Părinţi  ne 
spun  că  „Pomul  vieţii  este  Dumnezeu,  a  cărui  lumină  care  procură  viaţă  şi  Care  dă 
rod  bun  de  mâncat  numai  celor  vrednici  de  viaţă,  ca  unii  care  nu  sunt  supuşi  morţii. 


70  Pr.  Prof.  Dr  llie  Moldovan,  Op.  cit.,  p.119. 

71  S.  FI.  Marian,  Naşterea  la  Români.  Studiu  etnografic ,  Ed.  Grai  şi  Suflet  -  Cultura  Naţională, 
Bucureşti,  1995,  p.J87, 

72  Idem.  Nunta  la  Români.  Studiu  istorico-etnografic  comparativ ,  1995,  p.523. 

73  Ibidem ,  p,529. 

El  produce  o  dulceaţă  negrăită  celor  ce  se  împărtăşesc  de  El  şi  le  dăruieşte  o  viaţă 
nemuritoare.  De  aceea,  pe  drept  cuvânt  s-a  numit  «pomul  vieţii»  şi  «tot  pomul». 
Căci  El  este  totul,  în  Care  şi  prin  Care  e  totur74.  Evidenţa  demonstrată  de  practica 
„pomului”  e  dată  de  faptul  că  românul  „privind  lumea  în  chip  curat,  o  vede  ca 
rai”7\  De  acest  pom  înfipt  într-un  colac,  ca  şi  cum  ar  fi  un  pom  al  raiului  „se 
reazimă  totdeauna  o  scară  făcută  de  faină  de  grâu  şi  într-unul  din  rămurele  se 
anină  şi  om  sticlă  de  băut  apă.  Scara  însemnează,  ca  să  aibă  sufletul  pe  ce  se  sui, 
dacă  va  avea  parte,  în  pomii  raiului,  apa  ca  să  aibă  pe  cealaltă  lume  ce  bea  şi  cu  ce 
se  răcori”.  Pomul,  în  unele  părţi,  „se  duce  deodată  cu  mortul  şi  anume  totdeauna 
înaintea  acestuia  nemijlocit  după  sfânta  cruce”.  In  mentalitatea  satului  „unii  cred 
că  Domnul  nostru  Iisus  Hristos,  când  a  scos  pe  Adam  şi  Eva  din  iad,  sufletele  celor 
drepţi  s-au  ţinut  de  Dânsul  ca  (de)  un  pom  încărcat  cu  tot  felul  de  fructe.  Drept 
aceea,  pomul,  care  se  pune  la  mort,  serveşte  sufletului  ca  o  scară  pe  care  se  suie 
de  pe  pământ  până  la  Dumnezeu  în  cer”76. 

La  sfârşitul  slujbei  pogribaniei  se  invoca  într-un  „viers”  comunicarea 
răposatului  cu  Dumnezeu  printr-o  „zi  de  liturghie”.  Dacă  în  zona  Făgăraşului 
mormântul  avea  în  „viers”  „patru  fereşti”,  în  părţile  Gorjului  acesta  avea  „şapte 
zăbrelui”,  corespunzătoare  Sfintelor  Taine77,  lată  versurile:  ”Roagă-mi-te,  roagă/ 
De  şapte  zidari, /Şapte  meşteri  mari,/Zidul  să-l  zidărească/Şi  ţie  să-ţi  lase/Şapte 
fierăstrui/Şapte  zăbrelui, /Pe  una  săţi  vină/Colac  şi  lumină;/Pe  una  să-ţi  vină/Miroase 
de  flori/De  pe  la  surori;/Pe  una  să-ţi  vină/Spicul  grâului/Cu  tot  rodul  lui;/Pe  una 
să-ţi  vină/Buciumel  de  vie/Cu  tot  rodul  iui;/Pe  una  să-ţi  vină/Raza  soarelui/Cu  căldura 
lui;/Pe  una  să-ţi  vină/Vântul  cu  racoarea,/Să  te  racoreşti/Să  nu  putrezeşti”78. 

Omniprezenţa  pâinii  sub  forma  colacului,  scăriţei,  colăceilor  credem  că  derivă 
din  folosirea  pâinii  ca  materie  necesară  Jertfei  euharistice  nesângeroase.  Momentele 
de  sărbătoare  trăite  de  aceşti  oameni  ca  sublim  al  „comuniunii  depline  cu  societatea 
şi  cu  cosmosul  sau  cu  realitatea  generală”  alcătuia  acel  sentiment  „luminos  al 
împărtăşirii  tuturor  din  acelaşi  sens,  care  ajunge  să  umple  toată  realitatea  concepută 
ca  o  nesfârşită  ordine  providenţială”  deoarece  în  Biserică  sărbătoarea  înseamnă 

m 

„existenţa  unificată  şi  transfigurată”.  In  coordonatele  ei  „creştinul  simte  pământul 
boltindu-se  spre  cer  sau  I  se  pare  că-I  înregistrează  largi  palpitări  spirituale.  Din 


74  Sf  Nichita  Stethatul,  Vederea  duhovnicească  a  raiului,  14 ,  în  Filocalia  (Românească)  [FRJy 
voi  6,  EIBMBOR,  1977,  p.  362. 

75  Cf  nota  572,  în  FR  voi. 6,  p.  355. 

76  S.  FI.  Marian,  înmormântarea  la  Români  Studiu  etnografic ,  reed.  1995,  p.  113-116 
(„Pomul”). 

77  Pr.  Prof.  Dr.  II  ie  Moldo  van,  op .  cit p.  50. 

7B  Cântece  ale  mortului  din  Gorj  (culese  de  C-tin  Brăiloiu),  în  Secolul  20y  nr.  282-283,  6-7/ 
1984,  pp.l  14-115. 

cauza  aceasta,  sărbătoarea  realizează  o  atenuare  a  forţei  gravitaţiei  universale. 
Legea  individuării  îşi  domoleşte  şi  ea  aplicarea,  odată  cu  slăbirea  gravitaţiei,  şi 
toate  lucrurile  se  spritualizează.  în  sărbătoare,  orice  obiect,  orice  fragment  de  realitate 
are  semnificaţie,  nu  mai  este  opac...  Creştinul  simte  sărbătoarea  ca  pe  o  victorie 
continuă  şi  calmă,  în  bună  tovărăşie  cu  geniile  bune  ale  existenţei  şi  sub  raza  paternă 
a  divinităţii”79.  Dacă  acest  duh  al  sărbătorii  a  fost  alungat  de  diferite  „inginerii 
sociale”  (printre  care  şi  „fenomenul  Piteşti”  de  spălare  a  creierelor  prin  „reeducare” 
adică  de  extindere  a  bestialităţii  şi  abrutizării  la  scara  întregii  societăţi  româneşti 
postbelice)  el  a  revenit  iară  şi  iară  prin  Sfânta  Liturghie  şi  prin  tot  ce  ţine  de 
pregătirea  creştinului  pentru  a  participa  la  ea. 

Punctând  aceste  obiceiuri,  crâmpeie  de  viaţă,  descrise  prin  metodele  sociologice 
ne  clarifică  în  cadrul  evaluărilor  morale  că  prelungirea  în  cotidian  a  efectelor  liturgice 
era  străină  de  prestaţiile  individualist-pietiste  ale  serviciului  cultic  rupt  de  atmosfera 
de  taină  a  vieţii  creştine. 

Evaluările  moral-liturgice  aplicate  datelor  furnizate  de  metodele  de  investigare 
sociologice  indică  apropierea  sau  depărtarea  de  faptul  implicării  misionare  a  Bisericii. 
„Din  moment  ce  Dumnezeu  a  ales  comunitatea  ca  mijloc  de  a  transforma  lumea, 
angajându-Se  El  însuşi  în  ea  în  chip  personal  şi  existenţial.  Biserica  nu  poate  opta 
pentru  o  altă  cale  de  a-şi  împlini  misiunea”80.  Misiunea  eclesială  implicită  la  nivelul 
unităţilor  „sociale”  străromâne  a  statelor  este  revelată  şi  de  adevărul  că  „românul 
este  pentru  conştiinţa  socială  un  om  care  întotdeauna  a  trăit  într-o  civilizaţie  sătească. 
Mai  mult  decât  familia,  satul  este  considerat  ca  unitatea  socială  primordială  pe 
care  s-a  întemeiat  statul  sau  împărăţia.  Şi  atunci  statul  a  fost  al  satului  iar  împăratul 
«un  sătean  de  pe  la  noi»”81. 

în  contrast  cu  mimetismul  social  prin  care  indivizii  sunt  judecaţi  şi  se  critică 
moralist  lumea  prin  prisma  juridismului  „conduitei  morale”,  perspectiva  „euharistică 
a  lumii  şi  a  societăţii  nu  permite  şi  nici  nu  admite  autonomia  moralei  sau  reducerea 
ei  la  reglementări  juridice  absolute,  fără  nici  o  legătură  cu  timpul  şi  varietatea 
persoanelor.  în  viaţa  liturgică  ortodoxă  moralitatea  nu  izvorăşte  dintr-un  raport 


juridic  cu  Dumnezeu,  ci  din  metamorfoza  şi  înnoirea  zidirii  şi  a  omului  în  Hristos, 
astfel  încât  orice  imperativ  moral  să  poată  fi  înţeles  numai  ca  rezultat  al  acestei 
metamorfoze  sacramentale”.  în  lipsa  sau  în  respingerea  sau  în  necunoaşterea 
acesteia  nu  se  poate  înţelege  pe  deplin  de  ce  „Biserica  nu  oferă  lumii  un  sistem 
de  reguli  morale,  ci  o  societate  sfinţită,  o  plămadă  care  va  anima  creaţia  nu  prin 
constrângerea  comandamentelor  ei  morale,  ci  prin  prezenţa  ei  sfmţitoare.  Prezenţă 


79  Vasile  Băncilă,  Duhul  sărbătorii.  Anastasia,  1996,  p.  56-57. 

K  Î.P.S,  loannis  Zizioula s.  Mitropolit  de  Pergam,  Fiinţa  eclesială ,  Ed.  Bizantină,  p.  1 996,  p.  248. 
81  C.Amăriuţei,  Starea  d  intâi ,  în  voi.  Rănduiala ,  1973,  p.  36. 

mărturisitoare  care  nu  făureşte  legături  greu  de  purtat  pentru  oameni  pentru  a-i 
trage  legaţi  la  mântuire,  ce  îi  cheamă  la  «libertatea  măririi  fiilor  lui  Dumnezeu»,  la 
o  comuniune  cu  Dumnezeu  care  aduce  reînnoirea  lumii”*2. 

Evoluţia,  de  multe  ori  dirijată,  a  factorilor  decizionali,  a  elitelor  care  nu  se  mai 
revendică  de  la  adevărurile  Evangheliei  decât  nominal  şi  pietist  electoral,  a  făcut  ca 
impasul  spiritual  al  incertitudinilor  pe  plan  comportamental  să  coboare  în  mijlocul 
relaţiilor  interumane,  să  tulbure,  prin  presiunea  mercantilismului  şi  a  monetarismului, 
sistematic,  vindecarea  relaţiilor  interpersonale.  Mina  inepuizabilă  semantic  a  datelor 
monografiilor  sociologice,  a  cercetărilor  etnografice  ne  dau  şansa  de  a  sonda  şi 
evalua  moralmente  modul  de  viaţă  tradiţional  românesc  infuzat  osmotic  cu  harul 
evanghelic  dar  şi  putinţa  de  a  vedea  la  ce  distanţă  am  ajuns  prin  lepădarea  de  acest 
mod  de  viaţă  şi  modalităţile  de  racordare  la  acelaşi  flux  haric  vivificator. 

Pn  Drd.  Călin  Budai 
Facultatea  de  Teologie  Ortodoxă  «Andrei  Şaguna»,  Sibiu 

Abstract:  For  most  of  their  part ,  the  researchers  of  the  connections 
between  Romanian  folklore  and  its  roots  in  the  village  s  daily  tije  ignored , 
minimized '  or  even  negated  the  major  contribution  of  the  Christian  dimension 
of  the  social  and  cultural  content  of  the  tradiţional  rural  life  in  favor  of 
Tracic ,  Dacic  or  Latin  myîhologies.  The  study  investigates  from  a  spiritual 
and  moral  point  of  view  the  results  of  one  of  the  most  fruitful  method  applied 
in  Romanian  sociological  research  of  the  tradiţional  rural  communities,  that 
îs  the  sociological  monograph  devei oped  during  the  inter-war  epoch  by  the 
school  of  D.  Guşti ,  T  Herseni  and  others .  Taking  the  social  life  and  its  material 
conditions  as  the  place  xvhere  moral  values  are  being  asserted \  received [  and 
assimilated,  the  author  delineates  at  first  the  values  ’  synergetic  structure  (their 
'symplexy '  according  to  E.  Sperantia)  and  the  special  role  the  moral  values 
played  for  setting  social  elites.  After  paying  a  certain  aitention  to  the  Modernity 
and  Post- Modernity  s  overthrow  of  the  values ,  he  approaches  as  a  casc -study 
the  agrarian  ceremony  which  accompanied  the  wheat  harvesting ,  the  so-called 
4 Coronei/ Maces  Song'  ( investigated  by  I.  Ionica).  The  maces  cross-like 
morphology  and  the  songs  clearly  demonstrate  the  Eucharistic  meaning  of 
the  ceremony  (‘the  mace  is  the  Body  of  Christ,  for  the  beans  carry  Christ  's 
face  ’)  and  therefore  the  awareness  of  divine  presence  in  the  middle  of  the 
constituent  events  of  the  community  s  life . 


I.P.S.  loannis  Z  iz  i  ou  las.  Creaţia  ca  Euharistie  f  Ed.  Bizantină,  1999,  p.  20-22. 

ICONOMIA  DUPĂ  DREPTUL  CANONIC  ORTODOX* 


După  dreptul  canonic  al  Bisericii  ortodoxe  iconomia  înseamnă 
nerespectarea  acrivistă  a  rânduielilor  canonice  şi  bisericeşti,  în  viaţa  şi 
administraţia  Bisericii,  atâta  timp  cât  aceasta  nu  contravine  învăţăturilor 
dogmatice  ale  Bisericii.  Aplicarea  iconomiei  se  face  numai  de  către  autoritatea 
competentă  şi  numai  în  cazuri  singulare.  Ea  există  din  raţiuni  de  dreptate,  spre 
binele  şi  mântuirea  membrilor  Bisericii. 

Sfântul  Atanasie  cel  Mare  descrie  iconomia  într-un  mod  simplu:  „Unul  şi 
acelaşi  lucru,  în  unele  situaţii  şi  într-un  anumit  timp,  nu  este  permis,  totuşi,  în 
alte  situaţii  şi  sub  alte  împrejurări,  este  permis  şi  tolerat"',  iar  Sfântul  Atanasie 
Sinaitul  defineşte  iconomia  ca  „ingăduire  conştientă  spre  mântuirea  omului"2. 

Cuvântul  „ iconomie ”  este  grecesc,  derivă  din  verbul  „oikonomein”  (a 
administra  casa)  şi  înseamnă:  1 .  gospodăria  casei  şi  grijile  ei,  2.  administrarea  şi 
conducerea  oraşului,  3.  o  rânduială  într-un  oarecare  domeniu  cu  un  scop  precis,  de 
ex.  compunerea  unei  poezii  sau  redactarea  unei  cărţi. 

Din  aceste  concepte  s-au  născut  cele  trei  înţelesuri  de  importanţă  majoră 
pentru  teologie: 


NOTA  RED  :  Inaugurăm  sub  titlul  „  Interferenţe  teologice  °  o  nouă  rubrică  a  revistei  noastre. 

în  care  intenţionăm  să  publicăm  traduceri  de  studii  şi  articole  semnate  de  teologi  contemporani  de 

renume .  Prin  aceasta  dorim  să  facem  cunoscute  cititorilor  români  dezbateri  pe  teme  importante 

* 

ale  teologiei  contemporane,  ortodoxe  sau  eterodoxe .  care,  altfel ,  nu  ar  fi  accesibile.  începem  cu 
traducerea  articolului  mitr.  Panteleimon  Rodopoulos ,  renumit  profesor  de  drept  canonic  din 
Tesalonic,  cu  o  temă  privind  iconomia  în  Biserica  Ortodoxă ,  Subiectul  interesează  cu  atât  mai 
mult  cu  cât  Biserica  Ortodoxă  Română  are  ca  misiune  pregătirea  raportului  privind  iconomia 
ortodoxă ,  în  vederea  dezbaterii  lui  la  viitorul  sfânt  şi  mare  Sinod  Panortodox.  De  menţionat  că 
mitrop.  Rodopoulos  este  şi  dr.  h.  c.  al  Facultăţii  de  Teologie  Ortodoxă  „ Andrei  Şaguna  "  din  Sibiu. 

*  Prelegere  susţinută  la  1 2  mai  1 986  la  Facultatea  de  Teologie  Catolică  a  Universităţii  din  Bonn 
(RFG),  Autorul  este  profesor  de  drept  canonic  la  Facultatea  de  Teologie  Ortodoxă  din  Tesalonic 
(Grecia).  Traducerea  s-a  făcut  după  articolul  Oikonomia  nach  dem  orthodoxem  Kirchenrecht  '\ 
publicat  în  rev.  „Osterreichisches  Archiv  Fur  katholisches  Kirchenrecht”,  nr.  36/1986»  p.  223-231 . 

1  Athanasius,  Epistola  ad Amunem  monachum ,  Patrologîae  Graeca  (=  PG)»  voi.  26»  col.  1 173. 

2  Anastasius  vom  Sinai,  Viae  Dux  adversus  acephalos  II,  7,  în  CChrSG,  8,61;  Comp.  Theodor 
Studites,  Epistolarum  liber  I,  Epistola  24  {PG,  99, 984);  Idem,  Epistolarum  liber  l ,  Epistola  43  (PG, 
99,  1085.  1088). 


212 


REVISTA  TEOLOGICĂ 


1.  Iconomia  dumnezeiască,  aşa  cum  o  întâlnim  în  Biblie,  în  special  în  Noul 
Testament,  şi  la  Sfinţii  Părinţi,  înseamnă  întruparea  Logosului  spre  mântuirea  oamenilor, 

A 

care  lucrează  continuu  în  Biserică.  In  spatele  acestui  sens  al  iconomiei  stă  ideea  că 
Dumnezeu  este  Domnul  cosmosului  care  poartă  de  grijă  pentru  creaturile  sale  şi 
pentru  întreaga  lume; 

2.  Iconomia  ca  îndrumarea  duhovnicească  şi  morală  a  Bisericii  universale  sau 
locale  prin  dreapta  explicare  a  cuvântului  adevărului.  în  acest  sens  Apostolii,  ucenicii 
lor  şi  urmaşii  lor  sunt  numiţi  „iconomC',  adică  administratori  ai  cuvântului  şi  ai  Tainelor 
Bisericii; 

3.  Iconomia  ca  întărire  şi  reglementare  a  condiţiilor  vieţii  bisericeşti,  a  ordinii 
şi  administraţiei  bisericeşti  potrivit  cerinţelor  timpului.  Aceasta  se  explică  fie  prin 
respectarea  strictă  a  rânduielilor  bisericeşti,  fie  prin  excepţiile  care  se  fac  de  la 
prescripţiile  bisericeşti  prin  îngăduinţă.  în  ambele  situaţii  se  urmăreşte  atingerea 
aceluiaşi  scop  al  Bisericii,  adică  mântuirea  omului  şi  a  lumii3. 

Iconomia  în  sensul  pogorământului  şi  al  îngăduinţei  a  fost  întrebuinţată,  în 
mare  măsură,  şi  de  sinoadele  ecumenice  şi  locale,  iar  Sfinţii  Părinţi  vorbesc  despre 
iconomie  în  multe  locuri.  In  tradiţia  şi  învăţătura  Bisericii  se  vorbeşte  despre  iconomie 
fără  întrerupere,  în  înţelesurile  amintite  mai  sus.  Origen,  de  pildă,  în  numeroasele 
sale  scrieri,  vorbeşte  astfel  despre  iconomie:  „  Toţi  cei  care  nu  se  păzesc  cu  atenţie, 
mai  curând  sau  mai  târziu  vor  cădea.  Totuşi  acelora  care  au  căzut  cel  mai  jos, 
le  vine  în  ajutor  iconomia”*.  Sfântul  Grigorie  Teologul  apelează  la  autoritatea 
Sf.  Ap.  Pavel  care  se  referă  la  iconomie  în  ceea  ce  priveşte  tăierea  împrejur:  .Jâeşi 
Pavel  provenea  din  rândul  celor  tăiaţi  împrejur  spunea,  totuşi,  că  ea  nu  trebuie 
să  fie  urmată,  ci  numai  doar  prin  iconomie Sfântul  Vasile  cel  Mare  acceptă 
din  motive  de  iconomie  botezul  practicat  de  eretici  şi  accentuează  necesitatea  de  a 
aplica  iconomia  după  cum  au  făcut  şi  Sfinţii  Părinţi6.  Sfântul  loan  Gură  de  Aur 
explică  importanţa  iconomiei  în  buna  administrare  a  Bisericii  şi  dă  ca  exemplu 
răspunsul  Sfântului  Apostol  Pavel  la  întrebarea  dacă  creştinii  de  origine  păgână 
trebuie  să  se  supună  sau  nu  riturilor  iudaice7.  Sfântul  Chirii  al  Alexandriei  a 
recomandat  insistent  folosirea  iconomiei  prin  cuvintele:  ,fî-ar  trebui,  din  iconomie, 
să  fim  prea  acrivişti  cu  cei  care  se  pocăiesc,  căci  astfel  de  situaţii  au  mare 


’  Comp.  Concilium  Quinisextum.  canon  12. 

‘Origenes,  Deprincipiis.  1,6,2,  la  H.  Gdrgemanns,  H.  Karpp  (edit.),  Origenes  Biicher  von  der 
Prinzipien  =  Texte  zur  Forschung  24.  Darmstadt  1 976,  p.  220. 

5  Gregor  von  Nazians  jOratio  31,25,  la  J.  Barbel  (edit.),  Gregor  von  Nazians.  Die  junf 
theologischen  Reden  =  Testimonia  3,  Diîsseldorf,  1963,  p.  262. 

6  Basilius  von  Casarea,  Epistola  188,  1,  la  Z.  Courtonne,  Saint  Basile.  Lettres,  Paris  1957- 
1966,  voi.  2,  p.  123. 

7  Johannes  Chrysostomos,  Kommentar  liber  die  Apostelgeschichte,  Homilie  46,  PG,  voi.  60, 
col.  323;  Idem,  Komentar  liber  den  GalaterbriefH,5,  PG,  voi.  61,  col.  641 , 

nevoie  de  îngăduinţă şi  în  alt  loc  spune:  „Eu  nu  vreau  ca  unii  să  rămână  în 
cădere,  căci  ştiu  că  în  astfel  de  situaţii  cea  mai  bună  este  iconomia,  iar  acrivia 
este  îngrijorătoare  pentru  cei  care  o  practică,  chiar  şi  pentru  cei  mai  conştienţi "9. 
în  acelaşi  sens  se  exprimă  şi  Sfântul  Atanasie  Sinaitul:  „Prin  iconomie  se 
reglementează  o  situaţie  care  practic  n-ar  trebui  să  fie;  aceasta  se  face  totuşi 
din  îngăduinţă  şi  spre  mântuirea  celor  în  cauză.  Astfel,  Pavel  l-a  tăiat  împrejur 
pe  Timotei,  pentru  ca  în  acest  fel  să-i  aducă  pe  iudei  la  Hristos.  Şi  tot  din  acelaşi 
motiv,  Pavel  se  supunea  curăţirii  după  riturile  iudaice.  Tot  din  cauze  de  iconomie 
şi  Iisus  a  fost  tăiat  împrejur  pentru  ca  să  nu  trezească  impresia  că  El  ar  vrea  să 
desfiinţeze  legea  veche"'0.  Despre  iconomie  în  sensul  pogorământului  şi  al  îngăduinţei 
vorbeşte,  în  secolul  XIX  şi  patriarhul  Nicolae  Misticul:  Jconomia  este  îngăduinţa 
aducătoare  de  mântuire  care  salvează  pe  cei  păcătoşi  , ...  este  o  împlinire  a 
iubirii  de  oameni  a  lui  Dumnezeu"".  Toate  sinoadele,  atât  cele  locale  cât  şi  cele 
ecumenice,  au  aplicat  şi  ele  în  mare  măsura  iconomia. 

Iconomia  în  general 

Din  imaginea  prezentată  care  ne-o  dau  scrierile  patristice  reiese  că  iconomia 
este  o  excepţie  de  la  rânduielile  canonice,  care  se  aplică,  de  fapt,  ca  şi  când  nu  ar  fi 
deloc  o  excepţie. 

Prin  aplicarea  retroactivă  a  iconomiei  s-au  validat  multe  practici  necanonice 
şi  efectele  lor.  Astfel  au  fost  validate  prin  îngăduinţă,  unele  cununii,  care  au  încălcat 
normele  canonice.  Prin  validarea  îngăduitoare  a  unei  hirotonii  necanonice,  se 
validează  şi  efectele  acestei  hirotonii,  dar  efectele  hirotoniei,  nu  se  pot  valida  înainte 
de  validarea  hirotoniei  însăşi.  Totuşi,  pentru  cazul  din  urmă,  validarea  ar  avea  nevoie 
de  o  dispoziţie  canonică  specială  a  Bisericii. 

Efectele  unei  practici  recunoscute  prin  iconomie  sunt  valide  numai  pentru 
cazul  singular  în  care  a  fost  aplicată  iconomia.  De  aceea,  dacă  într-un  anumit  caz  se 
aplică  iconomia,  nu  se  poate  generaliza  că  un  alt  caz  similar  va  fi  tratat  tot  prin 
aceeaşi  iconomie. 

„Iconomia"  ortodoxă  şi  „ dispensa ”  catolică 

Iconomia  ortodoxă  şi  dispensa  catolică  sunt  asemănătoare,  dar  se  şi  deosebesc. 
Asemănarea  constă  în  faptul  că  în  ambele  situaţii  întâlnim  o  excepţie  de  la  ordinea 
canonică  precisă.  Totuşi  ele  se  diferenţiază  în  următoarele  puncte: 

I  Cyrill  von  Alexandrien,  Epistola  57,  PG  voi.  77,  col.  321 

9  Idem,  Epistola  82 ,  PG,  voi.  77,  col.  376;  Idem,  Epistola  72,  PG,  voi.  77,  col.  345;  Idem, 
Epistola  76,  PG,  voi.  77.  col.  353. 

10  Anastasius  vom  Sinai,  op.cit .,  p.8,  (CChrSG,  8,72). 

II  Comp.  H.  Alivizantos,  Oikonomia  According  to  the  Canon  Law  of  the  Orthodox  Church 
(gr.),  Athen,  1949,  p.  35. 

L  Referitor  la  importanţa  generală  şi  la  definiţie.  Iconomia  se  aplică  din 
pogorământ  şi  îngăduinţă  pentru  a  oferi  o  salvare.  Contrar  acestui  fapt,  dispensa 
este  de  natură  juridică,  prin  urmare  justiţiabilă,  de  aceea  ea  este  doar  analoagă  cu 
iconomia.  Iconomia  se  aplică  de  organele  bisericeşti  competente  printr-o  socotinţă 
liberă  potrivit  situaţiei  respective,  pe  când  dispensa,  ca  excepţie  de  la  lege,  este 
definită  exact  şi,  ca  reglementare  juridică,  nu  suportă  nici  o  modificare. 

2.  Referitor  la  efectele  lor.  Efectele  dispensei  sunt  definite  exact  pentru  toate 
cazurile  de  întrebuinţare.  Contrar  acestora,  efectele  iconomiei  sunt  foarte  elastice 
şi,  în  general,  nu  se  pot  defini. 

în  concluzie,  notăm  că  învăţătura  Bisericii  Ortodoxe  despre  iconomie  nu  poate 
fi  delimitată,  nici  definită.  Aplicarea  iconomiei  oferă  cea  mai  bună  soluţie  de  salvare 
într-o  situaţie  dificilă,  care  prin  observarea  acrivistă  a  ordinii  canonice  ar  putea 
dăuna  ordinii  Bisericii.  Legea  trebuie  să  fie  spre  ajutorul  oamenilor,  şi  cu  atât  mai 
mult  legea  bisericească  al  cărui  scop  este  mântuirea  omului,  nu  persecutarea  sau 
sclavia  lui.  Iconomia  corespunde  învăţăturii  lui  Hristos,  căci  litera  legii  ucide,  dar 
duhul  face  viu12.  „  Sabatul  este  pentru  oameni,  nu  omul  pentru  sabat Instanţele 
bisericeşti  competente  care  pot  aplica  iconomia  procedează  potrivit  puterii  spirituale, 
în  numele  Bisericii.  Fiecare  situaţie  este  judecată  părinteşte,  spre  binele  duhovnicesc 
al  credincioşilor.  De  asemenea,  aplicarea  responsabilă  a  iconomiei  trebuie  să  caute 
înlăturarea  unui  rău  care  se  poate  ivi,  fie  din  acrivia  excesivă  ce  urmăreşte 
respectarea  ordinii  canonice,  fie  din  îngăduinţa  exagerată  care  duce  la  indiferenţa 

a 

sau  chiar  refuzul  respectării  canoanelor.  In  zilele  noastre,  când  Bisericile  angajate 
în  mişcarea  ecumenică  şi  în  dialoguri  teologice,  se  regăsesc  în  dragoste  reciprocă, 
aplicarea  iconomiei  este,  după  părerea  mea,  un  ajutor  eficient  ce  nu  poate  fi  trecut 
cu  vederea,  în  refacerea  mult  doritei  unităţi  a  tuturor  Bisericilor. 

Testimonia  3,  Dusseldorf,  1963. 

Y.  COURTONNE,  Saint  Basile.  Lettres,  3  voi..  Paris,  1957-1966. 

H.  GORGEMANNS,  H.  KARPP  (edit.),  Origenes  vier  Biicher  von  den 
Prinzipien  =  Texte  zur  Forschung  24,  Darmstadt  1976. 

Mitrop.  Panteleimon  RODOPOULOS 
( Traducere  de  pr.  lect.  dr.  Irimie  MARGA) 

CHRISTOPH  MARKSCHIES,  Warum  hat  Christentum 
in  der  Antike  uberlebt?  Ein  Beitrag  zum  Gesprăch  zwischen 
Kirchengeschichte  und  Systematische  7Vieo/og/e,Theologische 
Literaturzeitung  13, 2004, 65  p. 


Fără  îndoială.  Profesorul  Christoph  Markschies  este  una  din  marile  speranţe 
ale  teologiei  evanghelice  germane.  Nu  întâmplător  a  fost  invitat,  nu  de  multă  vreme, 
să  ocupe  postul  de  titular  al  catedrei  de  Istorie  a  Bisericii  Vechi  din  Berlin,  unde 
înainte  au  predat  faimoşii  Adolf  von  Hamack  şi  Hans  Lietzmann.  Am  fericita  ocazie 
de  a  recenza  una  din  cele  mai  noi  publicaţii  ale  domniei  sale  şi  astfel  să  fac  cunoştinţă 
publicului  teologic  românesc  cu  un  istoric  de  care  cu  siguranţă  vom  mai  auzi  în  viitor. 

Cartea  are  la  bază  cursul  inaugural  susţinut  de  autor  în  Aula  Veche  a 
Universităţii  din  Heidelberg  la  7  noiembrie  200 1 ,  care  ulterior  a  suferit  unele  modificări 
în  urma  unor  discuţii  sau  sugestii  din  partea  colegilor  ( Cuvânt  înainte ;  p.  5-6). 

Prima  parte  a  lucrării  intitulată  Observaţii  cu  privire  la  tema  tratată  şi 
problemele  ei  istorice  şi  sistematice  (p.  9-14)  conştientizează  cititorul  asupra 
actualităţii  temei.  Sociologul  Franz-Xavier  Kaufman  a  încercat  să  răspundă  la 
stringenta  întrebare  pusă  în  Occident,  în  urma  secularizării  accentuate: 
„  Supravieţuieşte  creştinismul  în  modernitate?  Profesorul  Markschies  încearcă 
să  răspundă  la  întrebarea  din  titlu  -  De  ce  a  supravieţuit  creştinismul  în 
Antichitate?  -  sperând  „că  un  răspuns  la  întrebarea  privind  motivele 
supravieţuirii  acestei  religii  în  Antichitate  are  o  însemnătate  pentru  reflecţiile 
actuale  despre  soarta  creştinismului  în  epoca  modernă  ”  (p.  9). 

A  răspunde  la  întrebarea  din  titlu  este  destul  de  greu,  din  trei  motive:  1 .  nu 
există  izvoare  istorice  care  abordează  direct  această  problemă;  2.  istoricii  moderni 
s-au  pronunţat  numai  cu  rezerve  în  acest  sens;  3.  Istoria  Bisericii  este  o  ştiinţă 
înţeleasă  prea  istoricist.  Istoricul  bisericesc  care  este  în  acelaşi  timp  şi  teolog,  uneori 
chiar  cleric  (evanghelic  în  cazul  autorului),  ar  trebui  să  ia  în  considerare  mai  des 
relaţia  dintre  divin  şi  uman  în  istorie.  în  concluzie,  „ne  putem  îndoi,  pe  bună 
dreptate ,  că  este  de  dorit ,  chiar  şi  în  cadrul  universitar  care  implică 
interdisciplinaritatea,  ca  istoricul  bisericesc  evanghelic  (în  cazul  autorului)  să- şi 
piardă  profilul  caracteristic  şi  să  devină  un  simplu  istoric  printre  alţi  istorici 

(p.  13).  Cu  alte  cuvinte,  profesorul  Markschies  pledează  pentru  o  mai  strânsă 
colaborare  a  ştiinţei  istoriei  bisericeşti  cu  celelalte  discipline  teologice. 

Partea  a  doua  (p.  15-28)  enumeră  şi  comentează  pe  scurt  părerile  unor 
autori  antici,  păgâni  (p.  1 5-22)  şi  creştini  (p.  22-28)  cu  privire  la  motivele  pentru 
care  creştinismul  s-a  răspândit  cu  succes  în  lumea  greco-romană.  De  remarcat 
că  scriitorii  păgâni  antici  explică  în  mod  răutăcios  succesul  noii  religii  pe  care  o 
dezaprobau  şi  o  combăteau.  Potrivit  lui  Pliniu  şi  retorului  Aelius  Aristides  (sfârşitul 
sec.  II)  succesul  creştinismului  s-ar  explica  prin  simplitatea  învăţăturii  lui  şi 
credulitatea  majorităţii  oamenilor.  Satiricul  şi  scepticul  Lucian  (sfârşitul  sec.  II) 
explică  succesul  creştinismului  prin  naivitatea  fără  margini  a  adepţilor  noului  cult. 
Filosoful  neoplatonic  Celsus  credea  că  creştinismul  are  succes  pentru  că 
impresionează  pe  cei  simpli  şi-i  face  imuni  faţă  de  obiecţiile  celor  cu  adevărat 
educaţi.  Deşi  Celsus  considera  creştinismul  o  religie  a  simplilor  pălmaşi  care  se 
simt  atraşi  de  noua  religie  pentru  că  întemeietorul  ei  a  fost  tot  un  pălmaş  (mai 
exact  tâmplar),  el  totuşi  consideră  necesară  o  polemică  literară  contra 
creştinismului  şi  în  acest  sens  îşi  procură  un  exemplar  din  Noul  Testament  cu 
scopul  de  a  disputa  anumite  pasaje  din  el.  De  observat  că  „deşi  autorii  păgâni 
încearcă  să  explice  răspândirea  creştinismului  prin  inducerea  în  eroare  a 
maselor  şi  înşelarea  celor  creduli,  de  cele  mai  multe  ori  ei  recunosc  in  acelaşi 
timp  că  nu  au  găsit  cheia  capabilă  să  explice  întregul  fenomen  (p.  17-18). 
Iulian  Apostatul,  într-o  scrisoare  către  mai  marele  preot  păgân  din  Galatia,  explică 
succesul  „galileenilor  atei  ”  prin  sistemul  lor  de  asistenţă  socială.  El  credea  că 
„ospitalitatea  (creştinilor)  faţă  de  străini,  grija  de  a  îngropa  pe  cei  morţi"  şi 
alte  acţiuni  caritabile  atrag  în  rândurile  lor  pe  adepţii  vechii  religii  greco-romane. 
Iulian  propunea  destinatarului  său  să  construiască  un  sistem  de  asistenţă  socială 
paralel  şi  concurent  faţă  de  cel  al  creştinilor,  anume  ridicarea  de  case  de  oaspeţi 
pentru  străini,  locuri  de  refugiu  pentru  cerşetori,  azile  pentru  femei  şi  cantine 
pentru  săraci.  Sozomen  (HE  V,  16,  1-4)  care  ne-a  transmis  această  scrisoare, 
observă  că  prin  această  iniţiativă  împăratul  apostat  voia  practic  să  copieze  ceea 
ce  creştinii  au  iniţiat  deja.  Deşi  sistemul  de  asistenţă  socială  creştin  era 
impresionant,  nu  trebuie  totuşi  să  supraevaluăm  mărturia  lui  Iulian  şi  să  credem 
că  lumea  antică  păgână  a  fost  total  lipsită  de  milă  şi  compasiune.  De  exemplu 
Plutarh  (sec.  I  d.  Hr.)  descrie  activitatea  caritabilă  desfăşurată  de  un  oarecare 
Kimon  din  Atena.  Este  adevărat  că  creştinii  au  construit  un  „sistem  de  asistenţă 
socială  fără  precedent"  dar  a  explica  succesul  lui  numai  prin  această  prismă  ar 
fi  incorect.  Filosoful  neoplatonic  Alexandru  din  Lykopolis  (sfârşitul  secolului  III) 
plasează  succesul  creştinismului  în  simplitatea  învăţăturii  lui,  dublată  însă  de  o 
etică  convingătoare.  Porfirius  explică  succesul  creştinismului  prin  oferirea  unei 
etici  simple,  care  a  atras  mai  ales  pe  cei  certaţi  cu  legea  deoarece  oferea  iertarea. 

La  creştini,  scria  Porfiriu  „o  simplă  spălare  (botezul)  curăţă  de  curvie,  divorţ, 
beţie,  hoţie,  homosexualitate,  otrăviri  şi  alte  nenumărate  lucruri  urâte  şi 
scârboase  ”  (p.  22). 

A 

In  ce  priveşte  pe  autorii  creştini  antici,  este  de  remarcat  că  nu  avem  relatări 
care  explică  succesul  de  masă  al  creştinismului,  în  schimb  avem  relatări  autobiografice 
ale  unor  creştini  faimoşi.  Aşa  este  cazul  Sfântului  Justin  Martirul  care  pare  a  fi  mai 
impresionat  de  lipsa  de  teamă  a  creştinilor  în  faţa  morţii  (Apoi.  II,  12,  1)  decât  de 
satisfacţiile  intelectuale  pe  care  creştinismul  putea  să  le  ofere  (Dial.  1, 1-  9, 3).  Dacă 
vorbim  de  „impresionare”  se  pot  aduce  numeroase  exemple  de  convertiri  personale 
sau  colective  datorate  unor  minuni.  Profesorul  Markschies  crede  că  ar  fi  de  asemenea 
o  greşeală  să  punem  succesul  creştinismului  pe  seama  impresionărilor  provocate  de 
minuni.  Există  numeroase  inscripţii  antice  care  consemnează  minuni  ale  unor  zei 
antici,  dar  cu  toate  acestea  religia  greco-romană  a  dispărut.  Origen,  primul  autor 
creştin  cu  pretenţii  universale,  după  ce  raportează  răspândirea  creştinismului  la  toate 
popoarele  şi  în  rândul  tuturor  claselor  sociale,  scrie  că  acest  succes  nu  poate  fi  plasat 
decât  în  sfera  supraumanului  (De princ.  IV,  1, 2).  Cu  alte  cuvinte,  pentru  Origen,  nici 
o  cauză  umană  nu  explică  succesul  creştinismului  ci  numai  caracterul  lui  suprauman. 

A 

Intr-o  Omilie  la  I  Corinteni  Origen  vorbeşte  despre  „ harul  puterii  -  fj  %ăpig  rrjg 
Svvdpecog”  care  pătrunde  în  sufletele  ascultătorilor"  şi  lucrează  în  ele.  în 
Comentariul  la  loan  Origen  scrie  că  nu  frumuseţea  predicii  creştine  convinge,  ci 
susţinerea  prin  puterea  dumnezeiscă.  Aşadar  Origen  vorbeşte  de  Svvapig  şi  £ţov- 
ala  specială  a  acestei  religii.  Această  teorie  aduce  aminte  în  mod  evident  de  gândirea 
reformatorilor  europeni  ai  secolului  XVI. 

A  treia  parte  (p.  29-4 1 )  se  ocupă  de  câteva  răspunsuri  modeme  la  întrebarea 
din  titlu.  Autorul  se  limitează  la  analizarea  părerilor  istoricilor  bisericeşti  care  au 
activat  la  Heidelberg,  prezentând  în  plus  teoria  lui  Adolf  von  Hamack,  nu  pentru  că 
acest  celebru  teolog  a  murit  la  Heidelberg  în  anul  1 930,  ci  pentru  că  opera  lui  a 
influenţat  pe  istoricii  din  acest  oraş.  Asupra  reflecţiilor  sociologului  şi  filosofului 
Max  Weber,  autorul  se  va  opri  în  alt  capitol.  Iată  care  sunt,  pe  scurt,  opiniile 
prezentate:  1 .  Richard  Rothe  ( 1 799- 1 867),  dezvoltarea  creştinismului  ar  fi  urmarea 
unei  „ cauzalităţi  în  mişcare  "  sau  a  unei  „puteri...  care  nu  poate  fi  explicată 
numai  prin  factorii  istorici".  Rothe  nu  explică  pe  deplin  care  este  relaţia  dintre 
factorii  istorici  şi  puterile  supranaturale.  Clar  este  numai  faptul  că  el  are  nevoie  de 
„factori  supranaturali”  pentru  a  explica  supravieţuirea  şi  succesul  creştinismului  în 
Antichitate.  2.  Adolf  Hausrath  (1837-1909),  profesor  de  Noul  Testament  şi  Istorie 
Bisericească,  face  răspunzătoare  de  supravieţuirea  creştinismului  „puterea 
religioasă  de  convingere  a  tinerei  Biserici,  ”  destul  de  mare  pentru  a  schimba 
pentru  totdeauna  istoria  umanităţii.  Spre  deosebire  de  Origen  însă,  Hausrath  nu 
menţionează  cine  este  autorul  acestei  puteri.  3.  Emst  Troeltsch  ( 1 865-1923)  vorbeşte 

tot  de  o  putere  deosebită  de  a  vesti  a  Bisericii,  iar  Hans  von  Schubert  ( 1 859-193 1 ) 
de  puterea  creatoare  a  credinţei.  Ambii  se  ridică  împotriva  modelului  decadenţei 
propus  de  Rothe,  care  explică  succesul  creştinismului  printr-o  involuţie  a  lumii  greco- 
romane.  4.  Adolf  von  Hamack  (1851-1930)  şi-a  expus  sistematic  părerea  în  această 
privinţă  în  lucrarea  Misiunea  şi  răspândirea  creştinismului  în  primele  trei  veacuri . 
Hamack  aminteşte  mai  multe  motive  care  se  concentrează  în  jurul  unui  „  nucleu  al 
noii  religii  "  care  poate  fi  rezumat  în  două  cuvinte.  Secretul  succesului  creştinismului 
stă  în  legătura  specifică  dintre  „ simplitate ”  şi  „mărime,"  între  o  „ radicală 
simplitate"  şi  „minunata  adaptabilitate Creştinismul  a  fost  o  mişcare  nouă, 
dar  care  pe  de  altă  parte  a  preluat  din  iudaism  şi  a  sintetizat  religiozitatea  păgână. 

fK 

A  introdus  dogma  întrupării  unui  Dumnezeu  preexistent,  dar  şi-a  dat  toată  silinţa 
s-o  explice  raţional-ştiinţific.  A  învăţat  pronia  lui  Dumnezeu  în  toate,  dar  în  acelaşi 
timp  şi  libertatea  de  voinţă  a  omului.  Pe  lângă  teologie  şi  predică,  oferea  prin  Taine 
fastul  şi  asimilarea  lor  emoţională,  învăţa  în  acelaşi  timp  învierea  trupurilor,  dar  şi 
mortificarea  lui  în  lumea  aceasta.  Alături  stătea  o  morală  severă,  dar  şi  o  instituţie 
a  iertării  păcatelor. 

Creştinismul  a  întemeiat  o  comunitate  religioasă  care  transcende  naţiunile 
sau  apartenenţa  la  vreo  clasă  socială,  dar  în  acelaşi  timp  prin  autoritatea  ierarhiei  a 
reintrodus  oarecum  alte  bariere.  Alături  stăteau  critica  adusă  statului,  dar  şi  loialitatea 
faţă  de  stat,  critica  polemică  culturală,  dar  şi  integrarea  economică  şi  socială. 

A 

In  finalul  acestei  de-a  treia  părţi,  profesorul  Markschies  face  următoarele 

A 

observaţii:  1.  In  ciuda  tuturor  încercărilor  de  istoricizare  sau  secularizare  a 
creştinismului  antic,  nu  se  pot  elimina  anumite  elemente  specific  sistematice,  chiar 

A 

dacă  se  vorbeşte  de  o  „putere”  oarecare.  In  acest  sens  este  simptomatică  observaţia 
lui  Ulrich  von  Wilamowitz-Moellendorff:  „Ei  rămân  teologi  creştini:  le  este 
imposibil  să-L  considere  pe  Sfântul  Duh  ca  o  figură  pi4r  mitică .  M  2.  Aceste 
explicaţii  ale  autorilor  moderni  ne  spun  mai  multe  despre  concepţia  lor  teologică 
decât  despre  creştinismul  antic  şi  motivele  pentru  care  el  a  supravieţuit. 

Partea  a  patra  (p.  42-63)  poartă  acelaşi  titlu  ca  şi  întregul  volum.  Şi  această 
parte  începe  cu  câteva  observaţii  (p.  42-44):  în  nici  un  caz  nu  se  poate  identifica  o 
singură  cauză  care  să  explice  dinamica  creştinismului.  Toate  motivele  invocate  în 
capitolul  al  doilea  surprind  o  realitate  şi  trebuie  incluse  într-o  paletă  de  cauze; 
dezvoltarea  creştinismului  nu  poate  fi  explicată  prin  regresul  politic,  religios,  social 
sau  etic  al  Imperiului  Roman.  La  fel  de  puţin  valabilă  este  ipoteza  vulgar-marxistă 
după  care  „sărăcia  economică  a  maselor"  ar  fi  întărit  „ nevoia  unei  vieţi 
spirituale"  (Heussi),  nici  ipoteza  vulgar-psihologică  după  care  secolul  II  ar  fi  o 

A 

„epocă  a  fricii".  Biserica  fiind  percepută  drept  un  refugiu  (E.  R.  Dodds).  In  al 
doilea  subcapitol  (p.  44-56)  este  prezentată  o  paletă  de  şapte  motive  pentru  care 
creştinismul  a  supravieţuit  şi  progresat  în  Antichitate.  Aceste  motive  au  fost:  1 . 

impresia  personală  pozitivă  pe  care  unii  creştini  au  făcut-o  asupra  unor  necreştini. 
A  fost  cazul  unor  martiri  şi  misionari,  iar  apoi  locul  lor  a  fost  luat  treptat  de  călugări 
şi  episcopi;  2.  nu  este  exclus  ca  creştinismul,  cu  învăţătura  lui  simplă  să  fi  atras  mai 
ales  oameni  simpli;  3.  în  acelaşi  timp,  nu  trebuie  să  subestimăm  impresia  pozitivă  pe 
care  a  lăsat-o  teologia  creştină  asupra  unor  intelectuali  păgâni.  De  exemplu 
susţinerea  inexistenţei  ontologice  a  răului,  spre  deosebire  de  filosofia  păgână  mai 
mult  sau  mai  puţin  dualistă;  4.  teologia  creştină  a  simplificat  mult  discursul  etic  al 
Antichităţii,  prin  maximele  sale  etice  pe  care  le-a  formulat  concis  şi  tranşant.  De 
exemplu,  creştinul  a  pus  capăt  unei  discuţii  lungi  în  legătură  cu  statutul  juridic  al 
embrionului  în  trupul  matern.  Tot  aici  intră  viaţa  ascetică  ce  impresionează;  5. 
acţiunea  socială  a  Bisericii  care  a  depăşit  toate  acţiunile  ulterioare;  6.  existenţa 
botezului  şi  a  instituţiei  penitenţei  se  poate  să  fi  jucat  vreun  rol,  în  ciuda  afirmaţiei 
răutăcioase  a  lui  Porfiriu;  7.  Max  Weber  a  relaţionat  declinul  Imperiului  Roman  de 
pierderea  „sentimentului  unităţii"  lui,  iar  mai  târziu  a  descris  declinul  lui  ca  o 

A 

„  autodizolvare  a  unei  vechi  culturi.  ”  In  acelaşi  timp.  Weber  pune  în  legătură  cu 
creştinismul  un  „  nou  sentiment  al  unităţii.  ”  Ca  dovadă  pentru  teoria  lui  Weber 
poate  fi  adusă  observaţia  că  Biserica,  pe  parcursul  Antichităţii  târzii  s-a  constituit 
ca  un  stat  în  stat,  ca  o  instituţie  pe  care  Weber  o  numeşte  „harismatică.  ”  Ea  a 
reuşit  pe  de  o  parte,  să  aducă  elitele  sociale  din  politică  pe  scaunele  episcopale  sau 
în  pustie  şi  pe  de  altă  parte  a  preluat  misiunea  diaconală  în  societate.  Acest  sentiment 
al  unităţii  de  care  vorbeşte  Weber  poate  fi  înţeles  şi  altfel:  pe  de  o  parte  unii  au 
perceput  creştinismul  ca  o  unitate  închisă  faţă  de  reflecţia  religioasă  şi  gândirea 
teologică  externă,  pe  de  altă  parte,  creştinismul  a  putut  trezi  un  sentiment  de  unitate 
pentru  faptul  că  a  sintetizat  mai  multe  elemente  ale  culturii  antice.  Se  poate  spune 
că  creştinismul  antic  a  oferit  adepţilor  săi  o  identitate  nouă  şi  stabilă,  dar  în  acelaşi 
timp  şi  o  serie  de  elemente  care  păreau  a  se  integra  în  vechea  identitate. 

Al  treilea  şi  al  patrulea  capitol  al  acestei  părţi  (p.  56-63)  subliniază  câteva 
chestiuni  de  teorie  a  istoriei  bisericeşti.  Spre  a  oferi  un  răspuns  la  întrebarea  din 
titlu  trebuie  să  confruntăm  elementele  sociologice  cu  cele  spirituale,  pentru  ca  tema 
să  nu  fie  tratată  numai  din  perspectiva  istoriei  dogmelor  sau  a  teologiei.  Aceasta  nu 
înseamnă,  în  nici  un  caz,  că  am  putea  să  ne  distanţăm  de  dimensiunea  teologică  a 
problemei.  Când  istoricul  francez  Paul  Veyne  a  scris,  în  monografia  sa  la  ediţia 
franceză  a  lucrării  lui  Peter  Brown  întemeierea  creştinismului  occidental,  că  nici 
un  istoric  din  lume  nu  ar  putea  să  explice  triumful  creştinismului  în  Imperiul  Roman, 
altfel  ar  fi  un  „palavragiu",  a  fost  acuzat  de  colegul  său  Charles  Petri  că  a 
reintrodus  motivul  providenţei  divine  în  cercetarea  istorică  seculară.  „  Prin  polemica 
sa  împotriva  posibilităţii  reconstituirii  unei  palete  de  cauze,  el  a  restabilit 
discuţia  cu  privire  la  libera  alegere  în  cadrul  istoriei  universale,  însă  numai 
în  ce-l  priveşte  pe  istoric,  nu  şi  pe  Dumnezeu  ”  (p.58).  Un  istoric  bisericesc  care 

este  în  acelaşi  timp  şi  teolog  va  atrage  atenţia  asupra  acestei  inversări  dintre 
Dumnezeu  şi  om.  El  va  sublinia  de  asemenea  mereu  necesitatea  reconstituirii,  atât 
cât  este  posibil,  a  unei  palete  de  cauze  ce  încearcă  explicarea  unui  fenomen  istoric, 
dar  în  acelaşi  timp  va  atrage  atenţia  dacă  această  arie  cauzală  este  supraevaluată. 

Un  istoric  bisericesc  care  este  în  acelaşi  timp  şi  teolog  nu  poate  înlocui 
cercetarea  sa  istorică  cu  „acţiunea  lui  Dumnezeu”  sau  pronia  de  care  vorbeşte 
teologia  sistematică,  în  acelaşi  timp  nu  va  putea,  pe  baza  aceleiaşi  analize,  să  spună, 
de  exemplu,  că  creştinismul  a  supravieţuit  Antichităţii  în  proporţie  de  80%  datorită 
acţiunii  umane  şi  20%  datorită  celei  divine.  Cele  şapte  motive  mai  sus  amintite  nu 
sunt  altceva  decât  „ arii  clare  a  cooperatio  hominis  cum  deo  în  care  acţiunea 
lui  Dumnezeu  nu  poate  fi  cunoscută  decât  subiectiv  de  către  credincios  ”  (p. 
59).  Dialectica  misterului  şi  revelaţiei  lui  Dumnezeu  se  lasă  atât  de  puţin  rezolvată 
prin  istoric  ca  interpret  al  istoriei,  precum  un  om  ar  încerca  să  rezolve  prin  propria 
putere  misterul  divin. 

Ultima  parte  a  lucrării  este  dedicată  concluziilor  (p.  64-65).  Autorul  este 
conştient  că  nu  a  răspuns  eshaustiv  la  întrebarea  cu  care  s-a  ocupat  pe  parcursul 
cărţii.  Ar  trebui  însă  avut  în  vedere  ceea  ce  scria  Friedrich  Nietzche  în  polemica  sa 
despre  Foloasele  şi  dezavantajele  istoriei :  „  un  fenomen  istoric  care  este  pe 
deplin  cunoscut ,  este  mort  pentru  cunoscătorul  lui  *\ 

Această  lucrare  a  Profesorului  Markschies  este  valoroasă  nu  numai  pentru 
modul  în  care  tratează  întrebarea  din  titlu,  ci  mai  ales  pentru  metoda  teologico- 
istorică  de  cercetare  pe  care  o  propune.  Istoricul  bisericesc  trebuie  să  rămână 
teolog  şi  să  nu  se  autoizoleze  în  cercetarea  sa  de  celelalte  discipline  teologice. 
Principiile  de  cercetare  pe  care  domnia  sa  le  formulează  şi  pe  care  m-am  ostenit  să 
le  redau,  pot  fi  însuşite  integral  şi  de  istoricul  bisericesc  ortodox.  Păcatul  capital  al 
istoriografiei  bisericeşti  ortodoxe  este,  dacă  mi  se  permite  exprimarea  propriei  păreri, 
lipsa  unei  metodologii  clare  de  cercetare. 

In  încheiere,  o  ultimă  remarcă:  Christoph  Markschies  nu  oferă  un  răspuns 
direct  la  întrebarea  „Supravieţuieşte  creştinismul  în  modernitate?  ''  dar  el  poate 
fi  dedus  din  spiritul  lucrării:  va  supravieţui  dacă  va  şti  să  urmeze  exemplul 
creştinismului  antic,  ţinând,  bineînţeles  cont  şi  de  noile  provocări  ale  lumii  modeme. 
De  dispoziţia  divină  de  a  conlucra  în  acest  sens  nimeni  nu  se  îndoieşte. 

Prep.  Dr.  Daniel  Buda 
Facultatea  de  Teologie  Ortodoxă  «Andrei  Şaguna»,  Sibiu 


VICTOR  HENRICH  BAUMANN,  Sângele  martirilor ,  în 
colecţia  „Izvoarele  creştinismului  românesc”,  Editura 
Arhiepiscopiei  Tomisului,  Constanţa,  2004, 23 1  p.  +  36  ilustraţii, 
+  9  planşe. 


Provenit  chiar  din  perioada  primară  a  Bisericii  creştine,  ca  o  manifestare 
firească  a  credinţei  în  Hristos,  cultul  martiric,  ca  o  încoronare  cu  cununa  nemuririi 
spre  viaţă  veşnică,  a  devenit,  începând  cu  secolul  al  lll-lea  d.  Hr.,  un  adevărat 
„fenomen  social”,  crezului  creştin  dedicându-i-se,  trup  şi  suflet,  exponenţi  ai  tuturor 
categoriilor  socio-profesionale  şi  etnice:  soldaţi  şi  ofiţeri  romani,  funcţionari  şi  înalţi 
demnitari,  foşti  deservenţi  ai  cultelor  păgâne,  cultivatori  de  pământ,  meseriaşi  şi 
negustori,  coloni  şi  sclavi.  Răsunetul  profund  al  acestor  martiraje,  într-o  societate 
marcată  de  adânci  tulburări  şi  transformări,  va  fi  o  adevărată  licărire  divină  care  va 
produce  o  surclasare  definită  a  celorlalte  culte  cu  caracter  eshatologic  sau  pretins 
„revelat”.  Forţa  morală  a  creştinilor  în  faţa  torturilor  şi  a  morţii,  generând  o  solidaritate 
fără  precedent,  până  la  crearea  unei  noi  identităţi  -  cea  creştină  -,  este  caracterizată 
de  Mircea  Eliade  ca  punctul  forte  al  triumfului  noii  religii,  creştinismul  propagându-se 
astfel  ca  o  religie  a  iubirii,  a  dreptăţii  şi  a  păcii.  Astfel,  prezenţa  şi  cinstirea  ulterioară 
a  martirilor  în  Biserica  creştină  reprezintă  încununarea  învăţăturii  revelate  că  doar 
în  Hristos  moartea  a  fost  definitiv  învinsă. 

A  #  # 

începută  în  secolul  al  II-lea  al  erei  creştine,  devoţiunea  pentru  martin  s-a 
consolidat  treptat  în  condiţiile  accentuării  persecuţiilor  autorităţilor  imperiale  romane, 
luând  o  amploare  fără  precedent  în  veacul  al  IV-lea,  odată  cu  instituirea  oficială  a 
cultului  martirilor.  Rămăşiţele  pământeşti  ale  mucenicilor,  încorporând  în  ele  sacrul, 
au  devenit  motive  de  pelerinaje;  deasupra  lor,  comunităţile  creştine  ale  primelor 
veacuri  au  zidit  cele  dintâi  sanctuare  dedicate  săvârşirii  cultului  divin,  acele 
„martyrium”,  nuclee  ale  viitoarelor  lăcaşe  cultice  de  mai  târziu. 

Acestui  capitol  esenţial  al  istoriografiei  protocreştine,  cu  o  amplă  exemplificare 
în  ceea  ce  priveşte  trecutul  nostru  bisericesc,  îi  este  dedicat  şi  volumul  intitulat 
Sângele  martirilor,  al  istoricului  şi  arheologului  tulcean  Victor  Henrich  Baumann, 
specialist  în  istoria  universală  veche  şi  arheologie,  director  al  Muzeului  de  Istorie  şi 
Arheologie  din  Tulcea  şi  coordonator  al  cercetărilor  arheologice  privitoare  la 

ansamblul  paleocreştin  de  la  Niculiţel,  în  perioada  anilor  1971-1 994.  Structurată  în 
două  mari  părţi,  lucrarea  reprezintă  o  încununare  a  eforturilor  de  peste  trei  decenii 
întreprinse  la  complexul  bazilical  de  la  Niculiţel,  sinteză  a  tuturor  concluziilor  celor 
ce  s-au  aplecat  spre  cercetarea  acestui  monument  paleocreştin,  unic  ca  valoare 
istorică  şi  arhitecturală  în  peisajul  protoistorie  românesc.  Căci,  într-adevăr,  nume 
sonore  ale  istoriografiei  laice  şi  bisericeşti  au  dedicat  pagini  memorabile  acestei 
descoperiri.  Astfel,  alături  de  autorul  acestui  volum,  cercetători  ca:  I.  Bamea,  P.  Ş. 
Năsturel,  Em.  Popescu,  P.  Diaconu,  I.  Rămureanu,  I.  G.  Coman  etc.  s-au  străduit 
să  dezlege  misterul  senzaţionalei  descoperiri  din  anul  1971,  lucrările  lor  fiind 
consemnate  în  bogata  bibliografie  de  la  sfârşitul  cărţii. 

Concepută  cu  o  vastă  introducere  în  „atmosfera”  imperială  romană  de  la 
cumpăna  secolelor  I1I-IV  d.  Hr.,  prima  parte  a  lucrării  surprinde,  pe  larg,  aspecte 
legate  de  viaţa  politico-militară,  administrativ-teritorială  şi  fiscală  a  Imperiului  Roman 
în  zona  istro-pontică,  de  Ia  criza  aureliană  şi  până  Ia  consolidarea  limes-ului  dunărean 
sub  împăratul  Constantin  cel  Mare. 

Mozaic  etnic,  avanpost  al  lumii  romane  în  „Barbari cum”,  Scythia  Minor  a 
reprezentat  însă  şi  principala  poartă  de  pătrundere  a  noii  învăţături  creştine  spre 
teritoriile  învecinate.  De  aceea,  nici  râvna  cu  care  locuitorii  acestor  pământuri 
primitoare  au  înţeles  să-şi  apere  noul  crez  nu  pare  deloc  întâmplătoare.  Zecile  de 
martiri  consemnaţi  de  Martirologiile  secolelor  următoare  reprezintă  dovada  cea 
mai  elocventă  a  acestei  realităţi  istorice.  Melitina  din  Marcianopolis,  veteranul  Iulius 
din  Durostorum,  Epictet  şi  Astion  din  Halmyris,  episcopii  tomitani  Evangelicus, 
Efrem  şi  Tit,  Chirii,  Chindeas  şi  Dasius/Tasios  din  Axiopolis  sau  Aemilianus  din 
Durostorum  sunt  doar  câţiva  dintre  cei  care  au  îmbrăcat  haina  muceniciei  sub 
împăraţii  persecutori  Antonin  Piui,  Alexandru  Severus,  Dedus,  Valerian,  Diocleţian, 
Liciniu  şi  Iulian  Apostatul.  Sfintelor  moaşte  ale  acestora,  Biserica  străromână  le-a 
adresat,  încă  de  la  început,  o  pioasă  cinstire. 

Printr-un  fapt  providenţial  -  se  poate  spune  -,  acestor  sfinte  relicve  li  s-au  mai 
adăugat  în  anul  1 97 1  alte  şase.  Graţie  unei  inscripţii  descoperite  în  martyrionul  bazilicii 
din  Niculiţel,  se  pot  cunoaşte  numele  a  patru  dintre  ei:  Zoticos,  Attalos,  Fillipos  şi 
Kamasis,  trecerea  lor  la  Domnul  petrecându  -se,  cândva,  în  jurul  anului  300  d.  Hr.  In 
privinţa  celorlalţi  doi,  necunoscuţi,  dacă  în  1976  V.  H.  Baumann  propunea  ca  dată  a 
martirizării  lor  anii  250-251  (persecuţia  lui  Dedus),  în  prezenta  lucrare  coboară 
încadrarea  lor  cronologică  spre  secolul  al  II-lea,  neprecizând  o  dată  anume. 

Extinsă  la  peste  90  de  pagini,  ampla  analiză  a  sfintelor  oseminte,  precum  şi  a 
întregului  ansamblu  bazilical  de  la  Niculiţel,  încearcă  să  pună  capăt  unor  controverse 
legate  fie  de  momentul  construirii  edificiului  paleocreştin  şi  raportul  cronologic  dintre 
bazilică  şi  criptă,  fie  de  data  la  care  a  avut  loc  martiriul  celor  patru  mucenici. 
Planşele  de  reconstituire  grafică,  coroborate  cu  detaliile  despre  istoricul  cercetării 

arheologice  (investigaţiile  sistematice  de  salvare,  prezervare  şi  consolidare 
întreprinse  în  anii  1971,  1984-1985  şi  1993-1994)  reflectă  importanţa  care  s-a  dat 
studierii  acestui  sit  paleocreştin,  actualmente,  una  dintre  cele  mai  vizitate  locaţii 
dobrogene. 

Astfel,  se  poate  spune  că,  prin  ampla  prezentare  a  „fenomenului”  martirologic 
ca  fundament  al  „Ecclisiei”  lui  Hristos,  cu  o  minuţioasă  exemplificare  a  ceea  ce 
acesta  a  reprezentat  pentru  trecutul  nostru  bisericesc,  lucrarea  se  recomandă  tuturor 
categoriilor  de  cititori,  atât  cercetătorilor  avizaţi,  familiarizaţi  cu  investigaţia  istorico- 
arheologică  de  acest  tip,  cât  şi  marii  mase  a  credincioşilor,  dornici  să  cunoască  o 
pagină  din  zorii  formării  noastre  ca  români  şi  creştini. 


Drd.  Florin  Dobrei 

Facultatea  de  Teologie  Ortodoxă  «Andrei  Şaguna»,  Sibiu 


Pr.  EUGEN  DRĂGOI,  Istoria  creştinismului  în  date , 
Editura  Episcopiei  Dunării  de  Jos,  Galaţi,  2004,  536  p. 


Mai  mult  de  2000  de  ani  s-au  scurs  de  la  naşterea  Celui  Care  avea  să  dea  un 
nou  curs  istoriei,  schimbându-i  resorturile  şi  trasându-i  o  finalitate  precisă;  2000  de 
ani  în  care  cămaşa  cea  fără  de  cusătură  a  lui  Hristos  a  fost  ruptă  neîncetat  în  mii  şi 
mii  de  bucăţele.  Căci,  dacă  în  primul  mileniu  creştin  Biserica  lui  Hristos  trăia  în 
duhul  tradiţiei  comune  şi  nedespărţite  a  învăţăturii  şi  a  dragostei,  o  simplă  privire 
spre  trecut  este  suficientă  pentru  a  releva  puternica  disoluţie,  din  ultimele  veacuri, 
a  mesajului  creştin  şi  a  sentimentului  apartenenţei  la  unicul  Trup  al  Domnului. 

Cât  de  prezentă  este  ispita  slavei  deşarte  în  istorie!  Consecinţă  directă  a 
tendinţei  omului  de  a  ajunge  la  Dumnezeu  doar  prin  sine  însuşi,  fără  suportul 
harului,  este  mozaicul  confesional  de  astăzi,  o  adevărată  reiterare  a  biblicului 
Babei,  în  care  fiecare  aşa-zis  “lider  spiritual”  reclamă  legitimitatea  mesajului  său, 
ca  singură  cale  spre  mântuire. 

A 

Insă,  concomitent,  fiecare  epocă  şi-a  avut  aleşii  ei,  “necontaminaţi”  de  duhul 
secularului.  De  aceea,  orice  abordare  istorică  nu  poate  fi  întreprinsă  fără  a  se  lua 
în  calcul  atât  aspectele  pozitive,  cât  şi  cele  negative  ale  unei  epoci,  în  cadrul 
general  socio-politic  şi  cultural  al  vremii  respective.  Aşadar,  pentru  a  putea  fi 
valorificată,  istoria  trebuie  expusă  în  toată  complexitatea,  în  acest  demers  un  loc 
aparte  ocupându-l,  prezentarea  sistematizată  a  principalelor  coordonate 
cronologice,  fără  de  care  discursul  istoric  ar  fi  o  simplă  narare  a  unor  întâmplări 
dintr-un  timp  neprecizat. 

Important  de  subliniat  este  faptul  că  rapiditatea  şi  profunzimea  schimbărilor 
din  lumea  de  astăzi  au  ca  rezultat  vizibil  o  creştere  a  cuantumului  informaţional, 
într-o  asemenea  manieră  încât  omul  contemporan  poate  fi  nu  doar  copleşit,  ci  şi 
derutat.  De  aceea,  lucrările  cu  caracter  enciclopedic,  ale  căror  informaţii  sunt  minuţios 
prelucrate,  sistematizate  şi  ierarhizate,  apar  ca  o  sursă  absolut  necesară  pentru  o 
informare  rapidă,  clară  şi  corectă.  Acesta  este  şi  scopul  pe  care  şi-l  propune  Părintele 
Eugen  Drăgoi,  profesor  la  Seminarul  “Sfântul  Apostol  Andrei”  din  Galaţi,  consilier 
eparhial  şi  sfetnic  al  P.  S.  Casian  Crăciun  al  Dunării  de  Jos,  în  volumul  Istoria 
creştinismului  în  date. 

Rodul  unei  munci  asidue,  având  la  bază  o  solidă  documentaţie,  lucrarea  este 
-  se  poate  spune  -  o  încununare  a  întregii  sale  activităţi  editoriale,  ce  a  cuprins  în 
ultimele  trei  decenii  o  arie  vastă  de  abordare  (istorică,  liturgică,  aghiografică  etc.), 
dar  şi  un  frumos  cadou  transmis  urmaşilor,  la  împlinirea  a  50  de  ani  de  viaţă. 

Debutând  cu  un  cuvânt  de  introducere  al  Părintelui  Eugen  Drăgoi,  în  care  se 
semnalează  grava  situaţie  pe  plan  mondial  a  lumii  creştine  de  astăzi,  ca  urmare  a 
sciziunilor  survenite  în  ultimele  secole,  volumul,  cuprinzând  două  mari  părţi  -  una 
referitoare  la  istoria  creştinismului  în  general,  alta  tratând  detaliat  istoricul  actualei 
Eparhii  a  Dunării  de  Jos  expune  cronologic  principalele  momente  din  istoria 
bimilenară  a  Bisericii  creştine.  Şi  cum  orice  demers  istoric  presupune  o 
interrelaţionare  a  evenimentelor,  autorul  prezintă  în  chip  obiectiv  date  detaliate 
referitoare  nu  doar  la  trecutul  Bisericii  Ortodoxe,  ci  şi  a  celorlalte  mari  confesiuni 
creştine,  dimpreună  cu  personalităţile  şi  aportul  cultural  al  fiecăreia  la  ansamblul 
spiritualităţii  creştine.  Mai  mult,  pentru  o  şi  mai  bună  încadrare  cronologică  a 
evenimentelor,  sunt  redate  şi  informaţii  privitoare  la  principalele  momente  din 


aşa-numita  “istorie  laică"  a  umanităţii:  căderea  Imperiului  Roman  de  Apus,  invaziile 
barbare,  disoluţia  Imperiului  Bizantin  etc. 

Nici  unul  dintre  capitolele  importante,  aşa  cum  se  regăsesc  ele  în  manualele 
de  istorie  bisericească,  nu  lipseşte  din  paginile  acestei  cărţi,  fiecare  fiind  cronologic 
consemnat.  De  la  evenimentele  Antichităţii  creştine  primare  (răspândirea 
creştinismului  prin  Apostoli  şi  misionari,  întocmirea  canonului  cărţilor  Sfintei  Scripturi, 
persecuţiile  creştine,  primele  erezii,  epoca  apologeţilor  şi  a  marilor  Sfinţi  Părinţi  şi 
scriitori  bisericeşti,  Sinoadele  ecumenice  şi  locale,  ctitoriri  de  lăcaşuri  sfinte  etc.), 
printr-o  trecere  minuţios  detaliată  prin  perioada  medieval-bisericească  (misionarismul 
bizantin  şi  roman,  fazele  şi  evoluţia  Schismei,  lupta  pentru  învestitură  în  Apus, 
cruciadele,  ordinele  monahale,  Inchiziţia,  formarea  şi  evoluţia  Patriarhatelor 
răsăritene,  tipar  şi  cultură,  precursori  şi  iniţiatori  ai  Reformei  etc.),  se  ajunge  în 
timpurile  mai  noi  ale  epocii  modeme  şi  contemporane  (mişcări  neoprotestante, 
autocefalii  şi  Patriarhate  în  Răsărit,  Mişcarea  Ecumenică  etc.). 

în  privinţa  Bisericii  Ortodoxe  Române  nu  se  poate  constata  lipsa  nici  unui 
moment  principal  al  vieţii  religioase  a  românilor,  din  toate  teritoriile  locuite  de  ei, 
evenimentele  fiind  perfect  încadrate  cronologic  în  cadrul  mai  larg  al  istoriei  Bisericii 


creştine  universale:  sfinţi  şi  scriitori  daco-romani  şi  români,  întemeierea  Mitropoliilor 
şi  al  Episcopiilor,  ctitorii  bisericeşti,  repere  ale  culturii  şi  spiritualităţii  poporului  român, 
legături  cu  alte  Biserici  creştine  din  interiorul  sau  din  afara  ţării  etc. 

Partea  finală  a  cărţii  este  dedicată  prezentării  pe  larg  a  istoriei  bisericeşti  a 
teritoriului  încadrat  astăzi  canonico-jurisdicţional  în  Eparhia  Dunării  de  Jos,  de  la 
primele  atestări  arheologice  ale  creştinismului  în  aceste  locuri  şi  până  astăzi. 

Incitantă  şi  pasionantă  provocare  la  cunoaşterea  şi  permanenta  cinstire  a 
numelor  şi  a  faptelor,  volumul  Istoria  creştinismului  in  date ,  rod  al  acriviei  ştiinţifice, 
al  vastei  culturi,  al  capacităţii  analitic-comparative  a  datelor  şi  al  priceperii  Părintelui 
Eugen  Drăgoi,  poate  fi  recomandat  cu  căldură  în  peisajul  editorial  românesc  atât 
ca  instrument  indispensabil  de  lucru  pentru  studenţii  teologi  (şi  nu  numai)  cât  şi  ca 
ghid  de  primă  mână  pentru  orice  intelectual. 


Drd.  Florin  Dobrei 

Facultatea  de  Teologie  Ortodoxă  «Andrei  Şaguna»,  Sibiu 


Preot  IOAN  MORAR,  Misiune  şi  confesiune,  Ed.  Ecclesia, 
Nicula,  2004, 320  p. 


A 

In  perioada  dintre  cele  două  războaie  mondiale  părintele  profesor  Niculae  M. 
Popescu  (1881-1963)  a  închinat  o  carte  memorabilă  şi  extrem  de  valoroasă, 
memoriei  celor  mulţi  şi  umili  slujitori  ai  altarului,  nu  sfinţi,  nu  arhierei,  nu  cărturari,  ci 
bieţi  ostenitori  ai  poporului  nostru  ce  şi-au  adăugat  jugului  nemilos  al  vremii  de 
atunci,  jugul  lui  Hristos. 

Prezentarea  vieţii  unor  preoţi  de  mir  era  o  datorie,  un  pas  îndrăzneţ,  dar  în 
acelaşi  timp  autorul  nu  era  decât  unealta,  vocea  întregului  său  neam  sacerdotal. 
Căci  preotul  trăieşte  în  două  planuri  de  existenţă  misiunea;  el  nu  mai  e  un  om,  ci 
jertfa  unui  om  adăugată  celei  a  lui  Dumnezeu,  neîntrerupt,  fără  odihnă.  El  nu  moare 
niciodată.  E  preot  şi  dincolo. 

De  această  dată  avem  în  faţă  rodul  muncii  pe  care-1  va  fi  depus  unul  dintre 
păstorii  sufleteşti  vrednici.  în  continuarea  înaintaşilor,  căci  o  carte  nu  se  făureşte 
singură.  Ea  presupune  întregul  lanţ  al  Tradiţiei,  o  întreagă  lume,  cu  moşii  şi  strămoşii, 
cu  bisericile  mici  şi  dărăpănate,  cu  cimitire  şi  cu  oasele  ce-au  îngrăşat  pământul, 
văile,  dealurile  şi  câmpiile  mănoase. 

O  recunoaşte  însuşi  autorul  conferinţelor  preoţeşti  adunate  în  volumul  de  faţă: 
„  Misiune  şi  confesiune  ”.  Nu  este  vorba  de  un  material  de  mare  valoare,  „alţii  ar  fi 
putut-o  face  mult  mai  frumos  şi  cu  mai  mult  succes”  şi  deci  „este  la  îndemâna  oricui 
să  spună  ceea  ce  m-am  străduit  eu  să  spun”.  Important  e  că  s-au  spus  pe  nume  unor 
lucruri  care  în  timpul  regimului  ateist  erau  interzise  şi  răsplătite  cu  ani  grei  de  închisoare. 
De  exemplu,  într-una  din  conferinţe,  curajul  de  a  deplânge  lipsa  cărţilor  de  rugăciune, 
a  catehismelor,  a  icoanelor  din  biserică  (aviz  interdicţiei  de  a  face  religie)  l-ar  fi  putut 
costa  scump  pe  autorul  nostru.  Supunerea  faţă  de  stat  merge  până  la  limita  unde 
legile  civile  vin  în  contradicţie  cu  cele  bisericeşti  -  adică  cu  Hristos.  Pentru  acestea  i 
se  cuvenea  acuzaţia  de  instigare  la  revoltă  contra  regimului. 

Că  nu  avea  convingeri  „sănătoase”  reiese  din  faptul  că  la  conferinţe  era 
prezentat  ca  ieşit  din  minţi  de  către  protopopul  de  atunci.  Riscul  era  mare.  Dar 
autorul  -  cârmaci  iscusit  -  a  reuşit  nu  doar  să  se  strecoare  nestingherit  printre 
reprezentanţii  Departamentului  Cultelor,  dar  făcea  impresie  chiar  şi  acestora  care 

închideau  ochii,  printr-o  mustrare  care-i  încuraja  de  fapt  pe  preoţii  referenţiari. 
Aducem  o  simplă  menţionare,  dovadă  nezdruncinată  a  lucrării  harului  chiar  prin 
preoţii  „compromişi”  asupra  „ateiştilor  comunişti”. 

In  cimitirul  central  din  Mănăştur,  Cluj-Napoca,  o  frumoasă  cruce  din  marmură 
cu  un  epitaf  creştin  aşteaptă  încă  strămutarea  la  odihnă  a  două  trupuri  muritoare: 
Hoinârescu  Ţepeş  Horia,  născut  1 927  şi  soţia  Emilia,  născută  1 930.  Fost  reprezentant 
al  Departamentului  Cultelor  (citeşte  Securităţii)  pentru  Episcopia  Clujului! 

* 


Valoarea  materialelor  de  faţă,  conferinţe  preoţeşti  începând  cu  anul  1969, 
constă  prin  simplul  fapt  că  au  fost  spuse  şi  spuse  într-un  anumit  timp  -  când  preoţii 
erau  consideraţi  duşmanii  poporului,  stavilă  în  calea  progresului  -,  precum  şi  în 
anumite  condiţii. 

Nu  prezintă  rodul  unui  intelectual  obişnuit  cu  bibliotecile,  cu  simpozioane  şi 
lucrări  ştiinţifice.  Materialele  sunt  rodul  unui  preot  modest  dinlr-o  parohie  de  ţară, 
nevoit  să  muncească  alături  de  sătenii  săi  pentru  a-şi  întreţine  familia,  căci  salariul 
era  un  pur  simbolism. 

Putem  desluşi  din  prezentarea  cadrului  în  Argumentul  cărţii,  că  aceste 
conferinţe  trimestriale  pe  protopopiate  erau  cel  mai  bun  prilej  de  savoare  pentru 
preoţi,  prilej  de  delectare  intelectuală  şi  de  necrezut  poate,  o  înfruntare  în  public  a 
regimului.  Pentru  că  în  afară  de  ei,  puţini  cetăţeni  ai  Republicii  abordau  probleme 
de  cultură,  istorie  şi  spiritualitate.  Dintre  acestea,  o  mare  parte  sunt  prezentate  în 
volumul  de  faţă  ca  probleme  pastorale. 

Preotul  trebuie  „să  devină  ceea  ce  este,  ceea  ce  trebuie  să  fie.  în  această 


devenire  stă  tot  secretul  dirijării  vieţii  credincioşilor”.  Pentru  că  preotul  nu  este  un 
simplu  actor  Pe  lângă  chemare  mai  trebuie  şi  râvnă,  autodepăşire,  căci  altfel  va 
rămâne  într-o  continuă  mediocritate.  „Preotul  care  nu  a  trecut  niciodată  printr-o 
adevărată  criză  sufletească  nu  este  apostol,  ci  simbriaş  al  Bisericii”  (Agârbiceanu). 
Totul  porneşte  de  la  efortu!  propriu,  a  pune  rânduială  în  suflet;  preotul  care  mustră 
sau  mână  turma  din  urmă  la  Hristos  fără  ca  el  să  prezinte  vreo  garanţie,  este  o 
jalnică  figură,  un  funcţionar  bisericesc,  iar  candela  lui  nu  luminează,  ci  fumegă. 

El  este  îndrumător  al  vieţii  spirituale  în  toate  spectrele  sociale  -  prin  consiliu 
parohial,  epitrop,  cântăreţ,  paracliser. 

Puterea  de  convingere  a  sa,  stă  şi  în  predică,  în  cult.  Predica  răscoleşte, 
tulbură  conştiinţa  şi  pentru  aceasta  se  cere  o  serioasă  cultură,  o  continuă  căutare. 
Cultul  rezolvă  magistral  unitatea  în  diversitatea  ortodoxă,  în  sensul  că  în  Ortodoxie 
creştinii  se  aseamănă  cu  o  orchestră  simfonică  armonios  alcătuită,  fiecare 
instrument  având  rolul  său.  Prin  analogie,  un  român  adevărat  volens-nolens  trebuie 
să  fie  şi  ortodox,  altfel  strică  armonia  „orchestrei”,  adică  devine  un  hibrid  -  nici 
român,  nici  american/italian/hindus  etc.  Sublimitatea  Ortodoxiei  stă  în  faptul  că 

nu  nivelează  diferenţele  etnice  între  popoare,  deşi  este  matca  originară  şi  singura 
adevărată  credinţă. 

Preotul  este  legat  de  patria  sa  -  prin  prezenţa  în  parohie,  condamnat  la 
singurătate  şi  neînţelegere;  prin  săvârşirea  slujbelor,  apărarea  credinţei,  prin 
familia  sa  care  l-a  sprijinit  întotdeauna,  prin  bisericuţa  veche,  inima  şi  centrul 
satului,  prin  muzica  ce  înalţă  pe  om  spre  ceea  ce  este  bun  şi  frumos,  prin  dialogul 
cu  natura  ce  a  dat  naştere  unor  mari  creaţii  (sunt  comemoraţi  Eminescu  şi 
Creangă  în  1989).  în  sfârşit,  autorul  nostru  se  ocupă  de  „compromisurile”  preoţilor, 
ca  unul  ce  a  trăit  şi  experimentat. 

în  primul  rând,  clerul  nostru  „nu  s-a  sacrificat  fără  rost,  adică  nu  s-a  sinucis”. 
Jertfa  e  diferită  de  aventură,  căci  e  frumos  a  muri  pentru  un  ideal,  dar  greu  este  să 
trăieşti  pentru  el! 

Astfel  că  regimul  comunist  nu  era  un  motiv  de  abandonare  a  credincioşilor  de 
către  preoţi.  Aceştia  au  rămas  în  continuare  alături  de  turmă.  Ducând  greul  luptei 
de  zi  cu  zi  (vorba  lui  Blaga:  „şi  totuşi  ţăranii  ară”  -  şi  totuşi  preoţii  au  slujit  neîncetat!) 
printre  scăderi  şi  căderi,  se  afirmă:  „oricum  e  mai  demn  să  te  stropeşti  împingând  la 
scoaterea  carului  din  baltă,  decât  să  stai  curat  deoparte  şi  să  râzi  dispreţuitor  de 
ceilalţi”.  în  acuza  că  preoţii  i-au  slujit  pe  comunişti  se  ascund  două  mari  păcate: 
dispreţ  faţă  de  aceşti  comunişti  (şi  ei  chipul  lui  Dumnezeu)  şi  neîncredere  în  puterea 
de  convertire  a  harului  ce  lucra  prin  preoţi. 

Cele  câteva  spectre  prezentate  ale  cărţii  de  faţă  a  părintelui  Ioan  Morar, 
protopop  de  Gherla,  prezintă  de  fapt  un  mic  manual  pastoral  şi  apologetic  foarte 
actual  pentru  (viitorii)  preoţi  a  căror  deviză  este  remarca  profesorului  Dumitru 
Belu:  „pentru  preotul  a  cărui  inimă  nu  bate  pentru  El,  Hristos  rămâne  în  stare  de 
neînviat’ ’.  O  recomandăm  călduros  tuturor. 


FABIAN  SEICHE 

Masterand,  Facultatea  de  Teologie  «Andrei  Şaguna»,  Sibiu 


DANION  VASILE,  Cum  să  ne  creştem  copiii.  Canon  de 
rugăciune  pentru  copilul  bolnav,  Editura  Sophia,  Bucureşti, 
2002,  204  p. 


în  ultimii  ani  în  ţara  noastră  au  văzut  lumina  tiparului  o  serie  de  cărţi  şi 
studii  care  au  luat  în  discuţie  una  dintre  cele  mai  sensibile  laturi  ale  activităţii  de 
educaţie  a  tinerilor,  şi  anume,  responsabilitatea  părinţilor  în  ce  priveşte  educaţia 
religioasă  a  copiilor.  între  aceste  lucrări  un  loc  foarte  important  îl  ocupă  cartea 
lui  Danion  Vasile  prezentată  aici. 

Privite  lucrurile  din  perspectivă  creştină,  părinţii  ştiu  că  un  copil,  este  o 
binecuvântare  de  la  Dumnezeu.  Sfântul  Apostol  Pavel  ne  spune  că  femeia  se 
va  mântui  prin  naştere  de  copii,  dacă  va  stărui,  cu  înţelepciune,  în  credinţă,  în 
iubire  şi  sfinţenie  (I  Timotei  2,  15). 

Responsabilitatea  creşterii  şi  educării  copiilor  revine  ambilor  părinţi.  Autorul 
acestei  lucrări  scoate  în  evidenţă  un  lucru  pe  care  mulţi  părinţi  din  vremea  noastră 
îl  trec  uşor  cu  vederea,  şi  anume  că  copiii  sunt  darul  lui  Dumnezeu.  Plecând 
de  la  acest  considerent  autorul  arată  că  este  foarte  greu  pentru  părinţii  care  nu 
caută  prezenţa  lui  Dumnezeu  în  vieţile  lor,  să  vadă  în  copilul  lor  un  semn  al  acestei 
prezenţe.  Autorul  evidenţiază  faptul  că  statutul  de  părinte  adevărat  şi-l 
dobândeşte  cineva  doar  atunci  când  îşi  creşte  copilul  ca  pe  un  fiu  al  Părinrelui 
Ceresc.  De  asemenea  Danion  Vasile  arată  că  a  fi  un  bun  părinte  este  o  artă. 
Autorul  arată  că  este  greşit  a  considera  că  dacă  părinţii  au  dat  naştere  unui  copil 
primesc  automat  şi  iscusinţa  de  a  fi  buni  părinţi  şi  buni  educatori. 

Autorul  scoate  apoi  în  lumină  importanţa  mediului  familial  pentru  copii, 
arătând  că  părinţii  trebuie  să  depună  eforturi  pentru  ca  copilul  lor  să  nu  se  simntă 
străin  în  propria  lui  familie.  Se  arată  că  există  pericolul  ca  familia  sau  casa  să 
devină  un  templu  păgân  atunci  când  părinţii  devin  exemple  negative  pentru  copiii 
lor,  atunci  când  trăiesc  în  desfrâu,  beţie,  ură,  mânie,  certuri,  etc..  Se  subliniază 
puterea  exemplului  în  familie.  Copiii  îl  văd  pe  Dumnezeu  prin  părinţii  lor. 

Danion  Vasile  evidenţiază  apoi  faptul  că  secolul  XX  a  produs  cea  mai  mare 
schimbare  din  istoria  relaţiei  părinţi-copii.  Secolul  XX  a  adus  o  modificare  puternică 
de  mentalitate  şi  atitudine.  Paralel  cu  progresul  tehnologic  a  avut  loc  o  aşa  zisă 
emancipare  spirituală  care  a  însemnat  ruperea  de  tradiţie  şi  care  i-a  dus  pe  tineri 

într-o  direcţie  greşită,  aceştia  având  ca  deviză  de  viaţă  doar  destrăbălarea  şi  împlinirea 
tuturor  poftelor  trupeşti,  (beţie,  desfrâu,  droguri,  etc...) 

Se  atrage  atenţia  asupra  faptului  că  părinţii  nu  trebuie  să-şi  idolatrizeze 
copiii.  Părinţii  ideali  sunt  aceea  care  ştiu  să  pătrundă  în  lumea  copiilor  lor, 
înţelegându-le  năzuinţele,  frământările,  bucuriile,  aspiraţiile,  ajutându-i  să 
deosebească  binele  de  rău.  Autorul  arată  că  un  tânăr  devine  o  problemă  în 
momentul  în  care  s-a  rupt  de  Dumnezeu  şi  de  Biserică,  în  momentul  în  care  L-a 
alungat  pe  Dumnezeu  din  viaţa  lui.  Se  arată  cât  este  de  important,  ca  atunci  cănd 
copilul  îşi  formează  prima  impresie  despre  lume,  Dumnezeu  să  ocupe  un  loc 
important,  să  facă  parte  din  universul  preocupărilor  lui.  Nu  este  lipsit  de  importanţă 
ca  tânărul  să  fie  obişnuit  cu  gândul  că  după  această  viaţă  urmează  viaţa  veşnică. 

Autorul  consideră  că  un  loc  aparte  în  educaţia  copiilor  este  momentul 
prin  care  părintele  îl  ajută  pe  copilul  său  să  îşi  ferească  mintea  şi  inima  de 
gândurile  murdare.  Acest  lucru  este  cu  atât  mai  important  în  vremea  noastră 
când  mass-media  scrisă  şi  vizuală,  contaminează  minţile  copiilor  prin  tot  felul 
de  privelişti  păcătoase.  Autorul  recomandă  părinţilor  să  caute  să  umple  timpul 
copiilor  lor  cu  îndeletniciri  care  să  le  solicite  atenţia  şi  creativitatea. 

Lucrarea  lui  Danion  Vasile  cuprinde  o  serie  de  alte  analize  şi  sfaturi 
duhovniceşti  pe  care  părinţii  trebuie  să  le  ia  în  considerare  în  vederea  creşterii 
şi  educării  copiilor  lor.  Spaţiul  nu  ne  permite  să  le  luăm  în  discuţie.  Amintim 
doar  că  autorul  atrage  atenţia  asupra  puterii  modelului  în  educaţie,  oferit  de 
Biserica  creştină  prin  sfinţii  ei.  Autorul  atrage  de  asemenea  atenţia  asupra 
importanţei  duhovnicului  în  viaţa  copiilor.  De  asemenea  autorul  nu  uită  să 
amintească  de  influenţa  prietenilor  în  viaţa  copiilor,  care  în  multe  cazuri  este 
una  nefastă,  arătând  responsabilitatea  părinţilor  de  a  se  interesa  de  anturajul 
în  care  îşi  desfăşoară  activitatea  copiii  lor.  Un  aspect  foarte  important  în  ce 
priveşte  educaţia  copiilor  este  cel  legat  de  şcoală.  Autorul  relevă  dezacordul 
între  învăţătura  pe  care  o  primeşte  copilul  de  la  profesori  în  şcoală  şi  învăţătura 
Bisericii.  Autorul  nu  uită  să  amintească  rolul  nefast  al  telvizorului  în  viaţa 
copiilor,  despre  idolul  desfrâului  în  contextul  contemporan  etc... 

Nu  putem  să  încheiem  fără  să  specificăm  că  această  carte  a  tânărului 
Danion  Vasile  conţine  un  grupaj  de  rugăciuni  care  sunt  mijloacele  cele  mai 
eficiente  prin  care  părinţii  îşi  pot  ajuta  copiii  în  creşterea  şi  educaţia  lor 
duhovnicească.  Noi  am  încercat  în  puţine  cuvinte  să  atragem  atenţia  asupra 
acestei  lucrări  monumentale,  am  zice  noi,  care  nu  ar  trebui  să  lipsească  din 
casa  nici  unei  familii  creştine  şi  nici  din  a  dascălilor  şcolilor  noastre  care  îi 
pregătesc  pe  tineri  pentru  viaţă. 


Pr.  lect.  drd.  Ion  Alexandru  Mizgan 
Facultatea  de  Teologie  Ortodoxă,  Universitatea  din  Oradea 

